﻿ GABRIEL ION OLTEANU MARIN RUIU TACTICĂ CRIMINALISTICĂ ISBN: 978-973-88201-4-2 © Editura AIT Laboratories; www.itcode.ro GABRIEL ION OLTEANU MARIN RUIU Lucrarea de faţă sintetizează stadiul dezvoltării personale a autorilor. Se adresează unui public larg – în principal studenţilor care parcurg în curricula universitară problematica abordată în cuprinsul lucrării – care are nevoie să asimileze, în plan, informaţional cunoştinţe din domeniul anchetei judiciare. Există şi limitări pe care autorii şi le asumă considerând că, odată cu dezvoltarea personală în zona cercetării, mesajul ştiinţific va fi îmbunătăţit astfel încât să fie satisfăcute cât mai multe dintre exigenţele discursului teoretic şi ale nevoilor practicienilor. Autorii au încercat să prezinte, în mod echilibrat, cât mai mult din domeniul de cercetare specific tacticii criminalistice. Fiecare şi-a păstrat stilul şi concepţia în cadrul expunerii promovate. Capitolele 1-4 au fost elaborate de către Gabriel Ion Olteanu Capitolele 5-8 au fost elaborate de către Marin Ruiu. Fiecare autor îşi asumă răspunderea pentru conţinutul capitolelor elaborate. 3 GABRIEL ION OLTEANU MARIN RUIU CUPRINS CUPRINS ...................................................................... 5 Capitolul 1 - CERCETAREA LA FAŢA LOCULUI................... 9 1.1 Noţiunea şi importanţa cercetării la faţa locului. ............ 9 1.2 Necesitatea efectuării activităţii de cercetare la faţa locului ......................................................................... 12 1.3 Trăsăturile caracteristice ale activităţii de cercetare la faţa locului............................................................... 14 1.4 Măsuri ce se impun a fi luate de către persoanele sosite primele la faţa locului......................................... 16 1.4.1 Activităţi destinate salvării victimelor, acordării primului ajutor medical şi îndepărtării altor pericole ...... 17 1.4.2 Activităţi ce au ca scop conservarea locului ce urmează a fi cercetat ...................................................... 18 1.4.3 Activităţi ce urmăresc identificarea martorilor oculari şi a persoanelor suspecte. Prinderea şi reţinerea făptuitorilor. ................................................................... 19 1.4.4 Anunţarea organului judiciar competent a efectua cercetarea la faţa locului. ............................................... 21 1.5 Pregătirea în vederea cercetării la faţa locului. .............. 21 1.5.1 Activităţi pregătitoare, care se efectuează până la deplasarea la faţa locului. .............................................. 22 1.5.2 Activităţi pregătitoare efectuate la faţa locului ................ 26 1.6 Desfăşurarea cercetării la faţa locului .......................... 34 1.6.1 Reguli tactice, cu caracter general, ce guvernează desfăşurarea cercetării la faţa locului ............................. 34 1.6.2 Efectuarea cercetării la faţa locului ................................ 40 1.7 Rolul persoanei vătămate în desfăşurarea cercetării la faţa locului............................................................... 51 1.8 Fixarea rezultatelor cercetării la faţa locului ................. 55 1.8.1 Fixarea rezultatelor cercetării la faţa locului prin proces-verbal.................................................................. 57 1.8.2 Fixarea rezultatelor cercetării la faţa locului prin înregistrări de sunet şi imagine ...................................... 65 1.8.3 Schiţa locului faptei ....................................................... 72 5 TACTICĂ CRIMINALISTICĂ Capitolul 2 - DISPUNEREA ŞI VALORIFICAREA REZULTATELOR CONSTATĂRILOR TEHNICO-ŞTIINŢIFICĂ ŞI EXPERTIZELOR JUDICIARE ....................................................... 76 2.1 Noţiuni generale despre constatare tehnico- ştiinţifică şi expertiza judiciară..................................... 76 2.2 Pregătirea în vederea dispunerii constatării tehnico- ştiinţifice sau a expertizei criminalistice ....................... 83 2.3 Desfăşurarea, materializarea, verificarea şi folosirea concluziilor expertizei şi ale constatării tehnico-ştiinţifice...................................................................... 87 Capitolul 3 - TACTICA EFECTUĂRII RIDICĂRII DE OBIECTE ŞI ÎNSCRISURI ŞI A PERCHEZIŢIEI ... 93 3.1 Ridicarea de obiecte şi înscrisuri .................................. 93 3.2 Noţiunea, importanţa, scopul şi felurile percheziţiei ...... 96 3.3 Pregătirea în vederea efectuării percheziţiei ................ 100 3.4 Aspecte de ordin psihologic ce ţin de efectuarea percheziţiei şi comportamentul persoanelor implicate .................................................................... 110 3.5 Efectuarea percheziţiei ............................................... 116 3.5.1 Reguli tactice privind efectuarea percheziţiei corporale ...................................................................... 116 3.5.2 Reguli tactice privind efectuarea percheziţiei domiciliare ................................................................... 122 3.5.3 Particularităţi ale desfăşurării unor categorii de percheziţii .................................................................... 135 3.6 Fixarea rezultatelor percheziţiei.................................. 150 Capitolul 4 - TACTICA ASCULTĂRII PERSOANELOR....... 153 4.1 Psihologia formării declaraţiilor .................................. 153 4.1.1 Particularităţile procesului de formare a declaraţiilor în cazul persoanelor vătămate ...................................... 153 4.1.2 Particularităţile procesului de formare a declaraţiilor în cazul martorilor ....................................................... 165 4.1.3 Particularităţile procesului de formare a declaraţiilor în cazul făptuitorilor..................................................... 173 4.2 Pregătirea în vederea desfăşurării ascultării persoanelor în cadrul anchetei judiciare ..................... 186 4.2.1 Particularităţi ale pregătirii în vederea desfăşurării ascultării persoanei vătămate....................................... 186 4.2.2 Particularităţi ale pregătirii în vederea desfăşurării ascultării martorilor ..................................................... 196 4.2.3 Particularităţi ale pregătirii în vederea desfăşurării ascultării făptuitorilor .................................................. 206 6 GABRIEL ION OLTEANU MARIN RUIU 4.3 Desfăşurarea ascultării persoanelor în cadrul anchetei judiciare ...................................................... 217 4.3.1 Desfăşurarea ascultării persoanei vătămate ................. 217 4.3.2 Desfăşurarea ascultării martorilor................................ 226 4.3.3 Desfăşurarea ascultării făptuitorilor ............................. 244 4.4 Consemnarea, verificarea şi aprecierea declaraţiilor persoanelor ascultate ................................................. 256 4.5 Influenţa prestaţiei investigatorului asupra comportamentului persoanei ascultate ....................... 259 4.6 Corelaţiile psihofiziologice ale comportamentului simulat ...................................................................... 264 4.7 Tehnici şi mijloace de investigare a comportamentului simulat......................................... 269 Capitolul 5 - RECONSTITUIREA ..................................... 275 5.1 Reconstituirea – concept, trăsături, valoare probatorie .................................................................. 275 5.2 Felurile reconstituirii ................................................. 279 5.3 Pregătirea reconstituirii .............................................. 282 5.4 Desfăşurarea reconstituirii ......................................... 289 5.5 Fixarea rezultatelor reconstituirii ............................... 291 Capitolul 6 - CONFRUNTAREA ........................................ 296 6.1 Noţiunea confruntării ................................................. 296 6.2 Scopul şi importanţa confruntării............................... 297 6.3 Pregătirea în vederea efectuării confruntării ............... 298 6.4 Efectuarea confruntării propriu-zise ........................... 302 6.5 Fixarea rezultatelor confruntării ................................. 305 Capitolul 7 - PREZENTAREA PENTRU RECUNOAŞTERE A PERSOANELOR ŞI CADAVRELOR................. 307 7.1 Noţiunea, scopul şi importanţa prezentării pentru recunoaştere a persoanelor şi cadavrelor.................... 307 7.2 Aspecte psihologice ale prezentării pentru recunoaştere a persoanelor şi cadavrelor.................... 309 7.3 Particularităţi ale prezentării pentru recunoaştere a persoanelor şi cadavrelor în cazul martorului (părţii vătămate) minor......................................................... 315 7.3.1 Pregătirea ascultării minorului ..................................... 316 7.3.2 Ascultarea prealabilă a minorilor înainte de recunoaşterea propriu-zisă........................................... 317 7.3.3 Recunoaşterea propriu-zisă .......................................... 317 7.4 Pregătirea prezentării pentru recunoaştere a persoanelor şi cadavrelor ........................................... 318 7 TACTICĂ CRIMINALISTICĂ 7.4.1 Studierea materialului cauzei....................................... 318 7.4.2 Ascultarea prealabilă a persoanelor care urmează să facă recunoaşterea ....................................................... 319 7.4.3 Organizarea prezentării pentru recunoaştere a persoanelor şi cadavrelor .............................................. 320 7.5 Particularităţi tactice privind efectuarea prezentării pentru recunoaştere a persoanelor şi cadavrelor ......... 325 7.6 Recunoaşterea cadavrelor .......................................... 328 7.7 Fixarea rezultatelor prezentării pentru recunoaştere ... 329 Capitolul 8 - REGULI TACTICE PRIVIND CONSTATAREA ÎN FLAGRANT A UNOR INFRACŢIUNI.................................................. 332 8.1 Noţiuni generale referitoare la constatarea în flagrant a unor infracţiuni .......................................... 332 8.2 Pregătirea în vederea constatării infracţiunii flagrante .................................................................... 334 8.3 Activităţile ce se întreprind pe parcursul comiterii infracţiunii flagrante .................................................. 336 8.4 Fixarea rezultatelor constatării în flagrant a unor infracţiuni .................................................................. 340 BIBLIOGRAFIE ................................................................. 342 8 GABRIEL ION OLTEANU MARIN RUIU Capitolul 1 - CERCETAREA LA FAŢA LOCULUI 1.1 Noţiunea şi importanţa cercetării la faţa locului. Cercetarea la faţa locului este una dintre cele mai importante activităţi care se desfăşoară de către organele judiciare în vederea realizării scopului procesului penal. Legiuitorul român reglementează cercetarea la faţa locului în cadrul art. 129 din Codul de Procedură Penală, ca fiind activitatea desfăşurată de către organul de urmărire penală sau instanţa de judecată, atunci când este necesar să se facă constatări cu privire la situaţia locului săvârşirii infracţiunii, să se descopere şi să se fixeze urmele infracţiunii, să se stabilească poziţia şi starea mijloacelor materiale de probă şi împrejurările în care a fost săvârşită infracţiunea1. Analizând definiţia legală, apreciez că, ceea ce ţine de esenţa acestei activităţi, este complexitatea conferită de mai multe laturi acţionale ce se îmbină, în scopul de a oferi cât mai multe informaţii anchetei penale. Detaliind enunţul legal, se poate observa că, în cadrul cercetării la faţa locului: → se vor face constatări cu privire la situaţia locului săvârşirii infracţiunii; → se vor stabili poziţia şi starea mijloacelor materiale de probă; → se vor stabili ( în măsura în care este posibil, prin efectuarea doar a acestei activităţi – lucru puţin probabil, în totalitate, dat fiind caracterul dinamic şi complex al anchetei penale ) împrejurările în care a fost săvârşită fapta penală. În doctrină, având în vedere prevederile art. 129 din Codul de Procedură Penală şi practica în materie a organelor judiciare, au fost 1 N.A. – În proiectul Codului de procedură penală depus la Parlamentul României în cursul anului 2009 cercetarea la faţa locului este reglementată la art. 191, după cum urmează: 1. Cercetarea locului faptei se dispune în cursul urmăririi penale de către organul de urmărire penală, iar în cursul judecăţii de către instanţa de judecată, atunci când este necesară constatarea directă în scopul determinării sau clarificării unor împrejurări de fapt ce prezintă importanţă în cadrul procesului penal, precum şi ori de câte ori există suspiciuni cu privire la decesul unei persoane. 2. Organul de urmărire penală sau instanţa de judecată poate interzice persoanelor care se află ori care vin la locul unde se efectuează cercetarea, să comunice între ele sau cu alte persoane. 3. Organul de urmărire penală sau instanţa efectuează cercetarea locului faptei în prezenţa unui martor, afară de cazul în care există o imposibilitate obiectivă de a asigura prezenţa acestuia. 9 TACTICĂ CRIMINALISTICĂ elaborate mai multe variante de definiţie pentru cercetarea la faţa locului2. Personal, consider că cercetarea la faţa locului este o activitate cu o natură complexă, procesuală şi de tactică criminalistică – care poate fi dispusă şi efectuată, atât de către de organele de anchetă cât şi de către instanţa de judecată – ce constă în descoperirea, fixarea procesuală, ridicarea şi interpretarea naturii, stării şi poziţiei urmelor şi a mijloacelor materiale de probă, a legăturilor dintre acestea, precum, şi obţinerea de date privind numărul şi identitatea făptuitorilor, natura şi împrejurările în care a fost săvârşită fapta cercetată3. Cercetarea la faţa locului nu trebuie privită simplist, aceasta, în opinia mea, este caracterizată de efectuarea unui complex de activităţi, desfăşurate cu profesionalism, pe mai multe planuri. Ţinând seama de o normală cerinţă de sistematizare, se poate spune că, activitatea de cercetare la faţa locului, se desfăşoară pe două planuri: 1. Unul, cu un accentuat caracter tehnic, în care tehnicianul de la faţa locului, în principal cel criminalist, dar, şi medicul legist, şi alţi diferiţi specialişti, în funcţie de domeniul de activitate în care s-a săvârşit infracţiunea sau de natura locului cercetat, desfăşoară activităţi specifice, ce au ca scop descoperirea, revelarea, examinarea şi fixarea prin metode şi procedee tehnice, a tuturor schimbărilor din sistemul de referinţă cercetat, cauzate de săvârşirea infracţiunii. 2. Altul, caracterizat de efectuarea mai multor activităţi – dintre care subliniez, cu caracter exemplificativ: identificarea şi ascultarea persoanelor vătămate, a martorilor oculari, a făptuitorilor, a altor persoane, care cunosc date despre împrejurările în care a fost 2 V. Bercheşan, C. Pletea, Ion-Eugen Sandu în Tratat de Tactică Criminalistică, Edit. Carpaţi, Craiova 1992, pag. 26; I. Mircea în Criminalistica, Edit. Lumina Lex 1999, pag 226, cu trimitere la C. Păloi – unele probleme privind cercetarea locului faptei în Probleme de medicină judiciară şi de criminalistică vol. 4, Edit. Medicală, Bucureşti 1965 pag. 155; A. Ciopraga în Tratat de Tactică Criminalistică, Edit. Gama, Iaşi, 1996 pag. 31; E. Stancu în Tratat de Criminalistică, Edit. Universul Juridic, Bucureşti 2008, pag. 307-308; V. Bercheşan în Cercetarea Penală, Edit. Icar, Bucureşti, 2001, pag. 251 3 N.A. – În dorinţa de a îmbunătăţi practica desfăşurării cercetării la faţa locului Ministerul administraţiei şi internelor şi Parchetul de pe lângă înalta curte de casaţie şi justiţie au emis ordine – Iulie 2009 – prin care au promovat un Manual de bune practici privind procedura cercetării la faţa locului. Deşi există multe elemente pe care le consider ca fiind pozitive, în ceea ce priveşte definiţia cercetării la faţa locului este promovat un enunţ pe care îl apreciez ca fiind simplist, sub nivelul celor mai multe formulări din doctrină – Cercetarea la faţa locului este activitatea de căutare, localizare, descoperire, relevare, documentare/fixare, ridicare/colectare, ambalare şi transport al probelor (provenind din) descoperite la locul faptei. 10 GABRIEL ION OLTEANU MARIN RUIU săvârşită infracţiunea; efectuarea de percheziţii corporale asupra persoanelor găsite la locul săvârşirii infracţiunii; ridicarea de obiecte şi înscrisuri descoperite la faţa locului şi care prezintă importanţă pentru cercetare; interpretarea existenţei, naturii, stării, poziţiei, formei urmelor şi mijloacelor materiale de probă, împreună cu tehnicienii de la faţa locului; reconstituirea unor situaţii de fapt, existente înainte, în timpul şi după săvârşirea infracţiunii – de către ceilalţi membri ai echipei, pe care îi voi numi, în continuare, anchetatori şi care au calitatea de organe de urmărire penală4. Trebuie subliniat, că toate cele arătate se desfăşoară în ideea stabilirii, încă de la începutul cercetărilor, a naturii şi a împrejurărilor comiterii faptei, precum şi stabilirea identităţii persoanelor implicate în desfăşurarea activităţii ilicite. Cu privire la noţiunea de „faţă a locului” apreciez – în acord cu doctrina de specialitate, care, deşi nuanţată din punct de vedere terminologic, acceptă că, pornindu-se de la prevederile art. 129 şi art. 30 alin. 4 din Codul de Procedură Penală şi ţinându-se seama de jurisprudenţa în materie – perimetrul sau locul avut în vedere în desfăşurarea activităţii de cercetare la faţa locului5 este acela în care s-a înfăptuit activitatea caracteristică elementului material al laturii obiective a infracţiunii, în care s-au produs consecinţele săvârşirii infracţiunii, precum şi locul în care se află obiectele ce constituie produsul infracţiunii, obiectele care au servit ca mijloace pentru săvârşirea infracţiunii ori au fost destinate pentru aceasta sau în care se păstrează, într-un fel sau altul urme ale săvârşirii infracţiunii. Determinarea sferei de întindere a noţiunii de „faţă a locului” este deosebit de importantă deoarece, activitatea, în esenţa ei, este circumscrisă şi se desfăşoară, în mod obiectiv, într-un perimetru, care trebuie să fie clar determinat. Întrucât, aşa cum vom vedea pe parcursul analizei desfăşurării activităţii de cercetare la faţa locului, aceasta ar putea constitui un prilej pentru ca, în măsura în care este efectuată cu neprofesionalism, să apară unele abuzuri şi încălcări ale drepturilor şi libertăţilor garantate constituţional, se impune ca, organul judiciar, atunci când stabileşte natura şi scopurile activităţii ce urmează să o desfăşoare, să facă o analiză detaliată a condiţiilor şi a limitelor specifice, care circumscriu cercetarea la faţa locului. Depăşind nivelul unor aprecieri, potrivit cu care, înţelesul noţiunilor de „faţă a locului” şi de „loc al săvârşirii infracţiunii” ar fi 4 N.A. – în măsura în care fac parte din cadrul organelor de cercetare penală ale poliţiei judiciare 5 N.A. – în nici un caz „arealul” aşa cum face vorbire manualul de bune practici la care am făcut referire mai sus 11 TACTICĂ CRIMINALISTICĂ mai mult sau mai puţin identic6, delimitarea limitelor pe care se poate desfăşura activitatea de cercetare trebuie să răspundă, în primă instanţă, la două imperative: • Pe de o parte, suprafaţa de cercetat, din considerente de ordin practic, trebuie să fie cât mai vastă, astfel încât să se poată concluziona, atât de către organul judiciar cât şi de către persoanele interesate că, cel puţin sub acest aspect, au fost epuizate toate posibilităţile de cercetare. • Pe de altă parte, ţinându-se cont de garantarea drepturilor şi libertăţilor fundamentale – inviolabilitatea domiciliului fiind, în context, doar un exemplu – perimetrul de cercetat trebuie restrâns ori de câte ori s-ar putea aprecia că extinderea este abuzivă, fiind puse în pericol, în mod neîntemeiat, drepturile şi libertăţile fundamentale garantate persoanelor. În aceste condiţii, organul judiciar, ce conduce activitatea, va trebui, în condiţiile concrete ale fiecărui caz în parte, să stabilească limitele spaţiale ale cercetării la faţa locului, având pregătirea şi calitatea necesare pentru a stabili – în mod pertinent – unde se termină dreptul autorităţii judiciare şi începe abuzul de drept, repugnat de întreaga comunitate socială, unde servirea intereselor justiţiei devine doar un prilej pentru provocarea, şicanarea ori hărţuirea eminamente abuzivă a unor persoane. 1.2 Necesitatea efectuării activităţii de cercetare la faţa locului Cercetând problematica – în ultimă instanţă, care este raţiunea pentru care trebuie efectuată cercetarea la faţa locului? – trebuie remarcat că, săvârşirea unei infracţiuni, ca de altfel orice activitate umană, produce transformări în mediul exterior, care se materializează, din punct de vedere criminalistic, în urme ale infracţiunii. Noţiunea de urmă trebuie acceptată, în sens larg, ca orice modificare materială, intervenită în mediul înconjurător, ca urmare a săvârşirii unei fapte de natură penală, incluzând, pe lângă urmele de contact, urmele materie şi, chiar consumarea infracţiunii sau modul de operare7. 6 N.A. – a se vedea, ca exemplu, opiniile exprimate de A. Ciopraga în op. cit. pag. 32, potrivit cu care cele două noţiuni nu se identifică întotdeauna deoarece „noţiunea de faţă a locului are un înţeles mai larg” şi de V. Bercheşan, C. Pletea, Ion Eugen Sandu în op. cit. pag. 27 care apreciază că legea procesuală penală nu precizează înţelesul noţiunii de „faţa locului”, deoarece, aceasta ar fi inutil în condiţiile în care, legiuitorul referindu-se la competenţa teritorială a organelor judiciare, defineşte noţiunea de “locul săvârşirii infracţiunii”. 7 E. Stancu în Criminalistica – investigarea ştiinţifică a infracţiunilor, Edit. Actami Bucureşti 1999 vol. 1 pag. 32 şi 33 12 GABRIEL ION OLTEANU MARIN RUIU Potrivit normei juridice cadru, cuprinsă în art. 129 alin. 1 din Codul de Procedură Penală8, organele judiciare, analizând considerente ce ţin de utilitatea, necesitatea şi oportunitatea efectuării unei activităţi, pot decide să se deplaseze în cadrul sistemului de referinţă spaţial – unul sau mai multe – pe care se găsesc urmele şi mijloacele materiale de probă, unde se desfăşoară activitatea de cercetare la faţa locului în vederea9: • examinării locului faptei şi fixării procesuale a celor descoperite; • căutarea, descoperirea, revelarea, fixarea, ridicarea, examinarea şi interpretarea urmelor şi mijloacelor materiale de probă; • elaborarea şi verificarea de versiuni cu privire la natura infracţiunii comise, la numărul şi identitatea făptuitorilor, precum şi la aspecte ce ţin de loc, timp, natura activităţilor desfăşurate de făptuitori, metode şi mijloace folosite, mobil, scop, urmările survenite ca rezultat al săvârşirii infracţiunilor; • stabilirea locurilor de unde se putea percepe, în total sau în parte, activitatea desfăşurată de către făptuitori; • identificarea martorilor oculari, a persoanelor vătămate, a altor persoane care cunosc date despre săvârşirea infracţiunii şi, în unele cazuri, chiar a făptuitorilor; • luarea unor măsuri de limitare a pagubelor, determinare a cauzelor, condiţiilor şi împrejurărilor ce au determinat sau favorizat săvârşirea infracţiunii şi a măsurilor de prevenire care se impun, atât în legătură cu activitatea ilicită desfăşurată cât şi cu privire la apariţia de noi consecinţe10. 8 Cercetarea la faţa locului se efectuează atunci când este necesar să se facă constatări cu privire la situaţia locului săvârşirii infracţiunii, să se descopere şi să se fixeze urmele infracţiunii, să se stabilească poziţia şi starea mijloacelor materiale de probă şi împrejurările în care infracţiunea a fost săvârşită. 9 N.A. – cele ce urmează sunt aspecte desprinse din practica organelor judiciare în materia cercetării la faţa locului relevate ca atare, în integralitatea lor, sau fragmentar şi în doctrină; ca exemplu L. Coman şi M. Constantinescu op. cit. pag 26; V. Bercheşan, C. Pletea, Ion Eugen Sandu op. cit pag 29; E. Stancu op. cit. vol. 2 pag. 8 şi 9. 10 Ca exemplu pentru modul în care este abordată problema sarcinilor cercetării la faţa locului îmi permit să prezint punctul de vedere prezentat de V. Lepăduşi şi S. Grejdinoiu în Consideraţii privind investigarea criminalistică a locului faptei – lucrare apărută sub egida Asociaţiei Criminaliştilor din România în 2004, pag 15. Astfel, în viziunea autorilor investigarea criminalistică a locului faptei are următoarele sarcini şi obiective: • perceperea directă, nemijlocită şi fixarea ambianţei locului faptei de către organele de urmărire penală sau instanţa dejucată; • descoperirea, fixarea şi examinarea, precum şi ridicarea urmelor, obiectelor-mijloace materiale de probă în vederea valorificării lor ulterioare în cadrul constatărilor şi expertizelor ce se vor dispune; 13 TACTICĂ CRIMINALISTICĂ Cercetarea la faţa locului este o activitate integrată în ancheta penală. Nefiind locul unde să poată fi analizate unele considerente, legate de managementul şi gestionarea anchetei, trebuie, totuşi, subliniat faptul că activitatea de cercetare la faţa locului, efectuată cu profesionalism, poate contribui, în mod fundamental, la lămurirea unor probleme11 pe care, în ansamblu, cercetarea uneia sau alteia dintre activităţile ilicite, trebuie să le rezolve. Desigur, despre necesitatea efectuării cercetării la faţa locului, se pot spune mult mai multe, eu, în cadrul acestei secţiuni, pe care nu o doresc foarte extinsă ca volum, mă limitez în a arăta faptul că, această activitate trebuie efectuată, chiar şi în condiţiile în care primele date nu indică un mod de operare, ce prin natura sa, să impună, cu necesitate, apariţia unor urme, care să reclame căutarea, fixarea, ridicarea, analizarea şi interpretarea lor. Refuzul organului judiciar de a se deplasa la faţa locului din comoditate sau ignoranţă, lipseşte ancheta de una dintre cele mai valoroase activităţi, prin care pot fi cunoscute date importante, cu privire la activitatea ilicită cercetată. 1.3 Trăsăturile caracteristice ale activităţii de cercetare la faţa locului Trăsăturile caracteristice ale activităţii de cercetare la faţa locului sunt de natură a particulariza şi diferenţia această activitate de alte activităţi, efectuate de organele judiciare. • culegerea datelor necesare şi cunoaşterea împrejurărilor concrete pe baza cărora să se poată stabili cât mai operativ dacă s-a comis o infracţiune ori este vorba despre o faptă care nu atrage răspunderea penală a vreunei persoane ; • obţinerea primelor date cu privire la modul în care a acţionat făptuitorul (făptuitorii), cum a pătruns şi cum s-a retras din spaţiul numit loc al faptei; • determinarea locului de unde este posibil ca anumite persoane să perceapă acţiunile făptuitorului (făptuitorilor) sau numai o parte a acestora, obiectul cu care a acţionat , alte persoane care au legătură cu fapta; • adunarea unor date care privesc obiectul probaţiunii, iar în cazul săvârşirii unei fapte cu caracter penal, culegerea de date care pot defini elementele infracţiunii comise; • identificarea martorilor care vor putea furniza date despre împrejurările în care s-a comis fapta, despre persoana făptuitorilor şi, eventual, despre alţi participanţi – dacă se consideră necesar urmând a se proceda la audierea acestor martori; • examinarea şi interpretarea urmelor, a altor obiecte, mijloace materiale de probă, pentru ca, pe baza celor constatate, precum şi a împrejurărilor stabilite să se ia măsuri operative de efectuare a unor operaţiuni care nu suportă amânare: urmărirea şi prinderea infractorilor, percheziţii, ridicări de obiecte şi înscrisuri. 11 N.A. – unele probleme pot fi lămurite numai prin efectuarea cercetării la faţa locului 14 GABRIEL ION OLTEANU MARIN RUIU Astfel, în opinia mea, caracteristic pentru cercetarea la faţa locului este faptul că, aceasta se constituie într-o activitate iniţială, urgentă, obligatorie şi, ca regulă, irepetabilă12. Cercetarea la faţa locului este o activitate iniţială deoarece, efectuată în cadrul urmăririi penale, se situează la începutul anchetei, cu ea începe, ea constituie debutul cercetării infracţiunilor ce, prin natura lor, fac necesară activitatea. Urgenţa, cu care se impune a fi efectuată cercetarea la faţa locului, este determinată de pericolul modificării stării şi poziţiei urmelor şi mijloacelor materiale de probă, de posibilitatea dispariţiei sau distrugerii acestora, cu efecte deosebite, ce implică interpretări eronate ale stărilor de fapt, îngreunarea gestionării activităţii şi, în plan general, a întregii anchete. Obligativitatea efectuării cercetării la faţa locului este impusă de însăşi raţiunea anchetei penale; perceperea nemijlocită a locului săvârşirii infracţiunii, descoperirea şi interpretarea urmelor şi a mijloacelor materiale de probă, etc., nu pot fi realizate prin alte activităţi, iar organele judiciare nu pot sta în expeditivă, ele trebuind să manifeste un rol activ, să intervină specializat, atât în considerarea sarcinilor, pe care le au ca organe calificate ale statului, cât şi în considerarea persoanelor interesate în cauză – efectuarea acestei activităţi în mod superficial, ignorând cerinţele de ordin tactic, regulile de descoperire, relevare, ridicare, etc., putând conduce, în cele din urmă, la prejudicierea gravă a intereselor persoanelor, la erori judiciare. Cercetarea la faţa locului este o activitate ce, ca regulă, nu poate fi repetată, datorită intervenţiei echipei de cercetare în starea iniţială a locului de cercetat, ce suferă, astfel, modificări – cu ocazia unei noi cercetări la faţa locului, descoperindu-se, în primul rând, urmele echipei care a efectuat prima activitate şi numai întâmplător urme care să intereseze cercetarea şi care să nu fi fost viciate. Ca excepţie, în condiţii generate de efectuarea activităţii în mod incomplet, datorită unor condiţii meteo improprii, datorită neincluderii, în cadrul locului de cercetat, a tuturor porţiunilor de teren pe care este posibil să se găsească urme, de natură a interesa ancheta sau din alte cauze, care să nu impieteze în mod fundamental asupra locului de cercetat, cercetarea la faţa locului poate fi repetată. Cele arătate au fost expuse în ipoteza efectuării cercetării la faţa locului, în cadrul urmăririi penale, aşa cum prevede Codul de Procedură Penală. În considerarea trăsăturilor caracteristice arătate, activitatea de cercetare la faţa locului se efectuează înaintea altor 12 N.A. – Pentru identitate de opinii a se vedea V. Bercheşan, C. Pletea, Ion Eugen Sandu op. cit. pag. 30 şi 31; A. Ciopraga op. cit pag. 33 şi 34 15 TACTICĂ CRIMINALISTICĂ activităţi, cât mai urgent posibil. Se pune, aici, întrebarea, dacă în fiecare caz în parte, efectuarea cercetării la faţa locului are loc în momentul în care sunt respectate condiţiile formale impuse de lege, în legătură cu existenţa unui proces penal în desfăşurare. 1.4 Măsuri ce se impun a fi luate de către persoanele sosite primele la faţa locului O dată cu sesizarea desfăşurării unei activităţi de natură infracţională sau a rezultatelor unei astfel de activităţi, primele persoane ajunse la faţa locului sunt, de regulă, agenţi ai poliţiei, poliţiei de frontieră sau ai jandarmeriei aflaţi în executarea sarcinilor de serviciu specifice. În multe cazuri, datorită situării locului săvârşirii infracţiunii sau datorită altor împrejurări, primii ce vin în contact cu locul faptei13 sunt alte organe sau persoane, precum reprezentanţi ai persoanelor juridice de drept privat, membri de familie, diferite categorii de reprezentanţi ai autorităţii publice, etc. Datorită urgenţei cu care este necesar să se acţioneze, persoanele ajunse primele la locul desfăşurării unei activităţi ilicite, până la prezentarea agenţilor de poliţie sau ai jandarmeriei, precum şi aceştia, până la ajungerea echipei competente să efectueze cercetarea la faţa locului, trebuie să desfăşoare unele activităţi urgente, impuse atât din considerente de ordin umanitar – salvarea victimelor unor activităţi ilicite săvârşite cu violenţă – cât şi din raţiuni ce ţin de limitarea efectelor desfăşurării activităţii ilicite sau din necesitatea de a păstra nemodificat aspectul locului ori din nevoia de a identifica toate sursele ce ar putea oferi informaţii cu privire la natura şi caracteristicile activităţii ilicite sau la persoanele implicate ori cele care cunosc împrejurări de interes pentru anchetă. În aceste condiţii, activităţile urgente ce trebuie efectuate de către persoanele ajunse primele la faţa locului, pot fi grupate astfel: activităţi destinate salvării victimelor, acordării primului ajutor medical şi îndepărtării altor pericole; activităţi ce au ca scop conservarea locului ce urmează a fi cercetat; activităţi ce urmăresc identificarea martorilor oculari şi a persoanelor suspecte, prinderea şi reţinerea făptuitorilor; încunoştinţarea organului competent a efectua cercetarea la faţa locului. 13 N.A. – aspect subliniat şi de către A. Ciopraga în op. cit. pag 43 16 GABRIEL ION OLTEANU MARIN RUIU 1.4.1 Activităţi destinate salvării victimelor, acordării primului ajutor medical şi îndepărtării altor pericole În situaţia în care activitatea ilicită a fost desfăşurată în mod violent, a avut ca rezultat vătămarea sănătăţii corporale a persoanelor, salvarea vieţii victimelor, acordarea primelor îngrijiri medicale şi îndepărtarea altor pericole, care ar putea pune în pericol persoanele sau bunurile aflate în perimetrul pe care urmează să se desfăşoare cercetarea la faţa locului, sunt activităţi prioritare, ce trebuie efectuate, chiar şi în condiţiile în care este posibilă modificarea aspectului iniţial al locului faptei, deoarece viaţa, sănătatea şi integritatea corporală ale persoanei reprezintă valori sociale fundamentale, ce pot justifica trecerea în plan secundar a intereselor, legate de identificarea şi prinderea făptuitorului, recuperarea prejudiciilor de natură materială, etc. Analizându-se gravitatea stării victimelor, paralel cu anunţarea echipajelor de intervenţie rapidă ale salvării de tip SMURD, se va solicita ajutorul unor persoane calificate în domeniul medical, ce pot fi găsite în aproprierea locului săvârşirii infracţiunii. Nu se va permite intervenţia unor persoane care, deşi animate de cele mai bune intenţii, datorită lipsei cunoştinţelor medicale, pot provoca agravarea leziunilor. O dată cu ajungerea la faţa locului a echipajelor de intervenţie rapidă, se va evalua starea victimelor, urmând să se decidă cu privire la deplasarea de urgenţă a victimelor, la cele mai apropriate spitale, pentru intervenţiile necesare, în vederea stabilizării stării de sănătate a persoanelor afectate prin desfăşurarea activităţii ilicite. Înainte de a fi ridicată victima, de a i se schimba poziţia, persoanele, ajunse primele la faţa locului, trebuie să noteze şi să marcheze locul şi poziţia în care se afla aceasta, în momentul sosirii lor la faţa locului, starea obiectelor de îmbrăcăminte, leziunile de pe suprafaţa corpului, eventualele declaraţii ale victimelor. Personalul sanitar, ce intervine pentru salvarea victimelor, nu va proceda la dezinfectarea hainelor victimei, va lua măsuri pentru conservarea materiilor străine aflate pe corpul victimei – praf, fire de păr, diferite secreţii, depozitul subunghial, etc. – va facilita, în funcţie de evoluţia stării de sănătate a victimelor, ascultarea acestora, de către organele judiciare competente, urmând să colaboreze, în mod adecvat, cu organele judiciare, pentru lămurirea tuturor împrejurărilor legate de cauză, până la dispunerea şi efectuarea constatărilor sau expertizelor medico-legale. De la caz la caz se poate pune problema intervenţiei personalului specializat pentru situaţii de urgenţă, furnizare de apă, energie electrică, gaze, agent termic, instalaţii sub presiune, utilaje de ridicat, etc. De fiecare dată, va trebui să se procedeze la o evaluare profesională a riscurilor şi, de fiecare dată, când se constată un potenţial important de punere în pericol a persoanelor sau 17 TACTICĂ CRIMINALISTICĂ bunurilor cu o valoare deosebită – de exemplu: poduri, viaducte, clădiri, instalaţii tehnologice sau de transport – se va trece la desfăşurarea unor activităţi urgente de stabilizare a situaţiei şi abia după aceasta se va putea pune problema bunei desfăşurării a cercetării la faţa locului. 1.4.2 Activităţi ce au ca scop conservarea locului ce urmează a fi cercetat Persoanele, ajunse primele la faţa locului, se vor preocupa, în ordinea priorităţilor, de paza locului desfăşurării activităţii ilicite, de protejarea şi conservarea urmelor şi mijloacelor materiale de probă, activitatea de cercetare la faţa locului depinzând, într-o măsură importantă, de modul în care a fost păstrată configuraţia iniţială a locului faptei, de starea urmelor şi mijloacelor de probă create ca urmare a desfăşurării activităţii ilicite. Doctrina acceptă că, ulterior desfăşurării activităţii ilicite, locul pe care urmează să se efectueze cercetarea la faţa locului, până la sosirea echipei, este supus unor degradări provocate de intervenţia a două categorii de factori: unul de natură obiectivă, altul de natură subiectivă14. Factorii de natură obiectivă, care pot acţiona asupra locului pe care s-a desfăşurat activitatea ilicită, degradând sau distrugând urmele, sunt condiţiile atmosferice – ploaie, ninsoare, vânt puternic, etc. – şi natura unor categorii de urme – cum sunt cele de miros – existenţa sau posibilitatea de exploatare a acestora fiind condiţionate de factorul timp. Desigur, nu se poate pune problema anihilării acţiunii factorilor descrişi asupra urmelor, însă, până la sosirea echipei, ca, de altfel, şi pe timpul desfăşurării cercetării la faţa locului, acţiunea acestor factori poate fi diminuată prin folosirea mijloacelor tehnico-criminalistice sau prin acoperirea cu ori folosirea, în mod adecvat, a unor mijloace improvizate. Factorii de natură subiectivă pot influenţa locul desfăşurării unei activităţi ilicite sunt circumscrişi, în mod esenţial, acţiunii oamenilor. Astfel, avem de-a face cu acţiunea „valului de curioşi” – în principiu, persoane neinteresate, atrase la locul desfăşurării unei activităţi ilicite, în mod instinctual, de ineditul şi spectaculozitatea situaţiei; cu acţiunea persoanelor interesate – făptuitori sau apropriaţi ai acestora, interesaţi în distrugerea de urme sau/şi în crearea de urme, în mod artificial, pentru îngreunarea cercetărilor; cu acţiunea unor persoane care au calităţi oficiale cărora opinia publică, datorită calităţii pe care o au, le cere să ia măsuri, să dea explicaţii, „să facă ceva”. 14 N.A. – în acest sens a se vedea şi A. Ciopraga op. cit. pag 46; V Bercheşan, C. Pletea, Ion Eugen Sandu op. cit. pag. 32; V. Bercheşan op. cit. pag. 256 18 GABRIEL ION OLTEANU MARIN RUIU Foarte important este ca cei ajunşi primii la faţa locului să reuşească să facă cât mai mult în ceea ce priveşte semnalizarea, avertizarea, paza perimetrului pe care apreciază că s-ar putea descoperi urme şi mijloace materiale de probă care să ajute dezvoltarea anchetei. De ce „cât mai mult ?” Pentru că primii ajunşi la faţa locului, funcţionari bine pregătiţi, deşi se pot strădui, cu greu, şi numai ca excepţie, pot face ceea ce ar trebui făcut în mod absolut. Sunt multe cauze, în primul rând faptul că de cele mai multe ori cei care ajung primii sunt doar 1-3 şi, în condiţiile în care există multe alte persoane la faţa locului; în care trebuie întreruptă circulaţia rutieră sau pe cale ferată; în care există stări tensionate mai vechi între diferite persoane, familii, grupuri de persoane, etc. care au escaladat; şi dacă nu există înţelegere şi chiar o contribuţie consistentă din partea celorlalte persoane aflate în zonă totul devine deosebit de complicat putând apare inclusiv situaţii conflictuale greu de gestionat. Indiferent de particularităţile situaţiei, persoanele aflate la faţa locului trebuie să depună toată diligenţa, pentru ca echipa de cercetare să poată efectua activitatea în condiţii cât mai bune. 1.4.3 Activităţi ce urmăresc identificarea martorilor oculari şi a persoanelor suspecte. Prinderea şi reţinerea făptuitorilor. Persoanele ajunse primele la faţa locului, pe lângă cele arătate, trebuie să identifice acele persoane, care au perceput, prin propriile simţuri, întreaga activitate infracţională sau fragmente ale acesteia. Se vor reţine datele de identificare ale acestora – nume, prenume, domiciliu, loc de muncă, etc. – şi se vor lua măsuri, pentru a se împiedica influenţarea lor de către persoane interesate ori, chiar, de a se influenţa între ele, cunoscută fiind tendinţa unor persoane de a-şi impune opinia, ca manifestare a personalităţii. Agenţii de poliţie, ca de altfel, şi celelalte persoane prezente la faţa locului, trebuie să se abţină de la a face observaţii cu privire la natura faptei săvârşite, de a-şi exprima convingerile cu privire la cei vinovaţi, la modul cum a fost săvârşită infracţiunea, la modul cum ar trebui făcute declaraţiile, cum vor fi pedepsiţi făptuitorii, cum se va desfăşura ancheta în continuare, etc. Pe lângă martorii oculari, trebuie acordată atenţie şi persoanelor care, deşi nu au perceput activitatea infracţională, au perceput stări de fapt, ce interesează cercetarea la faţa locului – au descoperit cadavrul, au descoperit instrumente folosite sau obiecte obţinute prin săvârşirea infracţiunii, etc. De asemenea, la faţa locului, va trebui să rămână şi persoanele care au participat la activităţile urgente – cum ar fi salvarea victimelor – sau au pătruns, 19 TACTICĂ CRIMINALISTICĂ într-un fel sau altul, în locul faptei, producând urme sau modificări ale acestuia. De asemenea, este posibil ca, printre persoanele rămase la faţa locului după consumarea activităţii ilicite, de multe ori în număr mare, să fie şi făptuitorul, care, conştient de inutilitatea opunerii unei rezistenţe sau încercări de a se ascunde, nu părăseşte locul faptei sau, în unele cazuri, se reuşeşte imobilizarea sa de către martorii oculari ori de către alte persoane. Într-o asemenea ipoteză, este necesară, pe lângă identificarea făptuitorului, luarea unor măsuri, care să aibă ca rezultat evitarea oricărei încercări de a fugi, din partea acestuia şi izolarea sa, în vederea prevenirii unor manifestări – posibil violente – ale unor persoane erijate în „opinia publică”, influenţate negativ de modul de desfăşurare a activităţii ilicite sau/şi de urmările acesteia, în multe cazuri, putându-se ajunge la o furie generalizată. În situaţia în care făptuitorul a părăsit locul faptei, iar semnalmentele sale au fost reţinute de către martorii oculari sau/şi de către persoana vătămată, se vor lua măsuri operative de căutare, dare în urmărire şi comunicarea semnalmentelor la unităţile de poliţie, pe teritoriul de competenţă al cărora se presupune că s-ar ascunde sau s-ar deplasa, în vederea ascunderii. Indiferent dacă făptuitorul a fost identificat şi reţinut la faţa locului sau după desfăşurarea unor operaţiuni de căutare, agenţii de poliţie15 vor supune unui examen minuţios corpul şi îmbrăcămintea acestuia, în vederea descoperirii de urme sau obiecte de natură compromiţătoare, care să prezinte interes pentru cercetări – obiecte care au rezultat din desfăşurarea activităţii ilicite, obiecte folosite sau destinate să fie folosite la desfăşurarea activităţii ilicite, etc. Întrucât, cu ocazia efectuării acestor activităţi, în principiu, contactul nemijlocit între persoane este inevitabil, trebuie acordată atenţie şi manifestată toată diligenţa, pentru evitarea situaţiilor în care este pusă în pericol sănătatea, integritatea corporală sau chiar viaţa persoanelor, cunoscut fiind că, adesea, persoanele implicate, într-un fel sau altul, în săvârşirea de infracţiuni, se manifestă violent, adesea sfidează agenţii de poliţie, bruschează martorii, încearcă să impună anumite puncte de vedere, desfăşoară diferite acţiuni, de natură a crea dezordine şi a compromite cercetările. 15 N.A. – folosind adesea termenul de agenţi de poliţie trebuie să precizez că nu am în vedere gradul profesional ci fac referire la toţi poliţiştii implicaţi în activitatea de cercetare al faţa locului ori în activităţile conexe acesteia, indiferent de gradele profesionale pe care le au aceştia. 20 GABRIEL ION OLTEANU MARIN RUIU 1.4.4 Anunţarea organului judiciar competent a efectua cercetarea la faţa locului. Persoanele ajunse primele la faţa locului, indiferent de calitatea lor, au obligaţia de a anunţa organul judiciar competent să efectueze cercetarea, cu privire la natura faptei săvârşite, situaţia persoanei vătămate, întinderea suprafeţei de teren pe care sunt întinse urmele şi mijloacele materiale de probă, natura acestora, făptuitori, alte date, ce au legătură cu desfăşurarea activităţii ilicite. Numai în aceste condiţii, organul judiciar, competent să efectueze cercetarea la faţa locului, va fi în măsură să aprecieze numărul şi calificarea specialiştilor ce vor participa, mijloacele tehnico-ştiinţifice, necesare pentru asigurarea desfăşurării în bune condiţii a activităţii. Trebuie subliniat că primele măsuri, ce au făcut obiectul acestei secţiuni, pot fi efectuate, fără să se pună problema competenţei. Raţiunea acestei situaţii este simplă: urgenţa şi faptul că nu se intră în fondul activităţii de cercetare justifică desfăşurarea acestui tip de activităţi, de către organe judiciare necompetente să efectueze cercetării infracţiunii. De asemenea, activităţile urgente, care nu suferă amânare – ridicarea unor urme sau a unor mijloace materiale de probă, ascultarea persoanei vătămate, aflate în stare gravă, etc. – a căror neefectuare urgentă ar putea conduce la îngreunarea ori compromiterea cercetării, pot fi efectuate de către organele judiciare necompetente. În încheierea acestei secţiuni, apreciez oportun să subliniez importanţa efectuării activităţilor urgente, de către persoanele sosite primele la faţa locului, cu maximă diligenţă, de rezultatele lor depinzând, în mare măsură, atât desfăşurarea activităţii de cercetare la faţa locului, cât şi activităţile de anchetă ce urmează a se desfăşura. 1.5 Pregătirea în vederea cercetării la faţa locului. În condiţiile specifice cercetării la faţa locului, pregătirea activităţii presupune parcurgerea a două etape. Astfel, este necesară desfăşurarea unor activităţi până la deplasarea la faţa locului, urmând ca pregătirea să fie definitivată odată cu sosirea echipei la locul faptei. Vorbind despre cele două etape, s-ar putea crede că activităţile pregătitoare, ca excepţie, nu ar avea un caracter unitar. Consider necesar să subliniez că activităţile pregătitoare au fost grupate în două entităţi, din raţiuni ce ţin de particularităţile fiecăreia dintre ele şi de o anumită ordine cronologică, în care acestea se desfăşoară. 21 TACTICĂ CRIMINALISTICĂ Privită în ansamblu, pregătirea cercetării la faţa locului are un caracter unitar, fiecare dintre activităţi succedându-se într-o ordine logico-operativă; de modul în care se realizează şi rezultatele uneia depinzând caracteristicile celei ce va urma. Mai mult, activităţile pregătitoare trebuie să aibă la bază o concepţie care să integreze fiecare segment în efortul organizatoric general, menit să asigure desfăşurarea cercetării la faţa locului în cele mai bune condiţii. 1.5.1 Activităţi pregătitoare, care se efectuează până la deplasarea la faţa locului. Primirea, consemnarea şi verificarea sesizării – Conform legii procesual penale16, organele judiciare se sesizează despre săvârşirea unei infracţiuni prin: plângere, denunţ sau din oficiu. Indiferent de forma pe care o poate îmbrăca sesizarea17 sau de persoana care o face, este necesar să se depună toată diligenţa, pentru obţinerea cât mai multor date despre natura faptei, locul şi timpul când a fost săvârşită. Practic, pentru evitarea situaţiilor de formare a echipei într-o componenţă necorespunzătoare, deplasărilor inutile, la adrese greşite sau fictive, organul judiciar, pe lângă identificarea persoanei care a făcut plângerea sau denunţul, va căuta să afle, din surse cât mai sigure şi demne de încredere18, ce tip de activitate ilicită, unde şi când a fost desfăşurată, numărul victimelor, volumul şi natura pagubelor cauzate, dacă făptuitorul se cunoaşte sau nu, a fost reţinut de către opinia publică sau de către poliţiştii care au ajuns primii la faţa locului. Pregătirea echipei, asigurarea prezenţei altor persoane, a căror participare este necesară – Natura, diversitatea împrejurărilor ce caracterizează desfăşurarea unei activităţi ilicite, multitudinea şi complexitatea aspectelor ce se impun a fi lămurite cu ocazia investigării, atribuie cercetării la faţa locului caracterul unei activităţi de echipă. Desfăşurarea activităţii presupune participarea unei echipe cu o componenţă echilibrată, în care să fie asigurată, atât componenta procedurală cât şi componenta operativă. Cercetarea la faţa locului, ca activitate procedurală, este condusă de o persoană, care are calitatea de organ judiciar – şeful echipei va fi un poliţist sau un procuror, în funcţie de competenţa materială de cercetare a infracţiunii, ce se presupune că s-a săvârşit. 16 Art. 221 din Codul de Procedură Penală 17 N.A. – în scris sau oral, de la persoana vătămată, o persoană care a aflat despre săvârşirea unei infracţiuni sau de la un funcţionar ce face din cadrul organelor judiciare. 18 N.A. – În acelaşi sens şi I. Mircea op. cit. pag. 227 22 GABRIEL ION OLTEANU MARIN RUIU În ceea ce priveşte componenţa echipei19, în funcţie de particularităţile fiecărui caz în parte, aceasta va cuprinde o grupă de specialişti, ce vor asigura partea cu caracter tehnic a activităţii – căutarea, revelarea, fixarea, ridicarea, examinarea la faţa locului a cadavrului (dacă este necesar), a urmelor şi mijloacelor de probă – şi o grupă20 de anchetatori, ce, prin desfăşurarea unor activităţi specifice, concură la realizarea scopului activităţii. Conlucrarea, între cele două componente ale echipei de cercetare, este necesar să tindă către perfecţiune, practica demonstrând că, efectiv, activităţile se completează reciproc, rezultatele uneia determinând efectuarea alteia, până în momentul epuizării tuturor posibilităţilor. Din rândul specialiştilor de la faţa locului, vor face parte, în funcţie de natura infracţiunii şi a locului de cercetat, tehnicieni criminalişti, medici legişti, personal cu câini de urmărire, tehnicieni auto, specialişti în probleme de protecţia muncii, specialişti din diferite alte domenii, care pot concura la buna desfăşurare a activităţii. În ceea ce îi priveşte pe anchetatori, nu se poate vorbi despre o anumită specializare a acestora, fiind organe judiciare, ei sunt abilitaţi să efectueze orice activitate de anchetă, nefiind exclus ca, în funcţie de vârstă, starea sau alte particularităţi ale persoanelor, ce intră în aria de investigare, să fie preferat unul sau altul dintre anchetatori. În situaţia în care făptuitorul a fost prins şi imobilizat la faţa locului sau dacă persoanele interesate o cer, la desfăşurarea cercetării la faţa locului pot participa şi avocaţi din oficiu sau aleşi, după caz. De asemenea, potrivit dispoziţiilor legale, la activitate, este necesară prezenţa a doi martori asistenţi21. Apreciez că22, asigurarea participării acestor persoane, trebuie să se facă înainte de ajungerea la faţa locului, evitându-se, astfel, irosirea de timp, posibilitatea folosirii unor martori oculari, a unor persoane interesate în obstrucţionarea cercetărilor sau cu interese în cauză. 19 N.A. – În ceea ce priveşte componenţa echipei, trebuie subliniat că au trecut mai bine de 30 de ani, de când doctrina de specialitate a cunoscut şi a asimilat termenul de echipă complexă de cercetare la faţa locului. Ca punct de reper a se vedea C. Păloi – Unele probleme privind cercetarea locului faptei – în „Probleme de medicină legală şi criminalistică”; Tratatul practic de criminalistică apărut în Editura Ministerului de Interne; Culegerea de referate „Şcoala românească de criminalistică” 20 N.A. – folosind termenul de grupă, trebuie subliniat că numărul de specialişti şi de anchetatori variază de la caz la caz în funcţie de natura infracţiunii, amploarea locului de cercetat, consecinţele săvârşirii infracţiunii în mediul social, etc., putându-se accepta, în cazul infracţiunilor „mărunte” ca numărul să se reducă la un singur tehnician şi la un singur anchetator, existând cazuri în practică, situaţie ce trebuie dezavuată pentru ignoranţa ei, când membrii echipei nu conlucrează efectuând activitatea pe porţiuni, uneori chiar la distanţe, în timp, de nepermis. 21 N.A. – În proiectul Codului de procedură penală depus la Parlamentul României în cursul anului 2009 se face referire la prezenţa unui singur martor asistent 22 N.A. – în acelaşi sens V. Becheşan, C. Pletea, I.E. Sandu op. cit. pag. 37 23 TACTICĂ CRIMINALISTICĂ În condiţiile unei fireşti transparenţe şi comunicări cu societatea civilă şi mass-media23 devine oportună prezenţa la faţa locului a unei persoane specializate în P.R.24 care să se constituie într-o veritabilă punte de comunicare între organul judiciar şi publicul larg. Şeful echipei nu se poate concentra şi este greu să manifeste diligenţa necesară pentru a da explicaţiile necesare, el trebuie să conducă echipa, nu să piardă timp operativ pentru a da relaţii cu privire la ceea ce s-a întâmplat, ce activităţi se desfăşoară şi care sunt rezultatele. Pregătirea mijloacelor tehnico-ştiinţifice criminalistice – Întrucât cercetarea la faţa locului are o importantă componentă tehnică, în cadrul pregătirii, o atenţie deosebită trebuie acordată mijloacelor tehnico-ştiinţifice ce vor fi folosite la faţa locului. Odată cu dezvoltarea tehnologică, s-a constatat şi perfecţionarea dotărilor necesare desfăşurării activităţii membrilor echipei deplasaţi la faţa locului, în sensul diversificării metodelor şi mijloacelor destinate lucrului în teren25. Fără a prezenta exhaustiv problematica, vor fi avute în vedere: • Trusele criminalistice – trusa criminalistică universală, cu instrumentarul complet; trusa fotografică, cu aparate operative şi materiale fotosensibile, inclusiv dispozitive de iluminare adecvate împrejurărilor; truse criminalistice specializate, pentru identificarea substanţelor stupefiante, pentru urme biologice, pentru cercetarea incendiilor şi exploziilor, accidentelor de circulaţie sau de muncă, etc. • Aparatură pentru înregistrări de sunet şi imagine la faţa locului; • Aparatură diversă de detecţie – detectoare de metale, detectoare de cadavre, detectoare de substanţe explozive şi de substanţe radioactive, aparatură de căutare şi examinare în radiaţii invizibile, aparatură ce foloseşte laserul, diferenţele termice sau radiaţiile nucleare, etc. • Mijloace tehnice de identificare a persoanelor după semnalmentele corporale, în actualitate fiind programele de calculator, ce concură la întocmirea aşa-numitelor portrete robot. 23 N.A. – este normal să se respecte dreptul cetăţenilor la informare cu unele limite impuse pentru obţinerea de rezultate valoroase pentru anchetă prin desfăşurarea unor activităţi cu privire la a căror desfăşurare trebuie păstrat un caracter inopinat, lipsa unei discreţii necesare putând conduce la eşecul atât al activităţii cât şi al întregii anchete 24 N.A. – public relations 25 Pentru detalii a se vedea şi L. Petrică – Materiale şi truse criminalistice moderne destinate investigării locului faptei, în Investigarea Criminalistică a Locului Faptei, lucrare apărută sub egida Asociaţiei Criminaliştilor din România, 2004, pag. 194 24 GABRIEL ION OLTEANU MARIN RUIU • Aparatură de comunicaţii, care să permită asigurarea comunicării atât între membrii echipei, cât şi între aceştia şi unităţile de poliţie, jandarmi, pompieri, etc., alte mijloace ce pot fi folosite pentru buna desfăşurare a cercetării la faţa locului. Toate aceste dotări se găsesc dispuse pe laboratoarele criminalistice mobile, ce se află şi în dotarea organelor judiciare din România. Pe lângă aceste mijloace, în funcţie de necesităţi, se poate apela şi la alte mijloace, mai mult sau mai puţin sofisticate, dacă, faţa de rezultatele ce se pot obţine, efortul devine oportun. Luarea măsurilor de protecţie – implică o detaliată pregătire, anterioară prezentării la faţa locului. În funcţie de informaţiile pe care le deţine, organul de cercetare trebuie sa ia toate măsurile, necesare şi suficiente, astfel încât viaţa, sănătatea sau integritatea corporală a echipei de la faţa locului să nu fie lezată sub nici o formă. În cazul cercetărilor, care implică riscuri de ordin: chimic, fizic, biologic, radioactiv, etc., se impun anumite măsuri, cu caracter special. În spaţiile contaminate, membrii echipei se expun unor riscuri, organismul uman putând suferi multiple leziuni. Mai mult, este necesară observarea necesităţii folosirii unor echipamente de protecţie, care implică apărarea sănătăţii, integrităţii şi chiar vieţii personalului implicat în cercetarea la faţa locului, de natură a proteja şi faţă de aparatura cu care se lucrează. Asigurarea deplasării cu operativitate a echipei de cercetare la faţa locului – Deplasarea cu operativitate a echipei la faţa locului este o problemă ce, privită şi numai prin prisma pericolului distrugerii urmelor, plecarea sau/şi influenţarea martorilor oculari, schimbarea poziţiei urmelor şi mijloacelor materiale de probă, devine deosebit de importantă. Activitatea organelor judiciare a demonstrat că, atunci când echipa de cercetare a ajuns la faţa locului, într-un timp scurt, dincolo de un beneficiu de imagine, şansele de realizare a sarcinilor cercetării la faţa locului au fost mult mai mari, o dată cu scurgerea timpului, acestea diminuându-se, chiar în progresie geometrică, ajungând, în multe cazuri, la minim. Bineînţeles că trebuie ales cel mai scurt traseu – şi acest lucru nu este deloc simplu în marile aglomeraţii urbane – însă o anumită atenţie trebuie dată unor considerente tactice. Astfel, uneori nu este bine ca echipa să circule, cu mijloacele de avertizare acustică şi vizuală puse în funcţiune, pe „strada principală”, uneori nu este bine să se parcheze în faţa perimetrului ce urmează a fi cercetat, uneori accesul este blocat sau circulaţia pe o anumită arteră să fie obturată, tocmai, de mijloacele auto ale echipei de cercetare la faţa locului. 25 TACTICĂ CRIMINALISTICĂ 1.5.2 Activităţi pregătitoare efectuate la faţa locului Aceste activităţi sunt menite a completa pe cele de la sediul organului judiciar şi a aduce corecţiile necesare măsurilor luate de către primii ajunşi la faţa locului. Şeful echipei de cercetare are un rol hotărâtor în organizarea şi desfăşurarea acestora, de calităţile manageriale ale sale depinzând, în bună măsură, condiţiile în care se va efectua activitatea propriu-zisă. Verificarea modului cum s-a acţionat până la sosirea echipei, dispunerea măsurilor necesare, în raport cu situaţia existentă la locul faptei – O dată ajunsă echipa de cercetare la faţa locului, şeful echipei se informează, cu operativitate, despre: → modul cum s-a acţionat pentru salvarea victimelor; → dacă mai sunt persoane care necesită prim-ajutor; → dacă şi cum s-a asigurat paza locului faptei; → modul cum s-a acţionat pentru conservarea urmelor şi a mijloacelor materiale de probă; → dacă au fost identificaţi şi reţinuţi la faţa locului făptuitorii; locul unde se găsesc; dacă au fost atacaţi, molestaţi, etc.; dacă există riscul unor asemenea acţiuni; → dacă există martori oculari; identitatea acestora; locul unde se află; dacă există posibilitatea separării acestora pentru a se evita stabilirea „unei idei comune”; → situaţia persoanelor vătămate; → dacă se cunoaşte întinderea pagubelor; → dacă, urmare, a desfăşurării activităţii ilicite au fost puse în pericol sau a fost împiedicată activitatea unor instituţii publice, capacităţi de producţie, depozite sau alte puncte de lucru; → dacă există pericol iminent de incendiu, explozie, inundaţii, etc.; → dacă au fost întrerupte căi de comunicaţie, dacă au fost anunţaţi conducătorii obiectivelor economice pe teritoriul cărora s-ar putea întinde perimetrul de cercetat; De asemenea, verifică starea de fapt şi ia măsurile necesare pentru completarea şi corectarea celor întreprinse de primii ajunşi la faţa locului, evitarea oricăror pericole şi pentru crearea celor mai bune condiţii în care să se efectueze cercetarea la faţa locului. Practica a evidenţiat că, oricât de diligenţi ar fi cei ajunşi primii la faţa locului, există unele neajunsuri – determinate de o anumită lipsă de autoritate şi de efectiv în faţa valului de curioşi, a persoanelor interesate în cauză, a tuturor implicaţiilor şi consecinţelor fiecărei stări de fapt – determinate de acţiunea lor, astfel că, o dată cu ajungerea la faţa locului a echipei de cercetare – trebuie avute în vedere considerente ce ţin de experienţa, calificarea, starea de spirit, numărul şi autoritatea membrilor echipei – corecţiile sunt necesare. 26 GABRIEL ION OLTEANU MARIN RUIU Determinarea modificărilor ce au survenit în aspectul iniţial al locului săvârşirii infracţiunii – Pe baza informaţiilor furnizate de către primii ajunşi la faţa locului, se vor stabili configuraţia locului pe care s-a desfăşurat activitatea ilicită, modificările şi natura acestora. Se va insista pe aspectul iniţial al locului faptei, pe poziţia şi aspectul urmelor şi mijloacelor materiale de probă. În ceea ce priveşte modificările intervenite, o atenţie deosebită se va acorda naturii acestor modificări şi cauzelor ce le-au generat – dacă ele au apărut ca urmare a activităţilor destinate să salveze victimele, să înlăture sau să limiteze acţiunea unor surse de pericol ori au avut în antecedenţă factori de natură subiectivă, cum ar fi acţiunea făptuitorului sau a altor persoane, ce au încercat să denatureze aspectul locului faptei, cu scopul de a îngreuna sau compromite ancheta, nepriceperea sau neatenţia celor ce au luat primele măsuri. În situaţia în care modificările au fost determinate de acţiunea unor persoane, se va proceda la identificarea şi audierea acestora, în ideea stabilirii acţiunilor care au determinat modificările şi dacă a fost sau nu implicată reaua-voinţă. Delimitarea perimetrului şi stabilirea metodelor de cercetare a locului faptei – În ordinea firească a lucrurilor, pentru începerea cercetării la faţa locului, se impune stabilirea limitelor perimetrului ce urmează a fi cercetat şi a modului concret în care se va face aceasta. În ceea ce priveşte limitele perimetrului, pe care echipa va desfăşura activităţi de căutare, revelare, fixare, ridicare, etc. a urmelor şi mijloacelor materiale de probă, problema poate deveni complexă, atunci când ar putea apare necesitatea extinderii activităţilor pe teritoriul altor proprietăţi, indiferent dacă acestea aparţin unor persoane fizice sau unor persoane juridice. Astfel, dacă locul desfăşurării activităţii ilicite se restrânge la teritoriul unei singure proprietăţi, nu apar probleme deosebite; dacă, însă, devine necesară extinderea cercetărilor pe teritoriul mai multor proprietăţi, trebuie manifestată precauţie, organul judiciar fiind chemat să asigure un echilibru între drept şi abuz de drept. Atunci când în cauză se pune problema desfăşurării activităţii de cercetare la faţa locului, pe teritoriul domiciliilor mai multor persoane fizice ori, în situaţia persoanelor juridice, când perimetrul de cercetat înglobează locaţii ale mai multor persoane juridice, se poate extinde locul de cercetat încât să înglobeze mai multe astfel de locuri ? – în considerarea necesităţii efectuării unei cercetări complete, care să epuizeze toate posibilităţile de găsire a unor urme sau mijloace materiale de probă care să intereseze cauza. În măsura în care aceasta poate fi acceptată, care sunt criteriile pe baza cărora organul judiciar poate să extindă locul de cercetat la proprietăţile altor persoane ? 27 TACTICĂ CRIMINALISTICĂ Acceptând necesitatea unei soluţii constructive, aplicabile în practica organelor judiciare, apreciez ca oportună exprimarea următorului punct de vedere: ori de câte ori există o legătură directă şi evidentă între desfăşurarea unei activităţi ilicite şi perimetrul uneia sau a mai multor proprietăţi, cercetarea la faţa locului va fi extinsă, în mod necesar şi la aceste proprietăţi, fără să se pună problema unui abuz. În acest context, trebuie subliniat că, stabilirea legăturii „directe şi evidente” între desfăşurarea unei activităţi ilicite şi una sau mai multe proprietăţi, este condiţionată de logica juridică şi de modul de interpretare a informaţiilor culese la faţa locului, indiferent dacă aceste informaţii provin din descoperirea unor anumite urme sau mijloace de probă, ori din declaraţiile unor persoane – persoane vătămate, martori oculari, făptuitori, etc. De asemenea, privind lucrurile scrupulos, apreciem că, legătura în discuţie, mai este condiţionată de natura activităţii sau activităţilor ilicite care se presupun a fi desfăşurate, precum şi de configuraţia locului care se cercetează. O dată stabilit perimetrul, se vor lua măsurile necesare pentru paza acestuia, astfel încât să se evite orice posibilitate de modificare accidentală sau interesată a locului de cercetat şi să se asigure desfăşurarea, în condiţii de deplină siguranţă pentru participanţi, a cercetării la faţa locului. Tot aici, mai trebuie observat că, stabilirea limitelor perimetrului de cercetat, nu trebuie să aibă un caracter absolut deoarece, o dată cu desfăşurarea activităţii, datorită interpretării datelor obţinute, este posibil să se constate că locul de cercetat trebuie extins într-o direcţie sau alta sau, din contră, trebuie restrâns. În ceea ce priveşte metodele concrete de cercetare a locului faptei, doctrina criminalistică26, confirmată de practica organelor judiciare, recomandă ca, metoda de cercetare aleasă, să ţină cont de natura faptei, de configuraţia locului de cercetat, urmările produse şi de dispunerea urmelor şi mijloacelor materiale de probă. Astfel, se dau ca exemple, începerea cercetării la faţa locului de la exterior spre interior, pe sectoare delimitate, prin repere naturale ori stabilite de şeful echipei, de-a lungul pereţilor, în sensul acelor de ceasornic sau invers, etc. Metoda subiectivă este caracterizată prin aceea că, echipa de cercetare procedează la căutarea, descoperirea, relevarea, fixarea şi ridicare urmelor şi mijloacelor materiale de probă, urmând cât mai fidel traseul parcurs de făptuitor din momentul pătrunderii în câmpul infracţional şi până la părăsirea acestuia. Această metodă are avantajul că, se pot obţine rapid unele date şi indicii, ce pot 26 N.A. – a se vedea, ca exemplu, V. Bercheşan, C. Pletea , I.E. Sandu op. cit. pag 41 28 GABRIEL ION OLTEANU MARIN RUIU canaliza cercetările, pentru identificarea urgentă a făptuitorilor, recuperarea prejudiciului, etc. Are dezavantajul unei anumite superficialităţi, locul faptei neputând fi examinat sistematic şi detaliat. Metoda obiectivă constă în examinarea locului faptei într-o anumită ordine, făcându-se abstracţie de modul şi succesiunea acţiunilor presupuse a fi fost desfăşurate de făptuitor în câmpul infracţiunii. Deşi presupune un volum de timp şi implicarea unui personal mai numeros, metoda are avantajul că permite o examinare amănunţită a locului, permiţând descoperirea tuturor urmelor ce au legătură cu cauza. Metoda mixtă sau combinată impune ca, pe parcursul cercetării, să fie folosită atât metoda subiectivă cât şi metoda obiectivă, alternându-se cele două metode, în raport de particularităţile cauzei şi diferitele momente ale cercetării. Indiferent de metoda aleasă, optimul presupune examinarea sistematică, multilaterală şi obiectivă a locului săvârşirii infracţiunii. Stabilirea sarcinilor pentru fiecare membru al echipei – Cronologic, ultima înaintea începerii efective a cercetării la faţa locului, este activitatea pregătitoare care pune cel mai mult în valoare capacitatea managerială a şefului echipei. Există o situaţie de fapt, personal specializat, resurse materiale şi un scop. Stabilirea modului în care sunt puse cel mai bine în valoare resursele, raportat la condiţiile situaţiei specifice pentru atingerea scopului, cade în sarcina acestei persoane. General valabil este faptul că şeful echipei de cercetare este o persoană ce are calitatea de organ judiciar competent a efectua activitatea. El poartă, în principal, răspunderea pentru întreaga desfăşurare a activităţii, atât sub aspectul respectării legalităţii, drepturilor persoanelor participante, cadrului procedural, etc., cât şi sub aspectul diligenţei ce se depune pentru realizarea scopurilor cercetării la faţa locului. Modul concret în care sunt repartizate sarcinile membrilor echipei este guvernat de considerente precum: pregătirea şi specializarea personalului, calităţile şi interesele fiecărui membru, experienţa şi concepţia privind gestionarea situaţiilor de criză, relaţiile dintre membri, starea de sănătate a acestora, alţi factori de natură psihosomatică, ce pot influenţa comportamentul membrilor, etc. Oricum, va trebui să se urmărească cele două planuri acţionale, cu caracter fundamental, ce sunt specifice cercetării la faţa locului – cel preponderent tehnic şi cel al activităţii anchetatorilor – fără să fie afectat caracterul unitar al activităţii. Membrii echipei trebuie să conlucreze fără rezerve, pe toate planurile, fiecare membru putând participa la realizarea sarcinilor activităţii, nu în mod individual şi exclusiv, ci, participând cu rezultatele proprii, la fluxul informaţional permanent, ce trebuie 29 TACTICĂ CRIMINALISTICĂ centralizat şi orientat de către şeful echipei27 – nimeni nu a putut şi nu va putea să rezolve problemele complexe ale cercetării la faţa locului singur, aflarea adevărului neputând fi asigurată decât prin efortul conjugat al fiecărui membru, în cadrul echipei. Detaliind puţin subiectul, iată câteva exemple în acest sens, pentru a „ilustra” mai bine rolul acestei activităţi, în bunul mers al anchetei. Este foarte clar că, pentru a spori gradul de rigurozitate în desfăşurarea activităţii, este necesar a se organiza, a gândi obiectiv, planurile de acţiune. Demn de luat în seamă este delimitarea atribuţiilor fiecărui membru al echipei. Această „diviziune a muncii” creşte randamentul muncii desfăşurate, asigurând – simultan – înaltul grad de profesionalism cu care sunt tratate operaţiunile de cercetare. Iată, cum ar putea arăta, pentru unii dintre membrii echipei, într-un scenariu criminalistic, o astfel de distribuire: Şeful echipei 1) Trebuie să preia controlul, asigurând siguranţa personalului din subordine şi securitatea perimetrului pe care se desfăşoară cercetarea la faţa locului. De asemenea, este esenţial să ia măsurile necesare, pentru a asigura echipamentul de protecţie adecvat pentru membrii echipei, urmărind, în acelaşi timp, respectarea recomandărilor standard pentru a-i proteja împotriva factorilor de risc, care ar putea fi prezenţi în sânge sau în oricare alt fluid din corpul uman, cercetat la faţa locului. 2) Organizează, împreună cu medicul legist, verificarea stării victimelor, iar în caz de necesitate, dispune măsuri adecvate pentru acordarea primului ajutor medical şi pentru transportarea acestora la cea mai apropiată unitate spitalicească, dacă aceste măsuri nu au fost luate anterior. 3) Ia măsuri pentru a interzice pătrunderea la locul săvârşirii infracţiunii, pe timpul desfăşurării activităţii, a oricăror persoane, indiferent de calitate, funcţie sau grad, care nu au sarcini în legătură cu cercetarea la faţa locului sau cu salvarea victimelor. 4) Asigură relaţia cu mass-media sau desemnează un membru al echipei pentru aceasta. 5) Este indicat să conducă o inspecţie iniţială – în vederea unei cercetări preliminare, pentru evaluarea eventualelor urme si necesităţi de dotare ori de participare a unor alte categorii de specialişti decât cei care fac parte deja din echipă, pregătind cu această ocazie o descriere preliminară a locului, ca bază de 27 N.A. – noţiuni precum „conducere unică”, „conlucrarea fără rezerve între membrii echipei”, „informarea permanentă a şefului echipei” sunt subliniate şi apreciate în mod şi de E. Stancu în op cit pag 17 30 GABRIEL ION OLTEANU MARIN RUIU plecare în argumentarea măsurilor ce vor fi dispuse şi pentru redactarea procesului-verbal, atunci când se va pune problema fixării rezultatelor cercetării la faţa locului. 6) Examinează, împreună cu medicul legist, victimele; 7) Dispune măsuri de identificare a cadavrelor pe baza semnalmentelor, obiectelor, documentelor şi îmbrăcămintei găsite asupra acestora; dispune efectuarea de investigaţii în zonă şi efectuarea de prezentări pentru recunoaştere a cadavrului toaletat şi a obiectelor care ar putea prezenta interes pentru anchetă. 8) Determină modul de cercetare şi sarcinile – adecvate şi oportune – pentru fiecare membru al echipei. 9) Asigură schimbul de informaţii între cei care caută/cercetează şi cei care investighează (tehnicieni criminalişti-anchetatori). 10) Colaborează cu alte formaţiuni, impunând un spirit cooperant. 11) Asigură provizii şi echipament pentru echipă, în cazurile în care se impune aceasta activitate. 12) Reevaluează continuu eficienţa cercetării, pe tot parcursul activităţii. 13) Coordonează activitatea de întocmire a procesului-verbal de cercetare la faţa locului. 14) Părăseşte locul la finalizarea cercetării, inventariind operaţiunile care s-au succedat în intervalul: sosirea echipei la faţa locului – plecarea echipei de la faţa locului. Specialiştii criminalişti 1) Desfăşoară activităţi de căutare, descoperire, revelare, fixare, ridicare, ambalare, etc., a urmelor şi mijloacelor materiale de probă – cadrul general; 2) Pătrund, împreună cu şeful echipei de cercetare, în perimetrul pe care se pare că s-a desfăşurat activitatea ilicită şi marchează drumul de acces pentru medicul legist, conductorul câinelui de urmărire, ceilalţi membri ai echipei, martori asistenţi şi persoanele participante; 3) Descriu urmele şi mijloacele materiale de probă, locul unde au fost găsite, metodele şi mijloacele folosite pentru căutare, descoperire, revelare, fixare, ridicare, ambalare; 4) Semnează şi datează urmele şi mijloacele materiale de probă, ţinând evidenţa acestora; 5) Ridică şi ambalează urmele – în mod adecvat – pentru a le păstra integritatea materială, pe timpul transportului; 6) Utilizează echipament de protecţie (ex.: mănuşi chirurgicale) şi metode adecvate, atunci când se cercetează urme ce pot produce infectarea (ex.: sânge); 31 TACTICĂ CRIMINALISTICĂ 7) Efectuează înregistrări de sunet şi imagine ale întregii zone, înainte de a se intra în perimetrul de cercetat – înregistrări de orientare ale locului săvârşirii infracţiunii; 8) Efectuează înregistrări de sunet şi imagine, având ca obiect victimele, mulţimea adunată la faţa locului şi vehiculele care se află în zonă; 9) Efectuează înregistrări de sunet şi imagine ale activităţilor de căutare, descoperire, revelare, fixare, ridicare, ambalare, etc., a urmelor şi mijloacelor materiale de probă, ale tuturor activităţilor ce se desfăşoară la faţa locului, în funcţie de specificul cauzei; 10) Efectuează înregistrări ale imaginii urmelor şi mijloacelor materiale de probă în momentul descoperirii, înainte de a fi ridicate şi după ce au fost ridicate, înainte de a fi expertizate; 11) Efectuează alte înregistrări de sunet şi imagine, ce pot deveni importante pentru anchetă; 12) Interpretează, din punct de vedere ştiinţific, alături de ceilalţi membri ai echipei – în funcţie de competenţele profesionale ale fiecăruia – urmele şi mijloacele materiale de probă descoperite la faţa locului, în scopul refacerii tabloului faptei şi al obţinerii cât mai multor date despre făptuitori; 13) Prin constatările făcute, se pronunţă cu privire la originea şi modul de creare a unor urme, pronunţându-se şi cu privire la calităţile şi posibilităţile de valorificare a lor, prin expertize; 14) Urmăresc folosirea terminologiei criminalistice adecvate pentru consemnarea corespunzătoare în procesul-verbal de cercetare la faţa locului, a stărilor de fapt şi a urmelor existente; 15) Întocmesc schiţa locului faptei, stabilind pe schiţă urmele importante; 16) Realizează măsurătorile de la locul faptei. În funcţie de caracteristicile situaţiei de la faţa locului, întinderea şi complexitatea acesteia, se poate dispune o divizare mai accentuată a sarcinilor; astfel, unii dintre specialiştii criminalişti vor putea fi angrenaţi doar în activităţi de căutare, descoperire, revelare şi examinare a urmelor şi mijloacelor materiale de probă sau doar a anumitor categorii de urme ori numai în activităţi de fixare a rezultatelor cercetării la faţa locului prin înregistrări de sunet şi imagine. Ideal, probabil, ar fi ca să se opteze pentru o specializare strictă a specialiştilor, astfel încât fiecare să efectueze doar activităţile calificate, pentru care sunt special pregătiţi. Realitatea, însă, impune ca specialiştii criminalişti să aibă o pregătire cât mai vastă, astfel încât să se poată adapta cu uşurinţă la solicitările situaţiei din teren. Alţi specialişti – Unele cazuri, prin complexitatea lor, necesită formarea unor echipe complexe, în sensul participării la 32 GABRIEL ION OLTEANU MARIN RUIU cercetarea la faţa locului a unor specialişti din domenii diverse. La desemnarea acestora, se iau în considerare următoarele aspecte: – Competenţă profesională, disponibilitate pentru lucru, într-o echipă eterogenă complexă. – Încrederea, pe care o pot avea ceilalţi membri ai echipei, în persoana şi rezultatele muncii acestora. – Abilitatea expertului de a acţiona la locul faptei, după normele procedurale legale. Specialiştii, la serviciile cărora se poate apela, pot fi, în funcţie de caz: medici legişti, antropologi, biologi, stomatologi, specialişti în explozibil, ingineri de diferite specialităţi, conductori ai diferitelor animale, ce se folosesc în practica curentă, pentru prelucrarea urmei de miros şi identificarea, pe această bază, a persoanelor suspecte, drogurilor, explozibili, etc. Astfel, medicul legist, va examina cadavrul şi va efectua toaleta acestuia, în colaborare cu specialistul criminalist, cercetează obiectele purtătoare de urme, îmbrăcămintea, încălţămintea şi obiectele personale ale victimei, în vederea stabilirii legăturii acestora cu leziunile constatate. De asemenea, pentru continuarea investigării de specialitate, medicul legist este sprijinit de conducătorul echipei de cercetare, pentru ridicarea, transportarea cadavrului la laboratorul de unde urmează să se efectueze constatarea medico-legală. Agentul de poliţie, conductor al câinelui de urmărire, va pătrunde pe drumul care i-a fost indicat la locul desfăşurării activităţii ilicite, în vederea preluării şi prelucrării urmei de miros; va parcurge cu câinele de urmărire traseul de prelucrare a urmei de miros, pentru descoperirea şi ridicarea de obiecte ascunse ori abandonate, fiind, după caz, însoţit de un membru al echipei de cercetare; va informa conducătorul echipei despre situaţia unor urme găsite sau a unor obiecte, în vederea extinderii cercetării criminalistice; va întocmi procesul-verbal de folosire a câinelui de urmărire şi a schiţei traseului parcurs de acesta. Anchetatorii – Membrii echipei, cu sarcini de investigaţie şi cercetare, vor desfăşura activităţi precum: 1) identifică martorii oculari şi făptuitorii; 2) efectuează investigaţii printre rude, vecini sau alte persoane care au cunoscut sau au avut relaţii cu victima, cu privire la starea sănătăţii, obiceiurile şi modul de viaţă ale acesteia, relaţiile sale cu alte persoane; 3) verifică activitatea persoanelor suspecte, care ar fi putut săvârşi fapta, îndeosebi modul în care şi-au petrecut timpul în perioada critică, corespunzătoare cu perioada în care s-a săvârşit fapta; 33 TACTICĂ CRIMINALISTICĂ 4) întocmesc o evidenţă cu persoanele care au avut acces în câmpul infracţiunii şi care ar fi putut crea modificări în configuraţia acestuia; 5) participă la acţiuni de căutare în diverse locuri, în scopul găsirii unor obiecte purtătoare de urme sau corpuri delicte; 6) efectuează, în funcţie de necesităţi, audieri, confruntări, percheziţii, recunoaşteri din grup de persoane şi obiecte, etc., întocmind actele procedurale prevăzute de lege; 7) culeg informaţii în legătură cu fapta săvârşită, persoanele, valorile şi obiectele implicate, alte elemente de natură a ajuta la lămurirea tuturor împrejurărilor, ce caracterizează desfăşurarea activităţii ilicite. 1.6 Desfăşurarea cercetării la faţa locului Pentru a da un caracter complet demersului ştiinţific, am considerat oportun să tratez problematica desfăşurării cercetării la faţa locului în două secţiuni – una în care să fie analizate reguli cu caracter general, pe care le consider de o importanţă deosebită, a doua urmând să aibă ca obiect desfăşurarea efectivă a activităţii. 1.6.1 Reguli tactice, cu caracter general, ce guvernează desfăşurarea cercetării la faţa locului Pentru ca efectuarea cercetării la faţa locului să conducă la realizarea sarcinilor ce o impun, pe lângă o pregătire atentă şi conştiincioasă28, mai este necesară şi respectarea unor reguli tactice cu caracter general, aplicabile, indiferent de condiţiile concrete, în care se desfăşoară activitatea ori de natura activităţilor ilicite desfăşurate29. Astfel, apreciez că cercetarea la faţa locului trebuie să fie efectuată în mod complet, detaliat, obiectiv şi organizat şi că, pe timpul desfăşurării acesteia, trebuie acordată o atenţie deosebită observării, interpretării şi exploatării, în interesul anchetei, a prezenţei şi comportamentului din timpul desfăşurării activităţii, a persoanelor implicate în desfăşurarea activităţii ilicite. Cercetarea la faţa locului se efectuează în mod complet şi detaliat – Această regulă presupune ca cercetarea la faţa locului să fie extinsă la nivelul unor limite teritoriale, care să înglobeze orice porţiune de teren ce are legătură cu posibila desfăşurare a activităţii ilicite. În aceeaşi ordine de idei, activitatea trebuie continuată, chiar dacă pe parcurs au fost descoperite urme şi mijloace materiale de 28 E. Stancu op. cit. pag. 14 29 N.A. – pentru dezvoltarea unor puncte de vedere pertinente, a se vedea şi opiniile prezentate de E. Stancu în op. cit. pag. 14-19 34 GABRIEL ION OLTEANU MARIN RUIU probă30, cu privire la care s-ar putea emite opinia că ar fi suficiente pentru a dovedi împrejurările desfăşurării activităţii ilicite şi vinovăţia făptuitorului. Mai mult, această regulă tactică31 exprimă un deziderat, potrivit căruia, cu ocazia cercetării la faţa locului, trebuie căutate, ridicate, şi fixate în vederea examinării, toate urmele şi mijloacele materiale de probă aflate într-un raport sau altul cu fapta săvârşită, astfel încât nici un aspect, având legătură cu activitatea ilicită desfăşurată sau cu persoanele implicate în desfăşurarea acesteia, să nu fie ignorat, să nu rămână în afara cercetărilor. Având în vedere caracterul iniţial al acestei activităţi, nu se poate opera o selecţie, nimeni nu trebuie să-şi permită a cataloga ca importante sau neimportante anumite urme şi mijloace materiale de probă. Stabilirea, pentru fiecare dintre acestea a raportului cu fapta săvârşită, poate fi făcută doar ulterior, în procesul complex al investigaţiei criminalistice, determinant fiind modul de elaborare şi verificare a versiunilor pentru fiecare aspect important, ce caracterizează modul de desfăşurare al activităţilor ilicite. Trebuie subliniat, aici, că manifestarea de ignoranţă şi uşurinţă, în abordarea acestor aspecte, incumbă un risc deosebit – astfel se poate ca urme sau mijloace materiale de probă, declarate ca neimportante, să fie tratate cu neglijenţă, să nu fie ridicate sau să le fie modificat aspectul iar, ulterior, în mod intempestiv, să fie demonstrată utilitatea lor, ignoranţă ce poate conduce direct şi sigur la compromiterea întregii anchete. Trebuie observat că este riscant a te pronunţa, în mod determinant, în legătură cu care modificări, raportat la aspectul iniţial al locului faptei, reprezintă o consecinţă a activităţii ilicite desfăşurate; este deosebit de delicat a te pronunţa, în condiţiile de presiune specifice activităţii, cu privire la caracterul intrinsec sau extrinsec al unor modificări constatate la faţa locului, cu referire la fapta săvârşită. Nu trebuie neglijat că, organul judiciar, cu ocazia efectuării cercetării la faţa locului poate descoperi urme şi mijloace materiale de probă, de o diversitate extremă. Într-o atare situaţie, fixarea tuturor ar dăuna, atât pentru faptul că ar presupune consumul unui volum mare de muncă şi de materiale, cât şi, deoarece, în multitudinea detaliilor – ce în mod firesc trebuie consemnate în procesul-verbal de cercetare la faţa locului – s-ar putea pierde tocmai aspectele cele mai importante pentru cauză. La acestea, s-ar putea adăuga oricând aspecte legate de persoana celor care desfăşoară activitatea – starea fizică şi psihică, gradul de 30 A. Ciopraga op. cit. pag. 62 31 N.A. – printre primii care au subliniat acest aspect a fost Ion Anghelescu în „Rolul cercetării la faţa locului în descoperirea şi valorificarea urmelor” – Probleme de criminalistică şi criminologie nr. 3-4 pag 53-57 35 TACTICĂ CRIMINALISTICĂ concentrare, anumite legături cu persoane interesate în cauză, alte probleme cu conţinut stresant, etc. Rezolvarea problemei – pe lângă faptul că solicită experienţă, tact şi, de ce nu, fler, în primul rând, din partea şefului echipei – este condiţionată de natura faptei săvârşite, condiţiile obiective, în care s-a comis şi explicaţiile, bazate pe logica şi psihologia judiciară, obiectiv posibile, ce pot fi date stării de fapt, cu care vine în contact echipa de cercetare. Este necesar a se sublinia efortul intelectual intens, pe care îl presupune cercetarea la faţa locului, canalizat pe interpretarea existenţei şi caracteristicilor fiecărei urme sau mijloc material de probă, în sistemul de referinţă spaţio-temporal, în care se desfăşoară activitatea. Activitatea practică a evidenţiat şi pericolul abordării cu ignoranţă a cercetării la faţa locului, situaţie în care, membrii echipei, după căutări sumare, fiind impresionaţi de aparenţa unor stări de fapt, sunt tentaţi să se demobilizeze, să abandoneze cercetarea, catalogând situaţia ca fiind în afara oricărei posibilităţi de a implica săvârşirea vreunei infracţiuni. De asemenea, se mai poate întâmpla ca, fără prea multe eforturi, să fie descoperite urme şi mijloace de probă, iar acestea să fie considerate, aprioric, suficiente pentru a identifica făptuitorii şi a proba săvârşirea infracţiunii de către aceştia. Este o mare greşeală ca, cercetarea la faţa locului să fie întreruptă, ca echipa să se mulţumească cu ceea ce a fost găsit la prima vedere. Tot aici, este cazul să observ că activitatea de cercetare la faţa locului, dincolo de toate reperele administrative, ce afectează programul şi îndatoririle membrilor echipei32, nu trebuie limitată în timp. Specificul şi particularităţile concrete, ale fiecărui caz în parte, impun un anumit interval de timp ca necesar, pentru efectuarea în bune condiţii a cercetării la faţa locului şi nimeni nu trebuie să impună efectuarea activităţii, într-un timp dinainte stabilit. Lucrul în grabă, sub presiunea unor activităţi ce trebuie derulate imediat după terminarea cercetării la faţa locului, determină superficialitate, formularea unor concluzii pripite, tratarea cu indiferenţă ori trecerea cu uşurinţă peste unele stări de fapt, ce prezintă interes pentru anchetă. Desfăşurarea cercetării la faţa locului trebuie guvernată de operativitate, nu pot fi acceptate graba dar nici irosirea timpului prin discuţii sau alte activităţi, care să exceadă scopului cercetării, care 32 N.A. – modificarea Codului de Procedură Penală prin Legea 281/2003, consfinţeşte la art. 3 alin. 5 teza a 2-a, faptul că lucrătorii de poliţie judiciară nu pot primi de la organele ierarhic superioare nici o altă însărcinare, în afara unor situaţii şi evenimente excepţionale sau în realizarea sarcinilor de pregătire şi perfecţionare profesională 36 GABRIEL ION OLTEANU MARIN RUIU să dobândească ambiguitate, la limita dintre interesul anchetei şi alte interese străine acesteia, dintre drept şi abuz de drept. Cercetarea la faţa locului trebuie efectuată în mod obiectiv şi organizat – Obiectivitatea constituie un principiu, ce guvernează întreaga activitate a organelor judiciare. Consider necesar, aici, să fac câteva sublinieri, deoarece cercetarea la faţa locului prezintă anumite particularităţi ce impun ca cei care o efectuează să adopte o atitudine de natură a exclude orice pornire subiectivă, orice idee preconcepută. Doctrina, ca de altfel, şi practica organelor judiciare, scoate în evidenţă anumite neajunsuri în desfăşurarea activităţii, generate de apariţia unei versiuni, ce este consecinţa acţiunii unor elemente cu conţinut subiectiv; asemănarea unor elemente de fapt, ce caracterizează aspectul şi starea locului desfăşurării presupusei activităţi ilicite de elemente constatate şi cu prilejul altor activităţi de cercetare la faţa locului; elemente cu valoare îndoielnică pentru anchetă cărora, datorită descoperii lor la începutul activităţii, li se supraestimează importanţa; interese vizibile în cauză, legate de persoane, faţă de care membrii echipei manifestă atitudini de stimă, repulsie, apreciere, dezaprobare, etc.; ignoranţă, pe fondul tendinţei de a găsi soluţia ce implică cât mai puţin efort, cât mai puţine riscuri şi, evident, cât mai puţin timp33. Consider că, organul judiciar, odată deplasat la faţa locului, începând cercetarea la faţa locului, trebuie să evite orice idee preconcepută, orice tendinţă de a da faptei o anumită încadrare juridică, trebuie să treacă de aspectul aparent al lucrurilor, cele care sunt cu adevărat importante, fiind doar faptele, a căror desfăşurare poate fi probată, starea de fapt reală, descoperită la faţa locului. Obiectivitatea, cu care trebuie să se desfăşoare cercetarea la faţa locului, trebuie analizată, în raport şi cu celelalte repere ale regulilor tactice, ce guvernează activitatea, pentru că, a efectua obiectiv cercetarea la faţa locului, presupune ca, aceasta să fie efectuată complet, să fie efectuată detaliat şi, bineînţeles, organizat. Organizarea cercetării la faţa locului oferă un caracter planificat activităţii, de natură să permită utilizarea optimă a resurselor – în condiţiile concrete date de natura faptei săvârşite, limitele teritoriale asupra cărora se va extinde cercetarea, natura urmelor existente la faţa locului, numărul persoanelor prezente la faţa locului ce cunosc date despre desfăşurarea activităţii ilicite 33 N.A. – consideraţiile legate de cauzele ce influenţează conduita obiectivă în ancheta penală pot fi dezvoltate într-un studiu independent, în cadrul acestei secţiuni nu am făcut decât să subliniez problema şi să exemplific unele dinte cauzele care pot influenţa comportamentul membrilor echipei ce efectuează cercetarea la faţa locului. 37 TACTICĂ CRIMINALISTICĂ sau/şi identitatea persoanelor implicate direct, etc. – trebuie privită sub un dublu aspect34: • În primul rând, trebuie observat că, organizarea cercetării la faţa locului presupune ca, fiecare membru al echipei, să aibă repartizate sarcini concrete şi precise, potrivit specializării sale – aceste sarcini urmând a fi asumate şi rezolvate integral cât mai operativ posibil. • În al doilea rând, se impune organizarea desfăşurării activităţilor la faţa locului, într-o ordine bine stabilită, pe criterii judicios ştiinţifice. Această ordine nu trebuie să fie acceptată în mod rigid, desfăşurarea activităţilor trebuind privită în sens dinamic, între acestea neputând fi vorba despre nişte limite apriorice, ci de o întrepătrundere, ce exclude elementul haotic, în scopul rezolvării, în cât mai bune condiţii, a sarcinilor cercetării la faţa locului. Observarea, interpretarea şi exploatarea în interesul anchetei a prezenţei şi comportamentului din timpul desfăşurării activităţii a persoanelor implicate în desfăşurarea activităţii ilicite – Prezenţa, în timpul efectuării cercetării la faţa locului, a persoanelor implicate în desfăşurarea activităţii ilicite, constituie, înainte de toate, o preocupare a echipei, ancheta fiind interesată în a beneficia de prezenţa şi participarea la activitate a făptuitorilor, persoanelor vătămate şi martorilor oculari35. Dincolo de aceasta, din diverse considerente, persoanele arătate sunt interesate, dacă nu în a participa, cel puţin, în a fi prezente şi a cunoaşte cât mai multe despre activităţile desfăşurate şi rezultatele obţinute. În ceea ce priveşte făptuitorii, trebuie distinse două situaţii: - una, caracterizată de faptul că identitatea acestora nu este cunoscută echipei, ce desfăşoară cercetarea la faţa locului; - cea de a doua, în care identitatea este cunoscută, făptuitorii sunt identificaţi, legitimaţi, percheziţionaţi corporal, ascultaţi şi izolaţi de restul persoanelor prezente la faţa locului. În prima situaţie, trebuie acceptat că, indiferent de situaţia lor concretă, făptuitorii sunt interesaţi în a cunoaşte modul cum se desfăşoară cercetarea şi de a influenţa, pe cât posibil, rezultatele, în sensul inducerii în eroare a anchetatorilor, sugerarea de piste greşite, totul, în vederea sustragerii lor de la răspunderea penală. 34 E. Stancu – op. cit. pag. 17 35 N.A. – am introdus în cadrul demersului ştiinţific martorii oculari în categoria persoanelor implicate în desfăşurarea activităţii ilicite acceptând că aceştia, prin simpla lor prezenţă, au putut influenţa, într-un fel sau altul, mersul evenimentelor şi, în aceste condiţii, starea de fapt ce se cercetează este şi rezultatul prezenţei şi acţiunilor desfăşurate de către aceştia, devenind, astfel, şi ei implicaţi. 38 GABRIEL ION OLTEANU MARIN RUIU Atunci când identitatea făptuitorului este cunoscută, acesta devine un pol de interes, trebuie să constituie obiectul unei atente observaţii, din partea membrilor echipei. Făptuitorul, în mod firesc, nu poate rămâne indiferent în urma desfăşurării activităţii ilicite. Înainte de toate, există o preocupare, poate chiar îngrijorare legată de faptul că activitatea sa a fost descoperită, au fost începute cercetările, fapt ce poate determina reacţii greu de controlat. Când sunt descoperite şi ridicate urme şi mijloace materiale de probă, ce vin să confirme identitatea, implicarea în activitatea ilicită şi vinovăţia sa, emoţiile sunt stăpânite din ce în ce mai greu, începând să se exteriorizeze, în primul rând, în planul limbajului non-verbal. În aceste condiţii, este necesar ca, în observarea comportamentului acestei categorii de persoane, să se selecteze reacţiile emoţionale relevante pentru definirea stării psihice a persoanei şi să se stabilească legătura lor cu desfăşurarea activităţilor de la faţa locului dacă situaţia o impune – în sensul că sunt la „parametri” ce explică elemente de anchetă. Comportamentul persoanelor care prezintă interes pentru anchetă şi sunt prezente la faţa locului poate constitui obiectul unor înregistrări de sunet şi imagine. Persoanele vătămate au, de asemenea, interes să rămână la faţa locului pentru a explica, pentru a elucida orice împrejurare legată de faptă – trebuie justificată atât poziţia, implicarea în desfăşurarea faptei cât şi justeţea solicitării de despăgubiri. Cum nimeni şi nimic nu este perfect, aceste persoane vor avea serioase reţineri atunci când trebuie să explice şi să confirme împrejurări ce presupun şi propria culpă. Cât timp au o poziţie guvernată de buna credinţă, parcurg, într-un ritm firesc, drumul de la starea de şoc, indusă de activitatea ilicită, la o stare de relativă normalitate, ce presupune un discurs coerent, atunci când sunt ascultate. Bineînţeles că este foarte posibil ca multe dintre aceste persoane să „joace teatru”, să încerce roluri de „victime perfecte”, să-şi propună să încurce ancheta, poate, chiar, să pactizeze cu făptuitorul, dacă aceasta îi permite câştigarea unor beneficii financiare ori de altă natură. În măsura în care acceptă interese, ce pot fi satisfăcute prin denaturarea adevărului, conduita se schimbă, echipa de cercetare la faţa locului va asista la adevărate piese de teatru36 ce se transformă, uneori, în circ. Este un prilej oportun pentru ca o astfel de persoană să se evidenţieze, pentru a ieşi din rândul mediocrităţii, pentru a arăta cât şi cum gândeşte, urăşte, iubeşte, etc. 36 N. A. – Resorturile interne ce determină felul în care se construieşte rolul pe care îl joacă persoana vătămată sunt multiple şi complexe, un rol important avându-l caracterul, temperamentul, educaţia, sistemul de valori adoptat, gesturile şi expresiile apreciate în cercul social, obiceiul locului, etc. 39 TACTICĂ CRIMINALISTICĂ Nici situaţia martorilor oculari nu trebuie privită simplist. Ei au făcut parte, într-un fel sau altul, din segmentul de realitate ce cuprinde desfăşurarea activităţii ilicite. În prima fază, este normal să dorească ca prezenţa lor să fie cât mai discretă, eventual nici să nu se cunoască că au asistat la desfăşurarea activităţii ilicite. Un moment de cotitură în atitudinea lor îl constituie momentul în care realizează că, în legătură cu persoana lor, au apărut ori sunt în curs să apară suspiciuni, generate de posibila legătură între ei, făptuitor şi activitatea ilicită – nu cumva sunt complici ?!!.. O dată cu conştientizarea acestei situaţii, încep să se manifeste activ, vor să pună lucrurile la punct: infracţiunea a fost săvârşită de către o anume persoană, persoana vătămată s-a manifestat aşa, făptuitorul a desfăşurat următoarele acţiuni, iar el, întâmplarea a făcut să fie în aproprierea locului, în care s-a desfăşurat activitatea ilicită. Dacă se poate, ar vrea să iasă în evidenţă cu calităţi apreciate în societate: bun simţ, spirit de dreptate, altruism, sentimente frumoase, etc. Mai trebuie avut în vedere încă ceva: dacă presiunea implicării în activitatea ilicită nu este foarte mare, poziţia martorului ocular începe să fie influenţată de propriul sistem de interese, totul putând ajunge până la denaturarea adevărului – într-o măsură mai mare sau mai mică. 1.6.2 Efectuarea cercetării la faţa locului Din considerente de ordin psiho-pedagogic îmi voi permite să subliniez, în continuare, că cercetarea la faţa locului parcurge două faze, şi anume: faza statică şi faza dinamică37. Această distincţie are un caracter convenţional, util din punct de vedere ştiinţific, însă nu trebuie acceptat ca ceva rigid şi absolut. Multitudinea şi diversitatea situaţiilor ce pot fi întâlnite în practică, pot impune ca, unele dintre activităţile din faza statică, să se execute în faza dinamică şi, invers, cele două faze putându-se întrepătrunde, raţiunea fiind dată de necesitatea obţinerii cu rapiditate a unor rezultate care să poată constitui un punct de plecare al anchetei. Este necesară o precizare: dacă rigiditatea este dăunătoare, haosul constituie, cu adevărat, un pericol – desfăşurarea cercetării la faţa locului în mod haotic, în numele unui bine generic, chiar dacă, cu o ţintă absolut legitimă şi remarcabilă, are un rezultat sigur: compromiterea întregii anchete. Apreciind ca necesară existenţa unui punct de reper, consider că, indiferent de situaţie, în perioada de început, cele două faze trebuie să fie distincte, cercetarea la faţa locului va debuta cu faza statică, fază ce presupune efectuarea unor activităţi specifice, 37 N.A. – această opţiune este prezentă în toate lucrările de referinţă din doctrină iar, ca o confirmare, aceasta este asimilată şi în practică 40 GABRIEL ION OLTEANU MARIN RUIU urmând ca, în continuare, să se hotărască asupra alternanţei, asupra modului concret de desfăşurare şi a ordinii activităţilor necesar a fi efectuate, indiferent dacă, din punct de vedere teoretic, ele sunt asimilate unei sau alteia dintre fazele pe care le voi detalia în continuare. Cercetarea la faţa locului în faza statică – Caracteristic acestei faze este faptul că se procedează la o examinare atentă a locului faptei, fără a i se aduce acestuia nici o modificare. Vor fi prezentate, în continuare, activităţile asimilate de către doctrină – cu observaţia că şi practica judiciară le-a confirmat – acestei faze într-o succesiune cronologică, ce are ca fundament atât principii logice, cât şi necesităţi de ordin operativ. Debutul constă în observarea locului faptei. În cazul încăperilor, aceasta se efectuează dintr-un singur loc, iar în cazul unor suprafeţe cu o anumită întindere, se procedează la parcurgerea acestora astfel încât să poată fi observat orice element de natură să intereseze ancheta. Momentul este prielnic pentru ca, şeful echipei să verifice, în concret, dacă perimetrul, ce urmează a fi cercetat, a fost corect delimitat, urmând a se proceda, de la caz la caz, în funcţie de situaţie. Paralel cu observarea locului faptei, este necesară orientarea topografică şi criminalistică a acestuia. Orientarea topografică presupune orientarea locului faptei, în funcţie de punctele cardinale, iar orientarea criminalistică are în vedere orientarea în interiorul perimetrului de cercetat, în funcţie de reperele ce caracterizează sistemul de referinţă, în momentul efectuării activităţii – clădiri, copaci izolaţi, şosele, drumuri de acces, locul unde a fost descoperit cadavrul, locul unde se observă abandonat mijlocul de transport folosit de către făptuitori, etc. Conturarea unor versiuni, care să aibă ca obiect căile folosite, de către participanţii la activitatea ilicită, pentru acces şi pentru părăsirea locului faptei – analizând natura şi aspectul locului faptei – ajută la precizarea mai bună a limitelor perimetrului de cercetat şi a metodelor ce vor fi folosite pentru efectuarea cercetării la faţa locului. După efectuarea activităţilor descrise mai sus – activităţi pe care le consider de debut – urmează stabilirea căilor de acces şi a locurilor ce pot fi folosite pentru deplasare în interiorul locului de cercetat, de către membrii echipei. Această activitate trebuie efectuată de către specialistul criminalist, persoană care este abilitată pentru desfăşurarea acestei activităţi de calificarea pe care o are – existând, în acest sens, şi dispoziţii de uz intern38, ce prevăd că 38 A se vedea Manualul de bune practici privind procedura cercetării la faţa locului la care am făcut referire în debutul capitolului 41 TACTICĂ CRIMINALISTICĂ anumite obligaţii pentru fiecare participant, în funcţie de structura organizatorică din care provin. Este necesar să fie observată aici necesitatea păstrării cât mai intacte a locului faptei, ce impune atât alegerea oportună a căilor de acces, cât şi limitarea, la strictul necesar, a numărului de persoane ce vor pătrunde în perimetrul pe care se efectuează cercetările, astfel încât să se evite apariţia unor atitudini permisive faţă de şefii ierarhici ai celor ce constituie echipa, reprezentanţii mass-media, diverşi cunoscuţi, care să facă posibilă distrugerea urmelor iniţiale şi crearea altora; urme care să inducă în eroare ancheta şi să îngreuneze finalizarea corectă a cauzei39. După stabilirea căilor de acces în interiorul perimetrului de cercetat, va pătrunde şeful echipei, însoţit, în primul rând, de specialistul criminalist dar şi de alţi specialişti – medici legişti, toxicologi, armurieri, etc. – în funcţie de specificul activităţii ilicite ce pare să fi fost desfăşurată. O dată cu intrarea în locul desfăşurării activităţii ilicite, pentru a se putea face aprecieri corecte asupra situaţiei, este necesar să se acorde atenţie şi să se noteze ora pătrunderii, starea instalaţiilor, aparatelor, a uşilor, ferestrelor, a sistemelor de închidere cu care sunt prevăzute acestea, starea sistemelor de iluminare, de aprovizionare cu energie electrică, gaze naturale şi apă, de condiţionare şi filtrare a aerului, vizibilitate, situaţia atmosferică, mirosurile persistente, starea căilor de acces, amplasarea diferitelor obiecte, starea şi poziţia victimelor, a cadavrului, etc. Există situaţii când, pătrunderea în perimetrul de cercetat, în funcţie de modul de efectuare a activităţii ilicite, nu se face decât după înlăturarea pericolelor iminente – localizarea şi stingerea incendiilor, dezamorsarea dispozitivelor ce pot produce explozii, verificarea nivelului de radioactivitate sau de compuşi toxici din aer, deconectarea sistemelor de aprovizionare cu gaze sau energie electrică. O dată cu parcurgerea locului faptei, se va proceda la marcarea şi protejarea locurilor unde se găsesc urme ori mijloace materiale de probă, fiind notată dispunerea acestora, în raport cu reperele şi alte urme sau mijloace materiale de probă, cu care se învecinează. Aici trebuie făcută o precizare: în fapt, are loc o intensă activitate de căutare a urmelor şi mijloacelor de probă, nimeni nu trebuie să accepte că ar putea fi vorba despre un fel de survolare a locului faptei, urmând a se marca tot ce, eventual, „sare în ochi”. Cercetarea la faţa locului este caracterizată de meticulozitate iar profesionalismul impune o atenţie mărită la fiecare amănunt. 39 V. Bercheşan, C. Pletea, I.E Sandu op. cit pag. 45 42 GABRIEL ION OLTEANU MARIN RUIU Pe măsura desfăşurării activităţii, toate urmele şi mijloacele materiale de probă vor fi analizate, trebuind să fie avute în vedere următoarele elemente: poziţia, starea în care se prezintă, amplasarea, forma şi dimensiunile, categoriile de urme, ce apar ca evidente pe mijloacele materiale de probă descoperite. Când precizarea raporturilor de distanţă, dintre reperele descoperite în perimetrul pe care se desfăşoară cercetarea la faţa locului, poate contribui la explicarea mecanismului desfăşurării activităţii ilicite, se recomandă fixarea exactă a poziţiei fiecărui reper, prin raportarea la alte două40. O atenţie deosebită, apreciez că, trebuie acordată aşa-numitelor urme de poziţie. Analizând şi căutând explicaţii cu privire la existenţa, poziţia, starea de degradare, etc., a pieselor de mobilier, a instalaţiilor sanitare, instalaţiilor de aclimatizare, obiectelor de veselă, electrocasnice, altor obiecte de folosinţă îndelungată, se pot obţine date ce pot fi importante, prin coroborare, în ansamblul anchetei penale. În raport cu cele care se descoperă, ţinând cont de cum evoluează procesul complex al elaborării şi verificării de versiuni, se vor stabili zonele, respectiv locurile, unde se impune desfăşurarea unor operaţiuni de revelare a urmelor latente, particularizate, din punct de vedere al procedeelor folosite, în funcţie de natura lor – urme de mâini, de sânge, urme lăsate de diferite părţi ale corpului, etc. – şi de timpul scurs de la desfăşurarea activităţii ilicite, respectiv, crearea lor. Tot în faza statică, este oportună folosirea câinelui de urmărire pentru prelucrarea urmelor de miros. Ca regulă, trebuie să se insiste asupra necesităţii ca această activitate să fie desfăşurată într-un stadiu al activităţii, în care mirosurile, legate de activitatea care se presupune a fi fost desfăşurată sau de participanţii la aceasta, să nu fie viciate şi amestecate cu mirosuri specifice ale celor ce fac parte din echipa de cercetare, ale mijloacelor de transport ori diferitelor echipamente deplasate la faţa locului. Conducătorul câinelui de urmărire va fi însoţit, pe traseul pe care îl va parcurge câinele, de încă 1-2 membri din echipă41, practica demonstrând că, în funcţie de rezultatele prelucrării urmei de miros, trebuie luate unele măsuri operative cum ar fi: imobilizarea făptuitorului, în cazul când câinele indică cu certitudine o persoană ca fiind creatoarea urmei prelucrate, luarea unor măsuri de conservare şi pază, în cazul unor urme sau mijloace materiale de probă ce sunt găsite pe traseul parcurs de câine, luarea măsurilor de acordare a primului ajutor, în cazul descoperirii unor persoane în suferinţă, etc. Traseul parcurs de 40 N.A. – a se vedea A. Ciopraga , op. cit. pag. 69 41 N.A. – nu este exclus ca în unele cazuri să fie necesar un număr mai mare 43 TACTICĂ CRIMINALISTICĂ câine, manifestările specifice de comportament şi rezultatele prelucrării urmelor de miros vor fi fixate într-un proces verbal ce se va anexa procesului verbal de cercetare la faţa locului. Aspectul locului faptei, mijloacele materiale de probă şi urmele descoperite vor fi fixate prin înregistrările de sunet şi imagine, practica subliniind importanţa fixării imaginilor de orientare a locului faptei, imaginilor tip schiţă, celor care au ca obiect doar locul faptei şi a imaginilor ce reprezintă obiectele principale. Pe parcursul desfăşurării activităţilor, constatările făcute se notează provizoriu42, urmând ca acestea să fie folosite ulterior, după terminarea activităţii, la întocmirea procesului verbal de cercetare la faţa locului. Sintetizând cele arătate cu privire la faza statică, trebuie subliniat că aceasta constituie debutul cercetării la faţa locului, echipa ia contact nemijlocit cu locul faptei, prin activităţile desfăşurate se formează o imagine generală asupra locului faptei, asupra naturii activităţii cercetate şi principalelor repere, care pot avea relevanţă pentru anchetă43, se înlătură orice posibilitate de distrugere sau dispariţie a urmelor şi mijloacelor materiale de probă. Cercetarea la faţa locului în faza dinamică – Faza dinamică se distinge prin complexitate, presupunând participarea tuturor membrilor echipei la efectuarea investigaţiilor şi folosirea integrală a mijloacelor tehnico-ştiinţifice criminalistice, aflate la dispoziţia lor44. După efectuarea activităţilor specifice fazei statice se procedează la examinarea minuţioasă a tuturor urmelor şi mijloacelor materiale de probă descoperite în perimetrul cercetat – cu privire la care se apreciază că au legătură cu posibila activitate ilicită desfăşurată – existând posibilitatea mişcării obiectelor purtătoare de urme, în funcţie de posibilităţile tehnice din dotare. Nu se pune problema de a repeta ceva45, ci este vorba despre o continuare firească, într-o nouă fază, de natură a completa şi desăvârşi cercetarea la faţa locului. Se va examina atent fiecare obiect, eventual, cadavrul sau cadavrele, în cazul activităţilor ilicite ce au avut ca rezultat moartea uneia sau a mai multor persoane, urmărindu-se descoperirea tuturor urmelor care interesează cercetarea şi a indiciilor, în legătură cu modul de formare, poziţia şi alte elemente, în conexiune cu urmele, de natură a explica desfăşurarea activităţii infracţionale. Trebuie insistat pe examinarea multilaterală a fiecărei urme, ce va fi fixată prin înregistrarea de 42 A. Ciopraga op. cit. pag. 70 43 N.A. – urme şi mijloace materiale de probă 44 E. Stancu op. cit. pag. 25 45 N.A. – în acelaşi sens I.E. Sandu, V. Bercheşan, C. Pletea în op. cit. pag. 46 44 GABRIEL ION OLTEANU MARIN RUIU imagini46, prin măsurători în raport cu alte urme descoperite, cadavru sau alte repere situate în perimetrul cercetat, va fi analizată sub aspectul naturii, culorii, formei, mirosului, etc. urmând a se stabili, în concret, metodele de ridicare şi modul de ambalare, în vederea transportului la sediul laboratoarelor unde vor fi expertizate. Apreciez că, este locul aici, pentru a supune atenţiei, unele observaţii de natură a sublinia finalitatea acestei activităţi, în contextul general al anchetei penale. Cercetarea la faţa locului nu se poate rezuma doar la o survolare a suprafeţei locului în care se presupune desfăşurarea activităţii ilicite, urmată de o inventariere a urmelor şi mijloacelor materiale de probă. Ţinând seama de finalitatea ei, de rolul şi locul acestei activităţi în economia anchetei penale, conducătorul echipei de cercetare are obligaţia de a coordona eforturile echipei, în direcţia explicării fiecărei acţiuni sau fenomen, în urma căruia s-au produs modificări în starea sistemului de referinţă, devenit loc al faptei. Căutarea, descoperirea şi examinarea de urme şi mijloace materiale de probă, la faţa locului, nu trebuie acceptată ca un scop în sine. Simpla existenţă a unei urme, descoperite în perimetrul în care se presupune că s-a săvârşit o infracţiune, nu înseamnă nimic sau înseamnă foarte puţin, dacă ea nu este relaţionată cu activitatea sau complexul de activităţi, efectiv desfăşurat – care ar putea satisface condiţiile elementului material al laturii obiective al uneia sau alteia dintre infracţiuni – şi identitatea făptuitorilor. În context, interpretarea existenţei, naturii, poziţiei, mecanismului de formare şi a altor elemente ce caracterizează urmele şi mijloacele materiale de probă, devine deosebit de importantă; trebuie considerată elementul necesar şi suficient să facă conversia unor stări de fapt, în elemente de anchetă. Şeful echipei de cercetare la faţa locului va primi, centraliza şi analiza informaţiile oferite de activităţile membrilor echipei, urmând ca, pe baza acestora, să dea dispoziţiile necesare pentru orientarea activităţii, în scopul obţinerii maximului de informaţii. Pe parcursul tratării problematicii din această secţiune, nu am făcut referiri la natura urmelor, la locurile unde pot fi găsite şi suprafeţele pretabile a păstra cel mai bine caracteristicile ce pot conduce la identificarea factorului creator, considerând, pe baza unor argumente de natură psiho-pedagogică, că este oportun a analiza aspectele arătate în cadrul unui demers ştiinţific, cu caracter preponderent de tehnică criminalistică. Ce fac ceilalţi ? Anchetatorii, care este rolul lor în desfăşurarea activităţii? – Paralel cu activităţile de căutare, 46 N.A. – prin fotografii sau prin folosirea altor mijloace tehnice ce pot înregistra la parametrii de fidelitate adecvaţi domeniului judiciar imaginea obiectelor 45 TACTICĂ CRIMINALISTICĂ relevare, fixare, examinare, ambalare şi ridicare a urmelor şi mijloacelor materiale de probă, anchetatorii vor audia martorii oculari, făptuitorii rămaşi la faţa locului ori identificaţi, prinşi şi aduşi la faţa locului, alte categorii de persoane, care cunosc date şi informaţii ce interesează ancheta, vor efectua percheziţii corporale asupra suspecţilor, prezentări pentru recunoaştere de persoane, obiecte şi, eventual, de cadavre – în măsura în care aceste activităţi sunt utile – şi, chiar, reconstituiri ale poziţiei obiectelor şi persoanelor, care au influenţat sau au fost influenţate într-un fel sau altul de către desfăşurarea activităţii ilicite47. Analizând faza dinamică, trebuie făcută referire la existenţa posibilităţii ca, pe baza interpretării naturii, stării şi aspectului locului desfăşurării activităţii ilicite, să se determine elemente ale unui portret psiho-social al făptuitorului, desigur, uneori, în limite largi, alteori, în mod riguros48. Membrii echipei, trebuie să aibă cunoştinţe de sociologie judiciară, şi de psihologie judiciară care să le permită, prin interpretarea situaţiei de la faţa locului, percepând în mod direct caracteristicile acesteia, elaborarea unor versiuni valoroase care să poată fi verificate şi, o dată confirmate, să poată conduce la identificarea făptuitorilor şi probarea activităţii ilicite. Cert este un singur lucru, făptuitorul are un comportament specific, legat de activitatea ilicită – pregătirea, desfăşurarea şi valorificarea rezultatelor obţinute, ca să fac referire numai la momentele esenţiale ale activităţii infracţionale – ce presupune un complex de aptitudini şi de manifestări acţionale, de natură să individualizeze fiecare infractor în parte. Doctrina a studiat acest complex, împreună cu intercondiţionările de ordin sociologic şi psihologic specifice, conceptualizat, sub denumirea de mod de operare. Tot relativ la problematica interpretării situaţiei descoperite la locul săvârşirii infracţiunii, şeful va trebui să coordoneze eforturile membrilor echipei şi spre constatarea disimulărilor – acele împrejurări negative, caracterizate de o neconcordanţă între cele descoperite şi starea de fapt reclamată. Practica efectuării de cercetări la faţa locului, învederează existenţa unor situaţii, în care schimbările prezente la faţa locului nu sunt consecinţa desfăşurării unei activităţi ilicite, a săvârşirii unei infracţiuni, ci constituie rezultatul intervenţiei deliberate a celor ce încearcă să îndrume pe o 47 N.A. – problemele care vor fi lămurite prin efectuarea diferitelor activităţi, particularităţile ascultării diferitelor categorii de persoane, caracteristicile prezentării pentru recunoaştere, natura şi rolul reconstituirilor vor fi detaliate în capitole separate ce vor avea ca obiect analiza fiecărei activităţi în parte 48 N.A. – problematica este detaliată, de curând, în mai multe demersuri ştiinţifice de către N. Zamfirescu, notabilă fiind lucrarea „Investigarea ştiinţifică a infracţiunilor de omor rămase cu autori neidentificaţi – Elemente de psiho-criminalistică” Edit. Naţional 2000 46 GABRIEL ION OLTEANU MARIN RUIU pistă greşită investigaţiile, în scopul de a se sustrage sau a-i sustrage pe alţii de la răspundere pentru alte fapte, real săvârşite49. În mod practic, echipa de cercetare la faţa locului poate să constate, în loc de urmele desfăşurării unei activităţi ilicite, o stare de fapt caracteristică unei înscenări, o realitate falsificată, în scopul inducerii organelor judiciare în eroare. Modul de operare, folosit de făptuitor, se află într-un raport de cauzalitate cu modificările produse la faţa locului. Dacă acest raport de cauzalitate excede unui firesc întemeiat pe raţionamente logice, pe determinări psiho-sociale şi pe legi specifice ştiinţelor naturii, rezultă că ceva nu este în regulă. Nu pot fi acceptate, bunăoară, neconcordanţe între modul de formare şi modul de dispunere a unor urme, între scopul săvârşirii infracţiunii, devenită aparentă, şi multitudinea de urme lăsate la faţa locului, între rezultatele săvârşirii infracţiunii şi condiţiile concrete oferite de locul săvârşirii infracţiunii şi/sau persoana vătămată, între prezenţa sau absenţa unor urme specifice şi infracţiunea aparentă, etc. Ca aspect ce trebuie avut în vedere, neconcordanţele, despre care am făcut vorbire, nu se recomandă a fi înscrise, ca atare, în procesul-verbal ce va materializa rezultatele activităţii, din raţiuni ce ţin de desfăşurarea ulterioară a anchetei, ceea ce impune consemnarea exactă a stărilor de fapt descoperite şi dispunerea efectuării de noi activităţi, pentru infirmarea sau confirmarea versiunilor legate de disimulări şi de cauza care a generat crearea acestora. Concluzionând, cu privire la faza dinamică a cercetării la faţa locului, apreciez că aceasta se constituie într-o continuare firească a activităţilor desfăşurate în faza statică, se caracterizează prin analiza detaliată a fiecărei urme sau mijloc material de probă descoperit – fiind posibilă mişcarea obiectelor – creşterea în intensitate a procesului complex de elaborare şi verificare a versiunilor, atât pe baza rezultatelor activităţilor cu caracter tehnic, cât şi pe baza rezultatelor celorlalte activităţi desfăşurate la faţa locului, precum ascultări de persoane, reconstituiri, experimente judiciare, prezentări pentru recunoaştere, percheziţii corporale, etc., continuarea şi revalorizarea interpretării situaţiei descoperite la faţa locului, în scopul elaborării şi verificării de versiuni, conturarea unui profil socio-psihologic al făptuitorului şi constatarea împrejurărilor negative, legate de lămurirea posibilelor disimulări. Caracterul convenţional al distincţiei între faza statică şi faza dinamică – Doctrina criminalistică este unanimă în a aprecia, din considerente ce ţin de practica efectuării cercetării la 49 A. Ciopraga – op. cit. pag. 72 47 TACTICĂ CRIMINALISTICĂ faţa locului, că cele două faze analizate nu se succed în mod absolut ci, adesea, se împletesc, se întrepătrund. Respectarea riguroasă, în toate cazurile, a celor două faze, adică efectuarea mai întâi, a fazei statice, urmată de faza dinamică, fără a se ţine seama de cazul particular cercetat, poate fi însoţită de o seamă de neajunsuri50. Bunăoară, insistându-se pe examinarea caracteristică fazei statice, a întregului perimetru pe care se desfăşoară cercetarea la faţa locului, există riscul ca echipa să nu poată stabili în timp oportun natura faptei, căutarea de urme şi mijloace materiale de probă devenind în „orb”, totul fiind mai mult sau mai puţin important, urmând ca, numai pe bază de fler, să se accepte că o anumită urmă sau un anumit mijloc material de probă are sau nu legătură cu desfăşurarea activităţii ilicite, trebuie sau nu să i se acorde atenţie. Mai mult, trecându-se la examinarea specifică fazei dinamice, moment în care natura faptei săvârşite ar putea fi cunoscută, devine posibil ca, modificările din mediu, survenite ca urmare a desfăşurării activităţii ilicite, să fi fost denaturate, ca urmare a acţiunilor întreprinse în faza statică. Dacă situaţia o impune, din raţiuni de ordin practic, ce ţin, în primul rând, de oportunitate, se poate adopta o strategie potrivit cu care, porţiunea de perimetru, pe care sunt concentrate cele mai multe urme şi mijloace materiale de probă, să se cerceteze din punct de vedere static, fiind notate: starea şi poziţia urmelor, a diferitelor obiecte ce interesează ancheta, raporturile de distanţă dintre acestea, alte elemente ce le caracterizează, după care, în aceeaşi ordine, totul va fi examinat din punct de vedere dinamic. Perimetrul rămas de cercetat urmează a fi examinat, în funcţie de mărimea acestuia, pe sectoare mai mici ori în întregul său, parcurgându-se activităţile specifice, fiecăreia dintre cele două faze. Ca excepţie, poate deveni acceptabil ca cercetarea la faţa locului să debuteze cu activităţi specifice fazei dinamice. Astfel, după fixarea criminalistică a poziţiei obiectului principal – cadavrul victimei, automobilul care a provocat moartea unei persoane într-un accident rutier, arma folosită pentru uciderea unei persoane – se poate trece la examinarea amănunţită a acestuia, putând fi mişcat de la locul unde a fost descoperit, după care să se efectueze activităţi ce ţin de faza statică, în legătură cu restul perimetrului de cercetat. În cuprinsul acestei lucrări, nu îmi permit să recomand o soluţie51 ca universal valabilă, am arătat că sunt posibile mai multe opţiuni, decizia putând fi luată abia după ce, la faţa locului, sunt analizate toate elementele, ce caracterizează, în concret, situaţia dată. 50 A. Ciopraga – op. cit. pag. 74, citându-l pe A. N. Vasiliev – Kriminalistica, 1971 51 N.A. – soluţie adoptată ca oportună în doctrină 48 GABRIEL ION OLTEANU MARIN RUIU Întreruperea, reluarea şi repetarea cercetării la faţa locului – Cercetarea la faţa locului este o activitate ce presupune o desfăşurare în timp, impunându-se cu necesitate ca, o dată începută, să se desfăşoare fără întrerupere, cu o majoră coerenţă, astfel încât să poată fi obţinut maximul de informaţii, în vederea elucidării tuturor împrejurărilor săvârşirii faptei cercetate. Totuşi, pot apare unele situaţii, care să afecteze buna desfăşurare a acestei activităţi, făcând necesară suspendarea temporară şi reluarea ori, dacă se apreciază necesar, chiar repetarea cercetării la faţa locului. În practica organelor judiciare se apreciază ca, fiind cauze ce justifică întreruperea cursului cercetării la faţa locului, apariţia unor fenomene naturale de o intensitate deosebită; existenţa ori survenirea unor stări de fapt, ce constituie pericole pentru viaţa, sănătatea ori avutul persoanelor, ce trebuie înlăturate; reacţii neaşteptate din partea celor prezenţi la faţa locului, cauzate de stări de sănătate, nervozitate, oboseală extremă; etc. Principial, în condiţiile întreruperii cercetării la faţa locului, se impune luarea unor măsuri, prin care să fie protejată porţiunea de perimetru, rămasă necercetată. În funcţie de natura cauzei care a generat suspendarea activităţilor în curs de desfăşurare, se vor lua măsuri precum: încuierea, sigilarea şi paza unor încăperi, acoperirea unor urme, pentru a se evita acţiunea precipitaţiilor, izolarea sursei ce generează starea de pericol pentru oameni ori pentru perimetrul cercetat, acordarea primului ajutor medical celor care au nevoie de o asemenea intervenţie, înlocuirea şi luarea de măsuri specifice, de la caz la caz, pentru recuperarea celor care sunt afectaţi, într-un fel sau altul de starea de fapt, ce caracterizează activitatea. La reluarea cercetării la faţa locului, pe cât posibil, activităţile întrerupte vor fi continuate de către aceiaşi membri ai echipei sau specialişti, astfel încât să existe o continuitate, de natură să excludă eventualele scăpări sau dezacorduri de păreri, metode, etc. În procesul-verbal de cercetare la faţa locului, în care se vor materializa rezultatele activităţii, vor fi menţionate toate datele relevante despre natura întreruperii, cauzele şi efectele acesteia, despre acţiunile întreprinse pe timpul întreruperii şi rezultatele acestora, despre alte elemente de fapt, în conexiune cu întreruperea. Aşa cum s-a arătat, cercetarea la faţa locului este o activitate ce nu poate fi repetată, deoarece, odată efectuată, locul faptei suferă modificări, fapt ce face imposibilă desfăşurarea activităţii în condiţiile existente la începutul cercetării. Ca excepţie, se poate accepta posibilitatea repetării cercetării la faţa locului, în anumite condiţii. De reţinut că, activitatea capătă o anumită nuanţă de relativitate, din punct de vedere obiectiv, deoarece sistemul de referinţă, pe care îl constituie perimetrul de cercetat, nu poate fi complet izolat faţă de mediu, existând multiple interacţiuni ce îşi 49 TACTICĂ CRIMINALISTICĂ pun amprenta asupra caracteristicilor sale ce, în aceste condiţii, nu pot fi conservate în mod absolut. Practica judiciară a subliniat şi doctrina susţine necesitatea52 repetării cercetării la faţa locului, în unele situaţii, precum cele caracterizate de efectuarea necorespunzătoare a primei cercetări, din cauza absenţei unor specialişti, unor mijloace tehnice, incapacităţii şefului echipei de a coordona eficient acţiunile celorlalţi membri, insuficienţei pregătiri a echipei pentru a face faţă complexităţii situaţiei existente la faţa locului ori de apariţia unor condiţii improprii, în raport cu natura activităţilor ce s-au continuat a se desfăşura. Soluţia capătă eficienţă doar în condiţiile conservării, în cât mai bună stare, a zonelor de interes pentru cercetarea la faţa locului şi a unor condiţii atmosferice şi, nu numai, de natură a permite desfăşurarea activităţii, cu rezultate sensibil mai bune; altfel, orice efort devine inutil, caracterul activităţii devine ambiguu, rezultatele, într-o proporţie covârşitoare, compromise, iar caracterul oportun al repetării, pus la îndoială. O situaţie aparte intervine în condiţiile în care, natura faptei săvârşite sau necesitatea verificării unor versiuni presupune extinderea cercetării la faţa locului şi asupra unor locuri încă necunoscute. Apreciez că, problema trebuie tratată în condiţiile unei noi activităţi de cercetare la faţa locului sau, dacă situaţia o impune, de percheziţie, având ca element specific folosirea rezultatelor primei cercetări la faţa locului, pe cât posibil, a aceloraşi specialişti şi membri ai echipei iar, dacă este necesar, prezenţa la faţa locului a unor persoane care cunosc elemente de interes pentru anchetă. Interpretarea rezultatelor cercetării la faţa locului – Aşa cum am arătat încă de la începutul demersului ştiinţific, activitatea de cercetare la faţa locului trebuie să exceadă oricărei încercări de a-i conferi un caracter formal. Într-o exprimare oarecum dură, cercetarea la faţa locului se desfăşoară nu pentru că este prevăzută de legea procesual penală, nu pentru că există o şansă, eventual, în plus, de a lămuri aspecte importante, ce interesează cercetarea, ci pentru a exploata, printr-o activitate calificată, cu caracter ştiinţific, toate informaţiile pe care le poate oferi sistemul de referinţă, pe care îl reprezintă perimetrul pe care s-a desfăşurat o activitate ce pare a întruni elementele constitutive ale unei infracţiuni, analizat, atât ca întreg, cât şi pe fiecare element component, luat în parte – urme, mijloace materiale de probă, martori oculari, persoane vătămate, făptuitori, etc. Ancheta penală, privită în ansamblu, are menirea de a lămuri toate aspectele de natură a interesa calificarea unei conduite manifestată în plan social ca pedepsibilă sau, în cazul în care nu 52 A se vedea şi A. Ciopraga op. cit. pag. 75 50 GABRIEL ION OLTEANU MARIN RUIU sunt întrunite elementele constitutive ale vreunei infracţiuni, absolvită de pedeapsă, precum şi identitatea persoanelor implicate53. Raţiunea desfăşurării uneia sau a alteia dintre activităţile de anchetă o constituie, tocmai, posibilitatea ca, prin efectuarea activităţii, să fie lămurite una sau mai multe probleme de interes pentru cercetare. Interpretarea rezultatelor unei activităţi reprezintă procesul de transformare a datelor obţinute, ca urmare a efectuării activităţii, în elemente de anchetă, concluzii de natură a se constitui în răspunsuri certe şi adevărate la problemele anchetei. Interpretarea, ca metodă a înţelegerii, poate fi acceptată ca modalitate prin care se atribuie şi se construiesc semnificaţii, ca urmare a unui proces complex şi deschis prin care se realizează în un permanent dialog între teorie şi experiment; premerge sau face parte din însăşi conţinutul şi sfera identificării criminalistice54. Legat de noţiunea de interpretare trebuie reţinut atât sensul de căutare a semnificaţiei reale a urmei, cât şi cel de explicare, într-un limbaj accesibil, a rezultatului la care s-a ajuns55. Problemele, la rezolvarea cărora poate contribui efectuarea cercetării la faţa locului, într-o exprimare generică, sunt: unde s-a săvârşit fapta penală; când s-a săvârşit fapta penală; cum a fost săvârşită fapta penală; cine a comis fapta penală; de ce s-a săvârşit fapta penală. 1.7 Rolul persoanei vătămate în desfăşurarea cercetării la faţa locului Pentru organul judiciar, primele informaţii sunt deosebit de utile, sursele de informaţii fiind persoanele vătămate prin desfăşurarea activităţii ilicite, rudele acestora, martorii oculari, agenţii sosiţi primii la faţa locului şi chiar făptuitorul. Ascultarea de îndată a persoanei, care se declară a fi vătămată ca urmare a desfăşurării activităţii ilicite sau cu privire la care a fost constatată această împrejurare de către cei ajunşi primii la faţa locului, este impusă de considerente de ordin tactic, dictate de operativitatea cu care trebuie efectuate anumite activităţi (de exemplu urmărirea făptuitorului), precum şi starea de sănătate, 53 N.A. – a se vedea Art. 1 din Codul de Procedură Penală, deşi termenii de anchetă penală şi proces penal nu sunt echivalenţi, ultimul fiind mai vast, înglobându-l pe primul. 54 S. Alamoreanu, N. Zamfirescu – Introducere în interpretarea fenomenologică a urmelor, Edit. Alma Mater, Cluj-Napoca, 2003 55 Ghe. Păşescu – Interpretarea criminalistică a urmelor la locul faptei, Edit. Naţional, Bucureşti, 2000 51 TACTICĂ CRIMINALISTICĂ împrejurarea că, între timp aceasta se poate agrava, cu riscul de a nu putea fi valorificate informaţiile utile pe care le-ar putea furniza. Care sunt principalele probleme, urgente, care trebuie lămurite odată cu ascultarea unei asemenea persoane ? În practică s-a dovedit eficient solicitarea de explicaţii în legătură cu: • identitatea făptuitorului, semnalmentele exterioare ale acestuia şi alte aspecte56 care pot fi utile identificării acestuia; • cum a pătruns şi cum a părăsit făptuitorul perimetrul în care a desfăşurat activitatea ilicită, direcţia în care s-a deplasat la plecare; • situaţia generală a locului faptei înainte şi după desfăşurarea activităţii ilicite; schimbările intervenite în perioada de când a plecat făptuitorul până la venirea echipei de cercetare la faţa locului; • dacă acţiunile persoanelor implicate în desfăşurarea activităţii ilicite au creat urme, care este natura acestora locul în care sau obiectele pe care se găsesc acestea; • identitatea martorilor oculari, dacă au existat, momentul în care au apărut la faţa locului şi activităţile în care au fost implicaţi aceştia în timpul desfăşurării activităţii ilicite şi în perioada imediat următoare, • obiectele sau instrumentele folosite de către făptuitor, modul şi locurile în care s-a deplasat acesta în perimetrul în care a desfăşurat activitatea ilicită, acţiunile acestuia în contextul acţiunilor celorlalte persoane aflate la faţa locului – persoana vătămată, martorii oculari, etc. • rezultatele desfăşurării activităţii ilicite, a acţiunilor de ripostă din partea persoanei vătămate, a altor acţiuni ale persoanelor prezente în zonă; • existenţa şi explicaţiile unor „împrejurări negative”; • dacă au existat cauze, condiţii, împrejurări sau persoane care au încurajat, favorizat ori înlesnit desfăşurarea activităţii ilicite. Deşi poate părea paradoxal, după ca anchetatorii au aflat au aflat tot ceea ce se putea afla în legătură cu aspectele de maximă operativitate, persoana vătămată nu trebuie lăsată „în pace”. Dacă starea de sănătate îi permite, dacă nu există alte activităţi de maximă urgenţa în care trebuie să se implice – aici trebuie văzute şi aspecte strict personale precum: trebuie să alăpteze ori să aibă grijă de un copil mic, trebuie să-şi ia un tratament, trebuie să scoată de 56 N.A. – este vorba despre elemente care exced descrierii unei persoane după metoda portretului vorbit, precum mirosul, o anumită expresie a feţei, un anumit mod de a pronunţa anumite cuvinte sau expresii, modul în care purta obiectele de vestimentaţie, etc. 52 GABRIEL ION OLTEANU MARIN RUIU partea carosabilă un mijloc auto, trebuie să-şi dea concursul pentru înlăturarea unor pericole iminente, etc. – persoana vătămată va fi „prinsă” într-un interviu informal cu scopul de a cunoaşte cât mai multe elemente de natură personală ce ar fi putut avea un rol în desfăşurarea activităţii ilicite. Anchetatorul va trebui să se intereseze cu privire la relaţiile cu partenerul de viaţă, cu copii şi cu alte rude apropiate; relaţii de prietenie şi de duşmănie; modul de a se comporta în diferite împrejurări; situaţia materială, datorii, sume de bani pe care trebuia să şi le recupereze; dacă suferea de o boală, dacă consuma, frecvent, alcool; ce planuri de viitor avea; etc. Un rol important, în context, îl are şi sondarea opiniei persoanei vătămate cu privire la desfăşurarea activităţii ilicite, împrejurările desfăşurării acesteia, urmările, cauza, persoana făptuitorului, atitudinea altor persoane prezente sau implicate în vreun fel, etc. Interviul va continua până când anchetatorul va avea o reprezentare clară şi a personalităţii persoanei vătămate, concepţia şi modul de viaţă, nivelul de cultură şi educaţie, atitudini, calităţi temperamentale şi caracteriale, credinţe şi obiceiuri, anumite tabieturi, dorinţe nesatisfăcute, stări de dezechilibru psihic ori manifestarea unor tendinţe spre agresivitate, izolare socială ori depresie, anumite tare sau vicii ascunse (jocuri de noroc, consum excesiv de alcool, relaţii extraconjugale ori de inversiune sau perversiune sexuală). Şi asta, nu este tot. Se va insista, chiar dacă s-ar putea părea că anchetatorul este prea interesat de anumite aspecte sau doreşte să i se repete anumite aspecte, asupra elementelor, care ar putea fi importante pentru ancheta pe cale să înceapă, în legătură cu cercul social al persoanei vătămate, cu mediile şi locurile sau localurile publice frecventate. În practică, şi-a dovedit utilitatea stabilirea naturii relaţiilor persoanei vătămate cu anumite persoane – prietenie, duşmănie, indiferenţă – şi, mai ales, identificarea stărilor conflictuale sau, cel puţin, tensionate, mai vechi sau apărute recent, cu persoanele din cercul social. Deşi, nu întotdeauna, există o legătură directă între neînţelegerile familiale, conflictele pentru moştenire, diverse motive de răzbunare sau gelozie şi desfăşurarea activităţii ilicite, aceasta trebuie verificată. Un capitol aparte îl constituie relaţiile persoanei vătămate cu făptuitorul, atunci când identitatea acestuia este cunoscută, sau cu persoanele din cercul de suspecţi, persoanele bănuite. S-a confirmat, în practică, că cele mai multe dintre activităţile ilicite ce „ocupă” situaţia operativă sunt caracterizate de preexistenţa unor relaţii între făptuitor şi persoana vătămată. Făptuitorul are, în multe cazuri, nevoie să cunoască personal persoana pe care o va ... prejudicia prin desfăşurarea unei activităţi ilicite. 53 TACTICĂ CRIMINALISTICĂ Fără a ierarhiza ori generaliza diferitele împrejurări relevante în geneza actului infracţional – aşa cum sunt tratate în teoriile criminologice – din punct de vedere criminalistic trebuie acceptat că persoana vătămată are un rol important în a crea condiţii care să favorizeze, să înlesnească ori să provoace desfăşurarea activităţii ilicite, în practică existând şi observaţii ale anchetatorilor în legătură cu faptul că nici o persoană vătămată nu poate fi absolvită integral de o anumită răspundere legată de desfăşurarea activităţii ilicite prin care a fost vătămată. În condiţiile în care, între persoana vătămată şi făptuitor există anumite relaţii anterioare, plecându-se de la cunoaşterea persoanei vătămate se poate „reconstitui” natura şi limitele relaţiei dintre aceasta şi făptuitor, fiind de aşteptat, chiar, schiţarea unui profil psiho-comportamental al făptuitorului57. Utilă pentru anchetatori, în primul rând pentru cei de la faţa locului, este cunoaşterea unei tipologii a relaţiilor dintre făptuitor şi persoana vătămată în funcţie de poziţia şi situaţia celei din urmă după desfăşurarea activităţii ilicite58. Astfel, pot fi întâlnite situaţii precum59: • persoane dispărute, sesizarea fiind făcută de cunoscuţi, uneori, chiar de către făptuitor – de exemplu, cazul soţului ucigaş; • persoane care nu supravieţuiesc agresiunii (decedate) care oferă, în principal, informaţii asupra infractorului, plecând de la modul cum a reacţionat acesta (în ce loc, cu cruzime sau fără, încercând sau nu să acopere urmele, jefuind sau nu, etc.); • persoane ce supravieţuiesc agresiunii, dar nu pot identifica făptuitorul din motive obiective (activitatea ilicită a fost desfăşurată pe întuneric, făptuitorul era mascat, victima a fost mai înainte legată la ochi, a fost luată prin surprindere, etc.). În asemenea cazuri, persoana vătămată poate oferi, totuşi, informaţii în legătură cu făptuitorul – timbrul vocii, o anumită emoţie sau precipitare, percepţii din zona senzaţiilor tactile (grosimea unui segment corporal, natura materialelor din care erau confecţionate hainele, etc.); • persoane ce supravieţuiesc agresiunii şi care cunosc identitatea făptuitorului, însă nu-i denunţă identitatea şi au rezerve în legătură cu începerea şi dezvoltarea anchetei, din motive ce ţin de teama de răzbunare a acestuia – exemplu devenit clasic este situaţia persoanelor traficate în scopul exploatării sexuale; 57 N.A. – criminal proffiling 58 M. Cearnovschi – Rolul victimei infracţiunii în cercetarea la faţa locului, Psihologia online, Biblioteca online, pag. 3 59 N.A. – situaţiile la care fac referire se întâlnesc în cadrul cercetării desfăşurării unor activităţi ilicite cu violenţă. În cazul altor tipuri de activităţi ilicite relaţiile dintre făptuitor şi persoana vătămată încep, de la caz la caz, să capete un caracter indirect 54 GABRIEL ION OLTEANU MARIN RUIU • persoane care supravieţuiesc agresiunii, care cunosc identitatea făptuitorului, dar pe care însă nu-i denunţă identitatea şi au rezerve în legătură cu începerea şi dezvoltarea anchetei, din motive ce ţin de viaţa lor particulară – de exemplu, agresorul este rudă apropiată, sau face parte din aceeaşi minoritate (etnică, culturală, sexuală, etc.); • persoane care supravieţuiesc agresiunii, care cunosc identitatea făptuitorului, dar care, în loc să-i denunţe identitatea şi locul în care se ascunde sau se află în momentul în care se desfăşoară ascultarea, încearcă să ofere alte explicaţii – apar situaţii care includ şi autoacuzaţii ori se încearcă orientarea anchetei pe piste greşite – protejându-l deliberat pe făptuitor; • persoane care supravieţuiesc agresiunii, care cunosc identitatea făptuitorului, dar care, în loc să-i denunţe identitatea, în mod deliberat, încearcă să acuze alte persoane din motive ce ţin de ură, duşmănie, răzbunare, etc.; • persoane care supravieţuiesc agresiunii, care cunosc identitatea făptuitorului şi care încearcă să profite de situaţie pentru a-şi satisface diferite interese materiale sau personale, folosind şantajul, ameninţând sau „ajutând” anchetatorii să înţeleagă faptul că făptuitorul se face vinovat şi de alte fapte, cu care acesta nu are nici o legătură; • persoane care profită de situaţie, reclamând o activităţi care, ori nu s-au desfăşurat ori au avut o amploare nesemnificativă, în scopul de a obţine beneficii materiale sau personale. Deosebit de utilă este, în context, desfăşurarea unor reconstituiri, prin care să se stabilească poziţia diferitelor persoane sau obiecte în perimetrul în care a fost desfăşurată activitatea reclamată ca ilicită. În măsura în care starea persoanei vătămate o permite şi nu îi este pusă în pericol viaţa integritatea corporală ori sănătatea, se pot reconstitui şi fragmente din desfăşurarea activităţii ilicite prin care să se probeze realitatea vătămărilor suferite şi certitudinea desfăşurării activităţii ilicite. Evaluarea modului în care s-a comportat persoana vătămată în perioada de dinaintea desfăşurării activităţii ilicite, în timpul desfăşurării activităţii ilicite, imediat după finalizarea acesteia şi pe timpul desfăşurării activităţilor de anchetă poate contribui, într-o măsură însemnată, uneori decisivă, la rezolvarea corectă a cauzei judiciare. 1.8 Fixarea rezultatelor cercetării la faţa locului Am descris pe larg, în secţiunile precedente, ce înseamnă şi cum se face cercetarea la faţa locului. Aşa cum este normal, ca urmare a desfăşurării cercetării la faţa locului, trebuie să apară 55 TACTICĂ CRIMINALISTICĂ rezultate. Aspectul trebuie privit nuanţat, în sensul că, prin efectuarea cercetării la faţa locului, se constată o stare de fapt; practic, se constată o parte din consecinţele desfăşurării unei activităţi ce pare a fi ilicite şi urme, în sensul cel mai larg al noţiunii, urmând ca, pe baza celor două elemente, să se încerce stabilirea identităţii persoanelor implicate şi a împrejurărilor în care a fost desfăşurată activitatea care se cercetează. Ei bine, aceste rezultate, trebuie aduse la cunoştinţa celor interesaţi – persoane, organe de anchetă, instanţe de judecată – iar pentru aceasta este necesar să fie consemnate în „ceva”, iar acest „ceva” nu poate fi orice, ci, numai, unul dintre mijloacele de probă prevăzute de lege. Legea procesual penală60 prevede că, despre efectuarea cercetării la faţa locului, se încheie un proces-verbal, care trebuie să cuprindă, pe lângă menţiunile obligatorii pentru orice proces-verbal61, descrierea amănunţită a situaţiei locului, a urmelor găsite, a obiectelor examinate şi a celor ridicate, a poziţiei şi stării celorlalte mijloace materiale de probă, astfel încât, acestea să fie redate cu precizie şi, pe cât posibil, cu dimensiunile respective, în toate cazurile putându-se face schiţe, desene sau fotografii ori alte asemenea lucrări, care se vizează şi se anexează la procesul-verbal. Doctrina, pornind de la norma juridică de bază, detaliază aspectul, făcând distincţie între fixarea rezultatelor cercetării la faţa locului prin descriere şi fixarea cu ajutorul mijloacelor tehnice62. În lucrarea de faţă nu voi insista în clasificări sau ierarhizări ale mijloacelor de fixare, considerând că, în condiţiile existenţei unei norme juridice procesual penale cu un conţinut clar, orice comentariu devine de prisos. În doctrina de specialitate se subliniază că, pe lângă procesul verbal de cercetare la faţa locului, înregistrări de sunet şi imagine, schiţe, etc. este important să se analizeze notiţele luate de către membrii echipei de cercetare deplasate la faţa locului, ca un element de bază pentru aflarea adevărului. Notiţele ajută la întocmirea procesului verbal de cercetare la faţa locului şi la întocmirea altor documente de-a lungul anchetei, fapt care impune ca membrii echipei să nu se bazeze numai pe memorie, fiecare trebuind să aibă un carnet de notiţe în care succesiunea datelor şi informaţiilor să fie redate logic şi sistematic63. Acest carnet, în unele cazuri, poate fi 60 Art. 131, alin. 1 şi 3 din Codul de Procedură Penală 61 Art. 91 din Codul de Procedură Penală 62 C. Pletea în Criminalistica – Elemente de anchetă penală, Edit. Little Star, Bucureşti, 2003, subliniază că fixarea prin descriere se face prin procesul-verbal de cercetare la faţa locului şi în cadrul raportului de constatare tehnico-ştiinţifică iar fixarea cu ajutorul mijloacelor tehnice presupune fotografia judiciară, schiţa, desenul, filmul judiciar şi videofonograma judiciară. 63 I. Botoş; V. Bercheşan – Consideraţii privind obţinerea şi înregistrarea datelor şi informaţiilor pe timpul investigării criminalistice a locului faptei, în Investigarea 56 GABRIEL ION OLTEANU MARIN RUIU examinat de către instanţele judiciare. Recomandabil ar fi ca la baza redactării acestor notiţe să stea observaţiile personale înregistrate prin intermediul unui reportofon. 1.8.1 Fixarea rezultatelor cercetării la faţa locului prin proces-verbal Din punctul de vedere al anchetei, procesul-verbal de cercetare la faţa locului este un mijloc de probă cu semnificaţie majoră în soluţionarea cauzei, constituindu-se, în acelaşi timp, şi ca o dovadă de natură a demonstra îndeplinirea tuturor dispoziţiilor legale, în cea ce priveşte desfăşurarea cercetării la faţa locului. Acesta trebuie să reprezinte o reproducere fidelă a întregii activităţi desfăşurate, un inventar şi, nu numai, al tuturor urmelor şi mijloacelor materiale de probă descoperite64. Lectura acestui act procedural trebuie să ofere, chiar şi celui care nu a participat la efectuarea acestei activităţi, posibilitatea de a-şi reprezenta cu uşurinţă scena locului faptei, cu toate modificările, ce constituie un rezultat al celor desfăşurate65. În legătură cu procesul-verbal de cercetare la faţa locului, atât doctrina cât şi practica judiciară au subliniat necesitatea satisfacerii unor cerinţe, după cum urmează: - Obiectivitate – procesul-verbal trebuie să conţină descrierea perimetrului cercetat, a urmelor şi mijloacelor materiale de probă, astfel cum se prezintă acestea în momentul în care organul judiciar desfăşoară activitatea, descrierea fiecărui segment de activitate efectuat şi rezultatele obţinute, descrierea eventualelor incidente şi a consecinţelor acestora, etc., în deplină concordanţă cu realitatea. Caracterul obiectiv presupune ca, în cuprinsul procesului-verbal, să îşi găsească locul doar constatările proprii ale membrilor echipei, nu şi supoziţii sau deducţii desprinse din experienţa anterioară ori suprapuse pe influenţe ale persoanelor interesate. - Să fie complet – procesul-verbal trebuie să conţină, în măsura în care este permis termenul, absolut toate detaliile legate de desfăşurarea activităţii şi de rezultatele obţinute. Foarte important este că orice omisiune poate avea efecte deosebite asupra întregii Criminalistică a Locului Faptei, Asociaţia Criminaliştilor din România, Bucureşti, 2004. pag. 29 64 Hans Gross în Manuel pratique d’instruction judiciaire, Edit. Marchal et Billard, Paris, 1899, referindu-se la procesul-verbal de cercetare la faţa locului arată că este piatra de încercare pentru judecătorul de instrucţie. În nici o împrejurare el nici o împrejurare el nu-şi manifestă mai bine îndemânarea, limpezimea vederii, logica raţionamentului, energia metodică şi conştientă a scopului pe care îl urmăreşte; şi iarăşi, în nici o altă împrejurare nu-şi manifestă mai bine neîndemânarea, neprevederea, dezordinea, nesiguranţa şi ezitarea. 65 A. Ciopraga, op. cit. pag. 77 57 TACTICĂ CRIMINALISTICĂ anchete, putându-se pierde sau diminua valoarea probantă într-un anumit context, cu consecinţe directe, legate de modul de soluţionare a cauzei. - Să se caracterizeze prin precizie şi claritate – precizia redactării este dată de consemnarea exactă a constatărilor organului judiciar, iar claritatea presupune folosirea unui limbaj adecvat, care să poată conduce la o bună înţelegere la lecturare, trebuie să existe o corespondenţă perfectă între mesajul transmis şi cel receptat, eventualii factori de distorsionare să nu aibă legătură cu redactarea procesului-verbal. Trebuie eliminate exprimările ambigue, improprii, care pot genera confuzii, interpretări diferite, etc. - Să fie concis66 – procesul-verbal trebuie să redea într-o formă concentrată ceea ce a fost constatat de către organul judiciar. În cuprinsul procesului-verbal trebuie să-şi găsească locul doar aceste constatări, nu şi comentarii, posibile explicaţii, etc. De observat este şi că nu trebuie trecut dintr-o extremă în alta, în sensul că nu trebuie făcute concesii caracterului complet; nu este normal să se renunţe la a se consemna date, ce pot conduce la lămurirea împrejurărilor desfăşurării activităţii ilicite, din ignoranţă sau din alte motive. În ceea ce priveşte conţinutul procesului-verbal, potrivit prevederilor legale, se poate aprecia că trebuie observate trei părţi: o parte introductivă, una descriptivă şi, cea din urmă, finală67. Partea introductivă trebuie să conţină date ce atribuie caracter procedural procesului-verbal, date referitoare la participanţi, date privitoare la locul şi timpul efectuării precum şi alte menţiuni. Astfel, se vor consemna următoarele68: • Datele de identificare, calitatea şi instituţia din care fac parte membrii echipei; • Descrierea locului şi precizarea intervalului de timp în care s-a desfăşurat activitatea; • Datele de identificare ale specialiştilor, tehnicienilor, experţilor, care participă la efectuarea cercetării; • Datele de identificare ale martorilor asistenţi; 66 În unele lucrări apare termenul de „succint”, cu acelaşi înţeles – a se vedea în acest sens A. Ciopraga, op. cit. pag 78 67 N.A. – această concluzie se bazează pe soluţia prof. A. Ciopraga din op. cit. pag 78, soluţie pe care o consider adecvată pentru abordarea acestei probleme. 68 Ordinea celor enumerate nu trebuie considerată tabu ; în practică se folosesc diferite formulare destinate să fie folosite pentru consemnarea rezultatelor cercetării la faţa locului, a se vedea în acest sens – Vasile Bercheşan, I.N. Dumitraşcu – Probele şi mijloacele de probă (mic îndrumar de cercetare penală), Editura M.I., Bucureşti şi Vasile Bercheşan – Cercetarea Penală. Criminalistică. Teorie şi practică (îndrumar complet de cercetare penală), Editura „Icar”, Bucureşti, 2001. 58 GABRIEL ION OLTEANU MARIN RUIU • Referire la necesitatea deplasării la faţa locului şi efectuarea cercetării; • Situaţia de fapt şi prevederea legală69; • Menţiuni cu privire la condiţiile meteorologice, lumină, alţi factori ce pot influenţa rezultatele cercetării la faţa locului; • Datele de identificare ale persoanelor prezente la faţa locului – persoane vătămate, martori oculari, făptuitori; • În situaţia în care, activitatea se desfăşoară după scurgerea unui interval important de timp de la săvârşirea faptei – principial, în cazul cercetării la faţa locului, dispuse şi efectuate de către instanţa de judecată, când momentul începerii procesului penal este situat undeva în timp – trebuie făcute şi precizări legate de prezenţa părţilor, dacă au fost citate legal, dacă vreuna dintre acestea este reprezentată, de către cine şi în ce calitate; • Datele de identificare ale celor ajunşi primii la faţa locului, constatările acestora, măsurile luate, rezultatele obţinute, modificările ce au survenit în perimetrul de cercetat până la sosirea echipei şi care sunt cauzele acestora. În partea descriptivă a procesului-verbal se consemnează toate activităţile întreprinse şi rezultatele obţinute. Aşa cum am arătat pe parcursul acestei lucrări, cercetarea la faţa locului este o activitate de o complexitate deosebită. Practic, vor fi descrise activităţile de căutare, descoperire, revelare, fixare şi ridicare a urmelor şi mijloacelor materiale de probă; identificare, percheziţionare şi ascultare a persoanelor implicate; prezentări pentru recunoaştere; reconstituiri; folosirea câinelui de urmărire pentru prelucrarea urmelor de miros; alte activităţi desfăşurate în funcţie de particularităţile fiecărui caz în parte; rezultatele obţinute prin efectuarea fiecărui segment de activitate, la care am făcut referire. În ceea ce priveşte urmele şi mijloacele materiale de probă, o atenţie deosebită, apreciez că, trebuie acordată şi orientării poziţiei acestora, în contextul perimetrului, în care se desfăşoară cercetarea, stabilirii unui raport de poziţie faţă de reperele importante, ce caracterizează respectivul sistem de referinţă, totul trebuind să fie argumentat cu măsurători precise. Fiecare urmă, fiecare mijloc material de probă descoperit, corpul cadavrului – în cazul cercetării unei activităţi ilicite ce a avut ca urmare moartea uneia sau a mai multor persoane – vor fi descrise detaliat, urmărindu-se sublinierea cât mai multor caracteristici individuale. Nu trebuie uitat că, principial, fiecare mijloc material de probă sau urmă va constitui obiectul unei constatări tehnico-ştiinţifice sau expertize, criminalistice ori de altă natură, şi, în aceste condiţii, 69 Art. 129 din Codul de Procedură Penală 59 TACTICĂ CRIMINALISTICĂ trebuie să existe, nu corespondenţă, ci, mai mult, certitudine, cu privire la faptul că ceea ce a fost descoperit şi s-a ridicat de la faţa locului, este acelaşi cu ceea se pune la dispoziţia specialistului sau expertului, astfel că o detaliere adecvată, aici, în procesul-verbal, preluată în actele următoare70, este de natură să înlăture orice dubiu, orice îndoială, cu privire la modul corect şi fără echivoc în care s-a construit probaţiunea71. Doctrina72 a subliniat, în legătură cu modul de fixare în cadrul procesului-verbal a diverselor categorii de urme descoperite la faţa locului, necesitatea unei rigori deosebite în detalierea adecvată a împrejurărilor ce sunt sau pot căpăta importanţă în contextul anchetei. Astfel, ca exemplu, în legătură cu: ∗ Urmele de mâini: se va face referire la – modul cum sunt amplasate pe obiectul purtător (grupate sau izolate), poziţia, cum au fost descoperite, dacă au fost vizibile cu ochiul liber sau a fost nevoie, pentru relevare, să fie efectuate activităţi speciale, ce metode şi substanţe au fost folosite, tipul şi varietatea desenului papilar reprodus în urmă, dacă este vorba despre un fragment sau de urmă întreagă, dimensiunile, modalitatea de ridicare a urmelor. ∗ Urmele de picioare: se vor descrie proprietăţile suportului, genul urmelor, numărul lor, dacă sunt integrale sau doar fragmente, forma, conturul, relieful, dimensiunile, caracteristicile substanţei depuse – în cazul urmelor de stratificare, elementele caracteristice cărării de urme. ∗ Urmele de buze: vor fi descrise ca formă, aspect, dacă au fost lăsate de ambele buze, de buza inferioară ori de cea superioară, dimensiunile fiecărei urme sau fragment, consistenţa substanţelor de depunere – produse cosmetice, mâncare, produse biologice. 70 N.A. – ordonanţa sau rezoluţia motivată prin care se dispune efectuarea constatării tehnico-ştiinţifice sau expertizei şi raportul de expertiză sau constatare tehnico-ştiinţifică 71 N.A. – în practică au fost unele cazuri, în care indiferent de modul cum au fost ridicate urmele şi mijloacele materiale de probă cu ocazia efectuării cercetării la faţa locului, s-au invitat suspecţi stabiliţi pe baza unor informaţii mai mult sau mai puţin verificate, li s-a solicitat în mod abuziv efectuarea unor activităţi în urma cărora au rezultat urme papilare de bună calitate ce au fost ridicate facil , după care au fost trimise spre expertizare. În unele cazuri suspecţii puşi în faţa rezultatelor expertizelor de specialitate au recunoscut şi s-au putut strânge şi alte probe, de data aceasta neviciate; în alte cazuri ancheta a intrat în impas sau, mai grav , promovându-se alte abuzuri s-a ajuns la regretabile erori judiciare. 72 N.A. – apreciind importanţa aspectului şi modul, cu adevărat deosebit, cum a fost tratată problema, îmi permit să preiau integral, aici, concluziile prezentate în cuprinsul Tratatului practic de criminalistică, vol. I apărut în 1976 în Edit. M.I., referitoare la particularităţile fixării în cadrul procesului-verbal a diferitelor categorii de urme. Am optat pentru această soluţie determinat, pe de o parte, de utilizarea unor termeni de specialitate, iar pe de altă parte de caracterul complet al observaţiilor, astfel că, din respect pentru autori, am acceptat că intervenţia mea trebuie să fie minimă. 60 GABRIEL ION OLTEANU MARIN RUIU ∗ Urmele de ureche: se vor descrie, specificându-se elementele cele mai vizibile în urmă – lobul, helixul, antehelixul, tragusul, etc. ∗ Urmele de dinţi: se va descrie forma generală a ansamblului urmei, lăsat de arcada dentară, conturul dinţilor, dimensiunile întregului ansamblu şi al fiecărei urme de dinte component, dimensiunile ce caracterizează componentele ansamblului şi amplasarea lor în cadrul întregului, poziţia pe obiectul purtător, prezenţa în compoziţie a unor produse biologice sau patologice, etc. În cazul urmelor lăsate pe corpul uman, se vor mai face referiri la poziţia faţa de un reper anatomic, aspectul şi culoarea zonei ce conţine urma, înclinarea în grade, faţă de axul longitudinal al corpului, etc. ∗ Urmele de sânge: se descriu, făcându-se referire la număr, dispunere pe suport, formă, dimensiuni, aspectul de suprafaţă, culoare, contur, integritate, adaos de alte substanţe, friabilitate, prezenţa de stropi secundari, axul şi direcţia de scurgere, forma sub care s-au acumulat în declivităţi, aspectul marginilor, tentele cromatice ale zonelor învecinate; natura, temperatura, umiditate, grad de înclinare, culoare, grad de penetrare, proprietăţi absorbante, grad de impurificare înainte şi după crearea urmei, dacă conservă ori distruge elementele componente ale sângelui, dacă se observă urme ale încercărilor de distrugere – toate acestea, în legătură cu suportul, pe care a fost descoperit urma. ∗ Urmele de natură piloasă: se vor descrie sub aspectul numărului de fire, formă, dimensiune, aspect exterior, culoare, grad de ondulare, variaţii de grosime şi pigmentare, mod de dispunere pe suport, adaosul de produse patologice sau biologice, modul în care a aderat la suport. ∗ Suporturile ce conţin scris de mână: se va specifica locul unde a fost descoperit fiecare suport ce interesează ancheta, natura suportului, denumirea sau titlul textului, dacă acesta este conţinut într-un formular cu utilizare specială, conţinutul textului în integralitatea sa ori numai părţi (tot textul, dacă nu este foarte lung, cuvintele sau expresiile de început şi de la sfârşitul textului, dacă textul are o întindere mare), dacă textul a suferit deteriorări – a fost găsit rupt, mototolit sau ars – numărul de fragmente, genul substanţei scripturale şi al instrumentelor folosite la redactarea textului, dacă acestea sunt tipice sau sunt atipice, faţă de natura textului şi locul probabil, în care s-a realizat înscrisul, dacă sunt descoperite ştersături, adăugiri, alte modificări vizibile, care să intereseze ancheta. Este foarte important ca, pe înscrisuri, să nu se facă notări, menţiuni, sublinieri, etc. iar despre prezenţa unor astfel de elemente să se facă referire în conţinutul procesului verbal, dat fiind faptul că acestea pot influenţa procesul de interpretare şi valorificare. 61 TACTICĂ CRIMINALISTICĂ ∗ Urmele de natură osteologică: se consemnează dacă este vorba despre un schelet întreg sau sunt oase disparate, dacă s-au descoperit fragmente ori oase întregi, denumirea anatomică a oaselor, aspectul, culoarea, conturul, relieful anatomic, friabilitatea, prezenţa de corpuri străine aderente, urme de violenţă, semne ale unor stări patologice, calcinarea totală ori parţială, condiţiile de mediu în care au fost găsite – în pământ, apă, pe sol, temperatura, umiditatea, adâncimea pânzei de apă freatică sau a mediului acvatic, flora, fauna, etc. – procedeele şi instrumentele utilizate pentru îndepărtarea impurităţilor şi eventualelor degradări survenite în cursul operaţiilor de descoperire, ridicare şi ambalare. ∗ În cazul urmelor de încălţăminte se consemnează: lungimea totală a urmei – măsurată între punctele de la extremităţile vârfului şi ale tocului – lăţimea tălpii măsurată în partea cea mai lată, lungimea şi lăţimea tocului – cu descrierea amănunţită a detaliilor şi altor caracteristici vizibile în urmă. La cărarea de urme se menţionează toate elementele acesteia73. Este important să se mai descrie poziţia urmelor faţă de reperele locului faptei şi, dacă, de o parte sau de alta a cărării de urme, se găsesc urme-contur, lăsate de diferite obiecte, ce ar fi putut fi purtate de către persoana ce a creat cărarea de urme. ∗ La urmele de îmbrăcăminte se descriu, în mod deosebit, felul ţesăturii imprimate pe suportul ce a primit urma şi constatarea unor particularităţi, cum sunt cusăturile, nasturii, cataramele, clape, cordoane, etc. ∗ În cazul instrumentelor folosite la săvârşirea infracţiunii se descriu: forma, dimensiunile, starea, raporturile de poziţie cu alte repere de la faţa locului, dacă au o destinaţie obişnuită în viaţa de zi cu zi sau este posibil să fi fost create doar pentru săvârşirea de infracţiuni. ∗ La urmele lăsate de mijloacele de transport auto se menţionează: drumul public sau şoseaua pe care au fost găsite, raporturile de distanţă cu clădirile şi intersecţiile situate în apropiere, ce pot fi avute în vedere ca reper, caracteristicile părţii 73 N.A. – Prin cărare de urme, se înţelege: totalitatea urmelor de picioare create consecutiv, în procesul mersului. Elementele cărării de urme sunt următoarele: 1)linia direcţiei de mişcare; 2)linia mersului; 3)lungimea pasului; 4)lăţimea pasului; 5)unghiul de mers. Linia direcţiei de mişcare este axa imaginară, longitudinală, ce trece printre urmele lăsate de membrele inferioare ale unei persoane, reprezentând, în fond, direcţia de deplasare a persoanei. Linia mersului este o linie frântă ce uneşte aceleaşi puncte ale urmelor consecutive, lăsate de piciorul stâng, respectiv drept. Lungimea pasului este distanţa dintre două urme consecutive, lăsate de piciorul drept si, respectiv, cel stâng. Lăţimea pasului este distanţa cuprinsă între partea exterioară ori interioară a urmelor piciorului stâng şi drept, luându-se, de cele mai multe ori în calcul, extremitatea interioară a călcâiului. Unghiul de mers se măsoară între axa cărării de urme şi axa longitudinală a tălpii. 62 GABRIEL ION OLTEANU MARIN RUIU carosabile şi a trotuarelor, pe care se găsesc urmele, repartizarea urmelor, distanţele dintre ele, dimensiunile, forma, culoarea, numărul şi alte caracteristici generale sau individuale, în funcţie de specificul urmelor. ∗ Pentru urmele armelor de foc şi urmele tragerii cu armele de foc se precizează: aspectul şi dimensiunile tubului tras şi ale proiectilului, inscripţiile de pe tub, forma şi dimensiunile orificiilor de intrare şi ieşire din ţintă, raza de răspândire a alicelor, în cazul armelor de vânătoare, prezenţa şi caracteristicile factorilor secundari ai împuşcăturii. ∗ În situaţia cercetării urmelor de incendii se descriu, ca elemente caracteristice: focarul şi urmările incendiului, culoarea şi anvergura flăcărilor, mirosurile persistente din zonă, obiectele incendiate – se vor sublinia aspecte legate de mărime, culoare74, urme de arsură, părţi topite, scurgeri de metal topit, fragmente de sticlă topită, spartă, deformată. ∗ În cazul urmelor de explozie se vor descrie: focarul şi craterul exploziei – sub aspectul formei (circular, ovalizat, alungit într-o anumită direcţie, etc.) întinderii şi conţinutului, urmele materie şi formă descoperite. O atenţie deosebită se va acorda tuturor urmelor şi mijloacelor materiale de probă, descoperite în aproprierea focarului şi în zona de acţiune maximă a suflului exploziei. Cu privire la instalaţiile, aparatele, componentele tehnologice implicate în explozie ori afectate de către aceasta, trebuie descris aspectul acestora, urmele descoperite pe suprafaţa lor, în jurul lor sau la diferite distanţe, în funcţie de amploarea exploziei. O referire trebuie făcută şi cu privire la arsurile, perforările sau alte urme ale exploziei constatate pe corpul victimelor ori pe hainele acestora. Din aceleaşi raţiuni, vor fi avute în vedere şi reperele din mediu care nu au fost afectate direct, dar într-un fel sau altul au recepţionat obiecte, fragmente sau diferite resturi ca urmare a proiectării de către suflul exploziei. ∗ În situaţia urmelor catastrofelor de cale ferată, aeriene şi navale se vor menţiona: starea şi poziţia aparatelor de la bordul mijlocului de transport implicat, parametrii indicaţi pe aceste aparate, starea diferitelor anexe şi mecanisme ce concură la buna desfăşurare a activităţii la bord, avariile vizibile, dimensiunile şi caracteristicile suprafeţei pe care sunt răspândite fragmente ale mijlocului de transport. Foarte important, aici, sunt menţiunile cu privire la ridicarea înregistrărilor parametrilor de traseu şi de comportare a mijlocului de transport în timpul cursei de la dispeceratele, ce aveau în supraveghere cursa ori de la bordul 74 N.A. – este bine să se facă unele precizări cu privire la culoarea iniţială şi cea dobândită de către obiecte ca urmare a arderii. 63 TACTICĂ CRIMINALISTICĂ mijlocului de transport, precum şi în legătură cu aplicarea de sigilii pe suporturile, pe care s-au făcut înregistrările. Îmi permit să subliniez şi o anumită insistenţă necesară, în primul rând, pentru inserarea dar şi pentru descrierea detaliată a aşa-numitelor urme de poziţie, adesea acestea fiind uitate. Ele urmează a fi exploatate prin alte activităţi, nu prin expertize şi constatări tehnico-ştiinţifice, iar dacă nu se regăsesc în conţinutul procesului-verbal, nu se vor putea face coroborările necesare. Descrierea activităţilor de prezentare pentru recunoaştere de persoane, reconstituiri, etc., precum şi rezultatele, ce au fost obţinute, îşi găsesc locul tot în partea descriptivă a procesului-verbal. Apreciez că, în măsura în care relatările cu privire la cele arătate au, şi de cele mai multe ori au, un volum relativ mare, devine oportun ca, în procesul-verbal de cercetare la faţa locului, doar să se facă referire, iar fiecare activitate, cu rezultatele obţinute să constituie obiectul unui proces-verbal separat, care va fi anexat la procesul-verbal de cercetare la faţa locului75. Partea finală a procesului-verbal de cercetare la faţa locului, va avea ca obiect menţiuni cu privire la: • Urmele şi mijloacele de probă ridicate la faţa locului, raţiunea care a stat la baza ridicării acestora, mijloacele şi metodele folosite pentru ridicare. • Măsurile dispuse, ca exemplu, cu privire la persoanele vătămate, făptuitori, cadavru, vehiculele implicate în activitatea ilicită, porţiunea de teren pe care s-a desfăşurat cercetarea la faţa locului, restabilirea circulaţiei rutiere, a furnizării de energie electrică, gaze naturale, apă, etc. • Înregistrările de sunet şi imagine – dacă s-au făcut, mijloacele folosite, alte menţiuni legate de poziţia în care au funcţionat aparatele – atunci când aceasta este relevant pentru calitatea sau caracteristicile înregistrărilor – materiale folosite, surse de iluminare, etc. • Observaţii cu privire la distrugeri sau alte implicaţii ale desfăşurării activităţii ce ar fi putut prejudicia interesele unor persoane fizice sau juridice – s-a întrerupt furnizarea de energie electrică şi, ca urmare, a fost întreruptă temporar activitatea la un punct de lucru; au fost folosite unele persoane care, fiind 75 N.A. – în doctrină există şi o opinie – a se vedea A. Ciopraga op. cit. pag 80 – potrivit cu care când „cu ocazia cercetării la faţa locului se efectuează şi alte activităţi, cum ar fi, ascultarea învinuitului sau inculpatului, a părţii vătămate, a martorilor, declaraţiile acestora nu se vor consemna în procesul-verbal de efectuare a cercetării la faţa locului, ci în acte procedurale de sine stătătoare; aceasta deoarece consemnarea în cuprinsul procesului verbal a declaraţiilor celor ascultaţi ar încărca inutil conţinutul acestuia, ar face anevoioasă obţinerea unei reprezentări clare asupra celor petrecute la faţa locului, într-un cuvânt, ar îngreuia lectura unui asemenea act procedural.” 64 GABRIEL ION OLTEANU MARIN RUIU scoase din procesul tehnologic, ar fi putut produce unele pierderi de randament; etc. – observaţii ale martorilor asistenţi, obiecţii ale persoanelor interesate în cauză ori afectate într-un fel sau altul prin efectuarea activităţii, etc. O observaţie utilă este şi aceea potrivit cu care, fiecare dintre aceste activităţi, indiferent că este descrisă în conţinutul procesului-verbal de cercetare la faţa locului sau într-un alt proces-verbal anexă, indiferent de gradul de participare al specialiştilor, trebuie să aibă girul unei persoane cu calitatea de organ judiciar. Procesul-verbal de cercetare la faţa locului se întocmeşte şi este garantat, sub aspect juridic, de către organul judiciar; alţi participanţi: specialişti, experţi, medici legişti, etc., deşi au un rol activ în desfăşurarea activităţii, răspund doar potrivit competenţelor profesionale şi numai cu privire la acţiunile desfăşurate, de către fiecare în parte. Procesul-verbal va fi semnat pe fiecare pagină şi la sfârşit de către toţi cei care, în diverse calităţi, au participat la efectuarea activităţii: organul judiciar, martori asistenţi, experţi, specialişti, învinuitul sau inculpatul, eventual apărătorul acestuia dacă participă, etc. 1.8.2 Fixarea rezultatelor cercetării la faţa locului prin înregistrări de sunet şi imagine Am preferat în exprimare expresia: „Fixarea rezultatelor cercetării la faţa locului prin înregistrări de sunet şi imagine”, nu neapărat în dorinţa de a fi original ci, observând multitudinea de tehnologii, ce pot fi folosite pentru înregistrarea, stocarea, prelucrarea şi redarea sunetelor şi imaginilor, am considerat că, în cadrul demersului ştiinţific, trebuie acceptată – în pofida dotării, adesea precare, de care beneficiază compartimentele specializate din cadrul organelor judiciare – o noţiune care să fie în măsură să depăşească abordarea oarecum restrictivă la unele mijloace uzual folosite, datorită facilităţii şi costului redus pe care îl presupune folosirea acestora, şi, în acelaşi timp, să fie suficient de cuprinzătoare pentru a include toate elementele de noutate ce pot apare, datorită exploziei tehnologice, la intervale foarte scurte de timp. Indiferent de tehnologia uzitată76 – fotografie alb-negru sau color; film, înregistrări magnetice, digitale, pe suport informatic, etc. – înregistrările de sunet şi imagine trebuie să îndeplinească, pentru a putea fi acceptate în domeniul judiciar, următoarele condiţii: 76 N.A. – pe parcursul acestei secţiuni nu voi detalia modalităţi şi procedee de folosire a fiecărei tehnologi în parte, considerând că astfel de observaţii îşi pot găsi un loc oportun în cadrul unei lucrări cu un mai pronunţat caracter tehnic unde, probabil, pe parcursul unui capitol distinct se pot detalia toate aspectele pertinente problemei 65 TACTICĂ CRIMINALISTICĂ • Înregistrările de sunet şi imagine trebuie să se realizeze rapid şi, relativ, simplu, cerinţele muncii impunând ca operaţiunile necesare să se realizeze într-un timp scurt, pentru a putea fi utile în continuarea – cu operativitate – a cercetărilor, iar cerinţele necesare pentru calitate să poată fi realizate de către un personal, a cărui specializare să nu fie costisitoare. • Înregistrările de sunet şi imagine trebuie să fie obiective, să reprezinte o copie cât mai fidelă a realităţii, eventualele distorsiuni sau pierderi să nu poată afecta sau pune sub semnul întrebării utilitatea în cadrul procesului judiciar. • Înregistrările de sunet şi imagine trebuie să suporte o procedură de certificare – modul de lucru trebuie să permită o protecţie împotriva falsificării totale ori parţiale. Toţi cei interesaţi trebuie să fie convinşi că ceea ce văd şi aud, efectiv, a fost constatat la faţa locului. Care este obiectul înregistrărilor de sunet şi imagine ? Ideal este să se înregistreze întreaga activitate, care se desfăşoară la faţa locului; important, în acest sens, este ca echipa de cercetare la faţa locului să aibă capacitatea de stoca un volum atât de mare de informaţie. În aceste condiţii, devine necesar ca, în cadrul echipei, să participe un număr suficient de operatori – un număr recomandat ar fi doi, în ideea că, atunci când nu sunt probleme deosebite, unul va avea ca principal obiectiv activităţile desfăşurate de către tehnicieni, iar al doilea s-ar ocupa de ceea ce fac anchetatorii. Înregistrările de sunet şi imagine pot fi clasificate în trei mari categorii77:  înregistrări ale locului faptei;  înregistrări ale activităţilor ce se desfăşoară la faţa locului;  înregistrări ale urmelor şi mijloacelor materiale de probă care se ridică în vederea continuării cercetărilor; ale persoanelor care sunt conduse sau aduse la sediul organului judiciar, de asemenea, pentru continuarea cercetărilor; ale urmărilor pe care persoane interesate le reclamă ca aducătoare de prejudiciu; ale altor aspecte de natură a interesa sub aspectul măsurilor legale, luate de către echipa deplasată la faţa locului. Înregistrările locului faptei vor avea ca obiect modul în care s-a prezentat locul faptei, în momentul ajungerii echipei de cercetare la faţa locului. În fapt, se fixează detaliat ipoteza în care a trebuit să lucreze echipa. În cadrul acestor înregistrări, trebuie distins, în funcţie de obiect, între înregistrările de sunet şi imagine de orientare, schiţă, şi cele ale obiectelor principale şi urmelor. Tot în 77 N.A. – am optat pentru această modalitate de abordare din considerente de psiho-pedagogie, fiind convins că, grupate astfel, vor putea fi sistematizate, reţinute şi urmărite, în aplicare, mai uşor, mai ales în condiţiile în care este uşor de observat şi ordinea cronologică în care se desfăşoară. 66 GABRIEL ION OLTEANU MARIN RUIU această categorie pot fi incluse şi înregistrările de detaliu care, deşi creează o realitate secvenţială – prin aceea că menirea lor este de a detalia aspectele specifice ale fiecărui obiect, ce are legătură cu activitatea ilicită desfăşurată, ale fiecărei urme ce poate contribui la aflarea adevărului – pot contribui, într-o viziune dinamică, la formarea unei imagini cât mai reale, a întregului loc al faptei. Înregistrările de sunet şi imagine pentru orientarea locului faptei se realizează, principial, în faza statică a cercetării la faţa locului, când încă nu s-a mişcat nimic din tot ce se află în perimetrul acestuia78, fiind destinate să redea aspectul general al perimetrului, pe care se desfăşoară activitatea de cercetare la faţa locului şi a împrejurimilor sale, astfel încât să poată servi la orientarea în teren a organelor judiciare şi a celorlalte persoane interesate în cauză; persoana care analizează aceste înregistrări trebuie să realizeze exact unde se află locul în care s-a desfăşurat activitatea ilicită şi împrejurimile acestuia. De asemenea, prin înregistrările pentru orientarea locului faptei, se urmăreşte surprinderea acelor aspecte, capabile să ofere o anumită imagine, asupra raportului dintre locul propriu-zis al faptei şi zona înconjurătoare, cum sunt, de pildă, distanţele până la construcţiile sau alte puncte de reper din apropriere, drumurile de acces, posibilităţile de vizibilitate, etc.79 În funcţie de tehnologia pentru care s-a optat, se vor alege locurile şi procedeele adecvate pentru efectuarea înregistrărilor. Orientativ, în cazul locurilor închise, situate în imobile, înregistrările de orientare trebuie să aibă ca obiect clădirea, în ansamblu, cu faţadă, căi de acces, etc.; clădirile din imediata vecinătate; strada, bulevardul, aleea, etc. – integral sau porţiuni din acestea – cu reperele fixe, ce se găsesc în apropierea clădirii în care se desfăşoară activitatea, cum ar fi arbori ornamentali, panouri publicitare, fântâni, semne pentru orientarea circulaţiei rutiere sau pietonale. Atunci când perimetrul pe care se desfăşoară cercetarea la faţa locului se găseşte în loc deschis, trebuie făcute toate eforturile necesare pentru a cuprinde, în întregime, tot locul faptei şi, suplimentar, unele repere din teren, ce pot conduce la identificarea acestui loc, precum intersecţii de şosele, căi de acces spre diverse obiective economice, stâlpi de înaltă tensiune, clădiri, adăposturi temporare, etc. În acest caz, pentru ca imaginile şi sunetele aferente – dacă au importanţă pentru cauză – să fie cât mai cuprinzătoare, trebuie înregistrate dintr-un punct de staţie, situat la o înălţime cât mai mare, la nevoie chiar din elicopter. 78 I. Mircea – op. cit. pag. 31 79 E. Stancu – op. cit. pag. 93 67 TACTICĂ CRIMINALISTICĂ Înregistrările schiţă au ca obiect doar locul pe care se desfăşoară cercetarea la faţa locului80, fără împrejurimi, raţiunea subzistând tocmai prin surprinderea tuturor elementelor ce conferă individualitate perimetrului acceptat, ca obiect central al cercetării criminalistice81. Imaginile trebuie să fie într-o cantitate suficientă, luate din diferite unghiuri, folosindu-se cele mai adecvate metode pentru a obţine o reprezentare completă a locului pe care echipa şi-a desfăşurat activitatea, raportat la care se poate analiza în legătură cu ceea ce s-a descoperit ori efectuat sau, din contră, nu s-a descoperit ori efectuat. Trebuie observat că, aceste înregistrări, la fel ca şi cele de orientare, sunt dominate de imagini, sunetul având, aici, un rol mai redus, condiţionat de posibilitatea surprinderii legăturii cu fapta săvârşită sau/şi cu activitatea de cercetare la faţa locului82. Înregistrările obiectelor principale, urmelor şi cadavrelor au ca scop fixarea caracteristicilor obiectelor care au fost folosite sau au fost destinate să fie folosite la desfăşurarea activităţii ilicite, a obiectelor rezultate prin desfăşurarea activităţii ilicite, a urmelor şi a celorlalte consecinţe ale desfăşurării activităţii ilicite, a fixării poziţiei, formei şi dispunerii acestora, în raport de reperele caracteristice sistemului de referinţă pe care îl formează perimetrul cercetat. Imaginile vor fi captate în două etape83 – mai întâi, obiectul care focalizează interesul anchetei împreună cu reperele învecinate, după care numai obiectul ca atare. Şi aici, în funcţie, de situaţie, se pot efectua înregistrări de imagine din mai multe poziţii, în vederea atingerii scopului propus. Principial, sunetele sunt puţin relevante, dar, uneori, pot ajuta la lămurirea unor împrejurări ale cauzei, putând completa fericit informaţia fixată prin imagini. Înregistrările de detaliu se efectuează, principial, – spre deosebire de înregistrările la care am făcut referire mai sus, ce au ca element caracteristic şi faptul că se efectuează în faza statică – în faza dinamică a cercetării la faţa locului. Nu sunt înregistrări ale 80 N.A. – în sens larg, incluzându-se aici şi locul unde se află amplasate obiectele care au servit la sau au alte legături cu săvârşirea infracţiunii, perimetrul pe care au apărut consecinţe, perimetrul pe care s-au desfăşurat diferite secvenţe din „filmul” săvârşirii infracţiunii, etc. 81 I. Mircea – op. cit. pag. 33 82 N.A. – dacă prin sunetele înregistrate se completează adecvat imaginile, atunci totul capătă raţiune; dacă sunetul este nerelevant, imaginile fiind suficiente pentru ilustrarea aspectelor considerate importante de către echipă atunci poate deveni necesar să se renunţe la sunet, acesta putând deranja, devenind obositor, etc. 83 În acelaşi sens a se vedea şi V. Bercheşan – Valorificarea ştiinţifică a urmelor infracţiunii-curs de tehnică criminalistică, vol. I, Edit. Little Star, Bucureşti, 2001, pag 182. 68 GABRIEL ION OLTEANU MARIN RUIU obiectelor în adevăratul sens al cuvântului, ci urmăresc să surprindă acele elemente de specificitate, ce conferă individualitate obiectului înregistrat. De subliniat este că, imaginile din această categorie au o importanţă deosebită în cadrul fixării rezultatelor cercetării la faţa locului, pentru că pot prezenta, cel mai bine, ceea ce este particular, apărut în procesul desfăşurării activităţii ilicite şi al dezvoltării consecinţelor inerente; descrierea, în cadrul procesului-verbal, oricât de savantă şi meticuloasă ar fi, nu poate atrage atenţia suficient, nu poate impresiona aşa cum o poate face o înregistrare de imagini. Fiind vorba despre detalii, înregistrările de imagini, aici, vor fi executate, adesea, la o scară mai mare decât dimensiunea reală84. Un aspect demn de subliniat, înainte de a încheia referirile la înregistrările locului faptei, îl constituie faptul că, multe dintre obiectele importante ce caracterizează aspectul locului faptei, pot să se regăsească în mai multe imagini – fiecare dintre acestea, realizată în condiţii şi pentru realizarea unor scopuri diferite. Astfel, doctrina85 oferă ca exemplu urmele de paşi, lăsate de către făptuitor la faţa locului, ce apar atât în imagini schiţă – pentru a fixa orientarea lor faţă de celelalte obiecte – în imagini ale urmelor principale – pentru fixarea elementelor mersului – cât şi în imagini de detaliu – pentru a se fixa elemente de individualitate. În opinia mea, suntem în faţa unei stări de normalitate şi nicidecum în faţa unui element de nesiguranţă, de risipă de timp şi mijloace sau alte asemenea. Avem de fixat o stare de lucruri parte a realităţii, iar aceasta nu poate fi decât complexă, foarte important fiind, în context, nu numai fixarea existenţei unei entităţi materiale, ci, şi raporturile dintre aceasta şi restul mediului, elementele ce compun neobişnuitul, caracteristic modificărilor produse cu ocazia desfăşurării activităţii ilicite. Înregistrările activităţilor ce se desfăşoară la faţa locului au ca element de specificitate – comparativ cu înregistrările locului faptei – faptul că sunt dominate de mişcare, au un preponderent caracter dinamic. Dacă de la înregistrările locului faptei este de aşteptat să convingă cu privire la aspectul perimetrului implicat în desfăşurarea activităţii ilicite, la aspectul şi caracteristicile urmelor şi mijloacelor materiale de probă descoperite la faţa locului, aceste înregistrări vin să ilustreze modul cum s-a acţionat, cum echipa de cercetare la faţa locului a desfăşurat diferitele activităţi specifice, reacţiile persoanelor implicate în 84 N.A. – practicienii folosesc adesea scara de 4:1 în cazul striaţiilor lăsate de folosirea instrumentelor pentru forţarea sistemelor de asigurare a diferitelor încăperi, urmelor papilare, caracteristicilor urmelor lăsate obiectele de încălţăminte, etc. 85 V. Bercheşan – Valorificarea ştiinţifică a urmelor infracţiunii-curs de tehnică criminalistică, vol. I, Edit. Little Star, Bucureşti, 2001, pag 183. 69 TACTICĂ CRIMINALISTICĂ săvârşirea faptei, modul cum cei solicitaţi să participe la activităţi au făcut-o, etc. În cadrul acestor înregistrări, nu mai este cazul să se facă observaţii cu privire la preponderenţa ori accentul ce trebuie pus pe sunet sau imagine, aici, ambele fiind, în opinia mea, la fel de importante. Înregistrările activităţilor de căutare, descoperire, revelare, fixare, ridicare, ambalare a urmelor şi mijloacelor materiale de probă trebuie să ilustreze operaţiile concrete efectuate de către specialiştii criminalişti; trebuie să convingă asupra faptului că s-au folosit cele mai adecvate metode şi mijloace tehnice aflate în dotare, că s-a făcut tot ce era posibil pentru exploatarea, în interesul anchetei, a ansamblului de elemente descoperite la faţa locului. Se poate spune că, aceste înregistrări de sunet şi imagine vin să confirme şi să completeze, într-un mod oportun, ceea ce ar putea să vadă sau să înţeleagă insuficient martorii asistenţi în legătură cu ceea ce se întâmplă în timpul activităţii, la care asistă şi cu privire la care au menirea să stea mărturie că lucrurile au stat aşa cum se arată de către membrii echipei, în conţinutul procesului-verbal de cercetare la faţa locului şi nu altfel. Înregistrările de sunet şi imagine ale unor activităţi precum ascultări de persoane, prezentări pentru recunoaştere de persoane, obiecte sau animale, reconstituiri au ca raţiune susţinerea rezultatelor, corectitudinii şi legalităţii desfăşurării acestor activităţi, modul cum s-au comportat anchetatorii, profesionalismul acestora, reacţiile şi manifestările persoanelor implicate, necesitatea luării de către anchetatori a unor măsuri precum izolarea unor persoane, imobilizarea lor, folosirea mijloacelor din dotare pentru a riposta în mod necesar, echilibrat, proporţional şi oportun faţa de comportamentul violent sau încercările de fugă ale persoanelor interesate. În mod necesar, aceste înregistrări vin să ilustreze şi rezultatele acestor activităţi. Înregistrările urmelor şi mijloacelor materiale de probă care se ridică, în vederea continuării cercetărilor; ale persoanelor care sunt conduse sau aduse la sediul organului judiciar, de asemenea, pentru continuarea cercetărilor; ale urmărilor, pe care persoane interesate le reclamă ca aducătoare de prejudicii; ale altor aspecte de natură a interesa măsurile legale, luate de către echipa deplasată la faţa locului – le-am inclus pe toate într-o categorie, acceptând că, deşi există raţiuni relativ diferite pentru fiecare dintre cele enumerate, în parte, sunt efectuate în partea finală a activităţii şi pot fi considerate oarecum conexe, neavând ca obiect aspecte care să ţină, efectiv, de cercetarea la faţa locului. În ceea ce priveşte realizarea efectivă a acestora, de subliniat este faptul că, în funcţie de scopul urmărit, trebuie urmărite acele aspecte şi detalii de interes pentru anchetă. 70 GABRIEL ION OLTEANU MARIN RUIU Înregistrările urmelor şi mijloacelor materiale de probă, care se ridică în vederea continuării cercetărilor, îşi dovedesc utilitatea pentru a crea certitudine cu privire la faptul că urmele şi mijloacele materiale de probă, ridicate în vederea cercetărilor86, sunt, efectiv, cele descoperite în timpul desfăşurării activităţii. Aceste înregistrări vizează, în mod preponderent, partea vizuală, un accent deosebit trebuind să se pună pe imagini, care să demonstreze integritatea acestora, pe acele particularităţi ce conferă individualitate, pe calitatea ambalajelor şi sigiliilor, totul trebuind să inspire siguranţă şi certitudine cu privire la profesionalismul şi corectitudinea ce a guvernat desfăşurarea activităţii de cercetare la faţa locului. Înregistrările persoanelor care sunt conduse sau aduse la sediul organului judiciar, pentru continuarea cercetărilor, îşi găsesc raţiunea în a prezenta starea acestora, în momentul respectiv, care sunt urmările desfăşurării activităţii ilicite, care sunt urmările intervenţiei organelor judiciare asupra acestora, modul în care se comportă aceste persoane şi care face necesar un anumit comportament de răspuns din partea organelor judiciare, faptul că aceste persoane încearcă să ameninţe, să mituiască, să influenţeze persoanele prezente la faţa locului, etc. Înregistrările urmărilor, pe care persoane interesate le reclamă ca aducătoare de prejudiciu, trebuie efectuate pentru a proba necesitatea luării măsurilor prevăzute de lege pentru recuperarea prejudiciilor, justeţea pretenţiilor acestor persoane, faptul că aceste prejudicii sunt cauzate de desfăşurarea activităţii ilicite, de efectuarea activităţilor de salvare a victimelor, de îndepărtare a pericolelor iminente sau de desfăşurarea activităţilor specifice cercetării la faţa locului la care am făcut referire pe parcursul acestei lucrări. Înregistrările altor aspecte, de natură a interesa măsurile legale luate de către echipa deplasată la faţa locului, trebuie să argumenteze existenţa acelor împrejurări sau stări de fapt care au făcut necesară luarea unei anumite măsuri de către organele judiciare deplasate la faţa locului – a fost interzis accesul pe o anumită porţiune de drum pentru pietoni ori pentru vehicule; a fost suspendată alimentarea cu energie electrică, gaze sau apă; au fost încuiate unele încăperi şi aplicate sigilii; etc. 86 N.A. – acestea, în principal, vor constitui obiectul constatărilor tehnico-ştiinţifice şi expertizelor de specialitate, însă nu trebuie uitat şi că trebuie să stea tot timpul la dispoziţia organelor judiciare pentru a fi examinate ca atare sau pentru a fi prezentate, atunci când se consideră necesar în interesul anchetei, persoanelor vătămate, martorilor ori făptuitorilor. 71 TACTICĂ CRIMINALISTICĂ 1.8.3 Schiţa locului faptei Schiţa locului faptei reprezintă o modalitate de reprezentare a locului desfăşurării activităţii ilicite, în ansamblu, a poziţiei obiectelor şi urmelor, a raporturilor de distanţă dintre acestea – toate acestea mărite sau micşorate la scară – ce are menirea de a ilustra constatările cuprinse în partea descriptivă a procesului verbal87, de a facilita formarea unei imagini cât mai apropiate de realitate, astfel încât constatările, cuprinse în procesul-verbal, să fie înţelese mai uşor88. În funcţie de cum, la executarea schiţei, se respectă sau nu reprezentarea proporţională a dimensiunilor reale, ale elementelor perimetrului în care s-a efectuat cercetarea, se poate distinge între două modalităţi de realizare a planului schiţă89: schiţa executată la scară şi schiţa realizată pe baza liberelor aprecieri ale celui care o întocmeşte90. Indiferent de modul în care se realizează, de reţinut este că schiţa trebuie să se completeze reciproc cu procesul-verbal şi cu înregistrările de sunet şi imagine, care s-au efectuat la faţa locului. Analizând norma juridică trebuie observat că este strict necesară întocmirea procesului-verbal – cu privire la schiţe sau la înregistrările de sunet şi imagine, legiuitorul oferă organelor judiciare deplasate la faţa locului dreptul de a decide dacă, în interesul anchetei, este necesar să se efectueze şi alte „lucrări”, care să se anexeze procesului-verbal şi, astfel, să întregească şi să completeze informaţiile prezentate de către acesta. Concluzionând, sunt necesare, atât întocmirea procesului-verbal cât şi întocmirea de schiţe sau/şi efectuarea de înregistrări de sunet şi imagine, numai în măsura în care echipa, deplasată la faţa locului, consideră necesar că aceasta este în interesul anchetei şi, desigur, are la dispoziţie mijloacele necesare precum şi personal calificat, care să desfăşoare activităţile arătate cu profesionalismul necesar. Pentru a-şi atinge scopul, schiţa trebuie să se caracterizeze prin următoarele91: → Exactitate – la întocmirea schiţei, este necesară fixarea cât mai corectă a dimensiunilor reperelor ce interesează ancheta – obiecte, 87 A. Ciopraga op. cit. pag. 81 88 E. Stancu op. cit. pag. 23 89 E. Stancu op. cit. pag. 45 90 C Pletea în Criminalistica – Elemente de anchetă penală, Edit. Little Star, Bucureşti, 2003, pag. 53 91 N.A. – caracteristicile ce vor fi prezentate mai jos sunt preluate din Tratatul Practic de Criminalistică unde sunt prezentate drept reguli, ca reguli fiind preluate şi în alte lucrări apărute de-a lungul timpului, ultima fiind cea elaborată de către C. Pletea -Criminalistica – Elemente de anchetă penală, în 2003 72 GABRIEL ION OLTEANU MARIN RUIU distanţe, unghiuri, etc. – fiecare dimensiune intercorelându-se cu celelalte, o eroare generând alte erori. → Cotare – principial, trebuie utilizat acelaşi sistem de cotare pentru a reprezenta distanţele dintre şi dimensiunile fiecărei urme sau mijloc material de probă, descoperite la faţa locului. Astfel, se recomandă utilizarea sistemului metric, distanţele, atât cele mari cât şi cele mici, urmând a fi indicate cu cifre multiplu cu două zecimale, în funcţie de necesităţi. → Întocmire la scară – cum este imposibil ca toate dimensiunile să fie redate, în cadrul schiţei, în mărime naturală, trebuie stabilit un raport între mărimea obiectelor şi distanţelor din schiţă şi dimensiunile reale, raport ce reprezintă scara schiţei. În practică, se foloseşte adesea scara 1:100 – în fapt 1 cm. pe schiţă, echivalând cu 1 m în teren. → Orientare – pentru o bună înţelegere a schiţei, aceasta trebuie să fie orientată în funcţie de punctele cardinale, ce pot fi stabilite cu ajutorul busolei din dotarea truselor criminalistice sau cu ajutorul unor repere din teren. Se uzitează ca partea din dreapta schiţei să fie orientată pe direcţia Nord-Sud. → Claritate – schiţa trebuie să conţină doar elementele de interes pentru anchetă, foarte importante fiind aici priceperea şi rigoarea celui care o întocmeşte în a surprinde esenţialul, aglomerarea de detalii într-un spaţiu, prin natura lucrurilor, de dimensiuni reduse putând să obosească, să îngreuneze – în loc să uşureze – înţelegerea situaţiei de la faţa locului. → Reprezentare prin semne convenţionale criminalistice – este necesară utilizarea de semne convenţionale, întrucât acestea sunt uşor de reprezentat şi de recunoscut şi înţeles de către orice persoană ce vrea să citească schiţa prin simpla consultare a legendei. Altfel, ar trebui ca cel care întocmeşte schiţa să aibă un talent deosebit la desen – lucru greu de conceput în practică – chiar şi în aceste condiţii, putându-se produce ilaritate, confuzii, etc. → Individualizare – schiţa se individualizează prin menţionarea următoarelor date: titlu, activitatea ale cărei rezultate au stat la baza întocmirii, datele de identificare ale celui care a întocmit schiţa, data întocmirii, scara la care a fost executată, semnăturile martorilor asistenţi şi ale părţilor, dacă acestea au participat la desfăşurarea activităţii şi legenda. În ceea ce priveşte procedeele sau tehnicile folosite la întocmirea unei schiţe, literatura de specialitate face referire la: schiţa executată în proiecţie orizontală sau desenul în plan orizontal; 73 TACTICĂ CRIMINALISTICĂ schiţa executată în proiecţie verticală; rabatarea planurilor de proiecţie sau metoda cutiei desfăşurate; schiţa în secţiune92. Amplasarea, pe schiţă, a elementelor de interes pentru anchetă necesită, indiferent de procedeul de efectuare folosit, apelarea la tehnici ajutătoare precum: tehnica punctelor extreme; tehnica axelor principale; caroiajul imaginar. Nu am insistat pentru a detalia tehnicile, pe care le-am prezentat mai sus, întrucât militez pentru tratarea la un alt nivel a problemei. În condiţiile depunerii unor eforturi deosebite de către structurile administrative, în cadrul cărora îşi desfăşoară activitatea organele judiciare, pentru dotarea cu tehnologii de ultimă oră, schiţele trebuie şi pot fi făcute pe calculator, cu rezultate, evident, superioare – utilizându-se programe ce fac obiectul unui domeniu relativ nou, design-ul – de către membri ai echipelor deplasate pentru cercetarea la faţa locului, ce pot fi specializaţi fără un efort ieşit din comun, din punct de vedere al cheltuielilor şi al timpului în care pot căpăta deprinderile necesare. Principalele programe sunt: 2D şi 3D93. Schiţele, executate în programul 2D, apar sub forma plană, cel care cercetează cauza putând viziona spaţiul de la faţa locului din mai multe unghiuri. În programul 3D, imaginea apare tridimensională, atât organele judiciare cât şi alte persoane interesate putând să perceapă locul în care s-a consumat infracţiunea, în spaţiu. Acesta poate schimba unghiul de studiere a spaţiului cercetat, pentru a intra în detalii. Pentru a se obţine o astfel de imagine, se poate folosi, într-o prima etapă, un program ce este utilizat, de obicei, în arhitectura – Autocad. Ulterior, se creează texturile şi se aplică lumini, camere de filmat, etc. Modul de lucru, particularităţi, dificultăţi, eventuale proceduri sau metodologii trebuie să constituie obiectul unei lucrări de specialitate strictă; în prezentul demers ştiinţific apreciez că este suficient semnalarea aspectului şi sublinierea faptului că schiţa computerizată reprezintă un pas înainte, efectuarea ei nepresupunând eforturi deosebite sau perioade de timp suplimentar pentru execuţie, în multe ţări fiind folosită pe plan larg. Asemănător poate fi tratată şi problema în materia procedeelor de efectuare a măsurătorilor şi de transpunere a elementelor din teren, pe schiţă. Doctrina recomandă folosirea procedeului punctului de întretăiere, procedeul triangulaţiei, procedeul coordonatelor rectangulare, procedeul Wild. Pe piaţa produselor, ce pot fi utilizate în aşa-numitul domeniu „forensic”, 92 N.A. – pentru detalii a se vedea Tratatul Practic de Criminalistică pag. 86-87; I.E.Sandu op. cit pag. 86 şi următoarele; C. Pletea op. cit. pag. 55-56 93 N.A. – pentru detalii ase vedea cursul coordonat de prof. Paul Breuninger 3D CAD Crime/Crash Scene Reconstruction for Law Enforcement using CADKEY 19 – 3D Computer Aided Drafting Software; www. 3Dcrimescene.com 74 GABRIEL ION OLTEANU MARIN RUIU există suficiente tehnologii care pot executa măsurători digitale, rigoarea şi precizia fiind la parametri net superiori tehnicilor clasice. La fel ca în cazul înregistrărilor de sunet şi imagine şi în cazul schiţei se pot distinge mai multe categorii de schiţe. Astfel, se pot executa schiţe de orientare, schiţe care să aibă ca obiect doar locul faptei, schiţe doar a unei porţiuni din locul faptei, schiţe care să urmărească reprezentarea poziţiei obiectelor principale şi urmelor descoperite, schiţe de detaliu, schiţe ale activităţilor desfăşurate de către echipa de cercetare la faţa locului. 75 TACTICĂ CRIMINALISTICĂ Capitolul 2 - DISPUNEREA ŞI VALORIFICAREA REZULTATELOR CONSTATĂRILOR TEHNICO-ŞTIINŢIFICĂ ŞI EXPERTIZELOR JUDICIARE 2.1 Noţiuni generale despre constatare tehnico-ştiinţifică şi expertiza judiciară Desfăşurarea unei activităţi ilicite, la fel ca orice activitate desfăşurată de către oameni este caracterizată de un cadru spaţiio-temporal şi este însoţită de producerea unor modificări materiale în mediul înconjurător – de crearea de urme ale acţiunilor desfăşurate – a căror examinare este de natură să conducă investigaţia penală către lămurirea problemelor de anchetă specifice investigării fiecărui tip de activitate ilicită, în parte. Aceste modificări sunt materializate, în plan judiciar, în probe şi mijloace materiale de probă. Organele judiciare intră în posesia urmelor şi a mijloacelor materiale de probă cu ocazia efectuării diferitelor activităţi de tactică criminalistică: cercetarea la faţa locului, percheziţia, ridicarea de obiecte şi înscrisuri, constatarea infracţiunii flagrante, etc. Pentru valorificarea urmelor şi mijloacelor materiale de probă şi realizarea scopului aflării adevărului, sunt necesare cunoştinţe de specialitate şi mijloace tehnice adecvate. Odată cu implementarea în practică a unor reguli percepute ca restricţii94, limite în cadrul demersului judiciar impuse în considerarea firească a drepturilor fundamentale ale omului, tot mai mulţi apreciază necesitatea şi, chiar, afirmă o anumită supremaţie a probei tehnico-ştiinţifice în gestionarea anchetei penale şi în lămurirea problemelor specifice investigării fiecărei infracţiuni în parte. Fără a considera necesar a face dezvoltări în această direcţie îmi permit să afirm, în context că ancheta are nevoie de, şi că în foarte multe cazuri, constatările tehnico-ştiinţifice şi expertizele criminalistice au lămurit aspecte fără de care cercetările nu ar fi putut progresa. Totuşi trebuie observat că dispunerea şi folosirea în cadrul investigaţiei penale a constatărilor tehnico-ştiinţifice şi expertizelor, atât criminalistice cât şi de altă natură, trebuie precedată de o 94 N.A. – a se vedea restricţiile impuse în materia percheziţiei domiciliare, ascultării de persoane, etc. 76 GABRIEL ION OLTEANU MARIN RUIU analiză rezonabilă care să aibă ca obiect necesitatea şi oportunitatea lor – fără a avea pretenţia de a propune cel mai bun model de analiză, apreciez ca model util analiza de tip SWOT. Astfel, pe structura firească – puncte tari, puncte slabe, ameninţări şi oportunităţi – vor putea fi avute în vedere următoarele: Puncte tari – Schimbările intervenite în configuraţia locului faptei, a altor perimetre în care se desfăşoară diferite activităţi de către organele judiciare deplasate în teren, sunt, de multe ori, sesizabile şi raţionabile pentru ochiul şi spiritul de observaţie exersat al unui anchetator cu experienţă. În alte cazuri, semnificaţia unor modificări – urme ce atesta împrejurări legate de desfăşurarea activităţii ilicite ori ale unor activităţi fără relevanţă în cauză – pot scăpa oricui, indiferent de experienţă, disponibilitate, atenţie, etc. Pentru ca nici un element, oricât de nesemnificativ ar părea la prima vedere, care ar putea fi important în anchetă să nu rămână nevalorificat este necesar ajutorul, participarea specialiştilor şi/sau experţilor ale căror cunoştinţe şi abilităţi practice în diverse domenii, pe baza aplicării celor mai adecvate metode şi procedee tehnice, pot contribui la lămurirea adevăratei semnificaţii a urmelor şi mijloacelor materiale de probă descoperite în cauză. Elementele de probă îndoielnice ori simple indicii, pot, prin efectuarea expertizei, să fie reţinute ca probe temeinice sau înlăturate ca fiind fără valoare. Puncte slabe – Costurile sunt importante şi de cele mai multe ori organul judiciar este obligat să facă, înainte de toate, o identificare a persoanelor care au interese importante în cauză şi care devin, astfel interesate şi în suportarea cheltuielilor legate de efectuarea constatărilor tehnico ştiinţifice ori expertizelor. Necesită un volum de timp relativ mare, instituţiile în cadrul cărora se efectuează expertizele sau/şi experţii sunt aglomerate ca să nu mai vorbim despre faptul că, adesea, activitatea de expertiză nu începe până nu este confirmată, cel puţin, o plată parţială a costului expertizei. Sunt dispuse şi efectuate expertize chiar şi în condiţiile în care nu se întrevede posibilitatea unor concluzii certe în raport cu materialul ce poate fi pus la dispoziţia experţilor ori cu posibilităţile tehnice existente efectiv la dispoziţia expertului. Ameninţări – Pe fondul unei analize superficiale, fără să fie evaluat întregul material existent la dosarul cauzei se poate hotărî recurgerea la cunoştinţele specialiştilor sau experţilor atunci când problemele pentru pot fi lămurite şi prin desfăşurarea altor activităţi – ascultarea martorilor, învinuiţilor, confruntări, prezentări pentru recunoaştere, reconstituiri – sau nu sunt importante. Problemele care pot fi lămurite, deşi de o anumită importanţă pentru anchetă, să nu justifice cheltuieli importante aşa cum sunt 77 TACTICĂ CRIMINALISTICĂ cele care trebuie făcute pentru efectuarea, ca exemplu, unei expertize complexe. Dispunerea unei expertize într-un moment nepotrivit – ori prematur ori cu întârziere – poate conduce la îngreunarea anchetei sau chiar la imposibilitatea de a lămuri una sau alta dintre probleme având în vedere că urmele şi mijloacele materiale de probă se pot degrada, îşi pot schimba proprietăţile, etc. sau, din contră, pot fi insuficiente pentru realizarea expertizei. Pot fi puse la dispoziţia experţilor urme care nu mai conţin elemente pe baza cărora să se poată face identificarea individuală deoarece din neglijenţă sau voit cu prilejul descoperirii, ridicării, conservării ori transportului le-au fost modificate caracteristicile şi proprietăţile specifice – situaţie în care totul devine formal şi dominat de relativitate. O problemă importantă este certitudinea provenienţei urmelor şi mijloacelor materiale de probă prezentate în faţa expertului – dacă există ignoranţă în ceea ce priveşte ridicarea, ambalarea, transportul, predarea ori atunci când se face fixarea prin înregistrări de sunet şi imagine ori în procesul-verbal vor apare suficiente motive pentru a se pune la îndoială rezultatele expertizelor nu pe fond ci sub aspectul lipsei de certitudine, al posibilităţii provocărilor ori înscenărilor compromiţătoare. Oportunităţi – Activitatea ilicită, ca orice activitate desfăşurată de oameni ce se consumă în timp şi spaţiu, lasă urme, existând doar o problemă de disponibilitate, pricepere şi dotare în căutarea, descoperirea, revelarea, examinarea şi interpretarea prezenţei şi caracteristicilor acestora. Urmele şi mijloacele materiale de probă intră în posesia organelor judiciare odată cu desfăşurarea diferitelor activităţi de tactică precum cercetarea la faţa locului, ridicarea de obiecte şi înscrisuri, percheziţia sau constatarea infracţiunii flagrante însă nu au valoare pentru cauză decât în măsura în care sunt analizate, interpretate şi valorificate pentru obţinerea unui maximum de date menite să contribuie la clarificarea diferitelor împrejurări referitoare la condiţiile în care a fost desfăşurată activitatea ilicită, identitatea făptuitorilor, a persoanelor vătămate, etc. Expertiza intervine în anchetă pentru lămurirea unor fapte sau stări de fapt care nu sunt şi nu pot fi valorificate altfel. În vederea dispunerii de constatări tehnico-ştiinţifice ori expertize organul judiciar trebuie să procedeze la o analiză temeinică a necesităţii şi utilităţii acestora spre a nu recurge la concursul 78 GABRIEL ION OLTEANU MARIN RUIU specialiştilor decât atunci când lămurirea unor fapte sau stări de fapt nu pot fi lămurite prin efectuarea altor activităţi95. Astfel, potrivit legii procesual penale96 organele judiciare pot dispune efectuarea unei constatări tehnico-ştiinţifice atunci când este realizată una dintre următoarele condiţii:  Există pericol de dispariţie a unor mijloace de probă sau de schimbare a unor situaţii de fapt;  Apare necesitatea lămuririi urgente a unor fapte sau împrejurări ale cauzei;  Se impune cu necesitate folosirea, pentru lămurirea unor fapte sau împrejurări ale cauzei, a cunoştinţelor unor specialişti sau tehnicieni, condiţie care fără a fi prevăzută expres, ca în cazul expertizei, derivă, pe de o parte din termenii utilizaţi de legiuitor, iar pe de altă parte din natura acestui procedeu de probaţiune. Prin sintagma „pericol de dispariţie” se înţelege nu numai primejdia distrugerii intenţionate sau neintenţionate în formă sau substanţă a unei probe sau mijloc de probă, posibilitatea înlăturării din câmpul infracţiunii ci şi situaţia apariţiei unor modificări ori contaminări care să le altereze însuşirile ce le individualizează făcându-le improprii cercetării prin mijloace ştiinţifice sau tehnologii adecvate. Prin sintagma „pericol de schimbare a unor situaţii de fapt” se înţelege posibilitatea intervenirii, ulterior desfăşurării activităţii ilicite, unor elemente ce ar putea modifica aspecte semnificative în configuraţia locului faptei, în raport cu felul în care se prezenta acesta în momentul desfăşurării activităţii ilicite şi care ar duce îngreunarea cercetării. Atât pericolul dispariţiei a unor mijloace de probă, cât şi cel al schimbării a unor situaţii de fapt, se poate datora unor factori de natură obiectivă sau subiectivă. Constatarea tehnico-ştiinţifică constituie un procedeu de probaţiune, o un complex de operaţiuni tehnice, o modalitate de examinare a unor mijloace materiale de probă pentru a fi relevată valoarea lor proprie. Finalitatea urmărită prin efectuarea constatării tehnico-ştiinţifice este aceea de a evidenţia rolul unor stări de fapt sau situaţii în lămurirea unor împrejurări legate de desfăşurarea activităţii ilicite. Expertiza ca mijloc de probă îşi află locul în cadrul mijloacelor de probă enumerate de legea procesual penală şi se dispune numai atunci când organul de urmărire penală sau instanţa de judecată constată că sunt necesare, pentru lămurirea unor aspecte ale cauzei, cunoştinţele unui expert, exceptând cazurile în care este obligatorie. 95 N.A. – a se vedea şi N. Văduva – Expertiza judiciară, Edit. Universitaria, Craiova, 2001, pag. 72; C. Pletea, op. cit. pag. 68, A. Ciopraga, op.cit, pag. 387 96 Codul de procedură penală, art. 112 79 TACTICĂ CRIMINALISTICĂ Expertiza criminalistică este o activitate de cercetare ştiinţifică a urmelor şi mijloacelor materiale de probă, în scopul identificării persoanelor, animalelor, obiectelor, substanţelor sau fenomenelor, al determinării anumitor însuşiri ori schimbări intervenite în conţinutul, structura, forma şi aspectul lor. Dispunerea expertizei criminalistice devine necesară în condiţiile în care organele de urmărire penală sau/şi instanţele de judecată pentru a-şi forma propria convingere, pentru a obţine date necesare dezvoltării anchetei, pentru a proba implicarea unei anumite persoane în desfăşurarea activităţii ilicite, consideră necesare concluziile unor experţi – este vorba despre zone de cunoaştere care exced competenţelor organului judiciar. Din considerente ce ţin de necesitatea, utilitatea şi oportunitatea desfăşurării activităţilor de anchetă şi, pe cale de consecinţă, a administrării probelor, nu se pot dispune expertize pentru lămurirea unor aspecte care ar putea fi lămurite prin desfăşurarea altor activităţi de anchetă, mai puţin costisitoare ori care se pot desfăşura în vederea şi a altor aspecte care depăşesc domeniul strict al unei expertize. În literatura de specialitate97 expertizele au fost clasificate după mai multe criterii: ♦ după natura problemelor ce urmează a fi lămurite; - expertize criminalistice (traseologice, balistice, grafice, dactiloscopice, a urmelor lăsate de instrumentele de spargere, etc.); - expertize medico-legale care contribuie la clarificarea problemelor privind moartea violentă, moartea suspectă sau a cărei cauză nu se cunoaşte sau când este necesară examinarea corporală a învinuitului ori a persoanei vătămate pentru a constata consecinţele ori urmele desfăşurării activităţii ilicite pe corpul acestora; - expertize psihiatrice prin care sunt stabilite limitele răspunderii penale ori alte elemente privind starea psihică a persoanelor implicate în desfăşurarea de activităţi ilicite; - expertize contabile care lămuresc aspecte legate de modul de dezvoltare ori întinderea prejudiciului în cadrul fraudelor financiare ori; - expertize tehnice ce, în funcţie de specialitate, contribuie la aflarea adevărului în cadrul cercetării atentatelor teroriste, accidentelor de trafic rutier, nerespectării protecţiei muncii ori protecţiei mediului înconjurător. 97 N.A. – a se vedea şi N. Văduva – Curs universitar de tactică şi metodică, Edit. Universitaria, Craiova, 2004, pag. 41 şi următoarele 80 GABRIEL ION OLTEANU MARIN RUIU ♦ după modul de reglementare expertizele sunt facultative sau obligatorii. Legea a instituit obligativitatea expertizei atât în faza de urmărire penală, cât şi în faza de judecată sau în alte situaţii. Cât priveşte faza de urmărire penală expertiza este obligatorie: - în cazul infracţiunii de omor deosebit de grav; - când există îndoieli asupra stării psihice a învinuitului sau inculpatului; - în situaţia în care este necesară stabilirea cauzei morţii dacă nu s-a întocmit un raport medico-legal; În cursul judecăţii expertiza este obligatorie în cazul suspendării procesului penal şi în cazul amânării sau întreruperii executării pedepsei închisorii. ♦ după domeniul supus investigării expertizele sunt: - individuale, efectuate de un singur expert care îşi desfăşoară activitatea într-un singur domeniu de activitate; - complexe sau mixte care necesită cunoştinţe din mai multe ramuri ale ştiinţei şi tehnicii. O referire, în context, trebuie făcută şi la raportul anchetator – expert. Uneori pare să existe o dispută între anchetator şi expert pentru dobândirea unei întâietăţi profesionale care poate deraia până la a se pune problema cine face anticameră la cine, cine roagă pe cine, tonul comunicării se poate ridica nefiresc, se pot vedea anchetatori stând cu dosarele în braţe pe la câte o uşă de expert implorând atenţie sau, din contră, spunându-şi că sunt cineva şi în atare condiţii este suficient să emită o simplă adresă către expert care va trebui să obţină tot ce este posibil din materialul trimis spre expertiză că ... doar de aia este expert. Cu certitudine relaţia este şi trebuie să rămână profesională, mai ales în condiţiile în care există prevederile Codului de Procedură Penală care detaliază suficient această relaţie. Astfel, organul de urmărire penală care dispune efectuarea constatării tehnico-ştiinţifice sau expertiza stabileşte obiectul acesteia, formulează întrebările la care trebuie să se răspundă şi termenul în care urmează a fi efectuată lucrarea. Constatarea tehnico-ştiinţifică sau expertiza se efectuează asupra materialelor şi datelor puse la dispoziţie sau indicate de către organul de urmărire penală. Celui însărcinat cu efectuarea constatării sau expertizei nu i se pot delega şi nici acesta nu-şi poate însuşi atribuţii de organ de urmărire penală sau de organ de control. Specialistul, tehnicianul sau expertul însărcinat cu efectuarea lucrării, dacă socoteşte că materialele puse la dispoziţie ori datele indicate sunt insuficiente, comunică aceasta organului de urmărire penală, în vederea completării lor. 81 TACTICĂ CRIMINALISTICĂ Organul de urmărire penală sau instanţa de judecata, când dispune efectuarea unei expertize, fixează un termen la care sunt chemate părţile, precum şi expertul, dacă acesta a fost desemnat de organul de urmărire penala sau de instanţa. La termenul fixat se aduce la cunoştinţa părţilor şi expertului obiectul expertizei şi întrebările la care expertul trebuie să răspundă şi li se pune în vedere că au dreptul să facă observaţii cu privire la aceste întrebări şi că pot cere modificarea sau completarea lor. Părţile mai sunt încunoştinţate că au dreptul să ceară numirea şi a câte unui expert recomandat de fiecare dintre ele, care să participe la efectuarea expertizei. După examinarea obiecţiilor şi cererilor făcute de părţi şi expert, organul de urmărire penală sau instanţa de judecată pune în vedere expertului termenul în care urmează a fi efectuată expertiza, încunoştinţându-l totodată dacă la efectuarea acesteia urmează să participe părţile. Expertul are dreptul să ia cunoştinţă de materialul dosarului necesar pentru efectuarea expertizei. În cursul urmăririi penale cercetarea dosarului se face cu încuviinţarea organului de urmărire. Expertul poate cere lămuriri organului de urmărire penală sau instanţei de judecată cu privire la anumite fapte ori împrejurări ale cauzei. Părţile, cu încuviinţarea şi în condiţiile stabilite de organul de urmărire penală sau de instanţa de judecată, pot da expertului explicaţiile necesare. Cu privire la punerea la dispoziţia expertului a dosarului cauzei, practica experţilor tinde către analiza de către expert a întregului dosar, mergându-se până la a se solicita dosarul, ca atare, şi rămânerea acestuia, un timp, la dispoziţia expertului. Se recunoaşte, mai mult sau mai puţin direct că aceasta este necesară atât pentru efectuarea propriu-zisă a expertizei cât şi pentru ca rezultatul, concluziile expertului să fie în ton cu restul materialului de anchetă să nu existe contraziceri nefireşti. Cum a lua „cunoştinţă de materialul dosarului necesar pentru efectuarea expertizei” este o exprimare firească ce are în vedere asigurarea tuturor condiţiilor pentru efectuarea expertizei, sens susţinut şi de prevederea în conformitate cu care „expertul poate cere lămuriri organului de urmărire penală sau instanţei de judecată cu privire la anumite fapte ori împrejurări ale cauzei”. Dacă şi în ce condiţii trebuie impuse restricţii este o problemă asupra căreia cel care conduce ancheta se poate pronunţa, în mod firesc, numai motivat, existând riscul ca expertul să justifice şi să motiveze că nu a putut satisface obiectul expertizei, că nu a putut răspunde la una sau mai multe întrebări întrucât nu i s-a pus la dispoziţie materialul necesar. 82 GABRIEL ION OLTEANU MARIN RUIU Cum am arătat că relaţia dintre anchetator şi expert este una, în primul rând profesională este de aşteptat ca profesionalismul fiecăruia în parte să facă diferenţa între drept şi abuz de drept, între „cinste şi corectitudine” şi pactizarea cu infractorul. 2.2 Pregătirea în vederea dispunerii constatării tehnico-ştiinţifice sau a expertizei criminalistice Dispunerea de constatări tehnico-ştiinţifice sau expertize trebuie precedată de desfăşurarea unor activităţi pregătitoare, cele mai importante fiind următoarele 98: Analiza necesităţii şi oportunităţii recurgerii la aportul specialiştilor – Odată cu desfăşurarea diferitelor activităţi de anchetă – cercetarea la ţa locului, percheziţia, ridicarea de obiecte şi înscrisuri, constatarea în flagrant a activităţilor ilicite, etc. – organele judiciare au la dispoziţie mai multe urme şi mijloace materiale de probă care nu pot avea valoare pentru cauză, atâta timp cât nu sunt analizate, interpretate şi valorificate; este necesară obţinerea unui maximum de date menite să contribuie la clarificarea diferitelor împrejurări referitoare la condiţiilor în care a fost desfăşurată activitatea ilicită, făptuitorii, etc. Pentru a asigura valorificarea ştiinţifică a urmelor şi mijloacelor materiale de probă, prin expertize şi constatări tehnico-ştiinţifice, organele judiciare trebuie să cunoască şi să analizeze întregul material probator existent în dosarul cauzei şi numai pe această bază să se pronunţe asupra necesităţii şi oportunităţii recurgerii la specialişti. Dacă în ceea ce priveşte necesitatea dispunerii unei constatări tehnico-ştiinţifice sau expertize lucrurile pot fi acceptate ca fiind simple – practic orice anchetator se poate declara mulţumit atunci când primeşte ajutor prin oferirea unor concluzii argumentate ştiinţific – atunci când se pune problema oportunităţii, lucrurile devin mai complicate. Înainte de toate, trebuie observat un raport ce trebuie să fie optim între costuri şi beneficii. Poate părea ciudat că în zona judiciară, în care guvernează aplicarea legii, se pune problema de beneficii însă trebuie observat că normalitatea presupune ca efortul judiciar să poată fi păstrat în limite rezonabile din punctul de vedere al cheltuielilor. Cum efectuarea de constatări şi expertize presupune folosirea unor resurse financiare importante, trebuie analizat în ce 98 N.A. – a se vedea şi consideraţiile pertinente promovate în doctrină de E. Stancu, V.Bercheşan, C. Pletea, A. Ciopraga, etc. 83 TACTICĂ CRIMINALISTICĂ măsură acestea sunt raţionale, se justifică sub aspectul rezultatelor aşteptate. Efectuarea expertizelor presupune şi o perioadă importantă de timp în care cercetările stagnează99 fiind aşteptate concluziile experţilor care să facă lumină. Foarte important este ca dispunerea efectuării unei expertize indispensabilă soluţionării cauzei nici să nu se întârzie dar nici să se dispună efectuarea unei expertize fără importanţă. Trebuie subliniat că prin efectuarea expertizei, elementele de probă îndoielnice ori simplele indicii pot fi reţinute ca probe temeinice sau înlăturate ca fiind fără valoare. Pregătirea materialelor care vor fi supuse examinării – Înainte de toate, anchetatorul trebuie să verifice autenticitatea; trebuie să fie sigur că trimite spre a fi expertizate exact urmele sau/şi mijloacele materiale de probă ridicate de la faţa locului, odată cu desfăşurarea percheziţiei, etc. Trebuie observat că, în practică pot apare abuzuri – în sensul că se pot înlocui urme, se pot crea alte urme pe mijloacele materiale de probă ori şterge cele care existau în momentul descoperirii la faţa locului în scopul de a se deturna ancheta, de a se orienta cercetările pe piste greşite. De asemenea, nu se poate accepta trimiterea către experţi a unor urme sau mijloace materiale de probă – adesea obiecte care au ajuns, de exemplu, la faţa locului în condiţii care nu au legătură cu pregătirea, desfăşurarea sau exploatarea rezultatelor activităţii ilicite – ce nu pot fi utile pentru dezvoltarea anchetei. Foarte important este ca anchetatorul să se asigure că în procesul descoperirii, revelării, examinării la faţa locului, ridicării, etc. au fost respectate regulile criminalistice, pentru ca urmele trimise spre expertiză să nu-şi modifice caracteristicile şi proprietăţile; la fel de important este ca anchetatorul să verifice dacă în conţinutul procesului-verbal în care au fost materializate rezultatele activităţii prin care anchetatorul a intrat în posesia urmelor ori mijloacelor materiale de probă pe care le trimite spre expertiză acestea au fost corect şi amănunţit descrise pentru a fi uşor identificate şi pentru a evita orice suspiciuni cu privire la corectitudinea şi profesionalismul cu care se desfăşoară ancheta. Ca regulă, nu trebuie uitat că o urmă, un mijloc material de probă nemenţionate în procesul-verbal prin care au fost ridicate nu au relevanţă procesuală, neputând fi trimise la expertiză. Este recomandabil ca organul judiciar care lucrează în cauză şi urmează a dispune expertiza ori constatarea tehnico-ştiinţifică să examineze amănunţit urmele şi mijloacele materiale de probă pentru a observa elementele de specificitate ce pot fi exploatate în interesul anchetei. Numai în aceste condiţii se pot lua decizii corecte în legătură cu obţinerea modelelor de comparaţie, cu formularea 99 C. Pletea, op cit. pag. 86 84 GABRIEL ION OLTEANU MARIN RUIU întrebărilor la care trebuie să răspundă expertul, în ultimă instanţă, cu privire la utilitatea şi oportunitatea dispunerii unei expertize sau constatări tehnico-ştiinţifice. Pentru a putea dispune o expertiză este necesar ca ceea ce se trimite expertului să fie reprezentativ, să fie într-o cantitate şi de o calitate suficientă100, pentru a permite obţinerea de concluzii valoroase în contextul dezvoltării fireşti a anchetei. Experţilor ori specialiştilor li se pune la dispoziţie tot ceea ce ar putea relevanţă faţă de obiectul expertizei sau constatării tehnico-ştiinţifice. Dacă, ulterior, se va pune problema dispunerii unei noi expertize anchetatorul va trebui să verifice în ce măsură urmele sau mijloacele materiale de probă supuse examinărilor au suferit modificări ce ar putea induce în eroare pe expertul ce urmează să facă noua expertiză, iar în caz afirmativ, să aprecieze în ce măsură concluziile pot fi influenţate de ele. În funcţie de natura expertizei, organul judiciar trebuie, de multe ori, să procedeze la procurarea modelelor sau materialelor de comparaţie care să fie puse la dispoziţia specialiştilor ori experţilor împreună cu urmele şi mijloacele materiale de probă ridicate cu ocazia desfăşurării cercetării la faţa locului ori a altor activităţi de anchetă. Există şi situaţii în care expertul poate să-şi procure singur modele de comparaţie – cum se întâmplă în cazul multor expertize traseologice – ori chiar trebuie – în cazul expertizelor balistice. Formularea întrebărilor – Pentru obţinerea unor rezultate utile anchetei, prin efectuarea de constatări tehnico-ştiinţifice sau expertize, este necesar ca anchetatorul să aibă abilitatea de a formula întrebări ce trebuie să fie clare şi să vizeze aspecte relevante pentru cauza în anchetă. Observaţia este deosebit de importantă, în practică constatându-se că una dintre cauzele principale ale formulării concluziilor eronate sau nefundamentate ştiinţific o reprezintă superficialitatea în stabilirea obiectivelor expertizei şi, implicit, în formularea întrebărilor. Formularea întrebărilor reprezintă atributul exclusiv al organului judiciar şi nu al expertului care va efectua expertiza. Trebuie exclusă orice tendinţă de a considera relaţia anchetator-expert ca fiind una de subordonare, aceasta fiind, prin însăşi esenţa ei, una de colaborare profesională bazată pe comunicare şi respect reciproc – nu expertul trebuie să rezolve problemele de anchetă, nici anchetatorul nu trebuie să indice „concluzia preferată”, nu trebuie aşteptată „orientarea” cercetărilor şi soluţia salvatoare doar pe baza concluziilor experţilor şi nici formulate concluziile în funcţie de cum bate „vântul” în dosar. 100 C. Aioniţoaie, C. Pletea în Tratat de tactică criminalistică, op. cit. pag. 285 85 TACTICĂ CRIMINALISTICĂ În formularea întrebărilor se poate accepta ca necesară respectarea unor cerinţe precum101: să se refere la obiectul expertizei şi la domeniul de competenţă al expertului sau specialistului; să fie clare şi precise pentru a putea fi înţelese de către toate persoanele interesate; să fie formulate astfel încât să facă necesară, pe cât posibil. pronunţarea unor concluzii certe – pozitive sau negative; să aibă o succesiune logică; să nu solicite expertului concluzii cu privire la încadrarea juridică, forma de vinovăţie ori cu privire la modul de desfăşurare ori calitatea desfăşurării unor activităţi de anchetă precum cercetarea la faţa locului, percheziţia, reconstituirea, etc. Alegerea instituţiei sau a experţilor care urmează să execute lucrarea; Emiterea actului prin care se dispune efectuarea expertizei – Potrivit legii procesual penale102 constatarea tehnico-ştiinţifică se efectuează, de regulă, de către specialişti sau tehnicieni care funcţionează în cadrul sau pe lângă instituţia de care aparţine organul judiciar, iar ca excepţie, de către specialişti sau tehnicieni care funcţionează în cadrul altor instituţii. Există situaţii când specialiştii sau/şi experţii fac parte din instituţii specializate în efectuarea de expertize ori constatări precum Institutul de Criminalistică, Institutul Naţional de Expertize Criminalistice, institutele de medicină legală caz în care organul judiciar nu se poate pronunţa asupra nominalizării specialistului sau expertului, lăsând la latitudinea conducătorului instituţiei această problemă. În alte cazuri, precum expertizele contabile sau tehnice-auto, experţii care vor efectua expertiza sunt numiţi de către organul judiciar care se adresează filialei locale a organizaţiei profesionale de profil, solicitând recomandarea unor experţi din care alege unul sau mai mulţi, în raport de complexitatea lucrării, comunicând aceasta instituţiei care i-a recomandat şi părţilor interesate în desfăşurarea anchetei. După numire, organul judiciar cheamă experţii împreună cu părţile şi le face cunoscut obiectul expertizei şi întrebările la care trebuie să se răspundă. Cu această ocazie anchetatorul aduce la cunoştinţă părţilor că au dreptul să facă observaţii cu privire la întrebările formulate, putând propune modificarea sau completarea lor şi să recomande câte un expert care să participe la efectuarea 101 N.A. – a se vedea şi C. Radu ş.a. – Expertizele mijloc de probă în procesul penal, Edit. Tehnică, Bucureşti, 2000, pag. 34 102 Codul de procedură penală art. 112 86 GABRIEL ION OLTEANU MARIN RUIU expertizei, excepţie făcând cazurile în care lucrarea se efectuează în instituţii de specialitate103. Dispunerea expertizei ori constatării tehnico-ştiinţifice se face prin rezoluţie motivată, întocmită de către organul judiciar, cu excepţia expertizelor contabile şi tehnice care se dispun prin ordonanţă. Instanţa de judecată dispune efectuarea expertizei prin încheiere. Prin rezoluţia motivată prin care se dispune efectuarea constatării tehnico-ştiinţifice se stabileşte obiectul acesteia, se formulează întrebările la care trebuie să răspundă specialistul sau tehnicianul şi termenul în care urmează a fi efectuată lucrarea, punându-se la dispoziţia sa materialele necesare. 2.3 Desfăşurarea, materializarea, folosirea concluziilor expertizei tehnico-ştiinţifice verificarea şi şi ale constatării Desfăşurarea şi materializarea expertizei şi a constatării tehnico-ştiinţifice, cu privire specială la cele criminalistice – În efectuarea expertizei sau constatării tehnico-ştiinţifice se parcurg următoarele etape: Cunoaşterea obiectului expertizei sau constatării – este, într-o ordine logică, o primă etapă în cadrul căreia expertul studiază atât actul de dispoziţie procesuală observând respectarea condiţiilor de formă şi de fond, cât şi ceea ce se pune la dispoziţie în vederea efectuării expertizei – urme, mijloace materiale de probă, modele de comparaţie; pentru a stabili dacă există concordanţa necesară între ceea ce se solicită de către organul judiciar, ceea ce se pune la dispoziţie şi posibilităţile efective ale expertului. Rezonabil, este să nu se omită, atunci când se pun în discuţie posibilităţile expertului, faptul că fiecare expert în parte are la dispoziţie o anumită tehnologie funcţională sau … mai puţin funcţională, o anumită experienţă, abilităţi, deprinderi, o anumită disponibilitate, etc. De asemenea, expertul va trebui să se pronunţe – preliminar faţă de efectuarea expertizei propriu-zise – cu privire la aspecte ce ţin de cantitatea, calitatea, modul de manipulare, păstrare şi expediere a urmelor, mijloacelor materiale de probă ori modelelor de comparaţie trimise spre expertizare. Dacă consideră necesar, expertul poate solicita lămuriri din partea organului judiciar ce a dispus expertiza astfel încât, cel puţin în ceea ce priveşte ipoteza, totul trebuie să fie suficient de clar şi precis, cunoscut fiind că pe baza unei ipoteze false sau imprecise nu se pot obţine concluzii adevărate. 103 C. Radu ş.a., op. cit. pag. 34 87 TACTICĂ CRIMINALISTICĂ Examinarea separată a materialului în litigiu şi a modelelor de comparaţie – constituie, în cadrul raţionamentului logic despre care am vorbit mai sus, o a doua etapă care are ca obiect declarat observarea particularităţilor, elementelor caracteristice, ce ţin de fiecare urmă sau obiect trimis spre expertizare104. Tot în cadrul acestei etape se pot obţine modele de comparaţie cu obiectele suspecte precum arme de foc, instrumente de spargere, diverse obiect tăietoare ori înţepătoare, anvelope, obiecte de încălţăminte, etc. Efectuarea de experimente, examinarea comparativă – în funcţie de rezultatele etapei precedente, în ordinea firească a lucrurilor, încep demersurile pentru lămurirea problemelor specifice şi oferirea de răspunsuri utile pentru anchetă. Se folosesc la capacitate maximă elementele de tehnologie aflate la dispoziţie, de cele mai multe ori, în cadrul efectuării de examinări comparative – pe de o parte este urma în litigiu, ridicată de la faţa locului sau cu prilejul altor activităţi iar pe de altă parte avem urma creată ca model de comparaţie, cu provenienţă certă, obţinută de la persoana sau obiectul suspect. Principial, în cadrul examenului comparativ, se folosesc confruntarea, juxtapunerea şi suprapunerea. Confruntarea se realizează simplu în plan practic, putându-se confrunta imagini, diagrame, urme, etc. Juxtapunerea, întâlnită şi sub denumirea de continuitate liniară, se realizează frecvent în cadrul mai tuturor expertizelor traseologice – de exemplu în cadrul expertizării urmelor tragerii cu armele de foc, urmelor instrumentelor de spargere, etc. Suprapunerea imaginilor, una dintre ele fiind transparentă – cea care reprezintă urma, persoana sau obiectul în litigiu – ce se suprapune peste imaginea modelului de comparaţie, este, şi ea larg folosită în tot ceea ce înseamnă identificarea criminalistică. Nu se pune problema, niciodată, a folosirii doar a uneia dintre metode105. De fiecare dată expertul îşi va fundamenta concluziile pe rezultatul folosirii mai multor metode de cercetare astfel încât să argumenteze certitudinea concluziilor la nivel ştiinţific. Va trebui să se explice nu numai coincidenţa sau divergenţa caracteristicilor ce conduc la identitatea sau la excluderea persoanei sau obiectului suspect ci şi eventualele modificări în forma sau conţinutul acestuia. Demonstraţia şi formulare concluziilor – demonstraţia stă la baza concluziilor ce cuprind răspunsul la întrebările formulate prin actul de dispunere a constatării tehnico-ştiinţifice sau expertizei. Concluziile pot fi certe, probabile sau de imposibilitate. 104 A. Ciopraga, op. cit. pag 412-413; C. Pletea, op. cit. pag. 93 105 C. Aioniţoaie, C. Pletea op.cit. pag. 242 88 GABRIEL ION OLTEANU MARIN RUIU Concluziile certe apar în condiţiile susţinerii de către expert pe baza unor argumente ştiinţifice a unor enunţuri de interes pentru anchetă. Pot fi concluzii certe afirmative şi concluzii certe negative – de exemplu atunci când s-au solicitat concluzii în legătură cu identitatea persoanei sau a obiectului ce a creat o anumită urmă descoperită la faţa locului prin formularea unor concluzii certe pozitive sau negative expertul se exprimă în legătură cu existenţa sau inexistenţa identităţii. Concluziile certe sunt cele mai importante pentru anchetă. Concluziile cu caracter de probabilitate afirmă posibilitatea, eventualitatea existenţei sau inexistenţei unui fapt sau a unei stări. În fapt expertul enunţă iar anchetatorul va fi în faţa unei ipoteze insuficient argumentate datorită puţinătăţii elementelor care, de exemplu, să conducă la stabilirea identităţii persoanei care a creat urma supusă expertizei. Nu trebuie considerat că o concluzie probabilă, indiferent de gradul de probabilitate, ar putea fi arbitrară sau ar fi lipsită de temei deoarece expertul îşi fundamentează susţinerile pe elemente de natură obiectivă şi nu pe observaţii subiective. Practic, expertul nu are suficiente argumente pentru a se pronunţa cu certitudine în legătură cu o concluzie şi, de fiecare dată într-o asemenea situaţie când există o cât de mică îndoială, va spune că este posibil ca …. . Pot fi observate mai multe cauze care conduc la pronunţarea unor concluzii de posibilitate – unele de natură obiectivă, altele de natură subiectivă. Printre cauzele cu caracter obiectiv pot fi observate insuficienţa sub aspect cantitativ sau calitativ a urmelor ori mijloacelor materiale de probă trimise spre expertizare. În legătură cu cauzele de natură subiectivă trebuie observate deficienţele în descoperirea, revelarea, fixarea, ambalarea, transportarea, manevrarea la faţa locului şi în laborator, ce pot conduce la deteriorarea, distrugerea, modificarea ori apariţia altor elemente particulare care să fie folosite de către expert pentru fundamentarea de concluzii. Concluziile de imposibilitate se formulează atunci când elementele individuale ale urmelor sau mijloacelor materiale de probă ori când mijloacele tehnice existente la dispoziţia expertului sunt insuficiente şi nu permit formularea unor concluzii certe ori probabile. Există posibilitatea ca expertul să primească urme deteriorate, înscrisuri care conţin foarte puţine elemente specifice, semnături simple, urme biologice contaminate, urme care prin natura lor nu permit identificări la nivel individual, etc. Nu trebuie omis faptul că, uneori, imposibilitatea este dată de limitele tehnologice ori de stadiul cunoaşterii la un moment dat. 89 TACTICĂ CRIMINALISTICĂ Concluziile trebuie să fie scurte, clare şi să se refere la întrebările adresate de organul judiciar. Totul se materializează în rapoarte de expertiză sau de constatare ce trebuie să cuprindă106: • partea introductivă va cuprinde referiri cu privire la organul judiciar care a dispus efectuarea expertizei, data când s-a dispus efectuarea, data întocmirii raportului, numele expertului sau specialistului, obiectul constatării sau expertizei şi întrebările la care a fost solicitat să răspundă, materialele puse la dispoziţie pentru efectuarea expertizei – starea ambalajului, sigiliilor, a obiectelor, urmelor, dacă au fost luate explicaţii de la părţi, etc. • partea descriptivă sau expunerea va cuprinde descrierea detaliată a modului în care a fost efectuată expertiza – se vor arăta metodele de cercetare şi tehnologia folosită, rezultatele fiecărei examinări în parte şi interpretarea ştiinţifică a lor – obiecţiile sau explicaţiile părţilor, în cazul în care au fost date, analiza acestor obiecţii sau explicaţii în raport cu rezultatul constatărilor făcute; sinteza datelor obţinute trebuie să pună în evidenţă caracteristici şi elemente relevante insistându-se asupra frecvenţei cu care apar acestea. • concluziile apar în partea finală a raportului de expertiză şi cuprind răspunsurile specialistului la întrebările adresate şi părerea sa în ceea ce priveşte obiectul expertizei. Verificarea şi folosirea concluziilor expertizei şi ale constatării tehnico-ştiinţifice – Verificarea raportului de expertiză se realizează sub aspectul respectării dispoziţiilor legale ce reglementează acest mijloc de probă, după care se procedează la o apreciere substanţială, asupra fundamentării ştiinţifice a concluziilor specialistului. Verificarea sub aspect formal a raportului de expertiză107 se rezumă la controlul respectării dispoziţiilor legale ce reglementează conţinutul şi modul de redactare a raportului de expertiză. Se urmăreşte dacă în raport este cuprinsă descrierea clară a constatării sau expertizei, dacă s-a răspuns la toate întrebările adresate expertului şi dacă răspunsurile formulate sunt complete. Deficienţele constate în cadrul acestei verificări formale pot antrena consecinţele diferite ca: neacceptarea expertizei ca fiind relevantă sub aspectul rezolvării problemelor specifice de anchetă, restituirea raportului pentru unele completări ori pentru datare şi semnare, dispunerea unui supliment de expertiză sau a unei noi expertizei. 106 N.A. – a se vedea şi C. Pletea, op. cit. pag. 94 107 L. Ionescu, D. Sandu – Identificarea criminalistică, Edit. Ştiinţifică, Bucureşti, 1990, pag. 211-212 90 GABRIEL ION OLTEANU MARIN RUIU Verificând conţinutul raportului de expertiză se va verifica dacă acesta corespunde exigenţelor de ordin ştiinţific, dacă concluziile decurg logic din rezultatele examinărilor şi sunt suficient de documentate. Se verifică dacă au fost folosite toate materialele avute la dispoziţie, dacă s-au folosit metodele şi informaţiile cele mai actuale din domeniul ştiinţific pertinent expertizei, fiind necesare elemente sigure nu simple ipoteze. Numai după verificarea formală şi substanţială a raportului, activitate de competenţă exclusivă a organului judiciar, se poate ajunge la aprecierea corectă a concluziilor expertizei sau constatării. Trebuie observat că rezultatele efectuării unei expertize materializate în concluzii nu trebuie acceptate ca fiind ceva imuabil, imperativ. Nu se pune problema unei forţe probante absolute, concluziile trebuie să convingă prin argumente cu privire la certitudinea lor. Mai mult, în mod evident, organul judiciar are dreptul să le aprecieze critic, la fel ca pe celelalte probe şi numai în coroborare cu restul materialului de anchetă. Nu poate fi acceptată nici o anumită suveranitate, un drept discreţionar al anchetatorului de a accepta sau nu concluziile unei expertize – respingerea concluziilor unei expertize trebuie argumentată şi asta presupune, de cele mai multe ori, rezultatele altei expertize ori cercetările de actualitate desfăşurate în cadrul altui institut sau laborator de specialitate – anchetatorul nu poate fi judecătorul expertului. Atunci când au fost efectuate mai multe expertize, în mod evident, nu se poate soluţiona cauza, ancheta nu se poate dezvolta pe baza mediei concluziilor formulate, deoarece fiecare expertiză are individualitatea sa, concluziile ei exprimând o anumită opinie ştiinţifică. Dintre concluziile rapoartelor de expertiză cele mai valoroase sunt concluziile cu caracter de certitudine, a căror interpretare nu ridică probleme, însă nu trebuie să se renunţe la verificarea lor atentă, mai ales că, de multe ori, reprezintă singura posibilitate de a obţine probe cu adevărat valoroase în anchetă. Concluziile cu caracter de probabilitate deţin o pondere mai mică în ansamblul rezultatelor expertizei criminalistice şi pot avea o valoare, chiar, deosebită în măsura în care nu contrazic aspecte cu privire la care restul materialului de anchetă a reuşit să creeze certitudine. Concluziile de imposibilitate a rezolvării problemei fac necesară aceeaşi atenţie de interpretare, mai ales dacă vor fi avute în vedere în cadrul analizei întregului probatoriu existent în cauză. O problemă deosebită, după ce organul judiciar primeşte concluziile expertului sau specialistului, o constituie valorificarea acestuia în cadrul dezvoltării ulterioare a anchetei. Ascultarea de persoane, efectuarea de percheziţii, prezentări pentru recunoaştere, ridicarea de obiecte şi înscrisuri, reconstituiri pot fi influenţate în pregătire, desfăşurare şi, mai ales în rezultatele ce pot fi obţinute de 91 TACTICĂ CRIMINALISTICĂ modul în care sunt valorificate concluziile expertizelor şi constatărilor tehnico-ştiinţifice108. Coroborarea rezultatelor acestor activităţi şi obţinerea unei imagini clare cu privire la împrejurările desfăşurării activităţii ilicite şi a identităţii persoanelor implicate este singura cale spre o anchetă de succes; restul nu poate fi acceptat ca rezonabil pentru un bun profesionist. 108 C. Pletea, op. cit. pag. 102 92 GABRIEL ION OLTEANU MARIN RUIU Capitolul 3 - TACTICA EFECTUĂRII RIDICĂRII DE OBIECTE ŞI ÎNSCRISURI ŞI A PERCHEZIŢIEI 3.1 Ridicarea de obiecte şi înscrisuri Odată cu desfăşurarea cercetării la faţa locului şi elaborarea primelor versiuni poate apărea ca necesară examinarea şi folosirea, în cadrul anchetei, a unor obiecte sau/şi înscrisuri care să servească la probarea unor aspecte ce ţin, pe de o parte, de pregătirea, desfăşurarea şi valorificarea rezultatelor activităţii ilicite ori, pe de altă parte, de stabilirea identităţii persoanelor implicate. În considerarea situaţiei legiuitorul a instituit obligaţii corelative în sarcina organelor judiciare şi a persoanelor ce deţin astfel de obiecte şi înscrisuri – organul judiciar trebuie să ridice obiectele şi înscrisurile indiferent dacă persoanele ce le deţin le predau, după ce li s-a solicitat aceasta, ori refuză să le predea, situaţie în care se impune ridicarea silită; persoanele fizice sau juridice care deţin obiecte sau înscrisuri de natură a interesa activitatea organelor judiciare, la solicitarea acestora, au obligaţia de a le pune la dispoziţie, sub luare de dovadă. În doctrină109 se apreciază că ridicarea de obiecte şi înscrisuri este o activitate de urmărire penală şi de tactică criminalistică prin intermediul căreia – instanţa de judecată sau organul de urmărire penală – asigură obiectele şi documentele care pot servi ca mijloc de probă în procesul penal. Pentru ridicarea de obiecte şi înscrisuri este necesar să se cunoască obiectele şi înscrisurile ce prezintă valoare pentru cauză şi să existe informaţii relevante despre existenţa lor în posesia unor persoane fizice sau juridice cu identitatea cunoscută. Deşi poate părea, ridicarea de obiecte şi înscrisuri nu este o activitate simplă care, eventual, să poată fi tratată cu ignoranţă. Înainte de toate este necesară o pregătire adecvată care presupune:  stabilirea caracteristicilor obiectelor şi înscrisurilor ce urmează a fi ridicate;  stabilirea persoanelor care le deţin şi a poziţiei acestora în legătură cu predarea obiectelor şi înscrisurilor solicitate de către organul judiciar; 109 C. Aioniţoaie, E. Pălănceanu în tratat de tactică criminalistică, op. cit, pag. 194; C. Pletea op. cit. pag. 303; V. Bercheşan Îndrumar complet de cercetare penală, op. cit. pag. 284 93 TACTICĂ CRIMINALISTICĂ  determinarea, rezonabilă, a locurilor în care sunt păstrate;  stabilirea şi dotarea echipei cu mijloacele şi metodele de fixare, de ridicare, ambalare şi conservare a obiectelor şi înscrisurilor ce urmează a fi ridicate, a instrumentelor şi a altor mijloace logistice necesare asigurării securităţii şi integrităţii acestora ori pentru examinarea sau pătrunderea în medii mai greu accesibile;  parcurgerea procedurii specifice, în faţa instanţei de judecată competente, pentru ridicarea silită ori pentru efectuarea percheziţiei – în funcţie de poziţia adoptată de persoana fizică sau juridică ce refuză să predea organului judiciar obiectele ori înscrisurile solicitate sau tăgăduieşte deţinerea ori existenţa lor;  crearea unei situaţii favorabile pentru organul judiciar care să constea, ca principiu, în obţinerea controlului asupra riscurilor ce ţin de posibilitatea distrugerii, modificării caracteristicilor utile pentru activitatea de anchetă ori înstrăinarea obiectelor sau înscrisurilor, situaţii ce pot apare odată cu anticiparea importanţei pentru procesul penal a obiectelor şi înscrisurilor de către persoanele ce le deţin ori în perioada de timp ce se scurge între momentul în care organul judiciar anunţă persoana în cauză despre necesitatea predării obiectelor şi înscrisurilor ce interesează ancheta şi momentul predării efective. Din punct de vedere al desfăşurării propriu-zise este necesar: – prezentarea la domiciliul persoanei fizice ori la locul unde îşi desfăşoară activitatea persoana juridică ce deţine obiectele şi înscrisurile utile activităţii judiciare; – legitimarea organului judiciar şi arătarea scopului prezenţei sale în incinta respectivă; – identificarea persoanelor prezente în locul respectiv; – solicitarea predării obiectelor şi înscrisurilor ce interesează activitatea judiciară; – identificarea, fixarea, ridicarea, ambalarea şi luarea măsurilor urgente de conservare, atât a obiectelor şi înscrisurilor cât şi a urmelor ce pot fi descoperite pe suprafaţa acestora; – întocmirea dovezii – în fapt un proces verbal – din care să rezulte identitatea funcţionarilor publici ce ridică şi a persoanei ce predă, precum şi date cu privire la elementele caracteristice obiectelor şi înscrisurilor ridicate (număr, calitate, formă, stare, ambalaje, particularităţi, etc.). Dacă ridicarea de obiecte şi înscrisuri în cadrul căreia acestea sunt predate de bună voie nu presupune dificultăţi sau obstacole deosebite, atunci când organul judiciar se loveşte de refuzul persoanei care deţine obiectele şi înscrisurile activitatea devine mult mai complicată. O bună pregătire poate presupune şi obţinerea de informaţii pe baza cărora să fie stabilit, cu precizie, locul în care se află 94 GABRIEL ION OLTEANU MARIN RUIU obiectele şi înscrisurile de interes. Realist fiind, trebuie acceptat că aceasta poate fi, doar, o situaţie de excepţie. De cele mai multe ori, indiferent de natura şi seriozitatea surselor de informaţii, nu este rezonabil să se asume riscuri care să nu poată fi controlate. Organul judiciar poate, şi trebuie, să-şi ia măsuri de prevedere – negăsirea obiectului sau înscrisului, a cărui predare a fost refuzată, la locul unde ar fi trebuit să fie depozitat potrivit informaţiilor deţinute – conduce la o situaţie delicată, anchetatorii trebuind să se retragă, să pună sub observaţie locul respectiv şi să se întoarcă, în timpul cel mai scurt, cu o autorizaţie de percheziţie pe baza căreia să înceapă activităţi de căutare pe întreg perimetrul. Dincolo de lipsa de profesionalism a unei astfel de abordări, este evident că persoanele de rea credinţă vor avea la dispoziţie o ocazie neaşteptată pentru a distruge sau a scăpa, într-un fel sau altul, de obiectele şi înscrisurile de care are nevoie organul judiciar. Diligent tratând problema, organul judiciar, imediat ce ar avea suspiciuni cu privire la buna credinţă a persoanelor ce deţin obiecte şi înscrisuri de interes sau cu privire la atitudinea acestora în relaţia cu organele judiciare, ar trebui să înceapă demersurile pentru obţinerea unei autorizaţii de percheziţie. În practică, s-ar putea pune problema conduitei ce ar trebui promovată de către organul judiciar în cazurile în care s-ar descoperi mai mulţi proprietari sau mai multe persoane ce ar avea în posesie obiecte sau înscrisuri de interes pentru activitatea judiciară, unii acceptând să coopereze alţii refuzând. Consider că nu trebuie mizat pe ascendentul ce ar putea fi dobândit prin cooperarea unor persoane în astfel de cazuri decât ca excepţie, în condiţiile speculării unei concurs de împrejurări favorabil. Trebuie observat că împrejurarea, ca atare, are un potenţial conflictual deosebit, existând posibilitatea escaladării, pierderii controlului, caz în care pot apare probleme legate de securitatea persoanelor, inclusiv a funcţionarilor publici implicaţi în activitate, atât pe timpul ridicării obiectelor şi înscrisurilor cât, mai ales, după aceasta, odată cu părăsirea zonei de către organul judiciar. Ca regulă, apreciez că trebui impusă soluţia autorizării unei percheziţii, soluţie care oferă maximul de posibilităţi, în plan acţional, pentru organul judiciar şi ocrotirea adecvată a cooperării unora dintre persoanele în cauză. Datorită naturii diferite a obiectelor şi înscrisurilor care pot interesa activitatea justiţiei, în practică, pot apare particularităţi legate de ridicarea uneia sau alteia dintre categorii. Spre exemplu, în materia înscrisurilor, există cazuri în care se impune ridicarea tuturor exemplarelor cunoscute sau, din contră, există cazuri în care este suficientă copierea unui act. 95 TACTICĂ CRIMINALISTICĂ Produsele alimentare, băuturile alcoolice, diferite bunuri de larg consum pot fi ridicate în exemplar unic atunci când concluziile necesare în desfăşurarea anchetei ţin de examinarea individuală a unei singure probe ori se ridică – se ridică, se ambalează, se sigilează şi se fixează fiecare exemplar – într-un număr suficient de exemplare astfel încât unul să fie lăsat la dispoziţia persoanei interesate într-o eventuală contestare a rezultatelor unor examinări de gen. Înscrisurile cu caracter secret sunt ridicate şi, de regulă, păstrate de către organul de urmărire penală, la dosarul cauzei fiind anexată o copie ce nu dezvăluie, nejustificat, întreg conţinutul actului, important fiind că toţi cei care iau contact cu actul respectiv sunt ţinuţi de păstrarea secretului profesional. Obiectele şi înscrisurile ridicate se valorifică în interesul anchetei, de cele mai multe, ori prin intermediul dispunerii şi valorificării rezultatelor constatărilor tehnico-ştiinţifice sau expertizelor. Mai rar, în cazul obiectelor mici şi înscrisurilor, se procedează la anexarea lor la dosarul cauzei – existând riscul pierderii, schimbării sau deteriorării. Imediat ce obiectele şi înscrisurile ridicate sunt valorificate în interesul anchetei este recomandabil să se procedeze la restituirea lor cu precizarea necesităţii de a fi păstrate la dispoziţia organelor judiciare. Obiectele şi înscrisurile pentru care legiuitorul a reglementat un regim special de autorizare a desfăşurării de operaţiuni cu ele sunt predate autorităţii prevăzute de lege, pentru valorificare sau distrugere, după caz. 3.2 Noţiunea, importanţa, scopul şi felurile percheziţiei Ca noţiune „percheziţie” provine din latinescul perquiro, sivi, situm, quitere – căutare, a cerceta cu grijă pretutindeni110. Percheziţia este, de multe ori, decisivă în soluţionarea cauzelor penale, prin obţinerea de probe absolut necesare stabilirii faptelor sau împrejurărilor în care a fost săvârşită o infracţiune, precum şi a identificării autorului. Este o activitate cu pondere deosebită în instrumentarea cauzelor penale, prezentându-se, în acelaşi timp, ca o activitate deosebit de complexă şi de dificilă, una dintre cele mai pretenţioase activităţi efectuate de către organele de urmărire penală. Nici o altă activitate nu implică pătrunderea în cele mai intime detalii ale vieţii personale, nu pune în discuţie drepturi reale, nu are un 110 C. Drăghici, C. E. Ştefan – Tactica percheziţiei şi ridicării de obiecte şi înscrisuri, Edit. Sitech, Craiova, 2006, pag. 12 96 GABRIEL ION OLTEANU MARIN RUIU ecou în rândul cercului social, nu presupune efecte complexe în plan juridic, social şi psihic precum percheziţia. Practica judiciară, de asemenea, confirmă importanţa percheziţiei, ce este de necontestat, fără rezultatele acesteia în multe cauze penale, probaţiunea ar fi în mare dificultate, făptuitorii ar putea rămâne neidentificaţi iar extinderea cercetărilor cu privire la alte fapte şi alţi făptuitori fără obiect. Importanţa acestei activităţi este subliniată şi de faptul că legea îngăduie, în interesul major al înfăptuirii justiţiei, să se folosească constrângerea reală sau personală punându-se în discuţie manifestarea plenară a unor drepturi şi libertăţi fundamentale ale persoanei – de exemplu, inviolabilitatea domiciliului, dreptul de proprietate, inviolabilitatea secretului corespondenţei. La nivel constituţional se face referire la percheziţie în legătură cu inviolabilitatea domiciliului. În condiţiile în care domiciliul şi reşedinţa sunt inviolabile – nimeni neputând pătrunde sau rămâne în domiciliul ori în reşedinţa unei persoane fără învoirea acesteia – percheziţia se dispune de judecător şi se efectuează în condiţiile şi în formele prevăzute de lege, cele în timpul nopţii fiind interzise, afară de cazul infracţiunilor flagrante. Tratând, pe fond, percheziţia, în cadrul Codului de procedură penală, legiuitorul oferă posibilitatea organului de urmărire penală sau instanţei de judecată ca atunci când persoana căreia i s-a cerut să predea scrisorile, telegramele, oricare altă corespondenţă, ori obiectele trimise de învinuit sau inculpat, ori adresate acestuia, fie direct, fie indirect, tăgăduieşte existenţa sau deţinerea acestora, precum şi ori de câte ori, pentru descoperirea şi strângerea probelor, este necesar, să dispună efectuarea unei percheziţii. De asemenea, legiuitorul mai impune câteva reguli tactice de desfăşurare a percheziţiilor la care voi face referire pe parcursul detalierii elementelor specifice şi a prezentării concluziilor referitoare la pregătirea, desfăşurarea şi fixarea rezultatelor. În doctrină, percheziţia este definită – de exemplu – ca fiind un act procedural destinat căutării şi ridicării unor obiecte care conţin sau poartă urme ale infracţiunii, a corpurilor delicte, a înscrisurilor fie cunoscute, fie necunoscute organului judiciar şi care pot servi la aflarea adevărului111. Pentru studiu, propun următoarea definiţie pe care o apreciez ca fiind suficient de clară şi de completă pentru a caracteriza elementele specifice ale acestei activităţi: Percheziţia este o activitate de urmărire penală şi de tactică criminalistică care constă în căutarea asupra unei persoane fizice, în locuinţa acesteia ori în locurile unde îşi desfăşoară activitatea o 111 E. Stancu, op. cit. pag. 175 97 TACTICĂ CRIMINALISTICĂ persoană juridică, de probe şi mijloace materiale de probă ori de persoane, atunci când se consideră că o asemenea activitate este necesară pentru buna desfăşurare a procesului penal. Detaliind definiţia, se poate constata că ceea ce ţine de esenţa percheziţiei este acţiunea sau complexul de acţiuni ce poate fi subsumat noţiunii de „căutare”. Locurile în care se desfăşoară activităţile de căutare sunt corpul unei persoane fizice, locuinţa sa – domiciliu sau simpla reşedinţă – ori unul sau altul dintre locurile în care se desfăşoară activităţi specifice de către o persoană juridică – sediu, filială, sucursală sau punct de lucru. Obiectul căutărilor îl constituie probele112 şi mijloacele materiale de probă113 ce interesează probaţiunea într-un proces penal sau persoanele ce se ascund în vederea scăpării de răspunderea penală ori sunt anunţate ca dispărute, sunt exploatate sau traficate. Efectuarea de percheziţii se poate dispune, demersul judiciar poate fi considerat întemeiat, atunci când se consideră că o asemenea activitate este necesară pentru buna desfăşurare a procesului penal. În cadrul textului de la art. 100, alin. 1 din Codul de procedură penală, se pot distinge două ipoteze: 1. când persoana căreia i s-a cerut sa predea vreun obiect sau vreun înscris dintre cele arătate în art. 98 tăgăduieşte existenţa sau deţinerea acestora 2. ori de câte ori există indicii temeinice că efectuarea unei percheziţii este necesară pentru descoperirea şi strângerea probelor Interpretând textul în cauză, apreciez că ipoteza a doua include situaţia la care face referire prima ipoteză, fiind, în ultimă instanţă, o problemă de logică a accepta că tăgăduirea existenţei sau deţinerii unuia dintre obiectele sau înscrisurile a cărui predare a fost solicitată poate constitui un indiciu temeinic că efectuarea unei percheziţii este necesară pentru descoperirea şi strângerea probelor, implicit, deci, pentru buna desfăşurare a procesului penal. Percheziţia, ca activitate de urmărire penală şi de tactică criminalistică, reglementată prin dispoziţiile Codului de procedură penală, trebuie delimitată de alte activităţi, reglementate de legislaţia în vigoare, ce se desfăşoară, în afara procesului penal, şi care au ca 112 N.A. – în conformitate cu art. 63 alin. 1 din Codul de procedură penală „Constituie probă orice element de fapt care serveşte la constatarea existenţei sau inexistenţei unei infracţiuni, la identificarea persoanei care a săvârşit-o şi la cunoaşterea împrejurărilor necesare pentru justa soluţionare a cauzei.” 113 N.A. – a se vedea prevederile art. 94 şi art. 95 din Codul de procedură penală ce fac vorbire despre „obiecte ca mijloc de probă” şi „corpuri delicte” în fapt fiind vorba despre obiecte care, datorită legăturilor cu activitatea ilicită, permit să se stabilească atât împrejurările concrete în care s-a săvârşit infracţiunea, cât şi stabilirea identităţii infractorului, în literatura juridică au fost numite şi probe materiale – G. Theodoru (1959) 98 GABRIEL ION OLTEANU MARIN RUIU raţiune, pe lângă altele, constatarea de infracţiuni (controale şi razii ale poliţiei sau jandarmeriei, controale vamale, controale în zona de frontieră, etc.). Prin efectuarea de percheziţii, în raport cu natura şi specificul cauzei se asigură realizarea unuia sau mai multora dintre următoarele scopuri114: • Descoperirea de obiecte sau înscrisuri care conţin sau poartă urmele desfăşurării de activităţi ilicite; • Descoperirea de obiecte, înscrisuri sau valori care au servit sau au fost destinate să servească la desfăşurarea activităţii ilicite; • Identificarea şi ridicarea de obiecte, valori sau înscrisuri rezultate în urma desfăşurării de activităţi ilicite; • Identificarea de obiecte sau valori obţinute prin valorificarea rezultatelor desfăşurării de activităţi ilicite; • Descoperirea de obiecte sau înscrisuri deţinute ilegal – cu privire la care legiuitorul a instituit un regim special, de autorizare a operaţiunilor ce pot fi desfăşurate cu acestea; • Descoperirea de cadavre, fragmente de cadavre sau schelete ori fragmente de schelete; • Descoperirea de persoane de persoane ce se ascund pentru a evita de răspunderea penală, sunt anunţate ca dispărute, sunt exploatate sau traficate; • Identificarea de bunuri mobile sau imobile ce ar putea fi folosite în vederea indisponibilizării pentru repararea prejudiciului cauzat prin desfăşurarea activităţii ilicite şi exploatarea rezultatelor acesteia. În materia clasificării percheziţiilor, doctrina115 promovează mai multe criterii. Printre cele mai relevante categorii de percheziţii, în funcţie de particularităţile ce ţin de pregătirea, desfăşurarea, materializarea rezultatelor, apreciez a fi următoarele:  după obiect – pot fi desfăşurate percheziţii corporale, domiciliare (în cadrul percheziţiilor domiciliare, pot fi incluse şi percheziţiile sistemelor informatice ce se află la domiciliul persoanelor şi conţin date cu caracter personal) şi în locuri unde îşi desfăşoară activitatea persoane juridice (în sensul cel mai larg al termenului, inclusiv instituţii şi autorităţi publice, sedii de organizaţii politice sau sindicale ori clădiri de cult);  după timpul de desfăşurare – pot fi percheziţii desfăşurate pe timp de zi şi pe timp de noapte; 114 N.A. – a se vedea şi A. Ciopraga op. cit. pag. 110, C. Aioniţoaie, V. Bercheşan op. cit. pag. 207-208, E. Stancu op. cit. pag. 117, V. Bercheşan op. cit. pag. 272-273, C. Pletea op. cit. pag. 315 115 N.A. – sunt abordări atât în lucrările de tactică criminalistică cât şi în cele de procedură penală, a se vedea, ca exemplu, cele elaborate de N. Volonciu, I. Neagu, M. Apetrei, P. Buneci 99 TACTICĂ CRIMINALISTICĂ  după natura locului de efectuare – pot fi percheziţii ale locurilor închise sau percheziţii ale locurilor deschise; percheziţii ale spaţiilor folosite de către o singură persoană, de către o familie, de către o singură persoană juridică, de către o persoană juridică şi una sau mai multe persoane fizice, de către mai multe persoane juridice, etc.;  după numărul de persoane la care se efectuează percheziţia – pot fi percheziţii ce se efectuează în spaţiile folosite de către o singură persoană şi percheziţii efectuate în spaţii folosite de mai multe persoane;  după numărul de percheziţii efectuate – poate fi observată prima percheziţie (percheziţii primare) şi percheziţii repetate;  după calitatea celor care constituie echipa de percheziţie – percheziţii la care participă doar funcţionari din cadrul organului judiciar şi percheziţii la care mai participă şi diverse categorii de specialişti. 3.3 Pregătirea în vederea efectuării percheziţiei Succesul unei percheziţii depinde, în mod esenţial, de modul în care aceasta este pregătită. Pentru a obţine rezultatele dorite aceasta trebuie pregătită cu multă minuţiozitate, acordându-se atenţia cuvenită tuturor împrejurărilor ce ar putea afecta desfăşurarea percheziţiei în cele mai bune condiţii. Foarte important este ca, de fiecare dată, să se ţină seama de natura faptei cercetate, de caracteristicile obiectelor căutate, de manifestările aşteptate a persoanelor la domiciliul cărora urmează să se desfăşoare percheziţia, caracteristicile locului ce urmează să fie percheziţionat, intervalul de timp în care se va desfăşura percheziţia, participanţii, mijloacele tehnice necesare, momentul începerii percheziţiei şi modalităţile de pătrundere în locuinţa percheziţionatului. Pregătirea percheziţiei presupune, minimal, parcurgerea unei proceduri ce presupune116: 1. Stabilirea scopului percheziţiei; 2. Cunoaşterea unor date minime despre locul percheziţiei şi persoana percheziţionată; 3. Planificarea reperelor orare între care să se desfăşoare percheziţia şi modalităţilor de blocare şi pătrundere în locul de percheziţionat; 4. Stabilirea participanţilor la percheziţie şi alegerea mijloacelor tehnice necesare; 5. Îndeplinirea formalităţilor legale pentru dispunerea percheziţiei. 116 N.A. – formularea activităţilor pregătitoare se regăseşte cu mici deosebiri, pe care nu le apreciez ca fiind de font, în toate lucrările de tactică criminalistică consacrate 100 GABRIEL ION OLTEANU MARIN RUIU Stabilirea scopului percheziţiei este deosebit de importantă, necesitatea, oportunitatea dispunerii şi metodele folosite pentru efectuarea percheziţiei fiind direct afectate de scopul pe care şi-l propune echipa ce urmează a desfăşura activitatea. Scopul se stabileşte, în concret, în funcţie de particularităţile fiecărei cauze, în parte, şi de suspiciunile întemeiate pe care le are organul judiciar cu privire la posibilitatea descoperirii de elemente care să fie utile dezvoltării anchetei. Este necesară formarea unei imagini clare cu privire la ceea ce se caută – interesează caracteristicile generale (formă, dimensiune, structură, culoare, greutate, miros, etc.); observaţia fiind valabilă pentru toţi membrii echipei ce urmează a desfăşura percheziţia. Oportunitatea dispunerii şi efectuării unei percheziţii – indiferent dacă este vorba despre o percheziţie corporală, domiciliară ori la locul unde îşi desfăşoară activitatea o persoană juridică – presupune o relaţie rezonabilă între convingerea organului judiciar potrivit cu care în locul unde urmează să se desfăşoare percheziţia va descoperi obiecte, valori sau înscrisuri de interes pentru anchetă şi posibilitatea ca acestea să se găsească, cu adevărat în perimetrul respectiv. Profesionalismul impune excluderea oricărei opţiuni ce ar putea presupune desfăşurarea de percheziţii la întâmplare117. Cunoaşterea unor date minime despre locul percheziţiei şi persoana percheziţionată presupune, totuşi, obţinerea unor informaţii cât mai fidele care să permită caracterizarea, particularizarea locului în care urmează a se desfăşura percheziţia în contextul zonei şi a ansamblului de clădiri şi anticiparea, în limite rezonabile, a comportamentului persoanei percheziţionate pe timpul desfăşurării activităţii. Este necesară cunoaşterea exactă a adresei; caracteristicile de construcţie ale imobilului; existenţa unor dependinţe precum: poduri, beciuri, boxe, etc.; numărul, modul de dispunere, destinaţia încăperilor şi eventualele modificările acestora; căile de acces; posibilităţile de intrare şi ieşire; spaţiile folosite în comun – cine şi în ce condiţii are acces; dacă sunt şi care este identitatea persoanelor ce locuiesc ocazional ori frecventează ocazional imobilul ce urmează a fi percheziţionat; posibilităţile de comunicare cu exteriorul ori pentru a distruge obiecte, valori sau înscrisuri de interes pentru echipa ce urmează să desfăşoare percheziţia. De interes este şi cunoaşterea unor date despre imobilele şi persoanele ce locuiesc în imediata vecinătate a imobilului în care urmează a fi desfăşurată percheziţia. 117 C. Drăghici, C. E. Ştefan – Tactica percheziţiei şi ridicării de obiecte şi înscrisuri, Edit. Sitech, Craiova, 2006, pag. 97 101 TACTICĂ CRIMINALISTICĂ O observaţie trebuie făcută în legătură cu desfăşurarea de percheziţii în zone multiculturale sau/şi multietnice – este de aşteptat o reacţie care poate escalada atunci când este vorba despre anchetarea unuia dintre cei mulţi în zonă dar minoritari în localitate. În condiţiile în care percheziţia urmează a se desfăşura şi pe un loc deschis devin importante elemente precum dispunerea, suprafaţa particularităţile topografice, compoziţia solului, vegetaţia, eventualele construcţii sau amenajări care sunt ori au fost, în timp, construite pe acel loc, căile de acces, modalitatea de împrejmuire, proprietăţile cu care se învecinează şi identitatea proprietarilor. Date de interes care să fie folosite pentru formarea şi asigurarea logistică a unei echipe capabile să poată desfăşura în bune condiţii activitatea trebuie obţinute şi în legătură cu locurile unde îşi desfăşoară activitatea o persoană juridică ce, într-un fel sau altul, este vizată prin activitatea organelor judiciare. În ceea ce priveşte cunoaşterea persoanei percheziţionate – am în vedere, aici, persoana fizică – de interes sunt date ce privesc identitatea, starea civilă, deprinderi, abilităţi, hobby-uri, reacţii în situaţii de criză. Analizând situaţii întâlnite în practică consider că o atenţie deosebită, în cadrul pregătirii, trebuie acordată modului de viaţă, stării şi calităţii persoanelor care locuiesc împreună cu cel la domiciliul căruia şi care este direct vizat prin desfăşurarea percheziţiei. Mai direct – echipa va trebui să fie pregătită să ia contact cu persoane ce acuză diferite stări de boală sau emoţie puternică, cu copii ce au nevoi şi probleme specifice, cu animale domestice care au sensibilităţile lor, cu vecini, rude sau prieteni care au potenţial pentru escaladarea situaţiei, dezvoltarea de conflicte, provocări, etc.; totul pentru şicanarea anchetei, pentru compromiterea activităţii. Trebuie observat că informaţiile obţinute despre locul de percheziţionat şi persoanele ce pot fi întâlnite stau la baza analizei necesităţii şi oportunităţii desfăşurării activităţii, la dimensionarea echipei de percheziţie şi a celei suport, la alocarea elementelor de logistică. Superficialitatea, ignoranţa ori lipsa de informaţii sunt de natură a compromite activitatea şi rezultatele ce pot fi obţinute, a pune în pericol sănătatea, integritatea sau viaţa membrilor echipei ori a persoanelor prezente la locul desfăşurării percheziţiei, a provoca distrugeri, etc. Planificarea reperelor orare între care să se desfăşoare percheziţia şi modalităţilor de blocare şi pătrundere în locul de percheziţionat În ceea ce priveşte planificarea reperelor orare în cadrul cărora să fie desfăşurată trebuie observate două aspecte. Pe de o parte ar trebui observate acele considerente de natură administrativă ce ţin de prezenţa personalului la serviciu în perioada considerată optimă pentru desfăşurarea percheziţiei, posibilitatea amânării altor 102 GABRIEL ION OLTEANU MARIN RUIU activităţi planificate a se desfăşura în acelaşi timp, existenţa şi funcţionalitatea elementelor de logistică, acordul şi posibilitatea participării altor specialişti, etc. În acelaşi timp, trebuie ţinut seama de efectuarea şi analizarea rezultatelor unei serioase analize de risc – fără doar şi poate, riscuri ce privesc bunurile şi persoanele însă, atenţie lucrurile nu sunt simple, avem riscuri ce privesc existenţa, funcţionalitatea, integritatea bunurilor din dotarea echipei de percheziţie; bunurilor proprietatea diferitelor persoane fizice şi juridice care se găsesc în zonă; bunurilor care ar putea fi folosite în anchetă ca mijloace materiale de probă; persoanelor care formează echipa de percheziţie, persoanelor care se află în zonă, persoanelor care se găsesc în domiciliul de percheziţionat, persoanele percheziţionate. În altă ordine de idei trebuie avută în vedere alegerea unei perioade favorabile, atât pentru începerea cât şi pentru desfăşurarea percheziţiei. Prin specificul său, această activitate are un caracter inopinat şi trebuie efectuată, de regulă, cu maximă operativitate118. Ca excepţie, se poate accepta că percheziţia poate fi amânată din considerente de ordin tactic119. Astfel, deşi există certitudinea că, de exemplu, la domiciliul unei persoane suspecte sunt ascunse obiecte şi înscrisuri care probează aspecte legate de modul în care a fost pregătită şi desfăşurată activitatea ilicită, identitatea persoanelor implicate şi rolul asumat de fiecare, prin natura împrejurărilor, descoperirea acestora este dificilă implicând riscuri importante. Într-un asemenea caz amânarea desfăşurării percheziţiei poate avea ca rezultat „liniştirea” persoanei ce urmează a fi percheziţionată, dezvoltarea ideii că anchetatorii explorează alte piste, că s-a renunţat la urmărirea ei, etc. O asemenea situaţie poate provoca persoana în cauză să renunţe la a ascunde obiectele şi înscrisurile de interes pentru anchetă, să facă alte „greşeli” precum contactarea unor persoane în vederea valorificării bunurilor obţinute prin desfăşurarea activităţii ilicite, mutarea în altă locaţie într-o ascunzătoare considerată mai sigură sau, chiar, folosirea bunurilor respective pentru diferite alte scopuri. Planificarea reperelor orare între care trebuie să se desfăşoare percheziţia nu are ca obiect limitele de timp între care, efectiv, poate fi desfăşurată percheziţia deoarece acestea sunt precizate de către legiuitor în mod expres120 ci este vorba despre stabilirea acelui interval de timp care permite maximul de eficienţă şi de oportunitate – descoperirea cât mai multor probe şi mijloace materiale de probă cu cheltuieli de personal şi logistică cât mai mici şi cu un control rezonabil al riscurilor. 118 C. Drăghici, C. E. Ştefan – op. cit. pag 100; C. Pletea, op. cit. pag. 326 119 A. Ciopraga, op. cit. pag. 114 120 Art. 103 din codul de procedură penală 103 TACTICĂ CRIMINALISTICĂ Foarte important, aici, de luat în calcul este necesitatea asigurării elementului surpriză, a caracterului inopinat al percheziţiei, necesitatea efectuării neîntârziate şi existenţa acelor împrejurări care nu favorizează escaladarea conflictului firesc între anchetatori şi persoanele vinovate. Planificarea reperelor orare între care să se desfăşoare percheziţia devine deosebit de importantă atunci când se pregăteşte desfăşurarea unor percheziţii simultane sau/şi a unor percheziţii de grup121 - indiferent de mediul unde se află locurile ce urmează a se percheziţiona, percheziţiile trebuie declanşate la aceeaşi oră, în toate locurile şi la toate persoanele. Raţiunea unei astfel de conduite rezidă în înlăturarea posibilităţilor de a comunica, de a se încunoştinţa unii pe alţii şi de a împiedica distrugerea dovezilor compromiţătoare. În altă ordine de idei, planificarea reperelor orare între care să se desfăşoare percheziţia presupune alegerea celei mai potrivite ore pentru realizarea acestei activităţi. Considerăm că desfăşurarea percheziţiei la lumina zilei oferă condiţii optime pentru pătrunderea fără dificultate în locul percheziţionat precum şi pentru căutarea şi descoperirea obiectelor în cele mai bune condiţii. Un astfel de moment apare cu atât mai oportun în situaţia în care odată cu percheziţia se urmăreşte a se efectua şi reţinerea sau arestarea persoanei la domiciliul său. În practica organelor judiciare, în special în cauzele în care sunt cercetaţi făptuitori consideraţi periculoşi care au la activ fapte grave – precum omoruri, loviri sau vătămări cauzatoare de moarte, tâlhării, violuri sau tentative ale acestora – cu un comportament agresiv în relaţia cu organele judiciare, se optează pentru efectuarea percheziţiilor – şi arestărilor – în zorii zilei. Într-un astfel de moment, se mizează, pe de o parte, pe asigurarea, într-o mai mare măsură, a caracterului inopinat al percheziţiei şi al surprinderii făptuitorilor, iar, pe de altă parte, pe faptul că într-o asemenea situaţie capacitatea de reacţie şi de ripostă a persoanelor percheziţionate este, dacă nu anihilată, în totalitate, oricum, mult diminuată. Este discutabilă opţiunea alegerii, ca moment al începerii percheziţiei domiciliare, un reper orar în apropierea limitei maxime a intervalului stabilit de legiuitor – ora 20.00 – chiar în condiţiile unei acoperiri legale122 şi, chiar, a unei practici judiciare îngăduitoare. În mod evident am fi în prezenţa unei conduite provocatoare care creează condiţii pentru escaladarea unor conflicte latente, pentru încălcarea unor drepturi şi garanţii procesuale, care poate influenţa negativ finalitatea percheziţiei. 121 N.A. – a se vedea şi C. Pletea, op. cit. pag. 328 122 Codul de procedură penală, art. 103 104 GABRIEL ION OLTEANU MARIN RUIU Concluzionând, planificarea reperelor orare între care să se desfăşoare percheziţia se face în funcţie de particularităţile fiecărui caz, de necesitatea efectuării acesteia în mod inopinat, de modul cum s-ar putea ţine sub un control rezonabil riscurile specifice şi în condiţii de natură să asigure descoperirea probelor şi mijloacelor de probă căutate. Momentul efectuării percheziţiei domiciliare trebuie să se coreleze cu modalităţile de pătrundere în domiciliul persoanei. Astfel, se impune ca anchetatorii să aibă pregătite, întotdeauna, cel puţin două variante – atât pentru situaţia în care pătrunderea în locuinţa persoanei percheziţionate se va putea face cu uşurinţă cât şi pentru situaţia în care organele judiciare ar putea întâmpina rezistenţă sau opoziţia persoanelor prezente în locuinţă. Bineînţeles că aspectele invocate trebuie reflectate şi în plan administrativ, în ceea ce priveşte numărul efectivelor participante şi dotarea acestora, mijloacele tehnice şi materialele necesare pentru deschiderea sau forţarea uşilor de acces în locuinţă, modul de acţiune al organelor judiciare în momentele premergătoare pătrunderii în locuinţă şi în cel al intrării propriu-zise. În ceea ce priveşte modalităţile de blocare şi de pătrundere este bine să observăm necesitatea desfăşurării percheziţiei într-un mediu cât mai „steril”, ferit de acţiunea oricăror „viruşi”. În concret, trebuie avute în vedere două considerente majore: - controlul rezonabil al tuturor riscurilor legate de persoane123 şi bunuri; - evitarea oricărei posibilităţi de „evadare”124 sau distrugere a probelor sau mijloacelor materiale de probă de interes pentru anchetă. Nu se pot oferi soluţii concrete, valabile pentru orice situaţie practică, însă ... . Ca principiu se acceptă necesitatea unui acţiunii cu un efectiv suficient pentru a descuraja orice posibilitate de ripostă din partea persoanei percheziţionate sau/şi a apropiaţilor săi. Foarte important este ca membrii echipei să fie poziţionaţi în aşa fel încât să poată interveni la timp, atunci când este nevoie, şi, în acelaşi timp, să fie evitată orice vulnerabilitate în legătură cu securitatea personală. De exemplu, atunci când vorbim despre blocare, în cazul percheziţiei unui domiciliu situat la etajul 5 al unui bloc de 8 etaje, echipa va trebui să ţină sub control intrarea în bloc, ferestrele, 123 N.A. – este vorba despre riscuri ce implică viaţa, integritatea corporală sau sănătatea membrilor echipei, a persoanelor aflate în zona perimetrului ce urmează a fi percheziţionat şi a persoanelor ce au oferit informaţii ori au colaborat în alt mod pentru desfăşurarea în condiţii cât mai bune a percheziţiei 124 N.A. – este foarte posibil ca, la venirea anchetatorilor, persoana percheziţionată să încerce să transmită altei persoane, să arunce pe fereastră, în canalizare, în sobă, etc. sau să încerce să fugă cu obiecte sau înscrisuri care interesează ancheta 105 TACTICĂ CRIMINALISTICĂ accesul în holul din care se pătrunde în apartamentul de percheziţionat dinspre etajul superior şi dinspre etajul inferior. Pătrunderea în locul de percheziţionat se va face folosind orice oportunitate ce apare la faţa locului sau, de preferat, o oportunitate „pregătită”, provocată în aşa fel încât cel percheziţionat să deschidă uşa apartamentului, să iasă pentru a se prezenta în faţa altei sau altor persoane fără a-şi pregăti reacţii faţă de membrii echipei sau alte persoane din jur. În nici un caz nu se va suna la uşă, spunând: „Deschide ! Poliţia !” Cei care ştiu că au ceva de ascuns ar putea intra panică şi ar putea recurge la gesturi disperate – ar putea încerca să înghită obiecte de interes pentru anchetă, le-ar putea arunca în vasul de la toaletă, în sobă ori pe fereastră; s-ar putea arunca pe fereastră ori ar putea încerca să se victimizeze în alt mod; s-ar putea angaja într-o luptă directă cu membrii echipei de percheziţie în încercarea de a-şi asigura scăparea – sau, din contră, cu sânge rece, ar încerca să câştige timp pentru a-şi pregăti reacţii gândite care să-i permită să ţină sub control situaţia sau, de ce nu să o exploateze în folosul său – ar putea pregăti provocări, ameninţări, sau alte „intervenţii” cu arme de foc sau arme albe, ar putea lua ostatici, ar putea provoca incendii sau explozii, etc. Stabilirea participanţilor la percheziţie şi alegerea mijloacelor tehnice necesare Desfăşurarea percheziţiei presupune, în mod firesc, prezenţa la faţa locului a trei categorii de persoane: persoana/persoanele percheziţionate, anchetatorii şi specialişti care suplimentează competenţele anchetatorilor în vederea desfăşurării, în condiţii cât mai bune, a activităţii. De asemenea, la locul desfăşurării percheziţiei mai este necesară prezenţa martorilor asistenţi rolul şi numărul acestora fiind strict reglementat. Aceştia vor fi aleşi din rândul persoanelor majore neinteresate material sau moral în cauză şi care nu au îşi desfăşoară activitate profesională în cadrul organelor judiciare. În aceeaşi ordine de idei se va evita alegerea martorilor asistenţi din rândul persoanelor care, în virtutea raporturilor în care se află cu cel percheziţionat (rudenie, prietenie, bună vecinătate), pot trezi suspiciuni cu privire la poziţia de obiectivitate pe care trebuie să se situeze. În cazul efectuării percheziţiei la o instituţie în cadrul căreia există documente secrete ori a cărei normală activitate impune asigurarea secretului de stat sau de serviciu, martorii asistenţi trebuie aleşi din rândul persoanelor care au acces la acele obiecte sau înscrisuri ce nu pot fi date publicităţii125. În toate cazurile, anchetatorului care conduce percheziţia îi revine obligaţia de a explica martorilor asistenţi care sunt drepturile 125 E. Stancu, op. cit. pag. 460. 106 GABRIEL ION OLTEANU MARIN RUIU şi obligaţiile lor stipulate în lege. Ca regulă, martorii asistenţi au dreptul să fie prezenţi la toate acţiunile pe care le implică efectuarea percheziţiei, să li se prezinte toate obiectele găsite şi ridicate şi să facă observaţii cu privire la modul de efectuare şi la cele consemnate în procesul-verbal, fără a se implica direct şi nemijlocit în acţiunile de căutare – pentru a-şi putea păstra obiectivitatea eventualelor observaţii pe care le-ar putea face. Componenţa echipei care va efectua percheziţia, în concret, este determinată de mai mulţi factori, între care pot fi menţionaţi: natura şi întinderea locurilor sau a suprafeţelor percheziţionate, natura obiectelor căutate, gradul de dificultate pe care îl implică descoperirea acestora, datele ce caracterizează personalitatea celui ce urmează a fi percheziţionat, anumite considerente de ordin tactic privind desfăşurarea propriu-zisă a percheziţiei ş.a.126. Echipa de percheziţie poate include, în anumite cazuri, şi magistraţi – procurori sau, chiar, instanţa de judecată. În ceea ce îi priveşte pe specialişti, trebuie acceptată necesitatea prezenţei acestora la locul desfăşurării percheziţiei. Alături de anchetatori la realizarea scopului percheziţiei îşi pot aduce contribuţia specialişti în diverse domenii de activitate, precum: domeniul tehnic127, artistic, medical şi de patrimoniu. Prezenţa acestora este impusă fie de natura deosebită a obiectelor ce se caută, fie de necesitatea identificării cu uşurinţă a locurilor unde aceste obiecte ar putea fi ascunse. Cu privire la mijloacele necesare, echipa de percheziţie poate avea nevoie de tot felul de scule, dispozitive, aparate etc., începând cu cele mai simple şi ajungând, în cazul cercetării unor activităţi ilicite prin care se presupune că s-a încălcat regimul armelor, muniţiilor, materialelor explozive, substanţelor toxice, radioactive etc., la utilizarea unei aparaturi speciale de detectare şi respectarea acelor reguli menite a preîntâmpina riscurile legate de manipularea, ridicarea, ambalarea şi transportarea imprudentă a unor asemenea obiecte sau substanţe128. În cazul cercetării unor cauze privind furtul sau traficul ilicit cu opere de artă sau obiecte de patrimoniu ori în cazul percheziţiilor efectuate pentru descoperirea unor cadavre sau părţi din cadavre este necesar ca la efectuarea percheziţiilor să participe şi specialişti din domeniul artistic şi medico-legal. În multe cazuri este necesară participarea unor persoane cu o pregătire tehnică de specialitate, care, datorită profesiei sau meseriei exercitate (specialişti în domeniul construcţiilor, zidari, tâmplari, 126 C. Pletea, op. cit. pag. 329 127 N.A. – am folosit o formulare generică, de la caz la caz, fiind necesară prezenţa, la locul percheziţiei, a unor specialişti în construcţii, rezistenţa materialelor, îmbinări prin sudură, prelucrarea lemnului, etc. 128 A. Ciopraga, op. cit., pag. 115; C. Aioniţoaie, V. Bercheşan, op. cit., pag. 215. 107 TACTICĂ CRIMINALISTICĂ instalatori, lăcătuşi etc.), pot identifica cu uşurinţă locurile unde ar putea fi ascunse anumite obiecte, pot sesiza transformările aduse interioarelor, mobilierului, instalaţiilor sau pot contribui la deschiderea unor uşi ori îndepărtarea unor obstacole129. Percheziţia implică, în mod necesar, prezenţa persoanei percheziţionate130, chiar şi atunci când este reţinută sau arestată. În absenţa celui percheziţionat această activitate se poate efectua în prezenţa unui reprezentant ori a unui membru al familiei, iar în lipsa acestuia, a unui vecin, având capacitate de exerciţiu131. Persoana percheziţionată asistă la desfăşurarea percheziţiei, cunoaşte obiectele descoperite şi ridicate pentru continuarea cercetărilor, pe cele lăsate în păstrarea sa ori a unui custode putând să-şi exprime obiecţiile cu privire la modul de efectuare al percheziţiei şi la cele consemnate în procesul-verbal. În literatura de specialitate a fost exprimată opinia, ce-i drept singulară, că sunt, totuşi, unele cazuri când persoanei percheziţionate nu trebuie să i se arată o parte din rezultatele percheziţiei în interesul cercetărilor132. O astfel de abordare, deşi utilă, în anumite condiţii, contravine dispoziţiilor legale133, care impun ca obiectele sau înscrisurile să se prezintă persoanei de la care sunt ridicate şi celor care asistă, pentru a fi recunoscute şi a fi însemnate spre neschimbare, după care se etichetează şi se sigilează. Aici este locul pentru o notă de fermitate – nici un considerent de ordin tactic nu poate ignora prevederile legale134. Recunoaşterea şi însemnarea bunurilor, valorilor, înscrisurilor descoperite în timpul desfăşurării percheziţiei înlătură contestaţiile ulterioare cu privire la provenienţa şi identitatea acestora. Pentru descoperirea obiectelor ascunse se pot folosi aceleaşi mijloace tehnice utilizate şi la cercetarea criminalistică a locului faptei: sonde electromagnetice pentru descoperirea şi ridicarea obiectelor ascunse în mediul acvatic, detectoare de metale şi cadavre, detectoare cu ultrasunete, aparatură Roentgen portabilă, microscoape de buzunar etc. De asemenea, sunt necesare materiale pentru ambalarea obiectelor găsite, sigilarea coletelor, mijloacelor materiale de probă, a unor încăperi sau obiecte de mobilier, surse de iluminat cu alimentare independentă pentru căutarea în locurile cu luminozitate redusă ori inexistentă (poduri, beciuri, magazii, garaje, 129 C. Aioniţoaie, V. Bercheşan, op. cit. pag 218. 130 N.A. – dacă în cazul percheziţiei corporale este un lucru firesc, în ipoteza percheziţiei domiciliare sau la locul unde îşi desfăşoară activitatea o persoană juridică, aspectul capătă o importanţă deosebită 131 C. Pletea, op. cit. pag. 330 132 C. Suciu, op. cit., pag. 544. 133 Codul de procedură penală art. 107 134 N.A. – în acelaşi sens a se vedea şi C. Pletea, op. cit. pag. 331 108 GABRIEL ION OLTEANU MARIN RUIU canale, etc.). Pentru determinarea naturii materialului din care sunt obţinute unele obiecte sau substanţe – de exemplu, bijuteriile, drogurile, arme chimice, precursori ai acestora, etc. – se folosesc truse cu destinaţii speciale în vederea stabilirii unor indicii cu valoare orientativă în legătură cu, de exemplu, metalul galben sau a substanţele suspecte a fi droguri. Fixarea obiectelor descoperite în ascunzători special construite sau spaţii cu destinaţie schimbată se face cu ajutorul înregistrărilor de sunet135 şi imagine, ceea ce presupune existenţa personalului calificat, a materialelor şi a aparaturii necesare. Îndeplinirea formalităţilor legale pentru dispunerea percheziţiei. Evoluţiile legislative din ultimii ani sunt binecunoscute tuturor celor implicaţi în practica dispunerii şi efectuării percheziţiilor. Ceea ce se poate recomanda, indiferent de natura percheziţiei ce se pregăteşte, este să se evalueze stadiul legislaţiei şi să se parcurgă cu maximă rigoare procedura prescrisă. Important este ca, de fiecare dată, anchetatorii să aibă o abordare anticipativă, să evalueze posibilităţile de acţiune pe parcursul derulării procesului penal136 ale avocaţilor apărării, cunoscut fiind că, de exemplu, nulitatea absolută a unui act procedural poate avea efecte negative asupra probaţiunii. Foarte important este ca, indiferent de modul în care va evolua procedura dispunerii percheziţiilor, să se asigure: – realizarea elementului surpriză şi a caracterul inopinat al percheziţiei; – eliminarea sau, cel puţin, reducerea riscului distrugerii, înstrăinării ori dispariţiei bunurilor, înscrisurilor sau valorilor de interes pentru anchetă înainte de declanşarea percheziţiei; – evitarea provocării de suspiciuni, punerii „în gardă” a persoanelor implicate în cauza respectivă şi perspectiva ca percheziţiile la aceste persoane, chiar declanşate simultan, să se soldeze cu rezultate negative; – dreptul anchetatorilor de a pătrunde în mod forţat şi a căuta în locuinţa sau încăperile în care se crede că s-ar afla obiectele, valorile sau înscrisurile de interes pentru anchetă 135 N.A. – este utilă fixarea prin înregistrări de sunet declaraţiile persoanelor percheziţionate în legătură cu descoperirea, provenienţa şi modul de depozitare sau ascundere al obiectelor respective. 136 N.A. – fără a intra în detalii de procedură penală, trebuie subliniat că avocatul apărării şi, bineînţeles învinuitul sau suspectul – într-o posibilă evoluţie a legii procesual penale – ori inculpatul au posibilitatea să valorifica drepturi specifice atât în faza urmăririi penale cât şi în faza de judecată ori în căile de atac 109 TACTICĂ CRIMINALISTICĂ Atunci când trebuie percheziţionate şi spaţiile folosite în comun cu alte persoane ori sistemele informatice, acest lucru trebuie să fie solicitat şi inclus în procedura legală parcursă. Nu trebuie uitat nici faptul că percheziţiile în timpul nopţii, în afară de situaţiile când se constată desfăşurarea unor activităţi ilicite în flagrant, sunt interzise; starea de flagrantă dă dreptul organelor judiciare să efectueze percheziţia fără nici un fel de încuviinţare. O ultimă precizare, mai este necesară aici, în legătură cu membrii echipei: după parcurgerea etapelor pregătitoare este necesară informarea tuturor participanţilor la percheziţie, în cele mai mici detalii, în aşa fel încât aceştia să fie bine motivaţi, să înţeleagă raţiunea ce a făcut necesară desfăşurarea percheziţiei în condiţiile date, să acţioneze în cunoştinţă de cauză şi să înlăture factorii perturbatori ce pot afecta nivelul de concentrare. 3.4 Aspecte de ordin percheziţiei şi implicate psihologic ce ţin de efectuarea comportamentul persoanelor Printre factorii importanţi care au un rol important în pregătirea, desfăşurarea şi, chiar, materializarea rezultatelor unei percheziţii se regăsesc şi cei de natură psihică – cunoaşterea acestora de către organul judiciar fiind, absolut, necesară137. Percheziţia este, fără îndoială, o adevărată confruntare pe tărâm psihologic, între cei care efectuează această activitate şi persoanele percheziţionate, între cei care efectuează percheziţia şi propriile limite şi slăbiciuni. Psihologia anchetatorilor. Primele aspecte de ordin psihologic trebuie avute în vedere în etapa desfăşurării activităţilor pregătitoare. Astfel, pot apare întrebări precum „Chiar trebuie făcută o percheziţie?”; „Dacă apar complicaţii?”; „Dacă nu pot să-i conving pe colegi de oportunitatea percheziţiei?”; „Dacă nu găsesc nimic?”; „Oare este posibil să-l ţin sub control pe … , cunoscut cu un comportament violent ?; etc. Şirul întrebărilor poate deveni nesfârşit. Percheziţia, în general, cea domiciliară, în special, este o activitate complexă ce necesită un volum important de resurse şi care trebuie organizată cu minuţiozitate astfel că, dacă s-ar putea obţine rezultate comparabile prin desfăşurarea altor activităţi, mulţi dintre anchetatori ar renunţa cu bucurie la pregătirea şi desfăşurarea ei. Cum, din nefericire, descoperirea de probe şi mijloace materiale de probă în locuri precum domiciliul unei persoane nu se poate face, altfel, decât prin desfăşurarea unei percheziţii, nu le rămâne 137 E. Stancu, op. cit. pag. 461 110 GABRIEL ION OLTEANU MARIN RUIU anchetatorilor decât posibilitatea de a accepta necesitatea şi a crea oportunitatea138 desfăşurării unei asemenea activităţi. Psihologia anchetatorului care efectuează percheziţia trebuie să fie definită printr-un simţ de observaţie bine-dezvoltat, o putere mare de concentrare şi de stabilitate a atenţiei, o intuiţie rapidă, capacitate de analiză şi sinteză139. Totodată, el trebuie să fie perseverent, ordonat, să dea dovadă de mult calm şi chiar de o anumită rezistenţă fizică, mai ales în cazul percheziţiilor de lungă durată. În esenţă, efectuarea unei percheziţii reclamă, printre altele, şi o serie de calităţi psihofiziologice140. Acestea sunt caracterizate, printre altele, de forţă, mobilitatea şi dinamismul sistemului nervos, de echilibrul existent între procesul de excitare şi inhibiţie. Faţă de importanţa percheziţiei pentru aflarea adevărului, este evidentă necesitatea urmăririi de către anchetatori a unei conduite tactice, potrivit unor reguli generale141, precum: - examinarea riguroasă şi observarea permanentă, în accepţiunea sa psihologică de dirijare a atenţiei spre o percepţie mai bună, mai completă, atât a comportamentului persoanei percheziţionate cât şi a particularităţilor întregului perimetru în care se desfăşoară percheziţia. Calitatea observării efectuate este dependentă – într-o măsură apreciabilă – de capacitatea de mobilizare a atenţiei asupra obiectului observării142. De exemplu, urmărind privirea percheziţionatului – foarte concentrată pe mişcările, gesturile, atitudinea celui care caută – şeful echipei care desfăşoară percheziţia poate dispune intensificarea căutărilor în locul în legătură cu care cel percheziţionat manifestă indici de stres emoţional care ar putea fi specifici minciunii. - menţinerea stabilităţii atenţiei, ceea ce presupune evitarea monotoniei, rolul celui care caută putând fi asumat, pe rând, de mai mulţi membrii ai echipei de percheziţie. De asemenea, se poate dispune efectuarea unor pauze informale. Acceptând faptul că desfăşurarea percheziţiei este o activitate laborioasă, cu o desfăşurare îndelungată în timp, atenţia trebuie să fie egal distribuită pe parcursul întregii activităţi. Performanţele în nivelul atenţiei sunt afectate de fluctuaţii generate de factori precum: condiţiile de luminozitate, prezenţa unor fenomene sonore perturbatoare, temperatura; neacceptarea atribuţiilor individuale distribuite în cadrul echipei sau/şi reprezentări vagi ale scopului 138 N.A. – am folosit termenul de oportunitate pentru a sublinia specificul situaţiei în care s-au parcurs cu rigoare toate activităţile pregătitoare. 139 T. Bogdan – Curs de psihologie judiciară, Tipografia învăţământului, Bucureşti 1957, pag. 381-383 140 E. Stancu, op. cit. pag. 461 141 N.A. – a se vedea A. Ciopraga, op. cit. pag. 117-122; E. Stancu, op. cit. pag. 461-462;C. Aioniţoaie, V. Bercheşan, I. Boţoc, op. cit. pag. 213 142 A. Ciopraga, op. cit. pag. 118 111 TACTICĂ CRIMINALISTICĂ urmărit prin percheziţiei; instalarea oboselii, scăderea interesului sau a motivaţiei; emoţiile şi surescitarea provocate de caracteristicile mediului în care se desfăşoară percheziţia sau/şi de către comportamentul celui percheziţionat ori ale celorlalte persoane aflate în locul respectiv; iritarea provocată de posibilele incidente ce pot apare în momentul pătrunderii în locul de percheziţionat sau imediat după acest moment. - adaptarea rapidă la situaţiile concrete ce apar pe parcursul desfăşurării percheziţiei, dublate de mobilitatea gândirii în interpretarea datelor obţinute pe parcursul activităţii. În practica judiciară, deşi percheziţia se desfăşoară în mod obiectiv, activitatea de căutare trebuind să se desfăşoare pe întreg perimetrul spaţiului de percheziţionat, se pune un anumit accent pe obţinerea unor informaţii, cu ocazia desfăşurării activităţilor pregătitoare, care să orienteze efortul de căutare către anumite locuri. În aceste condiţii, chiar dacă există şi un plan ce îşi propune, inclusiv, orientarea căutărilor spre anumite locuri sau obiecte, anchetatorii trebuie să fie pregătiţi, în orice moment, să renunţe la versiunile iniţiale, acordând o atenţie normală altor spaţii care au devenit importante în contextul desfăşurării percheziţiei. - percheziţia necesită multă perseverenţă, calm şi răbdare, o asemenea activitate fiind incompatibilă cu superficialitatea, nervozitatea, graba ori repulsia faţă de anumite obiecte sau spaţii. În practică, adesea, cei care au de ascuns ceva mizează pe astfel de aspecte în speranţa de a nu fi descoperiţi. Recomandabil este ca anchetatorii să aibă, permanent, iniţiativa, să conducă ostilităţile – ei sunt profesioniştii. Bineînţeles că se poate improviza, se pot introduce „incidente controlate”, provocări, totul pentru a obţine rezultate exploatabile în cadrul anchetei. Calmul şi răbdarea sunt atribute ale profesionalismului, însă, totuşi, nu este acelaşi lucru cu comportamentul artificial, cu afişarea unei nepăsări absolute indiferent de ceea ce se întâmplă în cadrul desfăşurării activităţii. Comportamentul natural, controlat, dar ... , totuşi, natural dă rezultate pozitive. Aşa cum am arătat, percheziţia se constituie într-o luptă, în plan psihologic, între anchetator şi suspect. Fiecare, dintre cei doi, îşi analizează partenerul şi încearcă să exploateze, în avantajul său, evoluţia celuilalt. De fiecare dată când sunt percepute note de artificial în comportamentul celuilalt, situaţia este interpretată ca un semn de atenţionare, un motiv de a bloca comunicarea şi a contraataca cu alte mijloace. Foarte important este ca anchetatorii să recepţioneze un volum mai mare de comunicare din partea celui percheziţionat şi pe baza sesizării unor reacţii tipice tensiunii emoţionale, în funcţie şi de particularităţile locului percheziţionat în acel moment, să aibă posibilitatea, pe baza unor raţionamente inductive şi 112 GABRIEL ION OLTEANU MARIN RUIU deductive, să determine în ce măsură un anumit obiect sau spaţiu cercetat poate prezenta interes ori are legătură cu scopul percheziţiei. - evitarea oricăror conflicte cu cel percheziţionat este un aspect deosebit de important care, tratat cu ignoranţă poate pune în pericol desfăşurarea percheziţiei şi rezultatele anchetei. Întrucât sunt pe terenul adversarului, anchetatorii îşi asumă riscuri importante în condiţiile dezvoltării unui conflict deschis cu persoana percheziţionată ori cu alte persoane aflate în zonă. În mod evident, orice conflict dezvoltat pe perioada desfăşurării percheziţiei pune la îndoială profesionalismul anchetatorilor – se pune problema abuzului, a pierderii controlului asupra comportamentului persoanelor prezente, problema imposibilităţii de a descoperi obiecte de interes pentru anchetă datorită blocării căutării prin îmbrânceli, luări de piept sau ... mai rău. - abţinerea de a face aprecieri legate de viaţa personală şi familială ale persoanei percheziţionate este, înainte de toate, o problemă de respect. În al doilea rând, astfel de aprecieri constituie preludiul dezvoltării unui conflict – tocmai ce am afirmat că este de nedorit. Aprecierile de acest fel, eventual spuse şi pe un ton „adecvat” sunt de natură a provoca reacţii, a provoca comportamente şi asta interesează pe anchetatori, însă, comportamentele nu sunt în legătură cu desfăşurarea activităţilor de căutare, cu ceea ce este important pentru anchetă ci în legătură cu nişte provocări stupide care nu pot avea, în ele, nimic constructiv. Psihologia persoanei percheziţionate oferă elemente ce pot deveni importante pentru desfăşurarea percheziţiei şi, într-un plan mai larg, pentru dezvoltarea anchetei. Astfel, pentru realizarea scopului percheziţiei, un rol important îl are observarea, capacitatea anchetatorilor de a se orienta, de a sesiza, selecta şi atribui adevărata semnificaţie celor mai neînsemnate reacţii ale celui percheziţionat143. Percheziţionatul urmăreşte cu interes şi emoţie activitatea celor ce efectuează percheziţia, traversează o stare emoţională specifică144, aşa încât nu poate rămâne pasiv la modul cum evoluează căutările, la ceea ce se petrece. Indiferent de pregătirile pe care le-ar fi putut face, în prealabil, percheziţionatul nu va putea să nu reacţioneze faţă de acţiunile desfăşurate de echipa de anchetatori. Este foarte posibil ca suspectul să simuleze stăpânirea de sine, calmul, nedumerirea, unele stări de boală, leşin, atitudini de protest sau de revoltă, toate în scopul fie de a impresiona, fie de a intimida 143 C. Pletea, op. cit. pag. 320 144 E. Stancu op. cit. pag 462 113 TACTICĂ CRIMINALISTICĂ pe cei ce efectuează percheziţia. Expresiile emoţionale, care constituie parte a manifestărilor comportamentale, permit perceperea stărilor emotive ale percheziţionatului145. De aceea, pe parcursul efectuării percheziţiei, anchetatorii trebuie să-şi orienteze atenţia în direcţia surprinderii unor manifestări psiho-comportamentale, precum: tremuratul corpului şi al mâinilor, respiraţia agitată, suspinul de uşurare, modificări ale vocii şi vorbirii, expresia şi culoarea feţei etc. – asemenea reacţii, făcând parte din categoria celor ce scapă controlului sau dirijării conştiente, pot orienta activităţile de căutare. Anchetatorii trebuie să observe privirea percheziţionatului şi a altor persoane din anturajul său. Cu certitudine vor apare modificări de reacţie şi abordare în funcţie de cum se instalează şi se manifestă teama de nu fi descoperite probe compromiţătoare. Există chiar posibilitatea ca privirea suspectului să fie focalizată, pe perioade mai mari ori mai mici de timp, în exclusivitate, pe mâinile celui care caută. Foarte important de urmărit este şi modul în care vorbeşte percheziţionatul – tonul, volumul, frecvenţa, timpul de latenţă apărut între întrebările puse de anchetatori şi răspunsuri – şi acesta putând constitui un indiciu în orientarea căutărilor şi descoperirea locurilor în care au fost ascunse obiectele căutate. În context, deosebit de importantă mai este şi sesizarea manifestărilor ce trădează pierderea controlului din partea percheziţionatului: servilism, sârguinţă, grijă deosebită pentru anumite obiecte, dragoste subită pentru unele activităţi de ordin gospodăresc (udatul florilor, mutarea mobilierului ori a altor obiecte, curăţirea sau aranjarea acestora)146. Surprinzând comportamentul celui percheziţionat, modul cum este marcat de ceea ce se întâmplă în timpul percheziţiei, anchetatorii trebuie să interpreteze corect astfel de manifestări, ţinând cont de natura activităţilor desfăşurate până în acel moment, de locurile şi obiectele examinate, de manifestările celui percheziţionat la stimuli neutri. Recomandabil este să fie observat şi reţinut exact momentul apariţiei unor astfel de reacţii – în ce moment al activităţii şi în legătură cu examinarea căror obiecte sau zone de perimetru – şi, mai ales, să se stabilească dacă se repetă în cazul reluării activităţilor care le-au determinat. În funcţie de cum a fost evaluat suspectul percheziţionat – ca şi manifestări normale la acţiuni ale anchetatorilor care nu vizau perimetre ori obiecte care ar putea prezenta interes pentru anchetă – există posibilitatea diferenţierii manifestărilor care au legătură cu acţiunile desfăşurate de către anchetatori de cele datorate altor 145 C. Aioniţoaie, V. Bercheşan, I. Boţoc, op. cit. pag. 210 146 C. Aioniţoaie, V. Bercheşan, I. Boţoc, op. cit. pag. 210 114 GABRIEL ION OLTEANU MARIN RUIU cauze precum, poate, însuşi evenimentul percheziţiei, grijii faţă de unele obiecte de valoare ori care au o valoare afectivă (tablouri, sculpturi, lucrări de mare valoare artistică, istorică sau ştiinţifică, corespondenţă, jurnale, memorii, fotografii etc.) fără să facă parte din categoria celor care interesează cauza, găsirea unor obiecte sau înscrisuri ce nu fac obiectul percheziţiei dar care, din motive mai mult sau mai puţin justificate, pot fi considerate de membrii familiei compromiţătoare ş.a.147. Manifestările făcând parte din categoria stărilor reactive, cum ar fi: mototolirea batistei, roaderea unghiilor, gesticulările, spasmul glotic, atracţia către anumite locuri sau obiecte, se pot datora stărilor prin care trece percheziţionatul, însă, datorită faptului că pot fi supuse controlului, ele pot fi şi dirijate. Nu de puţine ori, încercarea de disimulare a stărilor emoţionale se poate ascunde în spatele unei comportări condescendente, concretizată într-o amabilitate exagerată, în solicitudinea de a fi pe placul celor care efectuează percheziţia, de a pune la dispoziţia acestora obiectele căutate, de a adresa invitaţia controlării unor încăperi sau obiecte ş.a. Alteori, dimpotrivă, comportamentul percheziţionatului se situează la polul opus, el recurgând la atitudini de protest, de indignare, acreditând ideea că reputaţia şi cinstea de care se bucură îl pun la adăpost de orice bănuială şi, prin urmare, percheziţia este lipsită de sens. Cele două tipuri comportamentale vizează, de cele mai multe ori, derutarea organului de urmărire penală, dirijarea lui spre o pistă falsă şi, în final, renunţarea la căutarea obiectelor. Practica organelor de urmărire penală cunoaşte suficiente cazuri când cel percheziţionat încearcă să împiedice buna desfăşurare a activităţii. Printre acestea, amintim: refuzul de a deschide încăperile, atitudinea arogantă, comportarea provocatoare, jignitoare, insulta, ironia, „îmbolnăvirea” subită etc.148 Din punct de vedere tactic, pentru „dejucarea” manevrelor întreprinse de cel percheziţionat (proteste, invitaţie de a verifica anumite locuri, distragerea atenţiei), este indicat ca organul judiciar să adopte o atitudine sobră, reţinută, să nu reacţioneze imediat, demonstrând că este sigur pe sine şi hotărât să ducă percheziţia la bun sfârşit149. Un procedeu tactic util pentru sesizarea mai clară a reacţiilor persoanei percheziţionate este şi acela al adresării de întrebări referitoare la destinaţia unor obiecte, la dispunerea încăperilor locuinţei ş.a., precum şi invitarea acesteia să deschidă sau să mute anumite obiecte de mobilier. 147 C. Aioniţoaie, V. Bercheşan, I. Boţoc, op. cit. pag. 211 148 E. Stancu op. cit. pag 463 149 R. Lechat – La technique de l’enquette criminelle, vol. I, Bruxelles, 1960, pag. 245-246 115 TACTICĂ CRIMINALISTICĂ 3.5 Efectuarea percheziţiei 3.5.1 Reguli tactice privind efectuarea percheziţiei corporale Potrivit legiuitorului150, percheziţia poate fi domiciliară sau corporală, modalităţi care, la nevoie, pot fi folosite cumulativ151. Percheziţia corporală, în fapt percheziţia persoanei, constă în căutarea probelor şi mijloacelor materiale de probă pe corpul unei persoane. În doctrină152 se subliniază faptul că, datorită particularităţilor sale, percheziţia persoanei trebuie împărţită, convenţional, în percheziţia obiectelor de îmbrăcăminte şi percheziţia corpului persoanei. Mai mult, din raţiuni practice, activităţile de căutare ar trebui extinse şi asupra bagajelor purtate sau care însoţesc persoana percheziţionată precum şi asupra perimetrului din jurul acesteia, pentru a se putea descoperi unele obiecte aruncate înainte sau în timpul percheziţiei153. De regulă, percheziţia corporală se efectuează asupra făptuitorului cu ocazia constatării infracţiunii flagrante, persoanei prinse după urmărirea sa în vederea reţinerii sau arestării, persoanei căreia i se efectuează o percheziţie domiciliară, persoanei care urmează a fi introdusă în arest154. In literatura de specialitate155 s-a exprimat şi opinia potrivit căreia când persoana percheziţionată este cunoscută, organul judiciar poate efectua unele activităţi pregătitoare. Opinia respectivă este confirmată şi de practica judiciară şi mai ales de rezultatele obţinute în cazul infracţiunilor flagrante sau în cazul activităţilor preventive, desfăşurate în locuri aglomerate, când percheziţiile efectuate nu au fost spontane sau la inspiraţie. Nu se poate realiza o cuantificare a activităţilor pregătitoare ca în cazul percheziţiei domiciliare, unde sunt prevăzute şi variante de rezervă ori soluţii pentru diferite situaţii, însă modul de efectuare, minuţiozitatea, perseverenţa şi profesionalismul pun în lumină caracterul organizat, pe care-l presupune pregătirea percheziţiei şi în cazul când persoana nu este cunoscută. Analizând evoluţiile probabile ale legislaţiei procesual penale se poate constata o anumită grijă a legiuitorului pentru definirea şi 150 Codul de procedură penală art. 100 alin. 2 151 C. Pletea op. cit. pag. 333 152 C. Drăghici, C. E. Ştefan, op. cit pag. 114-115 153 C. Aioniţoaie, V. Bercheşan, I. Boţoc, op. cit. pag. 222; 154 I. Mircea, op. cit. pag. 292. 155 C. Pletea op. cit. pag. 334 116 GABRIEL ION OLTEANU MARIN RUIU procedura efectuării percheziţiei corporale. Astfel156, percheziţia corporală presupune examinarea corporală externă a unei persoane, ce poate include şi examinarea cavităţii bucale, a nasului, urechilor, a părului, a îmbrăcămintei, a obiectelor pe care o persoană le are asupra sa sau sub controlul său, la momentul efectuării percheziţiei. Şi în acest caz se poate distinge că, în fapt, avem: percheziţia exteriorului corpului unei persoane; percheziţia unora dintre cavităţile naturale şi a părului; percheziţia obiectelor de îmbrăcăminte; percheziţia altor obiecte pe care o persoană le are asupra sa sau sub controlul său, la momentul efectuării percheziţiei. Din punct de vedere tactic criminalistic, apreciez că trebuie făcută distincţie între: - percheziţia corporală sumară sau palparea şi observarea de siguranţă; - percheziţia obiectelor de îmbrăcăminte, a bagajelor şi a altor obiecte pe care persoana percheziţionată le are asupra sa sau sub controlul său în momentul efectuării percheziţiei; - examinarea corporală externă. Percheziţia corporală sumară sau palparea şi observarea de siguranţă ar putea fi una dintre cele mai uzuale activităţi de căutare efectuate de către anchetatori, în primul rând, din considerente de securitate personală dar şi pentru a putea descoperi probe şi mijloace materiale de probă. Din punct de vedere practic, anchetatorii vor desfăşura acţiuni de căutare la un nivel superficial. De ce la nivel superficial ? Pentru că, pe de o parte, anchetatorii nici nu pot, iar pe de altă parte, nici nu este normal să facă mai mult. Persoana căutată se supune activităţilor de căutare care acum, într-o primă fază, au ca scop prioritar descoperirea de obiecte care ar putea fi utilizate pentru a ataca anchetatorii ori pentru auto-victimizare, de obiecte de interes pentru dezvoltarea anchetei sau/şi evitarea aruncării sau distrugerii acestora. Aceste activităţi sunt dominate de urgenţa cu care trebuie desfăşurate. Nu se manifestă ignoranţă însă tot ce înseamnă meticulozitate poate fi lăsat pentru etapele următoare când totul se poate face mai facil. Percheziţia obiectelor de îmbrăcăminte, a bagajelor şi a altor obiecte pe care persoana percheziţionată le are asupra sa sau sub controlul său în momentul efectuării percheziţiei este caracterizată prin rigoare şi meticulozitate, fiecare obiect fiind luat şi examinat separat astfel încât să existe toate condiţiile pentru descoperirea de 156 N.A. – Art. 163, alin. 1 din proiectul Codului de Procedură Penală depus la Parlamentul României în cursul anului 2009 117 TACTICĂ CRIMINALISTICĂ probe157 care să permită lămurirea situaţiei persoanei percheziţionate. Examinarea corporală externă deşi pare spectaculoasă se rezumă la un efort, preponderent, vizual al anchetatorilor, eventual, completat prin contactul direct cu corpul celui percheziţionat, în cazul palpărilor sau a pieptănării părului. În ceea ce priveşte percheziţia unora dintre cavităţile naturale, eventual a interiorului corpului – aşa-numita percheziţie corporală amănunţită – personal, am rezerve. S-ar putea observa că examinarea cavităţii bucale, a nasului, urechilor – aşa cum se face referire în proiectul Codului de Procedură Penală – nu presupune un efort deosebit din partea celui care face percheziţia şi nici o suferinţă sau suportarea unei situaţii înjositoare din partea celui percheziţionat. Consider că, dincolo de ceea ce trebuie făcut urgent, atunci când există informaţii sau, cel puţin, suspiciuni că o persoană ascunde în interiorul corpului său mijloace de probă sau poartă urme ce pot ajuta ancheta, trebuie dispusă o constatare medico-legală. Oricât s-ar strădui un anchetator să caute, chiar beneficiind de sprijinul unui cadru medical158, activitatea ar deveni jenantă şi ar putea pune persoana percheziţionată într-o situaţie înjositoare. Anchetatorul, asistat sau nu, sprijinit sau nu de un cadru medical va trebui să examineze atent orificiile şi cavităţile naturale în care ar fi putut fi ascunse anumite obiecte, regiuni şi organe, tălpile, pielea din anumite zone ale corpului, proteze, aparate ghipsate, auditive, etc. Evident că anchetatorii se pot strădui, însă în segmente importante ale activităţii, trebuie să pună concluzii pe baza observaţiilor şi chiar a rezultatelor căutării sau, cel puţin, a unor manevre efectuate de alte persoane. Cadrul procedural, profesional şi ştiinţific ideal pentru astfel de activităţi îl reprezintă realizarea unei constatări medico-legale. Persoana de percheziţionat poate „suporta” într-un mod mai firesc atingerea, manevrele, solicitările, folosirea unor aparate sau proceduri investigative atunci când toate acestea sunt desfăşurate în incinta unui cabinet medical de către un specialist în domeniu. De asemenea materializarea rezultatelor este cel adecvat, implicarea anchetatorului fiind şi aici discutabilă. Una este ca ancheta şi, implicit, dosarul penal, să conţină un raport de constatare întocmit 157 N. A. – în cazul unor urme a căror existenţă sau/şi caracteristici care pot fi utile anchetei necesită cunoştinţele unor specialişti sau experţi se vor dispune constatări tehnico-ştiinţifice sau expertize 158 C. Pletea, op. cit. pag. 337 – Cât priveşte percheziţia corpului persoanei, al cărei obiect îl constituie examinarea acelor regiuni sau organe care au servit ca ascunzători, aceasta se efectuează de către o persoană de acelaşi sex, condiţie ce trebuie realizată şi în prezenţa martorului asistent. În raport de împrejurări, cu ocazia examinării corpului, se poate apela şi la concursul medicului care, în afara unor constatări directe, poate efectua şi examinări radiologice, pentru a verifica dacă obiectele căutate nu au fost înghiţite. 118 GABRIEL ION OLTEANU MARIN RUIU de un specialist care a avut toate condiţiile pentru a-şi desfăşura activitatea şi, cu totul altceva, este un proces verbal ce va conţine constatările unui anchetator, atât prin propriile simţuri cât şi, indirect, prin constatările şi observaţiile altei persoane. Percheziţia corporală va fi efectuată de către o persoană de acelaşi sex cu persoana percheziţionată. În ceea ce priveşte prezenţa martorilor asistenţi, dincolo de faptul că prezenţa acestora poate fi obligatorie sau nu – în funcţie de cum va evolua legislaţia în domeniu – participarea lor se impune din punct de vedere tactic şi din considerente ce ţin de dorinţa de probare a corectitudinii desfăşurării şi certitudinii rezultatelor obţinute. Martorii asistenţi trebuie să fie de acelaşi sex cu persoana percheziţionată. Prezenţa martorilor la efectuarea percheziţiei corporale este de natură să prevină orice contestaţie ulterioară a persoanei percheziţionate, cu privire la modul în care s-a desfăşurat percheziţia atât în raport cu dispoziţiile legale, cât şi cu privire la probele şi mijloacele materiale de probă ce au fost descoperite asupra sa. În mod excepţional, percheziţia corporală, dar numai cea sumară, poate fi efectuată chiar în absenţa martorilor asistenţi în situaţia în care locul şi momentul efectuării acestei activităţi nu permite asigurarea martorilor asistenţi. Aşa este cazul percheziţiei corporale sumare ce se efectuează cu ocazia constatării infracţiunii flagrante. In acest caz, scopul urmărit este de a dezarma pe făptuitor din considerente ce privesc securitatea organului judiciar, a persoanelor prezente şi chiar a făptuitorului care, în acest moment, îşi poate provoca unele vătămări, cu intenţia de a impresiona şi scăpa, fie chiar de a-şi provoca moartea, sau de a preveni abandonarea sau distrugerea obiectelor ce constituie mijloace de probă compromiţătoare159. Pentru a preîntâmpina posibilitatea unui atac, persoana percheziţionată va fi somată să adopte o poziţie incomodă potrivit unor reguli160 impuse de necesitatea asigurării unei protecţii maxime a anchetatorilor care efectuează percheziţia. Măsura este cu atât mai necesară în cazul făptuitorilor periculoşi, cunoscuţi ca atare sau cei care, la somaţiile anchetatorilor, reacţionează violent. În toate cazurile, cel ce efectuează percheziţia se va plasa într-o poziţie laterală şi la o anumită distanţă faţă de cel percheziţionat, iar în timpul activităţii de căutare a obiectelor va trebui să supravegheze cu atenţie orice mişcare a acestuia. Asemenea măsuri de prevedere se impun mai cu seamă atunci când cel ce efectuează percheziţia este singur, într-un loc izolat, iar cel supus percheziţiei este cunoscut ca infractor periculos (autor al unor infracţiuni comise 159 I. Mircea, op. cit., pag. 293; E. Stancu, op. cit., pag. 461. 160 N.A. – aşezarea persoanei în genunchi sau în picioare cu mâinile în sus ori sprijinite pe zid şi picioarele depărtate 119 TACTICĂ CRIMINALISTICĂ cu violenţă: omor, viol, etc.)161. Atunci când la realizarea acestei activităţi participă doi anchetatori, unul dintre aceştia va efectua activitatea propriu-zisă de căutare, în vreme ce, celălalt, dintr-o poziţie mai convenabilă, va supraveghea comportarea celui percheziţionat, astfel încât să poată interveni eficient, dacă este cazul, la imobilizarea acestuia162. Când urmează a fi percheziţionate două sau mai multe persoane, se va proceda la percheziţionarea pe rând a fiecărei persoane, după ce, în prealabil, s-au luat toate măsurile de siguranţă menţionate mai sus. După ce s-a realizat imobilizarea celui ce urmează a fi percheziţionat, se procedează la examinarea obiectelor de îmbrăcăminte prin palpare, ocazie cu care se vor ridica armele sau obiectele care ar putea primi o asemenea destinaţie şi obiectele sau înscrisurile ce prezintă interes în cauza dată, precum şi cele ce nu au o legătură aparentă cu cauza, pentru a se evita, în felul acesta, riscul abandonării sau distrugerii lor. Un astfel de procedeu este pretabil în cazul descoperirii unor făptuitori prinşi în flagrant cu ocazia desfăşurării unor furturi din locuinţe, magazine ori din autoturisme, tâlhărie sau viol comise în spaţii deschise, al hoţilor din buzunare ori chiar al celor care comit înşelăciuni, ca şi în cazul prinderii unor persoane ce au desfăşurat activităţi ilicite prin care s-a adus atingere la regimul armelor, muniţiilor sau altor bunuri cu destinaţia finală controlată. De îndată ce s-a asigurat că persoana ce urmează a fi percheziţionată nu are asupra sa arme ori după ce acestea au fost ridicate, se procedează la efectuarea percheziţiei propriu-zise, la examinarea minuţioasă a tuturor obiectelor de vestimentaţie, a lenjeriei, precum şi a încălţămintei. Există situaţii în care efectuarea unei percheziţii corporale amănunţite nu este posibilă şi nu este indicat a se efectua, dat fiind locul în care a fost prinsă persoana suspectă – situaţii ce se pot întâlni în cazul reţinerii autorilor unor furturi din buzunare, săvârşite în mijloacele de transport în comun sau a unor furturi din autoturisme, săvârşite în timpul nopţii. În aceste situaţii, deoarece percheziţia corporală necesită examinare minuţioasă a fiecărei piese de vestimentaţie, acesta operaţie se va realiza într-un loc adecvat, ca principiu, la sediul organului judiciar. Pentru a nu rămâne nici o porţiune necontrolată, percheziţia corporală trebuie efectuată într-o anumită ordine, de regulă de sus în jos, examinarea începând cu obiectele ce acoperă capul (căciulă, şapcă, basc, batic, etc.) şi se continuă cu îmbrăcămintea, la care se 161 A. Ciopraga, op. cit., pag. 124; E. Stancu, op. cit., pag. 462. C. Aioniţoaie, V. Bercheşan. op. cit., pag. 222. 162 C. Pletea op. cit. pag. 335 120 GABRIEL ION OLTEANU MARIN RUIU vor controla, mai întâi buzunarele, de unde se vor scoate toate obiectele, verificându-se dacă nu au căptuşeli duble. Pentru examinarea amănunţită a îmbrăcămintei şi a corpului, se poate cere celui percheziţionat să se dezbrace, ceea ce va permite, totodată, descoperirea obiectelor înfăşurate în jurul unor anumite regiuni ale corpului163. Practica organelor judiciare oferă numeroase exemple ale unor persoane cărora li s-au găsit arme, metale preţioase, droguri, sume de bani etc. introduse în diverse compartimente amenajate în acest scop pe îmbrăcăminte sau prinse de corp cu benzi adezive sau bandaje. La articolele de îmbrăcăminte164 – paltoane, pardesie, sacouri, pantaloni, rochii, fuste – se examinează gulerele, reverele, căptuşeala, mânecile, manşetele, peticele, centurile, nasturii, insignele, broşele etc., iar acolo unde este cazul se procedează la desfacerea cusăturilor în porţiunile unde sunt indicii că au fost ascunse obiectele căutate. Cercetarea obiectelor de vestimentaţie începe din exterior către interior, şi vizează pieptul, spatele, căptuşeala buzunarelor, urmărindu-se depistarea buzunarelor sau compartimentelor duble în anumite porţiuni ale hainelor. Intre căptuşeală şi stofă, în perniţele de la umeri, în revere etc. pot fi ascunse înscrisuri, tablouri (evident numai pânza) lanţuri de aur, pietre preţioase, diamante, doze de droguri etc.165. La încălţăminte se va examina căptuşeala, branţurile, tocul, glengul şi pingeaua care oferă posibilităţi reale de ascundere a celor mai variate obiecte – de la droguri până la explozivi166. Vor fi supuse examinării atente şi o serie de obiecte accesorii de folosinţă curentă, aflate asupra persoanei, cum ar fi: portmonee, agende, cutii de chibrituri, pachete de ţigări, portţigarete, bastoane, umbrele, aparate de fotografiat şi alte asemenea obiecte, în care pot fi ascunse sau disimulate diferite aparate sau arme ori care pot servi ca loc de ascundere a unor obiecte de dimensiune redusă. Cu aceeaşi atenţie se impune a se proceda şi în cazul bagajelor aflate asupra persoanei (genţi, serviete, poşete, geamantane), care prin ele însele, pot oferi posibilităţi de ascundere (funduri duble, spaţii dintre căptuşeală şi înveliş etc.), după cum în interiorul acestora pot fi găsite obiecte dintre cele mai diferite care, de asemenea, oferă nenumărate posibilităţi de ascundere. Deoarece anumite obiecte pot fi produsul unor activităţi ilicite (furturi, tâlhării etc.), persoana asupra căreia se află va fi întrebată cu privire la conţinutul bagajelor, după care, procedându-se la examinarea acestora, se va verifica dacă între cele declarate şi cele 163 I. Mircea, op. cit. pag. 292 164 C. Pletea, op. cit. pag. 336 165 A. Ciopraga, op. cit. pag 125 166 I. Mircea, op. cit. pag. 293 121 TACTICĂ CRIMINALISTICĂ descoperite există concordanţă. În caz contrar, constatarea unor discordanţe flagrante între cele declarate şi conţinutul bagajelor poate constitui un indiciu asupra provenienţei ilicite a bunurilor167. Uneori, în practică, profunzimea unor examinări cu ocazia percheziţiei corporale propriu-zise a fost determinată de anumite moduri de operare ingenioase, folosite de făptuitori pentru ascunderea unor droguri, constând în introducerea acestora în anumite capsule din cauciuc, pe care le-au înghiţit, pentru ca, ulterior, după efectuarea controalelor, să le elimine. în acest sens, în practică au fost depistate numeroase cazuri de heroină introduse în corp, cu o capacitate de până la 10 grame, care erau înghiţite de curieri. Fiecare curier primea un comision de 1.000 dolari U.S.A. şi medicamente care să întârzie digestia şi tranzitul intestinal, pentru a evita expulzarea prematură a drogului. Depistarea a fost posibilă numai după efectuarea unor radiografii168. Având în vedere cele menţionate, considerăm că percheziţia corporală este una din primele activităţi pe care trebuie să o desfăşoare anchetatorii atunci când vin în contact direct cu persoane suspecte – de exemplu făptuitori surprinşi în timpul constatării în flagrant a unor activităţi ilicite, persoane descoperite în împrejurări de natură a le bănui implicarea lor în desfăşurarea unei activităţi ilicite, persoanelor urmărite în vederea reţinerii, arestării sau executării unei pedepse privative cu închisoarea. 3.5.2 Reguli tactice privind efectuarea percheziţiei domiciliare Acceptând că activităţile pregătitoare au fost desfăşurate la un nivel rezonabil, şi atât şeful cât şi membrii echipei sunt convinşi că riscurile pot fi controlate şi că activitatea poate fi desfăşurată în condiţii bune, se poate trece la deplasarea către zona în care se află domiciliul celui care va fi percheziţionat. Până la locul unde urmează a se efectua percheziţia, echipa trebuie să se deplaseze cu mijloace din dotare. Se pot spune multe locuri despre criză, despre veşnica problemă a dotării, însă, consider de neacceptat posibila deplasare – nici măcar ca excepţie – cu taxiul, cu mijloace de transport în comun sau pe jos. În ceea ce priveşte modul în care apare echipa în zonă trebuie manifestată maximă preocupare. Astfel, când domiciliul suspectului se află în mediul urban avem două ipoteze: - Într-o primă ipoteză domiciliul ce trebuie percheziţionat se află într-o clădire cu mai multe nivele şi mai multe apartamente – 167 C. Pletea, op. cit. pag. 337 168 C. Pletea op. cit. pag. 337 122 GABRIEL ION OLTEANU MARIN RUIU echipa îşi va parca mijlocul de transport în parcarea unei clădiri din apropiere asigurându-se că venirea sa nu este de natură a „deranja mediul” şi că nu va fi remarcată de persoana percheziţionată ori de apropiaţi ai săi; foarte important este ca, păstrându-se legătura cu personalul ce rămâne la mijlocul de transport, să se poată dispune deplasarea acestuia operativă, în funcţie de necesităţi, şi să se evite orice incident în legătură cu buna funcţionare a acestuia (anvelope dezumflate, geamuri sparte, furt de combustibil, a unor ornamente, oglinzi, piese ori chiar a întregii maşini). Membrii echipei vor continua deplasarea pe jos în vederea realizării dispozitivului de blocare şi pătrundere. Vor urca pe scări sau cu liftul, în funcţie de etajul la care se află apartamentul ce urmează a fi percheziţionat. Dacă se va folosi liftul, este bine ca acesta să fie oprit la alt etaj – unul mai sus sau unul mai jos, pentru a nu apare zgomote suplimentare – pentru a nu atrage atenţia şi pentru a facilita implementarea dispozitivului de blocare. - Domiciliul ce trebuie percheziţionat se află singur în curte, într-o zonă în care locuinţele sunt dispuse pe orizontală în imobile cu maxim 2 nivele – echipa va concepe realizarea dispozitivului de blocare şi pătrundere în aşa fel încât totul să se petreacă cât mai repede posibil. Persoana percheziţionată nu trebuie să aibă timp să reacţioneze împotriva acţiunilor echipei. Autovehiculul sau autovehiculele cu care s-a deplasat echipa vor fi parcate în faţa porţii/intrării şi în zona ce ar putea fi folosită de către persoana percheziţionată pentru a fugi (ieşirea din spate) chiar dacă s-ar pune problema trecerii prin una sau mai multe curţi. Motoarele nu vor fi oprite şi totul va fi gata pentru a putea fi folosit pentru a interveni în caz de fugă sau alte încercări disperate de a distruge probe, de a lua ostatici, a incendia, etc. Când domiciliul suspectului se află în mediul rural se poate accepta că ar trebui acţionat asemănător cu modul în care se acţionează în mediul urban atunci domiciliul se află într-o casă. Şeful echipei nu trebuie să omită faptul că deplasarea va avea o durată mai mare, drumurile comunale nu sunt, toate, asfaltate sau pietruite şi este posibil ca autovehiculele să se împotmolească în noroi sau să rămână blocate în gropi sau şanţuri. De asemenea, de la ieşirea de pe şosea până la locul percheziţiei trebuie parcursă o anumită distanţă iar ştirea despre acţiunea anchetatorilor va fi repede răspândită, astfel că există posibilitatea apariţiei unor reacţii emoţionale spontane, ce pot pune în dificultate desfăşurarea percheziţiei sau/şi membrii echipei. Am rezerve cu privire la oportunitatea opririi mijlocului de transport la şcoală, primărie, farmacie, magazin sătesc, poştă etc., membrii echipei urmând a se 123 TACTICĂ CRIMINALISTICĂ deplasa pe jos, individual sau în grupuri mici169. Mai ales în condiţiile unui mediu multietnic sau multireligios există posibilitatea escaladării situaţiei, generalizarea unei stări tensionate şi de aici la confruntare directă nu mai este decât un pas. Dacă echipa a ajuns cu bine şi a reuşit realizarea dispozitivului de blocare astfel încât să controleze tot ceea ce iese sau pătrunde în spaţiul imobilului ce urmează să fie percheziţionat se poate trece la pătrunderea în domiciliul persoanei de percheziţionat. Deşi percheziţia domiciliară este condiţionată de hotărârea magistraţilor170 nu ar fi rău dacă persoana, al cărei domiciliu urmează să fie percheziţionat, ar fi invitată la sediul organului judiciar pe baza unei legende ingenioase. În astfel de condiţii, dacă i se prezintă actul prin care s-a dispus efectuarea percheziţiei domiciliare şi hotărârea de a desfăşura activitatea imediat, este foarte posibil să fie evitate multe dintre dificultăţile ce ar putea apare în legătură cu pătrunderea. Totuşi, lucrurile nu sunt şi nici nu pot fi simple. Astfel pot apare mai multe situaţii171: - Imobilul este folosit de mai multe familii (persoane) – este o situaţie ce facilitează pătrunderea, raţionamente de ordin tactic fiind în favoarea solicitării unor alte persoane pentru a deschide uşa/poarta şi a facilita intrarea echipei în imobilul de percheziţionat. Desigur că se poate solicita şi ajutorul administratorului, a personalului de pază sau de la centrala termică, a poştaşului, a altor persoane care se află ocazional în incinta imobilului însă … totul trebuie pregătit cu atenţie – a lăsa loc pentru întâmplări „fericite” în cadrul demersului profesional este o cale sigură spre insucces, spre nereuşită. Mai mult, se poate planifica pătrunderea beneficiind de ieşirea unui membru al familiei percheziţionatului sau, chiar, a persoanei în cauză, utilă ar putea fi şi o vizită din partea unei persoane necunoscute172 care „a greşit adresa”. - Imobilul este folosit in exclusivitate de persoana percheziţionată – este o situaţie caracterizată de alte particularităţi. În primul rând, apariţia anchetatorilor – dacă aceştia sunt cunoscuţi persoanei percheziţionate sau îşi declină calitatea – pot crea aşa-numitul element surpriză, determinând, în acelaşi timp, aparent sau real, o reacţie de natură a întârzia pătrunderea motivată de nevoia de aranjare a ţinutei vestimentare, a spaţiului, o anumită teamă sau/şi 169 C. Pletea, op. cit. pag. 338 170 N.A. – tendinţa este ca instanţa de judecată să hotărască cu privire la desfăşurarea unei percheziţii domiciliare pe baza unor argumente promovate de către anchetatori care susţin necesitatea şi rolul rezultatelor în dezvoltarea anchetei 171 V. Bercheşan – Îndrumar complet de cercetare penală, Edit. Icar Bucureşti, 2001, pag. 280 172 A. Ciopraga, op. cit. pag 129; V. Bercheşan, op. cit. pag. 281. 124 GABRIEL ION OLTEANU MARIN RUIU încredere în faptul că anchetatorii nu au cum să găsească probe incriminatoare, etc. Se pot întâlni şi situaţii obiective care determină o atitudine negativă din partea persoanei percheziţionate cum ar fi: starea de boală, alterarea unor simţuri datorită vârstei înaintate, furia sau dezgustul creat de apariţia anchetatorilor, pe fondul unor „întâlniri” prealabile „agitate”. Există şi posibilitatea exprimării refuzului explicit de a deschide uşa/poarta, de a permite intrarea anchetatorilor în imobilul de percheziţionat, condiţii în care se pune problema pătrunderii în forţă – soluţie ce trebuie acceptată doar ca excepţie şi doar când există temeiuri serioase că mijloacele materiale de probă există în acel loc şi pot fi distruse de cel în cauză pentru a zădărnici efectuarea percheziţiei. În prezenţa martorilor asistenţi persoana aflată în locuinţa sau reşedinţa ce urmează a fi percheziţionată173, care refuză deschiderea uşii va fi atenţionată că anchetatorii trebuie să desfăşoare o activitate judiciară în legătură cu care sunt respectate toate condiţiile legale, că trebuie să le permită accesul, că, în caz contrar se va pătrunde în forţă. Odată atenţionările făcute, în lipsa unei reacţii adecvate – aici avem un element ce este interpretat subiectiv, persoana percheziţionată poate refuza accesul, în continuare, în mod explicit, situaţie în care lucrurile sunt clare; persoana percheziţionată poate condiţiona accesul de îndeplinirea unor condiţii care exced cadrului legal sau care ţin de realizarea unor drepturi personale, precum prezenţa avocatului, situaţie în care se va trece la acţiune, încă din cadrul activităţilor pregătitoare, echipa având grijă să anticipeze şi să satisfacă orice solicitare legitimă din partea celui percheziţionat; persoana percheziţionată poate solicita un răgaz pentru a ieşi din baie, a se îmbrăca, a se aranja pentru a arăta respectabil, etc., situaţie în care s-ar putea manifesta o anumită înţelegere, însă, foarte limitată în timp; persoana percheziţionată poate să tacă, o linişte totală, care invită, bineînţeles, la acţiune; persoana percheziţionată poate să se manifest în diverse alte moduri care vor trebui evaluate de către anchetatori care trebuie să aibă capacitatea de a face diferenţa între normalitate şi încercarea de a pune în dificultate percheziţia ori membrii echipei – a celui/celor care se opun pătrunderii anchetatorilor se va trece direct la acţiunea de anihilare a sistemelor de închidere. Foarte important este ca, toate aceste aspecte trebuie cunoscute încă din perioada de pregătire a percheziţiei, echipa trebuind să aibă răspunsuri adecvate la tot ceea poate apare. - persoana percheziţionată nu se află la domiciliul său din motive diferite, obiective sau subiective. Pentru astfel de situaţii organul 173 N.A. – trebuie avută în vedere, inclusiv, posibilitatea existenţei personalului angajat cu supravegherea şi paza imobilului (bodyguarzii) ce poate primi instrucţiuni speciale în vederea blocării accesului oricui, inclusiv a anchetatorilor 125 TACTICĂ CRIMINALISTICĂ anchetatorii pot proceda la sigilarea uşilor de acces şi aducerea persoanei la domiciliu în vederea efectuării activităţii procedurale respective sau poate pătrunde forţat în prezenţa unui reprezentant, a unui membru de familie, a unui vecin, având capacitatea de exerciţiu. Pătrunderea în clădirea unde urmează a se desfăşura percheziţia domiciliară poate fi acceptată şi ca moment iniţial al percheziţiei174. Pentru percheziţia domiciliară în cazul infracţiunii flagrante când făptuitorul vine împreună cu echipa care a făcut constatarea, apreciem că nu sunt probleme în privinţa pătrunderii. Problema este diferită în situaţia în care acesta se află în interior şi refuză să deschidă din motive lesne de înţeles, considerăm că soluţia care se impune este pătrunderea în forţă întrucât interesul justiţiei primează175. Legitimarea şefului echipei, arătarea scopului sosirii în locul respectiv şi prezentarea documentului în baza căruia se desfăşoară percheziţia domiciliară176, solicitarea documentelor ce dovedesc identitatea persoanei şi a unor informaţii despre spaţiul pe care-l foloseşte în exclusivitate, în comun, precum şi despre persoanele care se află în domiciliul de percheziţionat constituie activităţi urgente care se desfăşoară imediat după pătrunderea în domiciliul de percheziţionat. Este necesară şi legitimarea celorlalte persoane existente în apartamentul sau clădirea de percheziţionat iar după identificare şi percheziţia corporală sumară acestea vor fi introduse, pe cât posibil, într-o singură încăpere şi vor fi supravegheate corespunzător. Trebuie subliniat faptul că nu poate fi vorba, aici, despre o simplă supraveghere. De preferat este ca un anchetator să încerce să poarte un dialog cât mai consistent pe teme de interes pentru desfăşurarea percheziţiei şi pentru dezvoltarea anchetei. Există posibilitatea ca, sub presiunea momentului una sau alta dintre persoanele prezente să nu realizeze importanţa unor amănunte şi să ofere anchetatorilor informaţii care să se dovedească, ulterior, de maximă utilitate – despre amenajări interioare recente, despre hobby-uri ale suspectului care nu erau cunoscute anchetatorilor, legături cu alte persoane suspecte, întâlniri şi discuţii desfăşurate de curând, etc. Consider necesar să subliniez că, pentru siguranţa echipei, în mod obligatoriu, se va efectua percheziţia corporală a persoanei 174 V. Bercheşan, op. cit., pag. 281; C. Aioniţoaie ş.a., op. cit., pag. 225. 175 C. Pletea op. cit. pag. 339 176 N.A. – obligaţia legitimării şi prezentării documentului în baza căruia se desfăşoară percheziţia domiciliară este, expres, prevăzută în legea procesuală penală şi dovedeşte faptul că organele judiciare se bucură de protecţia legii în exercitarea atribuţiilor specifice ( art. 104 alin.1 din Codul de procedură Penală) 126 GABRIEL ION OLTEANU MARIN RUIU percheziţionate şi a celorlalte persoane descoperite în domiciliul său, deoarece în practică unele bunuri, sau înscrisuri, precum şi obiecte, instrumente sau arme au fost găsite asupra acestora. Importanţa juridică, a solicitării de către şeful echipei de a preda bunurile, înscrisurile sau valorile pe care le deţine şi tăgăduirea existenţei sau deţinerii lor de către percheziţionat, constituie momentul dovedirii bunei credinţe şi temeiul desfăşurării percheziţiei177, precum şi o posibilitate de cunoaştere şi evaluare a persoanei în cauză178. În continuare se trece „în revistă”, se „survolează”, se parcurge spaţiul de percheziţionat, se distribuie sarcini punctuale pentru fiecare membru al echipei, în funcţie de cele descoperite la faţa locului şi se stabilesc modalităţile de căutare; care se diferenţiază în raport de natura şi întinderea spaţiului de cercetat, numărul membrilor echipei, numărul persoanelor găsite în domiciliul sau reşedinţa persoanei percheziţionate şi periculozitatea acestora etc.179. Potrivit unei opinii aceasta constituie prima fază a percheziţiei care se deosebeşte de cea de a doua ce constituie percheziţia propriu - zisă180. Familiarizarea cu spaţiul de percheziţionat presupune nu numai cunoaşterea exactă a topografiei şi caracteristicilor sale, ci şi explicaţiile date de percheziţionat pentru destinaţiile încăperilor, persoanele care le folosesc, mobilierul şi aparatura existentă, iar până la verificarea efectivă, încăperile şi mobilierul, dacă este posibil, vor fi încuiate de şeful echipei181. Este bine ca înainte de începerea propriu-zisă a percheziţiei domiciliare să se atragă atenţia tuturor persoanelor existente – inclusiv membrilor echipei – că nu au voie să folosească mijloace de comunicaţie, chiar dacă sunt apelaţi, şi nici să părăsească spaţiul stabilit de şeful echipei182. Pentru realizarea acestei reguli telefoanele mobile vor fi închise şi strânse toate la un loc, pe toată durata percheziţiei183. Efectuarea percheziţiei se raportează la natura şi particularităţile locului cercetat. Indiferent de aceste particularităţi, 177 V. Bercheşan, op. cit, pag. 282. 178 N.A. – orice moment în care cele două entităţi – percheziţionat şi anchetator – sunt în raporturi nemijlocite, contribuie la cunoaşterea psihocomportamentală reciprocă. 179 C. Pletea, op. cit. pag. 340 180 I. Mircea, op. cit., pag. 295. 181 E. Stancu, op. cit., pag. 466 182 N.A. – în doctrină se insistă în mod deosebit pe acest aspect; a se vedea C. Suciu – Criminalistica, Edit. Didactică şi Pedagogică, Bucureşti, 1972, pag 547-548; I Mircea – Criminalistica, Edit. Lumina Lex Bucureşti, 2002, pag. 189 183 C. Pletea, op. cit. pag. 341 127 TACTICĂ CRIMINALISTICĂ atât doctrina cât şi practica judiciară subliniază importanţa respectării unor reguli precum184: - Activităţile de căutare trebuie să se desfăşoare sistematic – fiecare încăpere, piesă de mobilier, obiect de artă, casnic sau cu altă destinaţie, ce pot servi ca ascunzătoare, va fi analizată cu rigoare, după un plan dinainte stabilit, în cadrul activităţilor pregătitoare; potrivit planului activităţile de căutare se vor desfăşura, în fiecare încăpere, din dreapta sau din stânga uşii de acces. Personal, am rezerve atât cu privire la desfăşurarea „la întâmplare”, pornindu-se de la intrare, în dreapta şi în stânga, urmărindu-se pereţii şi apoi către centru încăperii, cât şi cu privire la desfăşurarea „în paralel” a activităţilor de căutare în mai multe încăperi concomitent185. Consider, ca fiind deosebit de important, faptul că activităţile de căutare trebuie desfăşurate de către o singură persoană – numai astfel se poate ţine sub un control eficient activitatea de căutare, rezultatele căutării, comportamentul celui care caută şi comportamentul persoanei percheziţionate186. În alte condiţii pot apare abuzuri şi provocări – se pot descoperi mijloace materiale de probă sau probe care „nu există”, care au fost create sau aduse de către membri ai echipei, beneficiind de lipsa de atenţie a celor din jur, concentraţi pe alte segmente de activitate. - Activităţile de căutare trebuie să se desfăşoare minuţios Cercetarea minuţioasă are în vedere încăperile, dependinţele, obiectele care vor fi examinate cu multă atenţie în aşa fel încât nici un element ce ar putea fi util anchetei să nu poată scăpa. Întinderea şi profunzimea activităţilor de căutare sunt în funcţie de natura obiectelor ce trebuie descoperite – într-un fel se poate proceda atunci când se caută autoturisme furate şi în cu totul alt fel se vor aborda activităţile de căutare a unor înscrisuri, bijuterii sau, chiar, arme de foc ce pot fi ascunse în incinte cu un volum mic, practic, aproape oriunde. Util este şi ca anchetatorii să nu uite că multe dintre obiectele ce pot constitui mijloace materiale de probă pot fi dezmembrate şi ascunse separat astfel că fiecare indiciu trebuie valorificat la maxim. - Pe parcursul desfăşurării activităţilor de căutare trebuie să se observe, evalueze şi interpreteze comportamentul persoanei percheziţionate şi a celorlalte persoane din anturajul său. Este o regulă ce trebuie urmărită de către toţi membrii echipei, şeful echipei de anchetatori fiind cel care trebuie să exceleze în a provoca comportamente, a evalua şi exploata manifestările comportamentale (atât cele verbale cât şi, mai ales, non-verbale). Ca 184 N.A. – regulile la care se face referire se regăsesc, cu diferenţe de formulare, în toate lucrările de specialitate 185 C. Drăghici, C.E. Ştefan, op. cit, pag. 140 186 N.A. – a se vedea şi C. Pletea, op. cit. pag. 341 128 GABRIEL ION OLTEANU MARIN RUIU principiu, manifestările comportamentale se intensifică pe măsură ce căutările se apropie de locurile unde au fost ascunse mijloace materiale de probă şi, din contră, se „calmează”, apare o anumită relaxare, pe măsură ce anchetatorul care caută se îndepărtează, a trecut ori se reorientează către altă direcţie decât zona de interes. După o evaluare a manifestărilor normale, la începutul percheziţiei, în legătură cu scotociri în zone neutre, fiecare manifestare trebuie interpretată şi exploatată în context. Atenţie, nu de fiecare dată când anchetatorii constată „abateri” de la normalitate trebuie acceptat că în zonă se găseşte ceva de interes pentru anchetă. Pe de o parte trebuie acceptat că manifestări comportamentale relevante generează nu numai activităţile de căutare; fiecare gest sau act al fiecărui membru al echipei de percheziţie poate genera manifestări intense. Astfel folosirea unor anumite elemente tehnologice, unele aprecieri în legătură cu obiecte, stări sau situaţii, descoperirea unor obiecte care nu se găsesc la locul lor, care sunt de uz personal, care atrag atenţia cu privire la aspecte din viaţa privată care trebuie să rămână la acest nivel, sunt de natură să genereze stres emoţional puternic care i-ar putea determina pe unii anchetatori, lipsiţi de experienţă, să considere că persoana în cauză are ceva de ascuns şi să insiste asupra unor zone lipsite de interes şi, mai grav, să atragă atenţia asupra faptului ca „pândesc” manifestările comportamentale şi se ghidează după acestea în demersul lor. - Percheziţia trebuie să se desfăşoare în strictă conformitate cu prevederile legii. În mod evident, tot ce se întâmplă pe parcursul desfăşurării percheziţiei domiciliare trebuie să se încadreze în prevederile legale pertinente atât desfăşurării percheziţiei cât şi respectării drepturilor fundamentale. Regulă devine, cu adevărat, importantă în condiţiile în care, pe parcursul desfăşurării activităţii, apar tot felul de incidente. Astfel, începând cu banalele solicitări ale unor persoane de a merge la toaletă, de a-şi lua „tratamentul”, de a ieşi ori de a comunica cu cineva şi terminând cu agravarea unei stări de boală la persoane care primesc îngrijiri ori se refac ambulatoriu după tot felul de accidente cardio-vasculare sau neurologice, apariţia unui incendiu, comportamentul greu de înţeles al unui copil de vârstă mică, totul trebuie să primească răspunsuri calificate şi, în mod absolut, cu respectarea drepturilor fundamentale şi altor drepturi procesuale sau de altă natură. Se afirmă, în doctrină187, că prin maniera civilizată, dar fermă, nelipsită de tact în care acţionează anchetatorii, pot fi prevenite discuţiile, protestele şi comportamentele necivilizate 187 E. Stancu, op. cit. pag. 467 129 TACTICĂ CRIMINALISTICĂ din partea celui percheziţionat, din partea familiei sale sau a altor persoane găsite la faţa locului. Respectarea regulilor precizate au în vedere, în primul rând, realizarea scopului percheziţiei şi, în al doilea rând, aspect deosebit de important, protejarea persoanelor care au furnizat informaţii despre locurile de ascundere – persoana percheziţionată trebuind să fie convinsă că găsirea probelor şi a mijloacelor materiale de probă s-a datorat perseverenţei membrilor echipei, profesionalismului lor. Încă din etapa desfăşurării activităţilor pregătitoare, anchetatorii trebuie să accepte – raţionament logic elementar – că atunci când o persoană are ceva de ascuns, în funcţie de particularităţile obiectului de ascuns, foloseşte orice incintă, recipient sau alt obiect pretabil a fi folosit ca ascunzătoare ori construieşte, special, o ascunzătoare pretabilă a ascunde ori a disimula prezenţa obiectului/obiectelor compromiţătoare. Ce ar trebui să facă membrii echipei de percheziţie pentru a putea descoperi cu uşurinţă locurile în care au fost ascunse obiecte de interes pentru anchetă ? Înainte de toate, anchetatorii trebuie să se raporteze la particularităţile locului de cercetat – fiecare loc, fiecare percheziţie având particularităţi importante – chiar şi în condiţiile percheziţionării succesive a unor imobile construite după acelaşi proiect. De la caz la caz, în practică au fost identificate ca ascunzători des folosite: recipiente (de orice natură); alimente feliabile sau care au o consistenţă adecvată pentru a ascunde în interiorul lor obiecte precum înscrisuri, telefoane mobile, memory-stickuri, droguri; lenjeria de pat sau cea de corp; obiecte de uz intim; piese de mobilier; tablouri; statuete din ghips, ceară sau alte materiale care permit intervenţii facile; parchetul; gresia; faianţa; tapiţeria; cămările; pivniţele; ş.a. În altă ordine de idei, mai trebuie respectate reguli precum188: - stabilirea prin măsurători a concordanţei dintre dimensiunile exterioare şi cele interioare a diferitelor obiecte susceptibile de a fi folosite ca ascunzători; - determinarea greutăţii normale şi a conţinutului unor recipiente – oale, cratiţe, ibrice, ceainice, borcane, rezervoare – în care se pot introduce obiecte de interes pentru anchetatori; - identificarea unor „împrejurări negative”, devieri de la starea normală, de la ceea ce se poate accepta ca firesc – diferenţe de nuanţă care pot trăda revopsiri, lipsa statului de praf caracteristic ori diferenţe semnificative de grosime pe suprafeţe învecinate, modificarea sunetului emis la lovirea unui corp de perete sau de alte 188 C. Drăghici, C.E. Ştefan, op. cit, pag. 143-144; C. Aioniţoaie, V. Bercheşan. op. cit., pag. 226. E. Stancu, op. cit. pag. 468 130 GABRIEL ION OLTEANU MARIN RUIU obiecte cu suprafeţe mari, poziţionarea unor piese de mobilier sau alte obiecte în locuri sau poziţii nefireşti; - verificarea modului cum sunt construite şi cum funcţionează diverse obiecte, piese de mobilier, instalaţii, aparate, care ar putea fi folosite ca ascunzători. Ca suport logistic se poate folosi trusa criminalistică, tehnologii care folosesc radiaţii invizibile sau/şi alte scule, dispozitive, elemente de tehnologie specifice aflate în dotarea altor specialişti care îşi dau concursul la buna desfăşurare a percheziţiei. Examinarea fiecărei clădiri are în vedere descoperirea modificărilor ce pot servi ca ascunzători şi va începe cu subsolul, pivniţele, dependinţele camerele de locuit sau altă destinaţie, terminându-se cu podul, exteriorul acoperişului şi anexele sale (coşuri de fum, elemente de aerisire, lucarnele, burlanele de scurgere etc.). Cercetarea zidurilor sau pereţilor are în vedere grosimea, înălţimea, nişele practicate, existenţa unor pereţi falşi, apoi tencuiala, zugrăveala, tapetul şi se efectuează cu ochiul liber sau aparatură optică adecvată. Existenţa unor ascunzători sunt evidenţiate datorită acusticii diferenţiate între zona respectivă (sunet gol) şi celelalte care au altă sonoritate. Examinarea tavanelor are în vedere, pe lângă cele arătate anterior, elementele de rezistenţă – placa de beton – grinzile, şi adăugirile ulterioare, cum ar fi tavanele false, lambriurile duble, elementele de umplutură (vata minerală, spuma poliuretanică), instalaţia şi corpurile de iluminat. Pereţii vor fi examinaţi avându-se în vedere cele de mai sus, atenţie sporită acordându-se diferenţelor de culoare, denivelărilor, dozelor de circuit electric, prizelor, întrerupătoarelor, elementelor de încălzire, elementelor de arhitectură şi decoraţiunilor interioare. Nu trebuie neglijate galeriile, perdelele, draperiile care sunt ascunzători uşor accesibile. Elementele de tâmplărie vor fi examinate sub aspectul naturii lor (lemn, pvc, aluminiu) culorii, mărimii - raportate la golurile rezultate din proiect, precum şi pervazurile, ornamentele, adăugirile ulterioare fiind evidenţiate după culoare, mod de asamblare etc. Sunt examinate nişele rulourilor, sistemele de ridicare, coborâre, închidere, cremoanele, glafurile şi mai ales exteriorul geamurilor. La tocurile uşilor se va examina compoziţia, construcţia, modul de fixare, pervazurile şi sistemul de închidere. Uşile celulare vor fi scoase din balamale pentru a cerceta partea inferioară şi cea superioară. Pardoselile, indiferent de natura lor, vor fi examinate sub aspectul culorii, denivelărilor, prezenţei prafului în rosturile scândurilor sau parchetului a chitului la gresie, finisajelor efectuate şi concordanţa lor cu celelalte încăperi, a plintelor sau pervazurilor ce constituie terminaţii. De asemenea, se vor examina şi locurile de sub piesele de mobilier existent în fiecare încăpere. La pardoselile din lut sunt prezentate ca metode de 131 TACTICĂ CRIMINALISTICĂ depistare a unor ascunzători, testul apei care se va infiltra în zonele afânate, sondarea cu o vergea metalică, folosirea detectoarelor de metale şi a celor de cadavre189. Cercetarea scărilor are în vedere materialul din care sunt construite – metal, beton, lemn – urmărindu-se îmbinările atât la trepte, cât şi la balustradă care pot oferi locuri ideale de ascundere. Examinarea obiectelor de mobilier se va face, piesă cu piesă, urmărindu-se detectarea pereţilor dubli, practicarea unor găuri în picioarele de sprijin, dublarea hiaturilor extensibile sau fixarea acestora şi crearea unor ascunzători190. Părţile tapisate, saltele, plăpumile şi pernele se examinează prin palpare sau desfacerea unei porţiuni care să permită introducerea mâinii, folosindu-se sonde metalice. Obiectele agăţate de pereţi – tablouri, gravuri, goblenuri, oglinzi, icoane – precum şi statuetele, bibelourile constituie reale posibilităţi de ascundere, motiv pentru care nu vor fi omise de la examinare. Albumele şi cărţile vor fi examinate bucată cu bucată, prin scuturare şi foiletare în realizarea scopului percheziţiei. Aparatele de uz casnic şi cele electronice vor fi examinate în măsura posibilităţilor pe care le oferă atât în exterior, cât şi în interior, urmărindu-se starea de funcţionare, abaterile de la forma standardizată pentru a depista locurile unde pot fi ascunse corpurile delicte. Vasele de bucătărie precum şi recipientele în care se păstrează alimente conservate oferă posibilitatea ascunderii unor obiecte de valoare cu volum mic (bijuterii, pietre preţioase). Sunt numeroase situaţiile când percheziţia se extinde şi în exteriorul spaţiului de locuit, examinarea efectuându-se potrivit aceloraşi criterii – construcţiile, amenajările existente, vegetaţia, acordându-se atenţie acelor aspecte ce nu concordă cu ambianţa generală. Diferenţele de culoare, de afânare a solului, vegetaţie deteriorată, etc., pot constitui indicii pentru ascunzători. Anchetatorii trebuie să prezinte obiectele, înscrisurile sau valorile descoperite percheziţionatului (persoanei în prezenţa căreia se efectuează percheziţia) şi martorilor asistenţi, solicitând acestuia sau persoanelor care-l reprezintă să se pronunţe dacă le recunoaşte şi să le însemneze pentru neschimbare după care vor fi etichetate şi sigilate191. Obiectele, valorile, înscrisurile recunoscute, însemnate şi sigilate se ridică în vederea cercetărilor, iar cele care nu pot fi ridicate sunt lăsate persoanei la care se află sau în custodia altei persoane. Acestora li se atrage atenţia să nu le folosească, 189 C. Pletea, op. cit. pag. 342 190 E. Stancu, op. cit. pag 472; A. Ciopraga, op. cit. pag. 135 191 C. Pletea, op. cit. pag. 343 132 GABRIEL ION OLTEANU MARIN RUIU înstrăineze, distrugă ori să le schimbe destinaţia pentru că vor suporta rigorile legii penale. În cazul în care la percheziţie sunt descoperite obligaţiuni bancare, titluri de valoare, înscrisuri care au ca obiect desfăşurarea unor operaţiuni bancare, carduri, anchetatorii vor încerca să lămurească toate datele de interes – titularul de cont, banca, identitatea contului, operaţiuni recente, serii şi numere, etc. În cazul bijuteriilor nu se vor reţine date cu privire la natura materialului, carataj sau greutate decât în conţinutul declaraţiilor făcute de către persoana percheziţionată. Nu trebuie uitat că pe tot parcursul percheziţiei persoana percheziţionată va fi menţinută în continuă conversaţie pentru a sesiza şi valorifica stimulii psihocomportamentali. Activităţile sus menţionate fac imposibilă o contestaţie ulterioară a persoanei percheziţionate cu privire la provenienţa şi identitatea bunurilor găsite sau substituirea unora dintre ele, cum ar fi cazul bijuteriilor (de un anumit carataj cu cele care imită foarte bine aurul). Obiectele, înscrisurile sau valorile recunoscute şi însemnate spre neschimbare se sigilează, luându-se măsuri pentru conservarea lor astfel încât acestea să-şi păstreze valoarea atât ca mijloace de probă, cât şi potrivit destinaţiei lor. Cele ce nu pot fi însemnate ori pe care nu se pot aplica etichete sau sigilii se împachetează ori se închid, pe cât posibil împreună, după care se vor aplica sigilii pe coletele respective. Bunurile perisabile, metalele, sau pietrele preţioase şi semipreţioase naturale, mijloacele de plată străine, titlurile de valoare internă, obiectele de artă şi de muzeu, colecţiile de valoare, precum şi sumele de bani ce au legătură cu desfăşurarea activităţii ilicite se ridică în mod obligatoriu, urmând regimul stabilit de lege. La fel se procedează cu obiectele sau înscrisurile a căror circulaţie sau deţinere este interzisă192. Trebuie observat că anchetatorii pot ridica în vederea continuării cercetărilor numai obiectele şi înscrisurile care au legătură cu desfăşurarea activităţii ilicite cercetate. O anumită discuţie poate apare – atât la nivel doctrinar cât şi în practică – în legătură cu dreptul persoanei percheziţionate de a solicita şi obligaţia corelativă a şefului echipei de percheziţie de a demonstra legătura dintre ceea ce se ridică şi activitatea ilicită cercetată, respectiv, necesitatea ridicării fiecărui obiect sau înscris, în parte. Cu certitudine că dreptul persoanei cercetate la apărare nu poate fi negociat, de asemenea, dreptul de a fi informată ori dreptul de a se opune posibilelor abuzuri ale anchetatorilor, sunt drepturi ce nu trebuie neglijate. Ca soluţie, personal, văd – pentru a preveni discuţii 192 Codul de Procedură Penală art. 105, alin. 2 133 TACTICĂ CRIMINALISTICĂ şi conduite de opoziţie care ar putea escalada la nivel de conflict fizic – o atitudine de „bun profesionist” a anchetatorilor care vor ridica doar ceea ce, în mod evident, are legătură cu activitatea ilicită cercetată şi care, în mod evident, sunt importante pentru ancheta în desfăşurare. Desigur că, persoana percheziţionată îşi păstrează dreptul de a depune cereri şi a se plânge împotriva a tot ceea ce consideră a fi un abuz. De exemplu, va putea să solicite restituirea obiectelor care nu mai sunt importante pentru anchetă, obiectele care, după ce au fost examinate, s-a dovedit că poartă urme care nu au legătură cu activitatea cercetată, etc. Ce trebuie să facă anchetatorii dacă persoana percheziţionată recunoaşte că are şi pune la dispoziţia acestora obiecte şi înscrisuri care au legătură cu cauza ? În sensul strict al legii, anchetatorii ar trebui să nu mai efectueze percheziţia deoarece scopul acesteia s-a realizat, iar probaţiunea, implicit administrarea justiţiei, nu ar avea de suferit. O asemenea conduită este dăunătoare scopului procesului penal, aflarea adevărului ar fi stânjenită iar probele administrate nu ar lămuri cauza sub toate aspectele, diminuând rolul activ al organului de urmărire penală şi implicit activitatea instanţei de judecată193. Aceasta este raţiunea pentru care legea procesuală penală a prevăzut, în mod expres, ridicarea acelor probe deţinute contrar legii, opinie învederată de literatura de specialitate194 şi practica judiciară195. Aici, este locul pentru a sublinia un aspect foarte important ce ţine de conduita anchetatorilor, de deontologia, de profesionalismul de care trebuie să dea dovadă – împrejurările din viaţa personală a celui la care se efectuează percheziţia, a celor care locuiesc cu acesta, care neavând legătură cu cauza, nu trebuie să devină publice. Orice informaţie deţinută de organul judiciar referitoare la persoana percheziţionată sau membrii săi de familie, aspectele ce privesc modul de viaţă, condiţiile de locuit, sinceritatea relaţiilor de cuplu etc. ţin de viaţa intimă, familială şi privată, ocrotită prin normele legale oriunde în lume. Atunci când rezultatele percheziţiei domiciliare fac necesară reţinerea sau arestarea persoanei percheziţionate, procedura va începe să fie derulată numai după conducerea sau aducerea persoanei în cauză la sediul organului judiciar. 193 C. Pletea, op. cit. pag 344 194 I. Mircea, op. cit., pag. 294. 195 V. Bercheşan – Îndrumar complet..., op. cit. pag. 281. 134 GABRIEL ION OLTEANU MARIN RUIU 3.5.3 Particularităţi ale desfăşurării unor categorii de percheziţii Percheziţia efectuată la locul unde îşi desfăşoară activitatea o persoană juridică – Este guvernată, ca principiu, de aceleaşi reguli ce privesc percheziţia corporală şi cea domiciliară, fiind, totuşi, mai dificilă. O primă şi importantă dificultate ţine de, nu neapărat de delimitarea spaţiului ce poate fi subsumat noţiunii de loc unde îşi desfăşoară activitatea o persoană juridică ci, mai degrabă de stabilirea, cu o precizie rezonabilă, a locurilor unde suspectul a putut avea acces196. De exemplu, este uşor de identificat biroul în care îşi desfăşoară activitatea o persoană suspectă, însă, mult mai greu va fi de stabilit perimetrele în care persoana respectivă a avut acces. În strategia generală de dezvoltare a anchetei percheziţia la locul de muncă al persoanei suspecte este o continuare firească a percheziţiei domiciliare, de fiecare dată când anchetatorii au suspiciuni în legătură cu ascunderea unor mijloace materiale de probă în spaţii de la locul unde îşi desfăşoară activitatea profesională. Pentru desfăşurarea şi a acestui tip de percheziţie este necesară parcurgerea procedurii impuse de către legiuitor197. Ideal ar fi ca anchetatorii să pregătească în aşa fel activitatea încât să beneficieze de o invitaţie din partea conducerii executive, interesată, de altfel, în a aşi desfăşura activitatea cu persoane care nu au „probleme cu legea”. Pentru a fi exclus orice abuz, orice ingerinţă în buna desfăşurare a fluxurilor tehnologice, în respectarea secretului de producţie sau/şi a altor date de uz intern care nu trebuie să devină publice pentru că ar aduce prejudicii – de exemplu, prin favorizarea concurenţei – este bine ca la percheziţie să participe o persoană din sau un reprezentant al conducerii executive. Această „prezenţă” se va face simţită şi în conţinutul procesului verbal de percheziţie Potrivit unei opinii198 această percheziţie este mai dificilă decât cea domiciliară datorită faptului că noţiunea „loc de munca" nu este explicată de legea penală, iar deplasarea persoanei în cauză în incinta unde îşi desfăşoară activitatea este practic nelimitată. Limitele locului de muncă vor fi determinate în raport de natura atribuţiilor de serviciu şi de posibilităţile de acces în unele locuri adiacente (vestiar, grup sanitar etc.), consultându-se, împreună cu responsabilul resurselor umane, fişa postului de încadrare, fără a se 196 N.A. – a se vedea în acest sens şi E. Stancu, op. cit, pag. 473 197 N.A. – de fiecare dată anchetatorii vor trebuisă evalueze stadiul legislaţiei procedurale în materie atunci când vor să desfăşoare o asemenea percheziţie împotriva voinţei conducerii executive a persoanei juridice 198 C. Pletea op. cit. pag. 345, citându-l pe E. Stancu, op. cit. pag. 473 135 TACTICĂ CRIMINALISTICĂ neglija temperamentul persoanei, sfera relaţiilor, mobilitatea, preocupările extraprofesionale, etc. Dacă persoana îşi circumscrie activitatea într-un spaţiu limitat se va proceda întocmai ca la percheziţia domiciliară. Când posibilităţile de deplasare, potrivit atribuţiilor de serviciu, implică prezenţa sa în mai multe locuri, activitatea de căutare se va extinde şi asupra acestora dacă oferă posibilităţi de ascundere a obiectelor, valorilor, înscrisurilor ce constituie scopul percheziţiei. Din practica judiciară s-a desprins regula potrivit căreia percheziţia efectuată la locul de muncă să se desfăşoare, pe cât de posibil, în afara orelor de program, cu excepţia constatării în flagrant a activităţilor ilicite pentru a nu stânjeni fluxurile de producţie sau de altă natură specifice persoanei juridice unde este angajat cel percheziţionat. Percheziţia efectuată în locuri publice – fără a intra în chestiuni de natură procedurală199, apreciez, alături de alte puncte de vedere exprimate în doctrină200, că acest gen de percheziţie se efectuează numai după o analiză temeinică a oportunităţii şi necesităţii sale. Având în vedere particularităţile locului unde urmează a se efectua, anchetatorii trebuie să explice persoanelor prezente scopul activităţii şi să le solicite concursul în realizarea obiectivelor percheziţiei201. Nu este exclus ca în anumite situaţii activitatea anchetatorilor să fie obstrucţionată, motiv ce poate determina o restrângere temporară a libertăţii individuale a persoanelor în cauză sau dispunerea măsurii închiderii localului respectiv. Practica judiciară a cristalizat regulile tactice care se vor respecta la desfăşurarea percheziţiei în localurile publice după cum urmează: - componenţa echipei este mai complexă – avem ca element specific existenţa unei grupe de intervenţie şi a unei grupe de rezervă, capabile să controleze comportamentul tuturor persoanelor prezente, activitatea de percheziţie propriu-zisă începând numai după ce există un control rezonabil asupra situaţiei – trebuie să fie mai numeroasă, în raport cu particularităţile localului public, cu numărul şi „calitatea” persoanelor, cu scopul percheziţiei şi capabilă să riposteze în forţă dacă este cazul, pentru realizarea obiectivelor propuse; - examinarea sistematică a tuturor perimetrelor de interes, a locurilor şi obiectelor, în special a celor cu privire la care anchetatorii au informaţii că ascund ori oferă posibilităţi reale de ascundere a obiectelor compromiţătoare; 199 N.A. – consider că aspectele de natură procesual penală pot fi detaliate într-un mod mai adecvat într-o lucrare de Drept Procesual Penal 200 C. Aioniţoaie, V. Bercheşan. op. cit., pag. 232 201 C. Pletea op. cit. pag. 346 136 GABRIEL ION OLTEANU MARIN RUIU - examinarea în primă urgenţă a spaţiilor de lângă căile de acces pretabile pentru a facilita „evaporarea” mijloacelor materiale de probă căutate de către echipa de anchetatori; - prezentarea obiectelor, valorilor, înscrisurilor găsite în timpul percheziţiei, persoanei asupra cărora au fost găsite ori persoanelor care se aflau în imediata vecinătate a locurilor unde au fost descoperite; - audierea persoanelor arătate în legătură cu cele descoperite şi în legătură cu descoperirea lor în locurile (ascunzătorile) respective; - se vor face înregistrări de sunet şi imagine care să surprindă atât activitatea anchetatorilor – activităţile de căutare, mijloacele de probă descoperite, particularităţile acestora, locurile în care au fost descoperite – cât şi comportamentul persoanelor prezente la faţa locului – încercări de a se îndepărta de „zonele fierbinţi”, declaraţiile, observaţiile, protestele făcute, atenţionările către alte persoane, etc. - un exemplar din procesul verbal se va lăsa şi administratorului locului public. Percheziţia efectuata în locurile deschise – presupune căutarea probelor şi a mijloacelor materiale de probă în perimetrul unor spaţii îngrădite, determinate, ce aparţin unor persoane, sunt în folosinţa exclusivă a acestora sau a unui număr redus de persoane precum curţile, grădinile, terenuri cultivate, porţiuni de pădure, etc. Potrivit unor opinii202 în asemenea situaţii echipa de anchetatori nu efectuează o percheziţie ci, mai degrabă, o cercetare a locului faptei. Personal apreciez că este discutabilă conversia percheziţiei în altă activitate cu care se aseamănă. Este adevărat că de esenţa celor două activităţi – cercetarea la faţa locului şi percheziţia – este acţiunea de a căuta, inclusiv ceea ce se caută, este identic. Diferenţa o face natura locului pe care se desfăşoară activităţile de căutare, un loc care, în cazul percheziţiei, se bucură de un regim de ocrotire special din partea legiuitorului. În aceste condiţii, apreciez că echipa de anchetatori va desfăşura o percheziţie, de fiecare dată, când va desfăşura activităţi de căutare a probelor şi mijloacelor materiale de probă în perimetre ce se constituie ca anexă a domiciliului – curţi şi grădini – îngrădite şi recunoscute, ca atare, de către locuitorii din zonă. Atunci când, datorită rezultatelor obţinute în cadrul percheziţiei domiciliare, activităţile de căutare se extind în perimetre neîngrădite, în incinta cărora poate pătrunde orice persoană datorită lipsei unui control eficient al accesului, în considerarea şi a unei distanţe la care se află, de cele mai multe ori, aceste perimetre de domiciliul persoanei 202 E. Stancu, op. cit. pag. 473 137 TACTICĂ CRIMINALISTICĂ percheziţionate, se poate accepta că, în fapt, percheziţia se transformă în cercetare la faţa locului. În raport de natura terenului, de scopurile stabilite şi de componenţa – care trebuie să fie, iar dacă nu, să devină adecvată – echipei de percheziţie se stabilesc metodele de căutare care se aseamănă cu cele folosite la cercetarea la faţa locului203. Când suprafaţa de căutare este întinsă se poate proceda la împărţirea pe sectoare sau se va încerca „greblarea” perimetrului respectiv, astfel încât, nici o porţiune din locul cercetat nu trebuie omis de la activitatea respectivă204. În unele situaţii se impune şi folosirea câinilor antrenaţi pentru prelucrarea urmelor olfactive sau pentru depistarea drogurilor, cadavrelor ori persoanelor dispărute precum şi unele mijloace tehnice, cum ar fi: sondele metalice, detectoarele de metale sau cadavre, magneţi foarte puternici, cazmale, târnăcoape, lopeţi etc. Percheziţia repetată – se desfăşoară atunci când prima percheziţie, sau percheziţia anterioară, a rămas fără rezultat, în condiţiile în care anchetatorii au convingerea că, totuşi, în locul de percheziţionat sunt ascunse obiecte de interes pentru cauză. Există şi posibilitatea ca anchetatorii, la prima percheziţie, din motive diverse (obiective sau/şi subiective), să fi manifestat o lipsă de atenţie, o anumită ignoranţă în legătură cu zone, obiecte sau comportamente ale persoanelor prezente. De asemenea, există şi posibilitatea ca echipa să nu fi fost suficient de pregătită, să nu fi avut la dispoziţie elemente tehnologice, sau acestea să se fi stricat inexplicabil, şi, astfel, să fi putut examina adecvat anumite zone sau obiecte. Mai mult, nu întotdeauna repetarea unei percheziţii este consecinţa unei nereuşite205, ea putând constitui un valoros procedeu tactic. Există posibilitatea ca suspectul, fiind convins că anchetatorii negăsind nimic compromiţător, „în prostia lor” l-au scos din cercul de suspecţi şi, în consecinţă poate scoate obiectele compromiţătoare din ascunzătoare să le admire, să … încerce să le valorifice, distrugă, etc. aproximativ la fel pot sta lucrurile în condiţiile în care ceea ce căutau anchetatorii nu se găsea în acel loc – există posibilitatea ca suspectul să scoată din ascunzătoare obiectele respective şi să încerce să le folosească în conformitate cu scopul propus prin desfăşurarea activităţii ilicite. De fiecare dată trebuie acţionat cu maximă precauţie, pe baza unui plan bine elaborat care să permită controlul şi a riscurilor suplimentare. 203 N.A. – metoda obiectivă, metoda subiectivă, metoda mixtă; a se vedea cap. 1 204 A. Ciopraga. op. cit., pag. 141. 205 E. Stancu, op. cit. pag. 478 138 GABRIEL ION OLTEANU MARIN RUIU Percheziţia sistemelor informatice – Înainte de toate este necesară securizarea locului faptei şi identificarea probelor aflate în pericol, în scopul evitării distrugerii acestora. Anchetatorii care efectuează această activitate trebuie să cunoască foarte bine soft-ul care va fi verificat – fiind recomandabilă participarea unor specialişti de încredere, care să permită obţinerea de rezultate cât mai bune. Totodată, probele trebuie căutate în raport cu funcţia pe care o îndeplineşte calculatorul respectiv. Astfel, putem avea calculatoare singure ori conectate în reţea (L.A.N., W.A.N.). În fiecare caz trebuie acţionat cu maximă diligenţă. Ca aspect tehnic, trebuie căutate în special fişierele cu extensia LOG („jurnal”), care conţin identitatea utilizatorului. Acestea pot fi uneori programate să se şteargă peste câteva zile, sau chiar ore. Foarte important este ca identificarea datelor să se facă după informaţiile obţinute prin desfăşurarea altor activităţi şi nu prin cercetarea „în orb”. Ori de câte ori pentru descoperirea şi strângerea probelor este necesară cercetarea unui sistem informatic sau a unui suport de stocare a datelor informatice, anchetatorii vor proceda la ridicarea obiectelor care conţin datele informatice de interes pentru anchetă. În măsura în care aceasta ar afecta grav desfăşurarea activităţii persoanelor fizice sau juridice care deţin aceste obiecte, se poate accepta efectuarea de copii – ce pot servi ca mijloc de probă. În cazul în care, cu ocazia cercetării unui sistem informatic sau a unui suport de stocare a datelor informatice, se constată că datele informatice căutate sunt cuprinse într-un alt sistem informatic sau suport de stocare a datelor informatice şi sunt accesibile din sistemul sau suportul iniţial, se poate dispune, de îndată, autorizarea efectuării percheziţiei în vederea cercetării tuturor sistemelor informatice sau suporturilor de stocare a datelor informatice căutate. Dacă în cursul efectuării unei percheziţii domiciliare, organul judiciar găseşte la locul percheziţiei un sistem informatic (calculator), impunându-se verificarea documentelor şi a informaţiilor stocate în acesta, va fi necesară obţinerea unei autorizaţii distincte de la judecător, alta decât autorizaţia care avea ca obiect percheziţia domiciliară206. Autorizaţia de percheziţie trebuie să cuprindă, pe lângă datele cunoscute şi menţiunea de verificare a mijloacelor informatice, precum şi mediile ce vor fi cercetate (computere personale, reţele, medii portabile). Dispoziţiile din Codul de Procedură Penală referitoare la efectuarea percheziţiei domiciliare, se aplică în mod corespunzător207 – în ceea ce priveşte intervalul legal şi regulile tactice aplicabile. 206 Ioan Dascălu, Cristian-Eduard Ştefan, Marin-Claudiu Ţupulan – Percheziţia judiciară, Editura Sitech, Craiova, 2008, pag. 104 207 art. 56 din Legea 161/2003 139 TACTICĂ CRIMINALISTICĂ Judecătorul trebuie să-şi formeze convingerea cu privire la folosirea de către o anumită persoană, la desfăşurarea de activităţi ilicite, a unui sistem informatic sau cu privire la existenţa unor informaţii importante pentru soluţionarea cauzei penale, care pot proba implicarea persoanei în activitatea ilicită în mediile de stocare ale acelui sistem. Percheziţia ca şi ridicarea computerelor nu se referă numai la unitatea centrală de prelucrare a datelor. Termenul de computer priveşte ansamblul de componente hardware, software, precum şi datele conţinute în unitatea centrală. O problemă importantă în managementul anchetei o constituie determinarea rolului calculatorului în pregătirea, desfăşurarea sau valorificarea rezultatelor unei activităţi ilicite. Astfel, înainte de efectuarea unei percheziţii asupra unui sistem sau a unei părţi din acesta şi asupra informaţiei pe care o deţine este foarte important să se determine rolul jucat de calculator în activitatea ilicită – el poate fi proba incontestabilă care dovedeşte desfăşurarea unei activităţi ilicite şi implicarea unor anumite persoane în pregătirea, desfăşurarea şi valorificarea rezultatelor acesteia sau poate fi doar un dispozitiv de memorizare ori şi una şi alta, concomitent. Odată ajunşi la locul în care se află sistemele informatice ce fac obiectul percheziţiei, anchetatorii trebuie să se asigure de accesul la acestea. Recomandarea Consiliului Europei (95)13 menţionează ca necesară includerea în legislaţiile naţionale penale a obligaţiei de a permite accesul la sistemele informatice, atât din partea celor care răspund de, cât şi a oricăror persoane ce au cunoştinţă de modul de funcţionare a acestora. Pe lângă accesul fizic, aceste persoane au datoria de a furniza şi informaţii referitoare la securitatea sistemului, informaţii care să permită anchetatorilor accesul la datele stocate în sistemele informatice respective. Înainte de a trece la examinarea sistemelor informatice, anchetatorii trebuie să aibă în vedere respectarea procedurilor criminalistice tradiţionale de analiză a spaţiului percheziţionat, cum ar fi căutarea, revelarea, fixarea, ridicarea, etc. urmelor şi a altor mijloace materiale de probă – urme de mâini, create de diferite părţi ale corpului uman, urme biologice, etc. De asemenea, poate avea o anumită relevanţă imaginea aflată pe ecranul monitorului în momentul pătrunderii echipei de percheziţie; aceasta poate fi fixată prin înregistrări de sunet şi imagine. Sistemele informatice trebuie manipulate şi ridicate de membrii echipei de cercetare astfel încât să nu se şteargă nici o categorie de urme utilă pentru dezvoltarea anchetei – există posibilitatea ca informaţiile furnizate de calculatoare să reprezinte un material probator important pentru cauză, dar, totuşi, să fie necesară şi dispunerea unei expertize dactiloscopice pentru a 140 GABRIEL ION OLTEANU MARIN RUIU identifica persoanele care au utilizat sau, cel puţin, au avut contact fizic cu sistemul. De subliniat, aici, faptul că şeful echipei de percheziţie trebuie să manifeste o grijă deosebită pentru a controla accesul în zona în care se găsesc sistemele de percheziţionat întrucât o parte dintre persoanele „din zonă” ar putea avea aptitudinea şi chiar motivaţia necesară distrugerii probelor informatice. Punctual, în timpul efectuării percheziţiei, dacă suspectul este prezent, anchetatorii trebuie să împiedice orice apropiere a sa de sistemul informatic, mai ales dacă persoana respectivă are pregătire superioară în domeniul informatic, aceasta putând altera intenţionat datele aflate pe calculatorul său, fără ca organul judiciar să poată sesiza acest lucru208. Calculatorul poate fi programat ca la unele comenzi să şteargă date, cu consecinţa pierderii totale a unor date, comenzi ce pot fi mascate sub numele unor comenzi uzuale ale sistemului de operare folosit209. Dacă suspectul insistă să ajute organul judiciar în procesul de închidere a calculatorului sau a procesului de ridicare a componentelor sistemului, acesta poate să descrie anchetatorilor operaţiunile pe care doreşte să le execute, şi, chiar, să le scrie pe hârtie. Anchetatorii nu vor urma indicaţiile suspectului, ci, le vor comunica experţilor ce efectuează analiza sistemelor informatice – aceştia vor putea fi avertizaţi în acest mod de eventualele capcane introduse de suspect. Echipa trebuie să identifice probele aflate în pericol imediat (de exemplu, procesul de formatare al unui disc, situaţie în care se va întrerupe această operaţie chiar dacă este necesară deconectarea sistemului). Având în vedere cantitatea mare de informaţii şi de probe furnizată de aceste sisteme, s-ar putea ca suspecţii să încerce să afirme că sistemele respective nu le aparţin sau că nu au fost folosite de ei. Foarte important este ca anchetatorii să poată stabili o evidenţă, cât mai strictă, a persoanelor asupra cărora a fost găsit fiecare sistem sau mediu de stocare, în parte, şi identitatea proprietarului. Unde se pot afla datele de interes pentru anchetă ? Pot fi întâlnite două situaţii: calculatoare personale izolate şi reţele de calculatoare210. Calculatoarele personale izolate – Atunci când demersul judiciar are ca obiect calculatoare izolate, foarte important este să nu 208 G.I. Olteanu şi colectivul – Metodologie criminalistică – cercetarea activităţilor ilicite desfăşurate de către structurile infracţionale, Edit. A.I.T. Laboratories, Bucureşti, 2008, pag. 341 209 Ghidul introductiv pentru aplicarea dispoziţiilor legale referitoare la criminalitatea informatică, Internews Network, RITI dot-GOV şi Ministerul Comunicaţiilor şi Tehnologiei Informaţiilor, Bucureşti, 2004, pag.78 210 G.I. Olteanu şi colectivul – Metodologie criminalistică – cercetarea activităţilor ilicite desfăşurate de către structurile infracţionale, Edit. A.I.T. Laboratories, Bucureşti, 2008, pag. 342 şi următoarele 141 TACTICĂ CRIMINALISTICĂ se omită nici un dispozitiv de înmagazinare a datelor. Cele mai uzitate sunt: discurile fixe, dischetele flexibile, benzile de rezervă (back-up), discurile compacte (CD, DVD) precum şi orice alt dispozitiv care poate păstra date211. În plus, în pofida caracterului foarte specializat al activităţilor de căutare asupra sistemelor informatice, nu trebuie uitate procedurile tehnice de bază pentru căutarea, descoperirea, fixarea, ridicarea, examinarea şi exploatarea în interesul anchetei a urmelor lăsate de părţi componente ale corpului uman sau alte obiecte aflate în relaţie directă cu persoana făptuitorului şi activitatea sa ilicită – dacă identificarea reprezintă o problemă trebuie căutate fragmente de urme papilare, însemnări, etichete etc. care ar putea ajuta la dovedirea identităţii persoanei suspecte. În cazul în care datele sunt criptate, este foarte importantă obţinerea unei copii scrise a codului secret de acces. Nu trebuie uitat că informaţii utile pentru anchetă pot fi recuperate din multe dispozitive hardware, chiar din acelea care nu sunt asociate în mod normal funcţiei de memorizare. În general, dispozitivele de intrare-ieşire – aşa cum sunt tastaturile, monitoarele şi imprimantele – nu stochează date în mod permanent, ele sunt folosite spre a trimite şi a primi date între sistemele informatice. Odată ce calculatorul a fost deconectat, dispozitivele de intrare-ieşire nu înmagazinează informaţie. Cu toate acestea, există excepţii considerabile de la această regulă generală. Un specialist în tehnică de calcul poate găsi, utilizând tehnici speciale, date sau dovezi chiar şi pe dispozitivele de intrare-ieşire – pe cale de consecinţă este necesară o subliniere cu privire la necesitatea prezenţei, în cadrul echipei de anchetatori deplasate la faţa locului, unui specialist familiarizat cu posibilităţile de stocare şi cu procedurile de operare. Astfel, în cazul imprimantelor cu laser, este posibilă căutarea imaginilor cu ultima pagină tipărită. În plus, nu trebuie pierdut din vedere faptul că în imprimantă s-ar mai putea găsi alte coli de hârtie care să conţină informaţii ca urmare a unui gripaj anterior care nu a fost depanat. Mai mult, unele imprimante cu laser sunt dotate cu dispozitive ce au capacitate de memorizare ce înmagazinează datele unei pagini înainte de a o tipări, iar informaţiile vor rămâne acolo până când memoria imprimantei se epuizează şi se scrie peste ea. În cazul monitoarelor, orice ardere a fosforului din ecran poate dezvălui date sau grafice rămase pe acesta. Ca o chestiune de ordin practic212, trebuie menţionat că cei mai mulţi dintre cei care operează cu un 211 N.A. – dat fiind ritmul dezvoltării tehnologice şi multitudinea de producători interesaţi în dezvoltarea pieţei dispozitivelor de stocare a datelor informatice 212 C. Leu – Cercetarea la faţa locului în cazul infracţiunilor informatice, în Investigarea Criminalistică a Locului Faptei, Asociaţia Criminaliştilor din România, Bucureşti, 2004, pag. 285 142 GABRIEL ION OLTEANU MARIN RUIU sistem informatic fac copii de rezervă (back-up) ale fişierelor pentru a se asigura împotriva căderilor pe care le pot avea elementele hardware – în cazul în care are loc un eveniment de acest gen iar datele originale sau programele sunt distruse, ele pot fi ulterior recuperate folosind copiile de rezervă, cât de des sunt create aceste copii depinde doar de cel care foloseşte calculatorul. Calculatoare legate în reţea – Din ce în ce mai frecvent, pentru creşterea capacităţii de operare, calculatoarele sunt legate în reţea. În aceste condiţii a devenit mai important ca oricând să se stabilească cu certitudine ce tip anume de sistem va fi găsit la faţa locului. Fără o pregătire adecvată există posibilitatea ca echipa deplasată la faţa locului să descopere doar dispozitive de intrare-ieşire sau un simplu monitor (fără capacitate de memorizare) conectat la un sistem care înmagazinează datele într-un loc îndepărtat, la distanţe de mulţi kilometri, dacă nu chiar pe alt continent. Serverul – un calculator integrat într-o reţea care înmagazinează programe şi fişiere cu informaţii folosite de cei care sunt membrii ai reţelei – acţionează ca un disc de mare capacitate situat la distanţă permiţând înmagazinarea informaţiilor pe un sistem de calculator diferit de cel propriu. El poate fi – şi de cele mai multe ori este – situat într-o altă jurisdicţie decât aceea în care se află sistemul suspect. Toate reţelele, indiferent dacă este vorba de date sau voce, pot avea copii (arhive) de rezervă de rutină sau pentru cazurile de dezastru. A face copii de rezervă este un fapt de disciplină obişnuită, obligatoriu în cazul sistemelor cu mai mulţi abonaţi. Pe sistemele mai mari copiile pot fi create cu o frecvenţă mergând de la două până la trei ori pe schimb de lucru. De obicei copiile de rezervă sunt realizate o dată pe zi pentru sistemele mai mari şi o dată pe săptămână în cazul celor mai mici. Rezervele sunt, ca regulă, depozitate într-un loc controlat pentru a le asigura integritatea datelor. Administratorii de sistem au proceduri scrise care stabilesc frecvenţa cu care sunt create copiile de siguranţă şi unde vor fi păstrate. În cazul sistemelor mai mari, rezervele sunt păstrate în locuri mai îndepărtate. Există şi posibilitatea creării unor rezervele excepţionale – copii suplimentare ale datelor importante care trebuie să supravieţuiască în orice circumstanţe de urgenţă, precum incendii, inundaţii, etc. Aceste date sunt conservate într-un alt loc, de obicei, într-o altă clădire. În ceea ce priveşte efectuarea operaţiunilor de căutare a sistemelor informatice, aceasta nu este, neapărat, o operaţiune dificilă – obiectele căutate sunt concrete, tangibile şi pot fi deplasate în diferite locuri. Atunci când obiectul căutărilor este constituit din date informatice ori soft-uri totul devine mai complex. Consider utilă următoarea distincţie: 143 TACTICĂ CRIMINALISTICĂ 1) activităţi de căutare de date sau soft-uri care au ca obiect sistemul informatic aflat la locul unde se desfăşoară percheziţia; 2) activităţi de căutare de date sau soft-uri înmagazinate în afara locului în care se desfăşoară activitatea de căutare, sistemul informatic de la faţa locului fiind folosit pentru a accede la această locaţie exterioară213. Obţinerea informaţiilor dintr-un calculator cu mai mulţi abonaţi ridică unele probleme ce nu sunt întâlnite la activităţile de căutare clasice. Ca exemplu, atunci când sunt căutate documente, pot fi luate măsuri de securitate şi de protejare a acestora prin restrângerea accesului fizic şi îndepărtarea oricăror surse de potenţial pericol. În cazul documentelor electronice, trebuie cunoscut că acestea sunt mult mai uşor de modificat sau distrus. Modificările sau distrugerile pot avea loc chiar în timp ce se examinează o copie a documentului pe monitorul unui sistem informatic. În aceste condiţii, devine foarte important să se controleze posibilităţile de acces de la distanţă la documentele de interes pentru anchetă în timpul desfăşurării activităţilor de căutare – acest lucru poate fi făcut interzicând accesul la calculator, fie prin comenzi software, fie prin deconectarea fizică, acest lucru trebuind realizat doar de către un specialist, întrucât modificarea configuraţiei sistemului poate avea rezultate nedorite. Există posibilitatea ca date de interes pentru anchetă să se afle pe un sistem cu mai mulţi utilizatori. Dacă suspectul nu deţine controlul asupra sistemului informatic ci are doar date pe el, administratorul sistemului ar putea da dovadă de disponibilitate pentru a coopera cu membrii echipei care desfăşoară activităţile de căutare. În mod normal, un administrator de sistem poate foarte uşor să recupereze datele necesare. Un sistem informatic cu mai mulţi utilizatori are conturi specifice desemnate fiecărui abonat sau grup de abonaţi214. În timp de diferiţii abonaţi nu pot avea posibilitatea de a pătrunde în fişierele altora, administratorul de sistem (asemenea proprietarului de imobil care deţine cheile de la fiecare apartament) poate să examineze şi să copieze orice fişier din calculator. Odată determinat sistemul de operare şi luate măsurile de prevedere necesare pentru a asigura protecţia datelor, se va stabili modul de desfăşurare a activităţilor de căutare. Recomandabilă este folosirea unui program special de căutare care să permită orientarea investigaţiei spre examinarea unor nume, date şi fişiere specifice – 213 N.A. – orice calculator poate fi conectat la o reţea, ca atare, în orice situaţie trebuie să se ia în considerare şi posibilitatea ca posesorul sistemului informatic să fi înmagazinat informaţii preţioase într-un loc îndepărtat. 214 I. Dascălu, E. Stan, L. Giurea – Infracţiunile informatice – o nouă provocare pentru autorităţile statului, Pro Patria Lex 1/2002, Academia de Poliţie A.I. Cuza, pag. 86 144 GABRIEL ION OLTEANU MARIN RUIU astfel se poate trece în revistă hard disk-ul pentru descoperirea datelor recent şterse şi recuperarea în formate parţiale sau, uneori, complete. În unele cazuri se pot găsi fişiere într-un format care nu poate fi citit decât de programe utilitare, special concepute. Datorită faptului că datele informatice sunt foarte uşor de şters, activitatea trebuie pregătită cu maximă atenţie, totul trebuind înregistrat cu minuţiozitate astfel încât întregul efort să poată constitui material probator. Întrucât este de aşteptat ca şi făptuitorii să aibă cunoştinţe şi abilităţi peste medie, anchetatorii trebuie să ia în considerare posibilitatea ca sistemele informatice să fie dotate cu aşa-numitele „chei-fierbinţi” sau alte programe autodistructive care pot şterge dovezi vitale, în cazul în care sistemul este examinat de altcineva decât un specialist – de exemplu un făptuitor ar putea folosi un program, foarte scurt, care determină sistemul informatic să solicite periodic un cod de acces iar în cazul în care codul de acces nu este introdus corect în timp de zece secunde acesta urmează să distrugă automat toate datele sau ar putea instala comenzi ascunse sub simboluri uzuale, necesare pentru operarea sistemului, care odată accesate şterg date importante pentru funcţionarea sistemului ori pentru accesarea documentelor de interes pentru anchetă. Procedura ridicării sistemelor informatice de către organul judiciar în vederea percheziţionării lor în laborator urmează următoarele etape215: - Închiderea sistemului. Dacă sistemul a fost găsit închis în momentul pătrunderii echipei de anchetatori, acesta nu trebuie pornit sub nici un motiv. Se va proceda în continuare trecând la celelalte etape. Dacă sistemul a fost găsit deschis, el trebuie închis pentru a se putea proceda la ridicarea lui. Pentru închiderea sistemului se pot folosi următoarele procedee: deconectarea de la alimentarea cu energie electrică216 sau închiderea conform procedurii normale217. Organele judiciare sunt obligate să procedeze la ridicarea probelor fără alterarea datelor. Aşa cum am 215 Ghidul introductiv pentru aplicarea dispoziţiilor legale referitoare la criminalitatea informatică, Internews Network, RITI dot-GOV şi Ministerul Comunicaţiilor şi Tehnologiei Informaţiilor, Bucureşti, 2004, pag. 77-78 216 N.A. – această modalitate este de preferat în cazul în care organul judiciar nu are cunoştinţe în domeniul informaticii. Unele calculatoare dispun de surse de alimentare neîntreruptibile (UPS). În acest caz, pe lângă deconectarea de la sistemul de alimentare cu energie electrică, trebuie oprit şi acest sistem. Deconectarea nu va produce, în cele mai multe cazuri, pierderea de date, dar poate evita ştergerea unor informaţii relevante, cum ar fi fişierele temporare, care se pot şterge în cadrul procesului normal de închidere a calculatorului. 217 N.A. – această modalitate poate fi utilizată atunci când calculatorul este conectat în reţea, sau atunci când organul judiciar este asistat de o persoană ce are cunoştinţe asupra modului de funcţionare a sistemului respectiv, precum şi asupra procedurilor ce sunt folosite pentru închiderea lui. 145 TACTICĂ CRIMINALISTICĂ arătat, cei care folosesc sisteme informatice pentru a desfăşura sau, numai, a facilita desfăşurarea de activităţi ilicite, îşi iau măsuri de precauţie instalând programe de autodistrugere care ar putea să şteargă urmele sau probele electronice, dacă sistemul este cercetat de cineva care nu este expert în materie218. O deosebită importanţă o are şi identificarea de către anchetatori a unor modemuri sau dispozitive folosite de către făptuitori pentru crearea unei reţele sau acces la Internet. - Etichetarea componentelor. În cazul în care se impune dezasamblarea, fiecare componentă a sistemului trebuie etichetată înainte de modificarea configuraţiei în vederea ridicării probelor. În cazul cablurilor, se etichetează atât cablul, cât şi suporturile de unde a fost debranşat. În cazul existenţei unor suporturi care nu au conectate cabluri, este recomandabil ca să fie etichetate „neocupat”. Se poate realiza şi o schiţă a componentelor, cu precizarea simbolurilor folosite pentru etichetare. - Protejarea la modificare. Toate suporturile magnetice de stocare a datelor trebuie protejate împotriva modificării conţinutului lor. Unele tipuri de hard-discuri au contacte speciale care realizează protejarea la scriere. În cazul dischetelor, protejarea se va face prin mutarea martorului de permitere a modificărilor în poziţia „închis”. - Ridicarea propriu-zisă. Ridicarea probelor trebuie făcută cu multă grijă, evitându-se orice avariere a componentelor. Este recomandabilă împachetarea componentelor în ambalajul original, dacă acesta poate fi găsit, sau în ambalaj special ce asigură protecţia electrostatică a acestora. De asemenea, toate suporturile magnetice de stocare a datelor, vor fi ambalate şi sigilate în aşa fel încât accesul la ele să nu fie permis, până la desfacerea in laborator. O atenţie deosebită trebuie acordată modului în care se transportă componentele sistemelor informatice de la faţa locului la locul unde vor continua examinările. Sistemele de calcul devin din ce în ce mai complexe şi mai diverse iar evitarea greşelilor este imposibilă fără existenţa unei pregătiri adecvate a membrilor echipei deplasată la faţa locului. Bunăoară, trebuie evitată expunerea componentelor informatice la câmpuri magnetice sau electrice puternice, trebuie avute în vedere precauţii speciale atunci când dezasamblează sau asamblează componentele unui calculator, atât pentru protecţia elementelor hardware cât şi pentru păstrarea integrităţii şi accesibilităţii datelor ce sunt conţinute. Înainte de a deconecta orice cablu este indicată efectuarea de înregistrări de imagini cu sistemul informatic în ansamblu, cu monitorul, cu legăturile dintre elemente sistemului informatic, cu conexiunile la INTERNET sau la alte servere de lucru – toate 218 E. Stancu, op. cit, pag. 712 146 GABRIEL ION OLTEANU MARIN RUIU acestea vor documenta condiţiile în care se afla echipamentul înainte de începerea activităţilor de căutare. Deconectarea tuturor căilor de acces de la distanţă ale sistemului (firul de legătură al telefonului, cablurile de legătură cu serverul) astfel încât nimeni să nu poată altera sau şterge din memorie informaţii în timpul percheziţiei trebuie urmată imediat de etichetarea minuţioasă a fiecărui cablu, dispozitiv sau punct de conexiune la care cablul este cuplat. De asemenea, piesele de echipament vor fi dezansamblate, etichetate, inventariate şi ambalate adecvat, ferite de praf şi temperaturi extreme. Revenind la pregătire, nu este lipsit de interes să se stabilească cât mai multe elemente în legătură cu sistemul informatic, abilităţile şi cunoştinţele făptuitorilor – de exemplu: tipul de calculator folosit pentru desfăşurarea activităţii ilicite, ce fel de sistem de operare este folosit, dacă informaţiile căutate pot fi accesibile sau controlate, etc. Aceste aspecte sunt deosebit de importante deoarece nici un specialist nu poate stăpâni foarte bine toate sistemele existente. Pe piaţa de referinţă există configuraţii hardware/software, considerabil, diferite. Deşi cele mai multe sisteme sunt de tipul IBM sau compatibile cu IBM, ele pot funcţiona pe baza unei mari varietăţi de sisteme de operare (Windows, OS/2, UNIX, Linux, etc.). Calculatoarele Apple sunt, de asemenea, populare, acestea având un sistem de operare propriu. Odată aduse în laborator, componentele trebuie asamblate pentru a reconstitui sistemul original. Pentru aceasta se vor folosi înregistrările de sunet şi imagine efectuate în timpul desfăşurării percheziţiei în locul unde s-a descoperit sistemul informatic, respectându-se conexiunile originale, precum şi informaţiile obţinute de la martori în legătură cu practicile de utilizare a sistemului informatic respectiv. Primul pas în analiza probelor de natură electronică este legat de necesitatea asigurării veridicităţii lor. Pentru a putea dovedi veridicitatea probelor, este necesară ambalarea şi sigilarea acestora în modul amintit mai sus. Se recomandă ca analiza criminalistică a conţinutului discului să se realizeze pe o copie fidelă a discului original, realizată în laborator cu ajutorul unor programe şi dispozitive speciale. Procedeul nu presupune doar copierea tuturor fişierelor aflate pe disc, ci a întregului conţinut al discului, sector cu sector, inclusiv fişierele temporare, fişierele de schimb, fişierele şterse, chiar informaţia aflată pe porţiunile avariate ale discului, etc. O asemenea copiere de această natură se realizează cu ajutorul unor programe speciale. Se recomandă realizarea a două copii, pe una dintre ele 147 TACTICĂ CRIMINALISTICĂ realizându-se analiza propriu-zisă, cealaltă fiind o copie de rezervă219. Este recomandată, de asemenea, consemnarea detaliată de către organul judiciar a întregului proces de copiere, indicând echipamentele, programele şi mediile de stocare utilizate. Păstrarea în siguranţă a probelor se realizează în primul rând prin copierea conţinutului sistemelor informatice originale şi desfăşurarea investigaţiei criminalistice asupra unei copii de lucru, având aceleaşi caracteristici cu originalul. Investigarea criminalistică a sistemelor informatice necesită utilizarea unor instrumente specifice. Ca echipamente, organul judiciar trebuie să dispună de medii de stocare a datelor, în cantitate suficientă, şi de calitate superioară, pentru a permite copierea acestora de pe sistemul informatic analizat. În analiza sistemelor informatice este folosit un număr semnificativ de programe de calculator. Cu titlu de exemplu se pot menţiona programe pentru copierea exactă a conţinutului memoriei fizice, pentru analiza şi compararea fişierelor, pentru catalogarea conţinutului discului, pentru validarea şi autentificarea matematică a datelor, pentru recuperarea fişierelor şterse, programe de decriptare sau programe antivirus. Este necesar ca programele de calculator folosite de organul judiciar să fie înregistrate din punct de vedere al protecţiei drepturilor de autor aparţinând producătorilor acestor programe220. În cazul în care, cu ocazia cercetării unui sistem informatic sau a unui suport de stocare a datelor informatice, se constată că datele informatice căutate sunt cuprinse într-un alt sistem informatic sau suport de stocare a datelor informatice şi sunt accesibile din sistemul sau suportul iniţial, se poate dispune, de îndată, autorizarea efectuării percheziţiei în vederea cercetării tuturor sistemelor informatice sau suporturilor de stocare a datelor informatice căutate. Există însă şi în domeniul percheziţiei sistemelor informatice dispoziţii specifice. Astfel, datorită interconexiunii care există între sistemele informatice, datele stocate în alt sistem informatic decât cel care face obiectul percheziţiei pot fi accesate de la consola sistemului informatic percheziţionat. În această situaţie, percheziţia se poate extinde, cu autorizaţie şi asupra sistemului informatic aflat în reţea cu sistemul percheziţionat. În cazul în care se confirmă existenţa unei corespondenţe electronice între anumite persoane – în contextul cercetării unor anumite activităţi ilicite – şi organul judiciar doreşte 219 Ghidul introductiv pentru aplicarea dispoziţiilor legale referitoare la criminalitatea informatică, Internews Network, RITI dot-GOV şi Ministerul Comunicaţiilor şi Tehnologiei Informaţiilor, Bucureşti, 2004, pag.79 220 Ioan Dascălu, Cristian-Eduard Ştefan, Marin-Claudiu Ţupulan – Percheziţia judiciară, Editura Sitech, Craiova, 2008, pag. 111 148 GABRIEL ION OLTEANU MARIN RUIU acces la conţinutul acesteia, va solicita judecătorului autorizaţie pentru percheziţionarea calculatorului respectiv, operaţiune în cadrul căreia pot fi citite mailurile stocate. Această informaţie primară (dacă există corespondenţă electronică între două sau mai multe persoane) fundamentează solicitarea autorizaţiei de la judecător, căruia procurorul trebuie să-i dovedească, între altele, şi că există corespondenţă electronică între aceste persoane. În finalul activităţii, documentarea percheziţiei se va realiza prin întocmirea unui proces-verbal care va trebui să conţină, pe lângă menţiunile prevăzute în art. 91 şi 108 Cod de Procedură Penală şi informaţii cu privire la următoarele activităţi: programul informatic utilizat la percheziţionarea calculatorului, desigilarea componentelor în prezenţa suspectului şi a martorilor asistenţi, identificarea hard-discului (marca, seria) percheziţionat, menţiune cu privire la faptul că datele informatice stocate pe mediile percheziţionate nu au fost alterate, etc. Concluzionând, activităţile de căutare specifice desfăşurării percheziţiei în condiţiile desfăşurării de cercetări în cadrul cercetării activităţilor ilicite săvârşite contra datelor şi sistemelor informatice ori cercetării unor activităţi ilicite în cadrul cărora sistemele informatice au fost folosite pentru a pregăti, facilita desfăşurarea sau pentru a valorifica rezultatele, prezintă particularităţi legate de necesitatea prezenţei unui specialist informatician în cadrul echipei deplasate la faţa locului şi de operaţiunile şi măsurile de precauţie ce trebuie luate pentru păstrarea intactă a sistemelor şi a datelor informatice în vederea folosirii lor ulterioare în cadrul demersului judiciar. Un alt capitol important în desfăşurarea activităţilor de percheziţie este ascultarea în condiţiile specifice locului a persoanelor. Este necesar ca toate persoanele aflate la faţa locului să fie identificate şi ascultate pe rând urmărindu-se lămurirea unor probleme precum221: – identitatea proprietarului şi a persoanelor ce au dreptul de a opera cu sistemul informatic şi cu datele ce interesează ancheta; – parolele şi alte modalităţi de trecere peste barierele de acces; – scopul sistemului; – dispozitivele, programele, instrumentele folosite pentru securizarea sistemului, pentru distrugerea ori ascunderea de date sau autodistrugerea programată; – extrasite-urile unde mai sunt stocate date informatice; 221 C. Leu – Cercetarea la faţa locului în cazul infracţiunilor informatice, în Investigarea Criminalistică a Locului Faptei, Asociaţia Criminaliştilor din România, Bucureşti, 2004, pag. 286; 149 TACTICĂ CRIMINALISTICĂ – utilizarea sistemului în alte scopuri decât cele autorizate prin lege sau contract; – măsurile luate pentru securizarea spaţiului în care funcţionează sisteme informatice; – persoanele care au sarcini în interzicerea accesului şi operării abuzive a sistemelor informatice şi modul cum acestea şi-au îndeplinit sarcinile; – principalele ameninţări pentru securitatea sistemelor şi datelor informatice care au constituit obiectul activităţii ilicite; – alte evenimente sau indici de suspiciune întâlniţi în funcţionarea sistemului informatic. 3.6 Fixarea rezultatelor percheziţiei Rezultatele desfăşurării percheziţiei se consemnează în procesul verbal de percheziţie. Procesul verbal se întocmeşte imediat după terminarea percheziţiei şi poate avea ca anexe înregistrări de sunet şi imagine, schiţe şi desene ale locului percheziţionat, ale ascunzătorilor, ale altor zone de interes pentru anchetă222. Procesul verbal, principalul mijloc de fixare a rezultatelor unei percheziţii, trebuie să fie oglinda fidelă, completă şi exactă a tuturor activităţilor desfăşurate, a comportamentului persoanelor prezente, a tuturor constatărilor făcute. Potrivit legii şi literaturii de specialitate223 procesul verbal de percheziţie trebuie să conţină următoarele menţiuni: – Data şi locul întocmirii; – Componenţa echipei de anchetatori ce a desfăşurat percheziţia; – Referiri cu privire la temeiul desfăşurării percheziţiei şi la respectarea procedurii legale de dispunere; – Datele de identificare a martorilor asistenţi; – Precizarea faptului că echipa de anchetatori s-a legitimat, a arătat scopul sosirii în incinta respectivă şi au prezentat actul prin care se atestă respectarea procedurii legale de dispunere; – Menţiune despre legitimarea, identificarea şi rezultatul percheziţiei corporale efectuate tuturor persoanelor găsite în imobilul de percheziţionat; – Menţiune despre faptul că persoanei percheziţionate i s-a solicitat să predea bunurile, valorile, înscrisurile ce interesează cauza şi cele deţinute contrar legii, precum şi răspunsul dat la solicitarea anchetatorilor. În cazul predării de bună voie a unora 222 A. Ciopraga op. cit. pag. 140 şi urm. 223 V. Bercheşan – Îndrumar complet.... op. cit. pag 283-284. 150 GABRIEL ION OLTEANU MARIN RUIU dintre mijloacele materiale de probă se va consemna locul în care s-au aflat, descriindu-se fiecare obiect în parte şi, dacă este cazul, ascunzătorile folosite, precum şi motivele pentru care s-a hotărât continuarea percheziţiei ori s-a decis neefectuarea ei; – Descrierea perimetrelor, a altor spaţii pe/în care s-au desfăşurat activităţile de căutare şi celelalte activităţi desfăşurate de către echipa de percheziţie; menţiune cu privire la folosirea individuală ori în comun a spaţiilor respective; – Descrierea modului în care au fost desfăşurate activităţile de căutare şi a mijloacelor tehnice folosite; – Rezultatul activităţilor de căutare – mijloacele materiale descoperite; descrierea acestora; descrierea locurilor în care au fost descoperite; dacă au fost descoperite în ascunzători, descrierea acestora; – Menţiune despre faptul că obiectele, valorile, înscrisurile considerate de interes pentru anchetă au fost prezentate martorilor şi persoanei percheziţionate, că acestea au fost însemnate pentru neschimbare, fiind apoi ambalate şi sigilate; menţiune cu privire la obiectele ridicate în vederea cercetărilor, faptul că altele nu au mai fost ridicate, cu privire la obiectele lăsate în păstrare persoanei percheziţionate sau date în custodie unui terţ numit custode; – Menţiuni cu privire la distrugerile pricinuite de desfăşurarea activităţilor de căutare, amploarea acestor distrugeri, cauzele concrete care le-au determinat; – Menţiuni cu privire la comportamentul persoanelor prezente la faţa locului pe timpul desfăşurării percheziţiei, cu privire la declaraţiile, observaţiile sau obiecţiile pe care le au în legătură cu desfăşurarea percheziţiei, cu ridicarea unor obiecte sau cu conţinutul procesului verbal; – Menţiuni referitoare la măsuri deosebite luate de către anchetatori ca urmare a comportamentului sau stării persoanelor prezente ori ca urmare a dezvoltării altor stări de pericol la adresa activităţii ori a personalului; – Menţiuni referitoare la măsurile dispuse în legătură cu persoanele şi obiectele de interes pentru anchetă – conducerea sau aducerea persoanelor la sediul organului judiciar, ridicarea obiectelor în vederea continuării cercetărilor; – Menţiuni cu privire la efectuarea de înregistrări de sunet şi imagine; – Ora începerii şi ora terminării percheziţiei, numărul de exemplare în care a fost întocmit procesul verbal şi persoanele cărora le-a fost distribuit. – În ceea ce priveşte înregistrările de sunet şi imagine apreciez că trebuie urmărite regulile descrise la cercetarea la faţa locului. În principiu, instanţa, ca de altfel şi orice persoană interesată, are 151 TACTICĂ CRIMINALISTICĂ nevoie de înregistrări de sunet şi imagine care să confirme aspecte precum: – Identitatea locului percheziţionat; – Componenţa echipei de anchetatori deplasaţi pentru efectuarea percheziţiei; – Prezenţa martorilor asistenţi, a altor specialişti, şi a elementelor de dotare; – Modul în care s-a desfăşurat blocarea şi pătrunderea în spaţiul de percheziţionat; – Primele reacţii ale persoanei percheziţionate şi ale persoanelor descoperite în spaţiul de percheziţionat; – Prezentarea, legitimarea, anunţarea scopului percheziţiei de către şeful echipei de anchetatori; – Desfăşurarea legitimării, identificării şi percheziţiei corporale a persoanelor descoperite în incinta perimetrului de percheziţionat; – Desfăşurarea activităţilor de căutare şi rezultatele obţinute; – Bunurile, valorile ori înscrisurile descoperite – prezentarea lor, însemnarea spre neschimbare, ambalare sigilare; – Incidentele apărute, cu focalizare pe reacţia persoanelor prezente şi măsurile luate de către anchetatori; – Declaraţiile persoanei percheziţionate în legătură cu descoperirea unor obiecte considerate de interes pentru anchetă; – Măsurile dispuse în legătură cu obiectele şi persoanele prezente – în special pe comportamentul persoanelor aduse, argumentele care au făcut necesară conducerea, reacţia profesională a anchetatorilor. 152 GABRIEL ION OLTEANU MARIN RUIU Capitolul 4 - TACTICA ASCULTĂRII PERSOANELOR 4.1 Psihologia formării declaraţiilor Pentru a înţelege comportamentul persoanelor ascultate în timpul ascultării, modul cum se dezvoltă expunerea elementelor de interes pentru anchetă, dacă, cum şi în ce condiţii pot anchetatorii să obţină declaraţii care să exprime fidel cele percepute de către persoana ascultată este necesar să analizăm procesul de formare al declaraţiilor224, structurat în patru faze importante: percepţia (recepţia) informaţiei, prelucrarea ei logică, memorarea şi reactivarea225. Deşi se poate aprecia că, în linii generale, se poate vorbi despre un singur proces de formare a declaraţiilor persoanelor ascultate în cadrul anchetelor judiciare am optat pentru a observa elemente ce conferă particularitate procesului de formare a declaraţiilor în cazul persoanelor vătămate, martorilor şi făptuitorilor. 4.1.1 Particularităţile procesului de formare a declaraţiilor în cazul persoanelor vătămate Momentul iniţial al formării declaraţiilor persoanei vătămate, ca act de cunoaştere, îl reprezintă momentul senzorial prin intermediul căruia aceasta ia cunoştinţă de faptul asupra căruia, mai târziu, va face relatări în faţa organelor judiciare. Persoana vătămată vine în contact cu stări, situaţii, obiecte şi fenomene ale lumii înconjurătoare prin intermediul organelor sale de simţ iar reflectarea lumii materiale, dă naştere unor procese psihice simple: senzaţiile şi percepţiile. Senzaţiile reprezintă cele mai simple procese psihice şi constau în reflectarea în creierul omului a însuşirilor obiectelor şi fenomenelor lumii reale, care acţionează nemijlocit asupra receptorilor. Percepţiile reprezintă procesul psihic de reflectarea obiectelor în complexitatea însuşirilor lor. În fapt, percepţiile sunt prelucrări 224 N.A. – procesul de formare al declaraţiilor constituie premisele şi influenţează premisele ascultării persoanelor în cadrul anchetei penale 225 A de vedea E. Stancu – Tratat de Criminalistică, Universul Juridic, Bucureşti, 2007, pag. 411; I. Butoi, I.T. Butoi – Psihologie judiciară, Tratat universitar, Editura Fundaţiei România de mâine, Bucureşti 2001pag 145. 153 TACTICĂ CRIMINALISTICĂ ale senzaţiilor, acordarea de semnificaţii în conformitate cu experienţa, interesele ori starea persoanei în cauză sau cu condiţiile în care are loc acţiunea stimulului extern. Datorită strânsei legături existente între procese psihice, diferenţierea sub raport practic a senzaţiilor de percepţii comportă dificultăţi. De aceea, în literatura de specialitate, noţiunea de percepţie este folosită într-un sens mai larg, incluzând atât senzaţia cât şi percepţia propriu-zisă226. În limbajul juridic şi vorbirea curentă, persoana vătămată, victimă a desfăşurării unei activităţi ilicite, se asociază cu ideea de suferinţă, de durere, de prejudiciu fizic sau moral, de unde consecinţa – alături de senzaţiile vizuale sau auditive care deţin rolul cel mai însemnat, la formarea declaraţiilor acesteia concură senzaţiile cutanate şi, într-o anumită măsură, senzaţiile olfactive227, totul urmând a fi prelucrat şi, în cele din urmă, finalizat cu obţinerea unor percepţii în legătură cu acţiuni sau, cel puţin elemente acţionale, ce au caracterizat comportamentul făptuitorului pe timpul desfăşurării activităţii ilicite. Senzaţiile auditive constituie rezultatul acţiunii undelor sonore asupra receptorilor auditivi prin însuşirile lor fundamentale: înălţimea, intensitatea şi timbrul. Înălţimea sunetului este dată de frecvenţa vibraţiilor sau, altfel spus, de numărul vibraţiilor pe secundă. Intensitatea sau tăria sunetului este determinată de amplitudinea vibraţiilor, de modificările de presiune, adică de deplasarea maximă a corpului în vibraţie faţă de poziţia în repaus. Timbrul determinat de forma vibraţiilor este acea însuşire a sunetului care face să se deosebească două sunete egale ca înălţime sau intensitate, produse de surse sonore diferite. Cu alte cuvinte, timbrul constituie însuşirea ce atribuie caracter particular, individual unui sunet. Organul auditiv al omului este apt să perceapă într-o infinitate de nuanţe, o multitudine de fenomene acustice ce însoţesc fie în mod necesar, fie în mod întâmplător, desfăşurarea unei activităţi ilicite228. Faţă de condiţiile diverse – de loc, timp, condiţii meteo, mod de operare, etc. – în care se poate desfăşura o activitate ilicită, de sunetele şi zgomotele ce le pot însoţi, poate prezenta interes determinarea următoarelor împrejurări229: - distanţa dintre sursa şi organul receptor, determinarea relativă a acestei relaţii există numai atunci când fenomenele sonore sunt familiare persoanei vătămate în caz contrar, o astfel de determinare este exclusă; 226 E. Stancu, op. cit., pag 412. 227 A. Ciopraga, Evaluarea probei testimoniale în procesul penal, Editura Junimea, Iaşi, 1979, pag 16. 228 A. Ciopraga, Evaluarea probei testimoniale…, pag. 29. 229 E. Stancu, op. cit., pag. 412. 154 GABRIEL ION OLTEANU MARIN RUIU - distanţa de propagare a fenomenelor sonore are un caracter de certitudine când este întemeiată nu doar pe senzaţii auditive ci şi vizuale; - natura fenomenelor acustice sau chiar identificarea lor, fenomen atribuit în mare măsură timbrului sunetului. Se apreciază că percepţia fenomenelor sonore care însoţesc desfăşurarea activităţilor ilicite, poate fi influenţată în sens defavorabil de aşa-numitele iluzii acustice declanşate, în principal, de stări conflictuale specifice condiţiilor ce caracterizează sistemul spaţiio-temporal în care se desfăşoară acestea. Un rol deosebit în procesul de formare a declaraţiilor părţii vătămate îl au senzaţiile vizuale230 acestea oferind o imagine exactă şi completă a lumii înconjurătoare. După cum este cunoscut, lumina care acţionează asupra ochiului, prezintă o diversitate de unde electromagnetice percepute între 390 şi 760 milimicroni. Lumina percepută de ochiul omenesc se subdivide în două grupe: acromatică şi cromatică, culorile alb şi negru, precum şi cele care fac trecerea între ele se numesc acromatice, iar restul cromatice. Trebuie remarcat faptul că, sub influenţa sunetului, creşte sensibilitatea ochiului la culorile verde, albastru şi violet, scăzând la galben, roşu şi orange. Sensibilitatea ochiului depinde şi de alte condiţii231, de exemplu, condiţiile de iluminare în care are loc recepţia. În cazul activităţilor ilicite percepute la lumină artificială, intensitatea sursei de lumină pe de o parte, natura acesteia pe de altă parte, pot influenţa sensibil posibilitatea percepţiei culorilor şi a celorlalte însuşiri ale obiectelor, diminuând mult posibilitatea identificării corecte a culorilor sau a pigmentaţiei pielii. În timpul nopţii sau în condiţiile specifice luminii crepusculare, culorile nu pot fi percepute, datorită dispariţiei luminozităţii şi a strălucirii obiectelor, de aceea culorile specifice virează spre nuanţe cenuşii. Sensibilitatea vizuală este serios afectată de trecerea dintr-un mediu cu o intensitate scăzută a luminii sau, şi mai pregnant, dintr-un mediu întunecos, la condiţiile specifice unui mediu puternic luminat; situaţie întâlnită şi invers – de la întuneric la lumină. Ochiul neacomodat condiţiilor de iluminare sau întunericului este incapabil să perceapă fenomenele din jur. Vederea, în condiţii fundamental schimbate de luminozitate, devine eficientă numai din momentul în care intervine adaptarea, ce presupune o anumită perioadă de timp ce este diferită de la persoană la persoană. 230 C. Aioniţoaie, V. Bercheşan, Ascultarea părţii vătămate, părţii civile şi a părţii responsabile civilmente, în Tratat de tactică criminalistică, Editura Carpaţi, Craiova, 1992, pag. 154. 231 C. Aioniţoaie, V. Bercheşan, op. cit., pag. 155. 155 TACTICĂ CRIMINALISTICĂ Este bine ca anchetatorul să stabilească dacă persoana vătămată nu are unele dificultăţi în privinţa distingerii culorilor sau/şi alte probleme în achiziţia fluxurilor de imagine care ar putea influenţa relatările acesteia. În aceste condiţii este deosebit de important stabilirea momentului în care a fost desfăşurată activitatea ilicită pentru a evalua corect adaptarea la condiţiile de vizibilitate a persoanei vătămate. La nivelul pielii s-a demonstrat existenţa a trei categorii de senzaţii: tactile, termice şi dureroase232. Senzaţiile tactile, rezultat al stimulării receptorilor cutanaţi, sunt determinate de deformarea pielii ca efect al presiunii exercitate asupra învelişului cutanat care, după o anumită perioadă, se acomodează stimulului respectiv. În stare de nemişcare, zonele de contact ale corpului cu diferite obiecte (îmbrăcăminte, ochelari, ceas) se adaptează în asemenea măsură încât senzaţia de atingere cu aceste obiecte devine imperceptibilă. Acest aspect este favorabil pentru făptuitorii specializaţi în furturi din buzunare, genţi, poşete şi explică de ce persoana vătămată nu poate indica, întotdeauna, nici locul, nici momentul în care s-a sustras un anume bun aflat asupra sa. Când vătămările s-au produs în împrejurări în care persoana vătămată nu a avut posibilitatea să perceapă vizual agentul vulnerant, relatările acesteia cu privire la natura, formele, dimensiunile obiectului cu care s-au aplicat violenţele sunt cu totul nesigure şi pot fi luate în considerare numai în măsura în care se coroborează cu concluziile constatării medico-legale, care sunt informaţii certe. Senzaţiile termice, de cald şi rece, apar în condiţiile acţiunii unui stimul ce are o temperatură mai mare sau mai mică decât cea a pielii persoanei care îl percepe (aşa-numitul „0” fiziologic, 32-33° C). Stimularea poate avea loc şi de la distanţă, în condiţiile schimbului termic radiant233. Senzaţiile de durere, consecinţă a vătămării ţesuturilor organismului, sunt determinate de stimuli variaţi (mecanici, termici, chimici), pot fi resimţite în orice regiune a organismului, fără o altă indicaţie, contribuind cel mult la localizarea zonei lezate, la stabilirea intensităţii durerii (vie, surdă, pulsatilă, zdrobitoare, străpungătoare) sau a duratei acesteia (continuă, trecătoare)234. Pe bună dreptate se afirmă că ceea ce victima percepe exact este senzaţia de durere, dar ceea ce percepe mai puţin exact este cauza care o determină235. 232 Al. Roşca, Psihologie generală, ediţia a II-a, Editura Didactică şi Pedagogică, 1975, pag. 230–231. 233 E. Stancu, op. cit. pag. 413 234 Gr. Davidescu, 5 simţuri?… 5 porţi spre cunoaştere, Editura Albatros, 1972, pag. 268. 235 A. Ciopraga, Evaluarea probei testimoniale…, pag. 23. 156 GABRIEL ION OLTEANU MARIN RUIU O altă categorie de senzaţii236 care concură la formarea declaraţiilor persoanei vătămate o constituie senzaţiile gustative produse de însuşirile chimice ale substanţelor dizolvate în salivă sau soluţie apoasă care stimulează receptorii gustativi situaţi mai cu seamă în papilele linguale. Prin mijlocirea organului gustativ, omul percepe patru însuşiri fundamentale ale substanţelor, patru senzaţii de gust: dulce, amar, acru, sărat – receptorii acestor senzaţii fiind repartizaţi uniform pe suprafaţa linguală237. Mecanismul de producere a senzaţiilor gustative interesează în acele situaţii în care persoana vătămată a fost victima unei încercări de otrăvire sau a unei intoxicaţii alimentare din culpă – când, datorită cantităţii insuficiente din toxicul utilizat, inadecvării mijlocului folosit ori intervenţiilor medicale oportune sau altor asemenea împrejurări, demersul criminal a rămas în faza tentativei. Chiar şi atunci când substanţa otrăvitoare are un gust caracteristic, nu întotdeauna această senzaţie este încercată de cel care o ingeră datorită cantităţii şi modului de administrare (doza simplă sau în amestec) cu alimente lichide sau solide. O ultimă categorie de senzaţii care pot contribui la formarea declaraţiilor persoanei vătămate, o constituie cele olfactive prin aceea că stimulează receptorii persoanei situaţi în partea superioară a cavităţii nazale, pentru a capta substanţele aflate în stare gazoasă sau sub formă de vapori. Senzaţiile olfactive pot influenţa declaraţiile persoanelor vătămate în condiţiile unor distrugeri cauzate prin incendii sau explozii; inducerii unor stări de rău sau, chiar, tentativa uciderii unei persoane prin folosirea unor substanţe volatile. Analizatorul osmic ar putea deosebi mirosul caracteristic al incendiului propriu-zis şi al substanţei inflamabile folosite, mirosul particular al unor substanţe toxice, medicamentoase, droguri ce au servit la desfăşurarea unei activităţi ilicite (încadrabilă din punct de vedere juridic ca tentativă de omor), mirosurile ce însoţesc o explozie, mirosurile unor medii profesionale (în industria chimică şi farmaceutică mai ales)238. Se susţine că în cazul tentativelor de omor săvârşit prin introducerea treptată în încăperea unde se află victima a gazului toxic, din cauza acomodării, cel vătămat nu va percepe mirosul caracteristic al substanţei239 şi nu trebuie catalogată ca rea-credinţă neputinţa relevării mirosului respectiv. Declaraţiile persoanei vătămate a căror sursă o constituie exclusiv senzaţiile olfactive, oferă informaţii doar asupra sursei care a produs un anumit miros, iar localizarea în spaţiu a acestor stimuli se înscrie, de asemenea, în limite relative, deoarece datele dobândite 236 A. Ciopraga, Criminalistica…, pag. 305. 237 A. Ciopraga, Evaluarea probei testimoniale…, pag. 25. 238 A. Ciopraga, Criminalistica…, pag. 307. 239 E. Stancu, op. cit., pag. 98. 157 TACTICĂ CRIMINALISTICĂ de om prin mijlocirea organului olfactiv sunt informe, impalpabile şi inconstante240. Dacă persoana vătămată indică şi direcţia din care vin mirosurile, este bine ca anchetatorul să verifice condiţiile atmosferice, direcţia curenţilor de aer care le-au purtat. De asemenea, nu trebuie uitat faptul că pe fondul unor trăiri afective intense – teamă, bucurie, ură, etc. – pot apare iluzii olfactive; persoana în cauză este convinsă că a perceput un anumit miros, existând şi riscul autosugestiei în sensul că persoana în cauză a perceput o împrejurare ce, în mod obişnuit este însoţită de apariţia unui anumit miros, care, din diferite motive, nu a apărut, dar care, totuşi este perceput de persoana vătămată. Mai mult, este posibilă şi apariţia unor percepţii olfactive prin sugestie – este posibil ca o persoană să afirme că percepe sau a perceput un anumit miros iar, percepţia este acceptată, ca atare, şi de o altă sau alte persoane, persoane care nu numai acceptă că s-ar putea să miroase a „ceva”, însă, chiar, afirmă că simt mirosul respectiv, ca o realitate cât se poate de obiectivă. Deşi poate părea ceva intrinsec, ceva care manifestându-se în viaţa cotidiană ar putea deveni ceva implicit, în anchetă foarte importante, de la caz la caz, ar putea deveni senzaţiile interne sau organice – cele de sete, greaţă, foame – senzaţiile chinestezice sau de mişcare – cu ajutorul cărora ne dăm seama de poziţia membrelor, direcţia şi viteza mişcării acestora – şi senzaţiile de echilibru – care reflectă modificările poziţiei corpului în raport de centrul lui de greutate, poziţia şi direcţia mişcărilor capului, accelerare sau încetinire a mişcării pe orizontală, verticală sau circulară241. Percepţia reflectă particularităţile psihofiziologice generale şi speciale ale individului, trăsăturile temperamentului, ale structurii aptitudinilor şi orientării personalităţii sale. Percepţia nu constituie aportul unui singur organ de simţ oarecare sau al creierului izolat, ci ceea ce percepe omul personalitate242. Percepţia persoanei vătămate mai poate fi influenţată şi de anumite condiţii concrete în care se desfăşoară activitatea ilicită de natură a crea distorsiuni – denaturări, diferenţe între ceea ce se percepe şi ceea ce se întâmplă în plan obiectiv. Cauzele distorsiunilor pot fi de natură obiectivă sau subiectivă. Cauzele de natură obiectivă ţin de condiţiile de mediu în care se desfăşoară activitatea ilicită şi, implicit, percepţia – mai exact condiţiile de timp şi loc ce au caracterizat desfăşurarea activităţii ilicite, durata percepţiei, condiţiile de vizibilitate existente în momentul percepţiei, locul de unde a fost perceput un anumit obiect, distanţa, perspectiva, unghiul de vizibilitate, gradul de complexitate 240 Gr. Davidescu, op. cit., pag. 15–17. 241 E. Stancu, op. cit., pag. 98–99. 242 A. Ciopraga, Evaluarea probei testimoniale…, pag. 94. 158 GABRIEL ION OLTEANU MARIN RUIU al fenomenului perceput, măsurile de disimulare luate de către făptuitor, existenţa unor surse de zgomot sau lumină de natură a bruia percepţia, precum şi condiţiile meteorologice (ceaţa, ploaia, ninsoarea)243. Cauzele de natură subiectivă sunt legate de particularităţile psiho-fiziologice şi de personalitate ale persoanei vătămate, fie că efectul lor este unul vremelnic, fie că este de durată. Principalele cauze de natură subiectivă cu durată limitată în timp, ce pot fi asociate percepţiei, influenţând-o într-un sens favorabil sau defavorabil, sunt cauzele de ordin psihologic şi cauzele de ordin fiziologic. În zona psihologicului acţionează: stările afective, sentimentele pozitive sau negative, cele de acomodare a organelor de simţ şi factorul de care depinde direct calitatea şi realismul percepţiei – atenţia244. Printre cauzele fiziologice cu efect trecător, a căror intervenţie, în momentul percepţiei, este de natură a o perturba, amintim: starea de oboseală, consecinţele provocate de acţiunea unor agenţi chimici, cum ar fi: tutunul, drogurile, alcoolul. Cauzele intrinseci, legate de persoana vătămată au un caracter durabil şi de aceea influenţează percepţia, indiferent de condiţiile în care aceasta are loc. Din categoria acestora dac parte vârsta şi sexul, experienţa anterioară, gradul de mobilitate al proceselor de gândire, temperamentul, tipul perceptiv căruia îi aparţine persoana vătămată245. În aceste condiţii se consideră că persoana vătămată de tip analitic are capacitatea de a reţine mai multe amănunte, spre deosebire de tipul sintetic, care reţine întregul, caracteristicile generale246. Dată fiind strânsa legătură a acestui proces cu fenomenul receptiv, în majoritatea lucrărilor de psihologie judiciară şi tactică criminalistică, aceste două etape sunt reunite, pornindu-se de la identitatea factorilor care le influenţează247. Prelucrarea informaţiilor este un proces psihic internalizat în care dobândeşte sens sau semnificaţie întregul volum de senzaţii receptate, aşezându-le în contextul condiţiilor de loc, timp şi mediu unde s-a săvârşit activitatea infracţională. Un rol important îl are în această etapă decodarea informaţiilor, diferitele trăiri afective generate de obiectul 243 Ibidem, pag. 96. 244 C. Pletea – Psihologia formării declaraţiilor, în G.I. Olteanu şi colectivul – Ascultarea persoanelor în cadrul anchetei judiciare, Edit. A.I.T. Laboratories, 2008, pag. 16 245 A. Ciopraga, Evaluarea probei testimoniale…, pag. 96–97. 246 E. Stancu, op. cit., pag. 102. 247 C. Pletea – Psihologia formării declaraţiilor, în G.I. Olteanu şi colectivul – Ascultarea persoanelor în cadrul anchetei judiciare, Edit. A.I.T. Laboratories, 2008, pag. 18 şi urm. 159 TACTICĂ CRIMINALISTICĂ perceput care place, displace, interesează sau înspăimântă248 ori creează alte stări afective. Cercetările psihologice249 au pus în evidenţă tendinţa de supraestimare a dimensiunilor obiectelor mici şi subestimarea dimensiunii obiectelor mari, producându-se o anumită nivelare a dimensiunilor percepute. Din această perspectivă aprecierea mărimii obiectelor se poate situa mult peste dimensiunea lor reală dacă apar instantaneu, în timpul nopţii sau într-o atmosferă încărcată. Factorii care conduc la percepţii false sunt de natură subiectivă – în principiu, totul porneşte de la imperfecţiunea organelor de simţ – sau de natură obiectivă – în această categorie se situează condiţiile de iluminare, rolul umbrelor în formarea şi mai ales perceperea imaginii, distanţa faţă de acţiunea percepută, etc. În aceste condiţii, ar fi prea mult, să se pretindă persoanei vătămate să facă aprecieri în zona obiectivului absolut, ce depăşesc limita normalului, asupra formei şi caracteristicilor obiectelor vulnerante şi a leziunilor provocate de acestea250. Distorsiunile percepţiei persoanei vătămate se manifestă şi în zona aprecierii timpului, şi a mişcării. La aprecierea timpului concură elemente precum: – durata efectivă a activităţii ilicite care evidenţiază o tendinţă generală de exagerare sau exacerbare a intervalelor scurte şi o subevaluare a intervalelor lungi, consacrate în sintagmele dilatarea timpului („făptuitorul nu se mai oprea din acţiune ... ”) sau comprimarea acestuia („totul s-a desfăşurat foarte repede ...”, „ ... a apărut imediat !”) ; – localizarea în timp a activităţii ilicite („ziua–noaptea”, „ pe la trei ...”, „imediat după ce a început meciul ...”); – modul efectiv în care au fost derulate activităţile ilicite (acostare, agresare etc.) şi ritmul în care a fost desfăşurat fiecare acţiune sau inacţiune, în parte; – starea afectivă de dinainte de desfăşurarea activităţii ilicite care determină influenţe în apreciere, trăiri negative, ajungându-se la distorsiuni precum dilatarea timpului, zgomote sau mirosuri diferite de cele care au fost, în realitate. În ceea ce priveşte mişcarea ce, în general, caracterizează cea mai mare parte din comportamentele infracţionale, este percepută prin cuantificarea ritmului în care se succed evenimentele, vitezei de reacţie sau de ripostă, ş.a., putând avea un rol important în desluşirea în înţelegerea modului cum a fost desfăşurată activitatea ilicită. Modul cum este percepută mişcarea este influenţat de 248 T. Bogdan, Curs introductiv în psihologia judiciară, Tipografia Învăţământului, Bucureşti, 1957, pag. 95. 249 M. Golu, Percepţie şi activitate, Editura Ştiinţifică, Bucureşti, 1961, pag. 29. 250 A. Ciopraga, Criminalistica…, pag. 309. 160 GABRIEL ION OLTEANU MARIN RUIU distanţa dintre persoana vătămată şi locul unde se manifestă un comportament acţional, de natura, culoarea, intensitatea şi alte condiţii ce ţin de luminozitate, de temperatură, etc. – de exemplu, se apreciază că la distanţe mari mişcarea este percepută ca fiind desfăşurată într-un ritm lent251. Stocarea faptelor percepute – este o etapă obligatorie care se întinde, ca principiu252, în intervalul de timp cuprins între momentul perceperii şi cel al reproducerii sub orice formă – verbală sau scrisă – în faţa organelor judiciare. Memorarea are un pronunţat caracter dinamic caracterizat prin procese de reorganizare, regrupare, restructurare, fiind determinată de stările intens emoţionale din timpul desfăşurării activităţii ilicite care, de regulă, cresc în intensitate, aspect ce poate antrena ajustări, corecturi, chiar adăugiri la informaţiile percepute. În condiţiile date, trebuie făcută o subliniere: anchetatorii sunt interesaţi, pentru a proba elementele de interes ce ţin de pregătirea, desfăşurarea şi exploatarea rezultatelor activităţii ilicite, deopotrivă, de cantitatea de informaţie achiziţionată şi conservată, precum şi de fidelitatea, de calitatea acesteia. În doctrină de face distincţie între cele două forme de memorare specifice persoanei – voluntară şi involuntară. O asemenea distincţie are importanţă în aprecierea declaraţiei persoanei vătămate253. Astfel, în cazul memorării involuntare, datele percepute se întipăresc neintenţionat, fără să fie prezent sau să aibă vreo contribuţie elementul voliţional – persoana vătămată nu-şi propune, ca scop prealabil, şi nu utilizează procedee speciale în vederea memorării. Dimpotrivă, ceea ce caracterizează memorarea voluntară, este existenţa scopului la care se adaugă folosirea unor mijloace şi procedee speciale în vederea realizării scopurilor mnemice254. Unele împrejurări legate de desfăşurarea activităţii ilicite sau făptuitor devin familiare persoanei vătămate datorită percepţiei repetate, situate fie în momente anterioare, fie ulterioare percepţiei, aspect concretizat în precizia declaraţiei. Se poate întâmpla şi reversul în sensul că obiectele ce aparţin universului cotidian, cu care se păstrează contact neîntrerupt, să nu fie întotdeauna memorate clar255. În doctrină256 se face distincţie între următoarele forme speciale de memorare, astfel: 251 A. Roşca, Psihologia generală…, pag. 379. 252 N.A. – este o abordare simplistă pe care am folosit-o din considerente ce ţin de uşurarea procesului de asimilare a procesului, în fapt, stocarea continuă şi după reproducere, practic, prima reproducere, a doua, a ... , până la alterarea informaţiei, într-o măsură importantă, prin uitare 253 E. Stancu, op. cit., pag. 418. 254 A. Ciopraga, Evaluarea probei testimoniale…, pag. 119. 255 E. Stancu, p. cit., pag. 419. 256 A. Ciopraga, Criminalistica…, pag. 191. 161 TACTICĂ CRIMINALISTICĂ – memorarea logică şi mecanică reprezintă tipuri speciale ale memorării voluntare, iar criteriul de diferenţiere a acestora îl constituie prezenţa sau absenţa înţelegerii, a însuşirii materialului sau informaţiei; – memorarea motrică este condiţionată de preexistenţa unei predispoziţii a subiectului care face memorarea pentru întipărirea şi păstrarea a tot ceea ce este legat de mişcare; – memorarea plastic-intuitivă presupune capacitatea subiectului de a întipări şi conserva în memorie reprezentările concrete ale faptelor şi obiectelor percepute anterior; – memorarea profesională este dată de exercitarea îndelungată a unei profesii; – memorarea emoţională constă în reţinerea şi reproducerea fidelă, de regulă, a acelor fapte, evenimente, întâmplări legate în legătură cu sentimente trăite anterior, care au avut un anumit ecou în psihicul persoanei (teamă, frică, mânie, bucurie). Aspectele privind formele speciale de memorie sunt evidenţiate cu ocazia ascultării persoanei vătămate a cărei declaraţie trebuie coroborată cu alte probe existente în dosarul cauzei pentru aflarea adevărului. Odată cu trecerea timpului, mai devreme sau mai târziu, în informaţiile păstrate se constată pierderi datorate procesului uitării care constituie reversul păstrării, o formă de „ruginire”, de pierdere a informaţiei percepute şi se manifestă sub forma neputinţei reamintirii unor date memorate ori în imposibilitatea recunoaşterii unor evenimente trăite, la o nouă confruntare cu acestea, sau în reproducerea ori recunoaşterea lor eronată257. Nu trebuie neglijate procesele inhibitive de la nivelul scoarţei cerebrale, specifice uitării, determinate atât de timp, cât şi de unii factori de natură afectivă: timpul scurs din momentul fixării, interesul pentru memorarea celor percepute sau impresia produsă de agresiune ca şi datele de personalitate ale persoanei vătămate258. Reproducerea sau reactivarea celor percepute – Reactivarea memorială este întâlnită fie sub forma reproducerii, fie sub forma recunoaşterii – recunoaşterea în înţelesul său psihologic, nu juridic259. Reproducerea reprezintă momentul de actualizare a informaţiilor achiziţionate, în care se manifestă factorii ce au influenţat procesul de formare a declaraţiilor şi alţi factori care pot influenţa declaraţiile persoanei vătămate. Trebuie menţionat că, în mod constant, în declaraţiile persoanei vătămate apar surse de 257 A. Roşca, Tratat de psihologie Bucureşti, 1963, pag. 369. 258 E. Stancu, op. cit., pag. 419. 259 A. Ciopraga, op. cit., pag. 310. experimentală, Editura Academiei Române, 162 GABRIEL ION OLTEANU MARIN RUIU distorsiune care trebuie identificate de către anchetatori, întrucât şi acest moment al produsului finit – obţinerea declaraţiei – se supune legilor psihologice, potrivit cărora întotdeauna se cunoaşte ce intră în cutia neagră (creierul uman) dar de puţine ori se ştie ceea ce iese (evident prin decodificare şi reproducere)260. După cum prezentarea denaturată a faptelor îşi are cauza în împrejurări mai presus de voinţa persoanei vătămate sau în împrejurări dependente de voinţa acesteia, alterarea faptelor poate avea un caracter conştient sau inconştient. Fie ele conştiente sau inconştiente, denaturările constituie devieri de la realitate, nu sunt expresia adevărului. De aici, anevoioasa îndatorire ce revine anchetatorilor de a utiliza acele procedee tactice menite a anihila sau anula consecinţele lor. Reproducerea faptelor în faţa organelor judiciare poate fi însoţită de prezentarea denaturată, adică de falsificarea faptelor ca urmare a unei atitudini deliberate, de reaua credinţă a persoanei vătămate. Prin prezentarea tendenţioasă a faptelor, persoana vătămată poate urmări atât înrăutăţirea situaţiei făptuitorului, cât şi crearea, pentru sine, a unor condiţii procesuale mai bune, şi, nu în ultimă instanţă, obţinerea unor avantaje materiale ori personale. Dorinţa de răzbunare pentru răul pricinuit, precum şi dorinţa de a obţine avantaje financiare superioare prejudiciului suferit sunt cele mai frecvente cauze ce explică denaturările conştiente din declaraţiile persoanei vătămate261. Pentru explicarea cauzelor denaturărilor, atât voluntare, cât şi involuntare, din declaraţiile persoanei vătămate, trebuie să se ţină seama de fenomenul psihosocial denumit „schimbare de rol” deşi, cel puţin ca principiu, atitudinea respectivă este specifică martorilor. Desfăşurarea activităţii ilicite, indiferent de consecinţele sale, poate atrage după sine o modificare a comportamentului persoanei vătămate care până atunci era de condiţie comună, modestă. Dintr-o dată aceasta devine „cineva”, o persoană importantă, de care se ocupă autorităţile, către care se îndreaptă simpatia şi compasiunea celor din jur, mai ales când este mediatizat cazul262. Există situaţii când desfăşurarea activităţii ilicite, este favorizată, provocată, este consecinţa modului în care s-a comportat cel ce va suporta consecinţele păgubitoare ale faptei. Este vorba de aşa numita „victimă activantă”, victimă care joacă un anumit rol activ în declanşarea mecanismelor latente ale comportamentului criminal, şi victima „precipitantă”, care fără să se fi aflat, anterior 260 C. Pletea – Psihologia formării declaraţiilor, în G.I. Olteanu şi colectivul – Ascultarea persoanelor în cadrul anchetei judiciare, Edit. A.I.T. Laboratories, 2008, pag. 21 261 A. Ciopraga, Criminalistica…, pag. 313–314. 262 E. Stancu, op. cit., pag. 420. 163 TACTICĂ CRIMINALISTICĂ momentului desfăşurării activităţii ilicite, în anumite raporturi cu făptuitorul, prin atitudinea sa, prea puţin precaută, incită la săvârşirea faptei (de pildă, femeia care, prin ţinută vestimentară şi comportament va deveni victima unui viol)263. Practica judiciară a evidenţiat nenumărate situaţii în care ascultarea părţii vătămate s-a făcut după un anumit interval datorită spitalizării ori neputinţei de a purta un dialog cu anchetatorii. În astfel de situaţii, factorul timp şi starea maladivă produc eroziuni puternice în ceea ce priveşte stocarea în memorie a celor percepute. Sunt victime care datorită vătămărilor suferite nu pot fi ascultate decât în condiţii speciale, care presupun avizul medicului curant şi schimbarea locului de ascultare. Declaraţiile persoanelor aflate în stări agonice constituie o formă aparte a reproducerii, la fel şi depoziţiile muribunzilor făcute în prezenţa anchetatorilor care trebuie să le înregistreze ori să le consemneze. Există şi posibilitatea ca aceste declaraţii să fie făcute în prezenţa personalului medical – situaţie în care declaraţiile vor avea caracter extrajudiciar trebuind să fie apreciate în raport cu fidelitatea şi corectitudinea relatărilor respective. Nu trebuie neglijate nici unele adăugiri efectuate de subiective. Este proverbială disperarea celui ce se „agaţă” de ultimele clipe de viaţă, cu conştiinţa morţii iminente fie datorită stărilor de confuzie, de întunecare a facultăţilor mintale, fie datorită sentimentului de răzbunare de care este dominat, putând indica drept autor al faptei o persoană nevinovată sau extinde responsabilitatea şi asupra altor persoane din familia făptuitorului ori asupra unor persoane cu care s-a aflat în raporturi de duşmănie264. Privită sub raport psihologic, recunoaşterea reprezintă un proces cu mult mai simplu şi mai uşor de realizat decât reproducerea, deoarece actualizarea impresiilor anterioare nu cere memoriei subiectului eforturi deosebite265. Din perspectiva juridică, recunoaşterea reprezintă modalitatea de individualizare a unor persoane şi obiecte aflate în anumite raporturi cu desfăşurarea activităţii ilicite sau făptuitorul acesteia (sensul propriu al acţiunii de recunoaştere) şi ca procedeu tactic criminalistic de reamintire a unor fapte uitate temporar266. În practica judiciară s-a apreciat că rezultatele recunoaşterii de către partea vătămată a persoanelor sau obiectelor aflate în anumite raporturi cu activitatea ilicită desfăşurată comportă grade diferite de certitudine. Recunoaşterea este precisă atunci când 263 A. Ciopraga, Criminalistica…, pag. 314. 264 A. Ciopraga, Criminalistica…, pag. 315. 265 Al. Roşca, Psihologie generală…, pag. 248. 266 E. Stancu, op. cit., pag. 422. 164 GABRIEL ION OLTEANU MARIN RUIU impresiile actuale provenite de la persoanele sau obiectele ce se prezintă persoanei vătămate se identifică, se suprapun sau coincid în mare măsură cu impresiile anterioare. Imprecizia recunoaşterii este dată de coincidenţa unora dintre impresiile anterioare cu cele actuale, existenţa unor elemente puţine de deosebire, precum şi impresiilor anterioare insuficient consolidate. 4.1.2 Particularităţile procesului de formare a declaraţiilor în cazul martorilor Tratând particularităţile procesului de formare a declaraţiilor în cazul martorilor trebuie observat că mărturia este considerată rezultatul unui proces de observare şi memorare involuntară a unor fapte sau împrejurări de fapt, strâns legate de desfăşurarea unei activităţi ilicite, urmat de reproducerea lor în faţa organelor judiciare. În mod evident şi mărturia, ca proces de cunoaştere, parcurge, la fel precum în cazul persoanelor vătămate, patru faze: recepţia (percepţia), decodarea, memorarea şi reproducerea. Recepţia senzorială constituie prima treaptă în formarea mărturiei deoarece senzaţiile sunt modalităţi de reflectare în cortexul uman a însuşirilor obiectelor şi fenomenelor din mediul înconjurător, acţionând asupra organelor de simţ267. Senzaţia este cea mai simplă formă de reflectare a însuşirilor izolate ale obiectelor sau persoanelor, în timp ce percepţia este o reflectare mai complexă, fiind determinată de intensitatea stimulilor care acţionează asupra analizatorilor. Recepţia senzorială este diferită şi individuală fiecărei persoane, în raport cu intensitatea maximă a stimulului capabil să o producă. Pragurile senzaţiilor fixează limitele între care acestea pot fi produse şi, prin urmare, receptate. Din această perspectivă putem aprecia eficienţa percepţiei care se cantonează între anumite limite speciale, cromatice sau de altă natură. De exemplu, recepţia auditivă este determinată de zgomotele ce însoţesc desfăşurarea activităţii ilicite, percepţia lor fiind posibilă datorită însuşirilor undelor sonore (înălţimea, intensitatea, timbrul) şi influenţată de natura locului unde au fost produse (locul închis produce reverberaţia, iar locul deschis ecoul), de condiţiile atmosferice, vârstă, profesie, etc. Eficienţa percepţiei auditive se situează între 19–20 cicli/secundă şi până la 20.000 cicli, dar cele mai accesibile sunete sunt cele situate între 1000 – 3000 cicli/secundă, peste aceste limite zgomotele fiind recepţionate tot mai greu, iar decodarea lor nu se mai poate efectua. 267 E. Stancu, op. cit., pag. 379; T. Butoi, I.T. Butoi, op. cit., pag. 146. 165 TACTICĂ CRIMINALISTICĂ Recepţia vizuală sau mărturia tip, are frecvenţa cea mai mare în activitatea organelor judiciare, fiind considerată superioară celei auditive prin conferirea unei imagini exacte şi complete a lumii înconjurătoare. Recepţia vizuală funcţionează pe principiul aparatului fotografic, înregistrând imaginea răsturnată, însă redarea acesteia nu se face în acelaşi fel, datorită modificărilor intervenite pe relaţia retină – cortex care o înfăţişează în mod real, fenomen denumit constanţa percepţiei ce contrazice legile opticii geometrice. Percepţia eficientă a undelor electromagnetice din componenţa luminii se situează între 400 – 750 milimicroni, după modul cum se asociază culorile, iar lumina este cromatică şi acromatică. Lumina acromatică are în componenţă culorile alb şi negru, precum şi nuanţe de gri, care fac trecerea spre acestea, în timp ce lumina cromatică include celelalte culori. Intensitatea sunetului determină o creştere a sensibilităţii vizuale la culorile reci – verde, albastru, violet – şi o diminuare la culorile calde – galben, roşu, orange268. Condiţiile de iluminare (naturală sau artificială), influenţează receptarea culorilor, iar vederea crepusculară sau nocturnă determină virarea nuanţelor coloristice apropiate. Datorită acestui fenomen martorul solicitat să se pronunţe cu privire la culoarea vestimentaţiei făptuitorului va spune că paltonul era de culoare neagră, în realitate acesta era bleumarin, dacă percepţia s-a realizat în condiţii de luminozitate scăzută. Percepţia vizuală comportă unele imperfecţiuni când se trece din medii luminoase în cele întunecoase şi invers, organul receptor având nevoie de o perioadă de graţie – cel puţin 10 minute – necesară adaptării, după care intervine acomodarea sau obişnuinţa269. O problemă deosebit de importantă în cadrul anchetei o constituie perceperea relaţiilor spaţiale în raport de sursa receptoare: auditivă, vizuală, luate individual sau combinate – din această perspectivă martorul fiind solicitat să aprecieze mărimea, forma, orientarea în spaţiu, localizarea unor fenomene ce interesează cauza în care este ascultat. Organul judiciar trebuie să cunoască că perceperea eficientă a spaţiului începe de la 10 cm faţă de organul receptor şi se întinde până la aproximativ 450 m, iar prin exersare se poate ajunge până la 1200 m. Una este să percepi eficient spaţiul şi alta este să percepi eficient caracteristici pe baza cărora să poată fi identificate persoane, obiecte, animale, etc., astfel că trebuie acceptat faptul că, la distanţele mari, martorul nu poate să indice 268 V. Bercheşan, I. E. Sandu, Ascultarea martorilor, în Tratat de tactică criminalistică (…), pag. 124. 269 C. Pletea – Psihologia formării declaraţiilor, în G.I. Olteanu şi colectivul – Ascultarea persoanelor în cadrul anchetei judiciare, Edit. A.I.T. Laboratories, 2008, pag. 21 166 GABRIEL ION OLTEANU MARIN RUIU caracteristici identificatoare ale obiectelor, instrumentelor sau persoanelor, mărginindu-se în a relata unele aspecte ce pot conduce la identificarea de gen. Experimentele270 efectuate în vederea perceperii relaţiilor spaţiale au pus în evidenţă aserţiunea, cu caracter de legitate, potrivit căreia dimensiunile mici sunt supraestimate, iar cele mari subestimate, fără a se preciza limitele de la care acestea devin operabile, determinanţi fiind factorii subiectivi care ţin de personalitatea martorilor. Percepţia însuşirilor spaţiale este influenţată şi de condiţiile atmosferice existente în momentul recepţiei (atmosfera rarefiată creează senzaţia micşorării distanţelor, obiectele îndepărtate par mai apropiate), iar perspectiva liniară face ca obiectele să se acopere unele pe altele şi să apară mai mici, în special cele mai îndepărtate. Percepţia dimensiunilor este influenţată de contextura cromatică, de culoare, fenomen cunoscut sub denumirea de iradierea luminii – în care obiectele albe sau de culori deschise par mai mari – şi de contrastul simultan – prezenţa la un loc a unor obiecte de diferite dimensiuni în care raportarea se face la cel din vecinătatea obiectului ce se apreciază, ignorându-se dimensiunile reale. De asemenea, trebuie să se ţină cont de formele de relief, de temperatură, vârsta, profesia martorului care pot constitui surse de distorsiune ale perceperii dimensiunilor, fără a se neglija – aspect deosebit de important – subiectivismul martorului. Unii autori271 recomandă efectuarea unor experimente cu martorul chiar în timpul ascultării, punându-l să aprecieze distanţa dintre diferite obiecte aflate în cabinetul de anchetă sau pe stradă ori dimensiunile unor bunuri sau incinte în care s-a aflat. Percepţia vitezei este solicitată martorilor care au asistat la accidentele de trafic rutier şi, nu numai. Din experimentele psihologice efectuate s-a stabilit272 că cu cât distanţa dintre martor şi autovehicul este mai mare, cu atât viteza va fi percepută ca fiind mai lentă – aspect explicat de unghiul vizual mic în care este receptată mişcarea. Important este ca la determinarea vitezei să se ţină seama de natura accidentului, urmările acestuia şi starea de repaus ori mişcare în care se afla martorul când a receptat evenimentul judiciar. Dificultăţi de apreciere se înregistrează şi când martorii sunt cei care au fost ocupanţii autovehiculelor angajate în accident. Perceperea timpului constituie un proces complex ce constă în reflectarea duratei obiective a unui fenomen, a vitezei şi a succesiunii sale273. Influenţele care acţionează asupra perceperii timpului sunt date de preocupările martorului în perioada 270 T. Bogdan, Curs introductiv de psihologie judiciară…, pag. 408. 271 E. Stancu, op. cit., pag. 382. 272 Al. Roşca, Psihologia generală…, p. 209. 273 T. Butoi, I.T. Butoi, op. cit., p. 152. 167 TACTICĂ CRIMINALISTICĂ desfăşurării activităţii ilicite; starea de repaus lungeşte timpul în raport cu cea ocupată care lasă impresia scurgerii mai rapide a timpului. De multe ori martorul este solicitat să localizeze în timp activitatea ilicită ori alte aspecte aflate în raporturi directe cu acesta sau făptuitorul. Reuşita localizării este asigurată de calităţile subiective pozitive ce caracterizează martorul şi de intervalul de timp dintre cele două momente – al percepţiei şi al reproducerii. Cu cât timpul care separă momentele invocate este mai mare, cu atât localizarea este mai relativă, iar la perioade lungi devine imposibilă, excepţie făcând situaţiile în care martorul a notat data calendaristică ori când raportarea include unele date de referinţă din viaţa sa (zi de naştere, căsătorie, onomastică etc.). Neputinţa localizării temporale nu trebuie catalogată ca rea-credinţă, mai ales că trăirea sa interioară poate releva preocuparea, strădania de a curs celor solicitate, fiind mai corectă, pentru anchetă, o asemenea atitudine decât canalizarea pe o pistă falsă. Desigur că poate fi apreciată pozitiv conduita anchetatorului, care poate ajuta martorul să-şi reamintească, fără să-l sugestioneze, prin plasarea evenimentului judiciar între anumite date de referinţă personală (căsătorie, serviciul militar, sărbători religioase) sau de altă natură (sărbători naţionale, evenimente sportive de rezonanţă etc.). Alteori, martorul este solicitat să relateze despre durata în timp a activităţii ilicite sau a unor aspecte legate de faptă şi făptuitor. Datorită oscilaţiilor şi impreciziilor martorilor s-au făcut experimente în materie care au stabilit tendinţa generală de supraevaluare a perioadelor scurte şi de subevaluare a perioadelor lungi, aspect ce a determinat regula tactică potrivit căreia martorul chiar dacă face precizări cu privire la timpul cât a durat efectiv activitatea ilicită, acestea vor fi privite cu rezerve. Fenomenul invocat de experimentele psihologice se explică şi prin existenţa a două noţiuni cu care se operează: timpul obiectiv, care se poate cuantifica cu ajutorul cronometrului şi timpul subiectiv, în care evaluarea comportă deformările care îl separă de timpul obiectiv. Sunt unele categorii de martori care pot evalua timpul foarte corect: sportivii de performanţă, cadrele didactice, fotografii, elevii, studenţii, etc. Precizarea succesiunii în timp a unor împrejurări legate de desfăşurarea activităţii ilicite sau făptuitor apare în relatarea liberă a martorului care înfăţişează principalele episoade, în ordine cronologică, caracterizate de o mare exactitate. Se apreciază că în stările afective puternice se pot produce inversări ale cronologiei evenimentului judiciar care sunt restabilite după remisiunea stărilor invocate274. Sursele generatoare de distorsiuni ale recepţiei senzoriale 274 C. Pletea – Psihologia formării declaraţiilor, în G.I. Olteanu şi colectivul – Ascultarea persoanelor în cadrul anchetei judiciare, Edit. A.I.T. Laboratories, 2008, pag. 23 168 GABRIEL ION OLTEANU MARIN RUIU au determinat preocupări275 în descoperirea cauzelor care le provoacă, ajungându-se la concluzia că inadvertenţele constatate sunt generate, deopotrivă, atât de factori obiectivi cât şi de factori subiectivi. Factorii obiectivi includ în sfera lor împrejurările în care s-a făcut percepţia şi influenţa pe care o exercită asupra acesteia, astfel: – percepţia vizuală este redusă în situaţiile când condiţiile meteorologice sunt neprielnice (ploaie, ninsoare, ceaţă, vijelie), iluminarea este puternică sau neuniformă, distanţa relativ mare dintre stimul şi receptor, existenţa unor obstacole naturale sau artificiale între cel care percepe şi locul unde se desfăşoară activitatea ilicită, temperatura foarte ridicată, perspectiva liniară ş.a.; – percepţia auditivă este influenţată de distanţa dintre martor şi sursa sonoră, de condiţiile de propagare a undelor sonore, determinate la rândul lor de forma reliefului, de particularităţile locului (închis sau deschis), viteza vântului, fenomenul reverberaţiei, etc.; – durata percepţiei are influenţă asupra martorului, fiind secvenţială, scurtă, determinată de timpul în care se produce evenimentul judiciar. Ca regulă generală, fenomenele percepute se succed cu repeziciune, derutând percepţia senzorială care este pusă în postura de a recepta fapta sau împrejurarea de fapt asemenea unui fulger, ce produce impresie puternică datorită spectaculosului; – intensitatea iluminării este percepută direct şi imediat; mai apoi sunt decantate informaţiile referitoare la ceea ce s-a întâmplat; – măsurile de protecţie luate de făptuitori care se referă la schimbarea înfăţişării (ciorapi, cagule), folosirea unor autovehicule furate pe care le abandonează după comiterea faptei, acţionarea la adăpostul întunericului, interceptarea persoanelor care ar fi putut să observe fragmente din desfăşurarea activităţii ilicite pentru a nu ajunge la locul unde se desfăşoară aceasta. Factorii subiectivi276 ţin de personalitatea martorului şi particularităţile psiho-fiziologice care distorsionează percepţia, cei mai importanţi fiind următorii: – Calitatea receptorilor auditivi şi vizuali, starea lor de sănătate (orbirea, surzenia) repercutându-se direct şi nemijlocit asupra calităţii şi cantităţii recepţiei; 275 E.Stancu, op. cit., pag 382–383; A. Ciopraga, Evaluarea probei testimoniale…, pag. 95–98; C. Suciu, op. cit., pag. 578–579; V. Bercheşan, I. E. Sandu, op. cit., pag. 124–128. 276 E. Stancu, op. cit., pag. pag 382–383; A. Ciopraga, op. cit., pag. 98–100. 169 TACTICĂ CRIMINALISTICĂ – Gradul de instruire şi personalitatea martorului determină, individual sau împreună, recepţia facilă sau greoaie a evenimentului judiciar; – Vârsta, profesia, experienţa de viaţă, calităţile, aptitudinile, anumite hobbyuri, constituie factori deosebiţi care produc influenţe majore atât asupra recepţiei senzoriale, cât şi asupra decodării şi memorării celor receptate; – Temperamentul, gradul de mobilitate al proceselor de gândire determină diferenţierile dintre indivizii care asistă la acelaşi eveniment judiciar fiecare, relatând cantitativ şi calitativ, diferit cele percepute; – Stările de oboseală, medicamentaţia folosită, alcoolul, drogurile îngustează câmpul perceptiv, determinând relatări lacunare, imperfecte sau exagerate; – Afectivitatea ridicată induce stări inhibitorii asupra percepţiei, producând alterarea parţială sau dezorganizarea acesteia, situaţii determinate de gravitatea şi rapiditatea producerii evenimentului judiciar (omoruri, accidente de circulaţie cu victime), în care sunt implicate persoane apropiate rude, prieteni, etc. – Atenţia joacă un rol deosebit în receptarea senzorială, fiind influenţată de calităţile sale: stabilitatea, mobilitatea, distribuţia ei. S-a stabilit că cele mai durabile informaţii sunt receptate de atenţia involuntară care surprinde martorul şi îl deconectează de la preocupările sale, datorită apariţiei neaşteptate a stimulului care o produce, dirijându-i interesul către un anumit obiect, acţiune, persoană277. S-a admis278 că trebuie evidenţiată atenţia de expectanţă anticipativă care, deşi are şi unele aspecte negative, pregăteşte martorul cu privire la aspectele esenţiale ale unei fapte penale, de aici şi denumirea „martor de expectanţă”. Aspectul negativ al expectanţei se relevă în false identificări când stimulul aşteptat se substituie percepţiei reale279. La evaluarea mărturiei trebuie să se ţină seama de alte două tipuri de atenţie: – tipul static caracterizat prin fidelitatea constantă pe tot parcursul actului perceptiv; – tipul dinamic în care mărturia conţine informaţii mai exacte asupra faptelor receptate la scurt interval de timp după declanşarea evenimentului perceput. 277 C. Rădulescu-Motru, Curs de psihologie, Editura Cultura Naţională, Bucureşti, 1923, pag. 129–134; Al. Roşca, op. cit., pag. 241; A. Ciopraga, op. cit., pag. 99–101. 278 T. Butoi, I.T. Butoi, op. cit., pag. 154–155. 279 Reproducerea se face numai după satisfacerea informaţională a expectanţei. (N.A.). 170 GABRIEL ION OLTEANU MARIN RUIU În condiţiile constatării celui de al doilea tip, devine importantă invitarea tuturor persoanelor care au asistat la producerea evenimentului judiciar pentru a se putea reproduce întregul tablou al desfăşurării activităţii ilicite280. Dat fiind particularităţile ce ţin de calitatea de martor considerăm oportun să detaliem aici câteva aspecte legate de aşa numita decodare a evenimentului judiciar281, în fapt, despre asocierea evenimentelor percepute cu starea de ilegalitate. Recepţia senzorială înregistrează lumini, sunete, mirosuri care sunt integrate la nivelul scoarţei cerebrale, în ansamblurile existente, urmând a fi decodificate pentru a căpăta sens ori semnificaţie cu rezonanţă pentru cauza penală. Activismul psihic al oricărei persoane determină apariţia unor sensuri întregi logic/semantic structurate, cu toate că ele nu sunt stocate memorial, provenind din reconstituiri. La fel sunt decodate informaţiile receptate care dobândesc un anumit sens. Decodarea efectuată prin identificarea expresiei potrivite care este purtătoare de sens devine accesibilă datorită limbajului şi învăţăturii unui număr mare de persoane; ea nu desemnează numai obiecte, fapte, fenomene, ci şi conotaţiile acestora, aspect deosebit de important în instrumentarea cauzelor penale. Deşi individuală decodarea, suportă unele influenţe în contactele interpersonale, căpătând nuanţări pe care receptorul iniţial nu le cunoaşte sau le omisese. Memorarea evenimentului judiciar – cuprinde trei etape: achiziţia evenimentului judiciar, reţinerea sau păstrarea informaţiilor şi activitatea de reactivare sau reactualizare, fiind caracterizată prin selectivitate şi individualitate282. Memorarea involuntară este dominantă în raport cu cea voluntară şi influenţată de interesul manifestat de martor în momentul apariţiei stimulului care determină perceperea vizuală sau auditivă. Această modalitate implică prelucrarea intenţionată a informaţiilor în vederea unei ascultări eventuale în care martorul vine cu „temele făcute”, rod al repetării întreprinse în plan mental sau verbal, în faţa altor persoane, de unde rezultă şi uşurinţa în a face declaraţia, în a depune ca martor. La memorarea involuntară lipseşte intenţia de a repeta, aspect ce a impus concluzia potrivit căreia mărturia subordonată acesteia poate fi lacunară datorită semnificaţiei evenimentului şi a factorilor emoţionali care stau la baza ei283. Tipul de memorie influenţează achiziţia şi păstrarea evenimentului judiciar, reflectat în memorarea mai bine a faptelor şi 280 A. Ciopraga, op. cit., pag. 108. 281 T. Butoi, I.T. Butoi, op. cit., pag. 156–157. 282 N.A. – întipărirea şi conservarea acţionează diferit de la o persoană la alta 283 T. Butoi, I.T. Butoi, op. cit., pag. 159. 171 TACTICĂ CRIMINALISTICĂ împrejurărilor percepute vizual şi auditiv, deoarece reprezentările au fost receptate prin intermediul acestor organe senzoriale. O asemenea memorare a determinat împărţirea martorilor în: auditivi şi vizuali (după organul receptor), reprezentările memorate având la bază imagini, sunete, zgomote, etc. În raport de perioada cât durează stocarea, se poate aprecia că memoria este de scurtă, medie şi de lungă durată, cu implicaţii directe asupra mărturiei, în ceea ce priveşte fidelitatea. Mărturia este influenţată de uitare, caracterizată prin neputinţa redării unor fapte şi împrejurări memorate anterior sau redarea cu dificultate ori eronată. Deşi i se recunoaşte timpului un rol purificator, eroziunea produsă prin uitare se repercutează defavorabil asupra întinderii mărturiei fără a influenţa fidelitatea acesteia. S-a constatat că audierea unei persoane la câteva zile după prima depoziţie a marcat ameliorări simţitoare – fără sugestionări din partea anchetatorului – fenomen denumit reminiscenţă bazat pe o decantare a informaţiilor ce a permis o ordonare mai atentă, a celor receptate. Martorul de reminiscenţă este influenţat de vârstă (mai frecventă la copii), atitudinea şi interesul faţă de evenimentul perceput284. Reactualizarea evenimentului judiciar – reproducerea informaţiilor stocate constituie un fenomen complex, desfăşurat în legătură directă cu procesul gândirii, prin reprezentarea lumii care ne înconjoară. Reprezentările sunt indisolubil legate de particularităţile individuale ale fiecărei persoane şi influenţate de preocupările profesionale, disponibilităţile, aptitudinile, preocupările din timpul liber, etc. Aşa se explică faptul că la aceeaşi persoană reprezentările pot fi diferite – cele vizuale fiind exacte şi stabile, iar cele auditive inexacte şi instabile285. Reproducerea este puternic influenţată de emotivitatea martorului, ambianţa în care are loc evocarea faptelor, de contactul psihologic dintre anchetator şi acesta. În reproducere este prezentă influenţa sugestiei în cazul redării lacunare a celor percepute, aspect ce trebuie avut în vedere la formularea întrebărilor atât de către organul judiciar sau instanţa de judecată, cât şi cele adresate de părţi în cercetarea judecătorească. Sugestibilitatea poate distorsiona reproducerea şi poate fi de scurtă durată datorită unor stări maladive, intoxicaţii medicamentoase, cu alcool sau droguri etc. ori de lungă durată în cazul persoanelor cu nivel socio-cultural scăzut286. De asemenea, 284 C. Pletea – Psihologia formării declaraţiilor, în G.I. Olteanu şi colectivul – Ascultarea persoanelor în cadrul anchetei judiciare, Edit. A.I.T. Laboratories, 2008, pag. 26 285 A. Ciopraga, Evaluarea probei testimoniale…, pag. 128. 286 Sugestibilitatea de statut, T. Butoi, I.T.Butoi, op. cit., pag. 164. 172 GABRIEL ION OLTEANU MARIN RUIU reproducerea este influenţată de mai mulţi factori, din categoria cărora enumerăm: imaginaţia, gândirea, limbajul, atenţia şi de fenomenul repetiţiei, specific martorului ocular care, pe lângă cele percepute, achiziţionează informaţii de la alte persoane prezente la faţa locului încât redarea datorată adăugirilor sau completărilor nu conţine percepţia personală, ci suma percepţiilor individuale corespunzătoare numărului persoanelor relaţionate de martor. Reproducerea sub forma interogatorului este apreciată ca o forţare, o solicitare a memoriei martorului către limita extremă a amintirilor, constituind o sursă de alterare a depoziţiei chiar dacă nu se folosesc întrebări sugestive. La fel ca şi celelalte etape ale mărturiei şi reproducerea este supusă erorilor prin omisiune, substituire sau transformare, întâlnite chiar şi în cazul martorilor de bună-credinţă287. 4.1.3 Particularităţile procesului de formare a declaraţiilor în cazul făptuitorilor Analiza particularităţilor procesului de formare a declaraţiilor în cazul făptuitorilor impune detalierea unor noţiuni precum interogatoriul judiciar, anchetă, ascultare sau audiere288. Aşa cum am constatat, până aici, ascultarea este o activitate judiciară în cadrul căreia anumite persoane, între acestea aflându-se şi făptuitorii, care deţin date sau informaţii cu privire la modul în care a fost pregătită, desfăşurată o activitate ilicită, cu privire la modul în care au fost valorificate rezultatele acesteia, cu privire la persoanele implicate, sunt chemate în faţa organului judiciar sau instanţei de judecată, pentru a fi audiate. Activităţile ilicite se desfăşoară sub semnul clandestinităţii, iar descoperirea lor constituie o problemă, deloc uşoară, şi o obligaţie din partea organelor abilitate care desfăşoară activităţi specifice, între acestea situându-se şi ascultarea persoanelor suspecte. Transformările specifice desfăşurării activităţilor ilicite – de natură materială sau imaterială – oferă informaţii utile identificării autorilor obţinute prin mijlocirea unor activităţi de anchetă, ceea ce pune în relaţie interpersonală pe purtătorul informaţiei şi organul judiciar. În literatura judiciară termenii utilizaţi pentru înfăptuirea activităţii invocate sunt: ascultarea, audierea sau ancheta judiciară şi presupune contactul nemijlocit dintre persoana suspectă (bănuită) şi organul judiciar, când acesta obţine informaţii despre faptă şi/sau făptuitor prin modalităţile consacrate de lege. Sensul termenilor invocaţi289 este explicat astfel: 287 A. Ciopraga, Evaluarea probei testimoniale…, pag. 149–156. 288 T. Butoi, I.T. Butoi, op. cit., pag. 225. 289 T. Butoi, I.T. Butoi, op. cit., pag. 225. 173 TACTICĂ CRIMINALISTICĂ – ascultarea sau audierea au nuanţă didactică, şi caracter contemplativ-static şi nu exprimă relaţia de opozabilitate, interpersonală, specifică anchetei judiciare; – ancheta, ca instrument de lucru, este specifică sociologiei, iar consacrarea sa din trecut o plasează într-o lumină nefavorabilă, asociată relelor tratamente şi abuzurilor, proprii anchetatorului de tip torţionar; – interogatoriul sau interogarea judecătorească reprezintă totalitatea întrebărilor adresate de organul judiciar persoanelor ascultate în procesul penal cu privire la faptele ce formează obiectul procesului şi al răspunsurilor date de acestea. Ultima accepţie este considerată că ar exprima mai bine realitatea faptică, chiar dacă de cele mai multe ori câmpul de aplicare al acesteia este îngustat şi dirijat către etapa ascultării pe baza întrebărilor. Interogatoriul judiciar290 este contactul interpersonal verbal, relativ tensionat emoţional, desfăşurat sistematic şi organizat ştiinţific, pe care îl poartă reprezentantul organului de stat cu persoana bănuită, în scopul culegerii de date şi informaţii despre o faptă infracţională, în vederea prelucrării şi lămuririi împrejurărilor în care s-a comis fapta, identificării făptuitorilor şi tragerii lor la răspundere. Deşi această concepţie despre interogatoriul judiciar acoperă mai judicios activitatea desfăşurată de organele de urmărire penală şi instanţa de judecată în vederea aflării adevărului, o observaţie este necesară. Interesul realizării justiţiei este un interes de o importanţă maximă pentru societatea civilă, căreia nu-i poate rămâne indiferent climatul de ordine şi, implicit, eficienţa activităţilor de descoperire şi pedepsire a răufăcătorilor. Evident, că nu trebuie inclusă în definiţia interogatoriului expresia referitoare la prelucrarea informaţiilor care, într-o interpretare speculativă, poate fi asociată ticluirii de probe. Caracteristicile interogatoriului291 sunt decantate din practica judiciară şi surprind, ceea ce are acesta specific, în substanţa lui, astfel: – opozabilitatea intereselor celor două entităţi; anchetatorul doreşte să afle adevărul folosind mijloacele legale, făptuitorul, animat de miza apărării cu orice preţ a libertăţii, ascunde adevărul; – inegalitatea de statut ceea ce conferă o poziţie relativ privilegiată anchetatorului în raport cu făptuitorul care trebuie să suporte consecinţele încălcării legii dacă este dovedită vinovăţia sa; 290 T. Butoi, I.T. Butoi, op. cit., pag. 226. 291 T. Butoi, I.T. Butoi, op. cit., pag. 229. 174 GABRIEL ION OLTEANU MARIN RUIU – tensiunea comportamentului expresiv consacrată în sintagma potrivit căreia aceştia (anchetatorul şi făptuitorul) nu colaborează, ci se confruntă; – demersul neuniform, contradictoriu, în zig-zag, relevat de faptul că făptuitorii nu recunosc decât atunci când sunt convinşi de robusteţea şi temeinicia probelor. Ancheta desfăşurându-se anevoios prin recunoaşteri totale sau parţiale şi retractări asemănătoare, aspectele respective constituie modalităţi tactice de apreciere nu numai a vinovăţiei, ci şi a poziţiei sale în raport cu anchetatorul. Dacă îl socoteşte inferior lui, făptuitorul recunoaşte cât mai puţin, când superioritatea anchetatorului este clară, făptuitorul va recunoaşte fără rezerve fapta, însă, nu la începutul interogatoriului judiciar; – de aici reiese importanţa pregătirii ascultării în aşa fel încât acuzarea, în limitele permise de lege, să nu prezinte nici o fisură care ar putea fi exploatată de făptuitorul devenit inculpat ori apărătorul său; – intimitatea, stresul şi riscul pe care-l presupune interogatoriul sunt realităţi palpabile. Pentru a recunoaşte făptuitorul are nevoie de intimitate psihologică asigurată nu numai de condiţiile ergonomice ale locului unde se desfăşoară, ci şi de persoana anchetatorului către care îşi deschide sufletul, recunoaşte, se încredinţează. Stresul unui interogatoriu este înlăturat de recunoaşterea făptuitorului – devenit, din punct de vedere procesual, învinuit (suspect) sau inculpat – în timp ce riscul nu poate fi înlocuit cu nimic, rămânând asumat şi suportat de către anchetator. Planurile situaţionale întâlnite care se dezvoltă în timpul interogatoriului sunt următoarele: – deschis, în care datele despre desfăşurarea activităţii ilicite sunt cunoscute de ambele părţi (cazul constatării în flagrant) aspecte ce determină recunoaşterea făptuitorului, fără probleme; aici trebuie avut în vedere că această atitudine poate ascunde uneori fapte mai grave; – orb, în care multe probe şi mijloacele materiale de probă sunt cunoscute numai de către anchetator (denunţurile, înregistrările convorbirilor telefonice etc.), situaţii în care anchetatorul trebuie să-l determine pe făptuitor să facă mărturisiri, utilizând anumite procedee tactice (prezentarea probelor de vinovăţie, întâlnirile surpriză etc.); – ascuns, caracterizat de situaţia în care datele despre desfăşurarea activităţii ilicite sunt cunoscute numai de către persoana interogată care poate avea calitatea de suspect în 175 TACTICĂ CRIMINALISTICĂ cauză. În aceste împrejurări numai interogatoriul psihanalitic sau tehnica poligraf poate da rezultate292; – necunoscut, caracterizat prin aceea că datele despre desfăşurarea activităţii ilicite nu sunt cunoscute nici anchetatorului şi nici persoanei bănuite, (cazul persoanelor suspecte aduse la sediul organului judiciar cu ocazia unor acţiuni, razii etc.) dialogul, răbdarea, intuiţia şi capacitatea sau ştiinţa de a asculta, constituie atuuri cu ajutorul cărora se poate construi o acuzare, dacă situaţia impune. Declaraţiile făptuitorului referitoare la propriile fapte antisociale nu sunt niciodată întâmplătoare, fiecare afirmaţie sau negare a unui fapt este rezultatul unui proces psihologic destul de amplu şi complex. Redarea propriilor acţiuni sau inacţiuni de către însuşi persoana care le-a desfăşurat este un proces mai complex decât cel de formare a mărturiilor, cu care se aseamănă foarte mult. Complexitatea mecanismelor psihologice ale făptuitorului rezultă din specificitatea etapelor „infracţionale” pe care acesta le traversează. Procesul psihologic parcurge aceleaşi etape precum în cazul martorilor – percepţia (recepţia), prelucrarea logică, memorarea şi reproducerea sau recunoaşterea. Admiţând „de plano” că făptuitorul este în deplinătatea capacităţilor fizice şi psihice, trebuie să considerăm că informaţia parcurge etapele arătate, fiind influenţată de factori obiectivi şi subiectivi, iar redarea informaţiei stocate este puternic determinată de consecinţele pe care acesta le-ar putea suporta. Din această perspectivă considerăm procesele psihologice specifice declaraţiilor făptuitorului asemănătoare cu cele ale martorului, excepţie făcând ultima etapă, respectiv reproducerea când făptuitorul cenzurează, extrem de atent, tot ceea ce evocă, nelăsând nimic neacoperit, neprobat, sondând permanent bagajul de probe deţinut de anchetator. În practica judiciară s-a cristalizat concepţia potrivit căreia făptuitorul declară ce vrea, putând să retracteze total sau parţial ce a declarat. Comportamentul psihologic înainte, în timpul şi după desfăşurarea activităţii ilicite – La desfăşurarea activităţii ilicite făptuitorul participă cu întreaga sa fiinţă, mobilizându-şi energiile psihice şi fizice în vederea asigurării reuşitei. Până la trecerea la desfăşurarea activităţii ilicite, făptuitorul parcurge o serie de procese de analiză şi sinteză, care au ca obiect nevoile şi motivele care determină luarea hotărârii, actele preparatorii, cele executorii şi comportamentul post-factum, toate având un conţinut şi o încărcătură afectiv-emoţională specifică. 292 C. Pletea – Psihologia formării declaraţiilor, în G.I. Olteanu şi colectivul – Ascultarea persoanelor în cadrul anchetei judiciare, Edit. A.I.T. Laboratories, 2008, pag. 29 176 GABRIEL ION OLTEANU MARIN RUIU În literatura de specialitate293 stările afective corespondente momentelor anterioare, din timpul şi cele posterioare desfăşurării activităţii ilicite sunt menţionate în dinamica secvenţelor comportamentale care se diferenţiază în intensitate şi se delimitează în timp. Procesele psihologice care se produc până la luarea hotărârii de a desfăşura activitatea ilicită sunt caracterizate prin perceperea şi prelucrarea informaţiilor declanşatoare de trebuinţe şi motivaţii antisociale pe care se întemeiază mobilul comportamentului ilicit. Trebuinţele determină o stare tensională care se amplifică dacă nu sunt satisfăcute, evoluând spre mobilul acţional care poate fi determinant în motivaţia individuală, respectiv în desfăşurarea activităţii ilicite. Reflectarea psihologică a trebuinţelor la nivelul conştiinţei impune un comportament posibil, determinând luarea deciziei de a desfăşura activitatea ilicită. În acest stadiu se conturează embrionul activităţii ilicite, producând o detensionare a agentului care consideră că în acest mod o parte din trebuinţe şi mobiluri vor fi rezolvate, acoperind aria scopurilor şi intereselor sale. În consecinţă se produce deliberarea294. Procesele psihice din momentul luării hotărârii până la săvârşirea faptei – Aceste procese parcurg două segmente: stadiul mental şi stadiul practic. În stadiul mental au loc procese psihice deosebit de intense, relativ istovitoare care determină luarea hotărârii de a desfăşura o activitate ilicită. Consumul lăuntric se centrează pe analiza coeficientului de risc la care se expune, în raport cu miza jocului în care îşi propune să intre. Este relevantă funcţia de anticipare şi protecţie care determină clarificări ale situaţiilor ambivalente – reuşită-nereuşită, satisfacţie-anxietate – deliberând asupra intenţiei ilicite primare care dobândeşte un contur precis, bine determinat, ceea ce produce o reechilibrare emoţională. Este vorba despre un examen în care făptuitorul este, pe rând, şi elev şi profesor examinator, deliberarea având rolul unei gratificări dătătoare de încredere în forţele proprii, în capacitatea de a desfăşura activitatea ilicită. Din acest moment sunt puţine şanse de a renunţa, de a abandona hotărârea luată, de aceea deliberarea presupune linişte, izolare, făptuitorul îşi doreşte să dialogheze cu sine sau cu complicii în cazul în care mai sunt şi alte persoane care vor să participe atât în plan fizic cât şi în ceea ce priveşte asumarea riscurilor şi împărţirea beneficiilor. 293 T. Butoi, I.T. Butoi, op. cit., pag. 234. 294 C. Pletea – Psihologia formării declaraţiilor, în G.I. Olteanu şi colectivul – Ascultarea persoanelor în cadrul anchetei judiciare, Edit. A.I.T. Laboratories, 2008, pag. 30 177 TACTICĂ CRIMINALISTICĂ Procesele psihice sunt direcţionate spre miza pusă în joc, spre satisfacţia pe care făptuitorul se aşteaptă să o poată obţine desfăşurând activitatea ilicită, riscul trece în plan secund, fără a fi neglijat în totalitate. Din această perspectivă au loc analize amănunţite ale locului faptei, structurate în variante de lucru din care se alege varianta optimă. Apare ca necesitate vizualizarea locului faptei, ceea ce marchează stadiul practic, în conţinutul căruia se poate distinge: – Fundamentarea unui plan de acţiune; în prima fază, o schiţă, un „draft”, care se dezvoltă treptat, în funcţie de informaţiile obţinute şi de mijloacele pe care şi le poate pune la dispoziţie făptuitorul. Procesul nu este simplu, nu este o simplă evoluţie de la simplu la complex, adesea apar sincope, pe fondul subiectivităţii făptuitorului, determinate de o analiză permanentizată a reuşitei – nereuşitei, a satisfacţiei – insatisfacţiei ori obţinerea unei satisfacţii relative prin desfăşurarea activităţii ilicite; – Sunt desfăşurate activităţi pregătitoare care trebuie să facă posibilă punerea în scenă a planului – se culeg informaţii, se obţin bani, scule, dispozitive, aparate, autovehicule, alte elemente de logistică, se verifică disponibilitatea, determinarea şi capacitatea complicilor şi coautorilor, se pregătesc variante de rezervă, se analizează riscurile, se identifică persoanele de care „nu se poate scăpa” şi se analizează slăbiciunile exploatabile ale acestora. – Se stabileşte intervalul de timp în care se va acţiona. Stadiul practic poate fi amânat dacă nu sunt realizate condiţiile reuşitei, dacă se constată apariţia unor aspecte neprevăzute ori dacă făptuitorul nu este suficient de convins că prin desfăşurarea activităţii ilicite poate obţine satisfacţia pe care şi-o doreşte. Procesele psihice din timpul desfăşurării activităţii ilicite – Orice activitate umană presupune o încărcătură emoţională specifică, chiar şi cele care au dobândit o anumită rutină nu sunt scutite de manifestările respective. Cu atât mai mare va fi emoţia făptuitorului care desfăşurând activitatea ilicită descoperă că este în criză de timp, că au apărut elemente pe care nu le-a cunoscut ori nu le-a luat în considerare în cadrul pregătirii, că nu poate utiliza un anumit obiect – sculă, dispozitiv, aparat – aşa cum şi-a propus, că ceea ce şi-a propus să obţină nu este în cantitatea sau calitatea dorită ori, pur şi simplu, nu obţine satisfacţia pe care spera să o obţină, i se face frică, etc. Cel puţin, ca principiu, atenţia sa se va distribui în următoarele direcţii: – Desfăşurarea activităţii ilicite într-un timp foarte scurt sau, oricum, conform planului pe care şi l-a stabilit ori i s-a stabilit ; – Rezolvarea favorabilă a situaţiilor neprevăzute; – Efectuarea unor activităţi curate, care să-i satisfacă nevoia de siguranţă, care să nu lase urme sau, dacă au apărut urme, acestea 178 GABRIEL ION OLTEANU MARIN RUIU să poată fi şterse ori să existe explicaţii „rezonabile” care să poată fi date, la nevoie – au fost create de alte persoane ori înalte împrejurări, nu există suficiente elemente pentru identificarea individuală, etc. Conectarea atenţiei la desfăşurarea activităţii ilicite, la ceea ce se întâmplă în jurul acesteia, la rezultatele aşteptate ale acesteia, poate afecta percepţia – spaţiul, timpul, obiectele înconjurătoare etc., pot fi percepute eronat – aspect reflectat în conţinutul declaraţiilor ulterioare date în faţa anchetatorilor. Teama de a fi descoperit, apariţia situaţiilor neprevăzute, trăirea reală a riscului, bulversează făptuitorul, diminuându-i autocontrolul, generând scăpări, uneori inexplicabile (crearea de urme, pierderea sau abandonarea unor obiecte la locul faptei, uită să şteargă urmele, etc.), care pot fi exploatate de echipa de cercetare la faţa locului. Cu cât acţiunea este mai dificilă cu atât apare mai necesară gratificarea, aspect ce constituie factor perturbator al conduitei autocenzurate a făptuitorului. Este vorba despre o stare de automulţumire, de satisfacţie ce are ca obiect faptul că „am fost în stare să fac ceva, cu adevărat, deosebit”, că „eu sunt cel care a făcut-o”. Gratificarea lucrează în favoarea anchetatorilor, prin modificările produse la nivelul psihicului – scoaterea mănuşilor şi crearea urmelor, chiar mănuşile pot constitui obiect al identificării criminalistice. Procesele psihice ce se manifestă după desfăşurarea activităţii ilicite – După desfăşurarea activităţii ilicite, făptuitorul este dominat de tendinţa de a se apăra, de a scăpa de povară, depunând eforturi considerabile pentru a se sustrage de la identificare şi inculpare. Procesele psihice sunt foarte intense, focalizate pe întreaga activitate ilicită desfăşurată, analizând aspectele pozitive sau negative din conţinutul acesteia. Nu de puţine ori se produc autogratificări psihice, concretizate în ideea că nu va fi descoperit, întrucât este mai deştept decât organul judiciar295. Strategiile de contracarare a demersului judiciar sunt numeroase, în permanenţă active, asupra lor intervenindu-se prin corectarea sau îmbunătăţirea conţinutului în vederea realizării scopului propus. La puţin timp după desfăşurarea activităţii ilicite făptuitorii apar în locuri aglomerate, făcându-se remarcaţi – scandaluri, acostări, discuţii contradictorii, deplasarea la domiciliul persoanelor ce inspiră încredere, etc. Aspectele respective ţin de conceptul denumit, alibi, care poate fi definit ca un construct mintal, o strategie cognitiv-demonstrativă, parţial acoperită faptic, prin care persoana bănuită caută în timp să rămână cât mai aproape de 295 N.A. – în limbajul interior pot apare expresii precum: „nu s-a născut cel care să-l poată prinde pe ...”; „i-am făcut pe proştii ăştia”,; expresii de natură a sublinia superioritatea individului 179 TACTICĂ CRIMINALISTICĂ perioada desfăşurării activităţii ilicite, iar, în spaţiu, să se plaseze cât mai departe de locul faptei, unde să-şi facă simţită prezenţa296. Fără a insista, alibiul este o apărare, des invocată de apărare, prin care se susţine, pe fond, imposibilitatea participării la desfăşurarea unei anumite activităţi ilicite a făptuitorului deoarece el s-ar fi aflat, în perioada de timp cât s-a desfăşurat activitatea ilicită cercetată, în alt loc şi, pe cale de consecinţă, nu putea face ceea ce este acuzat, pentru că nu putea fizic să o facă. În alte situaţii făptuitorul, datorită unor imbolduri puternice apare la locul faptei, interesându-se de mersul anchetei, uneori asistă la efectuarea cercetării la faţa locului, oferindu-şi serviciile fie ca martor ocular, fie ca martor asistent, acest din urmă aspect, oferindu-i posibilitatea de a constata nemijlocit modul de lucru al echipei, de a modifica, din „inocenţă”, locul faptei ori de a trimite scrisori anonime cu privire la persoanele care au fost implicate în activitatea ilicită, evident, altele decât persoana sa. În practică, s-a mai constatat că, în unele situaţii, făptuitorul, după desfăşurarea activităţii ilicite, poate comite fapte penale cu pericol social mai mic decât activitatea ilicită de bază, de dinainte pregătite, pentru a fi prins şi arestat, amânând în acest fel învinuirea/inculparea şi pentru fapta respectivă. Psihologia făptuitorului în momentul ascultării – făptuitorul aflat faţă în faţă cu anchetatorul, trece printr-o stare de puternică tulburare emoţională. Contactul cu o autoritate, şi în special cu „reprezentanţii legii”, nu este de natură a-l pune pe făptuitor într-o postură liniştitoare. Fie că este sau nu vinovată, persoana adusă în faţa justiţiei este marcată de această situaţie, totul având, ulterior, repercusiuni asupra profesiei, asupra familiei şi asupra relaţiilor sale sociale. Cadrul în care se desfăşoară interogatoriul judiciar, caracterizat de oficialitate, atitudinea sobră şi politicoasă a anchetatorului, atmosfera de justiţie creată de organele de cercetare penală au un efect derutant asupra făptuitorului, el necunoscând, în concret, probele deţinute împotriva sa. Activitatea ilicită anterioară, desele contacte pe care, eventual, le-a mai avut cu justiţia îl determină pe făptuitor să aibă în faţa organelor de cercetare penală, dacă nu o atitudine activă, cel puţin, una de expectativă centrată pe obţinerea a cât mai multe informaţii în legătură cu acuzaţia ce i se aduce şi probele ce îl inculpă. La acest gen de făptuitori emoţia este mai greu de depistat, dar experienţa şi profesionalismul anchetatorilor ar trebui să evidenţieze nervozitatea şi tensiunea pe care chiar şi aceştia le resimt. Dacă, din contră, cel aflat în camera de ascultare este pentru prima oară în faţa anchetatorilor, întreaga trăire emoţională va fi 296 T. Butoi, I. T. Butoi, op. cit., pag. 253. 180 GABRIEL ION OLTEANU MARIN RUIU exteriorizată, fără ca acesta să aibă posibilitatea unui autocontrol eficient. Cel mai puternic sentiment pe care un făptuitor îl resimte, în camera de ascultare, este teama; astfel de persoane nu sunt obişnuite cu activitatea respectivă şi au o anumită imagine despre modul în care se desfăşoară, asociind-o cu interogatoriul judiciar represiv ce are drept scop obţinerea unei mărturisiri şi în care nu se ezită a se folosi relele tratamente şi tortura297. De la primul contact anchetatorul trebuie să analizeze comportamentul expresiv al persoanei pe care o are în faţă, gesturile pe care aceasta le face, mimica sa, modul în care este privit, atitudinea acesteia faţă de situaţia în care se află – ostilă sau cooperantă298. Dificultatea pentru anchetator nu constă în observarea elementelor comportamentale evidente ale făptuitorului, ci în aprecierea, în mod critic, a acestora. Persoana anchetată poate fi una emotivă, pe care o simplă întrevedere cu organele judiciare o determină să aibă un comportament ce denotă vinovăţia. Pe de altă parte, anchetatorul trebuie să sesizeze, în cazul anumitor persoane, latura voluntară a comportamentului. Aceştia deseori, se manifestă ca persoane inocente, frustrate şi jignite de învinuirea adusă, vorbind tot timpul şi încercând să demonstreze (de cele mai multe ori prin scuze puerile) că acuzaţiile sunt nefondate, fiind total nevinovaţi şi, în consecinţă, reputaţia lor va avea de suferit. Acest gen de făptuitori reuşesc, uneori, să se autosugestioneze, să îşi întărească ideea că li se face o mare nedreptate şi, ca atare, trec la ameninţări sub aspectul încălcării drepturilor fundamentale, invocând, de exemplu, anumite cunoştinţe „sus puse”. Simulările pălesc în faţa unei atitudini ferme şi documentată a anchetatorului, care punându-l pe făptuitor în faţa probelor evidente şi exploatând momentele psihologice favorabile îl poate determina să reflecteze asupra atitudinii sale, deloc convingătoare, şi, în cele din urmă, să coopereze. Alteori făptuitorii afişează calm şi stăpânire de sine ori nedumerirea că a putut fi pus într-o asemenea situaţie stânjenitoare, fac referiri la incompetenţa anchetatorilor care nu sunt capabili să găsească adevăratul vinovat, etc. Acest comportament este specific aşa-zişilor „infractori cu sânge rece” care nu regretă câtuşi de puţin fapta comisă, ci o privesc ca pe un simplu mijloc de a-şi realiza anumite scopuri. Există şi situaţii când făptuitorul ajuns în faţa anchetatorilor „joacă” teatru, simulând anumite stări de boală, leşinuri, dezechilibru psihic, lipsa auzului – de cele mai multe ori nu aude întrebările critice referitoare la activitatea ilicită desfăşurată, pe care 297 N.A. – aspecte interzise atât de dreptul intern, cât şi de dreptul internaţional 298 A. Ciopraga, op. cit., pag. 245. 181 TACTICĂ CRIMINALISTICĂ i le pune anchetatorul299. Deşi aceste atitudini au ca scop impresionarea prin intimidarea sau apelarea la milă ori încercarea de a-l domina din punct de vedere psihologic, un bun anchetator observă lipsa de naturaleţe a tuturor acestor gesturi, cunoştinţele sale de psihologie judiciară ajutându-l să conştientizeze că un anumit comportament al celui pe care îl ascultă, într-un anumit moment, este total deplasat şi nejustificabil. Spre deosebire de comportamentul voluntar, manifestările involuntare reprezintă reacţii interne ale anumitor sisteme funcţionale aflate sub dependenţa sistemului neurovegetativ. Cel mai important este faptul că aceste reacţii nu pot fi controlate; ele nu pot fi ascunse şi nici provocate în mod voit. O parte dintre aceste manifestări există la oricare individ, ele devenind evidente atunci când acesta face eforturi să se adapteze la circumstanţele mediului înconjurător. Între periculozitatea pentru sine a situaţiei în care se află făptuitorul şi eforturile depuse pentru a se adapta şi a înlătura pericolul există un raport direct proporţional. Pe lângă manifestările strict fiziologice, mai există şi alte manifestări care pot indica, cu uşurinţă, adevărata stare de spirit a acestuia. Aceste manifestări, cunoscute mai ales sub numele de „ticuri”, sunt de fapt gesturi conştiente devenite reflexe necondiţionate. Toate „vorbesc” despre făptuitor, îi prezintă adevărata constituţie psihologică, îşi trădează stăpânul, numai în faţa cui ştie să le înţeleagă300. De fapt, toate aceste manifestări fiziologice reprezintă efectul dezacordului dintre adevăr şi minciună, dintre cele ce se afirmă de către făptuitor şi cele întâmplate în realitate, reprezentând rezultatul disconfortului psihic pe care acesta îl trăieşte în faţa anchetatorului. Trebuie reţinut că acestor stări emoţionale specifice corespund anumite manifestări viscerale şi somatice301, cele mai importante şi evidente, în activitatea de anchetă, fiind următoarele: – accelerarea şi dereglarea respiraţiei (senzaţia de sufocare) însoţită de dereglarea emisiei vocale (răguşire şi tremurul vocii), spasmul glotic, scăderea salivaţiei (senzaţia de uscare a buzelor şi a gurii, nevoia permanentă de a bea apă); – creşterea volumului vaselor şi a presiunii sanguine însoţite de modificarea bătăilor inimii (fenomene vasodilatatorii observabile în special la tâmple şi în zona carotidei sau fenomene vasoconstrictorii caracterizate prin paloare excesivă); – contractarea muşchilor scheletici, manifestată prin crispare sau blocarea funcţiilor motorii (înlemnit de frică); 299 E. Stancu, op. cit., pag. 433. 300 E. Stancu, op. cit., pag. 434. 301 Ibidem, pag 435. 182 GABRIEL ION OLTEANU MARIN RUIU – schimbarea mimicii şi pantomimicii, tensiunea psihică modificând conduita normală şi corespunzătoare caracterului individului; acesta începe să culeagă scame imaginare, îşi aranjează hainele într-un mod exagerat, strânge în mâini pălăria, poşeta etc., îi tremură mâinile şi le frământă continuu, are impresia că scaunul pe care stă este prea strâmt şi neconfortabil, etc.; – modificarea timpului de latenţă sau de reacţie caracterizat prin întârzierea răspunsurilor la întrebările critice (cu implicaţii afectogene) adresate de anchetator. Spre deosebire de întrebările necritice, răspunsurile la întrebările critice date după o perioadă de timp de 4–5 secunde în care făptuitorul caută cu disperare un răspuns convingător care să nu-i agraveze situaţia. Timpul de reacţie este intervalul de timp scurs din momentul aplicării stimulului până la declanşarea răspunsului. Atenţia individului poate fi orientată spre stimulul aşteptat (atitudine „senzorială” specifică persoanelor nevinovate care încearcă să demonstreze acest lucru) sau poate fi orientată spre reacţia sa de răspuns (în acest caz se vorbeşte despre o atitudine „motorie”, specifică persoanelor vinovate care şi-au creat un alibi). Timpul de reacţie mai depinde şi de alţi factori legaţi atât de stimul, cât şi de subiect, şi anume: calitatea senzorilor subiectului, intensitatea stimulului şi implicaţiile sale afectogene, practica subiectului, vârsta sa, starea emotivă sau afectivă în care se află precum şi de starea de sănătate a acestuia. Anchetatorul care efectuează ascultarea trebuie să stabilească dacă cel din faţa sa este vinovat şi atunci declaraţiile sale în care îşi pledează nevinovăţia sunt simulate, dacă este nevinovat, dar este caracterizat de labilitate emoţională, dacă este nevinovat dar recunoaşte comiterea faptei pentru a apărea erou (este cazul tinerilor care au trăit într-un mediu social dezorganizat), dacă este nevinovat dar a creat o întreagă poveste ca rod al imaginaţiei sale, care mai mult îl acuză decât să-l disculpe, dacă este vinovat dar are comportamentul unui inocent etc. Acestea sunt câteva din cele mai frecvente conduite adoptate de făptuitori în faţa anchetatorilor. Cel mai dificil pentru anchetator, atunci când nu este ajutat de prea multe probe într-o cauză, este să stabilească nevinovăţia unui suspect când acesta se comportă ca un vinovat prin studierea atitudinii acestuia pe parcursul a mai multor ascultări şi evidenţierea motivelor care provoacă o asemenea stare emoţională, prin studierea comportamentelor sale psihologice. Ca o primă posibilitate, motivele generatoare de puternice stări emoţionale ar putea fi coroborate cu starea afectivă din momentul ascultării, starea de sănătate, habitatul conjunctural în care a trăit, implicaţiile în plan social ale acuzării sale de săvârşire a unei infracţiuni, reputaţia de care s-a bucurat, echilibrul sau dezechilibrul psihologic ce-l caracterizează. 183 TACTICĂ CRIMINALISTICĂ Ca o a doua posibilitate, stare sa emotivă ar putea fi determinată de implicarea în desfăşurarea activităţii ilicite pentru care este cercetat (fiind excluse persoanele bolnave psihic, afectate de criptoamnezie, etc., care nu sunt conştiente de propriile fapte). În practică s-a constatat că se poate coopera în timpul anchetei cu o persoană labilă emoţional, recurgându-se, de obicei, la discuţii introductive, colaterale motivului anchetării, vizând profesia, problemele de perspectivă, starea de sănătate, antecedentele etc. Acest dialog introductiv are rolul de a ajuta persoana anchetată să se deconecteze de tensiunea nervoasă existentă în mod normal într-o asemenea situaţie, să creeze o anumită relaţie interpersonală între cei doi, anchetator-anchetat, să se inspire un anumit grad de încredere. O asemenea atmosferă îl ajută să-şi pună ordine în gânduri şi se va simţi despovărat de disconfortul psihic pe care îl aduce situaţia sa. Trecerea direct la chestionare, într-un mod oarecum „brutal” are ca rezultat inhibarea emoţională a persoanei anchetate, însoţită de toate manifestările neurovegetative şi microgesticulare amintite, în special când făptuitorul este minor, o persoană în stare de convalescenţă, o femeie sau un bătrân. Acesta se va comporta ca o persoană vinovată sau pur şi simplu îi va fi teamă să vorbească. O asemenea metodă denotă lipsă totală de profesionalism a anchetatorului, şansele sale de a afla adevărul crescând numai atunci când reuşeşte să creeze un climat de încredere reciprocă, ascultând problemele celui anchetat şi lăsându-l să înţeleagă că poate avea încredere, la rândul său, în anchetator. Anchetarea dură din punct de vedere psihologic produce derutarea labilului emoţional, fiind specifică anchetatorilor care vor mai mult să obţină o mărturisire decât să afle adevărul. Trebuie reţinut că făptuitorul emotiv dacă nu este ajutat302 va fi foarte sensibil şi incoerent în declaraţii. De aceea este foarte importantă crearea momentului psihologic în care anchetatorul poate aborda problema activităţii ilicite cercetate fără riscul de a nu obţine nici un răspuns. Din momentul în care începe să vorbească trebuie lăsat să-şi termine declaraţia fără a fi întrerupt cu precizări cu caracter acuzatorial sau prezentare de probe incriminatorii, întrucât, dacă făptuitorul nu este vinovat, în psihicul său se produce o degringoladă ce poate conduce la recunoaşterea unor fapte pe care nu le-a comis. Suspectul nevinovat, dacă i s-a creat un climat de încredere în anchetator şi dacă a fost încurajat să coopereze pentru aflarea adevărului, va începe să relateze declaraţia sa cu o anumită naturaleţe şi dezinvoltură, însoţind afirmaţiile cu argumente şi justificări – referiri la probe şi mijloace materiale de probă – care să 302 N.A. – Ajutorul se manifestă numai în plan psihologic 184 GABRIEL ION OLTEANU MARIN RUIU îi întărească declaraţiile. El îşi exprimă într-un mod natural curiozitatea şi surprinderea că este suspectat, îşi exprimă părerea despre cine ar putea fi autorul faptei, răspunde prompt la întrebările ce i se adresează, etc. Aceste manifestări se regăsesc în conceptul „mecanism psihologic extrem de subtil” potrivit căruia persoana, care nu este implicată în desfăşurarea unei activităţi ilicite, dispune, în subconştient, de capacitatea psihică de a se distanţa cu uşurinţă de postura de suspect. Nu acelaşi lucru se întâmplă cu suspectul care este şi autor al faptei sau a avut vreo contribuţie la săvârşirea ei, el nu poate ignora motivul pentru care se află acolo neavând capacitatea de comutare a preocupărilor sale303. Ceea ce îl preocupă în acel moment este slăbiciunile modului în care a desfăşurat activitatea ilicită, implicaţiile acesteia şi situaţia sa în anchetă. El este conştient de faptul că nu se află acolo pentru altfel de discuţii şi aşteaptă ca în orice moment să fie întrebat despre desfăşurarea activităţii ilicite în curs de cercetare. Nedorind să fie luat prin surprindere caută în fiecare întrebare, chiar dacă este colaterală cu cauza, un aspect menit să-l atace, care l-ar putea trăda. Pe de altă parte, dorind să-şi ascundă emoţiile, va căuta să pară activ şi interesat de discuţie, dar pentru un anchetator experimentat este facil de dedus lipsa de naturaleţe, artificialitatea, teama şi suspiciunea continuă pe care nu le poate masca. Experienţa practică a învederat că cele două atitudini – a persoanei inocente şi a celei vinovate – se pot deosebi relativ uşor prin observarea şi interpretarea manifestărilor psiho-comportamentale şi a reactivităţii acestora la întrebările directe în raport cu aspectele critice. Astfel, sunt luate ca model întrebările de genul: „Dacă declaraţi că nu aţi săvârşit fapta, atunci pe cine bănuiţi?”, „Ce părere aveţi, va fi descoperit autorul acestei fapte?”, „Ce credeţi că merită un individ care a săvârşit o astfel de faptă?”, etc. S-a constatat că persoana sinceră dă răspunsuri spontane, îşi spune deschis părerea, oferă anumite variante care i se par posibile, propune probe şi mijloace materiale de probă, propune verificarea anumitor persoane pe care le bănuieşte că ar fi avut un anumit mobil, etc. Astfel, răspunsurile cele mai frecvente, obţinute de la persoanele inocente sunt: „Nu poate scăpa de rigorile legii”, „Trebuie să răspunsă pentru ce a făcut”, „Pedepsele sunt prea mici pentru astfel de indivizi”, etc. toate aceste răspunsuri fiind armonizate cu o atitudine deschisă, cooperantă, sinceră, cu un comportament lipsit de tensiune, natural, degajat. 303 T. Butoi, I.T. Butoi, op. cit., p. 244. 185 TACTICĂ CRIMINALISTICĂ Pus în faţa aceloraşi întrebări, vinovatul este ezitant, derutat, confuz. Aceleaşi întrebări pentru el au un efect paralizant este stupefiat că trebuie să-şi exprime părerea cu privire la o activitate ilicită al cărei autor ştie că este. El nu cunoaşte ce date deţine anchetatorul cu privire la faptă şi, astfel, nu ştie dacă să mărturisească, uşurându-şi situaţia, sau să nege într-o speranţă disperată că nu i se poate proba vinovăţia. De regulă rămâne pe o poziţie defensivă, dând răspunsuri neutre, de genul: „Nu ştiu”, „De ce mă întrebaţi pe mine”, „Nu pot da vina pe nimeni”, „Poate va fi prins”, „Ce-o vrea legea” etc. Răspunsurile lui parvin dintr-o stare emotivă puternică, este fals, neplauzibil, stângaci, nu oferă soluţii, nu se implică, etc. Toate aceste conduite nu sunt decât indicii de stabilire a unei stări de tulburare psihică şi nu de stabilire a vinovăţiei sau nevinovăţiei. Tot ce se obţine prin studierea comportamentului psihologic al unei persoane în momentul ascultării trebuie coroborat cu celelalte dovezi. Aşa cum fiecare caz este unic, având particularităţi proprii, tot aşa şi personalităţile făptuitorilor sunt unice; la fel vor fi şi reacţiile acestora în faţa anchetatorilor. De aceea este imperios necesar ca anchetatorul să aibă o anumită experienţă practică în activitatea de interogare şi fiecare caz să-l trateze cu seriozitate. 4.2 Pregătirea în vederea desfăşurării ascultării persoanelor în cadrul anchetei judiciare 4.2.1 Particularităţi ale pregătirii în vederea desfăşurării ascultării persoanei vătămate Este de preferat ca, înainte de orice demers judiciar, anchetatorul să acorde un spaţiu de timp rezonabil pentru studierea materialului din dosarul cauzei. În literatura de specialitate304 s-a arătat, în mod constant, importanţa pregătirii ascultării persoanelor vătămate în procesul penal, fiind considerată activitatea imperios necesară aflării adevărului, aspect ce impune efectuarea ei în toate împrejurările, indiferent de gradul de dificultate al cauzei penale şi de modul cum a fost constatată starea de fapt cercetată. Studiul materialelor existente în dosarul cauzei permite anchetatorului să stabilească persoanele ce urmează a fi ascultate, valoarea materialului probator existent, problemele ce vor fi avute în vedere la efectuarea altor activităţi de anchetă, etc. Din materialele cauzei se determină natura activităţii ilicite desfăşurate, valorile 304 N. Volonciu, op. cit., vol. I, pag. 193. 186 GABRIEL ION OLTEANU MARIN RUIU lezate, persoanele implicate, mecanismul de comitere a faptei, persoanele care au observat în totalitate ori numai anumite secvenţe ale activităţii ilicite, urmele existente, cele care ar fi putut apare şi posibilităţile de valorificare în folosul anchetei, vârsta persoanelor vătămate precum şi întinderea prejudiciului cauzat. Referitor la natura activităţii ilicite desfăşurate trebuie stabilit dacă aceasta s-a îndreptat împotriva patrimoniului, situaţie în care, de urgenţă, se va stabili dacă bunurile se găseau în patrimoniul persoanei ce se declară vătămată şi vor fi identificate caracteristicile identificatoare ale bunurilor pentru a fi puse în urmărire locală sau generală. Când activitatea ilicită s-a îndreptat împotriva persoanei se va determina în ce a constat, urmările acesteia, starea în care se află persoana vătămată şi dacă poate fi angajată într-un interogatoriu, vizând aspectele care pot conduce la identificarea făptuitorilor. Cu privire la aceste aspecte este necesar să se stabilească dacă agresorul este cunoscut de către persoana vătămată – situaţie care facilitează identificarea, în caz contrar aceasta trebuie să descrie semnalmentele, caracteristicile obiectelor de îmbrăcăminte, numărul făptuitorului şi activităţile desfăşurate de fiecare dintre ei. De asemenea, trebuie să reiasă din materialele existente locul şi timpul săvârşirii, modul de acostare a victimei, direcţia de unde au venit şi în care au plecat agresorii, dacă au folosit arme ori substanţe chimice paralizante sau mijloace de transport, caracteristicile de identificare, toate acestea în funcţie de modul cum a perceput activitatea ilicită, în totalitate sau numai secvenţial, datorită punerii în stare de neputinţă de a reacţiona sau în stare de inconştienţă. Studiul materialelor existente la dosar va evidenţia şi starea de sănătate a victimei după ce a fost agresată fizic, dacă a primit îngrijiri medicale, a fost internată într-o unitate medicală, natura diagnosticului medico – legal, urmările activităţii ilicite, numărul de zile de îngrijire în perspectiva soluţiei judiciare. Nu trebuie neglijată vârsta victimei şi mai ales modul cum a fost acostată, ştiut fiind că minorii şi vârstnicii nu apreciază în mod corect pericolul la care se expun datorită credulităţi excesive ori comportamentului provocator pe care îl afişează, în mod constant, minorii sub scutul inocenţei vârstei. Un alt aspect esenţial care trebuie să rezulte din studiul materialelor aflate la dosarul cauzei îl reprezintă natura şi întinderea prejudiciului cauzat şi posibilităţile de recuperare a acestuia. În cazul prejudiciului moral partea civilă are căderea să-i determine limitele, în raport şi de unele vătămări corporale ce-i pot altera înfăţişarea ori imaginea, în timp ce la prejudiciul material există undele criterii ce conduc la delimitarea sa, bazate pe valoarea bunului, uzura existentă şi beneficiul nerealizat, precum şi perioada în care a fost deposedată de către infractor. În ceea ce priveşte partea responsabilă civilmente trebuie identificată şi introdusă în 187 TACTICĂ CRIMINALISTICĂ procesul penal pentru a răspunde potrivit legii civile pentru pagubele provocate prin desfăşurarea activităţii ilicite305. Materialele care vor fi studiate de către anchetatori sunt: procesele verbale de cercetare la faţa locului, procesele verbale de constatare în flagrant a infracţiunii, planşele fotografice, schiţele, rapoartele de constatare tehnico – ştiinţifică sau de expertiză, rapoarte informative, notiţe, însemnări ale organelor de constatare, plângerea prealabilă, declaraţii ale martorilor oculari, etc. Problemele rezultate din studiul efectuat vor constitui temeiul de întocmire a planului de ascultare. Pe lângă cunoaşterea materialelor cauzei, trebuie studiate şi alte materiale respectiv, literatura juridică de specialitate şi din alte domenii de activitate, incidente sau conexe, precum şi practica judiciară. Literatura juridică oferă posibilitatea de documentare cu privire la aspectele teoretice, şi la cele legate de practica organelor judiciare în materie. Pe altă parte, având de cercetat, spre exemplu, o activitate ilicită desfăşurată întru-un sector de activitate productivă, anchetatorii trebuie să se documenteze cu privire la actele normative şi la reglementările interne referitoare la organizarea şi desfăşurarea procesului de producţie, la atribuţiile de serviciu ale persoanelor în cauză, la relaţiile dintre furnizori şi beneficiari, la circuitul actelor financiar-contabile. Cunoaşterea temeinică a întregului material al cauzei conferă anchetatorilor o poziţie superioară în timpul ascultării, contribuind la elucidarea temeinică a tuturor problemelor cauzei306. Materializarea în formă scrisă a rezultatelor studierii datelor cauzei este impusă pe de o parte de limitele fireşti ale capacităţii de conservare în memorie a informaţiilor, iar pe de altă parte, de însăşi natura activităţii de cercetare a activităţilor ilicite. Astfel, chiar dacă organul judiciar ar fi înzestrat cu o memorie prodigioasă, nu este cu putinţă să aibă, întotdeauna, reprezentarea întregului volum de informaţii, de detalii referitoare la diverse aspecte ale cauzei pe care o cercetează. În legătură cu cel de-al doilea aspect: existenţa unor elemente de asemănare între diversele cauze ce ajung în faţa organelor judiciare – existenţa, până la un punct, a unor similitudini (activităţi ilicite de acelaşi gen, săvârşite prin aceleaşi mijloace sau procedee asemănătoare) fac ca informaţiile actuale, în posesia cărora a intrat anchetatorul, să se suprapună celor anterioare. Cu alte cuvinte, conservarea în memorie a informaţiilor prezente este puternic influenţată de experienţa anterioară similară a anchetatorilor; de aici posibilitatea confuziilor între activităţile ilicite cercetate în actualitate şi cele instrumentate anterior307. Şi această 305 N. Volonciu, p. cit., vol. I, pag. 193. 306 E. Stancu, op. cit., pag. 418. 307 I. Mircea, op. cit., pag. 263. 188 GABRIEL ION OLTEANU MARIN RUIU activitate, ca de altfel întreaga pregătire a ascultării, se efectuează cu maximă urgenţă şi operativitate, regulă tactică dominantă în cercetarea şi soluţionarea cauzelor penale308. Acceptând ca desfăşurată prima activitate pregătitoare, într-o succesiune logică urmează ca anchetatorul să desfăşoare un complex de activităţi care să aibă ca obiect cunoaşterea personalităţii şi a trăsăturilor psihice ale persoanelor care urmează să fie ascultate. Echipa de anchetatori, când pregăteşte ascultarea persoanelor implicate, cunoaşte deja natura activităţii ilicite, data, locul, modul şi condiţiile în care a fost săvârşită, din sesizările persoanei vătămate sau din alte surse de informare. În consecinţă, cunoaşte şi dacă persoana vătămată a perceput nemijlocit, în tot sau în parte, modul în care a fost desfăşurată activitatea ilicită, leziunile fizice suferite şi pagubele materiale cauzate. În funcţie de aceste date pregăteşte ascultare primară, procedând la culegerea de informaţii despre personalitatea sa, precum şi la delimitarea problemelor pe care consideră că le-ar putea clarifica prin declaraţia acesteia309. Cunoaşterea persoanelor ce urmează a fi ascultate constituie o altă direcţie tactică a pregătirii audierii, anchetatorii trebuind să manifeste o preocupare deosebită pentru cunoaşterea personalităţii şi a trăsăturilor psihice ale părţilor ce urmează a fi ascultate310. Din literatura psihologică311 s-au desprins date de interes pentru cunoaşterea persoanelor vătămate, fiind apreciate ca deosebit de utile pentru identificarea autorilor. Astfel, anchetatorii vor urmări: – date care privesc natura juridică a cazului, mobilul şi circumstanţe esenţiale ale evenimentului (loc, timp, mod de săvârşire, surprinderea victimei ori acceptarea pătrunderii autorilor în locuinţă); – datele care definesc personalitatea persoanei vătămate, în principal, cele ce caracterizează concepţia de viaţă, nivelul de cultură şi educaţie, atitudini, calităţi temperamentale şi caracteriale, credinţe şi obiceiuri, anumite tabieturi, dorinţe nesatisfăcute, starea de echilibru psihic ori manifestarea unor tendinţe spre agresivitate, izolare socială sau depresie, anumite vicii ascunse (jocuri de noroc, consum excesiv de alcool sau droguri, relaţii extraconjugale). – cercul de relaţii al persoanei vătămate – de familie, rudenie, vecinătate, de serviciu, de distracţie – mediile şi locuinţele sau localurile publice frecventate, natura relaţiilor (de amiciţie, duşmănie, indiferenţă), identificarea tuturor stărilor tensionale 308 I. Mircea, p. cit., pag 263. 309 T. Bogdan ş.a., p. cit., pag. 155–159. 310 T. Butoi, I.T.Butoi, op. cit., pag. 134–135. 311 E. Stancu, op. cit., pag. 420. 189 TACTICĂ CRIMINALISTICĂ ori conflictuale mai vechi sau mai recente, precum şi a celor ce privesc legături cu persoane bănuite a fi implicate în desfăşurarea activităţii ilicite care pot sugera preocuparea persoanei vătămate pentru obţinerea de venituri pe căi ilicite; – informaţii privind mişcarea în timp şi spaţiu a victimei, cu accent pe perioada imediată evenimentului, care pot avea relevanţă deosebită; – datele privind bunurile deţinute de persoana vătămată, mai ales cele de valoare, şi cele privind dispariţia unora dintre acestea ori a unor documente; – informaţii privind antecedentele morale, medicale, penale şi contravenţionale ale persoanei vătămate. În condiţiile cercetării unor activităţi ilicite săvârşite prin violenţă, fenomen studiat în resorturile lui intime, mai ales în ceea ce priveşte violenţa îndreptată împotriva persoanei sau marea violenţă, deosebim următoarele categorii de victime312: – dispărute de la domiciliu în condiţii suspecte care numai în mod excepţional pot coopera cu anchetatorii la întoarcerea lor; – care nu supravieţuiesc agresiunii dar oferă date preţioase despre autorul faptei – de regulă declaraţiile sunt scurte şi ilustrează locul, timpul şi numele agresorului313; – care supravieţuiesc violenţelor suportate şi care se pot afla în următoarele situaţii: nu pot identifica făptuitorul din motive obiective; cunosc făptuitorul şi nu-l denunţă din motive diverse (răzbunare, dragoste); cunosc făptuitorul şi încearcă să pună în seama acestuia fapte pe care nu le-a comis – aspecte relevate în conceptul schimbării de rol a denaturărilor prin adăugare. Din informaţiile obţinute, anchetatorii ar trebui să identifice interesul pe care persoana vătămată l-ar avea în soluţionarea cauzei penale, concretizat în preocuparea pentru dovedirea vinovăţiei făptuitorului pentru ca acesta să fie cât mai aspru pedepsit314. În altă ordine de idei, anchetatorul care pregăteşte ascultarea, analizând împrejurările cauzei, trebuie să reţină factorii de natură endogenă, cum ar fi: posibilitatea reală a persoanei vătămate de a înţelege şi a aprecia în mod corect mecanismul activităţilor pe care le-a perceput, capacitatea de recepţionare a informaţiilor, starea atenţiei în momentul desfăşurării activităţii ilicite, justeţea ori injusteţea poziţiei critice şi autocritice faţă de evenimentul produs, puterea de analiză a faptei şi a modului în care a reacţionat pe 312 T. Butoi, I.T. Butoi, op. cit., pag. 134–135. 313 N.A. – Acestea sunt audiate imediat după săvârşirea faptei 314 C. Nicola, Unele elemente de psihologie judiciară, Editura Ministerului de Interne, Bucureşti, 1979, pag. 70–72. 190 GABRIEL ION OLTEANU MARIN RUIU moment, stadiul dezvoltării psiho-intelectuale, relaţiile cu persoanele implicate într-un mod sau altul în procesul penal315. Aceeaşi atenţie trebuie acordată factorilor de natură exogenă, printre care se înscriu: – distanţa de la care a fost observată fapta, bunul sau persoana; – luminozitatea naturală – dimineaţă, amiază, seară – sau artificială; – poziţia persoanei în teren în momentul săvârşirii faptei; – durata în timp a observării faptei, obiectului ori a persoanei făptuitorului; – timpul scurs de la eveniment până la momentul în care are loc ascultarea. Trăsăturile pozitive sau negative de caracter ale persoanei care urmează a fi ascultate – sociabilitatea, corectitudinea, tactul, orgoliul, individualismul, susceptibilitatea, aroganţa, sentimentul inferiorităţii – permit anchetatorului să-şi formeze o imagine clară cu privire la personalitatea persoanei vătămate şi, în raport de aceasta, să aleagă procedeul de ascultare cel mai indicat pentru obţinerea unor declaraţii sincere şi complete316. Pentru culegerea de date despre personalitatea victimei, anchetatorii pot face investigaţii la şcoala unde învaţă ori a învăţat cu puţini ani în urmă, la locul de muncă sau în cadrul familiei. Persoanele din aceste micro-medii sociale sunt în măsură să furnizeze date variate care, împreună, conturează portretul spiritual al persoanei vătămate prin activitatea ilicită cercetată. Cadrele didactice, colegii de clasă ori de an de studii cunosc nivelul său de cultură generală, situaţia la învăţătură, înclinaţiile pentru anumite activităţi practice, preferinţele faţă de unele manifestări artistice sau sportive, spiritul de colegialitate precum şi viciile de care se lasă atrasă. La locul de muncă, în care îşi petrece o bună parte din activitatea cotidiană, mulţi dinte colegi pot să relateze despre preocupările sale profesionale, realizările mai însemnate din ultima vreme, atitudinea faţă de muncă şi faţă de dezvoltarea firmei, comportarea în general şi în anumite împrejurări317. De asemenea, colegii sunt în măsură să arate de ce vicii este stăpânită, care îi sunt trăsăturile temperamentale şi de caracter, dacă a suferit sau nu condamnări. Membrii familiei, pe lângă date de natura celor de mai sus, pot să specifice de ce boli a suferit sau suferă victima, care îi sunt preocupările extraprofesionale, pentru ce băuturi sau produse alimentare are preferinţă, cum îşi petrece timpul liber. Dacă se constată că persoana vătămată a suferit condamnări, se studiată dosarele cauzelor penale în care a fost condamnată, iar 315 I. Mircea, op. cit., pag. 263. 316 Idem. 317 C. Aioniţoaie, V. Bercheşan, op. cit., p. 154. 191 TACTICĂ CRIMINALISTICĂ din unităţile de executare a pedepselor se culeg date despre comportarea sa în locurile respective, activităţile pe care le-a îndeplinit, condiţiile în care a fost eliberată318. Cunoaşterea personalităţii persoanei vătămate se poate realiza şi prin diverse activităţi de anchetă (cercetarea la faţa locului, studierea unor înscrisuri ce emană de la persoana în cauză, efectuarea confruntării ş.a.) sau prin consultarea unor evidenţe, bănci de date aflate în fondul unităţilor medicale sau de poliţie. La toate acestea nu este de neglijat desigur practica pozitivă a celui care urmează să facă ascultarea, acumulată în decursul timpului. Din practica organelor judiciare rezultă faptul că, în cazul unor activităţi ilicite precum înşelăciunea, persoanele vătămate prezintă anumite trăsături de ordin psihic: credulitate excesivă, slab simţ de autoconservare, spirit critic şi autocritic slab dezvoltat, tendinţa de a obţine anumite profituri prin eludarea dispoziţiilor egale, predispoziţia de a angaja discuţii şi combinaţii cu persoane necunoscute. În cazul furturilor şi tâlhăriilor, victimele sunt, uneori persoane neatente, uşor de antrenat în discuţii, stăpânite de vicii, puse pe căpătuială ori mai puţin dotate din punct de vedere fizic. După cum, nu de puţine ori, în cazul violurilor, persoana vătămată poate fi o persoană de moralitate îndoielnică, ce frecventează anumite cercuri şi medii, nefiind exclusă posibilitatea înscenării, în scopul obţinerii unor avantaje. Se poate afirma că activitatea de cunoaştere a persoanelor ce urmează a fi ascultate prezintă o importanţă cu totul aparte, de realizarea ei în condiţii optime depinzând, în ultimă instanţă, succesul sau insuccesul ascultării. Datele obţinute în faza pregătitoare ascultării urmează să fie completate cu ocazia contactului nemijlocit dintre anchetator şi partea vătămată, şedinţa de ascultare constituindu-se într-un prilej de studiu al personalităţii acestora, într-un mijloc de investigare psihologică319. Admisă şi criticată, repudiată din lipsa timpului sau a comodităţii, întocmirea planului sau chestionarului de ascultare reprezintă corolarul întregii activităţii de pregătire. La întocmirea acestuia, trebuie să se aibă în vedere următoarele: – problemele care urmează a fi lămurite prin ascultarea persoanei vătămate; – materialul probator – (forţa probatorie a acestuia) – care va fi folosit în timpul ascultării; – ordinea în care va fi folosit materialul probator. Planul de ascultare se plasează la finalizarea activităţii de pregătire a audierii şi se întemeiază pe elementele rezultate din 318 C. Nicola, op. cit., p. 112. 319 E. Stancu, op. cit., pag. 433. 192 GABRIEL ION OLTEANU MARIN RUIU studierea dosarului şi cunoaşterea persoanelor ce urmează a fi ascultate, asigurând acel cadru propice pentru obţinerea unor declaraţii complete şi fidele. Lămurirea tuturor aspectelor cauzei nu este posibilă, având în vedere particularităţile sale, determinate de natura activităţii ilicite cercetate, metodele şi mijloacele folosite la săvârşirea ei, de urmările acesteia, de împrejurările care au precedat-o sau însoţit-o, decât în măsura în care sunt stabilite corect împrejurările ce trebuie clarificate prin ascultare. Întocmirea planului de ascultare se impune în fiecare cauză şi cu atât mai mult în cele complexe320. În elaborarea planului se va ţine seamă de orice situaţie care se poate ivi în timpul ascultării, chiar neprevăzută, astfel încât, organul judiciar să nu fie luat prin surprindere de atitudini, de reacţii neaşteptate. De aici rezultă şi necesitatea ca planul să aibă un caracter flexibil, să poată fi modificat în funcţie de desfăşurarea ascultării, de relatările celui ascultat. Aceasta va conduce şi la posibilitatea adaptării sau formulării de noi întrebări referitoare la fapta cercetată321. Obţinerea unor declaraţii complete şi exacte depinde în largă măsură de modul în care sunt formulate întrebările, de succesiunea în care sunt adresate, de momentul psihologic în care sunt plasate. Din practica judiciară322 s-au desprins următoarele repere ce trebuie să se regăsească în construcţia planului de ascultare: – indicarea într-o anumită ordine a împrejurărilor care vor fi lămurite; – formularea întrebărilor care vor clarifica împrejurările stabilite; – punerea unui accent mai mare pe împrejurările necunoscute ori cunoscute fragmentar sau numai amintite; – precizarea datelor existente în dosarul cauzei în legătură cu împrejurările stabilite a fi de interes. Formularea întrebărilor este impusă de necesitatea acoperirii tuturor aspectelor rezultate din dosarul cauzei, de necesitatea de a nu fi uitată lămurirea anumitor împrejurări. De asemenea, formularea întrebărilor este necesar să fie făcută cu multă atenţie, ele trebuind să fie clare, precise, la obiect. Întrebările trebuie să fie ordonate logic ori cronologic pe mai multe variante, în raport cu ceea ce cunoaşte persoana respectivă şi modul cum a perceput cele pe marginea căror urmează să facă declaraţii. Conţinutul concret al planului de ascultare diferă, fireşte, de la caz la caz. De exemplu, în cazul activităţilor ilicite îndreptate împotriva persoanelor, întrebările trebuie să se refere la: împrejurările în care a fost desfăşurată activitatea ilicită, mijloacele 320 A. Ciopraga, Criminalistica…, pag. 209. 321 E. Stancu, op. cit., pag. 112. 322 C. Aioniţoaie, V. Bercheşan, op. cit., pag. 154. 193 TACTICĂ CRIMINALISTICĂ şi metodele folosite de către făptuitor, semnalmentele sau datele de identitate ale acestuia, urmările activităţii ilicite, persoanele care mai cunosc fapta săvârşită şi împrejurările luării la cunoştinţă despre ea, precum şi alte aspecte pe care numai persoana vătămată le poate cunoaşte323. În cazul violurilor324, întrebările trebuie să privească: – datele de identificare ale victimei, şi în special, vârsta acesteia; – data şi locul violului, împrejurările în care victima a ajuns în acel loc, motivele găsirii ei acolo, descrierea amănunţită a locului, a locuinţei, a obiectelor; – modul de acostare a victimei: unde, când, cum şi starea în care s-a aflat aceasta; – activităţile desfăşurate de către făptuitor pentru a înfrânge rezistenţa victimei sau pentru a o pune în imposibilitate de a-ţi exprima voinţa; – rezistenţa opusă de victimă; dacă între făptuitor şi victimă a avut loc vreo luptă, ce urme ar putea să existe pe corpul şi hainele agresorului, dacă a strigat după ajutor, cine a auzit sau putea să audă, dacă a primit ajutor şi din partea cui, în ce a constat ajutorul acordat; – semnalmentele făptuitorului, precum şi caracteristicile vestimentaţiei acestuia; – numărul persoanelor participante la şi contribuţia fiecăreia; – relaţiile anterioare dintre făptuitor şi persoana vătămată; – starea sănătăţii persoanei vătămate înainte şi după viol; – existenţa certificatului medico-legal din care rezultă consumarea actului sexual, starea sănătăţii după viol şi alte urmări apărute. Planul pentru ascultarea părţii vătămate în cazul înşelăciunilor325 trebuie să asigure clarificarea următoarelor aspecte: – împrejurările în care l-a cunoscut pe făptuitor; – identitatea făptuitorului sau după caz, semnalmentele ori caracteristicile necesare identificării; – problemele pentru a căror rezolvare a apelat la făptuitor; activităţile desfăşurate de acesta pentru a induce sau menţine în eroare persoana vătămată – numele şi calităţile ce şi le-a atribuit, înscrisurilor folosite pentru a o convinge de posibilităţile pe care le are în rezolvarea problemelor ce interesau victima, precum şi înscrisurile primite de la infractor, prin care garanta rezolvarea problemelor; – sumele de bani, bunurile de valoare ce le-a dat făptuitorului; 323 Ibidem, pag.155. 324 Idem, pag. 158. 325 C. Aioniţoaie, V. Bercheşan, op. cit., pag. 156. 194 GABRIEL ION OLTEANU MARIN RUIU – persoanele care cunosc despre activităţile făptuitorului şi despre alte persoane ce au fost înşelate; – posibilitatea recunoaşterii autorului faptei, în situaţia în care i-ar fi prezentat. La întocmirea planului de ascultare trebuie să se ţină seama de toate aspectele cauzei, inclusiv cele care par, la prima vedere, lipsite de importanţă, pentru că tratarea cu superficialitate ori omiterea unor amănunte, poate avea repercusiuni negative asupra soluţionării cazului326. Din considerente ce ţin de rigoarea demersului profesional se recomandă desfăşurarea şi a altor activităţi pregătitoare În rândul acestora se înscriu: – stabilirea locului unde urmează să se facă ascultarea; – stabilirea ordinii şi a modalităţilor de aducere a persoanelor la locul şi data fixată pentru ascultare; – asigurarea prezenţei interpretului, tutorelui, părintelui ori educatorului şi a apărătorului; – asigurarea condiţiilor materiale necesare ascultării. Alegerea locului unde urmează să fie efectuată ascultarea prezintă importanţă şi contribuie la crearea unei ambianţe propice desfăşurării în bune condiţii a ascultării. Legea nu fixează anumite limite în privinţa locului audierii, lăsând la latitudinea anchetatorilor să aprecieze, de la caz la caz, şi să acţioneze în consecinţă. Camera de ascultare trebuie să fie mobilată sobru, fiind interzis ca pe pereţi să fie tablouri, fotomontaje, hărţi. În locul unde se efectuează ascultarea nu trebuie să aibă acces şi alte persoane. Ascultarea se face, de regulă, la sediul organului de urmărire penală; în situaţii speciale, persoana vătămată va fi ascultată la locul unde se află (imposibilitatea de a se prezenta spre a fi ascultată din cauza stării de sănătate). Când persoana vătămată nu cunoaşte limba română sau nu se poate exprima, trebuie să se asigure un interpret. Când se ascultă un minor, trebuie să se asigure prezenţa părintelui, a tutorelui, curatorului ori a persoanei în îngrijirea căreia se află pentru a preîntâmpina unele greutăţi ce pot apare pe parcursul ascultării: dificultăţi datorate vârstei minorului ori trăsăturilor sale bio-psihice. Dificultăţile pot fi eventual înlăturate, prin prezenţa unor persoane apropiate care, cunoscând mai bine minorul, îl pot determina să adopte o poziţie de sinceritate, cu rezultate directe asupra conţinutului declaraţiei. Asigurarea condiţiilor materiale în care urmează a se desfăşura ascultarea se referă la ambianţa ce trebuie creată şi la asigurarea mijloacelor de probă ce vor fi folosite pe parcursul ascultării, precum şi mijloacele tehnice ce vor fi utilizate, reportofon, 326 E. Stancu, op. cit., pag. 422. 195 TACTICĂ CRIMINALISTICĂ aparatura video. Este indicat ca pe biroul celui care efectuează ascultarea, să se afle planul de ascultare, coala de hârtie pe care urmează a fi consemnată declaraţia şi instrumentul de scris. De asemenea, dosarul cauzei şi mijloacele materiale de probă nu vor fi prezente pe masa de lucru. Organizarea ascultării are în vedere, printre altele, şi următoarele aspecte: – stabilirea problemelor ce urmează a fi clarificate cu ocazia ascultării, precum şi a datelor ce trebuie verificate cu acest prilej; – pregătirea materialului probator ce urmează a fi folosit; – determinarea ordinii în care se face ascultarea; – stabilirea modalităţii de citare, locul şi data, ora la care partea vătămată urmează să fie prezentă în vederea ascultării. Ordinea şi modalităţile de citare trebuie astfel concepute, încât să se evite contactul între diversele persoane interesate în cauză. 4.2.2 Particularităţi ale pregătirii în vederea desfăşurării ascultării martorilor Reuşita ascultării martorilor este asigurată de o pregătire minuţioasă al cărei scop îl constituie asigurarea condiţiilor de realizare a ascultării. Întrucât pregătirea ascultării martorilor se desfăşoară pe anumite coordonate, nu se cunosc situaţii în care unele dintre acestea ar dobândi o anumită prioritate, prin urmare fiecare secvenţă a pregătirii are importanţa sa, iar toate secvenţele alcătuiesc un sistem, un întreg ce asigură succesul în desfăşurarea ascultării martorului. Justificat, se afirmă327 că obţinerea unor declaraţii veridice şi complete, menite să ducă la aflarea adevărului este influenţată şi de modul în care se face pregătirea ascultării. Nu de puţine ori, lipsa de pregătire sau superficialitatea în efectuarea acestei activităţii au drept consecinţă obţinerea unor declaraţii de slabă calitate, repetarea ascultării, cheltuieli inutile de timp şi forţe, precum şi tergiversarea cercetărilor, cu urmări deosebite asupra finalităţii judiciare. Studierea materialelor existente în dosarul cauzei constituie prima treaptă pe care o parcurge organul judiciar şi are un rol determinant în asigurarea cadrului propice desfăşurării în bune condiţii a acestei activităţi. Examinarea atentă, competentă, calificată a întregului material existent în dosarul cauzei asigură evitarea apariţiei unor consecinţe negative în procesul ascultării. 327 V. Bercheşan, I.E. Sandu, op. cit., pag. 131. 196 GABRIEL ION OLTEANU MARIN RUIU Încă din această fază organul de urmărire penală prefigurează întregul traseu al probaţiunii judiciare, în cadrul căreia ascultarea martorilor constituie o etapă esenţială.328 Examinarea minuţioasă a materialelor cauzei are drept scop: – stabilirea naturii activităţii ilicite şi a împrejurărilor în care aceasta a fost desfăşurată; – persoanele implicate (persoana vătămată, suspectul sau făptuitorul, în măsura în care există certitudine cu privire la identitatea acestuia) şi activitatea desfăşurată de fiecare; – locul şi timpul desfăşurării, modul cum au fost puse în valoare prin mijloace ştiinţifice urmele şi mijloacele materiale de probă, precum şi cunoştinţele persoanelor care au perceput activitatea ilicită; – persoanele care pot relata fapte şi împrejurări de natură să servească la aflarea adevărului şi condiţiile în care au fost percepute acestea – în mod nemijlocit, mediată sau din zvon public; – condiţiile care sunt necesare realizării ascultării – în raport cu vârsta şi starea de sănătate, corelate cu profilul psihologic al fiecărei persoane ce poate fi ascultată în cadrul anchetei; – existenţa unor impedimente în ascultarea unor categorii de persoane şi modalităţile legale ce urmează a fi folosite. În această etapă are loc un examen al tuturor probelor, luate individual, cântărindu-se cu mult discernământ valoarea fiecăreia, seriozitatea şi sinceritatea sursei din care provine, pentru a determina ce fapte sau împrejurări sunt dovedite de către materialul probator existent, ce fapte şi împrejurări urmează a fi clarificate şi care din acestea vor fi lămurite prin ascultarea martorilor329. Dintre persoanele implicate în activitatea ilicită o atenţie deosebită trebuie acordată celor care urmează a fi ascultate în calitate de martori, în sensul că trebuie determinată o anumită ordine de audiere. Natura faptei săvârşite direcţionează investigaţiile anchetatorilor pentru identificarea martorilor. O sursă deosebit de importantă în identificarea martorilor o constituie plângerea sau denunţul persoanei vătămate, în conţinutul cărora sunt nominalizaţi martorii care au perceput activitatea ilicită în totalitate sau numai secvenţe ale acesteia. Se impune o anumită rezervă asupra persoanelor indicate de către persoana vătămată sub aspectul sincerităţii, deoarece acestea pot exagera în depoziţiile lor fie din solidaritatea manifestată faţă de persoana vătămată, ascunzând comportamentul provocator al acesteia, fie datorită schimbării de 328 V. Bercheşan, I.E. Sandu, op. cit., pag. 132. 329 A. Ciopraga, Criminalistica…, pag. 198. 197 TACTICĂ CRIMINALISTICĂ rol330 sau înţelegerilor survenite. Nu trebuie neglijat nici locul faptei care poate constitui o sursă importantă în identificarea martorilor – din categoria celor care efectuau serviciul în apropierea acestuia ori celor care se deplasau la serviciu sau către domiciliu. În literatura de specialitate331 se afirmă că modul de operare şi perioada de timp în care a fost desfăşurată activitatea ilicită pot oferi indicii cu privire la categoriile de persoane din rândul cărora pot fi identificaţi martorii (de exemplu,în cazul omorului săvârşit cu arme de foc, zgomotul împuşcării putea fi auzit de persoanele aflate în apropierea locului faptei). După ce au fost stabilite persoanele care urmează a fi ascultate în calitate de martori, se determină faptele şi împrejurările ce urmează a fi clarificate prin ascultarea acestora, insistându-se pe stabilirea unei anumite ordini în chemarea la interogatoriu, în sensul că, mai întâi vor fi audiate persoanele care au perceput în mod nemijlocit faptele şi împrejurările de fapt care pot contribui la aflarea adevărului. Sursa sau izvorul mărturiei constituie criteriul fundamental pe care se bazează ordinea chemării la interogatoriu a martorilor. De aceea, în studierea materialelor din dosarul cauzei, aceasta dobândeşte o valenţă superioară şi trebuie stabilită înainte de ascultare, întrucât practica judiciară a stabilit că mărturia are un grad mai ridicat de veridicitate cu cât verigile care se interpun între sursa informaţiei şi martor sunt mai puţine. Organul judiciar este interesat de modul cum s-a făcut percepţia faptelor sau împrejurărilor ce urmează a fi relatate, deoarece percepţia vizuală are, în raport cu celelalte modalităţi de percepere (auditivă, tactilă gustativă etc.), o importanţă mai mare, constituind sursa principală de achiziţie a informaţiei. De asemenea, prezintă importanţă condiţiile în care s-a realizat perceperea, în categoria acestora incluzându-se cele atmosferice, de vizibilitate, luminozitate, existenţa unor surse de bruiaj, a unor obstacole etc., la care se asociază vârsta martorului, experienţa de viaţă, arhitectura sa emoţională, existenţa unor interese în cauză ş.a. Revenind la modul de operare folosit de către făptuitor trebuie arătat că sunt activităţi ilicite la care pot la asista un număr mare de persoane care pot compare în calitate de martori în faţa anchetatorilor fiind uşurată, astfel, sarcina de a selecta persoanele ale căror depoziţii sunt pot exprima adevărul. Trebuie observat că selectarea martorilor nu se produce niciodată înainte de interogatoriu, întrucât poate fi arbitrară şi determină refuzul cooperării viitoare, motivându-se că s-a renunţat la ascultare 330 N.A. – Aşa numita exacerbare a importanţei persoanei ce va fi ascultată, fenomen specific persoanelor cu poziţii sociale scăzute 331 A. Ciopraga, Criminalistica…, pag. 200. 198 GABRIEL ION OLTEANU MARIN RUIU datorită faptului că depoziţia martorului neascultat nu prezintă importanţă în cauza respectivă. Alteori, dimpotrivă, prin modul de operare autorul limitează publicitatea activităţii ilicite, desfăşurând activitatea ilicită în mod conspirat, individual, urmare a măsurilor de precauţie pe care le ia, la care într-o formă sau alta participă şi victima prin comportamentul său lipsit de norme de autoprotecţie. În astfel de situaţii trebuie stabilite condiţiile concrete în care a fost desfăşurată activitatea ilicită, particularităţile modului de operare (atragerea victimei în locuri izolate, anihilarea rezistenţei acesteia prin folosirea unor narcotice, substanţe medicamentoase sau prin ameninţate etc.), ale locului faptei şi nu în ultimul rând ascultarea persoanei vătămate care poate furniza informaţii de natură să conducă la identificarea făptuitorului şi a eventualilor martori deoarece, aşa cum este cunoscut, nu există mod de operare perfect, iar imperfecţiunile acestuia constituie fundamentul descoperirii. Prin studiul efectuat asupra materialelor cauzei trebuie să se stabilească şi persoanele care nu pot fi ascultate ca martori fie datorită excepţiilor prevăzute de lege, fie datorită deficienţelor analizatorilor perceptivi şi drept urmare să se canalizeze activitatea investigării în direcţia identificării altor persoane ce pot depune mărturie. Datele rezultate din studierea materialelor cauzei constituie fundamentul pe care se va dezvolta planul ascultării, de aceea vor dobândi forma scrisă. În ceea priveşte cunoaşterea persoanei ce urmează a fi ascultată, se recunoaşte în mod unanim dificultatea cunoaşterii martorului, aspect ce a determinat strategii diferite, fundamentate pe cunoaşterea anterioară ascultării sau pe cunoaşterea în timpul ascultării, în raport de natura faptei săvârşite. Ceea ce trebuie subliniat este faptul că nu se poate dezvolta interogarea unui martor în orb, fără a cunoaşte nimic despre persoana sa, deoarece o asemenea conduită se reflectă în conţinutul declaraţiei şi se repercutează asupra finalităţii judiciare. Alegerea momentului când urmează a se realiza cunoaşterea martorului diferă, în raport de natura activităţii ilicite, condiţiile desfăşurării ei, numărul persoanelor care au perceput faptele sau împrejurările, precum şi aspectele ce pot fi lămurite cu fiecare martor ori categorie de martori. Astfel, cunoaşterea martorilor chemaţi pentru verificarea menţiunilor din înscrisurile întocmite de către făptuitor cu ocazia săvârşirii unei delapidări sau înşelăciuni poate fi realizată în bune condiţii şi pe parcursul ascultării332. În asemenea cazuri efectuarea unor activităţi prealabile de cunoaştere, având în vedere numărul mare de persoane ce trebuie ascultate, ar 332 V. Bercheşan, I.E. Sandu, op. cit., pag. 134. 199 TACTICĂ CRIMINALISTICĂ duce la cheltuieli nejustificate de timp şi forţe, iar declaraţiile nesincere pot fi înlăturate de depoziţiile altor persoane ascultate în cauză. Diferit se pune problema cunoaşterii unor martori oculari în cazul tâlhăriilor, omorurilor, etc., când, datorită condiţiilor în care a fost săvârşită fapta, împrejurările acesteia au fost percepute de un număr foarte restrâns de persoane. În practica judiciară s-a statuat regula potrivit căreia cunoaşterea martorilor trebuie realizată înaintea chemării la audiere, aceasta constituind temeiul pe care se fundamentează strategiile tactice de ascultare, specifice fiecărui martor. Cunoaşterea martorilor presupune obţinerea şi analizarea unor date despre persoanele ce urmează a fi ascultate. În afara datelor de identificare trebuie obţinute cât mai multe informaţii legate de trăsăturile psihice ale persoanelor ce urmează să depună ca martori. Calea pentru obţinerea informaţiilor care să-l caracterizeze pe cel care apare în calitate de martor, o constituie culegerea de date asupra personalităţii martorului. Astfel de informaţii trebuie să pună la îndemâna anchetatorului unele elemente de apreciere a martorului din punct de vedere al creditului moral de care se bucură acesta în mediul social căruia îi aparţine, elementele din care să se desprindă consideraţia de care se bucură în rândul celor din jur, conduita acestuia la locul de muncă, în societate, la domiciliu etc. Valoarea acestor informaţii de ordin general, menite a contura trăsăturile caracteristice ale martorului, se completează, cu acele elemente care indică poziţia reală a martorului faţă de părţi şi cauza în care urmează a fi ascultat. Martorul trebuie privit şi prin prisma relaţiilor şi intereselor pe care le are în cauză, coroborate cu dispoziţiile sale afective datorate împrejurărilor percepute care pot determina parţialitate sau o anumită nesinceritate. Nu trebuie ignorată poziţia subiectivă faţă de părţile implicate în cauză, datorată incompatibilităţii între calitatea de martor şi calitatea de parte în proces, a rudeniei cu vreuna dintre părţi pentru care există prezumţia de nesinceritate, simpatiei sau antipatiei, sentimentelor negative de teamă sau frică, determinate de ameninţarea făcută de făptuitori sau apropiaţi ai acestora, aspecte care pot constitui surse de distorsiune ale mărturiei şi care trebuie cunoscute înainte de ascultare. Credibilitatea şi atitudinea martorului sunt subordonate personalităţii acestuia333 care poate fi conturată în majoritatea cazurilor. Apreciem că obiectivitatea cunoaşterii martorului poate fi realizată şi prin administrarea unor teste de personalitate, care pot orienta anchetatorii asupra trăsăturilor psihice dominante şi asupra alegerii strategiilor de ascultare adecvate. Chiar dacă operaţiunea în 333 T. Butoi, I.T. Butoi, op. cit., pag. 175. 200 GABRIEL ION OLTEANU MARIN RUIU sine este costisitoare şi presupune eforturi umane, financiare şi timp, după efectuarea ei anchetatorii vor avea la dispoziţie informaţii exacte despre ceea ce trebuie să solicite martorului şi mai ales ceea ce nu trebuie să abordeze în interogatoriu, nemaivorbind de impactul psihologic asupra martorului de rea-credinţă ce poate fi determinat să renunţe la conduita sa. În lipsa administrării testelor invocate, organele judiciare trebuie să stabilească trăsăturile psihice şi temperamentale334 referitoare la: – gradul de dezvoltare a gândirii, mai ales în cazul martorilor minori; – interesele dominante, de natura cărora depinde, în mare măsură, calitatea percepţiei; – mediul în care trăiesc, cu efect direct asupra experienţei, intereselor etc.; – starea sănătăţii în momentul perceperii; – profesia şi ocupaţia, iar în cazul martorilor minori, profesia şi ocupaţia părinţilor; – trăsăturile de caracter – hotărât, nehotărât, liniştit, agitat, sensibil, trist, curajos, deschis, închis, vulnerabil, atent, nervos, impresionabil etc.; – concepţia despre lume şi viaţă, vârsta, antecedentele penale ş.a. Minorii, chiar dacă nu au împlinit vârsta de 14 ani, pot avea calitatea de martor. Psihologia martorilor minori, având ca dominante aspecte specifice vârstei – fie timiditate, înclinare spre exagerare, fie deficienţe de percepere sau sugestionări subsecvente – determină ca declaraţiile lor să fie evaluate cu o atenţie deosebită. Unele nuanţări referitoare la psihologia minorilor335 se impun a fi arătate, fiind utile în anchetarea acestei categorii de martori. Capacitatea de percepere şi de redare a faptelor este mai redusă, datorită dirijării atenţiei spre lucruri lipsite de importanţă, nereuşind să distingă ceea ce este important sau esenţial de aspectele fără valoare în aflarea adevărului. Înclinaţia spre fantezie şi sugestibilitate este determinată de dezvoltarea incompletă a psihicului în care realitatea şi ficţiunea fie că nu au dobândit însuşiri individualizatoare, fie că se împletesc ori se confundă, de aceea unele fapte sau împrejurări sunt redate în mod confuz ori ajustate după un scenariu propriu. Lipsa de experienţă şi cultura redusă fac dificilă, uneori imposibilă, perceperea evenimentului judiciar, iar emoţiile nu numai că denaturează percepţia, dar influenţează şi stocarea memorială. 334 V. Bercheşan, I.E. Sandu, op. cit., pag. 135. 335 T. Butoi, I.T. Butoi, op. cit., pag. 178. 201 TACTICĂ CRIMINALISTICĂ Teama de autorităţi şi de consecinţele pe care le poate produce mărturia, vârsta, gradul de dezvoltare psihică, inteligenţa etc. sunt aspecte de care trebuie să se ţină seama la aprecierea declaraţiilor martorilor minori pentru care redarea exactă, corectă a evenimentelor judiciare constituie excepţia şi nu regula336. Legea procesual penală nu a prevăzut incapacitatea juridică de a depune ca martor pentru persoanele cu antecedente penale, în genere, sau pentru cele condamnate pentru mărturie mincinoasă, cu excepţia persoanelor care au săvârşit o mărturie mincinoasă în cauza ce face obiectul revizuirii, aspect care asigură accesul la aflarea adevărului şi persoanelor cu antecedente penale, minorilor care întâmplător pot fi de faţă la desfăşurarea unei activităţi ilicite. S-a considerat337 că ar fi contrar intereselor justiţiei ca ascultarea lor să fie interzisă chiar dacă sunt dominate de deprinderea de a denatura adevărul, declaraţiile obţinute fiind apreciate numai dacă se coroborează cu probele existente în dosarul cauzei. Se apreciază338 că întocmirea planului de ascultare a martorului este o activitate rezervată cazurilor importante, mai dificile, aspecte ce contravin organizării ascultării şi principiilor planificării activităţii de cercetare penală. Nu trebuie restrânsă planificarea ascultării martorului numai la cauzele dificile – când declaraţiile lui privesc împrejurări legate de fapte comise într-un domeniu de strică specialitate, mai puţin cunoscut organului judiciar sau când activitatea de strângere a probelor determină precizarea sau verificarea unui însemnat număr de aspecte. Această necesitate mai apare şi atunci când, datorită raporturilor în care se află martorul cu părţile şi cauza, există temeiuri să se presupună că aceasta se va situa pe o poziţie de rea-credinţă. În cauzele mai puţin complicate, atunci când declaraţiile martorilor au un obiect restrâns, când poartă asupra unui fapt determinat, se elaborează fişa de cercetare care cuprinde, pe lângă datele privitoare la cauză, persoanele care urmează a fi ascultate şi problemele care se vor lămuri prin ascultare, nefiind excluse alte activităţi de urmărire penală: percheziţii, confruntări, ridicări de obiecte şi înscrisuri. Elaborarea planului de ascultare se plasează în momentul final al activităţii de pregătire în vederea audierii şi se întemeiază pe elementele rezultate din studierea materialelor cauzei, stabilirea cercului de persoane, a modalităţii şi ordinii de chemare a martorilor, culegerea de informaţii cu privire la martorii importanţi. Pe bună dreptate s-a stabilit că planul de ascultare atribuie acestei activităţi un caracter organizat, evită posibilitatea rămânerii 336 T. Butoi, I.T. Butoi, op. cit., pag. 179. 337 V. Bercheşan, I.E. Sandu, op. cit., p. 135. 338 A. Ciopraga, Criminalistica…, pag. 208. 202 GABRIEL ION OLTEANU MARIN RUIU nelămurite a unor aspecte esenţiale, evită posibilitatea rechemării martorilor pentru a fi reaudiaţi şi asigură un cadru propriu pentru obţinerea unor declaraţii veridice în cauză. Obţinerea unor declaraţii complete depinde în mare măsură de modul în care sunt formulate întrebările, de ordinea în care sunt adresate şi momentul psihologic în care sunt plasate. Ordinea întrebărilor trebuie să urmeze o linie firească, logică, astfel încât o întrebare să o pregătească pe alta, să decurgă în mod firesc una după alta. Când se presupune că martorul se va situa pe o poziţie de rea-credinţă, trebuie să se realizeze elementul surprinderii prin adresarea unor întrebări neaşteptate, ceea ce presupune ca întrebările să fie prevăzute pe mai multe variante şi să fie formulate şi pregătite întrebări de rezervă. Ţinându-se seama de poziţia martorului de bună-credinţă sau de rea-credinţă – organul judiciar trebuie să-şi reprezinte răspunsurile probabile pe care le va obţine, iar acestea vor constitui punctul de plecare pentru formularea altor întrebări. Conţinutul planului se referă numai la un singur martor şi va avea următoarea structură: – problemele care trebuie lămurite în totalitate sau numai parţial; – mijloacele de probă care vor fi folosite; – modalitatea prezentării acestora şi momentul când se va realiza; – întrebările care vor fi folosite, succesiunea şi condiţiile pe care trebuie să le îndeplinească; – existenţa unor variante de întrebări pentru martorii de rea-credinţă. Planul de ascultare a martorilor este orientativ, pe parcursul ascultării poate fi modificat ori completat în funcţie de atitudinea adoptată de martor. Aspectele relevante cu ocazia expunerii libere pot face inutilă adresarea unor întrebări, după cum se poate impune formularea şi reconsiderarea altora, cum ar fi cazul în care martorul relevă împrejurări necunoscute, în raport cu care se impune precizarea altor aspecte şi, implicit, necesitatea formulării unor noi întrebări sau adaptării celor iniţiale. Adaptarea planului la situaţii neprevăzute solicită organului judiciar o deosebită gândire tactică, spirit de observaţie, capacitatea de a se orienta şi rezolva aspectele noi apărute339. Ca alte activităţi pregătitoare anchetatorul va trebui să se concentreze şi pe asigurarea prezenţei martorilor şi reprezentanţilor legali ai acestora la data şi ora fixate pentru ascultare. În cadrul activităţii de strângere, verificare şi apreciere a probelor, organul 339 A. Ciopraga, Criminalistica…, pag. 209. 203 TACTICĂ CRIMINALISTICĂ judiciar este obligat să dispună chemarea martorilor şi reprezentanţilor legali şi să asigure prezenţa la activitatea procedurală a acestora340. Invitarea martorilor într-o anumită succesiune este determinată pe de o parte de realizarea în condiţii optime a ascultării, evitându-se graba care poate genera omisiuni în lămurirea unor probleme, iar pe de altă parte de a eficientiza interogarea martorilor. În legătură cu primul aspect mai trebuie arătat că organul judiciar nu trebuie să invite mai mulţi martori decât poate asculta, numărul acestora fiind determinat de conduita în anchetă, vârsta şi instrucţia şcolară, existenţa unor infirmităţi care influenţează durata ascultării (surzenia) etc. În ceea ce priveşte al doilea aspect, trebuie avut în vedere imposibilitatea luării de contact între martorii ascultaţi în aceeaşi cauză, ceea ce ar determina punerea de acord a declaraţiilor prin influenţarea persoanelor care nu şi-au cristalizat depoziţia ori sunt sugestionate de status-ul superior al unora dintre martori, declarând la fel ca ei – după cum nu este lipsit de relevanţă crearea unei stări tensionate, de iritare sau nemulţumire oglindite în conţinutul declaraţiilor. Reprezentantul legal este acea persoană desemnată de lege să participe la proces în locul părţii interesate care nu are dreptul de a sta în cauză, în mod nemijlocit, ci numai interpus, prin intermediul altei persoane. Astfel în cazul persoanei lipsite de capacitate de exerciţiu care participă în proces în calitate de martor, cum este minorul sub 14 ani, reprezentantul acestuia este părintele sau tutorele. Pentru aflarea adevărului organul de urmărire penală sau instanţa de judecată sunt obligate să citeze persoanele arătate în conţinutul denunţului sau plângerii, precum şi alte persoane propuse de părţi341. Dreptul de a dispune citarea unor persoane ca martori aparţine în exclusivitate organelor judiciare şi se exercită în virtutea rolului lor activ, chemarea din oficiu a oricăror persoane ca martori în cauza penală, fiind determinat de informaţiile pe care le deţin despre fapte sau împrejurări de natură a servi la aflarea adevărului. La stabilirea datei pentru ascultare trebuie avut în vedere că între momentul luării la cunoştinţă şi cel al ascultării să treacă cât mai puţin timp, în felul acesta martorii putând fi protejaţi de „influenţe străine”. Martorii trebuie ascultaţi separat, înlăturându-se astfel posibilitatea de a comunica cu alte persoane – aspect ce poate deforma informaţiile deţinute de aceştia. Există totuşi situaţii când martorii nu se află în localitatea unde îşi are sediul organul judiciar sau instanţa de judecată, nu sunt transportabili ori se află în străinătate, ascultarea lor făcându- 340 V. Bercheşan, I.E. Sandu, op. cit., pag. 136. 341 V. Bercheşan, I.E. Sandu, op. cit., pag. 137. 204 GABRIEL ION OLTEANU MARIN RUIU se prin comisie rogatorie căreia i se vor trimite întrebările necesare interogatoriului. În ceea ce priveşte stabilirea locului ascultării, locul ascultării este de regulă sediul organului judiciar. Când persoanele care urmează a fi ascultate ca martori sunt în imposibilitatea de a se prezenta – infirmitate, maladie, starea de arest – organul judiciar procedează la ascultare la locul unde se află acestea. De la regula enunţată, în anumite momente se pot face excepţii, determinate de influenţa sau impactul pe care-l poate crea locul desfăşurării activităţii ilicite asupra martorului şi de programul de protecţie în care martorul se află inclus. În asemenea situaţii ascultarea se va efectua la locul faptei şi la domiciliul martorului. Pentru unele categorii de martori, dacă se apreciază astfel, ascultarea se efectuează la locul de muncă. Biroul în care urmează a se face ascultarea trebuie să fie sobru mobilat, fără obiecte în plus, care ar putea distrage atenţia martorilor. Pregătind ascultarea, organul judiciar trebuie să stabilească modalitatea în care îi va aborda pe martori, condiţiile ce trebuie asigurate pentru realizarea contactului psihologic cu aceştia. În vederea realizării scopului urmărit prin ascultarea martorului şi în raport cu natura cauzei în care se efectuează, problematica ce trebuie lămurită şi situaţia fiecărui martor în parte, trebuie să fie luate şi alte măsuri pregătitoare cum ar fi: invitarea unui interpret – în situaţia în care martorii nu cunosc limba în care se desfăşoară ascultarea; selectarea şi pregătirea materialelor ce vor fi utilizate pe parcursul ascultării şi determinarea modului, a momentului şi a ordinii în care vor fi folosite; asigurarea decontării cheltuielilor de transport şi cazare impuse de deplasarea martorilor342. Anchetatorul trebuie să manifeste o atitudine plină de interes faţă de martori şi depoziţiile lor. În aceste condiţii, anchetatorul trebuie să explice faptul că a depune mărturie reprezintă o îndatorire, să sublinieze importanţa declaraţiilor sincere pentru aflarea adevărului şi pentru înfăptuirea justiţiei. Interesul faţă de depoziţiile martorului trebuie să rezulte nu numai din explicaţiile date, din sublinierile făcute, ci să se degaje din întreaga atitudine a anchetatorului. Contactul psihologic dintre anchetator şi martor se realizează prin întrebări sau discuţii exterioare obiectului cauzei şi întotdeauna pe coordonatele unor activităţi plăcute, determinând martorul să dialogheze, să-şi expună experienţele şi rezultatele obţinute. Atitudinea calmă, serioasă, plină de înţelegere faţă de cei care datorită emoţiilor, bagajului intelectual redus sau faptului că se află pentru prima oară în faţa autorităţii şi comit erori în declaraţiile lor, constituie premisa unei atmosfere favorabile dialogului. Primirea martorului se face într-o atmosferă civilizată, chiar dacă acesta este 342 V. Bercheşan, I.E. Sandu, op. cit., pag. 137. 205 TACTICĂ CRIMINALISTICĂ considerat de rea-credinţă. Acordarea respectului cuvenit nu numai în privinţa salutului, ci pe tot parcursul interogatorului conduce la instalarea încrederii, la obţinerea unor declaraţii complete şi veridice. 4.2.3 Particularităţi ale pregătirii în vederea desfăşurării ascultării făptuitorilor Pentru a se garanta obţinerea unor declaraţii care să reflecte adevărul, activitatea de ascultare a făptuitorilor trebuie pregătită, în prealabil, cu deosebită atenţie, de către anchetator. Această pregătire nu este doar complexă, ci şi obligatorie. Obligativitatea se limitează însă la anumite activităţi tipice stabilite prin normele legale sau cele de tactică criminalistică, dar gândirea activă a anchetatorului trebuie să adapteze aceste etape la fiecare caz în parte şi nu invers. Particularităţile ce apar în cercetarea fiecărei activităţi ilicite necesită adaptabilitate din partea anchetatorilor, fiind imposibilă obţinerea unor declaraţii sincere prin aplicarea anumitor reguli ca nişte şabloane, fără a aprofunda toate informaţiile obţinute în cauză şi apoi a le corobora între ele. Pregătirea ascultării făptuitorilor presupune stabilirea problemelor ce trebuie soluţionate cu ocazia ascultării, a ordinii în care urmează să fie folosit materialul probator deţinut până în acel moment, stabilirea procedeelor tactice de ascultare, în funcţie de datele deţinute despre psihologia şi personalitatea făptuitorului, precum şi în funcţie de împrejurările în care a fost desfăşurată activitatea ilicită343. Studierea materialelor existente în dosarul cauzei – această etapă este deosebit de importantă pentru ca anchetatorul să poată stabili problemele ce trebuie lămurite în timpul ascultării făptuitorului. Obligaţia anchetatorului nu constă doar în citirea întregului material, ci şi în interpretarea acestuia, într-un mod adecvat, ceea ce necesită o oarecare experienţă practică şi profesionalism. Deşi necesită multă atenţie şi abilitate din partea anchetatorului, studierea materialelor probatorii trebuie să fie şi ea supusă principiului operativităţii ca de altfel întregul proces penal. Această fază are ca efect cunoaşterea de către organul judiciar a tuturor aspectelor referitoare la activitatea ilicită pe care o cercetează. În practica judiciară s-a cristalizat teza potrivit căreia din studiul materialelor existente în dosarul cauzei trebuie să rezulte: persoanele care urmează a fi ascultate, vârsta şi calitatea procesuală a acestora, faptele care se reţin în sarcina unora dintre ele şi dovezile 343 C. Aioniţoaie, T. Butoi, op. cit., pag. 91. 206 GABRIEL ION OLTEANU MARIN RUIU care le susţin vinovăţia sau nevinovăţia; necesitatea documentării cu privire la unele aspecte din domeniile de activitate în care a fost desfăşurată activitatea ilicită (procesul de producţie, actele normative, ordinele şi instrucţiunile etc.). Este de neconceput derularea interogatoriului judiciar fără ca anchetatorul să deţină un minim de informaţii referitoare la activitatea ilicită pe care o cercetează344. Într-o asemenea situaţie este firesc să nu se poată întocmi un plan de ascultare şi nici măcar să se poată stabili ce probleme trebuie clarificate. În aceste condiţii studierea materialelor cauzei urmează a fi efectuată după alte activităţi premergătoare, cum sunt cercetarea la faţa locului, examinarea şi interpretarea mijloacelor materiale de probă existente, luarea declaraţiilor eventualilor martori oculari sau persoanelor vătămate dacă acestea au supravieţuit, dispunerea efectuării unor constatări tehnico-ştiinţifice sau expertize, etc. Din procesul verbal de cercetare la faţa locului se desprind împrejurările şi modalitatea în care a fost desfăşurată activitatea ilicită, urmele descoperite în câmpul faptei (urme de mâini, urme de sânge, etc.), mijloacele materiale de probă (obiecte care aparţin făptuitorului, înscrisuri, arma crimei – în cazul unui omor – etc.). De asemenea, concluziile expertizei medico-legale şi constatările tehnico-ştiinţifice sau expertizele criminalistice dispuse în ancheta în desfăşurare, constituie surse utile de documentare. Anchetatorul trebuie să cunoască materialul probator în detaliu înainte de primul contact cu persoana suspectă, întrucât acesta poate fi folosit cu eficienţă în ascultarea persoanelor suspecte sau a martorilor propuşi de părţi. În momentul trecerii la interogare trebuie să aibă configurat mintal modul în care a acţionat autorul sau cel puţin o parte din acesta, ceea ce îi lipseşte urmând să fie întregit cu ocazia ascultării făptuitorului. Cunoaşterea personalităţii făptuitorului este o altă cerinţă a tacticii criminalistice indisolubil legată de aflarea adevărului, necesară anchetatorului înaintea începerii ascultării făptuitorului. Acesta nu poate elabora sau alege procedeele tactice fără a cunoaşte în ce măsură sunt eficiente în raport cu personalitatea345 celui/celei pe care o ascultă. Aşa cum am menţionat, componentele de bază ale personalităţii unui individ sunt temperamentul, caracterul şi 344 N. A. – Se admite, pe cale de excepţie, ascultarea unei persoane suspecte adusă la sediul organelor de poliţie cu ocazia unor activităţi specifice 345 N.A. – Personalitatea poate fi definită ca ansamblul caracteristicilor de natură fizică, fiziologică, şi social-morală care au, în conduita individului, o relativă stabilitate. Aceste aspecte conferă unei persoane individualitate, făcând-o să fie unică în raport cu celelalte şi se manifestă prin comportamentul acţional, verbal sau afectiv al persoanei respective. 207 TACTICĂ CRIMINALISTICĂ aptitudinile sale şi se regăsesc fie în comportamentul, fie în psihologia făptuitorului, pe care anchetatorul trebuie să le cunoască. Există multe surse pentru a se putea realiza acest lucru (cum sunt informaţiile obţinute de la părinţi, prieteni, vecini, colegi de şcoală sau de serviciu, recomandări de la locurile de muncă pe care le-a ocupat, etc.), iar anchetatorii trebuie să le folosească pe toate pentru a obţine o descriere cât mai obiectivă. Caracterul este determinat de ansamblul trăsăturilor esenţiale şi calitativ specifice ale personalităţii care se exprimă în activitatea omului, în mod stabil şi permanent, prin aptitudini faţă de alţi semeni, faţă de muncă şi activitate în general, precum şi faţă de sine însuşi. Structura caracterului unei persoane este formată prin educaţie dar în acelaşi timp este influenţată de modul de asimilare a educaţiei primite, de capacitatea de preluare, funcţionare şi adaptare specifice fiecărui individ. Educabilitatea face ca o persoană să accepte şi să însuşească, într-o manieră proprie, influenţele sociale pozitive sau negative. Aceste influenţe provin în primul rând din mediul familial şi apoi din celelalte relaţii sociale la care persoana respectivă ia parte. Există indivizi nereceptivi la influenţele negative, iar anchetatorul trebuie să ştie, prin efectuarea unor cercetări adecvate, dacă suspectul pe care urmează să-l asculte face parte dintr-o asemenea categorie. Din acest punct de vedere psihologii consideră că există două tipuri de personalitate, unele conforme cu normele unei societăţi date şi altele neconforme denumite, pe bună dreptate, personalităţi deviante. Comportamentul deviant şi tendinţele criminale nu constituie regula, ci excepţia. Concluzia deosebit de sintetică ne arată că acestea pot fi generate fie de individ, fie de comunitatea de apartenenţă cu care individul este în interacţiune permanentă. Acest tip de comportament se manifestă în relaţiile sociale ale individului prin conduite cu semnificaţie morală negativă cum ar fi: nesinceritatea, egoismul, susceptibilitatea, îngâmfarea etc. Persoanele care adoptă o atitudine de conformare la normele morale şi legale ale societăţii sunt caracterizate de sinceritate, corectitudine, tenacitate, demnitate, sociabilitate etc. O altă trăsătură psihică a personalităţii este temperamentul, noţiune ce desemnează „latura dinamico-energetică a acestuia, vizând caracterele generale ale conduitei, în funcţie de care se constituie un stil specific fiecărui individ, de manifestare la incitaţiile exterioare”346. Temperamentul este condiţionat cu precădere de particularităţi fiziologice ale sistemului nervos central, forţa, mobilitatea şi echilibrul proceselor fundamentale: excitaţia şi inhibiţia. 346 T. Butoi, I.T. Butoi, op. cit., pag. 238. 208 GABRIEL ION OLTEANU MARIN RUIU În literatura de specialitate347 se disting patru tipuri temperamentale fundamentale: – tipul sanguin caracterizat atât de aspecte pozitive (optimism, sensibilitate, echilibru, adaptabilitate, mobilitate etc.), cât şi de aspecte negative (instabilitatea sentimentelor, influenţabil lipsit de putere de concentrare şi aprofundare etc.); – tipul coleric caracterizat de intensitatea proceselor afective, reactivitate accentuată (aspecte pozitive), excitabilitate, agresivitate, încăpăţânare (aspecte negative); – tipul flegmatic caracterizat de echilibru, calm, toleranţă, bună dispoziţie dar şi reactivitate redusă, comoditate, pedanterie, tendinţă de stereotipizare, etc.; – tipul melancolic perseverent, serios, sensibil, responsabil (aspecte pozitive), neîncredere, pesimism, nesiguranţă (aspecte negative). În consecinţă, ascultarea persoanelor suspecte trebuie organizată în aşa fel încât să se integreze în acest plan general de cercetare. Cum şi când va fi efectuată ascultarea, unde, în ce condiţii, care sunt problemele ce trebuie lămurite cu acest prilej, sunt întrebări la care organul judiciar trebuie să dea un răspuns în această etapă tactic criminalistică, de organizare a modului de desfăşurare a ascultării a suspectului a celui care se presupune a fi făptuitorul. Stabilirea prealabilă a problemelor ce urmează să fie clarificate cu ocazia ascultării se subordonează conduitei pe care o va adopta în anchetă făptuitorul. S-a admis că la prima interogare nu este recomandabil ca anchetatorul să abordeze toate aspectele necunoscute ale cauzei, deoarece i-ar da posibilitatea făptuitorului să cunoască datele deţinute de acesta. Există făptuitori recidivişti care cunosc majoritatea procedeelor tactice de ascultare, etapele pe care le traversează anchetatorul, iar din modul în care sunt formulate şi folosite întrebările pot deduce care este nivelul de informaţii deţinut de anchetator şi cât de incriminatorii sunt pentru ei, precum şi cât de dificil le va fi să ascundă adevărul. Problemele ce urmează a fi lămurite în timpul ascultării trebuie ordonate cronologic – lăsând loc pentru modificarea acestei strategii, în funcţie de elementele noi, necunoscute anchetatorului, care apar, inevitabil, în timpul fiecărei ascultări (declaraţii noi ale făptuitorului, în contradictorii cu declaraţiile anterioare sau care conţin acte nedescoperite de către anchetatori, mărturisiri, relatări despre existenţa unor complici etc.). Aptitudinile sunt componente ale personalităţii şi trebuie cunoscute, ca atare, de către anchetator. Acestea sunt însuşiri 347 Ibidem, pag. 239. 209 TACTICĂ CRIMINALISTICĂ psihice individuale, relativ stabile şi prezintă o bază structurală exprimată de anumite particularităţi anatomo-fiziologice. Aptitudinile se clasifică în generale (inteligenţă, spirit de observaţie, memorie vizuală etc.) şi speciale (ureche muzicală, talent etc.). Pentru ca ancheta să-şi atingă scopul propus, cunoaşterea trebuie să aibă în vedere atât aptitudinile generale, cât şi cele speciale ale făptuitorului deoarece desfăşurarea fiecărei activităţi ilicite poartă amprenta personalităţii făptuitorului. Printre alte elemente de natură să conducă la conturarea personalităţii făptuitorului se menţionează în literatura348 de tactică criminalistică şi mediul familial ineluctabil în care a trăit acesta, şcolile pe care le-a urmat, profesiile, cercul de prieteni, etc. De asemenea, nu vor fi neglijate nici locul unde a activat ca militar349 şi comportamentul său în toată această perioadă precum şi antecedentele penale. Se impune, deci, cunoaşterea inteligenţei, slăbiciunilor, pasiunilor, comportamentul în familie şi în societate, activitatea desfăşurată la locul de muncă.350 Toate acestea sunt necesare pentru o bună şi eficientă desfăşurare a ascultării precum şi în vederea unei viitoare corecte individualizări a pedepsei. Organizarea ascultării – în procesul penal, activitatea de ascultare a făptuitorului reprezintă doar o etapă în îndeplinirea scopului acestuia şi anume aflarea adevărului cu privire la activitatea ilicită cercetată. În raport de informaţiile iniţiale obţinute, anchetatorul stabileşte strategia de anchetă, elaborând versiunile referitoare la modul care va decurge ascultarea. De asemenea, dacă făptuitorul face referiri la anumite probleme care nu se află în planul de ascultare, în mod natural, el nu trebuie oprit ci lăsat – chiar încurajat – să vorbească, planul de ascultare fiind cel care va suferi modificări. Anchetatorul va apela la calităţile sale profesionale, pentru a integra în mod eficient declaraţiile astfel obţinute în ansamblul problemelor pe care dorea să le clarifice. De aceea, este necesar ca anchetatorul să cunoască, înainte de a se întâlni cu făptuitorul, toate datele şi informaţiile de care are nevoie pentru aflarea adevărului. În timpul ascultării, făptuitorul trebuie convins că în dosar există suficiente dovezi care susţin vinovăţia sa. Aceste mijloace de probă, trebuie selecţionate, din ansamblul probator, cu mare atenţie, astfel încât să nu fie compromisă ancheta. În fiecare cauză penală există probe care nu trebuie cunoscute de persoana anchetată în prima fază a anchetei. Anchetatorul trebuie să-şi rezerve posibilitatea 348 E. Stancu, op. cit., pag. 437. 349 N.A. – este recunoscut faptul că structurile militarea acordă o importanţă deosebită cunoaşterii persoanei şi, în aceste condiţii, anchetatorii pot descoperi elemente de interes care să-i ajute la pregătirea ascultării persoanei respective 350 E. Stancu, op. cit., pag. 437. 210 GABRIEL ION OLTEANU MARIN RUIU de a prezenta la momentul oportun o probă, cu alte cuvinte să se folosească de ceea ce în practică este denumită „arma surprizei”. Înainte de a fi aduse la cunoştinţa persoanei anchetate, probele trebuie minuţios verificate pentru a nu se prezenta probe false, incerte, neconcludente, rezultat al ignoranţei anchetatorilor, erori apărute cu prilejul efectuării cercetării la faţa locului sau a anumitor împrejurări de fapt independente. Pe lângă alegerea materialului probator ce urmează a fi utilizat se stabileşte şi modul în care acesta va fi prezentat, în funcţie de personalitatea persoanei ascultate şi de natura probelor. În general, folosirea materialului probator este determinată de poziţia necooperantă în anchetă a făptuitorului, întemeiată pe credinţa că nu sunt probe suficiente, că nerecunoaşterea sa nu va antrena răspunderea penală sau recunoaşterea, din contră, atrage oprobriul public ori desconsiderarea. Prezentarea materialului probator se face gradual, începând cu acele probe care au o importanţă mai mică dar care susţin în mod indubitabil vinovăţia. Esenţial rămâne momentul în care se face prezentarea probelor de vinovăţie, care trebuie ales cu mult discernământ de către anchetator, cel mai propice fiind acela în care făptuitorul străbate o stare psihică adecvată, apreciată în mod obiectiv, de la caz la caz.351 Stabilirea ordinii în care se va face ascultarea influenţează în mod nemijlocit modalitatea de aducere a făptuitorilor în camera de ascultare, fiind specifică cauzelor penale complexe în care există mai mulţi făptuitori sau/şi suspecţi. De regulă, ascultarea va începe cu cei despre care se deţin mai multe informaţii sau cei care fac declaraţii conforme cu materialul probator obţinut până în acel moment352. Această regulă poate fi însă influenţată de modul cum a fost pregătită şi desfăşurată activitatea ilicită, de sarcinile asumate de fiecare participant, de personalitatea celor care vor fi ascultaţi, de faptul că unii sunt la primul contact cu ancheta iar alţii au o anumită experienţă, ş.a. Ordinea şi modalitatea de citare trebuie să conducă la evitarea, cel puţin în cadrul anchetei, contractului între persoanele interesate în cauză. De asemenea, trebuie evitat contactul între persoanele care au fost deja audiate şi cele ce urmează să fie ascultate, deoarece primele pot furniza informaţii despre declaraţiile pe care le-au dat, informaţiile şi probele deţinute de către anchetatori (în cazul unei atitudini permisive şi transparente a acestora). În mod evident, comunicarea dintre făptuitori – care sunt interesaţi să se pună de acord între ei în legătură cu ce vor declara – 351 A. Ciopraga, op. cit., pag. 260. 352 E. Stancu, op. cit., pag. 436, C. Aioniţoaie, T. Butoi, op. cit., pag. 94. 211 TACTICĂ CRIMINALISTICĂ precum şi dintre aceştia şi martori sau persoana vătămată, trebuie evitată. Ei pot interveni cu rugăminţi sau chiar ameninţări pe lângă aceştia, compromiţând astfel ancheta353. Posibilitatea de comunicare creşte atunci când făptuitorul este cercetat în stare de libertate. De aceea, este indicat ca acesta să fie citat în dimineaţa zilei în care va avea loc ascultarea şi chiar la prima oră, iar în cazul în care au acţionat mai mulţi făptuitori, aceştia să fie interogaţi în camere separate şi la ore diferite în sediul organului judiciar. În anumite împrejurări anchetatorul se poate deplasa la locul în care se află făptuitorul (spital, penitenciar, loc de muncă şi chiar domiciliu). O ultimă posibilitate, care sub raport psihologic poate asigura eficienţa ascultării, este ca aceasta să se desfăşoare la locul în care a fost desfăşurată activitatea ilicită (în special în cazul persoanelor labile emoţional, precum şi în cazul activităţilor săvârşite cu violenţă – omor, viol, tâlhărie), mizându-se pe caracterul evocator al locului faptei. Asigurarea prezenţei apărătorului – dreptul la apărare este un drept fundamentat, reglementat distinct de legiuitorul constituant şi de alte documente de drept internaţional, întrucât prezintă un real interes pentru activitatea judiciară. Într-o accepţiune cuprinzătoare dreptul la apărare include totalitatea drepturilor şi regulilor procedurale care oferă persoanei posibilitatea de a se apăra împotriva acuzaţiilor ce i se aduc, să conteste învinuirile, să scoată la iveală nevinovăţia sa. Accepţiunea restrânsă a dreptului de apărare se circumscrie doar posibilităţii folosirii unui avocat, în cursul procesului de către persoana care doreşte să exercite acest drept pe riscul său, alegându-şi singură apărătorul. Sunt situaţii în care asistenţa juridică este obligatorie pentru unele categorii de persoane354. Într-un asemenea caz subzistă obligaţia organului judiciar de a se desemna şi încunoştinţa apărătorul asupra datei şi orei când se vor efectua activităţile de anchetă ce necesită prezenţa sa. Prezenţa apărătorului este necesară şi întrucât aducerea la cunoştinţă a învinuirii se face în cel mai scurt timp şi numai în asistenţa avocatului ales sau numit din oficiu, care devine practic un garant al respectării drepturilor persoanei. Asigurarea prezenţei interpretului, părintelui, tutorelui sau educatorului – legea prevede prezenţa interpretului când persoana ce urmează să fie ascultată nu cunoaşte limba română sau chiar dacă o cunoaşte nu se poate exprima. Curtea Europeană a 353 E. Stancu, op. cit., pag 437, C. Aioniţoaie, T. Butoi, op. cit., pag. 94. 354 N.A. – prevederile legale fac referire la minori, militari în termen sau cu termen redus, rezervişti, concentraţi, elevi (studenţi) ai unor instituţii militare de învăţământ, internaţi într-o şcoală specială de reeducare şi muncă ori când este arestat, chiar în altă cauză, cât şi în cazul celorlalţi învinuiţi sau inculpaţi 212 GABRIEL ION OLTEANU MARIN RUIU Drepturilor Omului a determinat domeniul de aplicare355 a dreptului la asistenţa gratuită a unui interpret, în sensul că limitele acestuia se întind de la instrucţia preparatorie şi înscrisurile aflate la dosarul cauzei, şedinţa de judecată şi hotărârea pronunţată, fără traducerea scrisă a tuturor documentelor sau pieselor oficiale aflate la dosar. Ascultarea minorului care nu a împlinit vârsta de 16 ani se face în prezenţa părinţilor, a reprezentantului autorităţii tutelare, a tutorelui, curatorului ori a persoanei sub îngrijirea căreia se află. Raţiunea unei asemenea măsuri se bazează pe asigurarea unui climat de siguranţă şi încredere pentru minorul ce urmează a fi ascultat, ceea ce facilitează realizarea contactului psihologic, asigurând condiţii optime desfăşurării ascultării. Având în vedere calitatea procesuală în care este ascultat minorul, considerente de ordin tactic au impus invitarea persoanelor enumerate, însă participarea lor nu este obligatorie, fiind recomandat ca în unele situaţii acestea să fie înlocuite cu alte persoane care, deşi nu au calităţile celor de mai sus, se bucură de stima şi încrederea minorului, condiţii ce asigură obţinerea unei declaraţii sincere. Şi această activitatea se efectuează în faza preliminară ascultării, aspect ce determină cunoaşterea relaţiilor existente între făptuitorul minor şi persoanele cărora a fost încredinţat spre creştere şi educare pe de o parte şi persoanele în care minorul are încredere, pe de altă parte. Întocmirea planului de ascultare – Întreaga activitate de pregătire a ascultării făptuitorului are ca finalitate elaborarea unui plan de ascultare care va conţine problemele de clarificat, ordinea în care vor fi abordate şi materialul probator care va fi prezentat. La întocmirea planului se va ţine cont de natura activităţii ilicite desfăşurate, de poziţia pe care s-a situat făptuitorul până în acel moment, precum şi de procedeele tactice de ascultare alese. Pentru toate cauzele penale există anumite probleme cu caracter general care trebuie lămurite prin ascultarea făptuitorului. Astfel, anchetatorii vor urmări: – obţinerea de date complete asupra faptelor ce i se reţin în sarcină; – cunoaşterea şi verificarea probelor, argumentelor pe care le prezintă în apărarea sa; – dovedirea poziţiei sale nesincere, atunci când declaraţiile date se contrazic cu faptele stabilite şi dovedite; – descoperirea cât mai multor activităţi ilicite în care a fost implicat cel în cauză, a celorlalţi participanţi, a condiţiilor în care au fost desfăşurate, a rezultatelor obţinute, etc. 355 C. Aioniţoaie, T. Butoi, op. cit., pag. 95. 213 TACTICĂ CRIMINALISTICĂ Pe lângă aceste aspecte comune tuturor ascultărilor, fiecare cauză prezintă particularităţile sale, determinate de natura activităţii ilicite ce constituie obiectul său, de împrejurările în care aceasta a fost desfăşurată, de numărul de participanţi, de natura contribuţiei fiecăruia, etc. Aflarea adevărului este condiţionată de lămurirea tuturor problemelor concrete, strict referitoare la acea activitate ilicită şi nu doar a celor cu caracter general, comune tuturor activităţilor ilicite. Întocmirea planului de ascultare se impune pentru fiecare ascultare, indiferent dacă într-o cauză pare mai simplu iar în alta mai complicat. De asemenea, în cazul implicării mai multor făptuitori, planul de ascultare va fi elaborat individual, în funcţie de psihologia fiecăruia, de implicarea în desfăşurarea activităţii ilicite, de antecedentele penale şi de poziţia adoptată în anchetă până în acel moment. Din punct de vedere tactic, la formularea întrebărilor trebuie acordată multă atenţie, anchetatorul trebuie să ştie cum să întrebe, ce să întrebe, pe cine şi când să adreseze o anumită întrebare. Din practica judiciară rezultă că întrebările care fundamentează planul de ascultare se clasifică în trei categorii fundamentale: întrebări temă, întrebări problemă şi întrebări detaliu356. Întrebările temă au caracter de generalitate, oferind posibilitatea făptuitorului să declare tot ce are de arătat în legătură cu fapta sau faptele pentru care este cercetat. Întrebările problemă se referă la lămurirea unor aspecte din activitatea ilicită, asigurând caracterul sistematic al ascultării. Întrebările detaliu se disting prin concreteţe, făptuitorul fiind obligat să nuanţeze, să explice; din categoria acestora fac parte cele de completare, de control, de referinţă şi cele de verificare care asigură, nu numai consistenţa declaraţiei, ci şi verificarea acesteia. În literatura de specialitate357 s-au cristalizat condiţiile pe care trebuie să le îndeplinească întrebările, astfel, acestea trebuie: să fie formulate la nivelul de înţelegere al persoanei ascultate, să fie clare, să fie scurte, precise, să oblige la oferirea de explicaţii, să-l determine pe făptuitor să povestească, să nu scurteze răspunsul aşteptat, să surprindă persoana ascultată dar să nu o încurce. Dacă ascultarea făptuitorului se desfăşoară în mai multe etape, aspect determinat de aflarea unor probe noi, de conduita în anchetă, de faza în care se aflau cercetările la data ascultării anterioare, se va întocmi plan de ascultare pentru fiecare etapă – eliminându-se, astfel, omisiunile şi, implicit, tergiversarea cercetătorilor. 356 C. Aioniţoaie, T. Butoi, op. cit., pag. 95 357 T. Butoi, I. T. Butoi, op. cit., pag. 240–247. 214 GABRIEL ION OLTEANU MARIN RUIU Întrebările din planul de ascultare trebuie, ordonate într-o succesiune cronologică sau psihologică în funcţie de temperamentul şi poziţia din timpul anchetei a persoanei ascultate. La elaborarea planului se va ţine seama de orice situaţie care se poate ivi în timpul ascultării care nu trebuie să conducă la surprinderea anchetatorului. În concluzie, nu doar anchetatorul trebuie să aibă o gândire divergentă şi o atenţie distributivă, ci şi planul de ascultare trebuie să aibă un caracter flexibil, putând fi modificat în funcţie de desfăşurarea ascultării şi de declaraţiile celui audiat. Această flexibilitate va conduce la posibilitatea de modificare şi adaptare a planului la fiecare situaţie dar nu la schimbarea sau înlocuirea acestuia deoarece pentru orice anchetator este foarte dificil să improvizeze un nou plan în timpul ascultării, un plan care să fie mai eficient. Crearea unui cadru adecvat desfăşurării ascultării – în acest sens încăperea în care se va desfăşura ascultarea, trebuie amenajată astfel încât persoana ascultată să nu considere audierea ca pe un joc sau ca pe o povară. Nu sunt de neglijat rolul factorilor ergonomici în obţinerea unor declaraţii veridice, în categoria cărora includem: existenţa unor condiţii minime de confort (scaun, birou, lumină naturală şi artificială), iar căldura358 asigură nu numai premisa dialogului, ci şi consemnarea corectă a declaraţiei. Primul contact cu camera de anchetă trebuie să-i inspire făptuitorului seriozitatea situaţiei în care se află şi oficialitatea activităţii la care va participa. De aceea, încăperea trebuie să fie curată şi cu toate aşezate în ordinea firească. Biroul anchetatorului plin de dosare sau hârtii aruncate în mod haotic, îl face pe cel chemat în faţa justiţiei să creadă că va fi foarte uşor de ascuns adevărul unui organ judiciar care dacă este dezordonat cu propriile lucruri poate fi dezordonat şi cu propriile gânduri. Practica a demonstrat că sunt necesare şi unele măsuri suplimentare cum ar fi aşezarea făptuitorilor cât mai departe de uşă sau fereastră (nu puţine au fost cazurile când aceştia au încercat să fugă sau să se sinucidă) sau interpunerea între aceştia şi fereastră a unui obstacol care să-i împiedice să-şi concretizeze eventualele intenţii de fugă sau de automutilare (un birou, o masă, etc.). O altă măsură constă în luarea tuturor obiectelor tăioase, înţepătoare, dure (cuţite, lame, pixuri, ace de birou, agrafe pentru hârtie etc.) din preajma locului unde va fi aşezat făptuitorul, obiecte pe care acesta le poate folosi pentru a se automutila sau pentru a-l ataca pe anchetator ori a crea o diversiune ce poate zădărnici ancheta (înghiţirea acelor, agrafelor etc.). 358 N.A. – în sens fizic, o temperatură adecvată purtării unui dialog 215 TACTICĂ CRIMINALISTICĂ Realizarea contactului psihologic dintre anchetator şi persoana ascultată presupune relaţia nemijlocită dintre aceştia şi modalitatea principală de a se examina reciproc, fiecare fiind, rând pe rând, subiect şi obiect al cunoaşterii. Se consideră că anchetatorul are o poziţie privilegiată în raport cu persoana interogată, determinată de cunoaşterea multor împrejurări în care a fost desfăşurată activitatea ilicită, de aprecierea profesională a poziţiei (sincere sau nesincere) pe care se va situa făptuitorul, a capacităţii de rezistenţă psihică a interlocutorului, a temperamentului şi de posibilitatea alegerii strategiei sau liniei tactice adoptată în desfăşurarea ascultării. Făptuitorul audiat adoptă fie o poziţie rezervată, fie una refractară, bazate pe tipul de personalitate, experienţa în domeniul desfăşurării de activităţi ilicite şi contactul repetat cu organele judiciare, precum şi gravitatea consecinţelor faptei săvârşite. Dificultăţile în realizarea contactului psihologic se datorează poziţiei procesuale de implicare în cauza pe care a săvârşit-o, dar şi, uneori, abordării frontale, lipsită de tact, pe tema antecedentelor penale sau aspectelor legate de fapta comisă ori aroganţei anchetatorului. Premisele pozitive ale realizării contactului psihologic se întemeiază pe aspecte precum: – poziţia flexibilă, destinsă adoptată de anchetator la primirea persoanei ce urmează a fi ascultate în camera de ascultare; – atenuarea opoziţiei de interese între cei doi parteneri şi aptitudinea de a-l determina pe făptuitor să colaboreze, folosind flatarea ca element psihologic sau minimalizarea pericolului ori consecinţelor previzibile în plan fizic ori psihic; – crearea atmosferei propice comunicării deschise, sincere; – câştigarea încrederii prin arătarea calităţilor şi defectelor pe care le are făptuitorul, insistându-se asupra primelor deoarece defectele, cel puţin ca principiu, supără; – limbajul folosit de anchetator trebuie să evite expresiile apăsătoare – furt, vătămare, omor – cu altele care sunt mai „suportabile”, mai adecvate situaţiei; – manifestarea interesului faţă de cele declarate de făptuitor, chiar dacă cele relatate sunt, deja, cunoscute din alte surse; – invitarea unor persoane apropiate celor ascultaţi. Aspectul exterior neglijent, oboseala, iritarea, nervozitatea, gesturile de intoleranţă a anumitor accesorii ce fac parte din ţinută (cravată, ceas, etc.) vor avea consecinţe negative asupra desfăşurării ascultării. Făptuitorul nu-l va considera pe anchetator cu nimic superior lui, ba uneori, datorită aspectelor enunţate îi alimentează impresia că îi este chiar superior, ceea ce, în plan psihic, reprezintă o importantă bătălie pierdută de către anchetator care cu greu va reuşi să recapete controlul asupra celui pe care îl ascultă şi să-l determine 216 GABRIEL ION OLTEANU MARIN RUIU pe acesta „să meargă” către recunoaşterea implicării în activitatea ilicită cercetată. Stabilirea locului unde se va efectua ascultarea – problema examinată are o soluţie legislativă implicită ce rezultă din reglementarea expresă, a situaţiilor când făptuitorul se găseşte în imposibilitate de a se prezenta pentru a fi ascultat, aspect ce obligă organul judiciar sau instanţa de judecată să se deplaseze şi să-l asculte la locul unde se află. Se înţelege că locul respectiv nu comportă nici o amenajare, fiind acceptat, fără condiţii, din motive umanitare (boală, imposibilitatea deplasării, vârsta înaintată), impuse de situaţia în care se află cel ce trebuie ascultat. Pe cale de consecinţă, rezultă că făptuitorii care nu se află în situaţiile arătate pot fi ascultaţi la sediul organului judiciar sau al instanţei de judecată. Această situaţie este favorabilă anchetatorului care este familiarizat cu locul ascultării, permiţându-i organizarea în condiţii corespunzătoare a ascultării, mai ales în situaţiile când foloseşte probele de vinovăţie, nefiind obligat să le transporte în alte locuri. În locul ascultării nu trebuie să existe telefoane, fixe sau mobile, iar dacă există în perioada interogatoriului vor fi închise. Accesul altor anchetatori trebuie să fie interzis ori limitat pentru a se crea momentul psihologic favorabil recunoaşterii. 4.3 Desfăşurarea ascultării persoanelor în cadrul anchetei judiciare 4.3.1 Desfăşurarea ascultării persoanei vătămate Organul de urmărire penală are obligaţia de a chema pentru a fi ascultate, persoanele care au suferit o vătămare fizică, morală sau materială prin desfăşurarea unei activităţi ilicite şi pe cele care trebuie să răspundă pentru crearea prejudiciului. În desfăşurarea acestei activităţi complexe este necesară parcurgerea unei succesiuni de etape. Prin parcurgerea acestor etape s-a creat pentru cei care au sarcina administrării mijloacelor de probă necesare, posibilitatea obţinerii unor declaraţii veridice. Aceste momente sunt: înfăţişarea persoanei vătămate, verificarea identităţii sale, ascultarea cu privire la datele personale, aducerea la cunoştinţă a posibilităţii de a participa ca parte vătămată în procesul penal ori ca parte civilă sau de a renunţa la aceste calităţi şi de a depune mărturie, precum şi dreptul de a fi asistată de un apărător, în condiţiile prevăzute de lege. Numai după aducerea la îndeplinire a acestor obligaţii legale, se trece la ascultarea persoanei vătămate359. Ascultarea persoanei vătămate parcurge, de regulă, trei etape: 359 A. Ciopraga, op. cit., pag. 214. 217 TACTICĂ CRIMINALISTICĂ – verificarea identităţii şi ascultarea răspunsurilor cu privire la datele personale; – relatarea liberă sau spontană; – relatarea dirijată sau ascultarea prin adresarea de întrebări. Verificarea identităţii persoanei vătămate – Verificarea identităţii reprezintă primul moment al audierii propriu-zise. După ce organul judiciar s-a edificat cu privire la identitatea persoanei vătămate, îi aduce la cunoştinţă acesteia faptele şi împrejurările în legătură cu care va fi ascultată360. Sfera întrebărilor prevăzute de lege poate fi lărgită prin formularea altor întrebări cu caracter neutru361. Asemenea întrebări, pe de o parte, deschid organului judiciar posibilitatea cunoaşterii unor date referitoare la anumite momente din viaţa sa, ocupaţiile anterioare, diverse pasiuni, modul de organizare a timpului liber, raporturile cu vecinii, cu colegii de muncă, etc. Aceste discuţii, dezvăluind personalitatea persoanei vătămate, uşurează mult munca anchetatorului în legătură cu alegerea şi aplicarea celor mai adecvate reguli tactice pe parcursul audierii, precum şi în aprecierea declaraţiilor sale. De asemenea, anchetatorul are şansa câştigării încrederii persoanei vătămate şi, drept urmare, aceasta devine mai puţin emotivă şi mai sigură pe cele relatate. În acest fel, se realizează contactul psihologic între interlocutori, declaraţiile pe care le face persoana ascultată, apropiindu-se de realitatea celor întâmplate la faţa locului. Aceste întrebări au avantajul de a familiariza persoana vătămată cu atmosfera în care se va desfăşura ascultarea şi convingerea acesteia că anchetatorul este bine informat, ceea ce o poate determina să renunţe la orice încercare de a-l induce în eroare, mai ales în cazul celor de rea-credinţă. Ţinând seama de personalitatea victimei, nivelul ei de cultură, vârsta şi pasiunile sale, anchetatorul poate să orienteze discuţiile prealabile, prin întrebări discrete, spre probleme care, din datele cunoscute o pasionează mai mult, în care se simte mai competentă şi îi face plăcere să discute despre ele. Literatura de specialitate362 exemplifică în acest sens persoanele în vârstă, care vorbesc cu pasiune despre întâmplări, prieteni vechi, despre copii şi nepoţi, despre literatură sau muzică. În ceea ce-i priveşte pe tineri, aceştia fiind pasionaţi de călătorii, excursii, sport, muzică uşoară, aparatură electronică, în discuţiile pe asemenea teme sunt atraşi, în mod deosebit, şi îşi angajează întreaga lor fiinţă pentru a demonstra valabilitatea celor afirmate, avantajele anumitor maşini sau aparate în comparaţie cu altele. Încă din această primă etapă, anchetatorii sunt obligaţi să respecte câteva reguli tactice – primirea persoanei într-o manieră 360 I. Mircea, op. cit., pag. 264. 361 E. Stancu, op. cit., pag. 424. 362 C. Aioniţoaie, V. Bercheşan, op. cit., pag. 160. 218 GABRIEL ION OLTEANU MARIN RUIU corectă, crearea unui cadru de ascultare sobru, lipsit de factori stresanţi, care pot distrage atenţia persoanei vătămate, precum şi comportamentul anchetatorului care trebuie să fie calm, să încurajeze dialogul, fiind contraindicată atitudinea de răceală, sfidare sau aroganţă363. Relatarea liberă sau spontană – începe, ca principiu, prin adresarea unei întrebări de ordin general menită să ofere posibilitatea persoanei vătămate, părţii civile, de a declara tot ce ştie cu privire la faptele şi împrejurările pentru a căror lămurire este ascultată. O asemenea întrebare temă, de genul: „Ce cunoaşteţi în legătură cu fapta de… din data de… a cărei victimă aţi fost?” permite persoanei vătămate sau părţii civile să relateze faptele, împrejurările, în succesiunea lor firească, logică, fără ca declaraţia să fie limitată în vreun fel prin intervenţiile celui ce efectuează ascultarea364. Atât literatura de specialitate cât şi practica judiciară au consacrat regulile tactice de care trebuie să ţină cont anchetatorul care efectuează ascultarea, pentru a realiza scopul acestei activităţi. Dintre acestea enumerăm: – Ascultarea persoanei vătămate cu răbdare şi calm, fără a fi întreruptă, chiar dacă aceasta relatează faptele cu lux de amănunte, unele fără semnificaţie în lămurirea cauzei. Limitarea expunerii la aspectele importante comportă neajunsul de a nu sesiza aspectele care prezintă importanţă atât pentru persoana vătămată cât şi pentru organele judiciare. Expunerea, la adăpost de intervenţiile inoportune ale organului judiciar, oferă persoanei vătămate posibilitatea concentrării eforturilor, a dirijării atenţiei asupra faptelor, astfel cum acestea au fost percepute şi memorate; întreruperea persoanei vătămate are adeseori un efect defavorabil asupra declaraţiilor deoarece, astfel de intervenţii, mai cu seamă în cazul persoanei vătămate cu un nivel cultural redus, au drept urmare dezorientarea, pierderea firului expunerii. În situaţiile în care prin expunerea liberă persoana vătămată se îndepărtează de obiectul cauzei ori expunerea este confuză organul judiciar poate interveni pentru ca acestea să revină la subiect. – Evitarea oricărui gest, reacţie sau expresie, mai ales ironică, prin care se aprobă sau se resping declaraţiile persoanei vătămate sau ale părţii civile, evitarea apostrofării sau oricăror aprecieri cu privire la posibilităţile de a percepe, memora sau reproduce faptele sau împrejurările cu privire la care este ascultată aceasta; – Ajutarea persoanei vătămate cu mult tact, fără a o sugestiona sub nici o formă, dacă nivelul intelectual, cultural, o împiedică să facă o relatare liberă cât de cât coerentă; 363 I. Mircea, op. cit., pag. 265. 364 A. Ciopraga, op. cit., pag. 216. 219 TACTICĂ CRIMINALISTICĂ – Notarea aspectele semnificative, ca şi eventualele contraziceri sau neclarităţi în expunere – în timpul relatării libere, organul judiciar îşi va nota „problemele”, pe care le va lămuri, în etapa următoare, prin întrebările pe care le va adresa. În procesul ascultării persoana vătămată retrăieşte o stare emoţională specială, determinată de faptul că a suportat, nemijlocit, urmările desfăşurării activităţii ilicite. În aceste condiţii, relatarea va fi întreruptă din loc în loc de trăiri lăuntrice, exteriorizate prin pauze în expunere, reluare de idei sau repetări de fraze, precum şi prin mimică şi gesticulaţii specifice. Analizând aceste exteriorizări se poate observa efortul persoanei vătămate de a prezenta acele aspecte ale cauzei care îi sunt favorabile sau care evidenţiază mai bine adevărul. Anchetatorii trebuie să supravegheze neîntrerupt comportamentul persoanei pe care o ascultă, în timpul expunerii, spre a observa pauzele în expunere sau graba de a relata anumite aspecte, mimica precum şi ridicarea ori coborârea tonului vorbirii365. Expunerea liberă a faptelor, mai cu seamă când priveşte un volum mare de informaţii sau date care comportă un anumit grad de complexitate, nu înseamnă o simplă înşiruire a fenomenelor în forma în care au fost percepute, ci un proces activ de gândire, în care informaţiile memorate sunt supuse unor modificări şi restructurări. Această particularitate a reproducerii se poate repercuta atât într-o direcţie favorabilă, cât şi într-una defavorabilă relatării spontane. Astfel, influenţează adeseori într-un sens defavorabil asupra declaraţiilor, expunerea faptelor într-o formă schematică, comprimată. Dimpotrivă expunerea în ordinea în care au fost percepute, evocarea ordonată, detaliată a faptelor are o influenţă pozitivă asupra declaraţiilor părţii vătămate366. Din punct de vedere tactic367 relatarea liberă ori spontană prezintă mai multe avantaje, importante fiind următoarele: – povestind ceea ce consideră că ar interesa cauza, persoanele ascultate pot prezenta fapte, date, împrejurări, detalii, necunoscute de către anchetatori până în momentul ascultării; – părţile pot prezenta elemente din care să rezulte implicarea şi în alte activităţi ilicite a făptuitorului; – pe parcursul relatării libere sau spontane, anchetatorul are posibilitatea să studieze persoana ascultată, să observe modul cum îşi formulează expunerea, siguranţa cu care prezintă faptele ori împrejurările sau, dimpotrivă, ezitările şi omisiunile ce apar, încercările de a completa anumite lacune din succesiunea faptelor, interesul pentru a relata într-un anumit mod, să explice cauzele afirmaţiilor neconforme cu realitatea, să aprecieze buna ori reaua – 365 C. Aioniţoaie, V. Bercheşan, op. cit., pag. 161. 366 E. Stancu, op. cit., pag. 425. 367 A. Ciopraga, op. cit., pag. 217–218. 220 GABRIEL ION OLTEANU MARIN RUIU credinţă a acesteia. De altfel, studierea persoanei vătămate trebuie să constituie pentru cel care conduce ascultarea, temeiul adoptării tacticii ce va fi folosite în etapa ascultării dirijate, respectiv, în etapa adresării întrebărilor. Relatarea dirijată sau ascultarea prin adresarea de întrebări – Ultima etapă a audierii nu are, teoretic368, caracter obligatoriu. În practică însă, sunt numeroase cazuri în care anchetatorii sunt nevoiţi să formuleze întrebări – întrucât relatarea liberă este lacunară ori nu a rezolvat problemele stabilite în cadrul activităţilor pregătitoare. Formularea de întrebări este necesară pentru lămurirea unor aspecte neclare, confuze, datorate unor multiple cauze. Astfel, uneori, omisiunea cu ocazia relatării libere a unor aspecte, poate avea caracter deliberat când, persoana vătămată, cu rea-credinţă, trece sub tăcere fapte sau împrejurări care îi sunt binecunoscute369. Omisiunea unor aspecte poate avea şi caracter nedeliberat deoarece persoana vătămată nu intuieşte utilitatea acestora pentru aflarea adevărului şi de aceea nu le aminteşte – dar ceea ce a considerat ca fiind lipsit de importanţă din punctul său de vedere, se poate dovedi a fi important pentru anchetă. Alteori, astfel de omisiuni se datorează scăpării din vedere, situaţie ce se verifică mai cu seamă în cazul persoanelor vătămate emotive sau care întâmpină dificultăţi în exprimarea ordonată a ideilor. În fine, în cursul expunerii libere a persoanei vătămate, aceasta se referă la împrejurări pe care şi le aminteşte cu uşurinţă, care stăruie în memoria sa, aceasta nu înseamnă că aspectele omise au dispărut din memorie370, că nu pot fi restabilite cu ajutorul întrebărilor adresate de către anchetator, respectând regulile tactice amintite. Obţinerea răspunsurilor dorite este condiţionată de inteligibilitatea limbajului, de modul de formulare, de termenii prin care se exprimă întrebarea, mai cu seamă în cazul întrebărilor ce comportă un anumit grad de complexitate. Asemenea întrebări trebuie formulate într-un limbaj pe înţelesul celui ascultat, astfel încât, să fie accesibile şi persoanelor vătămate cu un grad de instrucţie mai redus. Atât conţinutul de idei pe care îl implică întrebarea, cât şi formularea însăşi, trebuie adaptate nivelului de cultură, posibilităţilor de înţelegere ale celui ascultat, altfel audierea riscă să nu-şi realizeze obiectivele propuse. Întrebările vor viza strict faptele percepute de persoana vătămată, nu vor conţine elemente de 368 N.A. – există posibilitatea ca anchetatorul să afle tot ceea ce şi-a propus încă din etapa ascultării libere; într-o asemenea situaţie ipotetică, totuşi, ar trebui observat că cele constatate trebuie verificate iar aceasta poate începe, chiar, cu etapa ascultării dirijate 369 E. Stancu, op. cit., pag. 425. 370 Ibidem, pag. 426. 221 TACTICĂ CRIMINALISTICĂ intimidare, de punere în dificultate a acesteia, iar ritmul, accentul sau tonul pe care sunt adresate nu trebuie să sugereze răspunsul371. Întrebările trebuie să fie concise şi să se refere la aspecte determinate. Când se urmăreşte precizarea unui număr mare de împrejurări, nu este indicat ca toate acestea să fie cuprinse într-o singură întrebare, ci se recomandă disjungerea lor în tot atâtea întrebări câte aspecte comportă răspunsul. Întrebările trebuie adresate într-o anumită ordine, într-o succesiune impusă de sfera şi natura împrejurărilor ce urmează a fi completate şi precizate. Fiecare întrebare trebuie să decurgă, în mod firesc, din cea anterioară astfel încât adresarea unei întrebări să fie pregătită de cea care a precedat-o, să permită precizarea succesivă a împrejurărilor rămase nelămurite în urma expunerii libere. Adresarea de întrebări devine obligatorie în ipoteza persoanelor vătămate asupra cărora există suspiciuni cu privire la sinceritatea lor; în consecinţă, întrebările trebuie formulate astfel încât să determine persoana ascultată să facă declaraţii conforme cu realitatea. Sub aspectul tacticii criminalistice, ascultarea acestor persoane se aseamănă cu ascultarea unor martori mincinoşi, situându-se în cadrul specific ascultării făptuitorilor. Potrivit literaturii de specialitate întrebările pot fi: întrebări temă, întrebări problemă, întrebări de detaliu. În această etapă vor fi folosite întrebările de detaliu, care se subdivid în raport cu scopul şi aspectele ce trebuie lămurite, astfel: – de completare în cazurile în care persoana vătămată relatează mai puţin decât ceea ce a perceput în mod real. Caracterul incomplet al declaraţiilor obţinute pe calea relatării libere rezultă din cauze obiective sau subiective diverse: recepţie distorsionată, memorare incompletă, redare intenţionată cu omiterea unor aspecte semnificative, atitudini de rea-credinţă372. Prin intermediul primei grupe de întrebări anchetatorul poate să clarifice raporturile anterioare dintre persoana care se declară vătămată şi făptuitor, dacă s-au cunoscut sau nu, de când, cu ce ocazie, prin cine, după aprecierea sa motivele faptei, pe cine cunoaşte din anturajul acestuia, conduita făptuitorului anterioară desfăşurării activităţii ilicite373; – de precizare vizând acele aspecte la care persoana vătămată s-a referit dar lipsa de claritate impune unele detalieri374. Ceea ce apropie întrebările de precizare de cele de completare este împrejurarea că atât unele, cât şi celelalte, îşi au punctul de plecare în omisiunile făcute de persoana vătămată cu ocazia relatării libere a 371 I. Mircea, op. cit., pag. 265. 372 E. Stancu, op. cit., pag. 425. 373 A. Ciopraga, op. cit., pag. 220. 374 E. Stancu, op. cit., pag. 425. 222 GABRIEL ION OLTEANU MARIN RUIU faptelor. Ceea ce le atribuie un caracter de sine stătător este faptul că întrebările de completare privesc acele aspecte la care persoana vătămată, dintr-un motiv sau altul, nu a făcut referire în cursul expunerii, nu a făcut vorbire de ele, în vreme ce întrebările de precizare vizează acele aspecte la care persoana vătămată s-a referit, dar lipsa de precizări necesită unele clarificări375. Acest gen de întrebări se referă la aspecte, aparent, secundare, destinate circumstanţierii de mod, timp şi loc privind producerea agresiunii376. Astfel, în primul rând trebuie clarificată starea persoanei vătămate pe timpul desfăşurării activităţii ilicite – dacă a fost sănătoasă, bolnavă, odihnită, obosită, emoţionată sau nu; dacă locul faptei era iluminat natural sau artificial, modul general de prezentare, în perimetrul său vizual se aflau mai multe persoane şi dacă da, cu ce se ocupau ele. După aceea urmează să se clarifice cum a perceput desfăşurarea activităţii ilicite, care a fost momentul declanşator, cine a mai observat, cum s-a desfăşurat, ce fel de instrumente s-au utilizat, a intervenit cineva sau nu în procesul respectiv, câte lovituri au fost aplicate, cu ce şi care a fost succesiunea lor, ce efecte imediate s-au produs377. – ajutătoare, destinate reactivării memoriei şi înlăturării denaturărilor sau transformărilor. Procedeul tactic presupune reamintirea prin asociaţie de idei, asociaţie prin contiguitate, a unor legături dintre obiecte şi fenomene, determinantă fiind simultaneitatea producerii lor în timp şi spaţiu. Dacă persoana ascultată nu recurge singură la acest procedeu, anchetatorul îi poate sugera ideea asocierii faptului temporar uitat unor alte fapte aflate în contiguitatea spaţială şi temporară378. – de control, destinate verificării unor afirmaţii sub raportul exactităţii şi veridicităţii. Acest gen de întrebări este util întrucât permite verificarea poziţiei de fidelitate sau de nesinceritate pe care o adoptă persoana vătămată379. Principalul neajuns al folosirii acestei categorii de întrebări îl constituie posibilitatea de sugestionare a persoanei ascultate. Sugestia conduce la acceptarea, fără un examen critic, firesc şi necesar, a ideilor altor persoane380. Întrebările ce pot sugera un anumit răspuns sunt denumite, îndeobşte, tendenţios sugestive. Astfel, sunt întrebările care fie acuză, fie provoacă un anumit răspuns scontat şi dorit de cel ce efectuează ascultarea, fie, în sfârşit, îngrădesc libertatea părţii vătămate la una dintre alternativele pe care le indică întrebarea. 375 I. Mircea, op. cit., p. 266. 376 E. Stancu, op. cit., pag. 426. 377 C. Suciu, op. cit., pag. 585. 378 A. Roşca, Psihologie generală…, pag. 239. 379 A. Ciopraga, Criminalistica…, pag. 222–223. 380 E. Stancu, op. cit., pag. 116. 223 TACTICĂ CRIMINALISTICĂ Întrebările tendenţios sugestive au un caracter deliberat, prin adresarea acestora se urmăreşte obţinerea unui anumit răspuns ce nu corespunde realităţii. În funcţie de o seamă de factori de sugestibilitate întrebările se înscriu în parametri largi, de la întrebări vădit sugestive la întrebări uşor sugestive381. Ele pot însemna un anumit răspuns scontat şi trebuie avute în vedere aceleaşi grade de susceptibile tipice determinative, disjunctive sau implicative382. Frecvent, tendinţa firească a celui ascultat este de a răspunde mai degrabă cu „da” decât cu „nu”, din pornirea de a nu contraveni voinţei anchetatorului. Este vorba de aşa numita „sugestibilitate de statut”, întâlnită mai cu seamă în cazul celor refuzaţi din mediile socio-culturale, care primesc fără rezerve tot ceea ce vine din partea autorităţii383. Ascultarea răspunsurilor la întrebări presupune, obligatoriu, respectarea unei conduite tactice384 specifice, a unor reguli tactice cum ar fi: – ascultarea persoanei vătămate cu atenţie şi seriozitate, evitându-se gesturile ce denotă enervare, expresiile ori gesturile de aprobare sau dezaprobare; – evitarea reacţiilor bruşte generate afirmaţii contradictorii, mişcări agitate, incoerenţe; ideal este ca anchetatorul să nu îşi exteriorizeze surprinderea ori nemulţumirea; – observarea cu atenţie, dar fără ostentaţie, a modului în care reacţionează persoana vătămată la întrebări sau dacă au apărut indicii de posibilă nesinceritate. Rolul activ al anchetatorului în etapa finală este cu atât mai pronunţat cu cât devine necesară completarea sau verificarea unor afirmaţii – dacă sunt contradictorii şi, uneori, nesincere. La ascultarea părţii responsabile civilmente se parcurg aceleaşi etape ca şi în cazul ascultării celorlalte părţi385. Procedee tactice de ascultare persoanei vătămate – Formulările abordate în literatura de specialitate lasă cale liberă folosirii unor procedee tactice şi în ascultarea persoanei vătămate, deşi acestea sunt specifice ascultării făptuitorului care, de regulă, se străduieşte să ascundă adevărul, să inducă în eroare, să aibă o atitudine perfidă sau imorală, la adăpostul prezumţiei de nevinovăţie. Din practica anchetatorilor rezultă că folosirea procedeelor tactice de ascultare nu este specifică, întotdeauna, făptuitorilor, ci, acestea trebuie folosite în cazul tuturor celor care fac declaraţii contradictorii, oferă informaţii ireale sau retractează 381 C. Suciu, op. cit., pag. 579. 382 E. Stancu, op. cit., pag. 117. 383 C. Aioniţoaie, V. Bercheşan, op. cit., pag. 159–162. 384 A. Ciopraga, Criminalistica…, pag. 153–156. 385 A. Ciopraga, Criminalistica…, pag. 317. 224 GABRIEL ION OLTEANU MARIN RUIU cele anterior declarate, aspecte care-i situează în categoria persoanelor de rea-credinţă. Dar nu numai reaua-credinţă constituie motivul folosirii procedeelor tactice în ascultarea persoanelor în cadrul anchetei judiciare; şi unele erori de percepere, memorare şi redare pot conduce la declaraţii necorespunzătoare adevărului. Pe bună dreptate, se afirmă că atunci când anchetatorul este confruntat cu reaua-credinţă sau cu buna-credinţă a celor ascultaţi, finalitatea urmărită prin aplicarea procedeelor tactice este invariabil aceeaşi: obţinerea unor declaraţii sincere, fidele şi complete386. Procedeele tactice constau în folosirea unor strategii adaptate personalităţii celui ascultat pentru a înfrânge rezistenţa opusă şi a distruge apărările promovate până atunci, determinându-l să relateze adevărul. Revenind la tema în discuţie persoanele vătămate pot exagera datele privitoare la prejudiciul cauzat, îngreunând poziţia celor responsabili de desfăşurarea activităţii ilicite. Dar şi aceştia din urmă se pot situa pe o poziţie negativă afirmând, de exemplu, că bunurile pretinse ca furate nu au existat în cantitatea reclamată ori au fost împrumutate făptuitorului. În asemenea situaţii anchetatorul are sarcina efectuării, în condiţii obiective şi de bună calitate, a examinării criminalistice a locului faptei şi a altor activităţi de anchetă în vederea determinării împrejurărilor negative şi pentru stabilirea naturii relaţiilor anterioare dintre făptuitor şi persoana vătămată. Dintre procedeele tactice folosite în ascultarea persoanelor vătămate, cu titlu exemplificativ enumerăm: ascultarea repetată, ascultarea sistematică, folosirea complexului de vinovăţie, ascultarea privind justificarea timpului, prezentarea probelor de vinovăţie, etc. Uneori considerente de ordin tactic, impun necesitatea ascultării repetate a celui vătămat în condiţii diferite faţă de ascultarea iniţială prin plasarea acestuia la locul faptei, cu ocazia efectuării altor activităţi de anchetă. Ascultarea în asemenea condiţii oferă prilej de reactivare a unor amănunte, date sau probleme ce înlătură caracterul vag al declaraţiei, generat de uitarea vremelnică sau incoerenţa expunerii în absenţa percepţiei nemijlocite a locului faptei387. Pentru persoanele de bună-credinţă care, deşi bine intenţionate în relatarea adevărului, dar mai presus de voinţa lor, comit erori, inexactităţi, procedeele tactice constituie un ajutor concret şi eficient în obţinerea unor declaraţii complete şi fidele. Din practica anchetatorilor s-a desprins teza potrivit căreia o persoană întrebată în cadrul unei ascultări, imediat sau la o 386 C. Aioniţoaie, V. Bercheşan, op. cit., pag. 163. 387 E. Stancu, op. cit., pag. 386. 225 TACTICĂ CRIMINALISTICĂ perioadă scurtă de timp, redă mai corect împrejurările în care s-a desfăşurat activitatea ilicită decât dacă ascultarea se face după o perioadă mai mare de timp, de la data săvârşirii faptei. Problema se pune în aceeaşi termeni şi pentru persoanele vârstnice. Nu puţine sunt situaţiile în care după folosirea unor procedee tactice de ascultare persoana vătămată să fie confruntată cu făptuitorul la solicitarea expresă a acestuia. 4.3.2 Desfăşurarea ascultării martorilor Reproducerea evenimentului judiciar constituie un fenomen complex care nu se desfăşoară în mod mecanic, ci în strânsă legătură cu procesele gândirii, nefiind posibilă decât prin reprezentări388. Trebuie subliniat că reprezentările sunt strâns legate de particularităţile individuale ale fiecărei persoane, mai mult chiar, la aceeaşi persoană reprezentările pot fi diferite, cele vizuale sunt exacte şi stabile faţă de cele auditive care sunt instabile şi inexacte389. Din practica judiciară s-a desprins regula potrivit căreia ascultarea martorilor parcurge, de asemenea, trei etape: - verificarea identităţii şi ascultarea cu privire la datele personale; - relatarea liberă sau spontană ori ascultarea narării, redării faptelor sau împrejurărilor percepute; - adresarea de întrebări de către anchetator şi ascultarea răspunsurilor. Verificarea identităţii şi ascultarea cu privire la datele personale – presupune adresarea unor întrebări referitoare la datele personale şi ascultarea răspunsurilor primite în legătură cu cele solicitate. Verificarea identităţii martorului trebuie efectuată şi în situaţiile când acesta este cunoscut, constituind o luare de contact în sens psihologic, iar pentru situaţiile când există îndoială asupra identităţii martorului, aceasta poate fi stabilită prin orice mijloc de probă, în primul rând pe baza actelor ce servesc la dovedirea stării civile în scopul evitării substituirilor de persoane. S-a admis că390, din considerente de ordin tactic, sfera întrebărilor referitoare la identitate poate fi extinsă în beneficiul său ori al anchetatorului. Întrebările adresate conduc la diminuarea sau înlăturarea emoţiilor fireşti şi, în acelaşi timp, specifice momentului. Dialogul devine fluent, martorul realizează caracteristicile rolului său şi faptul că anchetatorul este un bun profesionist ce, pe lângă altele, posedă informaţii importante despre persoana sa, existând premisele unei 388 T. Butoi, I.T. Butoi, op. cit., pag. 162. 389 A. Ciopraga, Evaluarea probei testimoniale…, pag. 128. 390 A. Ciopraga, Criminalistica…, pag. 214. 226 GABRIEL ION OLTEANU MARIN RUIU conduite corectă şi degajată pe parcursul ascultării. În ceea cel priveşte pe anchetator, acesta sondează, evaluează şi se pronunţă cu privire la poziţia pe care o promovează martorul ce urmează să fie ascultat, totul, cu rol direct în definitivarea strategiei de ascultare. După ce s-a edificat cu privire la identitatea martorului legea instituie obligaţia organului judiciar de a cunoaşte raporturile martorului cu părţile şi dacă a suferit vreo pagubă de pe urma desfăşurării activităţii ilicite. Unele din aceste raporturi – calitatea de soţ sau rudă apropiată cu făptuitorul, cu persoana vătămată, raporturile de duşmănie, amiciţie etc. dintre martor şi părţi sunt cunoscute de către anchetatori în virtutea activităţii cotidiene sau din relatările altor persoane. Importanţa cunoaşterii aspectelor invocate este utilă anchetatorilor, atât în timpul ascultării, prin utilizarea nu numai a întrebărilor ci şi a procedeelor tactice adecvate situaţiei, cât şi în evaluarea, aprecierea forţei probante a declaraţiilor martorilor. Înainte de a fi ascultat martorul depune jurământul potrivit convingerilor sale religioase, invocând divinitatea pentru cei ce cred în ea, martorii de altă credinţă depun jurământul fără invocarea divinităţii, iar cei care din motive de conştiinţă sau de confesiune nu depun jurământul se obligă să spună adevărul şi să nu ascundă nimic din ceea ce ştie. După depunerea jurământului sau, după caz, rostirea formulei specifice pentru martorii care din motivele arătate nu depun jurământul, li se pune în vedere că dacă nu spun adevărul săvârşesc infracţiunea de mărturie mincinoasă, faptă prevăzută şi pedepsită de legea penală. Solemnitatea jurământului rostit în faţa anchetatorului sau a completului de judecată şi a celor care asistă la cercetarea judecătorească, invocarea divinităţii şi punerea mâinii pe biblie sau crucifix, asociată cu rostirea calmă, sobră şi fermă a formulei prevăzute de lege creează o încărcătură psihologică deosebită. S-a învederat391 că momentul depunerii jurământului îndeplineşte următoarele funcţii: – informaţional–cognitivă, martorului i se transmite să spună adevărul şi să nu ascundă nimic ceea ce ştie, creionându-se, astfel, limitele declaraţiei sale; – de avertizare–prevenire, în sensul că neîndeplinirea obligaţiilor asumate prin jurământ este pedepsită de lege; – axiologică, prin jurământ martorul este solicitat să se refere la împrejurările cu valoare de adevăr pentru cauza în care este ascultat; 391 N. Mitrofan ş.a., Psihologie Judiciară, Editura Şansa, Bucureşti, 1994, pag. 107– 108. 227 TACTICĂ CRIMINALISTICĂ – juridică, în sensul că martorul este ţinut să răspundă penal pentru relatările sale, cu privire specială spre mărturia de rea-credinţă care poate inculpa persoane nevinovate, disculpând pe cele care au săvârşit infracţiunea. Relatarea liberă sau spontană – debutează prin adresarea unei întrebări generale392 sau solicitări cu caracter general care oferă posibilitatea martorilor să declare tot ceea ce ştiu în legătură cu faptele sau împrejurările pentru a căror lămurire au fost solicitaţi să depună. De exemplu: „Ce cunoaşteţi în legătură cu accidentul de circulaţie produs la data de … în locul…?” sau „Declaraţi tot ce cunoaşte-ţi în legătură cu împrejurările în care a fost violată P.I. !” Evocarea liberă, mai ales când priveşte un volum mare de informaţii sau date care comportă un anumit grad de complexitate, nu înseamnă o simplă reproducere a fenomenelor în forma în care au fost percepute şi memorate. Reproducerea este un proces activ de gândire, în care informaţiile memorate sunt supuse unor modificări, restructurări. Ascultarea sub forma relatării libere se poate repercuta favorabil asupra declaraţiei martorului atunci când expunerea este făcută în ordinea în care au fost percepute faptele şi împrejurările cauzei, arătând siguranţă şi claritate în evocarea lor sau, dimpotrivă, decredibilizează declaraţia martorului, când povestirea martorului este schematică, comprimată după o altă versiune decât cea în care s-a realizat perceperea evenimentului judiciar. Sunt numeroase situaţiile în care martorii în relatarea lor liberă scot în evidenţă aspecte necunoscute până atunci organului anchetatorului, cu importanţă pentru cauză, ori elemente de natură a arăta alte fapte săvârşite de către cei inculpaţi în cauza în care sunt ascultaţi. În timpul relatării libere, anchetatorul are posibilitatea cunoaşterii martorului din modul în care face expunerea celor percepute, siguranţa cu care prezintă faptele şi împrejurările, ezitările, erorile, revenirile asupra unor aspecte din declaraţiile făcute, precum şi din robusteţea argumentelor înfăţişate. Cele constatate în timpul relatării libere constituie premisa folosirii planului iniţial de ascultare, în unele situaţii impunându-se adaptarea acestuia la „oferta” martorului pentru etapa adresării întrebărilor. S-a subliniat în mod constant rolul pe care îl are atmosfera propice relatării, creată de anchetator care adoptă o conduită tactică adecvată393 fiecărui martor, ale cărei coordonate importante sunt următoarele: 392 N.A. – întrebare temă 393 E. Stancu, op. cit., pag. 390; V. Bercheşan, I.E. Sandu, op. cit., pag. 140. 228 GABRIEL ION OLTEANU MARIN RUIU – răbdare şi calm în ascultare chiar şi în situaţiile când cele relatate nu au semnificaţie pentru cauză, fiind cunoscute de anchetator din alte surse; – evitarea oricăror gesturi sau reacţii de aprobare sau respingere a celor afirmate sau infirmate de martor, inclusiv a apostrofărilor; – evitarea oricăror aprecieri cu privire la posibilităţile de percepere, memorare şi reproducere ale martorilor în legătură cu faptele sau împrejurările de fapt pentru care sunt ascultaţi. Se pune, totuşi, problema, dacă martorul în timpul relatării libere poate fi întrerupt şi care pot fi motivele unei asemenea conduite. Întreruperea relatării libere constituie o excepţie394 şi se produce în situaţiile în care martorul se îndepărtează de la subiect, anchetatorul trebuind să-i recomande să se refere la obiectul cauzei în care este ascultat. De asemenea, martorul nu trebuie să fie solicitat să comprime relatarea, întrucât declaraţia sa nu va acoperi toate aspectele, fiind incompletă şi nesancţionabilă juridic pentru motivul că acesta nu a cunoscut intenţiile anchetatorului, rezumatul fiind cunoscut înaintea întregului obstrucţionat prin solicitarea făcută. În timpul relatării libere martorul poate să fie sugestionat în raport de vârstă şi experienţa de viaţă. Reproducerea evenimentului judiciar de către martor sub forma relatării libere poate fi influenţată de mai mulţi factori, printre cei mai frecvenţi fiind: imaginaţia, gândirea, limbajul, atenţia, vârsta, uitarea ş.a. Martorul trebuie prevenit că relatarea sa va fi circumscrisă unei anumite fapte, atrăgându-i-se atenţia să nu confunde împrejurările faptice la care a asistat cu elemente ce aparţin altor fapte penale. Denaturările apărute în relatarea liberă vor constitui temeiul ascultării pe bază de întrebări. Aceste denaturări pot avea ca sursă principală erorile, iluziile sau cele bazate pe fenomenul repetiţiei, specific martorului ocular care aşteaptă să fie chemat în faţa autorităţilor pentru a fi audiat, motiv pentru care îşi învaţă bine lecţia „rotunjind” informaţia iniţială. În literatura de specialitate395 sunt prezentate avantajele şi dezavantajele ascultării sub forma relatării libere. Între avantaje pot fi enumerate: - reducerea considerabilă a influenţei pe care anchetatorul o poate exercita asupra martorilor şi crearea cadrului propice ascultării, martorul dobândind încredere în sine şi în cel care îl ascultă; 394 C. Pletea – Psihologia formării declaraţiilor, în G.I. Olteanu şi colectivul – Ascultarea persoanelor în cadrul anchetei judiciare, Edit. A.I.T. Laboratories, 2008, pag. 72 395 V. Bercheşan, I.E. Sandu, op. cit., pag. 140. 229 TACTICĂ CRIMINALISTICĂ - evidenţierea limitelor cunoştinţelor martorilor cu privire la împrejurările cauzei şi persoanele implicate în desfăşurarea activităţii ilicite, în sensul că din noianul de informaţii, martorul nu poate reda decât o cantitate mai mică, aspect pus pe seama rolului factorilor obiectivi şi subiectivi în realizarea percepţiei şi cel al atenţiei în formarea declaraţiei; - posibilitatea oferită anchetatorilor de a realiza cunoaşterea persoanei ascultate, vizând nivelul de dezvoltare, temperamentul, instrucţia, emotivitatea etc. Anchetatorii trebuie să-şi noteze în mod discret atât faptele, împrejurările, datele destinate a fi consemnate în declaraţiile martorilor, cât şi problemele sau aspectele neclare cu privire la care constată ezitări sau contraziceri, urmând ca pe marginea lor să fie formulate întrebări pentru etapa ascultării dirijate. În aceeaşi ordine de idei, este necesară urmărirea şi evaluarea comportamentului non-verbal – multe dintre gesturile şi mişcările persoanei ascultate putând fi interpretate în interesul dezvoltării anchetei. În mod firesc după parcurgerea relatării libere, ascultarea trebuie să ia sfârşit, urmând a se consemna cele declarate. Asemenea situaţii se întâlnesc în cazul martorilor de bună credinţă care au reuşit să memoreze şi să redea corect cele percepute. Totuşi, relatarea liberă nu epuizează toate aspectele referitoare la activitatea ilicită sau la persoanele implicate – trebuie acceptat că aceasta este regula, martorul oricât de bună-credinţă ar fi nu poate acorda suficientă atenţie detaliului astfel încât să lămurească toate elementele importante pentru anchetă – iar declaraţiile martorului nu acoperă sfera tuturor împrejurărilor pe care le cunoaşte, aspect datorat mai multor cauze dintre care enumerăm396: - omisiunea deliberată specifică martorului de rea-credinţă care trece sub tăcere fapte sau împrejurări bine cunoscute; - omisiunea nedeliberată, involuntară se produce în situaţia când martorul nu intuieşte utilitatea unor aspecte, fapte sau împrejurări, etc. pentru aflarea adevărului şi, de aceea, nu le aminteşte, dar ceea ce a considerat lipsit de importanţă din punctul său de vedere, se poate dovedi a fi important pentru anchetă; - omisiunile se datorează scăpării din vedere, situaţie ce apare mai ales în cazul martorilor emotivi sau a celor care întâmpină dificultăţi în exprimarea ordonată a ideilor. În cazul expunerii libere martorul se referă la acele împrejurări pe care şi le aminteşte cu uşurinţă, care stăruie în memoria sa. Este normal ca martorul să prezinte ceea ce poate reda fără a face eforturi deosebite397, anticipează că de fiecare dată când 396 A. Ciopraga, Criminalistica…, pag. 217. 397 N.A. – omul fiind o fiinţă hedonistă, dedicată plăcerii, este firesc să evite efortul şi incertitudinea 230 GABRIEL ION OLTEANU MARIN RUIU va face referire la împrejurări în legătură cu care nu poate prezenta suficiente elemente de detaliu va trebui să suporte asaltul anchetatorului care va veni cu întrebări care îl vor solicita din ce în ce mai mult. Totuşi, aceasta nu înseamnă că aspectele omise au dispărut din memorie, că nu pot fi restabilite cu ajutorul întrebărilor adresate de organul judiciar. Se afirmă398 că martorul poate fi ajutat dar nu influenţat în depoziţia sa. Pentru martorii care nu au perceput şi memorat corect ori nu reuşesc să redea în timpul ascultării faptele cunoscute, precum şi pentru cei de rea-credinţă apare necesitatea adresării unor întrebări prin care se urmăreşte obţinerea unor declaraţii fidele şi complete. Adresarea de întrebări de către anchetator şi ascultarea răspunsurilor – Se poate spune despre această etapă că are caracter facultativ spre deosebire de primele două care sunt obligatorii399. Strategia ascultării în această etapă se stabileşte avându-se în vedere, în principal, poziţia martorilor ascultaţi. În cazul martorilor de bună credinţă care, în cadrul relatării libere, au avut omisiuni sau probleme insuficient clarificate, confuzii ori afirmaţii contradictorii, li se adresează întrebări de precizare şi verificare pe marginea acestor aspecte. Scopul acestora este de a ajuta martorii să-şi amintească detaliile necesare lămuririi complete a împrejurărilor cu privire la care sunt ascultaţi400. Întrebările pot fi cele prevăzute în planul întocmit iniţial sau cele care l-au îmbunătăţit ca urmare a ascultării relatării libere. Obţinerea unor răspunsuri care să completeze relatarea liberă este condiţionată de modul de comunicare dintre martor şi organul judiciar, de mesajul pe care-l conţine întrebarea, felul în care este înţeleasă, limbajul folosit care nu trebuie să depăşească nivelul de instrucţie sau de cultură la martorului. Întrebările trebuie să fie concise şi să se refere la aspecte determinate, iar când se urmăreşte precizarea unui număr mare de împrejurări, nu este indicat ca toate acestea să fie cuprinse într-o singură întrebare, ci se recomandă adresarea de întrebări separate pentru fiecare aspect ce trebuie lămurit401. Întrebările trebuie adresate într-o anumită succesiune, impusă de sfera şi natura împrejurărilor ce urmează să fie completate şi precizate. Fiecare întrebare ar trebui să decurgă în mod firesc din cea anterioară, astfel încât adresarea unei întrebări să fie pregătită de cea care i-a precedat, să permită precizarea succesivă a împrejurărilor rămase nelămurite în urma expunerii libere. De asemenea, întrebările 398 E. Stancu, op. cit., pag. 391. 399 C. Pletea – Ascultarea martorilor, în G.I. Olteanu şi colectivul – Ascultarea persoanelor în cadrul anchetei judiciare, Edit. A.I.T. Laboratories, 2008, pag. 74 400 V. Bercheşan, I.E. Sandu, op. cit., pag. 141. 401 A. Ciopraga, Criminalistica…, pag. 219. 231 TACTICĂ CRIMINALISTICĂ trebuie să fie clare, scurte, precise să nu încurce martorul ori să-l sugestioneze, iar în cazul martorilor de rea-credinţă întrebările trebuie să fie prevăzute în mai multe variante, anticipându-se răspunsurile acestora. Principalele avantaje402 ale ascultării dirijate sunt: – elimină confuziile şi contrazicerile pe care martorii le-au făcut în relatarea liberă, putând fi stabilite şi cauzele acestora; – oferă posibilitatea anchetatorului care a condus ascultarea să ajute martorii să-şi amintească unele împrejurări uitate; – elimină posibilitatea martorilor de a se abate de la împrejurările care interesează cauza sau de a se opri la probleme nesemnificative, ignorându-le pe cele esenţiale; – constituie un mijloc important pentru obţinerea de date necesare cunoaşterii personalităţii martorilor, precum şi a sentimentelor pe care le au faţă de faptă şi făptuitor; – constituie metoda de bază în demascarea martorilor de rea-credinţă care vor să ascundă, în mod deliberat, anumite împrejurări cunoscute. Principalele dezavantaje403 ale ascultării dirijate sunt: – nu permite evidenţierea limitelor cunoştinţelor martorilor, aceştia străduindu-se să răspundă cât mai exact la întrebările ce le sunt adresate; – martorii pot crede că anchetatorului îi sunt cunoscute, deja, toate împrejurările cauzei, iar de la ei nu sunt necesare decât anumite precizări, ceea ce îi determină să nu-şi extindă răspunsurile şi asupra altor date pe care le deţin. O asemenea situaţie apare atunci când etapa relatării libere fie că a fost tratată cu superficialitate, fie că a fost înlăturată, trecându-se direct la ascultarea pe bază de întrebări; – prin adresarea de întrebări martorul poate fi supus unui mare grad de sugestibilitate din partea anchetatorilor. Anumite întrebări pot determina declaraţii mincinoase în situaţiile în care martorii, de teamă de a nu fi consideraţi de rea-credinţă, improvizează sau completează lacunele din memorie cu deducţii logice. La ascultarea martorilor se stabilesc întrebări separate pentru fiecare martor în parte – fiind determinate de particularităţile cauzei, poziţia martorilor, conţinutul relatării libere şi aspectele care trebuie clarificate prin ascultarea dirijată. Întrebările care se folosesc la ascultarea martorilor se clasifică în întrebări temă, întrebări problemă şi întrebări detaliu. Într-o altă opinie404 se consideră că în cazul ascultării dirijate se pot folosi întrebări de completare, de 402 V. Bercheşan, I.E. Sandu, op. cit., pag. 141. 403 Idem. 404 A. Ciopraga, Criminalistica…, pag. 219. 232 GABRIEL ION OLTEANU MARIN RUIU precizare de reamintire şi de control, fiecare întrebare conţinând elemente aparţinând tipurilor enumerate, în sensul că o întrebare de reactivare (reamintire) a unor date uitate poate conţine şi elemente de control. Întrebările temă405 sunt specifice etapei relatării libere sau spontane, sunt foarte generale şi oferă posibilitatea martorilor să declare tot ceea ce cunosc sau consideră că interesează organul judiciar, în legătură cu obiectul cauzei cu privire la care sunt ascultaţi. Prin adresarea unor asemenea întrebări, martorilor nu le este limitată posibilitatea de a declara tot ceea ce ştiu, de exemplu: „Ce cunoaşteţi în legătură cu activitatea desfăşurată de numitul……?” Întrebările problemă406 au o sferă mai mică de cuprindere, fiind menite să contribuie la lămurirea unui aspect din multitudinea faptelor şi împrejurărilor cunoscute de martori. Asemenea întrebări ar putea fi formulate, de exemplu, astfel „Care sunt semnele particulare ale persoanei pe care aţi văzut-o?” ori „Cu ce era îmbrăcată victima în ziua desfăşurării activităţii ilicite?” Întrebările detaliu407 îngustează mult aria răspunsului, fiind folosite pentru obţinerea unor amănunte de natură să asigure verificarea afirmaţiilor martorilor. Din categoria întrebărilor detaliu fac parte întrebările de completare, de referinţă, de precizare, de reamintire şi verificare. Întrebările de completare408 aşa cum le arată şi denumirea se folosesc cu scopul de a stabili faptele şi împrejurările la care martorii nu au făcut referire, în cazul relatării libere. Caracterul incomplet al mărturiei poate rezulta din relatarea martorului, care referindu-se la unele aspecte care au însoţit un anumit eveniment judiciar, neglijează altele datorită tipului de memorie (de scurtă durată sau de lungă durată). Caracterul incomplet al mărturiei mai poate rezulta şi din probele administrate până în acel moment care atestă existenţa sau inexistenţa unui anumit fapt, iar prin adresarea întrebărilor de completare se urmăreşte verificarea exactităţii, faptului stabilit prin unele mijloace de probă. Întrebările de precizare409 au scopul de a detalia, de a atribui exactitate acelor părţi ale depoziţiei care, au fost obţinute pe calea relatării libere şi suferă de unele imprecizii. Atât întrebările de precizare, cât şi cele de completare au ca punct de plecare omisiunile făcute de martor cu ocazia relatării libere a faptelor, însă întrebările de completare privesc acele aspecte 405 V. Bercheşan, I.E. Sandu, op. cit., pag. 142. 406 Idem. 407 V. Bercheşan, I.E. Sandu, op. cit., pag. 142. 408 A. Ciopraga, Criminalistica…, pag. 219. 409 Idem, pag. 220. 233 TACTICĂ CRIMINALISTICĂ la care martorul nu s-a referit în timpul expunerii, în timp ce întrebările de precizare vizează acele aspecte la care martorul s-a referit, dar imprecizia relatării necesită unele clarificări. Întrebările de precizare se referă la aspectele secundare, accesorii, temporar uitate sau considerate lipsite de importanţă care însoţesc în mod necesar un anumit fapt, fiind contextuale producerii sale. Dacă martorul s-a referit la întâlnirea sa cu făptuitorul, fără însă a menţiona locul şi momentul realizării acesteia, întrebările cu privire la locul şi ora întâlnirii vor constitui întrebări de precizare. Întrebările de reamintire410 sau de reactivare, sunt denumite astfel pentru a sublinia ajutorul oferit martorului pentru a restabili în memorie fapte şi împrejurări temporar uitate. De regulă, asemenea întrebări se bazează pe legea asociaţiilor. Martorii sunt întrebaţi când s-a produs fapta în raport cu unul din momentele cele mai importante din viaţa lor: căsătoria, aniversarea zilei de naştere, etc. în general, activităţile legate de un interes oarecare se reţin mult mai bine şi în urma unei asemenea întrebări martorii vor putea fixa, cu aproximaţie, în timp fapta pe care a relatat-o. Asemenea întrebări sunt considerate de referinţă pentru că fixează temporar fapte sau împrejurări de fapt în raport de un anumit eveniment. Întrebările de control (de verificare) sunt folosite pentru stabilirea siguranţei martorilor în declaraţii şi dau anchetatorilor posibilitatea verificării martorilor sub raportul realităţii şi exactităţii celor declarate. Se apreciază că folosirea întrebărilor de control411 rezolvă următoarele aspecte: – poziţia de sinceritate sau nesinceritate pe care se situează martorul şi motivele care o determină pe cea din urmă; – sursele din care provin informaţiile deţinute de martor (rezultatul percepţiei nemijlocite, mijlocite sau din auzite) necesare şi utile în aprecierea valorii probante a celor declarate; – înlăturarea unor contradicţii existente în declaraţiile martorilor fie prin ascultarea altor persoane care au perceput evenimentul judiciar, fie prin confruntare. Din practica judiciară rezultă că există o categorie de martori care sunt determinaţi să declare într-un anumit fel prin modul în care sunt formulate întrebările, întrucât le sugestionează răspunsul. Literatura de specialitate412 subliniază faptul că răspunsul şi întrebarea formează un cuplu indivizibil ale cărui elemente se intercondiţionează reciproc. Aspectele respective se întâlnesc în cazul martorilor cu statut social scăzut, care acceptă, fără rezerve, 410 V. Bercheşan, I.E. Sandu, op. cit., pag. 143. 411 A. Ciopraga, Criminalistica…, pag. 221–222. 412 E. Locard, L’énquéte criminelle et les métodes scientifique, Editura Flamarion, Paris, 1925, pag. 84. 234 GABRIEL ION OLTEANU MARIN RUIU răspunsul derivat din întrebare, a celor care nu au memorat sigur evenimentul judiciar, „conformându-se dorinţei” anchetatorului. Întrebările sunt sugestive nu numai prin conţinut, ci şi prin locul pe care-l ocupă în raport cu celelalte întrebări ce alcătuiesc strategia de ascultare, intonaţia folosită sau mimica anchetatorului (încuviinţare, mulţumire, aprobare, dezaprobare) care scapă în mod involuntar autocenzurării ori nu este cenzurată în mod deliberat. De aceea întrebările care conţin elemente de sugestibilitate sunt interzise în ascultarea martorilor, întrucât conţinutul declaraţiilor nu includ faptele şi împrejurările percepute, ci pe cele care au fost sugestionate şi care, în mod firesc, nu reflectă realitatea. Pentru evitarea consecinţelor nedorite ale sugestiei, întrebările trebuie formulate în aşa fel încât să nu conţină nici o indicaţie de natură a orienta martorului asupra unui anumit răspuns. După ascultarea şi evaluarea conţinutului declaraţiei martorului, anchetatorul poate constata buna sau reaua credinţă a acestuia, criteriu important în adoptarea unor noi strategii de anchetă, mai cu seamă în cazul ultimei categorii de martori. Reuşita strategiilor este asigurată în bună măsură de decelarea motivelor care au determinat reaua-credinţă, iar poziţia martorului, aflat într-o asemenea situaţie, îl apropie din punct de vedere psihologic de făptuitor. În literatura de specialitate s-au făcut ierarhizări ale motivelor care determină reaua-credinţă, propunându-se soluţiile de anihilare a unor asemenea comportamente menite să determine buna credinţă şi să adopte o poziţie sinceră prin care să declare adevărul. Principalele motive care dau naştere la mărturia mincinoasă şi la soluţiile de înlăturare a comportamentul nesincer sunt înfăţişate, astfel:413 – Martorul trece sub tăcere împrejurările esenţiale pentru a convinge anchetatorul de inutilitatea chemării sale, iar declaraţiile sale vor deveni irelevante, în scopul de a se elibera de obligaţia de a depune ca martor. Unui asemenea martor i se înfăţişează importanţa declaraţiilor pentru aflarea adevărului, implicit pentru înfăptuirea justiţiei, iar teama că va fi din nou chemat poate fi înlăturată prin precizarea că dacă declară tot ce ştie nu va mai fi solicitat, ulterior, să depună ca martor; – Martorul nu relatează împrejurări esenţiale ori împrejurări favorabile făptuitorului datorită resentimentelor faţă de acesta, (ură, invidie, răzbunare); acestuia i se prezintă obligaţiile ce decurg din lege pentru a spune adevărul şi consecinţele grave, de natură penală pe care le poate suporta dacă persistă în minciună; 413 A. Ciopraga, Notaţii de ordin psihologic şi criminalistic pe marginea mărturiei mincinoase, în Probleme de criminalistică şi criminologie, supliment al buletinului intern, editat de Parchetul General de pe lângă Curtea Supremă de Justiţie, nr.4/1984, pag. 29. 235 TACTICĂ CRIMINALISTICĂ – Martorul nu declară tot ce ştie sau prezintă denaturat deoarece depoziţiile sincere l-ar implica în cauză, schimbându-i calitatea procesuală în cea de învinuit pentru fapte anterior săvârşite. – Tendinţa de a face declaraţii mincinoase este determinată de anumite resentimente ale martorului faţă de anchetatori (antipatie, cauzată de raporturile anterioare dintre aceştia). În astfel de situaţii este recomandabil ca audierea să fie efectuată de alt anchetator; – Mărturia mincinoasă poate fi determinată de teama imprimată martorului datorită presiunilor, ameninţărilor exercitate împotriva sa ori a familiei sale. În astfel de situaţii anchetatorul trebuie să dea toate asigurările că, atâta timp cât se află sub protecţie, ameninţarea nu-şi va produce efectele, iar programul de protecţie în care este inclus exclude orice posibilitate de realizare a efectelor ameninţării; – Martorul este interesat material sau moral în cauza în care este ascultat fie datorită raporturilor în care se află cu făptuitorul, fie cu una din părţi: soţ sau rude apropiate, relaţii de amiciţie, de dependenţă profesională, de bună vecinătate. La ascultarea acestor martori anchetatorul trebuie să prezinte faptul că sunt bine cunoscute raporturile în care se află cu făptuitorul ori cu celelalte părţi, atenţionându-i asupra consecinţelor la care se expun dacă vor depune mincinos. Ascultarea diferitelor categorii de martori – presupune, ca şi demers, presupune acceptarea existenţei unor particularităţi în ceea ce priveşte demersul profesional în funcţie de modul de percepere a celor de interes pentru anchetă, de vârstă, de cum şi dacă cunosc limba română, etc. Ascultarea martorilor oculari – Mărturia bazată pe senzaţiile vizuale este cea mai frecventă deoarece ochiul uman receptează cea mai mare cantitate de informaţie. De la martorii prezenţi la desfăşurarea evenimentelor, faptelor, împrejurărilor despre care sunt chemaţi să depună, se pot obţine, sub rezerva influenţei factorilor de natură psihologică, cele mai complete şi veridice declaraţii414. Sursa mărturiei nemijlocite o constituie percepţia imediată, originară a faptelor şi împrejurărilor de fapt legate de desfăşurarea activităţii ilicite sau de făptuitor, adică acele date, informaţii şi cunoştinţe dobândite de martor prin propriile organe de simţ. În cazul martorilor oculari anchetatorul trebuie să ţină cont de condiţiile percepţiei, de constanta acesteia şi fenomenul iluziei, vârsta şi profesia martorului, precum şi de alţi factori obiectivi sau subiectivi care pot constitui surse de distorsiune a mărturiei. Multitudinea factorilor obiectivi şi subiectivi care pot influenţa declaraţiile martorilor trebuie să determine anchetatorul să 414 V. Bercheşan, I.E. Sandu, op. cit., pag. 147. 236 GABRIEL ION OLTEANU MARIN RUIU manifeste circumspecţie în cazul acestei categorii de martori. Pe parcursul ascultării se recomandă să se insiste pe evidenţierea tuturor declaraţiilor legate de condiţiile în care au avut loc faptele şi împrejurările de fapt pentru care sunt solicitaţi să depună ca martori, aspecte care pun în evidenţă rolul atenţiei, fenomen psihic legat indisolubil de percepţie, fără de care mărturia este de neconceput. În mărturie trebuie să se regăsească atenţia voluntară şi cea involuntară, precum şi distribuţia lor asupra evenimentului judiciar şi preocupărilor martorului în momentul producerii acestuia. Mărturia oculară presupune, pe de o parte, prezenţa în contextul producerii faptelor, a stimulilor adecvaţi (vizuali, auditivi), iar pe de altă parte, posibilitatea reală de percepţie nemijlocită a acestor stimuli; de aceea percepţia nemijlocită a stimulilor ce însoţesc desfăşurarea activităţilor ilicite implică, de obicei, prezenţa martorului în timpul şi la locul producerii faptelor, adică în acele limite temporale şi spaţiale care să asigure percepţia adecvată a stimulilor vizuali, auditivi, etc. Prin ascultarea martorilor oculari se reconstituie episoadele principale sau cele adiacente desfăşurării faptelor, evenimentelor sau împrejurărilor de fapt pe care aceştia le-au perceput, în mod deosebit a relaţiilor spaţiale sau temporale. De exemplu, în cazul unui accident de circulaţie, martorii sesizează acest fapt ca urmare a zgomotului produs sau ca urmare a strigătului persoanei vătămate. Într-o atare situaţie anchetatorii vor avea de stabilit dacă martorii oculari au perceput împrejurările în care s-a produs accidentul de circulaţie sau numai urmările acestuia, adică acţiunile conducătorului auto şi ale persoanelor vătămate după producerea evenimentului rutier. În relatările lor, martorii au tendinţa de a completa declaraţiile cu păreri, presupuneri sau concluzii personale referitoare la ceea ce s-a întâmplat până în momentul în care s-au sesizat de producerea accidentului. În anumite cazuri însăşi atenţia poate constitui obiectul probaţiunii judiciare, specifică infracţiunilor săvârşite din culpă în care făptuitorul nu a depus diligenţele necesare prevenirii evenimentului judiciar. Anchetatorul trebuie să verifice, în activitatea de ascultare a martorului ocular, stabilitatea atenţiei, perceperea culorilor în raport cu timpul astronomic, condiţiile atmosferice, starea fizică şi psihică a martorului, trăirile emotive ce au însoţit percepţia, precum şi alte aspecte care pot influenţa relatările martorului ocular. Apreciem că, în ascultarea martorilor oculari, locul unde s-a făcut perceperea faptelor şi împrejurărilor pentru care este solicitat să relateze produce un efect evocator deosebit şi recomandăm ca audierea să se desfăşoare la faţa locului. Martorii oculari au posibilitatea să perceapă semnalmentele, particularităţile sau caracteristicile făptuitorilor şi, pe baza celor păstrate în memorie, pot 237 TACTICĂ CRIMINALISTICĂ contribui la identificarea acestora. În cazul ascultării acestei categorii de martori trebuie să fie solicitate cât mai multe detalii cu privire la condiţiile în care a avut loc percepţia – timp, loc, luminozitate, durata perceperii, semnalmentele ori caracteristicile reţinute. Ascultarea martorilor care au luat cunoştinţă indirect despre faptele sau împrejurările de interes pentru anchetă – Desfăşurarea activităţilor ilicite se produce în condiţii foarte variate şi datorită măsurilor de prevedere luate de făptuitori, numărul persoanelor care percep nemijlocit împrejurările faptei este uneori destul de redus. Acest aspect a condus la constatarea potrivit căreia o bună parte dintre martori fac parte din rândul persoanelor ce iau cunoştinţă indirect despre faptele şi împrejurările în legătură cu care urmează să depună mărturie. Martorul indirect furnizează informaţii nu asupra unor fapte sau împrejurări percepute din sursă originară, ci dintr-o sursă derivată, mediată. În cazul mărturiei mediate legătura dintre martor şi fapta cercetată este mijlocită, între sursa primară şi cea prin intermediul căreia faptele sunt aduse la cunoştinţa organelor judiciare se interpun verigi intermediare. Din această cauză trebuie acordată o atenţie deosebită stabilirii persoanelor ce urmează a fi ascultate în calitate de martor, în determinarea problemelor ce pot fi lămurite prin ascultare, verificării şi aprecierii declaraţiilor obţinute. Deşi în cazul mărturiei mijlocite legătura dintre martor şi fapta cercetată este mediată, provenienţa, punctul de plecare al acesteia este întotdeauna determinat, precis individualizat şi poate fi, de regulă, confruntat, verificat cu sursa, cu elementul primar de informare. De aceea la mărturia mediată se recurge fie atunci când există imposibilitatea absolută de a se obţine informaţii din sursa primară, fie atunci când există o imposibilitate temporară, pasageră de a asculta martorul care a perceput nemijlocit faptele sau împrejurările cauzei. Pentru verificarea declaraţiilor indirecte se impune ascultarea persoanelor de la care martorii au aflat cele relatate. Aprecierea acestor declaraţii trebuie să edifice echipa de anchetatori cu privire la distorsiunile sau adăugirile făcute de martorul mediat la informaţia iniţială şi în raport de acestea să conchidă asupra bunei sau relei credinţe a acestuia, dispunând reţinerea sau înlăturarea mărturiei ca fiind fără valoare. Mărturia indirectă trebuie apreciată în mod critic şi sub aspectul raporturilor existente între cel care transmite informaţia şi martorul mediat. De obicei astfel de informaţii se comunică între persoane aflate în raporturi apropiate (rudenie, prietenie, cunoştinţe) care vor purta amprenta subiectivităţii şi, de aceea, se pot repercuta defavorabil asupra caracterului veridic al mărturiei. Ascultarea martorilor propuşi de părţi – Din practica judiciară rezultă că sunt numeroase situaţiile în care persoanele ce au interese 238 GABRIEL ION OLTEANU MARIN RUIU în desfăşurarea anchetei penale propun spre ascultare persoane care cunosc diferite aspecte din activitatea lor, în scopul confirmării sau infirmării unora dintre declaraţiile făcute de acestea. Ascultarea tuturor martorilor propuşi de către făptuitori, în apărare, este obligatorie, acelaşi caracter având şi ascultarea martorilor propuşi de către celelalte părţi. Nu are relevanţă dacă martorii propuşi confirmă sau nu cele invocate de către persoanele care au solicitat ascultarea lor415. Este de aşteptat ca după ce au făcut propunerile de ascultare, persoanele interesate să facă referire, să individualizeze aspectele în legătură cu care trebuie audiaţi martorii respectivi, întrucât acestea vor focaliza interesul anchetatorilor, celelalte aspecte, putând fi reţinute numai după stabilirea incidenţei lor cu cauza cercetată. Anchetatorii trebuie să manifeste unele rezerve faţă de aceşti martori şi să efectueze o temeinică cunoaştere a lor – de maximă importanţă fiind relaţiile în care se află cu părţile, interesul pe care îl au în cauză, dacă s-a încercat sau nu coruperea lor, date privind personalitatea lor. În practica judiciară s-au identificat situaţii în care martorii propuşi nu cunoşteau faptele sau împrejurările pentru care au fost chemaţi să depună mărturie, reieşite din întrebările adresate pe marginea fiecărui aspect sau detaliu, în legătură cu care s-a solicitat ascultarea lor, inclusiv a relaţiilor în care se află cu părţile care i-au propus spre ascultare. Asemenea situaţii au determinat apariţia regulii potrivit căreia în declaraţia scrisă sunt consemnate atât întrebările formulate, cât şi răspunsurile date de către martori la fiecare întrebare. Procedând astfel, anchetatorul face dovada îndeplinirii obligaţiei legale de a administra probe în favoarea părţilor implicate în cauză şi înlătură posibilitatea ca unii dintre aceştia să fie determinaţi ulterior să facă declaraţii mincinoase. Astfel, când apare necesitatea verificării realităţii sau falsităţii alibiului de către făptuitor, potrivit căruia, în perioada în care a fost desfăşurată activitatea ilicită s-ar fi aflat într-o companie numeroasă, sărbătorind un eveniment de familie, martorilor propuşi de făptuitor li se pot adresa întrebări în vederea demonstrării unei eventuale înţelegeri intervenite: ora la care au venit; care din invitaţi au sosit înainte şi care au sosit mai târziu; care au fost vecinii din stânga şi din dreapta lor, la ce oră s-a terminat masa; ora la care a luat sfârşit petrecerea; în ce ordine au plecat invitaţii; dacă au plecat singuri sau însoţiţi, cine i-a însoţit; ce au discutat cu acea persoană; unde s-au despărţit etc. Utilizarea unui asemenea procedeu tactic va duce la relevarea caracterului vădit contradictoriu al declaraţiilor celor care s-au pus în acord pentru a face declaraţii mincinoase. Ascultarea minorilor – Este cunoscut faptul că în cadrul activităţii de strângere a probatoriilor acţionează principiul 415 V. Bercheşan, I.E. Sandu, op. cit., pag. 148. 239 TACTICĂ CRIMINALISTICĂ necesităţii de a recurge la orice izvor de probă pentru aflarea adevărului în cauza penală, legiuitorul neexcluzându-i pe minori de la ascultare, aspecte ce confirmă teza potrivit căreia la desfăşurarea unei activităţi ilicite pot asista şi persoane minore sau numai acestea. Distincţia după criteriul vârstei416 stabileşte şi modalitatea de ascultare a minorului care poate fi efectuată în prezenţa unuia dintre părţi ori a tutorelui sau persoanei căreia îi este încredinţat spre creştere şi educare417. Dispoziţii derogatorii atestă faptul că minorul sub 14 ani nu depune jurământul prevăzute de lege, însă i se atrage atenţia să spună adevărul. Regulile tactice de ascultare a minorilor nu au caracter de generalitate, ele diferenţiindu-se în funcţie de vârsta la care sunt ascultaţi şi de stadiul dezvoltării psihosomatice. După intrarea copilului la şcoală, raţionarea capătă alt context de responsabilitate418, minciuna devenind o problemă a educaţiei, clasificată în raport de motivaţie: minciuna ce gravitează în jurul simbolului fructului oprit, minciuna de imitaţie şi cea de consens. Aceasta din urmă este alimentară de comportamentul parental care solicită minorului să spună că nu este acasă când este chemat la telefon. Perioada pubertăţii şi adolescenţa se cantonează între 10–14 şi 14–18 ani, aceasta din urmă, putându-se extinde până la 20–25 de ani. Pubertatea antrenează modificări substanţiale în planul sensibilităţii vizuale care devine mai fină, creşte câmpul vizual, în special, în profunzime, sensibilitatea la culori şi cea auditivă marchează salturi considerabile, dezvoltându-se simţul osmic şi îndemânarea. De fapt, sfârşitul pubertăţii marchează debutul vieţii individuale în care martorul minor care a împlinit 14 ani poate fi ascultat fără a mai fi însoţit de vreo persoană în camera de ascultare. Cu prilejul ascultării şi aprecierii declaraţiilor martorilor minori, anchetatorii trebuie să ţină cont de vârsta şi de gradul de dezvoltare psiho-intelectuală, de ele depinzând posibilităţile şi capacitatea de percepere şi înţelegere a faptelor şi fenomenelor la care au asistat. Nu trebuie omisă înclinaţia acestora spre fantezie, concretizată în tendinţa de a exagera anumite aspecte pe marginea celor percepute şi memorate419. Fantezia, inventivitatea, susceptibilitatea acestora, teama de părinţi şi educatori, sentimentul valorii, influenţează în mod deosebit procesele de percepţie, memorare şi redare ale minorilor. În cadrul pregătirii trebuie stabilite procedeele tactice de ascultare în raport cu particularităţile fiecărei cauze în care se ascultă minorii. Cunoscând martorul minor, anchetatorul trebuie să 416 N.A. – Ascultarea martorului minor care nu a împlinit vârsta de 14 ani. 417 N.A. – Ascultarea martorului minor care a depăşit vârsta de 14 ani. 418 T. Butoi, I.T. Butoi, op. cit., pag. 176. 419 V. Bercheşan, I.E. Sandu, op. cit., pag. 149. 240 GABRIEL ION OLTEANU MARIN RUIU stabilească motivele care ar putea determina un anumit comportament al acestuia în anchetă şi să prevadă modalităţile de înlăturare a cauzelor care ar împiedica obţinerea unor declaraţii sincere. O problemă deosebit de importantă, care se ridică cu ocazia ascultării minorilor o constituie modul în care trebuie să se poarte discuţiile, în sensul că vocabularul folosit trebuie să se situeze la nivelul de înţelegere al acestora. Pericolul sugestionării minorilor în cursul ascultării este înlăturat prin modul în care sunt formulate şi adresate întrebările420. Pentru „apropierea” minorului sunt necesare discuţii prealabile, câteodată destul de lungi, pe teme care îi sunt familiare, potrivit vârstei sale. Astfel se creează posibilitatea cunoaşterii mai exacte a nivelului intelectual şi de cunoştinţe, a modului de exprimare şi a temperamentului acestuia. Pot fi depistate unele deficienţe psihice sau de dezvoltare intelectuală, situaţie în care se poate solicita ajutorul unui specialist în psihologie infantilă. Odată stabilit contactul psihologic începe ascultarea propriu-zisă cu identificarea minorului, care va avea un caracter mai puţin oficial. Din raţiuni întemeiate, înainte de începerea ascultării atât minorul, cât şi persoana care îl însoţeşte, vor fi legitimate pentru a preveni substituirea de persoane şi a stabili dacă persoana care-l asistă, folosindu-se de această posibilitate oferită de lege, l-a determinat anterior ascultării să nu spună adevărul. Celelalte aspecte de ordin tactic privind ascultarea martorilor se aplică întocmai, diferenţele fiind impuse de excepţiile arătate privind formularea întrebărilor şi limbajul folosit, în concordanţă cu vârsta martorului minor. Pentru a câştiga încrederea sa anchetatorul trebuie să fie blând, încrezător, prietenos, aspect ce nu va fi neglijat pe întreaga perioadă a ascultării421. Ascultarea persoanelor în vârstă – Se apreciază422 că ascultarea persoanelor în vârstă necesită adaptarea strategiilor de ascultare la particularităţile psihologice ale martorului intrat sub influenţa procesului de îmbătrânire care devine evident, după vârsta de 65 ani, regresia fiind mai accentuată după 70–75 ani. Înaintarea în vârstă determină scăderea evidentă a posibilităţilor de recepţie senzorială, îndeosebi vizuală şi auditivă. Percepţia vizuală este în regres datorită modificărilor care apar la nivelul ochilor, urmare a solicitării acestora în activităţile cotidiene sau apariţiei unor boli. Se cunosc şi reechilibrări vizuale la unele persoane care au depăşit vârsta de 70 de ani. Percepţia auditivă se modifică şi ea, urmare a scăderii sensibilităţii aparatului receptor sau apariţiei surdităţii, determinate de scleroza urechii interne. Fenomenul surdităţii psihice apare la persoanele care au afectaţi 420 Idem, pag. 149. 421 E. Stancu, op. cit., pag. 398. 422 Ibidem, pag. 398. 241 TACTICĂ CRIMINALISTICĂ centri corticali ai analizatorului auditiv şi se manifestă prin nedesluşirea zgomotelor auzite. Funcţia mnezică se reduce, tulburările de memorie asociindu-se cu cele ale gândirii şi limbajului. La vârsta înaintată unele persoane sunt cuprinse de sindromul depersonalizării însoţit, câteodată, de dezordine psihică (isterie, ipohondrie). Atrofierea organelor senzoriale conduc la o îngustare a manifestării personalităţii, reducând relaţiile cu alte persoane, aspecte ce determină comportamente egoiste, ranchiunoase, nervoase, irascibile, sentimente frustrante. Martorii care provin din categoria vârstnicilor sunt apatici, necomunicativi, anxioşi, comportament ce trebuie avut în vedere de anchetator, care trebuie să realizeze contactul psihologic favorabil ascultării. Exigenţa anchetatorilor trebuie să fie moderată şi centrată pe identificarea punţilor de dialog, rezultate din cunoaşterea martorului. Amneziile, erorile sau distorsiunile, încercările de acoperire a lacunelor din memorie prin fabulaţii nu trebuie să provoace iritarea anchetatorului, care trebuie să aibă răbdare şi variante de întrebări adecvate personalităţii martorului, chiar dacă dialogul este anevoios. Din punct de vedere tactic, ascultarea bătrânilor se apropie de cea a minorilor, având însă un caracter mai complex. Declaraţiile vor fi verificate şi interpretate în mod critic, mai ales în ipoteza existenţei unor interese în cauză, ce pot fi marcate de dorinţa de răzbunare, de ranchiună sau chiar de răutate nejustificată. Deşi legea nu prevede, considerăm că martorii vârstnici pot fi asistaţi în ascultare de alte persoane care pot ajuta martorul fără a-l sugestiona ori care ar putea dobândi calitatea de interpret pentru cazurile în care verbalizarea este greoaie sau deficitară. Ascultarea persoanelor cu handicap şi a celor care nu cunosc limba română – În principiu orice persoană fizică poate fi ascultată ca martor în procesul penal. Poate fi ascultată ca martor şi persoana care din cauza stării sale fizice (orb, surd, mut) sau psihice (debilitate mintală), nu este capabilă să perceapă fenomenele decât prin anumite simţuri, apreciindu-se, de la caz la caz dacă ascultarea unei asemenea persoane serveşte aflării adevărului. Astfel, un orb poate fi ascultat asupra unor fapte auzite sau un surd asupra faptelor văzute. Legea prevede că în situaţia în care una din părţi sau o altă persoană care urmează să fie ascultată nu cunoaşte limba română ori nu se poate exprima, iar organul de urmărire penală sau instanţa de judecată nu are posibilitatea de a se înţelege cu aceasta, îi asigură folosirea unui interpret. Ascultarea surdo-muţilor se raportează la nivelul dezvoltării psihice şi al pregătirii intelectuale, o parte dintre aceşti handicapaţi, cu toate dificultăţile de percepţie auditivă şi de exprimare, pot comunica fără ajutorul unor interpreţi datorită pregătirii efectuate în şcolile de specialitate. Ascultarea propriu-zisă parcurge etapele consacrate şi se caracterizează prin lentoarea expunerii libere ce 242 GABRIEL ION OLTEANU MARIN RUIU trebuie interpretată şi adusă la cunoştinţa anchetatorului care este atent supravegheat de martor să vadă dacă-l mulţumeşte răspunsul său. În adresarea întrebărilor trebuie să se aibă în vedere, în principal, acele aspecte percepute vizual care se pot extinde şi asupra verbalizării, întrucât surdo-muţi pot înţelege conţinutul discuţiilor după mişcarea buzelor. Ascultarea surdo-muţilor presupune calm şi răbdare, mai ales că aceştia sunt deseori susceptibili şi irascibili. Anchetatorul trebuie să fie atent dacă starea de nervozitate este firească sau dacă nu reprezintă o încercare de simulare a surdo-mutului ori o reacţie la un comportament inadecvat stării de handicap423. Ascultarea martorilor nevăzători prezintă interes deoarece simţul tactil, foarte dezvoltat şi acuitatea auditivă foarte mare le permite să perceapă mult mai bine sunetele decât alte persoane care nu au acest handicap, reuşind să recunoască persoanele după voce, să-şi dea seama de ceea ce se întâmplă în jurul lor după zgomotele produse. Fidelitatea mărturiei nevăzătorului este foarte bună, ceea ce îndreptăţeşte afirmaţia că unele aspecte sau episoade dintr-o faptă le poate recepţiona chiar mai bine decât un văzător. Sunt situaţii în care nu trebuie exclusă posibilitatea întrebării nevăzătorului, despre ceea ce a văzut, în ipoteza în care deficienţa senzorială vizuală a intervenit după producerea evenimentelor în legătură cu care sunt ascultaţi424. Ascultarea handicapaţilor psihic – Ascultarea persoanelor care prezintă afecţiuni psiho-patologice, dacă este considerată absolut necesară, va fi pregătită şi executată cu multă precauţie, solicitându-se ajutorul unui medic specialist. Ascultarea se face într-un cadru lipsit de factori stresanţi, indicată fiind deplasarea organului judiciar la domiciliul martorului sau la locul unde se află. Ascultarea persoanelor care nu cunosc limba română. – Legea a instituit posibilitatea pentru persoanele care nu cunosc limba română, operabilă şi în situaţiile când cele care deşi cunosc limba respectivă nu se pot exprima, în mod individual, în limbajul acesteia, de a fi asistate de un interpret autorizat ales de ele. Interpretul trebuie să cunoască limba în care se desfăşoară ancheta, să traducă în mod corect conversaţia purtată cu persoana care nu cunoaşte limba română şi să păstreze secretul pentru cele consemnate în declaraţie, precum şi pentru alte aspecte de care ia cunoştinţă în timpul anchetei. Având în vedere calitatea procesuală a persoanei ascultate legiuitorul a prevăzut obligativitatea depunerii jurământului şi pentru interpret. Dacă interpretul nu traduce corect întrebările sau răspunsurile săvârşeşte infracţiunea de mărturie 423 E. Stancu, op. cit., pag. 399. 424 Idem. 243 TACTICĂ CRIMINALISTICĂ mincinoasă. Se admite425 că, în ascultarea celor care nu cunosc limba română, trebuie să se ţină seama de zona de provenienţă de tipul de educaţie primit, de particularităţile sistemului judiciar din ţara lor, chiar dacă este fără incidenţă cu cazul dat, respectându-se normele sau principiile noastre de judecată care vor fi explicate persoanelor ascultate. 4.3.3 Desfăşurarea ascultării făptuitorilor Întrucât persoanele care desfăşoară activităţi ilicite incriminate din punct de vedere penal, capătă din punct de vedere procesual, odată cu începerea procesului penal, calitatea de învinuit (suspect) şi, ulterior, de inculpat, odată cu punerea în mişcare a acţiunii penale, se poate folosi şi noţiunea de „învinuit sau inculpat”, noţiune care se regăseşte în cea mai mare parte a lucrărilor de specialitate. Personal, am optat pentru folosirea noţiunii de „făptuitor” datorită faptului că anchetatorii trebuie să aibă la dispoziţie reguli şi elemente metodologice pe care să le folosească indiferent de stadiul desfăşurării procesului penal. Verificarea identităţii făptuitorului – Nu se poate începe o ascultare judiciară fără a şti dacă persoana ce urmează să fie audiată este cel cu privire la care se presupune, în mod întemeiat, că este cel care a desfăşurat activitatea ilicită supusă cercetării. Potrivit dispoziţiilor legii procesuale penale426 identificarea învinuitului sau inculpatului se realizează prin adresarea de întrebări cu privire la nume, prenume, poreclă, data şi locul naşterii, numele şi prenumele părinţilor, cetăţenia, studiile, situaţia militară, loc de muncă, ocupaţia, adresa, antecedente penale şi alte date necesare stabilirii situaţiei sale personale. Dacă din documentele doveditoare ale identităţii ori din declaraţiile persoanei ascultate nu rezultă, clar, identitatea sau există suspiciuni cu privire la aceasta, se poate apela la băncile de date existente la nivelul serviciilor de poliţie judiciară. Se apreciază ca benefică etapei analizate folosirea unor date biografice, activităţi anterioare implicării în pregătirea, desfăşurarea şi valorificarea rezultatelor activităţii ilicite, preocupări marcante în viaţa socială care au menirea deconectării făptuitorului şi atenţionarea că persoana sa este bine cunoscută anchetatorilor. Asemenea aspecte au rol dezarmant asupra făptuitorului, făcându-l să creadă că anchetatorul dispune de suficiente date pentru a-i demonstra vinovăţia, dacă cunoaşte şi aspectele care nu au legătură cu fapta în care este cercetat427. 425 E. Stancu, op. cit., pag. 399. 426 I. Mircea, op. cit., pag. 270. 427 C. Aioniţoaie, T. Butoi, op. cit., pag. 103. 244 GABRIEL ION OLTEANU MARIN RUIU Inteligenţa de contact a anchetatorului îi permite dezvoltarea dialogului cu făptuitorul în camera de ascultare, reuşind să-l deconecteze de la tensiunea emoţională specifică întâlnirilor oficiale cu autorităţile judiciare. Înainte de a trece la următoarea etapă anchetatorul trebuie să aducă la cunoştinţa făptuitorului dreptul său de a fi asistat de un apărător ales sau numit din oficiu, aspect ce va fi menţionat în conţinutul declaraţiei. Dacă acesta are un avocat care-i reprezintă interesele va apela la serviciile acestuia, în caz contrar va fi asistat de un avocat numit din oficiu, iar dacă refuză asistenţa juridică se va face menţiune expresă în declaraţie. După îndeplinirea obligaţiei amintite, în prezenţa apărătorului este adusă la cunoştinţă învinuirea prin mijlocirea unei întrebări temă, fiind solicitat să dea explicaţii cu privire la vinovăţia sau nevinovăţia sa.428 Din punct de vedere tactic este foarte important cum se realizează contactul interpersonal în camera de ascultare. Anchetatorul nu trebuie să se comporte cu făptuitorul ca şi cu o persoană stigmatizată, deja condamnată. Întrebarea cu caracter de generalitate poate fi formulată astfel: Sunteţi învinuit de săvârşirea infracţiunii de tâlhărie în paguba avutului privat, faptă prevăzută şi pedepsită de art. 211 din legea penală, constând în aceea că în seara zilei de… prin violenţă aţi deposedat pe A.V. de cojocul de blană, geanta diplomat în care se aflau 5.000 euro, verigheta, inelul, ceasul şi lănţişorul – în valoare totală de 8.000 euro, ce aveţi de declarat referitor la învinuire ? Făptuitorul se poate situa pe o poziţie cooperantă şi va recunoaşte fapta datorită remuşcărilor, regretului sau mustrărilor de conştiinţă ori din nevoia de a se elibera, de a se confesa, sau din orgoliu ori din raţiuni logice, aspecte care converg spre o declaraţie sinceră, generată de motive etice: căinţa, dorinţa de a suporta răul pentru răul provocat etc. Cel aflat într-o astfel de situaţie, prezintă faptele în succesiunea lor firească, începând cu momentul pregătirilor, momentul desfăşurării şi cel al valorificării rezultatelor. Ascultarea relatării libere – Relatarea liberă este guvernată de unele reguli tactice429 a căror sorginte o aflăm în dispoziţiile legii procesuale penale, astfel: – relatările învinuitului sau inculpatului nu pot începe cu citirea sau reamintirea declaraţiilor date anterior430; 428 Considerată de practica de anchetă, întrebare temă (N. A.) 429 N.A. – Nu este criticabilă atitudinea anchetatorului care la o nouă ascultare întreabă învinuitul sau inculpatul dacă îşi menţine declaraţia anterioară, sub rezerva neapariţiei unor elemente noi 430 E. Stancu, op. cit., pag. 441, C. Aioniţoaie, T. Butoi, op. cit., pag. 104, I. Mircea, op. cit., pag. 271. 245 TACTICĂ CRIMINALISTICĂ – învinuitul sau inculpatul nu poate prezenta ori citi o declaraţie scrisă mai înainte, însă se poate servi de unele însemnări pentru amănuntele greu de reţinut; – fiecare învinuit sau inculpat este ascultat separat; – învinuitul sau inculpatul este mai întâi lăsat să declare tot ce ştie în cauza în care este interogat. În literatura de specialitate431 s-a cristalizat conduita anchetatorului specifică acestei faze, concretizate în: – lăsarea celui ascultat să povestească tot ce crede el că are legătură cu învinuirea care i se aduce, chiar dacă cele prezentate nu sunt sincere. Întreruperea relatării constituie o excepţie ce devine operabilă numai când se îndepărtează de la subiectul expunerii, fiind solicitat să revină la fondul problemei; – notarea aspectelor omise, ezitărilor, contrazicerilor care vor constitui temeiuri pentru folosirea întrebărilor; – studierea făptuitorului oferă o şansă în plus pentru realizarea cunoaşterii; – să dovedească stăpânire de sine, răbdare, calm, în general o atitudine care să nu trădeze în nici un fel, resentimentele faţă de cel ascultat. Relatarea liberă, chiar în condiţiile unor declaraţii mincinoase, oferă unele avantaje, dintre care por fi menţionate: – succesiunea reală a desfăşurării activităţii ilicite, prin prezentarea secvenţială a activităţii ilicite; – obţinerea unor date noi despre împrejurările cauzei şi făptuitori, necunoscute anchetatorului din activităţile de efectuate până la momentul ascultării; – cunoaşterea poziţia persoanei ascultate, cu referire expresă la poziţia ei faţă de activitatea ilicită desfăşurată. Din practica judiciară a rezultat tendinţa firească a făptuitorului de a se sustrage de la sancţiunea care îl ameninţă, folosind cele mai abile mijloace pentru inducerea în eroare a anchetatorilor: poate refuza să facă declaraţii sau poate retracta declaraţiile iniţiale fără ca vreuna din aceste atitudini să fie sancţionată de lege. Motivaţia comportamentului invocat se întemeiază pe supoziţia netragerii la răspundere întrucât recunoaşterea sa nu există, pe nedezvăluirea identităţii celorlalţi făptuitori atunci când activitatea ilicită a fost desfăşurată în participaţie şi, mai rar, datorită unor motive patologice precum bolile psihice. Alegerea procedeelor tactice adecvate situaţiei este determinată de personalitatea făptuitorului, relevată în trăsăturile 431 T. Butoi, I. T. Butoi, op. cit., pag. 249. 246 GABRIEL ION OLTEANU MARIN RUIU caracteriale, predispoziţiile, înclinaţiile, etc. Descifrarea lor este posibilă prin activităţile directe, precum este investigarea criminalistică a locului faptei, percheziţia, ascultarea persoanei vătămate, a martorilor ş.a. Caracterului dârz, tenace, rezistent la eforturi prelungite i se va răspunde printr-o linie tactică energică, dar în limitele legii, menită să distrugă sistemul defensiv. Nu trebuie neglijate trăsăturile temperamentale ale făptuitorului, tipul emoţional este dominat de regrete, remuşcări adoptând o atitudine conciliantă, de înţelegere a situaţiei şi de cooperare cu anchetatorul, în timp ce tipul neemoţional este opus şi, în consecinţă, nu va coopera în anchetă. Ascultarea prin adresarea întrebărilor – Se apreciază că la reuşita ascultării prin adresarea întrebărilor concură mai mulţi factori, dintre care enumerăm: modul cum sunt formulate întrebările, momentul folosirii acestora, materialul probator şi, nu în ultimul rând, conduita anchetatorului şi a persoanei ascultate. Din practica judiciară s-au concretizat patru tipuri de atitudini adoptate în anchetă de către făptuitori, astfel: - recunoaşte implicarea, pentru care este învinuit, în activitatea ilicită cercetată; - respinge învinuirea şi contestă temeinicia probelor; - ascunde adevărul prin recunoaşterea altor fapte penale cu pericol social scăzut; - refuză să facă declaraţii. Aici, este necesară o precizare – făptuitorul poate recurge la una sau la toate atitudinile invocate, iar sancţiunea penală nu are incidenţă asupra sa deoarece, până la pronunţarea unei hotărâri definitive, se bucură de prezumţia de nevinovăţie. În cazul celor sinceri, ale căror declaraţii conţin erori, scăpări sau neconcordanţe, întrebările folosite de anchetator sunt preponderent de completare, verificare sau referinţă, al căror scop îl constituie întregirea declaraţiei obţinute în faza relatării libere. Aşa cum am arătat întrebările trebuie să îndeplinească unele condiţii menite să asigure răspunsurile necesare stabilirii adevărului. În mod firesc întrebările care vor iniţia dialogul sunt cele prevăzute în planul de ascultare, dar pot fi şi alte întrebări deduse, devenite necesare, din relatarea liberă, în funcţie de poziţia făptuitorului faţă de faptă şi de aspectele apărute pe parcursul ascultării. Selectarea întrebărilor depinde de poziţia făptuitorului faţă de învinuirea care i se aduce; recunoaşte fapta, nu recunoaşte, recunoaşte parţial, refuză să facă declaraţii. Când făptuitorul nu recunoaşte învinuirea sau o recunoaşte după care retractează cele declarate, pe lângă întrebările problemă se 247 TACTICĂ CRIMINALISTICĂ vor folosi întrebările detaliu şi unele procedee tactice432 de ascultare care şi-au demonstrat eficacitatea de-a lungul timpului. Procedee tactice folosite în ascultare – Rolul determinant în alegerea procedeelor tactice este reprezentat de făptuitorului faţă de învinuirea ce i se aduce, precum şi de structura sa psihică. În practică, se mai poate întâlni şi situaţia când, deşi făptuitorul ascultat este de bună credinţă are o lacună de memorie sau întrebarea îi determină o sugestie directă433. Este o situaţie care se poate înlătura cu întrebări de detaliu, de completare sau de referinţă al căror scop îl constituie reactivarea conţinutului memorial sau prin întrebări de verificare care să stabilească exactitatea celor declarate. Dificultăţi deosebite pot apare în situaţia declaraţiilor mincinoase, incomplete, contradictorii, a respingeri învinuirii, a persistării în refuzul de a face declaraţii sau a revenirii cu elemente noi asupra declaraţiilor anterioare. În aceste cazuri, majoritare în practică, tactica de ascultare dobândeşte un caracter deosebit de complex. Pentru aceste situaţii, de-a lungul timpului, teoria criminalistică a elaborat anumite procedee tactice de ascultare434, a căror eficienţă a fost demonstrată de practica pozitivă a organelor de urmărire penală. O tactică adecvată presupune adaptarea regulilor generale la fiecare cauză în parte, la personalitatea celui ascultat şi la poziţia făptuitorului faţă de învinuirea care i se aduce435. În literatura de specialitate sunt cunoscute următoarele procedee tactice: Tactica ascultării repetate la care anchetatorii recurg ori de câte ori au de a face cu declaraţii incomplete, contradictorii sau mincinoase. Acest procedeu constă în ascultarea, la anumite intervale de timp, a făptuitorului cu privire la aceleaşi fapte şi împrejurări, punându-se un accent deosebit pe amănunte. Această tactică se bazează exclusiv pe întrebări de detaliu – deşi în literatura de psihologie judiciară există autori care tratează în mod distinct „tactica folosirii întrebărilor de detaliu”436. Din practica judiciară se poate concluziona asupra eficienţei procedeului mai cu seamă în cazul făptuitorilor cu experienţă în desfăşurarea de activităţi ilicite care se prezintă în faţa anchetatorilor cu „temele făcute”, în sensul că repetă până la stereotipizare declaraţiile pe care le dau în timpul ascultării, indiferent de câte ori este repetată aceasta. Deşi strategia celui ascultat pare solidă, în substanţa sa, apar unele inadvertenţe, erori, inconsecvenţe, care nu au suport logic, datorită lipsei 432 E. Stancu, op. cit., pag. 443. 433 C. Aioniţoaie, T. Butoi, op. cit., pag. 106–109, E. Stancu, op. cit., pag. 444. 434 T. Butoi, I. T. Butoi, op. cit., pag. 250. 435 C. Pletea – Desfăşurarea ascultării, în G.I. Olteanu şi colectivul – Ascultarea persoanelor în cadrul anchetei judiciare, Edit. A.I.T. Laboratories, 2008, pag. 87 436 C. Aioniţoaie, T. Butoi, op. cit., pag. 107, T. Butoi, I. T. Butoi, op. cit., pag. 252. 248 GABRIEL ION OLTEANU MARIN RUIU argumentelor care să le susţină. Din experienţa de anchetă rezultă că devin insuportabile întrebările detaliu pentru unii dintre făptuitori, ceea ce determină renunţarea lor la poziţia nesinceră şi abordarea activităţii de ascultare cu bună-credinţă. Între declaraţiile făptuitorului vor apare, în mod inevitabil, contraziceri sau neconcordanţe, cu toate încercările acestuia de a reproduce cât mai exact cele declarate anterior. Tocmai aceste inadvertenţe constituie sursa netemeiniciei declaraţiei şi cauza determinării recunoaşterii. Tactica ascultării încrucişate constă în ascultarea făptuitorului de către doi sau mai mulţi anchetatori în acelaşi timp, procedeu ce are ca scop destrămarea sistemului de apărare al celui anchetat, care se situează pe poziţia negării totale a implicării în activitatea ilicită cercetată. Ca avantaj apare faptul că persoanei ascultate nu i se dă posibilitatea să pregătească răspunsuri mincinoase, întrebările fiind adresate de fiecare anchetator alternativ, într-un ritm susţinut, alert. În cadrul acestui procedeu tactic de interogare este foarte importantă poziţia ocupată de anchetatori. În condiţiile desfăşurării ascultării de către doi anchetatori, aceştia trebuie să se aşeze frontal, lateral stânga şi dreapta, la o distanţă suficientă pentru ca cel ascultat să nu poată avea contact vizual concomitent cu ambii ascultători. Făptuitorul va recepţiona întrebările, ca regulă, doar în plan auditiv, situaţie ce îl va determina să se întoarcă, să-şi schimbe poziţia sau, cel puţin, să-şi modifice centrul de greutate – în ultimă instanţă, să-şi modifice echilibrul – aproape, la fiecare întrebare. Desfăşurarea ascultării în astfel de condiţii poate conduce la dezorganizarea apărării437. Există şi posibilitatea abordării acestui procedeu de ascultare într-o altă formă. În funcţie de disponibilităţile anchetatorilor se pot asuma roluri de „anchetator bun” – „anchetator rău”. Astfel, de la caz la caz se poate hotărî ordinea intrării „în scenă”; poate intra cel bun primul sau, din contră, primul poate intra cel rău. Cel bun va avea o atitudine permisivă, va înţelege, va accepta, va încerca să ofere un ajutor legal, va ruga, se va arăta preocupat de ceea ce se întâmplă şi de ce este posibil să se întâmple în viitor cu făptuitorul. Cel rău va avea o prezenţă opusă, va fi intransigent, va fi preocupat de detalii acuzatoare, de recuperarea prejudiciului, de pedepsirea cât mai aspră a celor vinovaţi, etc. Efectul, în ceea ce priveşte dezorganizarea apărării, ar putea fi acelaşi sau mai bun ori mai puţin bun pentru realizarea scopului ascultării. 437 C. Pletea – Desfăşurarea ascultării, în G.I. Olteanu şi colectivul – Ascultarea persoanelor în cadrul anchetei judiciare, Edit. A.I.T. Laboratories, 2008, pag. 87 249 TACTICĂ CRIMINALISTICĂ Ascultarea încrucişată, indiferent de forma în care se realizează este privită, însă, cu anumite rezerve, deoarece poate avea ca rezultat derutarea persoanelor cu o structură psihică slabă, încurcarea celui ascultat şi inhibarea sa. Se poate întâmpla ca însăşi anchetatorii să se încurce reciproc, atunci când nu au aprofundat datele din dosar şi nu s-au pregătit minuţios pentru ascultarea încrucişată. Tactica întâlnirilor surpriză este folosită în cazul pluralităţii de făptuitori şi devine eficientă dacă se recurge la ea în momentele psihice care au o anumită tensiune, creată în mod special de anchetator pentru a se obţine declaraţii sincere. Procedeul constă în adresarea anumitor întrebări făptuitorului (ex. „Cine v-a ajutat să procuraţi arma crimei?”) după ce acesta a văzut „din întâmplare” că unul dintre complici a fost introdus într-o încăpere alăturată (acest procedeu mai este cunoscut sub denumirea de „tactica întâlnirilor neaşteptate”). Tactica „complexului de vinovăţie”. Acest procedeu poate conduce la aflarea adevărului cu uşurinţă în cazul persoanelor sensibile, melancolice. Conţinutul procedeului constă în adresarea alternativă a unor întrebări neutre (care nu au nici o legătură cu cauza), în alternanţă cu întrebări ce au în conţinutul lor cuvinte afectogene (critice) referitoare la fapta cercetată, precum şi la rezultatele ei (numele persoanei vătămate şi al celorlalte persoane afectate de activitatea ilicită desfăşurată – copii, soţ, părinţi – denumirea bunurilor furate, etc.). Pentru realizarea scopului – obţinerea unor declaraţii sincere – este necesară observarea atentă a reacţiilor făptuitorului la întrebările adresate (cu trimitere specială spre cele afectogene), întrucât reuşita procedeului se bazează pe stimul (întrebare) şi reacţia la acesta, care poate determina folosirea altor procedee tactice. Ascultarea sistematică se foloseşte în cazul făptuitorului sincer, pentru lămurirea întregii problematicii a cauzei, cu deosebire în cele complexe. Procedeul se poate folosi şi în cazul persoanelor nesincere deoarece esenţa acestuia o constituie relatarea sistematică a secvenţelor pregătitoare, apoi desfăşurarea şi, în cele din urmă, activitatea de valorificare a rezultatelor activităţii ilicite şi de pregătire a apărării în cazul „contactului” cu anchetatorii (crearea alibiurilor, împărţirea bunurilor sau/şi valorificarea acestora etc.). Din practica judiciară a rezultat că procedeul îşi atinge scopul în cazul pluralităţii de făptuitori şi a desfăşurării mai multor activităţi ilicite, anchetatorului revenindu-i sarcina stabilirii ordini în care va aborda elementele importante pentru anchetă (va începe cu activităţi ilicite cu pericol social mai mic sau cu cele cu pericol social 250 GABRIEL ION OLTEANU MARIN RUIU deosebit), în funcţie de personalitatea şi psihologia făptuitorului ascultat şi a celorlalţi participanţi. Folosirea probelor de vinovăţie – este un procedeu de ascultare ce se foloseşte, aproape exclusiv, în cadrul ascultării făptuitorului nesincer. Oarecum firesc, acesta încearcă să folosească toate posibilităţile sale ori cele oferite involuntar de anchetator în vederea denaturării adevărului şi îngreunării cercetărilor pentru a scăpa de răspunderea penală. Despre această categorie de făptuitori se afirmă, cu justificat temei, că recunosc numai atunci când sunt convinşi despre temeinica probelor care îi acuză. În literatura de specialitate438 se învederează că reuşita procedeului este asigurată de respectarea unor cerinţe, precum: – cunoaşterea aprofundată de către anchetator a tuturor probelor existente în dosarul cauzei, a legăturii dintre acestea şi activitatea ilicită; – stabilirea valorii fiecărei probe ce urmează a fi folosite, a momentului psihologic propice utilizării şi a ordinii în care se va face prezentarea; – determinarea judicioasă a întrebărilor care vor însoţi probele prezentate. Procedeul este privit cu prudenţă deoarece orice eroare a anchetatorului poate compromite toate eforturile întreprinse pentru determinarea făptuitorului să facă declaraţii veridice şi complete. De aceea chibzuinţa şi experienţa anchetatorului sunt primordiale în realizarea scopului propus, raportate în permanenţă la personalitatea şi psihologia celui ascultat. Folosirea probelor de vinovăţie se poate face în două variante: prezentarea frontală şi prezentarea progresivă. Prima variantă constă în înfăţişarea neaşteptată, bruscă, chiar de la începutul ascultării a probelor care dovedesc vinovăţia făptuitorului şi adresarea întrebărilor directe cu privire la fapta săvârşită. Această modalitate este criticabilă sub aspectul finalităţii, mai cu seamă în situaţiile în care probele de vinovăţie sunt puţine cantitativ, iar calitativ, nu sunt convingătoare. Este de aşteptat ca făptuitorul să recunoască numai ce este probat, realizând impasul în care se află anchetatorul. Alegerea momentului oportun este condiţionată de evoluţia ascultării, urmărindu-se încărcătura psihică şi poziţia pe care se situează făptuitorul în ascultare, aspecte care se corelează cu forţa demascatoare a probei ce va fi prezentată. Ca regulă fundamentală, prezentarea frontală a probelor are loc numai după ce s-a discutat cu făptuitorul pentru a stabili poziţia sa în legătură cu aspectele ce urmează a fi probate prin acest procedeu. 438 N. A. – Vezi în acest sens dreptul anglo-saxon 251 TACTICĂ CRIMINALISTICĂ Cea de a doua variantă – prezentarea progresivă a probelor de vinovăţie – este mai des folosită în anchetă şi constă în ascultarea preliminară a făptuitorului, urmată de prezentarea gradată a probelor care susţin vinovăţia. Din practica judiciară s-a desprind caracterul elaborat al acestui procedeu, ilustrat prin prezentarea probelor care dovedesc într-o măsură mai mică vinovăţia, continuându-se cu cele mai convingătoare, realizându-se în acest fel o linie demascatoare ascendentă ce culminează cu prezentarea probelor. Fără a constitui un model de urmat, prezentarea progresivă poate începe cu lăsarea la vedere în cabinetul de anchetă a unor obiecte care au aparţinut victimei, iniţial însuşite de făptuitor, dar recuperate de către anchetatori, urmărindu-se reacţia făptuitorului. Ascultarea unui făptuitor despre activitatea celorlalţi participanţi la desfăşurarea activităţii ilicite – cunoaşterea participanţilor la pregătirea, desfăşurarea sau valorificarea rezultatelor activităţii ilicite permite anchetatorului să identifice veriga slabă cu care va începe ascultarea, solicitându-i să relateze despre activitatea celorlalţi, acreditându-i impresia că persoana sa interesează mai puţin. Centrat pe o asemenea direcţie cel ascultat poate da în vileag activitatea desfăşurată de către fiecare participant sau, dimpotrivă, va manifesta circumspecţie, interesându-se ce au declarat aceştia, conduită specifică înţelegerilor intervenite asupra comportamentului în anchetă în situaţia identificării şi ascultării. Esenţa procedeului constă în ascultarea individuală, în care cel ascultat va relata în principal despre alţii şi în subsidiar despre sine, acest din urmă aspect nefiind obligatoriu. Strategia invocată este consacrată în practica judiciară de sintagma legarea declaraţiilor în sensul complinirii informaţiilor ce armonizează probaţiunea judiciară din perspectiva testimonialităţii. Apreciem439 că procedeul analizat îşi va găsi o finalitate superioară într-o posibilă negociere a răspunderii penale, instituţie existentă în alte sisteme de drept şi utilă sistemului nostru judiciar. Ascultarea cu privire la justificarea timpului critic – Timpul critic desemnează perioada care precede activitatea ilicită, durata acesteia şi cea imediată finalizării rezoluţiei infracţionale. Cu alte cuvinte activitatea ilicită circumscrisă unui interval de timp, constituie segmentul principal al sintagmei timp critic, la care se anexează perioada anterioară şi cea ulterioară, a căror întindere poate fi egală sau mai mică decât acesta. Utilizarea acestui procedeu este specifică făptuitorilor care refuză dialogul cu anchetatorul, fără însă a-şi absolutiza opţiunea, 439 C. Pletea – Desfăşurarea ascultării, în G.I. Olteanu şi colectivul – Ascultarea persoanelor în cadrul anchetei judiciare, Edit. A.I.T. Laboratories, 2008, pag. 89 252 GABRIEL ION OLTEANU MARIN RUIU deoarece practica judiciară relevă incidenţa sa şi în cazul celor refractari sau oscilanţi în declaraţii. Esenţa procedeului constă în explicaţiile pe care făptuitorul ascultat le înfăţişează anchetatorului despre modul în care şi-a petrecut timpul în perioada corespunzătoare desfăşurării activităţii ilicite, aspectele respective fiind verificate pe ore, zile, minute, locuri şi persoane cu care s-a relaţionat. Inadvertenţele reieşite din verificări constituie temeiurile unei ascultări viitoare în cadrul căreia făptuitorul va fi solicitat să le explice, determinându-l să recunoască faptele comise. Practic, inadvertenţele devin probe de vinovăţie şi vor fi folosite ca atare440. Interogatoriul psihanalitic441 – ar putea constitui soluţia care să înlocuiască într-un viitor mai mult sau mai puţin îndepărtat clasicul interogatoriu judiciar. Se afirmă că este inofensiv, curat, bazat pe respectarea demnităţii umane şi pe prezumţia de nevinovăţie, fiind un joc al inteligenţei practicat cu mijloace psihologice, prilejuit de o discuţie pe marginea evenimentului judiciar în cadrul căreia persoana suspectă se poate apăra cu toate mijloacele, inclusiv cele nelegale. Interogatoriul psihanalitic se fundamentează pe sintagma „omul se poate ascunde de mai multe, numai de sine nu“. Din practica judiciară rezultă că în timpul interogatoriului persoana bănuită suportă un dezechilibru psihic provocat de acumularea excesivă de energie, determinată de conflictele interpsihice, concretizat în manifestări ce scapă cenzurii conştientului, provocând acte sau gesturi greşite442. În cadrul ascultării ce are ca subiect făptuitorul acesta se va autodemasca sub influenţa eului sedimentat în subconştient, alături de eul primitiv şi brutal, identificând lapsusuri, erori caracteristice, acte simptomatice, uitarea sau deformarea unor nume familiare etc. Condiţia esenţială a interogatoriului psihanalitic o constituie realizarea atmosferei de intimitate din care se poate obţine starea de confianţă, permiţând eului social, matricei morale să se armonizeze cu tensiunile refulate prin acceptarea comiterii faptei şi a pedepsei443. Particularităţile ascultării făptuitorului minor – Ascultarea făptuitorului minor se diferenţiază faţă de ascultarea majorului aflat în aceeaşi situaţie, datorită următoarelor aspecte: – psihologia minorilor este puternic influenţată de modelele parentale şi, uneori, de modele adulte, cu care a luat contact în timp, care nu de puţine ori intră în conflict cu legea, situaţia în care 440 N.A. – a se vedea procedeul tactic de ascultare: „folosirea probelor de vinovăţie” 441 T. Butoi, I. T. Butoi, op. cit., pag. 253–255. 442 C. Pletea – Desfăşurarea ascultării, în G.I. Olteanu şi colectivul – Ascultarea persoanelor în cadrul anchetei judiciare, Edit. A.I.T. Laboratories, 2008, pag. 93 443 T. Butoi, I. T. Butoi, op. cit., pag. 255. 253 TACTICĂ CRIMINALISTICĂ se află (implicat într-o activitate ilicită), datorându-se învăţării prin imitaţie; – experienţa redusă de viaţă face dificilă aprofundarea faptelor şi evenimentelor pe care le percepe la nivel implicativ, iar uneori imposibilă obţinerea şi, mai ales, redarea aspectelor esenţiale pentru cauză; – fantezia, sugestibilitatea, teama de autorităţi, curajul rău înţeles influenţează, într-o măsură considerabilă, procesele psihice specifice percepţiei, memorării şi redării celor achiziţionate vizual şi auditiv; – consecinţele ce constituie, adesea, un sistem complex formează un „ceva” care scapă minorului – acesta blocându-se, de fiecare dată, când trebuie să facă o evaluare a acestora; – procesul educativ deficitar sau centrat pe violenţă şi criminalitate fac din minor un partener redutabil în interogatoriul judiciar, blocat pe nerecunoaştere, chiar dacă probele de vinovăţie sunt evidente. Pregătirea ascultării făptuitorului minor parcurge aceleaşi etape, de aceea vor fi prezentate nuanţări numai acolo unde situaţia o impune. Din studierea dosarului cauzei anchetatorul trebuie să desprindă natura activităţii ilicite în care minorul este implicat, existenţa participaţiei, a circumstanţelor legale, rolul minorului în cadrul ansamblului format din pregătirea, desfăşurarea şi valorificarea rezultatelor activităţii ilicite – a participat nemijlocit, a asigurat paza celor care operau sau a beneficiat de produsul activităţii ilicite. Cunoaşterea minorului constituie problema centrală a anchetatorului, de felul în care o realizează depinde succesul interogatoriului. Trăsăturile de personalitate şi psihologia minorului se stabilesc fie prin activităţi directe (ascultarea altor făptuitori, efectuarea de percheziţii etc.), fie de altă natură (investigaţii efectuate la domiciliul şi unitatea de învăţământ unde este înmatriculat minorul). O contribuţie însemnată la cunoaşterea minorului o poate aduce ancheta socială. Din activităţile destinate cunoaşterii trebuie să rezulte starea psihică, motivaţia activităţii ilicite, persoanele care se bucură de încrederea minorului, cele cărora este încredinţat spre creştere şi educare, domiciliul sau reşedinţa minorului, programul de învăţământ, înclinaţiile, abilităţile, hobby-urile etc. La întocmirea planului de ascultare, trebuie să se ţină seama de gradul de dezvoltare psiho-intelectuală a făptuitorului minor, a cărei incidenţă trebuie să se reflecte în modul de formulare a întrebărilor astfel încât să fie înţelese şi să nu determine o atitudine refractară. Locul ascultării făptuitorului minor îl constituie sediul organului judiciar, loc ce poate exercita o influenţă pozitivă asupra conduitei lui în anchetă. Asistarea minorului la interogatoriu este obligatorie, apărătorul putând fi ales ori numit din 254 GABRIEL ION OLTEANU MARIN RUIU oficiu şi încunoştinţat asupra datei când se va desfăşura activitatea respectivă. Se apreciază444 că apărătorul trebuie să reprezinte în mod eficient interesele minorului, ajutând anchetatorii să clarifice o serie de împrejurări favorabile făptuitorului. Dispoziţiile legale referitoare la prezenţa interpretului se aplică potrivit cadrului general. Anchetatorul trebuie să invite la interogatoriu persoana căreia minorul este încredinţat spre creştere şi educare, unul dintre părinţi, tutorele sau reprezentantul autorităţii tutelare. Cu privire la această regulă de ordin tactic, anchetatorul va invita persoana în care minorul implicat în activitatea ilicită are încredere, în prezenţa căreia se poate realiza contactul psihologic fără dificultate. Se impune cunoaşterea sub aspect temperamental şi psihologic a persoanei invitate pentru evitarea aducerii unor persoane de rea credinţă care să încerce să influenţeze minorii pentru a recunoaşte implicarea în desfăşurarea unor activităţi ilicite cu scopul de a scăpa alţi făptuitori majori cu o implicare mai consistentă în activitatea ilicită desfăşurată. Aducerea minorului în camera de ascultare este bine să se facă direct de către anchetator, chiar în ziua ascultării, evitându-se astfel posibilitatea discuţiilor dintre părinţi şi minori sau unor persoane interesate care ar putea să-l influenţeze. Ascultarea făptuitorului minor parcurge aceleaşi etape ca şi în cazul celui adult, diferenţierea făcându-se după vârsta persoanei în raport de care devine operantă răspunderea penală. Conduita minorului este determinată de particularităţile socio-psihologice ale acestuia, de vârstă, mediul în care trăieşte, antecedentele penale sau de comportament, influenţele exercitate asupra sa, existenţa unor ameninţări cu fapte foarte grave pentru cei care vor trăda, în cazul pluralităţii de făptuitori sau a unor legături cu structuri de crimă organizată. Dacă situaţia impune în cazul făptuitorului minor se pot folosi diverse procedee tactice în cadrul ascultării, alegerea lor făcându-se în raport de atitudinea din anchetă, de influenţele exercitate de părinţi sau persoane interesate să declare într-un anumit mod, de felul cum se realizează contactul psihologic ş.a. În cadrul etapei privind, verificarea datelor de identitate se va insista nu numai pe relevarea acestora ci şi pe unele aspecte biografice sau de altă natură din care să rezulte că anchetatorul îl cunoaşte foarte bine pe făptuitorul minor. Discuţiile purtate trebuie să se facă într-un limbaj accesibil minorului, iar tendinţele de fabulare, exagerare, de îndată vor fi înlăturate prin comportarea calmă, atentă, relativ apropiată a anchetatorului. Întrebările detaliu vor fi folosite în ascultare în scopul determinării minorului să explice, să argumenteze activităţile desfăşurate. Se vor evita întrebările capcană sau cele sugestive, cunoscându-se gradul de 444 C. Aioniţoaie, T. Butoi, op. cit., pag. 117. 255 TACTICĂ CRIMINALISTICĂ sugestibilitate deosebit al minorilor în raport cu adulţii. La consemnarea declaraţiilor, faptele şi împrejurările vor fi fixate în ordinea relatării, cu lexicul minorului, fără a fi omise detaliile necesare verificării şi persoanele care pot confirma cele declarate445. După consemnare declaraţia este citită minorului de către anchetator, persoana care a asistat la ascultare, apărător sau minorul ascultat, semnată pe fiecare pagină şi la sfârşit de toate persoanele care au participat în cadrul ascultării. 4.4 Consemnarea, verificarea şi aprecierea declaraţiilor persoanelor ascultate Consemnarea declaraţiilor – Declaraţiile persoanelor ascultate în cursul procesului penal, se consemnează în scris, potrivit regulilor prevăzute de legea procesuală penală. Din conţinutul declaraţiei trebuie să rezulte datele de identificare ale persoanei ascultate, menţiuni cu privire la îndeplinirea formalităţilor procedurale şi date în legătură cu condiţiile pregătirii, desfăşurării şi valorificării rezultatelor activităţii ilicite, identitatea persoanelor implicate, natura şi valoarea prejudiciului produs. Consemnarea declaraţiilor se va face într-o formă cât mai fidelă şi precisă, cât mai apropiată de modul de exprimare al persoanei ascultate, cu excepţia expresiilor vulgare sau triviale. În practică, se manifestă tendinţa de reformulare a expresiilor, în situaţiile când exprimarea este greoaie, conţine neologisme ori regionalisme de natură să altereze obiectivitatea declaraţiei sau să dea alt înţeles afirmaţiilor făcute. Considerăm că pot fi reformulate numai acele expresii vulgare, triviale care nu pot fi utilizate în cercetarea judecătorească şi numai pe cale de excepţie unele regionalisme când nu pot fi explicate de cel ascultat. După terminarea consemnării declaraţiei, persoana ascultată semnează pe fiecare pagină. Declaraţiile trebuie să conţină elemente pe care să se stabilească data şi identitatea anchetatorului ce a desfăşurat ascultarea precum şi semnătura apărătorului, dacă acesta a fost prezent la desfăşurarea activităţii respective. Declaraţia consemnată de către anchetator se citeşte persoanei ascultate, iar dacă îşi manifestă dorinţa de a o citi personal i se asigură această posibilitate446. Respectarea întocmai a dispoziţiilor legale privind desfăşurarea acestei activităţii constituie o importantă garanţie procesuală, oferind părţilor posibilitatea verificării exactităţii celor 445 C. Aioniţoaie, T. Butoi, op. cit., pag. 119. 446 C. Suciu, op. cit., pag. 597. 256 GABRIEL ION OLTEANU MARIN RUIU consemnate în raport cu declaraţiile făcute. În felul acesta, părţile nu vor putea pretinde ulterior că vreuna din declaraţiile lor au fost alterate în conţinut sau substituite. De asemenea, atunci când situaţia impune, declaraţia trebuie să fie semnată de interpret ori, după caz, de reprezentantul autorităţii tutelare, părinte, tutore, curator, educator, care au asistat la ascultare. În declaraţia persoanei de bună-credinţă se redă conţinutul celor expuse fără a se mai menţiona întrebările şi răspunsurile. În cazul persoanelor de rea-credinţă, trebuie să se consemneze, pe lângă răspunsurile date, şi întrebările adresate de către anchetatori. Declaraţia nu trebuie să conţină ştersături ori modificări; dacă apar, trebuie confirmate în scris, sub semnătură, de către cel care a făcut declaraţia şi de către anchetator fie în cuprinsul său, fie la sfârşit. Dacă ulterior, persoana ascultată revine asupra declaraţiilor se procedează la o nouă ascultare, făcându-se menţiune despre aceasta şi despre motivele care au determinat retractarea primei declaraţii. Pentru eliminarea oricăror dubii, spaţiile libere se barează. În practica anchetatorilor apar şi cazuri în care, persoana ascultată, refuză să semneze sau nu poate semna propria declaraţie. În asemenea cazuri447 legea prevede să se facă menţiune în declaraţia scrisă. Se impun însă anumite precizări. Nu se pune în discuţie cazul în care persoana nu poate să semneze. Refuzul părţilor de a semna conduce la concluzia că acestea nu sunt de acord cu conţinutul declaraţiei. Din punct de vedere tactic, se recomandă ca asemenea situaţie să nu apară în activitatea anchetatorilor. Ca atare, trebuie stabilite motivele refuzului şi, în conformitate cu legea, declaraţia să fie completată după solicitarea părţii, pentru ca aceasta să fie de acord cu ea şi să o semneze. Încercarea de a pune la îndemâna organelor judiciare mijloace prin care declaraţiile orale ale celor ascultaţi să se păstreze într-o formă nealterată, a devenit realitate în procesul penal modern, graţie realizărilor în domeniul înregistrării de sunet şi imagine a mesajului informaţional transmis de cei care, în diverse calităţi, au asistat sau participat la desfăşurarea activităţii ilicite. Mijloacele pentru înregistrarea sunetului şi imaginii au menirea de a spori eficienţa probatorie a declaraţiilor persoanelor ascultate şi prezintă o serie de avantaje: – asigură sub toate aspectele, deplină obiectivitate şi fidelitate în înregistrarea declaraţiilor, a întrebărilor şi răspunsurilor; – au devenit indispensabile în ascultarea impusă de unele împrejurări limită, în special a persoanelor vătămate aflate în stare gravă, a muribunzilor precum şi a copiilor, a persoanelor handicapate şi a celor care necesită prezenţa unui interpret; 447 A. Ciopraga, Criminalistica…, pag. 382. 257 TACTICĂ CRIMINALISTICĂ – dau posibilitatea anchetatorului să studieze cu atenţie afirmaţiile celui ascultat, să surprindă cu exactitate expresiile, ezitările, multe cu semnificaţie pentru aprecierea sincerităţii persoanelor ascultate; – asigură corectitudinea şi continuitatea ascultării, anchetatorii nefiind obligaţi să noteze, să-l întrerupă pe cel audiat, să transcrie întrebările şi răspunsurile. Verificarea şi aprecierea declaraţiilor – Verificarea declaraţiilor persoanelor ascultate este absolut necesară pentru stabilirea adevărului într-o anchetă penală. Verificarea se va face prin compararea declaraţiilor persoanei vătămate cu celelalte mijloace de probă şi prin efectuarea altor activităţi de anchetă, precum: ascultarea altor persoane, desfăşurarea de confruntări, dispunerea de constatări tehnico-ştiinţifice ori expertize, desfăşurarea de reconstituiri, reluarea cercetării la faţa locului ş.a. În mod frecvent, prin efectuarea reconstituirii, anchetatorii pot stabili dacă activitatea ilicită a putut fi desfăşurată aşa cum reiese din declaraţiile uneia sau alteia dintre persoanele ascultate. Rezultatele cercetării la faţa locului oferă posibilitatea verificării declaraţiilor, în special cu privire la împrejurările desfăşurării activităţii ilicite, întinderea prejudiciului, numărul participanţilor, etc. Prin dispunerea constatării medico-legale, anchetatorii pot administra unele probe – argumentate ştiinţific – cu privire la natura leziunilor produse, caracteristicile obiectului cu care au fost create, dacă aceste vătămări au pus în pericol viaţa persoanei vătămate, numărul de zile de îngrijiri medicale necesare pentru vindecare, apreciind dacă pretenţiile acesteia sunt corecte sau exagerate448. Verificarea declaraţiilor se poate efectua şi prin realizarea altor activităţi în afara celor de urmărire penală, precum studierea unor înscrisuri ce emană de la persoana ascultată ori verificarea activităţilor desfăşurate în perioada în care susţine că s-a aflat la locul săvârşirii faptei. Evaluarea declaraţiilor reprezintă un moment semnificativ în activitatea de cunoaştere şi apreciere a adevărului. Operaţia de analiză a unei declaraţii se realizează în cadrul examinării şi cântăririi întregului probatoriu, aceasta presupunând un studiu comparativ al faptelor stabilite cu ajutorul persoanei ascultate, cât şi un studiu al calităţii surselor directe sau indirecte din care provin449. Aprecierea declaraţiilor părţilor se face ţinând cont de măsura în care acestea se coroborează cu întreg materialul administrat în cauză. Numai atunci când declaraţiile sunt conforme cu celelalte materiale ale cauzei, se poate concluziona că ele sunt concordante cu realitatea, că persoana ascultată este de bună-credinţă. La 448 E. Stancu, op. cit., pag. 178. 449 C. Aioniţoaie, V. Bercheşan, op. cit., pag. 165. 258 GABRIEL ION OLTEANU MARIN RUIU aprecierea declaraţiilor nu vor fi luate în consideraţie decât ceea ce persoanele ascultate au perceput, nu şi părerile, presupunerile sau concluziile lor cu privire la faptele şi împrejurările cauzei ori vinovăţia sau nevinovăţia unora dintre persoanele implicate. Evaluarea declaraţiei impune, în primul rând, o analiză de conţinut, pe baza căreia organele judiciare interpretează în mod ştiinţific materialul probator adunat, pentru a stabili în ce măsură acesta serveşte la aflarea adevărului. Anchetatorii au obligaţia legală şi morală de a dovedi maximă obiectivitate, ei nu trebuie să plece de la idei preconcepute ori să se lase influenţat în vreun fel sau altul, în aprecierea probatoriilor administrate. 4.5 Influenţa prestaţiei investigatorului asupra comportamentului persoanei ascultate Trebuie recunoscut faptul că, începând cu prestaţia generală şi terminând cu gesturile, ticurile nervoase, greşelile în exprimare, ritmul respiraţiei sau mirosul anchetatorului, tot ceea ce ţine de anchetator presupune un potenţial important de influenţare a comportamentului persoanei ascultate. De exemplu, un anchetator ce începe pe un ton sever, acuzator, într-un mod autoritar va provoca persoanei ascultate o stare de disconfort caracterizată de anxietate, nesiguranţă, lipsă de încredere în prestaţia anchetatorului şi în desfăşurarea ulterioară a anchetei. Cei mai mulţi dintre anchetatorii, cu experienţă, preferă să aibă un comportament echilibrat, amabil, chiar, înţelegător – este vorba despre o profesie, de rezultate cât, mai bune, ce trebuie obţinute, de dezvoltarea anchetei pentru lămurirea cât mai multor aspecte legate de pregătirea, desfăşurarea şi exploatarea rezultatelor activităţii ilicite şi, nu, despre un război personal, despre posibilitatea unui discurs moralizator sau despre o încercare de a schimba lumea. Din punct de vedere funcţional, dacă, o dată cu desfăşurarea ascultării, anchetatorul îşi pierde cumpătul, acuză persoana ascultată că minte, opreşte comunicarea şi îi cere să reformuleze, posibilitatea de a identifica minciunile prin analiza comportamentului verbal şi non-verbal se reduce simţitor; anchetatorului nu-i rămâne decât să decât să evalueze cele declarate sub aspectul neconcordanţelor din relatarea celui ascultat sau a scăpărilor accidentale. Mai mult, dat fiind starea emoţională prin care trece persoana ascultată, va deveni foarte greu de stabilit dacă neconcordanţele din relatarea acesteia sunt specifice unui subiect mincinos şi confuz sau ale unuia de bună-credinţă care este frustrat şi speriat. În fapt, nimeni nu poate să ştie, cu exactitate, care sunt reacţiile persoanelor ascultate când mint ori spun adevărul în 259 TACTICĂ CRIMINALISTICĂ legătură cu acuzaţiile care li se aduc. Dincolo de faptul că a provoca reacţii inducând o situaţie specială – cum, de altfel, este cazul în care un anchetator ar acuza doar pentru a evalua reacţii – constituie un abuz, a promova puncte de vedere care să aibă ca obiect indici ce, în mod aprioric, să fie acceptaţi ca fiind intrinseci adevărului sau minciunii este periculos. Omul nu este un mecanism care, în aceleaşi condiţii, să se manifeste identic. Ar fi lipsit de profesionalism ca, odată identificaţi nişte indici, o persoană să fie catalogată vinovată/nevinovată, mincinoasă/de bună credinţă. În opinia mea, esenţial pentru anchetatori, este să promoveze o conduită prin care să respecte şi să impună respect fără să se pună problema unor accidente în cadrul cărora să îşi facă apariţia excese450. Comportamentul unui persoanei ascultate pe parcursul ascultării este influenţat – pe lângă factori precum mediul în care se desfăşoară ascultarea, inteligenţa, vârsta, starea emoţională, etc. – în mod fundamental de modul în care se manifestă anchetatorul. Fiecare dintre aceşti factori are importanţa sa şi trebuie evaluat ca atare când ne hotărâm să dăm o anumită semnificaţie manifestărilor comportamentale pe care le observăm la persoana ascultată. Pentru a reduce la maxim posibilitatea influenţării persoanei, de mare importanţă este ca audierea să se desfăşoare într-o cameră de ascultare care să excludă orice tulburare iar prima preocupare a anchetatorului să fie aducerea persoanei ascultate la o stare, cât mai apropiată de cea ideală, care să faciliteze comunicarea – de exemplu, o persoană nervoasă, întâi trebuie calmată şi apoi ascultată. În ceea ce îl priveşte pe anchetator, el nu trebuie să uite că orice influenţă venită din partea lui este de natură a influenţa modul de manifestare 450 Kassin, S. & Fong, C. “I'm Innocent!”: Effects of Training on Judgments of Truth and Deception in the Interrogation Room," Law and Human Behavior, Vol. 23, No. 5, 1999. – Un studiu recent efectuat de către autori confirmă rolul constructiv al unui comportament neconflictual din partea anchetatorului în acest domeniu. Nişte observatori au analizat interviurile filmate ale unor studenţi ce interpretau rolurile unor persoane vinovate sau nevinovate ce au comis o infracţiune fictivă. În aceste interviuri studentul dădea o declaraţie iniţială, după care însă anchetatorul devenea furios şi spunea: „La naiba, nu mă mai minţi! Te-am prins în flagrant. Acum spune-mi adevărul”. Subiectului i se spunea apoi să îşi reformuleze alibiul. Interviurile durau în medie cinci minute. Jumătate dintre observatori erau „neantrenaţi” şi se bazau pe propria judecată (urmărind neconcordanţe în relatări, scăpări verbale, nervozitate generală) pentru a formula opinii referitoare la onestitatea subiecţilor. Cealaltă jumătate a fost „antrenată” în domeniul analizei comportamentului prin vizionarea unui material de 30 de minute care descria unele dintre simptomele comportamentale folosite pentru a evalua un subiect pe parcursul unui interviu neincriminator. Studiul a scos la iveala două rezultate anticipabile: în primul rând, niciunul dintre observatori, fie ei antrenaţi sau neantrenaţi, nu a fost capabil să diferenţieze subiecţii oneşti de cei mincinoşi decât pur întâmplător. În al doilea rând, studenţii antrenaţi care s-au bazat pe simptome comportamentale evidenţiate pe parcursul unui interviu neincriminator s-au descurcat la fel de bine ca cei neantrenaţi. 260 GABRIEL ION OLTEANU MARIN RUIU al persoanei ascultate şi, în anumite condiţii, devine posibil ca manifestările ce apar în timpul ascultării să fie generate de comportamentul anchetatorului şi nu de emoţiile specifice reproducerii unor evenimente, stări, activităţi, etc. Pregătirea unei ascultări neconflictuale – Consider necesar aici să subliniez necesitatea promovării, de către toţi anchetatorii, unei strategii caracterizată de o abordare deschisă, neconflictuală – este, de departe, mai eficientă şi mai puţin solicitantă pentru anchetator decât oricare alta. Bunăoară, pentru a convinge o persoană vinovată să se prezinte voluntar la locul de desfăşurare al ascultării şi să recunoască implicarea sa, şi condiţiile în care a desfăşurat activitatea ilicită este nevoie ca această ascultare să fie prezentată într-un anumit mod, ... în modul în care se cuvine; o abordare greşită din partea anchetatorului conducând, de cele mai multe ori, la eşec. De exemplu, un anchetator, cercetând un furt de bani de la punctul de lucru al unei firme, după ce a verificat faptul că doar şapte persoane au avut acces la zona în care erau colectaţi banii ce proveneau din încasări în numerar, a invitat pe cele şapte persoane şi le-a comunicat că până luni nu înregistrează plângerea patronului şi aşteaptă ca cel vinovat sa se prezinte, să aducă banii şi nu se va mai întâmpla nimic, mai departe. Dacă, până luni, lucrurile nu se vor rezolva, va ancheta fiecare persoană în parte, nefiind exclus să recurgă şi la testări cu poligraful. Ei bine, nu numai că, nimeni nu a recunoscut fapta dar, luni, trei persoane nu s-au prezentat iar din cele patru care s-au prezentat la sediul organului judiciar, două, după ce se consultaseră cu avocaţii, erau pregătite să refuze testarea poligraf, în virtutea dreptului pe care ei îl aveau. Toate persoanele care s-au prezentat au manifestat răceală, reţinere în relaţia cu anchetatorul dând doar răspunsuri ce nu conţineau elemente certe. Analizând practica relevantă din ţară şi străinătate, îmi permit să promovez câteva recomandări pentru anchetatorii care îşi propun să încurajeze persoanele pe care le invită pentru a fi ascultate astfel încât acestea să aibă o atitudine cât mai deschisă care să permită o cât mai bună comunicare: 1. Înainte de toate persoana ce urmează a fi ascultată nu trebuie ameninţată cu posibile consecinţe ale neprezentării sale la sediul organului judiciar. Este greşit, din punct de vedere psihologic, să i se reamintească că dacă nu va coopera ar putea, foarte bine, să fie condamnat la o pedeapsă cu închisoarea ce va avea limitele duse către maxim. Majoritatea celor care se implică în activităţi ilicite îşi asumă riscuri. În general, riscul unei posibile condamnări este acceptat – ceea ce nu se acceptă este, de obicei, lipsa de respect şi tot ceea ce afectează personalitatea, ca să nu mai vorbim de ceea ce poate fi asimilat noţiunii de nedreptate. 261 TACTICĂ CRIMINALISTICĂ În aceste condiţii dialogul cu anchetatorul este condiţionat de lipsa ameninţărilor, „apropo-urilor subtile”, etc.; dacă apar ameninţările, de orice fel, situaţia începe să se degenereze ... „sunt vinovat pentru că am făcut ... ceea ce am făcut, dar de ce trebuie să-l suport pe deşteptul ăsta şi ameninţările lui ?”. Oricum, dacă stăm să raţionăm logic, este greu de acceptat că cineva care vine în camera de ascultare doar pentru a evita o posibilă pedeapsă sau alte consecinţe neplăcute va avea o prestaţie prea puţin voluntară, va fi greu pentru anchetator să diferenţieze manifestările comportamentale datorate stresului specific minciunii de cele datorate dispreţului ori stării proaste instaurate ca urmare a contactului cu anchetatorul „arogant”. 2. Ascultarea trebuie prezentată într-o lumină pozitivă. Ca să depăşească nivelul de lozincă este bine ca anchetatorul să-şi pună o întrebare precum: „De ce ar accepta / care ar fi motivul pentru care o persoană ce a fost implicată într-o activitate ilicită ar veni în faţa anchetatorului să „spună adevărul”, eventual, să se supună unei testări la poligraf şi tot ... ce ar urma ?” Previzibile ar fi două motive. Pe de o parte, există posibilitatea ca refuzul de a veni în sediul organului judiciar pentru a fi ascultat să poată fi interpretat ca un refuz de a coopera, poate, o recunoaştere a vinovăţiei. Pe de altă parte, se pare că persoana ascultată se află în faţa unei provocări – are nevoie să simtă că are situaţia sub control, că poate – şi pentru asta trebuie să ajungă în faţa anchetatorului, trebuie să-l învingă, trebuie să treacă de poligraf, să mintă, să facă orice pentru a convinge cu privire la poziţia sa. Ce ar trebui să facă, concret, anchetatorul ? Cea mai bună soluţie este, în opinia mea prezentarea activităţii de ascultare ca fiind principalul mijloc – şi nimic nu este eronat în această susţinere – prin care persoana ascultată poate să-şi expună şi să-şi promoveze poziţia, interesele, apărările, să propună probe în vederea susţinerii nevinovăţiei sale, etc. Mulţi dintre practicieni au „textele” lor, pe care le folosesc în astfel de situaţii – comunică faptul că a apărut o situaţie care trebuie lămurită şi pentru aceasta este nevoie de concursul său; roagă persoana pe care vrea să o asculte să-l ajute să lămurească câteva aspecte legate de anchetă; spune că trebuie desfăşurată o activitate de rutină pentru respectarea procedurii, o simplă formalitate. 3. Ar mai trebui amintit că ancheta în desfăşurare are caracter complex – bineînţeles că vor fi audiate mai multe persoane, că sunt în curs de desfăşurare şi alte activităţi, etc. – că lucrurile merg bine şi în timp scurt ancheta va fi terminată. În practică, de cele mai multe ori, nu este bine ca persoana ce urmează să fie ascultată să realizeze că este principalul suspect, că este martorul principal, că ... fără „contribuţia” sa, ancheta este posibil să eşueze. 262 GABRIEL ION OLTEANU MARIN RUIU De asemenea, nu este bine să se ofere, ca imagine, ceva derizoriu pentru că o invitaţie precum: „Te rog, dacă vrei, să treci pe la mine, la birou, ca să răspunzi unor întrebări de rutină?” ar putea genera raţionamente cu concluzii nefavorabile pentru anchetă: „Ăsta vrea să-mi mănânce timpul, nu este nimic important dar ... este nevoie să mă prezint în faţa lui; cum adică rutină ? Foarte bine ... nu am timp, chiar în perioada pentru care m-a chemat trebuie să fiu la doctor, pentru un consult.” Important, în opinia mea, este ca, pe baza cunoaşterii unor date elementare despre persoana care urmează a fi ascultată, anchetatorul să asigure condiţii minime care să faciliteze „prestaţia” celui care va fi ascultat – dacă persoana ascultată este de tip conformist (tot ce fac şi alţii poate fi făcut, fără prea multe griji) probabil, va fi bine dacă i se va aduce la cunoştinţă faptul că vor fi audiate şi alte persoane, o persoană lipsită de experienţă poate fi capacitată prin trimiteri vagi la diferite probe care,deja, sunt deţinute de către anchetatori, etc. Contra productiv ar fi ca anchetatorul să comunice probele care există la dosarul cauzei sau, mai clar, acele elemente cu privire la care există certitudine şi pe care anchetatorul se va baza în demersul său. În mod evident, într-o asemenea situaţie, persoana ce urmează să fie ascultată ori se va pregăti şi, în măsura în care va aprecia că este în stare de o prestaţie care să o mulţumească, se va prezenta şi va servi povestea special concepută ori va amâna prezentarea în faţa organului judiciar până când se va simţi suficient de pregătită; asta în eventualitatea în care nu apare un eveniment sau nu este inventat un eveniment prin care lucrurile să se schimbe. 4. Deşi părea ciudat sau, poate, pueril anchetatorul va trebui să ţină seama şi de „avantajul terenului propriu”. În mod firesc, ascultarea trebuie să se desfăşoare la sediul organului judiciar, dar ... multe persoane ar prefera alt loc – acasă, la locul de muncă sau poate într-un bar, restaurant ori club. De asemenea – o altă problemă – este posibil ca atunci când anchetatorul, prin telefon ori personal, îi comunică persoanei ce trebuie ascultate necesitatea, locul şi timpul ascultării sale, aceasta, dorind să întârzie ascultarea, să propună şi să arate „avantajele” desfăşurării ascultării într-un alt loc sau, de ce nu ?, – hai să discutăm acum, aici. Un anchetator cu experienţă, pe lângă faptul că are pregătite motive – precum că nu are dosarul la dispoziţie, că a apărut un ordin în conformitate cu care ascultările trebuie desfăşurate numai în sediul organului judiciar – ştie să aibă şi o eleganţă profesională care să-i permită să obţină informaţii utile anchetei şi, în acelaşi timp, să respecte procedura impusă. De exemplu: Anchetatorul – Domnule, căutăm pe cineva care ne poate ajuta să lămurim câteva probleme în legătură cu violul unei tinere în holul 263 TACTICĂ CRIMINALISTICĂ blocului în care locuiţi. Am desfăşurat câteva investigaţii şi am aflat că dumneavoastră cunoaşteţi câte ceva şi ne puteţi ajuta. Persoana ascultată – Nu sunt convins că vă pot ajuta dar va stau la dispoziţie. Anchetatorul – Toate persoanele care pot să ne ofere informaţii utile sunt invitate la sediul nostru şi cu ajutorul fiecăruia, în parte, vom reuşi să reducem cercul de suspecţi şi să identificăm făptuitorul. În aceste condiţii, vă rugăm să treceţi pe la sediul nostru din Strada ... pentru o scurtă discuţie. Vom lămuri câteva aspecte după care vă puteţi continua programul. Promit să terminăm cât mai repede, astfel că vă rog să mă căutaţi la interiorul ... imediat ce ajungeţi la sediul nostru. Persoana ascultată – Nu ştiu ce să spun, am foarte multă treabă în perioada aceasta şi ... pe de altă parte nu sunt convins că va pot ajuta să identificaţi pe făptuitor. Anchetatorul – Vă înţeleg, în astfel de situaţii, mă deplasez personal pentru a sta de vorbă cu oamenii însă întrucât procedura o cere, pentru dumneavoastră, insist să veniţi la sediu pentru că dacă vin eu, tot va trebui să ne mai vedem o dată la sediu ca să semnaţi şi să înregistrăm la dosar declaraţia, şi, astfel am pierde mai mult timp. Credeţi că mâine dimineaţă la ora 10 ar fi bine; până la 10, 30 am şi termina. Persoana ascultată – Dimineaţa ... Anchetatorul – Da ! De fapt cred că ..., de dimineaţă o sa fie mai multe persoane, câte o oră fiecare ... a ... se întârzie; Dumneavoastră, ştiu că terminaţi programul de lucru la 17, hai să ne vedem la 18, mă voi strădui să rămân pentru dumneavoastră peste program şi, cu ocazia asta, o să termin şi cu audierile din prima fază a anchetei. Persoana ascultată – Bine am să vin, dar, să ştiţi că nu pot sta decât foarte puţin pentru că am o programare la stomatolog pentru ora 19. De asemenea nu este lipsit de importanţă ca atunci când poate fi util anchetatorul să „aranjeze” transportul persoanei ce urmează a fi audiate la sediul organului judiciar – dacă se poate, va avea loc şi o discuţie preliminară, de creare a unei punţi de comunicare, anchetatorul neuitând să sublinieze că persoana se poate manifesta liber, poate să plece, poate să-şi ia o pastilă, etc. 4.6 Corelaţiile psihofiziologice ale comportamentului simulat Procesele afective sunt fenomene psihice complexe, caracterizate prin modificări fiziologice mai mult sau mai puţin extinse, printr-o conduită marcată de expresii emoţionale (gesturi, mimică etc.) şi printr-o trăire subiectivă. Emoţia nu se reduce numai 264 GABRIEL ION OLTEANU MARIN RUIU la aspectul de trăire subiectivă, internă, ci formează o configuraţie complexă de relaţii, un răspuns psihofiziologic multidimensional vis-a-vis de evenimente. Printre dimensiunile procesului afectiv distingem: • modificări cognitive (procesarea informaţiei stimul venită din mediu, care în funcţie de semnificaţie are rol activator sau nu); • modificări organice, vegetative (creşterea aroussal-lui fiziologic, activarea cardiacă şi a sistemului circulator, modificări la nivelul motilităţii gastrointestinale, tensiunii musculare, conductanţei electrice a pielii etc.). • modificări comportamentale (gesturi, reacţii, mimică, expresii vocale etc.). Cele trei dimensiuni ale procesului afectiv nu pot fi luate separat, între ele existând o permanentă interacţiune sincronă, emoţia fiind rezultatul conlucrării a trei tipuri de factori: cognitivi, organici şi comportamentali. Rezultanta interacţiunii acestor factori se răsfrânge asupra trăirii subiective a persoanei, respectiv a modului cum aceasta resimte situaţia şi se adaptează faţă de ea. Emoţiile sunt configuraţii cognitiv-motivaţional-relaţional organizate a căror stare se schimbă în funcţie de modificările din cadrul relaţiei individ-mediu, de felul în care aceasta este percepută şi evaluată. În domeniul psihologiei judiciare, emoţia este considerată ca fenomen tipic sferei afective, deoarece aceasta, prin modificările psihofiziologice pe care le implică, poate fi supusă unei analize ştiinţifice sistematice. Evidenţierea unei emoţii poate fi făcută pornindu-se atât de la aspectul comportamental, cât şi de la cel al corelaţiilor psihofiziologice pe care aceasta le implică. Comportamentul emoţional global reprezintă obiectivarea trăirii emoţionale, întâlnită atât în aspectul inaparent, dar cel mai evident şi mai uşor observabil, în cel aparent. Aspectul aparent, denumit ca expresie emoţională, subsumează întreg ansamblul de reacţii somatice şi musculare (faciale, scheletice, viscerale, umorale etc.) pe care subiectul le dezvoltă în momentul experimentării unei emoţii451. Patternul aparent al modificărilor emoţionale include: motilitatea corporală, tremurul muscular, expresivitatea facială (mişcările oculare, coloritul epidermic, tonalitatea vocală, intensificarea activităţii glandelor sudoripare etc.). Dintre toate categoriile de răspuns emoţional aparent, cea mai elocventă pentru observator o constituie expresia facială, fiind caracterizată ca un barometru al emoţiei. Astfel bucuria, tristeţea, mânia, teama etc. pot fi foarte uşor citite pe faţa unei persoane. Expresia „alb ca varul”, referitoare la starea emoţională dezvoltată de către subiect în cazul 451 Ekman Paul – Emotions revealed: understanding faces and feelings. London: Weidenfeld & Nicolson, 2003, pag. 24 265 TACTICĂ CRIMINALISTICĂ unei situaţii, ce implică trăirea unei stări emoţionale intense, este asociată cu starea de vasoconstricţie periferică (determinată de teamă). La subiectul supus unei anchete judiciare, în cazul săvârşirii unei infracţiuni, expresia emoţională descrisă anterior este deseori prezentă, însă într-o nuanţă mai difuză datorită tendinţei subiectului de a simula o altă stare decât cea pe care o trăieşte într-o astfel de situaţie452. Expresia vocală în emoţie reprezintă un indice care ne poate spune multe despre trăirea subiectivă pe care o încearcă persoana. Ea se poate traduce prin modificări în timbru, tonalitate, intensitate, inflexiuni, accent etc. Aceste modificări sunt determinate de nivelul ridicat al tensiunii musculaturii scheletice generale, inclusiv a muşchilor laringelui care influenţează tensiunea corzilor vocale, ducând la noi efecte de intensitate şi tonalitate. Activitatea musculară a laringelui şi a corzilor vocale are o influenţă directă asupra debitului sonor şi, în special, a frecvenţei sunetelor. În ancheta judiciară elementul cel mai evident în cazul trăirii unor emoţii, pe fond stresant, este tremurul fiziologic existent la nivelul tuturor muşchilor care acţionează aparatul fonorespirator. Tremurul fiziologic este o ondulaţie sau o oscilaţie minusculă determinată de stresul psihologic, ce corespunde frecventei de 8-14 Hz. si poate fi atribuit undelor alfa453. În cazul unei persoane care nu este stresată, tremurul fiziologic are o intensitate maximă iar momentul instalării stresului, acesta scade în intensitate sau este eliminat. Creşterile sau scăderile intensităţii, frecvenţei timbrului vocii, ca urmare a reducerii tremurului fiziologic, reprezintă un indice al gradului de stres pe care-l încearcă persoana, des utilizat în practicile criminalistice în vederea detectării comportamentului simulat. Operând asupra pattern-ului vegetativ şi somatic nu trebuie separate aspectele externe, explicite, de cele implicite, abordându-se atât problema expresiei externe a emoţiei cât şi a corelaţiilor psihofiziologice de care este legată. Pe baza indicatorilor fiziologici utilizaţi atunci când studiem emoţia, putem obţine o informaţie obiectivă asupra gradului de intensitate pe care acesta-l implică. Indicatorii fiziologici utilizaţi pentru a evidenţia gradul de trăire subiectivă a unei emoţii, sunt: electroencefalograma (EEG), activitatea cardiacă şi a sistemului circulator (ECG), rata respiratorie, tensiunea musculară, modificările conductanţei electrice a pielii (GSR) etc. Electroencefalograma reprezintă o măsura a emoţiei la nivel fiziologic central. Modalitatea de manifestare este a unei activări (aroussal) cu aspectul unui ritm 452 Ciofu I. – Comportamentul simulat, Bucureşti: Editura Ştiinţifică şi Tehnică, 1978, pag. 42 453 Ciopraga A. – Tratat de tactică criminalistică, op. cit. pag. 202 266 GABRIEL ION OLTEANU MARIN RUIU de voltaj redus şi frecvenţă ridicată, având ca efect blocarea ritmului alfa sincronizat454. El apare în stările de emoţie, depresie, anxietate, agitaţie etc., oferind indicii cu privire la intensitatea acestora. Măsurile pe care le oferă sunt nespecifice, referindu-se la starea, respectiv nivelul de activare determinat de o emoţie, însă foarte puţin la tipul emoţiei. Activarea cardiacă şi a sistemului circulator, prin ritmul cardiac, tensiunea sanguină şi vasomotricitate, reprezintă una dintre prezenţele cele mai frecvente şi mai elocvente ale tabloului indicatorilor psihofiziologici ai emoţiei. Ritmul cardiac oferă o dinamică marcată atât de caracterul stimulării emoţiei, cât şi de faptul că acea stimulare este prezentă sau doar expectată. Astfel, emoţia legată de prezenţa concretă a unor stimuli puternic stresanţi determină o modificare în sensul accelerării ritmului cardiac, în timp ce doar anticiparea prezenţei unor astfel de stimuli are ca efect decelerarea ritmului cardiac. Foarte uzitată în evidenţierea emoţiei, tensiunea sanguină reflectă atât ritmul bătăilor inimii (volumul de sânge circulant), cât şi tonusul vasomotor local pe unitatea de timp. Gradientele de presiune sanguină pot interesa faza sistolică sau cea diastolică, precum şi diferenţele dintre acestea, la un ciclu sistolă-diastolă. Ca răspuns la stimulii cu caracter negativ pentru persoană, care provoacă emoţia (în condiţii de anxietate, stres etc.) are loc o creştere temporară a tensiunii relaţionată cu modificări ale ritmicităţii cardiace şi a vasomotricităţii. Efectul modificărilor vasomotorii reflectă creşteri sau scăderi de volum sanguin la nivelul diferitelor parţi din corp (deget, mana, braţ etc.), rezultat al vasoconstricţiei sau vasodilataţiei din regiunea respectivă. Nu se poate vorbi despre o modificare pletismografică unică în emoţie, vasodilataţia sau vasoconstricţia putând apărea în funcţie de calitatea diferită a emoţiei (frică – vasoconstricţie periferică, ruşine – vasodilataţie). Uneori ambele reacţii pot fi surprinse concomitent prin înregistrări în puncte multiple, deoarece dislocarea unei cantităţi de sânge dintr-o regiune a organismului poate determina afluxul crescut de sânge într-o alta regiune455. Modificările cardiovasculare sunt indicatori ai activităţii fizice existente în emoţii, ai specificului calitativ al acestora. Unul dintre cei mai vechi indicatori ai emoţiei este rata respiratorie. Aceasta poate fi înregistrată pneumatic (la nivelul toracelui şi abdomenului pentru poligraf) sau termoelectric (la nivel nazal). Reglarea respiraţiei este complexă, fiind supusă atât 454 Bryan I – Interrogation and Confeession, Edit. Ashgate Publishing Limited, Aldershot, Anglia, 1997, pag. 136 455 Ciofu l. – Comportamentul simulat, Editura Academiei, Bucureşti, 1974, pag 94-95 267 TACTICĂ CRIMINALISTICĂ controlului involuntar reflex (excitarea centrului respirator bulbar), cât şi controlului voluntar. Respiraţia este sensibilă la o varietate de variabile psihologice şi modificări organice care însoţesc emoţia. Astfel, ritmul şi amplitudinea undelor respiratorii, durata lor, raportul inspiraţie – expiraţie, blocarea lor etc. sunt afectate de tipul emoţiei (agresivitate, frica, nelinişte, groaza etc.), precum şi de starea conflictuală care le însoţeşte. Cu toate că nu există stricte valori parametrice sau modele respiratorii care să poată fi atribuite unor tipuri specifice de emoţii, indicatorul de faţă face obiectul unor sofisticate investigaţii asupra comportamentului simulat în domeniul judiciar. Tensiunea musculară poate fi înregistrată local sau generalizat prin intermediul înregistratorilor mecanici, fie mai modern, prin culegerea potenţialelor musculare electrice (EMG). Acest tonus este considerat a fi strâns legat de starea emotivă. Astfel, există o corelaţie pozitivă între EMG din regiunea frontală şi prezenţa anxietăţii, între înregistrările poligraf prin micromişcările musculare şi comportamentul simulat, etc. Balanţa muşchilor scheletici456 este în general echilibrată şi scăzută în relaxare. În actul motor şi în stările emoţionale crescute, balanţa nivelului tensiunii devine, nu numai ridicată, ci şi discontinuă, cauzând tremurul. Emoţiile de intensitate crescută se pot exterioriza în tremur, acesta putând chiar dezorganiza răspunsul motor din momentul respectiv. Modificările conductanţei electrice a pielii reprezintă unul dintre cei mai sensibili indicatori ai activităţii fiziologice vegetative din emoţie. Când activitatea corticală este redusă, iar componenta simpatică predomină, conductanţa electrică a pielii este mică, curba reacţiei crescând. În cazul confruntării repetate cu stimuli nocivi, anxiogeni, conductanţa electrică a pielii scade condiţionat înaintea impactului cu stimulul, creste în timpul primei faze de acţiune a acestuia după care scade treptat. Folosindu-se o metoda de tip poligraf au fost obţinute schimbări de potenţial în raport cu încărcătura emoţională a cuvântului stimul457. Paralel cu reacţia electrodermică are loc o intensificare a activităţii glandelor sudoripare, indicatori ai stresului emoţional. Toate aceste corelaţii psihofiziologice şi comportamentale ale emoţiei pot fi întâlnite în cadrul practicii judiciare, mai specific în domeniul detectării comportamentului simulat, având rolul de indici indirecţi ai laturii afective care acompaniază persoana în tot ceea ce face. 456 Inbau T. E; Reid, J. E – Criminal Interrogation and confessions. Second edition, Baltimore, 1967, pag. 74-75 457 Butoi T. op. cit., pag. 41 268 GABRIEL ION OLTEANU MARIN RUIU 4.7 Tehnici şi mijloace de investigare a comportamentului simulat Încă din cele mai vechi timpuri ale existenţei, s-a constatat faptul că atunci când o persoana minte, au loc modificări psihofiziologice la nivelul organismului acesteia fiind descoperite şi perfecţionate diferite tehnici de detectare psihofiziologică a comportamentului simulat. La persoanele normale din punct de vedere psihofiziologic, comportamentul simulat este adeseori asociat cu trăirea unor stări emotive intense care se accentuează în momentul investigaţiei criminalistice. Cele mai frecvente reacţii psihofiziologice care au fost puse în evidenţă la subiecţii supuşi anchetei judiciare, ca urmare a unor comportamente infracţionale săvârşite şi care erau motivaţi pentru dezvoltarea unui comportament simulat, au fost: accelerarea ritmului cardiac, creşterea presiunii sanguine, apariţia fenomenelor vasodilatatorii şi vasoconstrictorii (hiperemie sau paloare), accelerarea şi sacadarea respiraţiei, dereglarea fonaţiei şi emisiunii de sunete, hiposalivaţia şi contractarea subită a muşchilor scheletici. Toate aceste reacţii neurovegetative, declanşate intern, sunt slab supuse unui control voluntar, fiind determinate de gradul de percepere a riscului de a fi detectat, rod al unei evaluări cognitive a situaţiei. Aceste reacţii sunt asociate cu un comportament manifest, cu valoare de identificare, pentru specialiştii din domeniul judiciar, a unei disonanţe între declaraţiile subiectului şi gradul de acord asupra lor. Din comportamentele externe relaţionate cu modificările neurofiziologice rezultă schimbări ale mimicii şi pantomimicii, blocarea bruscă a funcţiilor motorii, tremurul din voce, modificarea timpului de latenţă între perceperea întrebării şi furnizarea răspunsului. Manifestările prezentate anterior sunt elemente ale vieţii psihice şi comportamentale pe care orice persoană le experimentează de-a lungul vieţii, fie că a fost sau nu obiect al unei investigaţii criminalistice. Ele au fost puse în evidenţă prin diverse încercări practice şi experimentale de-a lungul timpului, însă ceea ce s-a obţinut sunt doar patternuri de posibile manifestări (comportamentale şi fiziologice), care diferă de la o persoană la alta datorită frecvenţei, intensităţii, duratei etc. În funcţie de modul în care sunt trăite şi exteriorizate aceste „comportamente” s-au creat diferite tehnici de control a sincerităţii. Cele mai cunoscute tehnici de investigare în acest domeniu sunt: • Metoda asociaţiei libere; • Metoda experienţei motrice; • Tehnici pentru suprimarea cenzurii conştiente; • Metoda detectării stresului emoţional în scris; • Metoda detectării stresului din voce; 269 TACTICĂ CRIMINALISTICĂ • Tehnica poligraf; • Potenţialele evocate ale creierului. Metoda asociaţiei libere – Ca tehnică de diagnosticare a comportamentului simulat, porneşte de la premisa că o anumită semnificaţie a cuvintelor-stimul, care se prezintă subiectului investigat, determină o activare la nivelul reţelelor semantice, exercitând o influenţă specifică asupra stării emoţionale a subiectului, respectiv asupra asociaţiilor pe care acesta le stabileşte ulterior. Există o serie de criterii care-şi fac simţită prezenţa în orientarea stabilirii asocierilor de idei legate de un cuvânt stimul. Astfel, dacă la cuvântul-stimul „mic” se răspunde prin cuvântul „mare”, iar la „alb” cu „negru”, se poate concluziona că asocierile făcute au la baza principiul contrastului458. Una dintre modalităţile acestei tehnici strâns legate de detectarea comportamentului simulat o reprezintă înregistrarea timpului de latenţă. Dacă viteza de reacţie verbală este diferită la cuvintele critice faţă de cele nesemnificative, dacă subiectul refuză răspunsul la unele cuvinte critice sau repetă, în lipsa altui cuvânt, răspunsuri verbale anterioare, atunci vinovăţia subiectului poate fi socotită dovedită459. Prin timpul de latenţă se înţelege perioada care se scurge de la emiterea unui stimul până la producerea reacţiei. În cadrul acestor tehnici intră şi proba Abrahamsen-Rassanof-Yung460, care utilizează tehnica asocierii de cuvinte însoţită de înregistrarea timpilor de răspuns, ca indicatori ai stărilor afective legate de evenimente pe care persoana, obiect al investigaţiei, vrea să le ascundă. Procedura constă în administrarea unei liste de cuvinte la care subiectul trebuie să găsească cuvinte asociate, într-un timp cât mai scurt. Lista este elaborată după o studiere detaliată a cazului şi cuprinde cuvinte „neutre”, respectiv „afectogene”, a căror semnificaţie este legată direct sau indirect de ceea ce subiectul încearcă să ascundă. Comparaţia între reacţiile la cele două tipuri de cuvinte (neutre sau afectogene) permite decelarea influenţei emotivităţii, determinată de perceperea riscului de a fi detectat, asupra tipului de răspuns oferit şi a timpului de reacţie, cunoscându-se că la stimulii neutri timpul de latenţă este constant, iar la cuvintele afectogene crescut461. Indicii care se urmăresc pentru a se putea pune în evidenţă tendinţa de simulare a subiectului sunt: 458 Ciofu l. op. cit. pag. 112 459 Ekman Paul, Friesen Wallace V. – Unmasking the face. A guide to recognizing emotions from clues. Englewood Cliffs, New Jersey: Prentice-Hall, 1975, pag.28-30 460 Bogdan T. – Probleme de psihologie judiciară, Editura $tiinţifică, Bucuresti, 1973, pag. 64-65 461 Butoi T. op. cit., pag. 68 270 GABRIEL ION OLTEANU MARIN RUIU • Repetarea cuvântului-stimul – necesară pentru a avea timp să elaboreze un alt tip de răspuns. • Latenţa răspunsului – variabilă în funcţie de subiect şi condiţionată de natura stimulilor. Este mai mare pentru cuvintele abstracte decât pentru cele concrete. Timpii de reacţie mai mari de patru secunde indică o încercare de simulare. • Asociaţia superficială – asociaţia intrinsecă, presupusă a fi cea cerută de către cuvântul stimul, este derogată uneia superficiale. Se presupune că subiectul, considerând că asociaţia ar fi prea expresivă, încearcă să o substituie uneia mai puţin incriminante. • Repetarea cuvintelor oferite ca răspuns – un cuvânt repetat de mai multe ori indică existenţa unei semnificaţii care trebuie verificată. • Modificarea sensului cuvântului iniţial – constă în oferirea unui răspuns pe care apoi încearcă să-l explice privit dintr-o altă perspectivă. În majoritatea cazurilor indicii prezentaţi anterior, apar strict legaţi de anumite cuvinte stimul, chiar şi la repetarea probei. Pentru a creşte eficienţa acestei tehnici se foloseşte în combinaţie cu alte tehnici (metoda experienţei motrice, hipnoza, poligraf etc.). Metoda experienţei motrice – Primele încercări legate de această metodă presupuneau înregistrarea reacţiilor fiziologice ale unui subiect care era investigat, folosindu-se tehnica asocierilor libere. S-a constatat că, cu cât încărcătura emoţională a cuvântului prezentat era mai mare, cu atât pe inscriptor apăreau reacţii vegetative (respiraţia, EEG) mai ample, iar fonograma răspunsului verbal prezenta o latenţă mărită462. Observându-se legătura, creată în timp, între un fenomen central, nemăsurabil direct şi un fenomen motor-periferic (presiuni digitale ritmate pe o membrană pneumatică), a fost elaborată metoda „experienţei motrice”. Aceasta tehnica a fost modificată şi îmbunătăţită – subiectul trebuia să-şi dubleze răspunsul verbal, la cuvântul stimul conţinut în listă, cu o reacţie motorie (apăsarea pe o clapă). În aceste condiţii subiectul îşi concentrează atenţia asupra mâinii cu care trebuie să îndeplinească sarcina, modificările care au loc la nivelul celeilalte mâini scăpând controlului conştient, fiind înregistrate. Înregistrarea unui tremur asociat cu o latenţă ridicată a răspunsului verbal reprezintă indiciul unei eventuale tentative de simulare. Tehnici pentru suprimarea cenzurii conştiente – Scopul acestor tehnici constă în suprimarea controlului conştient al declaraţiilor, astfel încât răspunsurile să fie automate, lipsite de influenţa controlului raţional voluntar. Tehnicile de acest gen îşi au 462 Ciofu I. op. cit. pag. 83 271 TACTICĂ CRIMINALISTICĂ originea în antichitate unde, cunoscându-se efectul alcoolului asupra stării de cunoştinţă şi a controlului voluntar, prizonierilor de război li se administra alcool pentru a se putea obţine de la aceştia informaţii care în stare normală nu ar fi fost furnizate. După studierea efectelor pe care le are hipnoza asupra stării de cunoştinţă, sa recurs la folosirea ei pentru detectarea comportamentului simulat. În 1905 Sanchez Herrera a utilizat pentru prima data hipnoza în practica judiciară. În urma experienţei acumulate acesta concluzionează că metoda nu poate fi generalizată, deoarece pe lângă un bun hipnotizator este nevoie şi de complezenţa celui care urmează să fie hipnotizat. Afirmaţiile lui Herrera se bazează numai pe experienţa sa şi pe un suport teoretic superficial, la acea vreme. Cercetările ulterioare au demonstrat existenţa a doua tipuri de tehnici de hipnotizare care pot fi utilizate în practica judiciară463: • una permisivă (maternă) – care presupune un mod „cald” de abordare a persoanei ce urmează a fi hipnotizată, complezenţa din partea acesteia, aderenţă la procedură etc.; • una agresivă (paternă) – care presupune ca subiectul să nu coopereze şi să nu dorească, implicit, să fie hipnotizat, bazându-se pe abilităţile hipnotizatorului şi având o modalitate specifică de abordare a persoanei. O persoană vinovată va fi motivată pentru a se împotrivi sau simula starea de transă în vederea eludării informaţiilor pe care acesta nu vrea să le mărturisească. Hipnoza ca tehnică de detectare a comportamentului simulat se aplică în prezent în domeniul criminalistic alături de investigaţiile cu ajutorul poligrafului. O alta metodă subsumată acestei categorii presupunea utilizarea unor substanţe psiho-farmaceutice ca eterul, morfina, preparate barbiturice etc. care aduc subiectul, căruia i se administrează, într-o stare de semi-conştienţă numita „automatism oniric”. În această stare cenzura conştientă este obnubilată, fără a se suprima complet capacitatea de exprimare sau de reacţie automată464. O astfel de tehnica este interzisă, considerându-se că ar reprezenta o gravă încălcare a dreptului de apărare a individului. Metoda detectării stresului emoţional în scris – Este o metodă prin care se înregistrează sub formă grafică modificările intervenite în scrisul unei persoane aflată într-o stare de tensiune psihică. Se înregistrează trei caracteristici ale scrisului: • timpul de latenţă; • durata scrierii răspunsului; • presiunea scrierii. 463 Udolf F. op. cit. pag. 186 464 Radu Nicolae – Dirijarea comportamentului uman, Edit. Albatros, Bucuresti, 1981, pag. 38 272 GABRIEL ION OLTEANU MARIN RUIU Încăperea în care se desfăşoară examinarea trebuie să fie izolată fonic, să asigure confortul necesar acestui gen de examinare, deoarece orice zgomot, orice intervenţie din afară influenţează negativ desfăşurarea, respectiv rezultatele testării465. Se recomandă utilizarea acestei tehnici în paralel cu testarea la poligraf, realizându-se o completare reciprocă a rezultatelor obţinute prin cele două metode. Metoda detectării stresului din voce – Datele oferite de literatura de specialitate demonstrează că printre indicatorii cei mai sensibili ai emoţiei se înscriu şi caracteristicile conturului, vitezei, amplitudinii frecvenţei tonului fundamental al vocii de-a lungul unei rostiri, ca urmare a modificărilor de ordin fiziologic în aducţia şi abducţia corzilor vocale466. Schimbările la nivelul frecvenţei tonului fundamental se instalează, de regulă, în spectrul neauzibil al vocii, domeniu care nu este în întregime controlat de conştiinţă. Detectorul de stres psihologic (Psychological Stress Evaluator - PSE), este un dispozitiv care permite evidenţierea stresului emoţional din voce, mai exact modulaţiile, inauzibile şi involuntare, de frecvenţă medie (FM) în registrul 8-12 Hz (8 -14 Hz, după alţi autori). Aceste modulaţii de frecvenţă, a căror intensitate şi pattern sunt invers proporţionale cu gradul de stres al vorbitorului, se presupun a fi rezultatul tremurului fiziologic care acompaniază contracţia voluntară a muşchilor striaţi implicaţi în vorbire. În timpul perioadei lipsite de stres, modulaţiile sunt sub controlul Sistemului Nervos Central (SNC). La apariţia stresului Sistemul Nervos Autonomic (SNA) devine dominant, având ca efect inhibiţia muşchilor fonatori cu repercusiuni la nivelul registrului FM. Aceasta inhibiţie, indicator al stresului emoţional, este evidenţiată de către detectorul de stres din voce, ca o caracteristică blocantă sau ca o formă de unda rectangulară. Tehnica poligraf – este una dintre cele mai performante tehnici folosite în domeniul detectării comportamentului simulat. Poligraful cunoscut empiric sub denumirea de „detector de minciuni” este un înregistrator ce preia modificările de tensiune arterială, puls, respiraţie, suplimentat cu un sistem pentru înregistrarea rezistentei electrodermice şi a micromişcărilor musculare. Poligraful nu înregistrează în mod direct minciuna, ci modificările fiziologice determinate de emoţiile care însoţesc comportamentul simulat. Înregistrarea potenţialelor evocate – În ultima perioadă se fac cercetări pentru detectarea comportamentului simulat şi prin alte tehnici. Astfel, tehnica de evidenţiere a potenţialelor evocate ale 465 Stancu E. op. cit. pag. 385 466 Ciopraga A. op. cit. pag. 343 273 TACTICĂ CRIMINALISTICĂ creierului, care necesită o aparatură foarte sofisticată, se bazează pe înregistrarea a două tipuri de potenţiale: P300 şi N400. Potenţialul evocat P300 apare automat la subiecţii simulanţi, ca urmare a catalogării stimulilor în relevanţi (incriminanţi) şi irelevanţi (neincriminanţi), catalogare raportată la cazul aflat în cercetare. În cazul subiecţilor sinceri potenţialul P300 nu apare deoarece aceştia nu realizează procesul de catalogare, toţi stimulii având aceeaşi valoare raportată la cazul aflat în investigaţie. Potenţialul N400 apare în momentul în care subiectul procesează informaţia falsă, incriminantă, pe care în mod explicit şi voluntar însă nu o recunoaşte ca fiind falsă sau incriminantă (simulează). Iniţial, s-a considerat ca această metoda poate avea o fidelitate mare deoarece potenţialele evocate ale creierului sunt greu de manipulat de către subiect, estimându-se că acestea vor deveni indicatori extrem de precişi ai simulării. Cercetările recente în domeniu au demonstrat că această metodă prezintă unele imperfecţiuni. Astfel, un subiect neimplicat în infracţiune, dar care deţine informaţii despre locul faptei (de exemplu, locuinţa victimei), în urma înregistrării potenţialelor evocate, acesta va prezenta indici similari cu cei ai autorului faptei. Rămâne ca cercetările în curs de desfăşurare să confirme validitatea şi impactul pragmatic ale potenţialelor evocate, prefigurându-se o coroborare cu parametrii tehnicii poligraf. 274 GABRIEL ION OLTEANU MARIN RUIU Capitolul 5 - RECONSTITUIREA 5.1 Reconstituirea – concept, trăsături, valoare probatorie Concept – Reconstituirea este o activitate procesual-penală care are ca obiectiv principal, verificarea şi precizarea unor date obţinute prin desfăşurarea altor activităţi de urmărire penală, în scopul aflării adevărului în procesul penal. Prin reconstituire se verifică dacă infracţiunea putea fi comisă în condiţiile şi circumstanţele stabilite cu ocazia cercetării la faţa locului, audierii învinuitului, inculpatului, părţii vătămate, martorilor oculari etc. Reconstituirea presupune reproducerea experimentală, integrală sau in parte a unor fapte şi împrejurări din timpul săvârşirii infracţiunii, pentru a constata dacă rezultatele acestora se coroborează cu celelalte probe administrate la dosarul cauzei. De exemplu, prin reconstituire se verifică dacă făptuitorul, potrivit declaraţiilor sale, avea deprinderile şi aptitudinile necesare escaladării unui balcon, falsificării unor documente ori dacă avea forţa şi resursele fizice necesare pentru a transporta de unul singur obiecte deosebit de voluminoase sau grele, pentru a imobiliza victima fără alt ajutor etc. În acelaşi timp, reconstituirea contribuie la explicarea mecanismului de formare a unor categorii de urme precum şi la demonstrarea faptelor simulate, cum ar fi de exemplu, ascunderea delapidării în furturi. În acest ultim caz, se demonstrează, de pildă, imposibilitatea trecerii unor bunuri prin spărturi ori deschizături de mici dimensiuni, absenţa nejustificată a unor urme care în mod firesc ar fi trebuit să apară în locuri situate pe direcţia din care a acţionat instrumentul cu care s-a spart geamul prin care s-a pătruns în încăpere etc. Potrivit prevederilor legale, organele de urmărire penală sau instanţa de judecată, dacă găsesc necesar pentru verificarea şi precizarea unor date, pot să procedeze la reconstituirea la faţa locului, în întregime sau în parte, a modului şi a condiţiilor în care a fost săvârşită fapta467. Din felul în care este reglementată reconstituirea în legislaţia noastră procesual penală, se desprinde concluzia că ea are un caracter facultativ atunci când faptele şi împrejurările cauzei sunt demonstrate în mod temeinic şi concret prin administrarea probelor 467 Cod Procedură Penală art. 130 275 TACTICĂ CRIMINALISTICĂ obţinute în cadrul celorlalte activităţi de urmărire penală. Atunci când ele au forţă probatorie insuficientă ori când nu au fost descoperite toate probele materiale legate de infracţiune, reconstituirea are, în opinia mea, un caracter obligatoriu. Astfel, reconstituirea care are ca obiect refacerea drumului parcurs de făptuitor pentru a se depărta de locul săvârşirii infracţiunii, este obligatorie dacă din declaraţiile sale, ale părţii vătămate sau martorilor oculari rezultă că pe acest traseu au fost ascunse, pierdute sau abandonate bunurile, valorile – produs al activităţii ilicite, instrumentele folosite la comiterea faptei şi orice alte obiecte care conţin sau poartă urmele infracţiunii. În astfel de situaţii, odată cu descoperirea noilor probe materiale, reconstituirea va fi urmată de cercetarea la faţa locului, rezultatele acesteia urmând a fi consemnate în cuprinsul aceluiaşi proces-verbal. Trebuie observat că din redactarea textului de lege s-ar putea trage concluzia că reconstituirea se efectuează numai la faţa locului. O astfel de interpretare este restrictivă şi nesatisfăcătoare, deoarece la anumite infracţiuni există fapte şi împrejurări pentru a căror reconstituire nu este necesară prezenţa făptuitorului la faţa locului, fiind suficient ca acestuia să i se asigure instrumentele şi mijloacele de care s-a folosit în realizarea acţiunilor sale. Astfel, în cazul contrafacerii unor acte de studii, mijloace de plată, reconstituirea se poate face şi în alt loc decât cel al săvârşirii infracţiunii, deoarece locul comiterii nu are absolut nici o relevanţă în privinţa aptitudinilor făptuitorului de a contraface respectivele documente. În ceea ce priveşte terminologia utilizată pentru a desemna activităţile care se desfăşoară în scopul verificării modului şi condiţiilor în care a fost săvârşită fapta, literatura de specialitate recomandă folosirea unitară a termenului de reconstituire şi renunţarea la unele sintagme, exprimate în afara prevederilor Codului de procedură penală, cum sunt experimentul judiciar sau conducerea în teren. În anumite genuri de infracţiuni, termenul de experiment judiciar reprezintă procedeul prin care se realizează reconstituirea, modalitatea prin care se reproduc acţiunile întreprinse de făptuitor468. De exemplu, se recurge la experiment judiciar, ca procedeu de efectuare a reconstituirii, atunci când se verifică posibilităţile spargerii unei case de bani cu ajutorul unor cleşti, dălţi, ciocane pe care învinuitul sau inculpatul pretinde că le-a folosit în momentul comiterii faptei. Reconstituirea poate fi definită ca o activitate procesual-penală desfăşurată în conformitate cu regulile elaborate de tactica criminalistică, ce constă în reproducerea experimentală a 468N.A. – Experimentul reprezintă în acelaşi timp o metodă de cercetare aplicată şi în cazul expertizelor balistico-judiciare când se impune efectuarea de trageri experimentale. 276 GABRIEL ION OLTEANU MARIN RUIU împrejurărilor în care a fost săvârşită infracţiunea sau orice fapt care prezintă importanţă în cauză, pentru a stabili dacă fapta a avut ori putea să aibă loc în condiţiile date Trăsături caracteristice a. Reconstituirea presupune reproducerea artificială a unor fapte, împrejurări, fenomene care s-au manifestat în timpul săvârşirii infracţiunii. Pot fi reproduse numai acele fapte, acţiuni sau fenomene care nu aduc atingere vieţii, integrităţii fizice, sănătăţii sau demnităţii persoanei ori care nu cauzează pagube avutului public sau privat. Este interzisă reproducerea unor acţiuni cu urmări socialmente periculoase s-au care ar conduce la săvârşirea de noi infracţiuni. În funcţie de natura infracţiunii săvârşite şi urmările acesteia precum şi în raport cu datele care urmează a fi verificate sau precizate din dosar, pot fi reproduse toate împrejurările infracţiunii, numai o parte din acestea sau chiar fapte izolate dacă sunt de natură să contribuie la clarificarea unor aspecte importante pentru aflarea adevărului. b. Reconstituirea are caracter probatoriu, pentru că prin reproducerea artificială a stărilor de fapt şi împrejurărilor specifice infracţiunii, se verifică posibilitatea dacă aceasta putea să aibă sau nu loc în condiţiile pe care le-a relevat ancheta până la un moment dat. Prin reconstituire, sunt confirmate sau infirmate probele îndoielnice, precum şi orice alte date sau indicii de natură să contribuie la dovedirea existenţei infracţiunii şi a vinovăţiei făptuitorului. Pe de altă parte, reconstituirea se poate solda cu descoperirea unor noi mijloace de probă ‚ (de cele mai multe ori) care, coroborate cu celelalte probe şi mijloace de probă existente la dosar, contribuie la întărirea convingerii intime a organului judiciar cu privire la modalităţile şi împrejurările în care infracţiunea a fost săvârşită. c. Reconstituirea asigură percepţia nemijlocită de către organul judiciar a împrejurărilor în care martorii au luat cunoştinţă despre acţiunile întreprinse de făptuitor, victimă ori alte persoane prezente la locul săvârşirii infracţiunii. Aşa este, de exemplu, reconstituirea care are ca obiect verificarea posibilităţilor de a vedea sau de a auzi, situaţie în care organul de urmărire penală sau instanţa de judecată constată în mod, nemijlocit existenţa unor factori obiectivi de natura să influenţeze procesul de percepţie senzorială a martorilor (distanţa de la care se face percepţia, prezenţa unor obstacole care împiedică vederea, a unor surse de poluare fonică etc.). Fiind prezent la locul reconstituirii, organul judiciar are totodată posibilitatea să verifice dacă acţiunile făptuitorului sau victimei puteau sau nu să conducă la apariţia unor urme materiale, să-şi explice mecanismul de formare, natura şi numărul lor, modul 277 TACTICĂ CRIMINALISTICĂ de amplasare pe suprafaţa obiectelor sau în locurile în care au fost descoperite etc. Datele desprinse cu această ocazie servesc la verificarea probelor obţinute prin desfăşurarea cercetării la faţa locului, audierea de persoane, etc. d. Rezultatele acţiunilor care se reconstituie sunt asemănătoare, dar nu identice cu cele ale acţiunilor din timpul comiterii infracţiunilor. Acest lucru trebuie avut în vedere la explicare pe baze ştiinţifice a deosebirilor care vor apărea atunci când se confruntă probele obţinute prin reconstituire cu celelalte probe administrate la dosarul cauzei Valoarea probatorie a reconstituirii – Ca şi în cazul celorlalte mijloace de probă, legea nu atribuie reconstituirii o forţă juridică superioară, fiind necesar ca datele obţinute să fie apreciate şi administrate în concordanţă cu celelalte probe aflate la dosar. Frecvenţa cu care se apelează la reconstituire în instrumentarea cauzelor penale se explică prin faptul că pe de o parte ea constituie un important mijloc de verificare a probelor care conturează elementele constitutive ale infracţiunii, iar pe de altă parte este o modalitate de obţinere a unor noi probe. În condiţiile în care fapte a fost comisă de un singur autor şi în absenţa martorilor oculari, reconstituirea reprezintă deseori singurul şi cel mai important mijloc de verificare a materialului probator existent la dosarul cauzei. Alteori, reconstituirea demonstrează temeinicia declaraţiilor învinuitului sau inculpatului, care încearcă să ascundă activitatea altor participanţi la săvârşirea infracţiunii scoţând în evidenţă faptul că acţiunile ilicite nu puteau fi comise decât cu ajutorul a doua sau mai multe persoane. Se poate concluziona că reconstituirea îndeplineşte următoarele funcţii: - verificarea şi precizarea probelor privind existenţa infracţiunii, modalităţile de comitere a acesteia şi ilustrarea rezultatelor la care se ajunge prin reproducerea artificială a împrejurărilor şi acţiunilor respective şi se verifică nu numai declaraţiile persoanelor audiate în cauză ci şi probele obţinute cu ocazia cercetării la faţa locului, confruntării, prezentării pentru recunoaştere, efectuării constatărilor tehnico-ştiinţifice şi expertizelor criminalistice. - confirmarea sau infirmarea versiunilor elaborate în cauză cu privire la activitatea ilicită a făptuitorului, circumstanţele în care a acţionat, existenţa altor participanţi la săvârşirea infracţiunii etc. - obţinerea de noi probe, în special prin reconstituirea drumului parcurs de făptuitor pentru a ajunge în locul faptei ori a se depărta de acesta. Astfel, într-un omor, în timpul reconstituirii, învinuitului i s-a cerut să indice şi să se deplaseze pe partea de munte pe care s-a deplasat după ce lovise victima cu un obiect 278 GABRIEL ION OLTEANU MARIN RUIU contondent. Scotocindu-se terenul de pe ambele margini ale potecii, a fost descoperită o bâtă de lemn pe care se aflau mai multe urme de sânge aparţinând victimei, precum şi urme papilare provenind de la învinuit. Totodată bâte prezenta patru zone în care coaja era exfoliată. Comparându-se aceste zone cu fragmentele de coajă de lemn găsite în apropierea cadavrului, s-a constatat că ele au format corp comun, ceea ce a probat în mod indubitabil vinovăţia persoanei suspectate. 5.2 Felurile reconstituirii În funcţie de particularităţile fiecărei cauze, forţa probatorie a datelor administrate şi obiectul reconstituirii, practica judiciară consacră următoarele categorii de reconstituiri: a. Reconstituirea efectuată pentru verificarea declaraţiilor învinuitului sau inculpatului Acest gen de reconstituire vizează verificarea posibilităţilor de săvârşire a infracţiunilor în contextul stărilor de fapt şi împrejurărilor existente la locul în care s-a desfăşurat activitatea ilicită. De regulă, se reproduc în mod artificial, în condiţii similare celor din momentul săvârşirii infracţiunii, acţiunile întreprinse de învinuit sau inculpat pentru a pătrunde sau ieşi dintr-un anumit loc, pentru transportarea bunurilor – produs al activităţii ilicite. Astfel de reconstituiri au, de exemplu, ca rezultat verificarea modului în care învinuitul a escaladat un gard, un zid, balcon etc.; a modului în care au fost scoase anumite obiecte prin deschizături, spărturi sau orificii de diferite forme şi dimensiuni. Tot în această categorie sunt incluse reconstituirile prin care se verifică dacă anumite acţiuni creează urme de natura celor descoperite în locul săvârşirii infracţiunii. Acest gen de reconstituire este eficient în demonstrarea faptelor simulate, în care se încearcă ascunderea altor infracţiuni cu ajutorul unor aparenţe create artificial pentru a canaliza cercetările pe o direcţie greşită. În momentul înscenării, făptuitorul nu acordă atenţia cuvenită detaliilor referitoare la toate categoriile de urme care în mod inevitabil trebuiau să însoţească acţiunile sale ori cele referitoare la modul de dispunere a urmelor. De exemplu, atunci când se încearcă înscenarea unui furt prin spargerea şi escaladarea geamului, pentru a ascunde o infracţiune de delapidare, majoritatea cioburilor de geam sunt descoperite în exterior şi nu în interior, aşa cum ar fi fost firesc. Pentru a verifica dacă furtul putea să fie comis în condiţiile stabilite cu ocazia cercetării la faţa locului, la reconstituire se va proceda la spargerea geamului atât din exterior cât şi din interior, urmărindu-se modul de dispunere a cioburilor de geam. Cu acest prilej se constată că numai atunci când geamul este spart din interior spre exterior, cioburile de geam vor fi dispuse în felul în care au fost găsite la locul 279 TACTICĂ CRIMINALISTICĂ fapte. Această stare de fapt va demonstra învinuitului că furtul nu putea fi comis în împrejurările pe care le-a evidenţiat investigarea criminalistică a locului săvârşirii infracţiunii. În plus, în timpul acţiunilor care se reconstituie se poate demonstra că acestea, contrar celor constatate cu ocazia cercetării la faţa locului, trebuiau să conducă şi la apariţia altor urme, cum ar fi de exemplu, urmele de încălţăminte pe solul moale sau acoperit cu zăpadă din apropierea geamului spart, ştergerea prafului de pe blatul interior al ferestrei etc. Totodată, aşa cum s-a mai precizat, prin reconstituire se verifică dacă învinuitul sau inculpatul prezintă deprinderile, aptitudinile şi cunoştinţele necesare efectuării unui anumit gen de acţiuni. b. Reconstituirea efectuată în vederea verificării declaraţiilor martorilor şi persoanei vătămate Prin reconstituire se verifică fidelitatea martorilor, faptele şi împrejurările cauzei în condiţiile de loc, vizibilitate, meteorologice existente în momentul săvârşirii infracţiunii. Pentru că în procesul de percepţie senzorială rolul determinant revine văzului şi auzului, în practica judiciară se efectuează de regulă reconstituiri pentru verificarea condiţiilor în care s-a făcut percepţia vizuală sau auditivă. Asemenea reconstituiri sunt concludente în cazul mărturiilor mincinoase sau plângerilor tendenţioase, când prin reproducerile care se realizează se demonstrează imposibilitatea perceperii ori fixării fidele în memorie a faptelor şi fenomenelor în condiţiile date sau dimpotrivă, posibilitatea de a vedea acţiunile ilicite a făptuitorului ori de a auzi zgomotele din timpul săvârşirii infracţiunii. Când se verifică posibilităţile de percepţie vizuală, la efectuarea reconstituirii se au în vedere: - calitatea şi starea de sănătate a ochilor; - condiţiile de vizibilitate din locul în care s-a săvârşit fapta şi cele din locul în care s-a făcut percepţia (lumină naturală sau artificială, intensitatea, componenţă spectrală şi distribuţia luminii, factorii meteorologici care s-au manifestat în momentul percepţiei, atmosferă impurificată etc.); - durata percepţiei – aceasta este influenţată de viteza în care s-a derulat faptul ilicit ori cu care s-a deplasat făptuitorul sau martorul; - configuraţia terenului din care s-a făcut percepţia şi elementele de vegetaţie existent în acesta; - formele, dimensiunile şi culoarea obiectelor percepute; - distanţa de la care s-a făcut percepţia – cu cât acesta este mai mare, cu atât exactitatea percepţiei este mai redusă şi invers. Reconstituirea care are ca obiect stabilirea posibilităţilor de observare se impune atât pentru verificarea mărturiilor nesincere, 280 GABRIEL ION OLTEANU MARIN RUIU cât şi a celor sincere, atunci când pe timpul percepţiei au acţionat unul sau mai mulţi factori din categoria celor amintiţi. Când se verifică posibilităţile de percepţie auditivă, la efectuarea reconstituirii se au în vedere: - posibilitatea ca acţiunile ilicite ale făptuitorului ori că acţiunile de apărare ale victimei au fost însoţite de producerea unor zgomote (zgomotul produs de instrumentele folosite de făptuitor, strigătele de ajutor ale victimei, dialogul dintre victimă şi făptuitor); - acuitatea auzului şi starea de sănătate a organelor de simţ; - distanţa de la care s-a făcut percepţia; - sursa, intensitatea şi direcţia de propagare a zgomotelor care au însoţit săvârşirea infracţiunii; - prezenţa sau absenţa unor surse de poluare fonică ce ar fi putut diminua sau favoriza fidelitatea percepţiei; - direcţia şi intensitatea vântului; - preocupările persoanei în momentul percepţiei (acuitatea percepţiei este diminuată dacă, de exemplu, martorul ascultă muzică, vorbeşte la telefon). În timpul reconstituirii se recomandă ca zgomotele să fie reproduse chiar de obiectele folosite la comiterea faptei sau când acest lucru nu este posibil, de obiecte similare. Reconstituirea prin care se verifică declaraţiile martorului prezintă avantajul reactivării procesului memorial şi al stabilirii ordinii cronologice de derulare în timp a unor acte469. c. Reconstituirea efectuată pentru verificarea aptitudinilor şi deprinderilor învinuitului sau inculpatului de a întreprinde anumit acţiuni, asemănătoare cu cele a faptelor pentru care este cercetat. Acest gen de reconstituire se impune ori de câte ori, pentru obţinerea produsului activităţii ilicite, sunt necesare cunoştinţe de specialitate precum şi însuşiri, priceperi şi îndemânări practice care condiţionează reuşita acţiunilor întreprinse de făptuitor. Aşa este, de exemplu, reconstituirea prin care se verifică deprinderile şi priceperile necesare falsificării unor opere de artă, titluri de valoare, înscrisuri oficiale, bancnote etc. În cursul reconstituirii, învinuitului i se cere să execute, experimental, în totalitate sau în parte, acţiunile pe care afirmă că le-a întreprins cu ocazia săvârşirii infracţiunii. O astfel de reconstituire permite, nu numai verificarea declaraţiilor învinuitului, ci şi a versiunilor cu privire la făptuitori, atunci când se constată că învinuitul nu poate obţine un produs asemănător celui obţinut prin săvârşirea infracţiunii. În astfel de situaţii, organul judiciar va proceda la audierea învinuitului în legătură cu participanţii la infracţiune, efectuarea de percheziţii, confruntării şi 469 E. Stancu, op. cit., pag.504. 281 TACTICĂ CRIMINALISTICĂ chiar a unor noi reconstituiri, atunci când cercetările se vor extinde asupra altor persoane. 5.3 Pregătirea reconstituirii Reconstituirea poate fi efectuată atât în faza de urmărire penală cât şi în faza de judecată, după începerea cercetării judecătoreşti, atunci când verificarea sau precizarea unor date relevante pentru aflarea adevărului, nu este posibilă prin administrarea altor mijloace de probă. Momentul dispunerii reconstituirii depinde de particularităţile fiecărei cauze şi scopul urmărit prin această activitate. Astfel, dacă reconstituirea vizează obţinerea de noi probe, aceasta va fi efectuată la începutul urmăririi penale, imediat după ascultarea învinuitului, dacă din declaraţiile acestuia rezultă că pot fi descoperite alte urme sau probe materiale a căror ridicare trebuie să se facă în regim de urgenţă pentru a evita degradarea sau distrugerea lor. Alteori, când, de exemplu, contrazicerile dintre declaraţiile martorilor nu au putut fi înlăturate prin intermediul confruntărilor, iar datele cu privire la care există contraziceri sunt esenţiale pentru soluţionarea cauzei, reconstituirea se va efectua la sfârşitul urmăririi penale. Organul de urmărire penală dispune reconstituirea prin rezoluţie motivată iar instanţa de judecată prin încheiere. Pentru a asigura eficienţa activităţilor care se reconstituie şi atingerea scopului urmărit, organul judiciar desfăşoară următoarele activităţi pregătitoare: a) Stabilirea oportunităţii reconstituirii; b) Determinarea scopului reconstituirii; c) Stabilirea participanţilor la reconstituire şi a sarcinilor ce le revin; d) Asigurarea tehnico-materială; e) Reamenajarea locului săvârşirii infracţiunii, atunci când verificarea sau precizarea datelor din dosarul cauzei nu este posibilă decât prin refacerea ambianţei din locul în care s-a derulat activitatea ilicită; f) Întocmirea planului de reconstituire. a. Stabilirea oportunităţii reconstituirii În cadrul acestei activităţi pregătitoare se vor studia materialele din dosarul cauzei pentru a stabili dacă probatoriul administrat până în acel moment conţine date importante pentru aflarea adevărului dar care sunt insuficient clarificate şi dacă pentru verificarea ori precizarea lor au fost întreprinse toate celelalte activităţi de urmărire penală care au un grad de complexitate mai redus. 282 GABRIEL ION OLTEANU MARIN RUIU Totodată, prin examinarea declaraţiilor învinuitului sau inculpatului, părţii vătămate şi martorilor oculari, se va stabili dacă, prin efectuarea reconstituirii, este posibilă descoperirea unor noi probe. În acest fel, se evită dispunerea unui act inutil470, fără relevanţă pentru cauză. b. Determinarea scopului reconstituirii Pregătirea reconstituirii implică în mod necesar reprezentarea exactă a scopului urmărit, adică stabilirea activităţilor, împrejurărilor care urmează a fi reproduse. În unele cauze penale, înainte de efectuarea reconstituirii care are ca obiect verificarea declaraţiilor învinuitului/inculpatului ori martorului de rea-credinţă se recomandă reaudierea acestora, întrucât este posibil să revină asupra declaraţiilor făcute şi să se obţină date care facă reconstituirea inutilă. Aşa este, spre exemplu, situaţia în care învinuitul revine asupra declaraţiilor anterioare, recunoscând că a stimulat furtul pentru a ascunde o lipsă în gestiune471. La stabilirea scopului reconstituirii se are în vedere că este interzisă reproducerea acelor acţiuni, stări de fapt sau împrejurări care ar pune în pericol viaţa, integritatea fizică, demnitatea sau onoarea persoanei. Este, de exemplu, de neconceput reproducerea experimentală a unor explozii, incendii, a actelor sexuale din timpul violului, a luptei dintre agresor şi victimă etc. Cu toate acestea nu trebuie omisă necesitatea efectuării unor reconstituiri care au ca obiect verificarea posibilităţilor martorilor oculari de a auzi zgomote sau de a vede scene din timpul săvârşirii infracţiunii. De asemenea, nu pot fi reconstituite acţiunile care ar pricinui pagube avutului public sau privat, cele care ar aduce atingere siguranţei statului precum şi cultului datorat morţilor. c. Stabilirea numărului participanţilor la reconstituire şi a sarcinilor ce le revin Numărul participanţilor la reconstituire diferă de la cauză la alta în raport cu natura activităţilor care se verifică experimental, condiţiile concrete şi particularităţile locului în care se efectuează. La reconstituire participă în mod obligatoriu organul judiciar, persoana ale cărei declaraţii se verifică, apărătorul ales sau desemnat din oficiu când învinuitul/ inculpatul solicită asistenţă juridică sau este minor, interpretul, dacă este cazul, şi martorii asistenţi472. 470 E. Stancu, op.cit., pag.505. 471 Idem. 472 N.A. – Participarea martorilor asistenţi este obligatorie, afară de cazul când nu este posibil, întrucât prezenţa lor garantează obiectivitatea şi exactitatea rezultatelor reconstituirii, eliminând totodată posibilitatea formării ulterioare a unor obiecţii cu privire la modul de desfăşurare a acesteia. 283 TACTICĂ CRIMINALISTICĂ Pe lângă aceste persoane, la reconstituire pot participa şi specialişti din diverse domenii de activitate, ori celelalte părţi din proces, organul judiciar având latitudinea să hotărască dacă prezenţa acestora este sau nu necesară. De exemplu, se apelează la serviciul unor specialişti sau experţi numai în cazul în care se produc activităţi cu conţinut ştiinţific, tehnic, artistic etc., cunoştinţele lor fiind necesare atât pentru pregătirea şi efectuarea reconstituirii, cât şi pentru fixarea rezultatelor acestei activităţi. În mod asemănător, atunci când se reconstituie acţiunile ilicite ale învinuitului, prezenţa părţii vătămate este necesară numai în măsura în care acesta, prin explicaţiile pe care le da cu privire la situaţia existentă în locul faptei înainte de săvârşirea infracţiunii poate contribui la reamenajarea locului în care se desfăşoară reconstituirea. Dacă învinuitul/ inculpatul nu recunoaşte faptele şi învinuirea care i se aduc, nu poate fi obligat să participe la reconstituire. Organul judiciar este cel care stabileşte numărul, întinderea şi succesiunea activităţilor ori împrejurărilor care urmează a fi produse experimental, precum şi atribuţiile care revin fiecărui participant la reconstituire. El are obligaţia să aducă la cunoştinţa participanţilor sarcinile pe care le au de îndeplinit şi să le atragă totodată atenţia cu privire la necesitatea păstrării secretului activităţilor întreprinse şi a rezultatelor obţinute, dacă în cursul reconstituirii au luat la cunoştinţă despre unele date care constituie secret de stat. d. Asigurarea tehnico-materială O etapă obligatorie care precede efectuarea propriu-zisă a reconstituirii o reprezintă pregătirea mijloacelor materiale de probă ori a obiectelor care se vor folosi pe parcursul acestei activităţi, a materialelor necesare prevenirii unor accidente473, a aparaturii destinate fixării rezultatelor obţinute şi a mijloacelor tehnice pentru asigurarea schimbului de informaţii între membrii echipei. În ceea ce priveşte mijloacele materiale de probă care se vor folosi pentru reproducerea faptelor şi împrejurărilor care se verifică, practica judiciară recomandă ca la reconstituire să fie întrebuinţate obiectele, instrumentele folosite la săvârşirea infracţiunii, precum şi cele care sunt produsul activităţii ilicite. Această regulă trebuie respectată mai ales dacă prin reconstituire se verifică deprinderile învinuitului în mânuirea instrumentelor care au folosit la comiterea faptei, ori posibilitatea de a transporta, fără ajutorul unor complici, bunuri sau valori cu volum sau greutate considerabil. În lipsa lor se vor folosi obiecte de acelaşi tip sau imitaţii ale acestora, dacă 473 N.A. – În funcţie de conţinutul activităţilor pe care le va executa învinuitul şi riscurile la care poate fi expus, vor fi procurate centuri de siguranţă, frânghii, căşti de protecţie etc. 284 GABRIEL ION OLTEANU MARIN RUIU înlocuirea lor nu influenţează rezultatele activităţilor care se reconstituie. Nu se vor folosi în cursul reconstituirii acele obiecte sau instrumente (cuţite, topoare, bâte sau alte obiecte contondente, arme de foc şi muniţie aferentă etc.) care ar putea pune în pericol siguranţa participanţilor la această activitate. Acestea vor fi înlocuite cu obiecte confecţionate din materiale inofensive: carton, plastic, asemănătoare cu forma, mărimea şi culoarea celor originale. e. Reamenajarea locului reconstituirii şi alegerea momentului de efectuare a acesteia În marea majoritate a infracţiunilor, reconstituirea se efectuează la locul în care s-a derulat activitatea ilicită ori în cel în care a fost descoperite urmările acesteia. După cum s-a mai precizat, fac excepţie cauzele în care prin reconstituire se verifică aptitudinile învinuitului/ inculpatului de a executa anumite activităţi cu conţinut tehnic, ştiinţific sau artistic, când schimbarea locului nu influenţează rezultatele la care se ajunge. Una din activităţile pregătitoare de care depind, în mare măsură, exactitatea şi obiectivitatea rezultatelor reconstituirii o reprezintă reamenajarea locului în care urmează să fie reproduse experimental faptele şi împrejurările ce trebuie verificate. Locul reconstituirii trebuie amenajat potrivit declaraţiilor învinuitului-inculpatului, părţii vătămate şi martorilor oculari, astfel încât să se creeze aceleaşi condiţii sau condiţii cât mai apropiate de cele existente în momentul săvârşirii infracţiunii, fără ca prin acesta să se producă noi pagube materiale. Reconstituirea se efectuează în mod obligatoriu la locul săvârşirii infracţiunii atunci când se verifică împrejurări cum sunt posibilitatea de a vedea, alerga, urca, de a întoarce o maşina ş.a.m.d. în condiţiile unui teren îngust cu diferenţe mari de nivel, desfundat, acoperit cu elemente de vegetaţie etc. În schimb se interzice reconstituirea chiar la locul în care s-a desfăşurat activitatea ilicită, dacă prin acţiunile care urmează să fie reproduse s-ar crea o stare de pericol pentru persoanele care în mod inevitabil se găsesc în acel loc. De exemplu, nu pot fi efectuate experimente cu arme de foc într-un loc public, pentru a verifica împrejurările în care s-a efectuat tragerea sau efectele distructive ale proiectilului asupra obiectului în care s-a tras. Dacă efectuarea experimentului este totuşi necesară, el poate avea loc în poligoane sau laboratoare special amenajate. În funcţie de faptele şi împrejurările care se verifică se va alege şi momentul de începere a reconstituirii, avându-se în vedere că anotimpul, condiţiile atmosferice, intervalul de timp înăuntrul căruia s-a săvârşit infracţiunea şi chiar zona geografică influenţează percepţia vizuală sau auditivă. Atunci când condiţiile de anotimp sau atmosferice nu pot fi îndeplinite, intervalul de timp în care se efectuează reconstituirea 285 TACTICĂ CRIMINALISTICĂ trebuie ales în aşa fel încât să asigure condiţii de luminozitate cât mai apropiate de momentul săvârşirii infracţiunii. În acest sens se va avea în vedere că lumina diurnă activează pe o perioada de timp mult mai scurtă pe timpul iernii, comparativ cu vara, şi prin urmare regula potrivit căreia reconstituirea se efectuează între orele în care s-a săvârşit infracţiunea nu poate fi respectată întotdeauna, întrucât nu pot fi asigurate aceleaşi condiţii de lumină. Necesitatea îndeplinirii condiţiilor de timp este dictată şi de faptul că noaptea posibilităţile de audiţie sunt mult mai bune, iar vizibilitatea mai redusă, aceasta din urmă variind după cum cerul este sau nu acoperit şi după faza în care se află luna (lună noua, luna plină)474. Condiţiile de vizibilitate reprezintă unul din factorii de mediu care influenţează fidelitatea percepţiei vizuale şi de aceea atunci când prin reconstituire se verifică dacă aceasta a fost sau nu posibilă, trebuie asigurată aceeaşi iluminare ca cea care a existat în momentul săvârşirii infracţiunii. În funcţie de particularităţile fiecărei cauze în parte, reconstituirea se va efectua pe timp de noapte – în prezenţa unor surse de lumină artificială – ori la diferite ore din zi, în condiţii de cer senin, noros sau atmosferă impurificata (praf, ceaţă, fum etc.). Când reconstituirea se efectuează pe timp de noapte se vor folosi pe cât posibil surse de lumină artificială de acelaşi tip (în absenţa celor originale), ţinându-se cont de numărul lor, calitatea şi intensitatea luminii pe care o radiază, întrucât acestea influenţează atât distanţa până la care se face percepţia, cât şi culoarea obiectelor percepute ori a unor semnalmente ale făptuitorului (culoarea ochilor, părului, pigmentaţia pielii etc.). Percepţia culorilor este de cele mai multe ori eronată atunci când locul săvârşirii infracţiunii este iluminat cu neon sau diverse reclame multicolore ori fluorescente, care funcţionează în mod continuu ori intermitent etc. Toate aceste împrejurări prezintă importanţă în cazul în care prin reconstituire se verifică dacă semnalmentele făptuitorului ori caracteristicile pieselor de vestimentaţie şi ale obiectelor folosite de acesta au fost percepute în mod exact de partea vătămata sau martorul ocular şi prin urmare dacă pot fi folosite la o eventuală prezentare pentru recunoaştere. În pregătirea reconstituirii trebuie avute de asemenea în vedere condiţiile atmosferice din timpul săvârşirii infracţiunii, acestea putând constitui un factor favorizator sau perturbator pentru procesul de percepţie vizuală sau auditivă. Comparativ cu percepţia care a avut loc în condiţiile unui cer senin şi a unei atmosfere purificate, cea care se face în condiţii de ploaie torenţiala, ninsoare abundentă, furtună de zăpadă, ceaţă etc. este mult 474 E.Stancu, op.cit., pag.506. 286 GABRIEL ION OLTEANU MARIN RUIU diminuată, uneori redusă la zero. Cu toate acestea, nu trebuie omisă posibilitatea perceperii unor stări de fapt sau împrejurări la lumina produsă de fulgere.475 Vântul favorizează uneori audibilitatea sau alteori o îngreunează, în funcţie de direcţia din care bate, în timp ce zgomotele furtunii şi ale tunetelor acoperă orice alt sunet. De regulă condiţiile atmosferice din momentul efectuării reconstituirii diferă de cele care s-au manifestat în timpul săvârşirii infracţiunii, însă atunci când este posibil, pe baza informaţiilor obţinute de la ANM, reconstituirea va fi planificată într-una din zilele în care se prognozează apariţia unor fenomene meteorologice asemănătoare. Atunci când percepţia auditivă s-a făcut în condiţiile unor zgomote de fond care au însoţit acţiunile ilicite ale făptuitorului, iar acestea puteau influenţa calitatea şi cantitatea informaţiilor acustice receptate de martor sau partea vătămată, la reconstituire se vor lua măsurile care se impun pentru reproducerea lor (zgomot de stradă circulată, hale industriale, cariere de piatră, şantiere etc.). Condiţiile de vizibilitate sau audibilitate nu prezintă importanţă atunci când prin reconstituire se verifică posibilitatea trecerii unor obiecte prin deschizături, spărturi, orificii etc. f. Întocmirea planului de reconstituire Activităţile de pregătire se consemnează într-un plan de reconstituire care trebuie să cuprindă476: - data şi locul reconstituirii; - scopul reconstituirii; - modul de desfăşurare - activităţile desfăşurate, ordinea lor şi persoanele care le vor desfăşura; - participanţii la reconstituire: organul judiciar şi sarcinile ce revin fiecărui lucrător cooptat, învinuitul/inculpatul, martorii oculari şi cei asistenţi, partea vătămată, specialiştii etc. - mijloacele de probă sau obiectele care vor fi folosite pentru reproducerea împrejurărilor ce se verifică; - aparatura tehnică pentru fixarea rezultatelor reconstituirii, mijloacele de comunicare între membrii echipei şi mijloacele de transport; - măsurile de pază luate la locul reconstituirii; - materialele pentru asigurarea învinuitului/inculpatului, atunci când reconstituirea se efectuează în condiţii de risc; - locul şi data la care se va face instructajul participanţilor la reconstituire. Locul principal în efectuarea reconstituirii îl ocupă organul judiciar care instrumentează cauza. Tot acesta stabileşte 475 Idem, pag.506. 476 C. Aioniţoaie,V. Bercheşan…, op. cit., pag.264. 287 TACTICĂ CRIMINALISTICĂ necesitatea,scopul efectuării reconstituirii şi conduce activităţile ce vor fi executate cu acest prilej. De asemenea materializează ,apreciază şi foloseşte pe parcursul cercetărilor, rezultatele obţinute pe parcursul efectuării reconstituirii. Este facultativă prezenţa părţilor la reconstituire ceea ce conduce la ideea că neprezentarea acestora nu impietează asupra rezultatelor reconstituirii. Apărătorul poate de asemenea să asiste la efectuarea acestei activităţi, iar absenţa acestuia nu impietează asupra rezultatelor reconstituirii dacă se face dovada că acesta a fost încunoştinţat,cu privire la data şi ora fixate pentru desfăşurarea acestei activităţi. La reconstituire participă persoanele care au luat parte la producerea evenimentului dar şi autorii unor declaraţii care se verifică. Martorilor asistenţi li se asigură posibilitatea de a constata modul în care se efectuează activităţile şi rezultatul acestora. Martorii trebuie să aibă un rol activ în derularea acestei activităţi şi de aceea trebuie alese din rândul persoanelor cu un anumit grad de pregătire,tocmai pentru a putea să facă anumite observaţii dacă e cazul ori să vină cu anumite precizări ori completări cu privire la modul în care s-a desfăşurat reconstituirea s-au modul în care au fost consemnate în procesul-verbal datele obţinute. Participarea învinuitului sau inculpatului la reconstituire nu este obligatorie doar dacă urmează să fie verificate afirmaţiile din propriile lui declaraţii şi nu poate fi obligat să participe la această activitate atunci când susţine nevinovăţia sa. De asemenea precizăm faptul că la reconstituire pot participa martorii oculari la producerea evenimentului precum şi persoana ori partea vătămată care au rolul de a sprijini organul judiciar în reamenajarea locului faptei şi a acorda sprijin prin anumite explicaţii pe care le-au reţinut din timpul desfăşurării activităţilor ilicite. În situaţia în care prin efectuarea reconstituirii, se urmăreşte verificarea declaraţiilor martorilor ori ale persoanelor vătămate, aceştia pot participa efectiv la desfăşurarea reproducerilor, tocmai pentru a demonstra o anumită acţiune. Participarea se impune tocmai pentru a asigura verificarea relatărilor acestora, ştiut fiind faptul că posibilităţile de percepere şi reţinere în memorie diferă de la persoană la persoană,chiar şi atunci când sunt respectate întocmai condiţiile de vizibilitate audibilitate, atmosferice, etc. În situaţia în care partea vătămată nu poate fi prezentă la efectuarea reconstituirii din motive obiective, cum ar fi internarea în spital decesul acesteia etc., se poate recurge la sprijinul altei persoane care să acţioneze în locul său ţinându-se cont de asemănarea acesteia, sex, vârstă, starea sănătăţii,constituţia fizică,tocmai pentru a se putea ajunge la un rezultat favorabil. Trebuie de asemenea precizat şi faptul că participarea specialiştilor la reconstituire este de natură să dea acesteia un nivel ştiinţific cât mai ridicat, pentru eliminarea eventualelor erori ce ar putea să apară în modul de efectuare a acestei activităţi şi în special 288 GABRIEL ION OLTEANU MARIN RUIU în aprecierea rezultatelor obţinute în urma acestei activităţi. Din cadrul specialiştilor pot face parte criminalişti, medici-legişti, ingineri auto, fizicieni, chimişti, experţi în balistică judiciară, etc. Rolul acestora este şi de a contribui la aprecierea rezultatelor reconstituirii în situaţiile în care, nu au mai putut fi reproduse condiţiile de desfăşurare a evenimentelor ale căror împrejurări sunt verificate, în sensul de a se putea pronunţa asupra modului în care a putut influenţa lipsa lor, rezultatele obţinute. Sarcina organelor judiciare este de a stabili participanţii la reconstituire astfel în cât numărul acestora să nu îl depăşească pe cel necesar activităţilor ce urmează să se efectueze pentru atingerea scopului propus. 5.4 Desfăşurarea reconstituirii Imediat după ajungerea la locul în care se efectuează reconstituirea, se iau măsuri de pază şi supraveghere a acestui loc, de îndepărtare a curioşilor, mai ales dacă învinuitul/inculpatul este arestat, ori dacă activităţile care se reproduc şi rezultatele lor au caracter secret. Reconstituirea demarează imediat după finalizarea activităţilor de reamenajare a locului în care se vor efectua, dar nu înainte ca persoanele ale căror declaraţii se verifică să fie întrebate dacă au de făcut observaţii sau obiecţii cu privire la modul în care s-a făcut reamenajarea. În acest sens, în prezenţa martorilor asistenţi, se va parcurge locul de desfăşurare a reconstituirii şi dacă este cazul se vor face ultimele modificări, astfel încât acesta să ofere condiţii cât mai apropiate de cele existente în momentul săvârşirii infracţiunii. În cursul reconstituirii se vor respecta următoarele reguli tactice: a. participanţilor la reconstituire li se reamintesc activităţile pe care le vor desfăşura şi ordinea de desfăşurare a lor. b. martorii asistenţi sunt invitaţi să ocupe locurile care asigură observarea tuturor acţiunilor care se reconstituie şi a rezultatelor la care se ajunge; c. în timpul reconstituirii vor fi reproduse doar faptele şi împrejurările care prezintă importanţă pentru aflarea adevărului, nu şi aspecte colaterale, irelevante; d. fiecare faptă sau împrejurare care urmează să fie reprodusă, va fi precedată de declaraţiile executanţilor, cu privire la modul în care s-a desfăşurat ori în care a fost percepută în momentul săvârşirii infracţiunii; e. faptele şi împrejurările care se verifică trebuie reproduse cât mai exact, într-un ritm asemănător celui declarat de persoana care le execută. De la această regulă fac excepţie situaţiile în care ritmul de desfăşurare ar putea pune în pericol siguranţa 289 TACTICĂ CRIMINALISTICĂ participanţilor la reconstituire. De exemplu, nu pot fi reproduse împrejurări cum sunt circulaţia cu viteze mari în condiţii de drum sau meteorologice improprii (carosabil umed, cu polei, ceaţă, ninsori etc.), derapaje, frânări bruşte, tamponări ş.a.m.d. f. activităţile care se execută se vor repeta de mai multe ori, pentru a verifica dacă la fiecare repetare se obţin aceleaşi rezultate. Repetarea exclude posibilitatea producerii întâmplătoare a rezultatelor faptelor şi împrejurărilor care se verifică şi creează convingerea organului judiciar că învinuitul/inculpatul posedă aptitudinile, deprinderile şi priceperile necesare unor astfel de acţiuni, ori că martorii oculari sau partea vătămată puteau percepe în condiţiile date faptele şi împrejurările pe care le-au relatat. Pentru a urmări exactitatea şi constanţa rezultatelor este recomandabil ca experimentele să fie repetate atât în condiţii mai grele cât şi în condiţii mai favorabile, daca acestea ar fi putut exista în momentul săvârşirii infracţiunii. g. activităţile cu grad de complexitate sporit şi ritm de desfăşurare rapid vor fi reproduse pe etape, dar numai în măsura în care aceasta nu denaturează realitatea ori nu influenţează rezultatele la care se ajunge; h. la reconstituirea prin care se verifică condiţiile de vizibilitate sau audibilitate, acţiunile mai importante vor fi repetate în condiţii deliberat modificate (de la distanţe diferite ori cu ritmuri de execuţie diferite), pentru a constata posibilitatea producerii unei erori de percepţie; i. pe timpul reconstituirii este interzis a se indica ori a se face sugestii cu privire la modul de executare a activităţilor, persoanele care le execută fiind lăsate să acţioneze potrivit declaraţiilor pe care le-au făcut; j. vor fi notate în vederea consemnării în procesul verbal şi în acelaşi timp fixate prin fotografiere/videofilmare fiecare acţiune care se reconstituie şi rezultatul ei; k. reconstituirea care are ca rezultat descoperirea unor mijloace materiale de probă noi va fi continuată cu cercetarea criminalistică a locului în care au fost găsite; l. reconstituirea se amână/se întrerupe când condiţiile meteorologice, de vizibilitate sau audibilitate se depărtează de cele din momentul săvârşirii infracţiunii, dacă acestea sunt de natură să influenţeze exactitatea reproducerii şi rezultatelor lor. Reconstituirea se poate solda cu un rezultat pozitiv atunci când prin repetarea acţiunilor şi împrejurărilor verificate se obţine acelaşi rezultat, care confirmă ca un anumit fapt putea să se 290 GABRIEL ION OLTEANU MARIN RUIU producă în condiţiile date, sau cu un rezultat negativ, în sensul că în acele condiţii faptul nu putea să se producă477. Rezultatele reconstituirii, indiferent dacă sunt certe sau pozitive, atestă o simplă stare de fapt, respectiv dacă fapta se putea săvârşi sau nu ori dacă împrejurările comiterii ei puteau sau nu sa fie percepute. O asemenea stare de fapt este insuficientă pentru a demonstra existenţa sau inexistenţa infracţiunii, precum şi vinovăţia/nevinovăţia învinuitului/inculpatului. Prin urmare, rezultatele reconstituirii nu pot constitui temei pentru tragerea la răspundere penală decât în măsura în care se coroborează cu celelalte probe administrate în cauză, sau, altfel spus, decât daca ele confirmă probele existente la dosar. 5.5 Fixarea rezultatelor reconstituirii Activităţile întreprinse cu ocazia reconstituirii, împrejurările verificate şi rezultatele lor se consemnează într-un proces verbal, la care se anexează fotografiile, filmele judiciare şi schiţele/desenele executate cu acest prilej. Modul de desfăşurare şi rezultatele obţinute trebuie fixate de o asemenea manieră încât,procesul verbal întocmit să-şi poată ocupa locul cuvenit în contextul celorlalte mijloace de probă. În cuprinsul procesului verbal o atenţie sporită trebuie acordată consemnării următoarelor aspecte: - locul în care s-a desfăşurat; - scopul reconstituirii; - numărul activităţilor realizate şi rezultatele acestora; - obiectele care au fost folosite la reconstituire; - condiţiile meteorologice existente; - obiectele care au fost folosite la efectuarea reconstituirii; - condiţiile acustice şi de vizibilitate,etc. Procesul verbal se întocmeşte potrivit art. 91 şi 131 C. proc. pen. şi cuprinde următoarele date: - titlul; - anul, ziua şi localitatea; - datele de identificare ale membrilor echipei care au participat la reconstituire, calitatea şi organul judiciar din care fac parte; - locul în care se face reconstituirea; - temeiul legal şi cauza în care se efectuează, cu indicarea scopului urmărit; 477 A.Ciopraga, I. Iacobuţă, op. cit., pag. 270. 291 TACTICĂ CRIMINALISTICĂ - datele de identificare ale celorlalţi participanţi la reconstituire (învinuit/inculpat, apărător, interpret, parte vătămata, martori oculari, specialişti ş.a.); - menţiune despre faptul că locul reconstituirii a fost reamenajat conform declaraţiilor şi observaţiilor persoanelor participante; - descrierea amănunţită a fiecărei fapte sau împrejurări reprodusă experimental, ordinea de executare, mijloacele materiale de probă ori obiectele folosite, cu precizarea duratei în timp (dacă prezintă importanţă pentru cauză), a numărului de repetări şi rezultatelor obţinute; - împrejurările care nu au putut fi reproduse în condiţii asemănătoare celor din timpul săvârşirii infracţiunii, cauzele care le-au generat şi rezultatele obţinute; - descrierea detaliată a urmelor şi mijloacelor materiale de probă descoperite, metodele şi procedeele folosite pentru fixarea, ridicarea, conservarea şi ambalarea lor; - menţiune despre fotografiile/filmele, înregistrările audio, schiţele ori desenele executate cu această ocazie; - ora începerii şi terminării reconstituirii; - condiţiile atmosferice, de vizibilitate sau audibilitate în care ‚s-a efectuat reconstituirea, dacă prin această activitate se verifică posibilităţile de percepţie senzorială; - menţiune despre observaţiile participanţilor şi modul de soluţionare ale acestora; - menţiune, când este cazul, despre obligaţia participanţilor de a păstra secretul asupra rezultatelor reconstituirii; - numărul de exemplare şi destinaţia acestora; - semnăturile organului judiciar şi participanţilor la infracţiune. Trebuie menţionate de asemenea rezultatele obţinute în urma fiecărei experienţe efectuate, modul de efectuare a acestora observaţiile făcute de participanţi şi modul în care au fost soluţionate precum şi explicaţiile date. Este indicat ca desfăşurarea reconstituirii să fie cât mai fidel fixată in contextul documentului. De asemenea, precizăm faptul că este recomandat ca întreaga desfăşurare a reconstituirii să fie cât mai fidel fixată în procesul verbal iar, tehnica criminalistică oferă o serie de mijloace a căror utilizare poate fi de un real folos pentru cauză (fotografia judiciară, filmarea, videofilmarea etc.) .În cadrul efectuării reconstituirii este folosită cu preponderenţă fotografia judiciară operativă de fixare,care are rolul de a ilustra menţiunile din procesul verbal care se încheie cu această ocazie,dar ca şi la celelalte mijloace de probă,fotografia ilustrează fidel condiţiile în care a fost efectuată reconstituirea,activităţile desfăşurate cu această ocazie,dar şi rezultatele obţinute. 292 GABRIEL ION OLTEANU MARIN RUIU Precizăm faptul că există situaţii (cum ar fi cea a verificării condiţiilor de vizibilitate şi audibilitate) când nici-un alt mijloc de fixare nu dă aşa de bune rezultate,cum dă video-filmarea. Vido-filmarea are de asemenea valoare şi pentru evidenţierea şi ilustrarea condiţiilor şi împrejurărilor care au favorizat săvârşirea infracţiunii mai ales atunci când reconstituirea se efectuează la scurt timp după acest moment şi când aspectul locului faptei nu a suferit multe modificări. Faţă de cele expuse mai sus precizăm că nu se recomandă o supraapreciere a fotografiei judiciare faţă de celelalte modalităţi de fixare şi totodată trebuie ţinut cont de limitele pe care le are aceasta ca mijloc de fixare. Exemplificăm această afirmaţie prin faptul că fotografia nu va putea ilustra o anumită menţiune din procesul verbal atunci când prin reconstituire s-a urmărit verificarea audibilităţii ori a posibilităţilor de memorare a unor fapte ori fenomene ce prezintă interes pentru o cauză. În schimb, nu la fel se întâmplă în situaţia în care trebuie să fie apreciată fotografia în cazul în care prin reconstituire se urmăreşte itinerariul parcurs de autor înainte ,în timpul şi după săvârşirea unei infracţiuni s-au în situaţia în care trebuie puse în evidenţă posibilităţile autorului de a parcurge un traseu anume într-un timp dat. Fotografia judiciară are un rol important în ilustrarea rezultatelor obţinute în cursul reconstituirii. Ea înregistrează momentele cele mai importante ale faptei şi împrejurările în care se reproduc, contribuind prin caracterul sau demonstrativ la stabilirea faptului dacă infracţiunea putea sau nu să se săvârşească în condiţiile pe care le-a relevat ancheta până în acel moment478. Reprezentând un mijloc sugestiv de fixare a rezultatelor reconstituirii, fotografia judiciară va ilustra în mod obligatoriu: - locul în care se efectuează reconstituirea în ansamblul său sau în parte, atât înainte cât şi după reamenajarea lui potrivit declaraţiilor învinuitului/inculpatului, martorului ocular sau părţii vătămate; - locurile de pătrundere în locul faptei şi de părăsire a acestui loc. Se fotografiază de exemplu momentele esenţiale ale escaladării unui zid sau balcon, momentul trecerii printr-o deschizătură a unor bunuri etc. - mijloacele şi metodele folosite la forţarea căilor de acces în încăperi şi modul de acţionare a acestora; - modalităţile de transportare a unor bunuri cu volum/dimensiuni mari (de exemplu transportarea unei case de bani cu o pătură); 478 F.Ionescu, Criminalistica, vol. 1, Edit.Universul Juridic, Bucuresti, 2007, pag.61. 293 TACTICĂ CRIMINALISTICĂ - particularităţile topografice ale locului din care martorul declară că a văzut făptuitorul şi acţiunile acestuia. În acest caz fotografia se execută de la înălţimea ochilor martorului şi cu axul optic orientat pe direcţia în care acesta declară ca a privit; - condiţiile şi împrejurările care au favorizat săvârşirea infracţiunii atunci când reconstituirea se efectuează la puţin timp după aceasta iar locul faptei nu a suferit nici un fel de modificări. Deşi activităţile care se reproduc se repetă de mai multe ori, este suficient ca fiecare activitate şi rezultatul ei sa fie fotografiate o singură dată. Pentru a nu influenţa modul de desfăşurare a activităţii ce se reconstituie şi rezultatul ei, se recomandă ca fotografierea să se execute numai după ce învinuitul/inculpatul a executat odată acea activitate. În raport cu momentele şi specificul activităţilor care se reproduc, se execută fotografii de orientare, schiţă, ale obiectelor principale, de detaliu, măsurători fotografice etc. Vor fi fotografiate de exemplu la scară atât spărtura din zid cât şi televizorul care se pretinde ca a fost scos prin aceasta, inclusiv momentul trecerii prin spărtura respectivă. Planşa fotografică se semnează de organul judiciar şi de celelalte persoane participante la reconstituire şi se anexează la procesul verbal întocmit cu această ocazie. Între imaginile fotografice şi menţiunile înscrise în cuprinsul procesului verbal, trebuie să existe o concordanţă deplină. Planşa fotografică nu trebuie sa insereze comentarii în legătură cu fiecare imagine fotografică, deoarece acestea constituie un surplus de text exprimat în afara prevederilor codului de procedură penală479. În condiţiile actuale, în care fotografia digitală permite preluarea şi obţinerea imediată a imaginilor înregistrate în cursul reconstituirii, se recomandă ca fotografiile sa fie integrate în cuprinsul procesului verbal în aşa fel încât să ilustreze şi să întregească anumite pasaje de text. Faptele şi împrejurările reproduse în timpul reconstituirii şi rezultatele acestora pot fi fixate şi prin videofilmare, aceasta prezentând avantajul surprinderii lor în mişcare şi al înregistrării explicaţiilor pe care le dau participanţii la această activitate. În privinţa celorlalte mijloace de fixare, respectiv schiţele, desenele şi înregistrările audio, vor fi respectate regulile prezentate în capitolul referitor la cercetarea la faţa locului. Pentru ca fotografia folosită la reconstituire să aibă valoare probantă pentru cauză, la realizarea ei trebuie respectate anumite condiţii,după cum urmează: 479 C.Suciu, op. cit.pag. 536 294 GABRIEL ION OLTEANU MARIN RUIU - una din condiţii se referă la locul în care se execută reconstituirea (locul reconstituirii în ansamblul său nu trebuie fixat prin fotografie numai în măsura în care este strict necesar pentru a facilita înţelegerea unor detalii; - stabilirea judicioasă a ceea ce trebuie să reprezinte. Printre acţiunile ce se întreprind pentru realizarea scopului reconstituirii, trebuie alese numai acele experienţe sau acele momente din timpul executării lor, pentru o mai bună înţelegere a procesului verbal. Este recomandat ca în cadre să nu apară alte persoane în afara celor care execută anumite activităţi pentru a fi reproduse. - alegerea unghiului de fotografiere;acesta este determinat de necesitatea de a reda ape fotografie în mod clar cine este persoana care execută demonstraţiile. - obiectivul aparatului de fotografiat prezintă importanţa deosebită în cazul în care fotografia urmăreşte să ilustreze menţiunile din procesul verbal. 295 TACTICĂ CRIMINALISTICĂ Capitolul 6 - CONFRUNTAREA 6.1 Noţiunea confruntării Practica judiciară evidenţiază faptul că pe parcursul ascultării diferitelor categorii de persoane, între declaraţiile acestora pot apărea contraziceri cu privire la diverse fapte, stări de fapt sau împrejurări ale cauzei. Cele mai frecvente contraziceri survin între declaraţiile martorilor şi declaraţiile învinuiţilor sau/şi inculpaţilor. Cu toate acestea, sunt numeroase situaţiile în care astfel de contraziceri apar şi între declaraţiile martorilor, între declaraţiile învinuiţilor şi/sau inculpaţilor implicaţi în aceeaşi cauză, precum şi între declaraţiile altor categorii de persoane. Cauzele acestor contraziceri pot fi dintre cele mai variate. Astfel, în cazul martorilor, contrazicerile pot apărea datorită faptului că nu au perceput fidel faptele (spre exemplu, au vizualizat un eveniment din unghiuri diferite), dar şi atunci când nu îşi amintesc în totalitate cele percepute sau când aceştia nu reuşesc să reproducă în mod exact evenimentele la care au asistat. Atunci când între declaraţiile martorilor şi ale celorlalte persoane implicate în anchetă există contraziceri, acestea pot surveni şi ca urmare a coruperii martorilor, a sentimentelor de afecţiune sau duşmănie pe care le nutresc faţă de învinuit/inculpat ori faţă de victimă, sau ca urmare a neîncrederii şi chiar duşmăniei pe care o manifestă faţă de organul de urmărire penală. În ceea ce-l priveşte pe învinui/inculpat, contrazicerile se pot datora refuzului acestuia de a colabora cu organul de anchetă, încercării de a scăpa de răspundere penală ori de a o atenua, de a induce în eroare organele de anchetă prin “strecurarea” de contraziceri între situaţia reală şi cea relatată, ori de a ascunde participarea altor persoane la săvârşirea infracţiunii. Atâta timp cât astfel de contraziceri există, împrejurările cauzei nu pot fi clarificate corespunzător, iar aflarea adevărului nu este pe deplin posibilă. Pentru înlăturarea contrazicerilor trebuie folosite toate posibilităţile pe care legea procesual - penală română le oferă, printre acestea numărându-se şi confruntarea. Confruntarea reprezintă o activitate de urmărire penală şi de tactică criminalistică ce constă în ascultarea a două persoane, una în prezenţa celeilalte, persoane care au fost audiate anterior separat, 296 GABRIEL ION OLTEANU MARIN RUIU între declaraţiile lor existând contraziceri esenţiale cu privire la aceeaşi problemă480. Deşi confruntarea prezintă numeroase similitudini cu ascultarea persoanelor în diversele lor calităţi procesual - penale, ea prezintă însă şi unele particularităţi. Astfel la confruntare, pentru a clarifica aspectele în legătură cu care au apărut contrazicerile, ascultarea persoanelor se face împreună şi nu individual, ceea ce constituie o derogare de la regulile tactice de ascultare a persoanelor. Confruntarea constituie un important procedeu tactic de verificare a declaraţiilor, de precizare a poziţiei învinuitului/ inculpatului faţă de fapta şi învinuirea care i se aduce, de verificare a probelor deja existente, şi de administrare a unor noi probe la dosar481. Totodată, confruntarea îndeplineşte o importantă funcţie psihologică, întrucât poate crea un moment favorabil obţinerii unor declaraţii veridice şi complete de la persoanele care au persistat în declaraţii nesincere sau de la persoanele susceptibile a ascunde adevărul. Din punct de vedere tactic, confruntarea se efectuează la sfârşitul urmăririi penale, aceasta urmând a fi utilizată doar în măsura în care înlăturarea contrazicerilor nu a fost posibilă prin desfăşurarea altor activităţi de urmărire penală, cum sunt de ex. reconstituirea, percheziţia, ridicarea de obiecte şi înscrisuri, dispunerea expertizelor şi constatărilor tehnico-ştiinţifice etc. 6.2 Scopul şi importanţa confruntării Pentru ca această activitate să-şi atingă scopul şi pentru a elimina riscul apariţiei unor consecinţe negative în buna desfăşurare a urmăririi penale şi în aflarea adevărului, confruntarea se recomandă să se realizeze între două persoane şi nu mai multe. Atunci când se confruntă mai mult de două persoane deodată, scade considerabil posibilitatea clarificării problemelor avute în atenţia organelor de urmărire penală, datorită riscului de sugestionare reciprocă a acestora. Scopul principal al confruntării este acela de a înlătura contrazicerile care survin între declaraţiile diferitelor persoane cu privire la aceeaşi problemă. În subsidiar, confruntarea are drept scop verificarea şi precizarea unor declaraţii ale învinuiţilor sau inculpaţilor participanţi la aceeaşi infracţiune, prin care aceştia şi-au recunoscut 480 C.Aioniţoaie,V.Bercheşan…, op.cit., pag. 167. 481 În acelaşi sens, C.Suciu, op.cit., pag. 594. 297 TACTICĂ CRIMINALISTICĂ faptele482. În astfel de cazuri, confruntarea este importantă, întrucât oferă un plus de certitudine declaraţiilor făcute de aceştia. Totodată, cu ocazia desfăşurării confruntării se poate ajunge la obţinerea de probe, date şi indicii noi, în situaţia în care persoanele confruntate îşi amintesc detalii omise cu ocazia ascultării individuale. Confruntarea aduce un plus de informaţii în legătură cu persoanele audiate, mai ales când acestea încearcă să ascundă adevărul. Totodată, ea poate stimula memoria persoanelor de bună-credinţă, care nu îşi pot aminti anumite amănunte în legătură cu cauza. Sub aspectul probaţiunii judiciare, confruntarea are o forţă juridică egală cu a celorlalte mijloace de probă, legea neacordându-i o un statut superior din acest punct de vedre. Prin urmare, pentru a contribui la aflarea adevărului, este necesar ca rezultatele confruntării să se coroboreze cu celelalte probe şi mijloace de probă aflate la dosarul cauzei. 6.3 Pregătirea în vederea efectuării confruntării Pentru efectuarea confruntării se efectuează o serie de activităţi specifice, printre care cele mai importante sunt: - Studierea dosarului cauzei în scopul stabilirii problemelor cu privire la care au apărut contraziceri, a faptului dacă acestea prezintă relevanţă pentru aflarea adevărului şi dacă puteau fi înlăturate prin desfăşurarea altor activităţi de urmărire penală. Tot cu acest prilej se vor stabili persoanele care urmează să fie confruntate, calitatea lor procesual – penală, întrebările şi ordinea în care le vor fi adresate, materialul probator care se va utiliza în cursul confruntării. În acest sens se impune studierea atentă a declaraţiilor persoanelor care urmează să fie confruntate, ocazie cu care se vor stabili şi persoanele care s-au situat pe poziţii sincere, acestea urmând să aibă un rol hotărâtor în realizarea scopului confruntării. - Cunoaşterea persoanelor ce urmează a fi confruntate. Cunoaşterea persoanelor ce urmează a fi confruntate are o mare importanţă pentru desfăşurarea acestei activităţi.483 Cunoscând psihologia, temperamentul şi personalitatea celor care urmează să fie confruntaţi, organul de urmărire penală va avea posibilitatea să prevadă reacţiile şi comportamentul acestora în timpul confruntării, să aprecieze care dintre persoanele ce vor fi ascultate concomitent ar putea influenţa în sens pozitiv sau negativ rezultatele confruntării şi în funcţie de aceasta să stabilească cele 482 C.Pletea, op.cit., pag. 254. 483 Idem, pag. 123. 298 GABRIEL ION OLTEANU MARIN RUIU mai adecvate tactici de urmat în cursul desfăşurării acestei activităţi. Dacă se constată că prin confruntare contrazicerile care privesc fapte sau împrejurări esenţiale pentru aflarea adevărului nu pot fi înlăturate, se renunţă la organizarea ei. Date despre persoanele care vor fi confruntate pot fi obţinute pe de o parte prin investigaţii, verificări în cazierul judiciar sau în evidenţele ori cartotecile tehnico-criminalistice, prin studierea celorlalte acte de urmărire penală existente la dosar etc. iar pe de altă parte cu prilejul audierii individuale a acestora. Un aspect care trebuie valorificat în cursul confruntării este faptul că fiecare din persoanele implicate va avea o stare emoţională diferită pe parcursul desfăşurării acestei activităţi. Astfel, dacă cel nesincer consideră că se află pe o poziţie defavorabilă întrucât se aşteaptă la o atitudine ostilă faţă de persoana sa, atât din partea organului de urmărire penală cât şi din partea celui cu care va fi confruntat (martor, persoană vătămată şi uneori chiar complice), cea de a doua persoană se găseşte într-o postură care o avantajează, deoarece în plan psihic, aceasta este convinsă că se bucură de încrederea organului de urmărire penală, că va avea parte de un tratament corect, iar declaraţiile sale vor contribui la aflarea adevărului. Această stare de fapt nu trebuie însă absolutizată, deoarece uneori climatul tensional specific confruntării poate influenţa în mod negativ chiar şi declaraţiile persoanelor de bună credinţă, cu un nivel de cultură şi pregătire generală ridicat. De exemplu, datorită tensiunii inevitabile din timpul confruntării, emotivii se pot inhiba, pot deveni nesiguri sau confuzi în declaraţii, în special atunci când cei cu care sunt confruntaţi sunt cunoscuţi ca infractori înrăiţi, periculoşi, cu numeroase antecedente penale, cu putere financiară net superioară, sau că pot exercita presiuni prin prisma statutului social, politic etc. de care se bucură. În astfel de situaţii, atitudinea îndrăzneaţă, ofensivă a învinuitului/inculpatului, poate vicia chiar şi declaraţiile martorilor de bună credinţă. De la caz la caz, în funcţie de datele pe care organul de urmărire penală le deţine cu privire la psihologia, personalitatea şi temperamentul fiecăreia dintre persoanele între ale căror declaraţii există contraziceri esenţiale cu privire la probleme de care depinde soluţionarea corectă a cauzei, se va hotărî dacă se va organiza sau nu această activitate. Din punctul de vedere al organului de urmărire penală, în timpul confruntării acesta trebuie să manifeste o atitudine de calm, sobrietate, imparţialitate şi echilibru. Nu este favorabilă bunei desfăşurări a reconstituirii, o atitudine plină de compasiune faţă de victimă, comparativ cu una plină de indignare pentru 299 TACTICĂ CRIMINALISTICĂ învinuit/inculpat. Se va urmări deci, ca fiecare din participanţii la confruntare să nu aibă sentimentul că este defavorizat484. - Reaudierea persoanelor ce urmează a fi confruntate. Scopul principal al reaudierii îl constituie verificarea declaraţiilor făcute cu prilejul ascultărilor anterioare, pentru a stabili dacă persoanele care urmează a fi confruntate îşi menţin afirmaţiile referitoare la problemele cu privire la care au apărut contrazicerile, ori dacă şi le schimbă. Aşadar, reaudierea nu se va desfăşura în legătură cu toate stările de fapt şi împrejurările cauzei cunoscute de persoanele care urmează a fi confruntate, mai ales dacă acestea au fost deja stabilite cu ocazia primelor audieri, sau prin intermediul altor probe administrate în cauză. În eventualitatea în care la reaudiere se obţin date noi de natură să înlăture contrazicerile, sau noi elemente în baza cărora pot fi desfăşurate alte activităţi de urmărire penală ce ar conduce la clarificarea lor, se va renunţa la efectuarea confruntării. Atunci când asemenea modificări apar în depoziţiile persoanelor ascultate, este obligatoriu ca aceste modificări să fie consemnate într-o nouă declaraţie scrisă. Totodată, reascultarea persoanei care anterior a declarat adevărul, reprezintă un moment important în pregătirea acesteia pentru confruntarea propriu-zisă485. Repetarea de către persoana de bună credinţă a unor detalii importante, care confirmă cele afirmate anterior, are rolul de a întări convingerea organului judiciar că aceasta spune adevărul. Din acest motiv, cu ocazia reaudierii, organul judiciar nu se va limita la a întreba persoana respectivă dacă îşi menţine declaraţiile anterioare, ci va insista pe elementele de detaliu care pot confirma aceste declaraţii. Un moment important al reaudierii persoanei considerate sincere, îl reprezintă cel în care i se aduce la cunoştinţă că va fi confruntată cu una, sau dacă este cazul cu mai multe persoane (în mod individual) care neagă cele afirmate de ea. Cu acest prilej, vor fi urmărite reacţiile şi răspunsurile pe care le dă şi se va hotărî de la caz la caz dacă activitatea de confruntare urmează să fie sau nu desfăşurată. În ceea ce priveşte persoana considerată nesinceră, reaudierea urmăreşte – ca şi în cazul persoanei sincere - să stabilească dacă îşi menţine declaraţiile anterioare referitoare la problemele controversate. Dacă revine asupra declaraţiilor şi spune adevărul, se va renunţa la confruntare. În cazul în care-şi menţine declaraţiile, nu i se va aduce la cunoştinţă că urmează să fie confruntată, şi se va miza pe elementul surpriză care-i poate zdruncina hotărârea de a ascunde adevărul. 484 E.Stancu, op.cit., pag. 484. 485 N.Văduva, op.cit., pag. 124. 300 GABRIEL ION OLTEANU MARIN RUIU - Constituirea echipei care va efectua confruntarea, asigurarea prezenţei persoanelor confruntate şi a apărătorului atunci când este cazul, la data şi ora fixate pentru această activitate. Pentru a asigura buna desfăşurare a confruntării, în funcţie de trăsăturile de temperament şi personalitate ale celor care urmează să fie confruntaţi şi complexitatea problemelor ce trebuie lămurite, la această activitate participă doi sau mai mulţi lucrători, dintre care unul va adresa întrebările şi va consemna răspunsurile primite, iar ceilalţi vor asigura supravegherea persoanelor abordate pentru a le împiedica să comunice între ele, să-şi facă semne, să-şi adreseze reciproc injurii ori să se lovească, precum şi pentru a le studia reacţiile, siguranţa răspunsurilor, ezitările, stările de latenţă dinaintea răspunsurilor, etc. Lucrătorul care instrumentează cauza trebuie să asigure prezenţa tuturor participanţilor la data, ora şi locul fixate pentru confruntare. Invitarea celor în cauză se face potrivit regulilor prezentate la ascultarea martorului, învinuitului/inculpatului ori părţii vătămate, în funcţie de calitatea procesual-penală a fiecăreia dintre ei. Totodată la confruntare vor fi înştiinţaţi să participe după caz, apărătorul, interpretul, părintele, tutorele sau educatorul. - Întocmirea planului de confruntare. Planul de confruntare este instrumentul care asigură acestei activităţi un caracter organizat şi lămurirea sistematică a tuturor aspectelor cu privire la care există contraziceri. El se impune a fi întocmit în toate situaţiile, îndeosebi în cauzele complexe, sau în care există un mare număr de persoane care urmează a fi confruntate. Atunci când se impune efectuarea mai multor confruntări în aceeaşi cauză, pentru fiecare dintre acestea se întocmeşte câte un plan, cu obiective precis stabilite, în funcţie de natura problemelor ce se impun a fi clarificate. Planul de confruntare va cuprinde următoarele date: - scopul confruntării; - data şi locul efectuării; - lucrătorii ce vor participa la confruntare; - persoanele confruntate şi modalităţile de invitare a acestora; - problemele care urmează a fi clarificate, întrebările care se vor adresa în acest sens şi ordinea de adresare (întotdeauna întrebările se adresează mai întâi persoanei sincere şi apoi celeilalte persoane); - mijloacele materiale de probă ce urmează a fi folosite în cursul confruntării. Indiferent de natura faptei cercetate şi calitatea procesual-penală a persoanelor confruntate, în mod obligatoriu în planul 301 TACTICĂ CRIMINALISTICĂ întocmit de organul de urmărire penală trebuie să se regăsească următoarele categorii de întrebări486: - întrebări de natură a stabili dacă persoanele confruntate se cunosc şi relaţiile existente între ele; - întrebări care oferă posibilitatea persoanelor confruntate să facă şi alte precizări, completări, în afara răspunsurilor care le-au dat. Prima categorie de întrebări se foloseşte în partea de început a confruntării, iar cea de a doua la finalul acestei activităţi. În afara acestora, în planul de confruntare se stabilesc întrebări specifice, prin care se urmăreşte lămurirea tuturor aspectelor în legătură cu care se manifestă contrazicerile. În cazul învinuitului/inculpatului care stăruie în atitudinea de negare a stărilor de fapt şi împrejurărilor care fac necesară confruntarea, precum şi a martorului de rea credinţă, se vor stabili mai multe variante de întrebări, şi se vor prevedea mijloacele de probă care se vor folosi în momentul adresării. În timpul confruntării, pe lângă întrebările prevăzute în plan, pot fi adresate şi alte întrebări, în funcţie de evoluţia discuţiilor şi răspunsurilor primite. 6.4 Efectuarea confruntării propriu-zise Cu ocazia confruntării propriu-zise, trebuie respectate o serie de reguli tactice şi o anumită ordine a activităţilor care se desfăşoară. În ceea ce priveşte invitarea persoanelor în încăperea stabilită a găzdui această activitate, atât practica judiciară cât şi literatura de specialitate487 recomandă ca prima persoană invitată să fie cea care este considerată sinceră, sau după caz, cea care a solicitat sa aibă loc confruntarea. Acest aspect este motivat de raţiuni psihologice, întrucât persoana invitată va avea posibilitatea să se obişnuiască cu atmosfera din încăpere, să devină fermă în convingerile sale, să elimine emoţiile ori stările de nelinişte. Pentru persoana considerată nesinceră, invitarea în încăperea în care deja se găseşte cealaltă persoană poate constitui un dezavantaj, iar anchetatorul poate miza pe elementul surpriză care, aşa cum s-a mai precizat, poate clătina hotărârea de a ascunde adevărul. În ceea ce priveşte poziţionarea persoanelor atât faţă de organul judiciar care conduce confruntarea, cât şi una faţă de cealaltă, este recomandat ca persoanele confruntate să stea cu faţa 486 C. Aioniţoaie şi colectiv, op. cit. pag.172 487 În acelaşi sens, C.Aioniţoaie,V.Bercheşan…, op.cit., pag. 170, şi C.Pletea, op.cit., pag. 263. 302 GABRIEL ION OLTEANU MARIN RUIU către organul judiciar, sau cu faţa una la cealaltă, şi să se evite cu orice preţ aşezarea acestora spate în spate. Poziţionarea persoanelor confruntate în câmpul vizual al anchetatorului permite acestuia observarea reacţiilor pe care le au în timpul desfăşurării confruntării (gestica, mimica etc.). Înainte de începerea activităţii, organul judiciar care conduce confruntarea este obligat să atragă atenţia celor în cauză, că nu au voie să îşi facă semne, să vorbească, sau să-şi adreseze întrebări. Persoanele confruntate îşi pot adresa reciproc întrebări, dar numai în final şi doar prin intermediul celui care conduce activitatea. Atât întrebările cât şi răspunsurile nu trebuie să depăşească sfera problemelor care urmează să fie clarificate prin confruntare. Atunci când una din persoanele confruntate are calitatea de martor, mai înainte de a fi întrebată, va depune jurământul prevăzut de lege şi i se va atrage atenţia că în cazul în care nu spune adevărul, va săvârşi infracţiunea de mărturie mincinoasă. În timpul confruntării, în afara celui care conduce activitatea, se interzice oricărei alte persoane să intervină cu întrebări. De asemenea, nu este recomandat să se adreseze mai multe întrebări deodată, înainte de a se clarifica în totalitate un aspect sau altul. Primele întrebări se adresează de regulă persoanei considerate sincere şi apoi celei de a doua persoane. Ele trebuie să stabilească dacă acestea se cunosc, împrejurările în care s-au cunoscut, şi relaţiile existente între ele. Se recomandă ca în situaţia în care persoana nesinceră afirmă că nu recunoaşte persoana din faţa sa, să se insiste asupra elementelor de detaliu furnizate cu prilejul audierii prealabile, pentru a-i demonstra faptul că cele două persoane chiar se cunosc. În continuare se va trece la formularea de întrebări în raport cu scopul urmărit prin confruntare. Acestea vor viza în special clarificarea neconcordanţelor şi contrazicerilor existente între declaraţiile anterioare ale celor confruntaţi. Dacă în timpul confruntării persoana nesinceră îşi menţine declaraţiile anterioare, acesteia îi vor fi adresate întrebări de detaliu asupra unor aspecte furnizate de cealaltă persoană, pentru a i se demonstra lipsa de temeinicie a afirmaţiilor sale şi pentru a-l determina să-şi schimbe atitudinea sau să devină cooperant. În formularea întrebărilor se interzice a se pronunţa numele persoanelor confruntate, să se reamintească declaraţiile anterioare ale acestora, ori să se sugereze răspunsurile pe care le aşteaptă organul de urmărire penală. În caz contrar, s-ar limita sfera afirmaţiilor pe care cei confruntaţi le-ar putea face şi s-ar diminua şansele de înlăturare a contrazicerilor care interesează a fi clarificate. Cel care conduce confruntarea 303 TACTICĂ CRIMINALISTICĂ trebuie să se situeze pe o poziţie neutră, de imparţialitate faţă de persoanele care se confruntă, fiind necesar să manifeste pe întreaga durată a confruntării, o atitudine sobră şi impersonală. În mod constant, organul judiciar va urmări cu atenţie reacţiile persoanei considerate nesincere la întrebările care i-au fost adresate, la ce fel de întrebări devine neliniştită, ezitantă, care sunt probleme pe care le evită, dacă sunt probleme care îi creează teamă etc. Acestea pot oferi indicii cu privire la poziţia faţă de aspectele de clarificat, inclusiv în legătură cu sinceritatea lor488. Trebuie amintit că şi în cazul în care la confruntare participă învinuiţi/inculpaţi versaţi, calmi, prompţi în răspunsuri, aceştia pot avea astfel de momente de slăbiciune care trădează nesiguranţă, aspect care poate fi exploatat de anchetator în continuarea confruntării. În timpul confruntării organul de urmărire penală trebuie să creeze un climat psihologic adecvat, o atmosferă de calm şi imparţialitate, menite să diminueze stările tensionale sau emoţionale inerente unei asemenea activităţi. Atunci când se constată că oricare dintre persoanele confruntate încearcă să-şi intimideze adversarul ori să-i câştige compasiunea, trebuie să se intervină imediat, atrăgându-li-se atenţia să manifeste un comportament civilizat, ori să se refere doar la problemele cu privire la care au fost întrebaţi. În timpul confruntării trebuie avut în vedere că persoana nesinceră va încerca să împiedice prin diverse mijloace realizarea scopului acestei activităţi. Astfel de manifestări pot fi contracarate printr-o atitudine fermă dar în acelaşi timp calmă din partea organului judiciar, fără a da senzaţia că favorizează vreuna din părţi. Dintre procedeele folosite în acest sens de persoana nesinceră, cele mai răspândite sunt: 489 - refuzul de a răspunde la întrebări; - negarea faptului că ar cunoaşte persoana cu care este confruntată; - încercarea de calomniere şi intimidare a persoanei cu care este confruntată; - încercarea de sugestionare a persoanei sincere; - încercarea de a influenţa persoana sinceră prin intermediul propriilor răspunsuri; - încercarea de a impresiona, prin simularea unor stări de suferinţă sau stări bolnăvicioase. După epuizarea întrebărilor formulate pentru înlăturarea contrazicerilor, persoanelor confruntate li se va da posibilitatea să-şi adreseze întrebări reciproc, prin intermediul organului judiciar. 488 E. Stancu, op. cit., pag.478 489C.Aioniţoaie,V.Bercheşan…, op.cit., pag. 175. 304 GABRIEL ION OLTEANU MARIN RUIU În încheiere, cei confruntaţi sunt întrebaţi dacă mai au de făcut declaraţii în legătură cu cele întrebate, oferindu-li-se pe de o parte posibilitatea de a face şi alte precizări ori completări la răspunsurile pe care le-au dat, iar pe de altă parte de a face observaţii cu privire la modul în care s-a desfăşurat confruntarea. Toate aceste aspecte vor fi consemnate în mod concis în procesul verbal, iar dacă este cazul, ulterior se va proceda la ascultarea detaliată a persoanelor, cu privire la datele noi obţinute prin confruntare. 6.5 Fixarea rezultatelor confruntării Rezultatele confruntării se consemnează într-un procesul-verbal, la care se pot anexa înregistrările audio-video realizate cu ajutorul unor mijloace tehnice digitale sau de altă natură. Procesul-verbal de confruntare trebuie sa cuprindă următoarele date: - data, locul unde este încheiat; - numele, prenumele, calitatea şi organul judiciar din care fac parte cei care au procedat la efectuarea reconstituirii; - numele, prenumele şi domiciliul persoanelor confruntate; - numele, prenumele apărătorului şi biroul de asistenţă juridică din care face parte; - scopul confruntării; - temeiul legal; - precizarea că martorilor confruntaţi li s-a pus în vedere să spună adevărul; - întrebările adresate fiecăreia dintre persoanele confruntate şi răspunsurile primite; - semnăturile persoanelor confruntate după fiecare răspuns dat490; - precizarea că la final persoanele au fost întrebate dacă mai au ceva de adăugat şi răspunsurile date; - semnăturile organului judiciar care a participat la desfăşurarea confruntării, ale apărătorului şi ale persoanelor confruntate pe fiecare pagină şi la sfârşitul procesului verbal; - menţiuni despre persoanele care au refuzat să semneze; - menţiuni cu privire la participarea unor translatori, interpreţi sau alţi specialişti; 490 N.A. – Răspunsurile date de cei confruntaţi se consemnează la persoana întâi singular, fiind necesar ca aceştia să semneze după fiecare răspuns. Consemnarea se face la persoana întâi singular, pentru a nu da posibilitatea persoanelor confruntate să ridice obiecţiuni potrivit cărora răspunsurile ar fi fost prelucrate de organul de urmărire penală şi nu ar reflecta cele afirmate în timpul confruntării . 305 TACTICĂ CRIMINALISTICĂ - menţiune despre existenţa sau inexistenţa obiecţiunilor cu privire la modul în care s-a desfăşurat confruntarea şi modul în care a fost întocmit procesul verbal. Mediile de stocare video şi audio se vor introduce în plicuri şi se vor sigila, anexându-se procesului-verbal. Rezultatele confruntării pot fi verificate, ca orice alte mijloace de probă, prin diverse activităţi de urmărire penală, cum ar fi: ridicarea de obiecte şi înscrisuri, efectuarea unor percheziţii, dispunerea unor constatări tehnico-ştiinţifice sau expertize etc., în funcţie de elementele nou-apărute în urma confruntării. 306 GABRIEL ION OLTEANU MARIN RUIU Capitolul 7 - PREZENTAREA PENTRU RECUNOAŞTERE A PERSOANELOR ŞI CADAVRELOR 7.1 Noţiunea, scopul şi importanţa prezentării pentru recunoaştere a persoanelor şi cadavrelor Prezentarea pentru recunoaştere este o activitate de tactică criminalistică desfăşurată în scopul identificării persoanelor, cadavrelor, obiectelor şi animalelor care au legătură cu cauza, prin intermediul anumitor persoane care le-au perceput în împrejurări determinate de săvârşirea unei infracţiuni sau unui alt fapt juridic, reţinând în memorie semnalmentele şi caracteristicile obiectelor de îmbrăcăminte ale acestora.491. Altfel spus, ea constă în aceea că se prezintă unei persoane o altă persoană sau cadavrul unei persoane, pe care le-a văzut anterior, pentru a se stabili dacă le recunoaşte492. Prezentarea pentru recunoaştere prezintă numeroase similitudini în special cu ascultarea martorilor şi a persoanei vătămate. Ea se efectuează conform prevederilor procedurale privitoare la aceste activităţi şi cu respectarea regulilor elaborate de tactica criminalistică. Deşi recunoaşterea este un proces psihologic relativ uşor, datorită influenţei unui număr însemnat de factori obiectivi şi subiectivi care se manifestă în timpul percepţiei, memorării şi reproducerii, precum şi a particularităţilor de ordin cognitiv ale persoanei care urmează să facă identificarea, rezultatele acestei activităţi nu sunt întotdeauna exacte. Există în permanenţă pericolul unor false identificări, pericol generat de cele mai multe ori de imposibilitatea localizării în spaţiu şi timp a unor fapte, împrejurări ori persoane care prezintă unele trăsături asemănătoare şi apar ca familiare persoanei chemate să facă recunoaşterea493. Sublinierea posibilităţilor de apariţie a unor erori sau a unor identificări aparente, se impune cu atât mai mult cu cât în cadrul prezentării pentru recunoaştere, elementele de sugestie pot să influenţeze uşor declaraţiile persoanelor chemate să facă identificarea pe baza semnalmentelor statice şi dinamice, ori a caracteristicilor pieselor de vestimentaţie ale persoanelor şi 491 C.Pletea, op.cit., pag. 268. 492 C.Aioniţoaie, V.Bercheşan..., op.cit., pag.178 493 T.Bogdan, op.cit., pag.168-169. 307 TACTICĂ CRIMINALISTICĂ cadavrelor a căror identitate trebuie stabilită. Tocmai de aceea, în desfăşurarea prezentării pentru recunoaştere trebuie să se ţină seama de totalitatea factorilor care ar fi putut vicia declaraţiile celor chemaţi să participe la această activitate.494 Din acest motiv, prezentarea pentru recunoaştere nu poate constitui de una singură, temei pentru tragerea la răspundere penală a persoanei învinuite de săvârşirea unei infracţiuni. Acest gen de recunoaştere are drept scop individualizarea persoanelor ori cadavrelor cu identitate necunoscută, constituind totodată o metodă de verificare a probelor administrate în cauză şi a versiunilor elaborate cu privire la identitatea stabilită pe baza examinării ştiinţifice a urmelor şi a altor mijloace materiale de probă descoperite în câmpul infracţional495. Cu toate că prezentarea pentru recunoaştere nu este nominalizată în mod expres de prevederile legii procesual-penale în categoria mijloacelor de probă, ea reprezintă un procedeu probator de sine stătător, frecvent utilizat în practica organelor de urmărire penală, rezultatele sale fiind acceptate ca mijloace de probă inclusiv de instanţele judecătoreşti. Baza legală a activităţii se regăseşte în reglementările procesual-penale referitoare la ascultarea persoanelor care cunosc fapte sau împrejurări de natură să contribuie la aflarea adevărului, la identificarea participanţilor la săvârşirea infracţiunii şi a victimelor acesteia, a mijloacelor, instrumentelor folosite, ori a bunurilor, valorilor produs al activităţii ilicite etc.496 Datorită faptului că prezentarea pentru recunoaştere reprezintă o modalitate particulară de ascultare a persoanelor, legiuitorul nu a considerat necesară includerea ei în categoria mijloacelor de probă. De altfel, rezultatele prezentării pentru recunoaştere se materializează sub forma unor declaraţii, pentru a căror obţinere este necesar să se respecte regulile procesuale cunoscute. Ca activitate de sine stătătoare, prezentarea pentru recunoaştere se particularizează prin aceea că ascultarea (deşi amănunţită), are un obiect mult mai restrâns, în sensul că se desfăşoară doar în legătură cu semnalmentele persoanelor şi cadavrelor, ori caracteristicile obiectelor sau animalelor a căror identitate trebuie stabilită, şi nu asupra tuturor faptelor şi împrejurărilor percepute de persoana ascultată. Prin urmare, prezentarea pentru recunoaştere are un scop şi o finalitate bine conturate: identificarea de persoane, cadavre, obiecte sau animale a 494 C.Aioniţoaie, V.Bercheşan..., op.cit., pag. 146. 495 În acest sens, a se vedea A. Ciopraga, op.cit., pag. 156, C.Aioniţoaie, V.Bercheşan..., op.cit., pag. 178 496 A se vedea şi S.A.Golunski, op.cit., pag. 266. 308 GABRIEL ION OLTEANU MARIN RUIU căror identitate prezintă importanţă pentru aflarea adevărului şi corecta soluţionare a cauzelor penale497. Pentru desfăşurarea acestei activităţi, criminalistica a elaborat o serie de reguli tactice proprii, care se sprijină în primul rând pe dispoziţiile legale privitoare la audierea persoanelor în procesul penal, şi în al doilea rând pe practica pozitivă a organelor judiciare. În ceea ce priveşte importanţa ei, trebuie subliniat că sub aspectul probaţiunii judiciare, prezentarea pentru recunoaştere are o forţă probantă egală cu a celorlalte mijloace de probă (echivalentă cu cea a declaraţiilor obţinute în cadrul procesului penal), practica judiciară neacordându-i un statut superior din acest punct de vedere. Prin urmare, pentru a contribui la soluţionarea cauzei sub toate aspectele, este necesar ca rezultatele ei să se integreze în ansamblul materialului probator administrat în respectiva cauză. Simpla recunoaştere de către martorul ocular sau partea vătămată a persoanei suspectate de săvârşirea infracţiunii, nu are nici o relevanţă juridică dacă nu este susţinută şi de probele obţinute prin desfăşurarea celorlalte activităţi de urmărire penală: cercetări la faţa locului, percheziţii, reconstituiri, confruntări etc. 7.2 Aspecte psihologice ale prezentării pentru recunoaştere a persoanelor şi cadavrelor Pentru a putea aprecia obiectivitatea declaraţiilor martorilor, organul judiciar va trebui să cunoască pe lângă regulile tactice de ascultare şi legile psihice care stau la baza proceselor de cunoaştere a realităţii subiective, ca: - legile procesului perceptiv; - legile memoriei; - modalitatea de relatare a celor cunoscute de către diferite persoane, după personalitatea şi posibilităţile lor intelectuale (etapa cunoscută sub numele de reactivare - întâlnită fie sub forma recunoaşterii, fie sub forma reproducerii)498. În ipoteza recunoaşterii, procesul memorial de identificare se bazează pe compararea trăsăturilor caracteristice ale unei persoane/sau al unui cadavru, prezentate spre recunoaştere, cu trăsăturile caracteristice percepute într-un moment anterior, comparare din care se pot desprinde concluzii referitoare la identitatea, asemănarea sau deosebirea acestora. 497 C.Aioniţoaie, V.Bercheşan..., op.cit., pag. 146. 498 A.Roşca, op.cit., pag. 248. 309 TACTICĂ CRIMINALISTICĂ Spre deosebire de reproducere, întâlnită în cazul mărturiilor obişnuite (sub forma scrisă sau verbală), recunoaşterea este un proces psihologic mai uşor pentru că reactualizarea informaţiilor percepute anterior nu solicită memoriei un efort deosebit. O asemenea afirmaţie este adevărată numai din punctul de vedere strict psihologic499. Interpretată însă că o modalitate tactică de identificare, destinată să contribuie direct la stabilirea adevărului, recunoaşterea, în accepţia de faţă, se apropie mult de o reactivare, atât sub forma reproducerii cât şi sub forma recunoaşterii. Orice persoană dezvoltată normal din punct de vedere psiho-fiziologic poate percepe, reţine şi reda, prin recunoaştere sau descriere, în mod suficient de exact întâmplările la care a fost de faţă, dacă nu au intervenit în acest proces de cunoaştere unele condiţii obiective sau subiective care pot stânjeni, în parte sau total, întregul proces de cunoaştere. Organul judiciar care conduce ascultarea martorului va trebui să ţină seama, în aprecierea obiectivităţii celor declarate de acesta, de toate condiţiile obiective şi subiective prin care a trecut procesul său de cunoaştere500. În opinia noastră, informaţiile necesare procesului de recunoaştere trec prin următoarele etape majore din momentul perceperii şi până în cel al redării lor: - procesul de percepţie; - procesul de prelucrare-stocare al informaţiilor; - procesul de accesare-redare. Percepţia – Valoarea recunoaşterii va depinde în primul rând, de calitatea percepţiei, de condiţiile în care ea a avut loc. Percepţiile sunt formate din complexul de senzaţii determinate de reflectarea realităţii obiective, într-un mod activ, în conştiinţa oamenilor. Ca factori obiectivi ce pot stânjeni procesul perceptiv menţionăm501: a) vizibilitatea - poate fi redusă de distanţa de la care se face percepţia, de condiţiile improprii de luminozitate (întuneric, umbră, soarele care bate în faţă, etc.), de condiţiile meteorologice (ceaţă, ninsoare, ploaie), de diverse obstacole între cel care percepe şi locul în care se desfăşoară evenimentul; b) audibilitatea - este influenţată de asemenea de distanţă, de condiţiile de propagare a sunetelor specifice fiecărui loc în parte, de grosimea obiectelor interpuse între martor şi o anumită întâmplare (pereţi, zid, gard), de obiecte care pot da naştere la ecouri, de existenţa unor surse sonore care pot perturba audiţia, de factori 499 Idem. 500 C.Suciu, op.cit., pag. 172. 501 În acelaşi sens, A.Ciopraga, op.cit., pag. 36-37. 310 GABRIEL ION OLTEANU MARIN RUIU meteorologici (vânt, ploaie, furtună), de reverberaţia sunetelor întâlnite în locurile închise etc. c) durata percepţiei - reprezintă un alt factor obiectiv important de care depinde calitatea percepţiei, intervalul de timp în care este posibilă percepţia poate fi în funcţie de perioada mai mare sau mai mică în care se desfăşoară o acţiune, de viteza de deplasare, fie a persoanei, fie a celui care percepe, iar câte o dată de timpul de iluminare (ex: faptele percepute la lumina fulgerului sau a farurilor unui autoturism în mers). d) disimularea înfăţişării, un alt factor de natură obiectivă, este determinat de însăşi persoana autorului infracţiunii, care încearcă sa se facă percepută cât mai greu, în acest sens apelând la deghizări, acţionând cu rapiditate, căutând să distragă atenţia, inclusiv cu ajutorul unor complici, folosindu-se de întuneric, sau de diverse obstacole pentru a nu fi văzut. e) prezenţa unor elemente de asemănare - alt factor obiectiv care face dificilă recunoaşterea (ex: persoanele ce reprezintă trăsături comune sau sunt îmbrăcate în uniformă). Factorii subiectivi cei mai importanţi sunt502: a) calitatea organelor de simţ - reprezintă un factor psihologic esenţial pentru o bună percepţie, orice defecţiune a acestora, fie pe latură perceptivă, fie pe latură corticală (orbire, miopie, surzenie etc.) reducând până la anulare o parte din posibilităţile receptive ale persoanei. b) personalitatea şi gradul de instruire al individului joacă un rol semnificativ în procesul perceptiv, mai ales atunci când acestea sunt mai ridicate sau mai apropiate de specificul faptei la care se asistă (ex: medicul care poate percepe exact o anumită stare patologică sau conducătorul auto care apreciază mai corect viteza unui autovehicul). c) vârsta şi inteligenţa persoanei reprezintă alţi factori subiectivi majori în percepţie, atât experienţa de viaţă, cât şi calităţile intelectuale având un aport deosebit în receptarea faptelor, a împrejurărilor în care a avut loc un anumit eveniment. d) temperamentul şi gradul de mobilitate al proceselor de gândire sunt factori după care trebuie făcută diferenţierea între un individ şi altul cu privire la capacitatea şi modul de a raţiona şi a distinge fapte sau date e) stările de oboseală precum şi reducerea capacităţii perceptive ca urmare a influenţei alcoolului, drogurilor, medicamentelor, conduc, de asemenea la o scădere a acuităţii senzoriale. f) stările afective, îndeosebi cele cu un anumit grad de intensitate, au o influenţă inhibitoare asupra procesului perceptiv, 502 C.Suciu, op.cit., pag. 578. 311 TACTICĂ CRIMINALISTICĂ determinând alterarea sau dezorganizarea acestuia, situaţie întâlnită destul de frecvent la persoanele care asistă la fapte cu un caracter şocant (accidente grave, scandaluri, omoruri etc.) mai ales atunci când în săvârşirea faptelor respective sunt antrenate rude, prieteni sau cunoştinţe apropiate503. în cadrul acestui factor subiectiv, important de menţionat sunt şi stările accentuate de tensiune emoţională întâlnite la persoanele vătămate datorită unor fapte cu pronunţat caracter afectogen (accidente, loviri,etc.). g) atenţia se numără printre factorii de care depind direct calitatea şi realismul informaţional al percepţiei. Trebuie avute în vedere calităţile atenţiei (stabilitatea şi mobilitatea acesteia, gradul de concentrare şi distribuţia ei). De asemenea, trebuie să se ţină seama de tipurile de atenţie, voluntară sau involuntară (des întâlnită în cazul martorilor) datorită apariţiei neaşteptate unui stimul puternic, şocant (ţipăt, împuşcătură) sau a interesului pe care îl poate atrage o persoană, discuţie, acţiune504. Acestor factori subiectivi trebuie să li se adauge şi factorii de distorsiune tipici legilor generale ale senzorialităţii, ei alcătuind împreună grupul lor de elemente ce pot bruia recepţia informaţiilor. Factori de distorsiune pot fi: - modul de organizare a informaţiilor la nivelul cortexului, acesta permiţând martorului să perceapă întregul înaintea părţilor sale componente. Rapiditatea cu care sunt sesizate elementele sale componente ale întregului variază de la individ la individ. - constanţa percepţiei, este un fenomen care determină o anumită „corectare a imaginii” percepute (în acest caz, distorsionările sunt specifice percepţiei de persoane sau împrejurări familiare martorului). - fenomenul de iluzie, care conduce la percepţii eronate, prin deformarea subiectivă a realităţii. De exemplu, o persoană poate fi apreciată mai scundă sau mai înaltă, după cum a fost percepută într-un grup de indivizi mai scunzi sau mai înalţi decât ea. - fenomenul de expectanţă, prin care o persoană este pregătită să recepţioneze mai mulţi stimuli, filtrându-i pe alţii. Exemplul clasic este cel al mamei care se trezeşte imediat la plânsul copilului, dar poate dormi liniştită în prezenţa altor zgomote, uneori mai puternice. - efectul "halo", este un fenomen ce determină persoanele să extindă, necritic, un detaliu asupra întregului (ex: cazul escrocilor care, datorită înfăţişării distinse şi exprimării corecte, sunt crezuţi cu uşurinţă, spre deosebire de o persoană onestă, dar cu o prezenţă mai puţin agreabilă). 503 E.Stancu, op.cit., pag. 49. 504 C.Rădulescu Motru, Curs de psihologie, Ed.Cultura Naţională, Bucureşti, 1923, pag. 129. 312 GABRIEL ION OLTEANU MARIN RUIU Dacă de toţi factorii precizaţi mai sus depinde corectitudinea percepţiei, trebuie avut în vedere şi faptul că recepţia senzorială mai poate fi şi în funcţie de tipul perceptiv căruia îi aparţine martorul. Astfel martorii cu recepţie de tip analitic (specifică, în general, femeilor) au capacitatea de a reţine mai multe amănunte, mai multe detalii, iar cei de tipul sintetic, care reţin întregul, caracteristicile generale. Prelucrarea-stocarea informaţiilor – Faţă de momentul recepţiei, în cel al prelucrării informaţiilor, cu toată existenţa unor surse de distorsiune, intervine o completare logică şi semnificativă a posibilelor goluri în percepţie. Ca urmare, datorită activismului nostru psihic informaţiile recepţionate fie şi parţial sunt decodate, în conştiinţa noastră ele căpătând un anumit sens. Dintre factorii meniţi să influenţeze direct calitatea prelucrării, cei mai importanţi sunt experienţa de viaţă a martorilor, gradul de cultură, profesia, semnificaţia celor percepute, capacitatea de apreciere a spaţiului, timpului sau vitezei. Pentru a putea aprecia gradul de exactitate în aprecierea distanţelor spaţiale la un martor, organul judiciar îl va putea supune unei verificări, cerându-i să aprecieze dimensiunile spaţiale din cabinetul de anchetă sau dimensiunile străzii în porţiunea ce se vede pe fereastră ori distanţă dintre diverse persoane. Percepţia timpului sau a duratei de desfăşurare a unui eveniment este relativă, la aceasta concurând, alături de experienţa sau de deprinderile formate prin exercitarea unor activităţi încadrate strict într-un anumit interval de timp, o multitudine de factori. De exemplu: a) localizarea în timp a unui eveniment (lună, zi, dimineaţă, seară, oră), este, pe moment, destul de uşoară dar devine dificilă pe măsură ce creşte perioada dintre momentul percepţiei şi cel al redării. La intervalul de un an, martorul, care nu a fost interesat de un anumit fapt, sau pe care nu îl poate asocia cu un anumit eveniment din viaţă să, în cazul prezentării pentru recunoaştere va recunoaşte o persoană cu relativă dificultate. b) aprecierea duratei unei acţiuni depinde mult de timpul subiectiv, diferit de cel real, obiectiv, tendinţele de comprimare a timpului întâlnindu-se în stările afective pozitive, spre deosebire de stările negative, determinate de fenomene afectologice puternice (asistarea la acte de cruzime), în care "timpul se dilată". Diferenţierile în apreciere pot avea drept cauză şi tendinţele de supraevoluare a celorlalte, un proces complex implicând în egală măsură recepţii temporale ce depăşesc 15 minute505. 505 A.Roşca, op.cit., pag. 368. 313 TACTICĂ CRIMINALISTICĂ Organul judiciar va trebui să insiste asupra fixării în timp a diferitelor evenimente cunoscute de martor şi în funcţie de fixarea acestora să se treacă la aprecierea intervalelor de timp ce s-au intercalat. Aprecierea vitezei şi, în general, a mişcării, este la rândul ei, un proces complex, implicând în egala măsură, percepţii temporale şi spaţiale, legate de drumul parcurs într-un anumit timp ca şi de la care se face recepţia. În legătura cu aprecierea timpului, spaţiului şi vitezei se impune sublinierea că acest proces apare ca rezultat al colaborării dintre organele de simţ şi gândire, memorie, ceea ce explica influenţa proceselor asociative asupra recepţiei şi prelucrării informaţiilor. Persoanele se diferenţiază între ele atât după interesul ce s-a acordat ulterior acestor lucruri. Fixarea imaginilor în memorie este mult ajutată de legăturile asociative care asigură atât păstrarea cât şi reproducerea în memorie a imaginilor fixe. în caz că martorul nu-şi aduce aminte de o parte din lucrurile pe care le-a cunoscut, trebuie ajutat cu o serie de întrebări în legătură cu fapte asemănătoare, sau cu o situaţie cât mai aproape în timp de întâmplările ce interesează ascultarea sa. Organul judiciar ce conduce ascultarea martorilor va trebui să se folosească cât mai abil de legăturile asociative ale memoriei, pentru ca martorul să-şi poată reaminti faptele pe care le cunoaşte şi persoanele implicate în săvârşirea acestor fapte. Una din regulile tactice de bază după care se conduce prezentarea pentru recunoaştere a persoanelor şi cadavrelor prevede că recunoaşterea propriu-zisă va fi precedată de o relatare liberă a persoanei care trebuie să facă recunoaşterea cu privire la înfăţişarea persoanei pe care a observat-o iniţial după care va fi efectuată recunoaşterea propriu-zisă506. Accesarea şi redarea informaţiilor din memorie – Procesul reamintirii anumitor lucruri în timpul ascultării martorului în cazul prezentării pentru recunoaştere a persoanelor şi cadavrelor va fi legat de starea de emoţie în care se află martorul, de starea de oboseală, de vârstă şi de unele stări de amnezie de care ar putea suferi. Timpul, în funcţie de atitudinea noastră afectivă sau de interesul faţă de unele lucruri cunoscute, va determina coroziunea lentă sau rapidă a detaliilor, slăbind tot mai mult fixarea imaginii persoanelor percepute anterior, care apoi nu mai revine în conştiinţa noastră decât stimulată cu multă pricepere507. O altă condiţionare a funcţionării normale a memoriei este dată de stările afective care dacă se manifestă prea intens inhibă 506 A.Ciopraga, op.cit., pag. 159. 507 C.Suciu, o.cit., pag. 582. 314 GABRIEL ION OLTEANU MARIN RUIU legăturile nervoase temporare, le blochează dând naştere la aşa-numitele „lapsusuri”, sau inhibări aproape totale pentru un anumit moment. Procesul de accesare şi redare al datelor din memorie se realizează prin două procese: al recunoaşterii şi al reproducerii. Procesul de recunoaştere a unor lucruri cunoscute se realizează mai uşor decât reproducerea lor cu toate detaliile. Martorul va fi pus să recunoască persoana dintr-un grup asemănător pentru a se evita efectul sugestiei. A doua formă a procesului memorial constă în reproducerea celor cunoscute de martor în forma scrisă sau verbală. Relatarea faptelor cunoscută poate determina unele deformări, dacă martorului nu i se asigură condiţii prielnice, pentru a înlătura starea de emotivitate inerentă ambianţei în ancheta penală şi dacă nu este ajutat prin unele întrebări cu efecte asociative. În practica de ascultare a martorului se va apela la ambele forme de reactivare a memoriei, căci înainte de recunoaşterea unor persoane sau cadavre, martorului i se va cere să relateze tot ce-şi aminteşte despre ele, astfel încât cele două forme ale memoriei se vor completa uşor. Organul judiciar va trebui să ţină seama de posibilităţile fiecărui martor de a-şi formula ideile, de vocabularul de care dispune, de starea lui emotivă, de temperamentul său. Martorii prezentând stări psihopatologice vor fi ascultaţi numai în prezenţa unui medic psihiatru, care va semna alături de martor508. 7.3 Particularităţi ale prezentării pentru recunoaştere a persoanelor şi cadavrelor în cazul martorului (părţii vătămate) minor Potrivit prevederilor articolului 81 C. pr. pen., persoana care nu a împlinit vârsta de 18 ani poate fi ascultată ca martor. Din interpretarea acestui text, rezultă că legea nu prevede o limită minimă de vârstă de la care un minor să poată fi ascultat în calitate de martor. Cum în cadrul activităţii de probaţiune acţionează principiul necesitaţii de a se recurge la orice mijloc de probă pentru aflarea adevărului în cauza penală, legiuitorul a înţeles să nu excludă pe minori de la posibilitatea de a fi ascultaţi ca martori. În legătură cu martorul minor, în acelaşi articol se precizează că până la vârsta de 14 ani, ascultarea se face în prezenţa unuia dintre părinţi, ori a tutorelui, sau a persoanei căreia îi este 508 C.Suciu, op.cit., pag. 577. 315 TACTICĂ CRIMINALISTICĂ încredinţat spre creştere şi educare. De asemenea, minorul care nu a împlinit 14 ani nu depune jurământ, organul judiciar având, însă datoria să-i atragă atenţia să spună adevărul509. Recunoaşterile făcute de minori trebuie evaluate cu atenţie deosebită, psihologia martorului minor având aspecte specifice vârstei (fie timiditate, fie înclinare spre exagerări, fie sugestionări subsecvente, s.a..m.d). În cazul activităţii prezentării pentru recunoaştere a persoanelor şi cadavrelor, sub raport tactic criminalistic, ascultarea minorului se particularizează în funcţie de vârsta acestuia, ea distanţându-se tot mai mult de ascultarea majorului, pe măsură ce vârsta este mai mică. Ascultarea unui minor de circa 6 ani trebuie să se facă de un specialist în psihologie infantilă, într-un loc care îi este familiar, pentru că numai în acest mod este posibilă stabilirea contactului psihologic cu acesta. În cazul prezentării pentru recunoaştere a persoanelor şi cadavrelor, ascultarea minorului, ca şi în cazul majorului parcurge aceleaşi etape principale: pregătirea ascultării prealabile, ascultarea prealabilă şi recunoaşterea propriu-zisă a persoanei sau cadavrului. Alt factor de natură să influenţeze declaraţia minorului, pe lângă factorii amintiţi anterior este mediul din care provine, la care se adaugă condiţiile de audiere şi tactică adoptată de organul judiciar. Cel care face audierea trebuie să aibă în vedere că procesul de formare a declaraţiilor, deşi este asemănător adulţilor (recepţia, decodarea, memorarea, reactivarea) va fi marcată de factori cum sunt: emotivitatea ridicată, lipsa experienţei de viaţă, nivelul scăzut de cunoştinţe, subiectivitatea (reflectată mai ales în tendinţele de exagerare). 7.3.1 Pregătirea ascultării minorului Ca şi în cazul martorilor majori, pregătirea ascultării impune cunoaşterea cât mai completă a minorului, prin obţinerea de date de la familie, rude, vecini, pedagogi, cu privire la comportament, dezvoltare intelectuală, situaţia la învăţătură, pasiuni, cerc de prieteni, raporturile cu colegii, eventualele legături sau interese în cauza cercetată ş.a.m.d. Acest lucru este necesar şi în alegerea persoanei care urmează să-l asiste pe minor la audiere (dacă are sub 14 ani), persoana care să-i inspire încredere şi siguranţă, în majoritatea cazurilor aceştia fiind părinţii, bunicii sau alte rude apropiate. 509 V.Dongoroz, op.cit., pag. 222. 316 GABRIEL ION OLTEANU MARIN RUIU Locul de ascultare poate fi sediul organului judiciar sau un loc apropiat ca atmosferă de locul în care trăieşte minorul (şcoală, cămin), mai ales dacă are o vârstă sub 10-12 ani. 7.3.2 Ascultarea prealabilă a minorilor înainte de recunoaşterea propriu-zisă Ascultarea prealabilă începe cu identificarea minorului, care va avea un caracter cât mai puţin oficial. Pentru a câştiga încrederea sa, organul judiciar trebuie să fie blând, încrezător, prietenos, să adopte o mină deschisă, aspect ce nu va fi neglijat pe întreaga durată a ascultării. Pentru apropierea minorului sunt necesare discuţii prealabile, câteodată destul de lungi pe teme care îi sunt familiare potrivit vârstei sale. Astfel se creează posibilitatea cunoaşterii mai exacte a nivelului intelectual şi de cunoştinţe, a modului de exprimare, a temperamentului, etc. Pot fi, de asemenea, depistate unele deficienţe psihice sau de dezvoltare intelectuală, situaţie în care se solicită ajutorul unui specialist. Odată stabilit contactul psihologic, va începe ascultarea prealabilă. Modul de ascultare se va raporta însă la câteva particularităţi, şi anume510: - în faza relatării libere, minorul va fi ascultat cu multa răbdare, fără a fi bruscat, speriat sau întrerupt, cu condiţia să nu se abată cu totul de la subiect. Dintr-o relatare liberă a minorului nu trebuie să se aştepte la prea multe date de calitate, datorită influenţei jucate de factori subiectivi, specifici vârstei, asupra percepţiei, memorării şi redării. La acestea se pot aduna teama, neîncrederea, influenţa persoanelor din mediul din care provine; - în faza adresării de întrebări, cea mai importantă în cazul ascultării minorilor, întrebările adresate de organul judiciar trebuie să fie cât mai clare, formulate într-un limbaj accesibil copilului, concise, lipsite de elemente de sugestie, minorul trebuind să înţeleagă exact ceea ce i se cere. Se vor evita gesturile de aprobare, dezaprobare sau iritare511. 7.3.3 Recunoaşterea propriu-zisă În cazul minorului care urmează să facă recunoaşterea se aplică aceleaşi procedee tactice de identificare a majorului. În privinţa particularităţilor tactice de ascultare a minorilor, trebuie precizat că ele nu au un caracter de generalitate, întrucât 510 I.Mircea, Despre tactica audierii primare a minorilor, Revista Studia Universitatis Babeş-Bolyai Jurisprudentia, Cluj-Napoca, 1975, pag. 61. 511 E.Stancu, op.cit., pag. 64-65. 317 TACTICĂ CRIMINALISTICĂ diferă în funcţie de vârsta la care sunt ascultaţi, de stadiul dezvoltării acestora. Principalele cicluri de dezvoltare ale copilului şi minorului, la care se raportează ascultarea512 sunt: - perioada de la 1 la 3 ani, care, în cadrul prezentării pentru recunoaştere a persoanelor şi cadavrelor, în general în cadrul anchetei judiciare, nu prezintă interes; - perioada preşcolară, de la 3 la 6 ani; - perioada şcolară, de la 6 la 10-11 ani; - perioada şcolară, mijlocie, sau a pubertăţii, de la 10 la 14 ani; - perioada adolescenţei, de la 14 la 18 ani. Fiecăreia dintre aceste perioade îi corespunde un anumit nivel al dezvoltării psihice, căreia i se vor circumscrie şi conduita tactică a organului judiciar. 7.4 Pregătirea prezentării pentru recunoaştere a persoanelor şi cadavrelor Prezentarea pentru recunoaştere a persoanelor şi cadavrelor trebuie temeinic pregătită, deoarece numai în acest mod se poate asigura realizarea scopului urmărit. 7.4.1 Studierea materialului cauzei Cu ocazia studierii dosarului cauzei, trebuie să se stabilească: - obiectul identificării (persoanele, cadavrele care urmează să fie recunoscute). Se vor avea în vedere semnalmentele şi caracteristicile persoanelor care urmează a fi prezentate pentru recunoaştere, activitate obligatorie pentru buna desfăşurare a activităţii513. - subiectul identificării (persoanele care pot face identificarea, care pot fi, după caz, martori, învinuiţi, părţi sau persoane vătămate). Nu vor fi omise posibilităţile pe care le au pentru a percepe, reţine şi reda elementele de bază cărora urmează să se facă identificarea514; - condiţiile în care să se facă prezentarea pentru recunoaştere a persoanelor şi cadavrelor. 512T.Bogdan, I.Stănculescu, Psihologia copilului şi psihologia pedagogică, Ed.Didactică şi pedagogică, Bucureşti, 1971, pag. 48. 513 C.Aioniţoaie,V.Bercheşan…, op.cit., pag. 180. 514 C.Pletea, op.cit., pag. 274. 318 GABRIEL ION OLTEANU MARIN RUIU 7.4.2 Ascultarea prealabilă a persoanelor care urmează să facă recunoaşterea Ascultarea prealabilă a persoanei ce urmează să facă recunoaşterea este de natură să asigure buna desfăşurare a acestei activităţi şi realizarea scopului pe care şi-l propune şi are un caracter de sine stătător, ea fiind efectuată independent de faptul că persoana a mai fost ascultată şi asupra unor aspecte privind cauza, altele decât cele referitoare la obiectul recunoaşterii515. Ascultarea persoanei care urmează să facă recunoaşterea vizează realizarea mai multor obiective516: a) cunoaşterea posibilităţilor reale de percepţie, memorare şi redare a persoanelor respective, a trăsăturilor sale psihice; b) stabilirea condiţiilor de timp, loc şi mod de percepţie, precum şi a factorilor obiectivi şi subiectivi care ar fi putut să influenţeze persoana care urmează să facă recunoaşterea; c) determinarea datelor referitoare la caracteristicile de identificare percepute şi memorate de persoană, pe baza cărora va putea să facă identificarea517. În ipoteza în care prezentarea pentru recunoaştere are drept obiect o persoană, cel care urmează să facă recunoaşterea va fi invitat să facă o descriere cât mai amănunţită a caracteristicilor de identificare, a condiţiilor în care le-a perceput, aspect de natură să confere o bază solidă recunoaşterii şi să o facă cât mai credibilă. Nu întotdeauna, însă, persoana va reuşi o descriere satisfăcătoare, având în vedere existenţa unor factori subiectivi sau obiectivi, aşa cum am arătat anterior. În această situaţie, organul judiciar trebuie să ia în considerare faptul că acest aspect nu va fi întotdeauna de natură a împiedica o recunoaştere sigura. Imposibilitatea persoanei de a prezenta elementele pe baza cărora urmează a se face identificarea nu înseamnă şi incapacitatea acesteia de a face recunoaşterea518. Cu ocazia ascultării, trebuie să se dea persoanei posibilitatea de a reconstitui în mod independent şi de a reda liber înfăţişarea infractorului, în mod special a elementelor ce particularizează persoana şi face posibilă identificarea ei. Totodată, se vor avea în vedere: - dacă perceperea s-a făcut cu ocazia şi în condiţiile săvârşirii infracţiunii ori în alte împrejurări; - dacă cel care urmează să facă recunoaşterea a revăzut persoana pe care este chemat să o descrie, ştiut fiind faptul că 515 Idem, pag. 275. 516 Ibidem. 517 E.Stancu, op.cit., pag. 135. 518 T.Bogdan, op.cit., pag. 170. 319 TACTICĂ CRIMINALISTICĂ în aceste condiţii posibilităţile de percepere şi memorare a semnalmentelor sunt cu mult mai mari519; - dacă subiectul ar recunoaşte persoana despre care a făcut declaraţia, în condiţiile în care i-ar fi prezentată. Adresând o asemenea întrebare, organul judiciar trebuie să observe cu atenţie modul în care reacţionează persoana, răspunsul pe care îl dă, în raport cu care va putea aprecia siguranţa ei şi în consecinţă, dacă prezentarea pentru recunoaştere îşi va atinge scopul. Continuarea activităţii sau renunţarea la efectuarea ei se hotărăsc de la caz la caz, în funcţie de particularităţile cauzei, ţinându-se seama în primul rând, de condiţiile ce au putut influenţa percepţia, memorarea şi reproducerea520. 7.4.3 Organizarea prezentării pentru recunoaştere a persoanelor şi cadavrelor Prezentarea pentru recunoaştere trebuie să se facă în condiţii asemănătoare celor care au existat în momentul perceperii521 semnalmentelor persoanelor a căror identitate urmează a fi stabilită, ţinându-se seama de: a) Persoana care urmează a fi recunoscută Prezentarea persoanelor pentru recunoaştere, de obicei, se face concomitent, în grup compact522. Dar nu este contraindicată nici prezentarea persoanelor în mod succesiv, urmând ca cel care face identificarea să precizeze a câta în ordine este persoana văzută anterior. Acest din urmă procedeu se aplică mai des în situaţiile în care identificarea se poate face numai dacă persoana se află în mişcare523. Prezentarea pentru recunoaştere a persoanelor nu se face decât în prezenţa martorilor asistenţi, care vor atesta obiectivitatea întregii acţiuni, semnând procesul-verbal. Nu este îngăduit ca la o prezentare pentru recunoaştere să fie invitaţi mai mulţi martori care urmează să recunoască aceeaşi persoană, căci în mod inevitabil s-ar influenţa reciproc şi s-ar pierde obiectivitatea rezultatului. În timp ce persoana care face recunoaşterea cercetează pe fiecare dintre cei prezenţi, organul judiciar care conduce acţiunea nu mai are voie să pună întrebări, să se adreseze pe nume nici unuia 519 C.Pletea, op.cit., pag. 276. 520 C.Aioniţoaie, V.Bercheşan..., op.cit., pag. 149. 521 S.A.Golunski, op.cit., pag. 531-534. 522 N.A. – atunci când se vor avea în vedere în principal semnalmentele statice. 523 I.Mircea, op.cit., pag. 299. 320 GABRIEL ION OLTEANU MARIN RUIU dintre cei care alcătuiesc grupul de prezentare, pentru a nu crea indicaţii orientative pentru cel care face recunoaşterea. Persoană care urmează a fi recunoscută trebuie prezentată într-un grup de 4-5 persoane, care prezintă unele asemănări de ansamblu cu persoana în cauză, ca vârstă, sex, statură, corpolenţă asemănătoare, culoare a pielii, a parului, coafură, îmbrăcăminte, pentru a se asigura obiectivitatea rezultatului. În eventualitatea în care autorul a fost deghizat în momentul săvârşirii infracţiunii, vor fi folosite aceleaşi elemente de deghizare (ochelari, peruci, mustăţi, obiecte de îmbrăcăminte, etc.) în cadrul prezentării pentru recunoaştere. În alegerea persoanelor din grup trebuie avute în vedere câteva reguli, printre care: - persoanele care formează grupul nu trebuie să fie recunoscute de către cel chemat să facă recunoaşterea; - să fie străine de cauză; - să fie cât mai asemănătoare cu persoana care trebuie identificată, evitându-se orice element de contrast; - învinuiţii sau inculpaţii arestaţi, care urmează să fie prezentaţi pentru recunoaştere vor avea o înfăţişare îngrijită. În vederea realizării recunoaşterii după semnalmentele dinamice, se va avea în vedere: - în cazul recunoaşterii numai după vocea auzită: ∗ persoanele participante vor avea caracteristici vocale similare; ∗ persoanele prezente pentru recunoaştere nu trebuie văzute de cel care face recunoaşterea, pentru a nu crea condiţii de influenţare; ∗ vorbirea va fi provocată fără ca cel care urmează să fie recunoscut să-şi dea seama că este ascultat, pentru a preîntâmpina încercarea de modificare a timbrului vocii; ∗ în cadrul pregătirii trebuie selecţionate şi redactate textele care vor fi folosite în cursul prezentării pentru recunoaştere. - dacă recunoaşterea urmează a se face după particularităţile mersului vor fi alese persoane cu caracteristici dinamice asemănătoare; ∗ în situaţia în care persoana în cauză a fost observată de către martor în procesul îndeplinirii anumitor activităţi şi în cazul prezentării pentru recunoaştere, persoanele folosite în acest scop vor fi puse să execute, pe rând, activităţile corespunzătoare, dacă acest lucru este posibil. ∗ atunci când procedeul de recunoaştere cuprinde şi elemente dinamice care uneori, în condiţii de proastă iluminare, sunt mai uşor sesizabile decât trăsăturile feţei, întregul grup al persoanelor prezentate pentru 321 TACTICĂ CRIMINALISTICĂ recunoaştere va fi rugat, pe rând, să exercite mişcările respective. În cazul în care la prezentarea pentru recunoaştere se folosesc fotografiile persoanelor a căror identitate trebuie stabilită (cu toate că rezultatul recunoaşterii după fotografie este mai puţin concludent), trebuie reţinut faptul că cele mai bune rezultate se obţin atunci când la prezentare sunt folosite fotografii de semnalmente. Desigur, se vor avea în vedere asemănările existente între persoanele din fotografii la selectarea lor524. Dacă persoana care face recunoaşterea a indicat pe vreunul din grupul prezent, se va executa obligatoriu o fotografie a întregului grup şi una separat pentru persoana recunoscută, ca la dosarul cauzei să se poată controla oricând, obiectivitatea condiţiilor în care acest proces de recunoaştere a avut loc. b) Prezentarea cadavrelor pentru recunoaştere Prezentarea pentru recunoaştere a cadavrelor se poate face atât la locul faptei cât şi la serviciul medico-legal. Această activitate se face cu unele dificultăţi de identificare, datorate modificărilor naturale consecutive morţii şi prezentării cadavrului în poziţie orizontală (încât aspectul său diferă de cel al persoanei în viaţă) sau prezenţei unor mutilări sau alterări ca urmare a agresiunii, accidente, sinuciderii ori datorate proceselor de putrefacţie, aspecte care îngreunează mult recunoaşterea sa. În aceste cazuri, în cadrul activităţilor de pregătire a recunoaşterii se va include şi aducerea cadavrului la o înfăţişare cât mai apropiată de cea avută în viaţă. Aceasta se va realiza fie prin toaletare, fie prin restaurare. Ambele activităţi se constituie în activităţi premergătoare pentru efectuarea fotografiei de semnalmente ori pentru efectuarea prezentării pentru recunoaştere525. Toaletarea cadavrului se poate realiza şi la faţa locului şi presupune efectuarea unor operaţiuni simple, ca de exemplu spălarea feţei de sânge sau noroi, înroşirea buzelor, bărbieritul feţei, pieptănarea părului, pudrarea feţei, etc.526 Spre deosebire de toaletare, restaurarea presupune operaţii mai complexe ce au în vedere “refacerea” unor organe sau ţesuturi deformate, distruse sau lipsă. Aceasta se va face numai de către medical legist antropolog527 şi numai în unităţile medico-legale. Cadavrele se prezintă pentru recunoaştere numai individual. 524 C.Aioniţoaie, V.Bercheşan..., op.cit., pag. 151. 525 V.Bercheşan, Metodologia investigării criminalistice a omorului, Ed.Paralela 45, Piteşti, 2000, pag. 279. 526 V.Bercheşan, M.Ruiu, Tratat de tehnică criminalistică, Ed.Little Star, Bucureşti, 2004, pag. 670. 527 V.Bercheşan, M.Ruiu, op.cit., pag. 670. 322 GABRIEL ION OLTEANU MARIN RUIU Refacerea înfăţişării cadavrului are şi o semnificaţie psihologică, în sensul că ea contribuie la reducerea emoţiei celui care îi este înfăţişat cadavrul spre recunoaştere. Persoanele care urmează să identifice cadavrul vor fi ascultate în prealabil, cu care ocazie vor fi descrise caracteristicile generale şi mai ales cele individuale după care ar putea să-l recunoască, similar prezentării pentru recunoaştere a persoanelor. În acest scop, li se solicită să arate pe ce părţi ale corpului se află particularităţile care ar putea ajuta la identificare şi de ce natură sunt ele. Se vor avea în vedere: - înălţimea; - corpolenţa; - vârsta; - culoarea părului şi cea a ochilor; - negii; - cicatricele rezultate din accidente sau din intervenţii chirurgicale; - tatuajele cu simbolul lor şi părţile din corp pe care se află; - orice alte semne particulare, malformaţii congenitale ori dobândite etc. În cazul recunoaşterii cadavrului, persoana care urmează să facă recunoaşterea trebuie să precizeze după care anume semnalmente l-a recunoscut. De asemenea se compară semnalmentele descoperite cu cele pe care persoana le-a prezentat anterior, înainte de a i se prezenta cadavrul528. Pentru recunoaşterea cadavrelor se folosesc frecvent fotografiile, care trebuie să fie executate înainte de autopsie, după regulile fotografiei de semnalmente. Recunoaşterea unui cadavru se va putea face şi după fotografiile bust ale acesteia. Prezentarea pentru recunoaştere a unui cadavru trebuie să decurgă în faţa a doi martori asistenţi care vor semna procesul-verbal. Un cadavru poate fi recunoscut şi în afara unei acţiuni de prezentare pentru recunoaştere de către persoanele care vin de bună voie la morgă. În caz că una dintre aceste persoane îl recunoaşte, va fi anunţat organul judiciar care se ocupă cu cercetarea cauzei şi care va redacta un proces-verbal, semnat de organul judiciar, de persoana care a recunoscut şi de doi martori asistenţi. În procesul-verbal se vor indica criteriile care au servit la recunoaşterea cadavrului. 528 I.Mircea, op.cit., pag. 299. 323 TACTICĂ CRIMINALISTICĂ c) Locul unde se va desfăşura prezentarea pentru recunoaştere Prezentarea pentru recunoaştere a persoanelor şi cadavrelor se poate desfăşura, după caz: - la sediul serviciului medico-legal; - la sediul poliţiei; - la sediul parchetului 529; - în locul în care martorul a perceput persoana, - în locuri cu caracteristici asemănătoare celui în care s-a realizat percepţia, păstrându-se anumite limite. Nu trebuie să se piardă din vedere că prezentarea pentru recunoaştere trebuie să se desfăşoare într-un cadru liniştit pentru a nu se distrage atenţia persoanei care face recunoaşterea530. d) Condiţii de iluminare a locului unde se desfăşoară prezentarea pentru recunoaştere Condiţiile de iluminare în care martorul a perceput persoana trebuie de asemenea, să fie avute în vedere la pregătirea pentru recunoaştere. Astfel: - se va folosi acelaşi tip de iluminare ca aceea sub care persoana care urmează a fi recunoscută a fost văzută de martor (lumina de zi sau artificială); - lumina pentru recunoaşterea persoanelor va fi întotdeauna puternică, pentru a da posibilitatea persoanelor să observe în condiţii optime semnalmentele ori caracteristicile după care se face identificarea. e) Stabilirea persoanelor care vor participa la prezentarea pentru recunoaştere La prezentarea pentru recunoaştere trebuie să participe cel puţin două organe judiciare, dintre care unul are sarcina să conducă această activitate, iar celălalt să supravegheze persoanele în timpul desfăşurării ei. Tot în cadrul pregătirii trebuie să fie stabiliţi cel puţin doi martori asistenţi care vor asista la desfăşurarea acestei activităţi. De asemenea, trebuie să fie luate măsuri pentru paza învinuiţilor sau inculpaţilor arestaţi preventiv. Pregătirea mai presupune asigurarea şi verificarea mijloacelor tehnice care vor fi folosite pentru fixarea rezultatelor pentru recunoaştere. Trebuie să se asigure prezenţa în ziua şi la ora stabilite, a persoanelor care urmează să facă recunoaşterea, a celei a cărei identitate trebuie stabilită, precum şi a martorilor asistenţi. 529 C.Aioniţoaie, V.Bercheşan..., op.cit., pag. 184. 530 C.Pletea, op.cit., pag. 283 324 GABRIEL ION OLTEANU MARIN RUIU Odată încheiate toate pregătirile pentru recunoaştere, se trece la efectuarea propriu-zisă a acestei acţiuni, în funcţie de natura obiectivului recunoaşterii, urmând să se aplice, alături de regulile procedurale incidente şi o serie de reguli tactice criminalistice. 7.5 Particularităţi tactice privind efectuarea prezentării pentru recunoaştere a persoanelor şi cadavrelor a) Recunoaşterea persoanelor după semnalmentele statice În această situaţie, în încăperea în care se va desfăşura activitatea vor fi invitate (de către organul judiciar care va conduce activitatea): - persoana a cărei identitate urmează a fi stabilită; - persoanele din grup (3-5 persoane) din rândul cărora se va face recunoaşterea531; - martorii asistenţi. Organul judiciar cu rol în coordonarea întregii activităţi va proceda la următoarele activităţi: - va explica persoanelor prezente precum şi martorilor asistenţi activitatea ce urmează a fi desfăşurată, precum şi scopul acesteia, fără însă a pronunţa numele persoanei a cărei identitate urmează să fie stabilită532; - va atrage atenţia persoanelor să fie liniştite, să nu-şi facă semne, să nu vorbească între ele, să facă numai ce li se solicită, iar dacă au ceva de spus, să o facă în final; - va adresa persoanei prezentate pentru recunoaştere invitaţia de a ocupa locul pe care îl doreşte între persoanele din grup. Alegerea locului între persoanele din grup de către cel prezentat pentru recunoaştere se impune pentru a înlătura orice suspiciune cu privire la obiectivitatea rezultatului obţinut în urma acestei activităţi533. - va invita persoana care urmează să facă recunoaşterea şi care, până în acest moment, a aşteptat într-o încăpere alăturată, astfel încât să nu aibă posibilitatea să vadă dinainte pe cei ce formează grupul534. 531 M.Basarab, Criminalistica, Cluj-Napoca, pag. 292. 532 C.Pletea, op.cit., pag. 286. 533 C.Aioniţoaie, V.Bercheşan..., op.cit., pag. 185. 534 N.A. – în situaţia în care persoana care va efectua recunoaşterea se află într-un program de protecţie al martorilor ori altă situaţie care impune pastrarea anonimatului faţă de cel ce urmează a fi recunoscut, recunoaşterea se va face dintr-o cameră special prevazută cu o oglinda cu dublu sens. 325 TACTICĂ CRIMINALISTICĂ - va cere persoanei care urmează să facă recunoaşterea să declare dacă, din grupa ce i se prezintă, recunoaşte vreo persoană şi să o indice535. În situaţia în care martorul solicită, pentru înlăturarea unor dubii, ca persoanele din grup să execute anumite mişcări care îi pot facilita recunoaşterea, organul judiciar care conduce activitatea de recunoaştere va indica persoanelor respective să facă aceste mişcări (schiţarea unor gesturi, întoarcerea capului, efectuarea unor paşi etc.) - va veghea la evitarea oricăror gesturi sau discuţii care ar putea sugestiona persoana ce urmează a face recunoaşterea; - va supraveghea în mod constant atât persoana care efectuează recunoaşterea, cât şi pe cea care urmează a fi recunoscută. Este posibil ca persoana cu ajutorul căreia urmează să se stabilească identitatea să declare că nu recunoaşte vreo persoană din grupul prezent. în această situaţie, modul de desfăşurare a activităţii şi rezultatul la care s-a ajuns se consemnează în procesul-verbal de prezentare pentru recunoaştere. În cazul în care persoana căreia i s-a adresat întrebarea declară că recunoaşte vreo persoană din grupul ce i se prezintă, se realizează următoarele activităţi: - se fotografiază întregul grup prezentat, apoi separat, cel recunoscut. Fotografiile vor fi anexate la procesul-verbal, pentru a se fixa, şi prin acest mijloc, asemănarea dintre persoanele din grup şi cea prezentată pentru recunoaştere. Fotografia grupului de persoane se execută în momentul când persoana chemată să facă recunoaşterea pune mâna pe cel recunoscut536. - persoana care a făcut recunoaşterea este întrebată ce anume a recunoscut. Declaraţia acesteia privind semnalmentele ce la-a reţinut şi care au ajutat-o să facă recunoaşterea se consemnează în procesul-verbal la persoana întâi singular. - persoana recunoscută este legitimată, pentru a i se stabili identitatea, după care va fi întrebată, tot la persoana întâi singular despre datele sale personale care vor fi înregistrate în procesul-verbal de prezentare pentru recunoaştere. Dacă, din diverse motive, subiectul nu indică vreuna din persoanele-obiect al recunoaşterii, dar declară după aceasta că a recunoscut-o şi s-a abţinut a o arăta, se va proceda la repetarea recunoaşterii537. În asemenea cazuri repetarea prezentării pentru recunoaştere se va face cu acelaşi grup de persoane, întrucât schimbarea grupului ar pune la îndoială obiectivitatea rezultatului 535 C.Pletea, op.cit., pag. 287. 536 N.A. – în activitatea practică se uzitează tot mai des purtearea de către persoanele din grup plăcuţe cu numere de identificare. 537 C.Pletea, op.cit., pag. 288. 326 GABRIEL ION OLTEANU MARIN RUIU obţinut538; sesizându-se care dintre persoane nu a fost schimbată, implicit, se sugerează cine trebuie recunoscut. Persoana a cărei identitate urmează a fi stabilită nu poate fi prezentată pentru recunoaştere, în acelaşi timp, mai multor persoane. Prezentarea trebuie să se facă în mod separat pentru fiecare persoană în parte, cu respectarea aceloraşi condiţii şi luându-se măsura ca, până la terminarea acestei activităţi, persoanele care urmează a face recunoaşterea să nu comunice între ele, iar ordinea aşezării persoanelor din grup să fie schimbată de fiecare dată. Dacă uneia şi aceleiaşi persoane urmează să i se prezinte pentru recunoaştere mai multe persoane, pentru a se asigura obiectivitatea rezultatului obţinut, este necesar ca grupul să fie schimbat de fiecare dată, adică fiecare persoană să fie prezentată pentru recunoaştere în alt grup. b) Recunoaşterea persoanei după fotografie Această metodă este folosită frecvent în practica organelor de urmărire penală. Pentru ca recunoaşterea persoanelor după fotografii să ducă la rezultatul scontat, se procedează după cum urmează: - se procură 3-5 fotografii care să reprezinte persoane cu fizionomii asemănătoare539; - între aceste fotografii se aşează fotografia celui a cărei identitate trebuie stabilită; - pe spatele fiecărei fotografii se scrie numele celui din fotografie; - fotografiile se lipesc pe un carton alb, se ştampilează şi se numerotează540; - persoanei i se prezintă planşa cu fotografii, solicitându-i-se să arate dacă recunoaşte vreo persoană şi să indice numărul fotografiei în care este reprezentată persoana recunoscută. Modul de desfăşurare a acestei activităţi şi rezultatul obţinut se consemnează într-un proces-verbal, la el ataşându-se planşa cu fotografii, pentru a se arăta cât de asemănătoare au fost persoanele ale căror fotografii au fost folosite împreună cu cea a persoanei prezentată pentru recunoaştere. Întreaga activitate se desfăşoară numai în prezenţa martorilor asistenţi şi a apărătorului, daca situaţia impune acest lucru. c) Recunoaşterea persoanelor după voce şi vorbire Acest tip de recunoaştere, mai redusă în activitatea de urmărire penală541, se particularizează prin: - vor fi create condiţii de audibilitate similare celor în care s-a făcut percepţia iniţială; 538 C.Aioniţoaie, V.Bercheşan..., op.cit., pag. 188. 539 E.Stancu, op.cit., pag. 459. 540 A.Ciopraga, op.cit., pag. 366+368. 541 C.Pletea, op.cit., pag. 291. 327 TACTICĂ CRIMINALISTICĂ - persoanele chemate să facă recunoaşterea vor fi separate de grupul alcătuit pentru această activitate; - se va avea în vedere ca persoanele din grup să nu încerce a-şi modifica tonalitatea vocii542 (în acest sens, se va insista asupra discuţiei cu acestea, încercându-se a se orienta convorbirea spre utilizarea acelor expresii pe baza cărora s-ar putea realiza identificarea); - se va evita ca persoanele din grup să îşi dea seama de faptul că sunt audiate spre realizarea identificării; - persoanelor din grup li se va solicita să pronunţe cu aceeaşi intensitate cuvintele ori expresiile pe baza cărora se poate face recunoaşterea543; - martorilor asistenţi li se va explica procedura de ascultare la începutul activităţii544. d) Recunoaşterea persoanelor după mers Această activitate se efectuează, în condiţiile prezentate, de către persoana chemată să facă recunoaşterea, în prezenţa martorilor asistenţi şi a apărătorului Astfel, trebuie avute în vedere: - distanţa de la care a fost percepută mişcarea; - lungimea aproximativă a drumului parcurs de către persoana observată; - direcţia de deplasare (se apropia sau se depărta). 7.6 Recunoaşterea cadavrelor Recunoaşterea cadavrelor se caracterizează prin următoarele trăsături: a. prezentarea cadavrelor se poate face nu numai în cazul cercetării unor infracţiuni, ci şi în alte situaţii, cum ar fi accidentele de muncă, catastrofe aeriene, feroviare şi navale, inundaţii, cutremure, incendii ş.a.; b. cadavrele se prezintă pentru recunoaştere îmbrăcate; c. anterior prezentării, cadavrele vor fi toaletate/restaurate, după caz545; d. prezentarea pentru recunoaştere a cadavrului nu se face în grup, ca în cazul persoanelor în viaţă; e. cadavrul nu va fi prezentat pentru recunoaştere mai multor persoane concomitent, persoanele fiind invitate separat 542 Idem. 543E.Stancu, op.cit., pag. 172 544Idem, pag. 155. 545 A se vedea şi V.Bercheşan, M.Ruiu, op.cit., pag. 670. 328 GABRIEL ION OLTEANU MARIN RUIU spre a face recunoaşterea (pentru a se evita sugestionările colective546); f. cadavrul va fi prezentat în diferite poziţii (faţă, profil),547 pentru a i se uşura identificarea. Organul judiciar însărcinat cu coordonarea acestei activităţi va avea în vedere următoarele aspecte: - identificarea poate fi îngreunată de factori multipli, precum aspectul cadavrului, starea şi poziţia acestuia, alterările ori mutilările grave548, alături de tensiunea psihică a celui chemat să facă identificarea, în special în cazurile în care este vorba de un membru al familiei; - organul judiciar va apela, în vederea identificării cadavrului, în primul rând la persoane care au reclamat dispariţia unor membri de familie, rude, prieteni, vecini etc.; - în situaţia în care numărul de elemente identificatoare este unul mic/ identificarea se bazează pe elemente cu o frecvenţă mare, rezultatele recunoaşterii trebuie interpretate cu multa rezervă549, spre a se evita falsele identificări. Aceeaşi regulă se recomandă a fi respectată şi în cazul în care identificarea se va face după obiecte de vestimentaţie ori obiecte găsite asupra cadavrului; - dacă starea cadavrului nu permite prezentarea directă (a fost găsit în stare de putrefacţie avansată ori a fost înhumat anterior), pentru identificare se vor folosi fotografiile şi obiectele găsite asupra acestuia; - se recomandă ca, în cazul în care identificarea este realizată de către un membru de familie ori persoane asupra cărora imaginea cadavrului ar putea avea un puternic impact psihologic, să se prezinte mai întâi fotografii ale cadavrului şi abia apoi să aibă loc prezentarea directă550. 7.7 Fixarea rezultatelor prezentării pentru recunoaştere Modul de desfăşurare şi rezultatul prezentării pentru recunoaştere a persoanelor şi cadavrelor se consemnează într-un proces-verbal, care constituie mijloc de probă. În cuprinsul acestuia trebuie să se regăsească următoarele date: - titlul; - anul, luna, ziua şi locul unde a fost încheiat; 546 A.Ciopraga, op.cit., pag. 370. 547 C.Aioniţoaie, V.Bercheşan..., op.cit., pag. 190. 548 C.Pletea, op.cit., pag. 295. 549E.Stancu, op.cit., pag. 173. 550Idem. 329 TACTICĂ CRIMINALISTICĂ - numele, prenumele şi calitatea celor care au participat la această acţiune; - motivele ce au determinat prezentarea pentru recunoaştere; - datele de identificare ale apărătorului; - persoana prezentată pentru recunoaştere; - persoana chemată să facă recunoaşterea; - numele, prenumele, vârsta, ocupaţia, domiciliul şi actul de identitate al martorilor asistenţi; - condiţiile de loc, timp şi iluminare în care s-a făcut prezentarea pentru recunoaştere; - menţiunea că persoana prezentată pentru recunoaştere a fost invitată să-şi aleagă locul pe care îl doreşte între persoanele din grup; - numele, prenumele, domiciliul şi actul de identitate a persoanelor din care s-a alcătuit grupul folosit la prezentarea pentru recunoaştere; - numele, prenumele şi domiciliul persoanei cu ajutorul căreia s-a făcut recunoaşterea, cu indicarea actului de identitate şi a organului emitent; - menţiunea că martorului care a făcut recunoaşterea i s-a pus în vedere obligaţia de a declara adevărul şi că a fost prevenit despre faptul că în caz contrar va fi tras la răspundere pentru infracţiunea de mărturie mincinoasă; - modul în care a decurs recunoaşterea - imediat, cu ezitări etc.; - faptul că persoana recunoscută a fost legitimată în prezenţa celorlalţi participanţi la prezentarea pentru recunoaştere; - declaraţia persoanei care a făcut recunoaşterea, cu privire la semnalmentele sau caracteristicile după care a recunoscut, consemnată la persoana întâi singular; - menţionarea în acelaşi mod, a declaraţiei persoanei recunoscute, cu privire la recunoaşterea sa; - menţiune despre fotografii (fixarea prin fotografie este absolut necesară în cazul recunoaşterii de persoane; - menţiune cu privire la existenţa sau lipsa observaţiilor personale din grup, martorilor asistenţi, persoanei care a făcut recunoaşterea şi a obiecţiilor celei recunoscute; - formula de încheiere; - semnătura organelor judiciare şi a celorlalte persoane care au participat la prezentarea pentru recunoaştere a persoanelor şi cadavrelor. La procesul-verbal de prezentare pentru recunoaştere se ataşează planşa cu fotografiile executate cu aceasta ocazie. Declaraţia persoanei cu ajutorul căreia s-a făcut identificarea, se referă după cum s-a mai precizat, la semnalmentele sau caracteristicile ce au constituit baza recunoaşterii. În cazul în care activitatea se soldează cu un rezultat negativ, declaraţia cuprinde 330 GABRIEL ION OLTEANU MARIN RUIU precizarea potrivit căreia nu reuşeşte să indice pe cineva din grupul care i se prezintă. Declaraţia persoanei recunoscute care se consemnează în procesul-verbal de prezentare pentru recunoaştere, poate privi pe lângă obiecţiunile pe care eventual le are de făcut, inclusiv faptele pe care le-a săvârşit, ori pe cele care au impus efectuarea acestei activităţi. În astfel de situaţii, relatările sale vor fi redate pe scurt, urmând ca ulterior să fi audiat amănunţit cu privire la acestea. Pe baza rezultatelor prezentării pentru recunoaştere a persoanelor şi cadavrelor se impune efectuarea altor acte de urmărire penală, în funcţie de necesităţile cauzei. Astfel, rezultatul prezentării pentru recunoaştere poate constitui temeiul ascultării învinuitului sau inculpatului, efectuării unor percheziţii, ridicării de obiecte şi înscrisuri etc.551. 551 C.Aioniţoaie,V.Bercheşan, op.cit., pag. 159. 331 TACTICĂ CRIMINALISTICĂ Capitolul 8 - REGULI TACTICE PRIVIND CONSTATAREA ÎN FLAGRANT A UNOR INFRACŢIUNI 8.1 Noţiuni generale referitoare la constatarea în flagrant a unor infracţiuni Este cunoscut faptul ca lucrătorii din cadrul Poliţiei Judiciare acţionează în mod frecvent pentru prevenirea unor activităţi ilicite, care aduc atingere proprietăţii private a cetăţenilor, ordinii şi liniştii publice, a vieţii ori sănătăţii persoanelor, etc. Desfăşurarea acestei activităţi se realizează tocmai pentru cunoaşterea din timp a condiţiilor ori împrejurărilor care generează, înlesnesc sau favorizează săvârşirea unor asemenea fapte, gestionarea în bune condiţii a activităţilor de această natură şi aplicarea unor metode eficiente de prevenire şi combatere. Pentru asigurarea climatului de legalitate, organele abilitate situează în cadrul activităţilor lor prevenirea încălcării legii. Constatarea în flagrant reprezintă practic o modalitate sigură de probare şi sancţionare a unor activităţi ilicite, iar aceasta prezintă importanţă sub dublu aspect. Pe de o parte, duce la împiedicarea consumării activităţii ilicite, iar, pe de altă parte, prin descoperirea operativă a infracţiunilor comise, se realizează tragerea la răspundere a făptuitorilor la un moment cât mai apropiat de cel al comiterii faptei552. Apropierea celor două momente (comiterea faptelor ilicite şi sancţionarea) poate produce efecte atât asupra făptuitorilor, cât şi a altor persoane predispuse la săvârşirea de fapte ilicite, în acest mod sporindu-se şi rolul educativ al sancţiunilor aplicate precum şi eficienţa măsurilor de influenţare. În conformitate cu prevederile legale553 este flagrantă infracţiunea descoperită în momentul săvârşirii sau imediat după săvârşire. De asemenea, este considerată flagrantă şi infracţiunea al cărei făptuitor, imediat după săvârşire, este urmărit de persoana vătămată, de martorii oculari sau de strigătul public, ori este surprins aproape de locul comiterii infracţiunii cu arme, instrumente 552C.Aioniţoaie, V.Bercheşan, I.E.Sandu – Constatarea infracţiunii flagrante în „Tratat de tactică criminalistică”, Edit. Carpaţi, 1992, pag.292. 553 Codul de Procedură Penală al României, art. 465 332 GABRIEL ION OLTEANU MARIN RUIU sau orice alte obiecte de natură a-l presupune participant la infracţiune554. În situaţiile mai sus menţionate, orice persoană are dreptul să prindă făptuitorul şi să-l conducă înaintea autorităţilor. Având în vedere diversitatea cazurilor care pot să apară în practica judiciară, apropierea de timp, de care am amintit mai sus, nu este determinată de lege, ci aceasta urmează să fie apreciată de organul judiciar, de la caz la caz, în raport cu datele concrete ale cauzei555. Din contextul prevederilor legale rezultă faptul că pentru existenţa stării de flagranţă nu este suficientă descoperirea faptei în timpul săvârşirii ori imediat după săvârşire, ci este necesară şi prinderea făptuitorului ori făptuitorilor în acel moment sau în momentul imediat următor. De asemenea este considerată flagrantă şi infracţiunea al cărui făptuitor, imediat după săvârşirea faptei, este urmărit de persoana vătămată, de martorii oculari ori de strigătul public, în sensul că acesta este urmărit din momentul în care a părăsit locul în care s-a consumat fapta ilicită. Infracţiunea este de asemenea considerată flagrantă şi în condiţiile în care făptuitorul este surprins în apropierea locului comiterii faptei cu arme, instrumente sau orice alte obiecte de natură a-l presupune participant la infracţiune. De menţionat este faptul că există infracţiuni care se pot consuma aproape instantaneu, ceea ce face ca acestea să nu poată fi constatate uşor (ex.: traficul de influenţă, dare şi luarea de mită, primirea de foloase necuvenite etc. )556. Starea de flagranţă poate atrage şi aplicarea unor dispoziţii speciale cu un caracter de excepţie de la prevederile legale şi anume: - Sarcina organelor de poliţie, în cazul infracţiunilor pentru care legea prevede plângerea prealabilă a persoanei vătămate, de a constata săvârşirea infracţiunii chiar în lipsa acestei plângeri; - Dreptul oricărei persoane de a-l prinde pe făptuitor şi de a-l conduce la autorităţile prevăzute de lege; - Aplicarea unei proceduri speciale de urmărire şi de judecare557. Putem spune că flagrantul este o activitate de urmărire penală, ce se desfăşoară pe baza anumitor reguli tactice clar precizate, ce au o semnificaţie particulară pentru probarea anumitor fapte de natură penală. 554Codul de Procedură Penală al României art.465 al.2 555 În acelaşi sens a se vedea şi C. Aioaniţoaie şi colaboratorii în „Tratat de criminalistică”, Edit. Carpaţi, 1992, pag.292 556 În acelaşi sens, Emilian Stancu în „Tratat de criminalistică”, Ediţia a IV-a, Ed. Universul Juridic, 2007, pag.685. 557 Art. 466, al.1, C.p.p., modificat prin art.I pct.213 din Legea nr. 281/2003. 333 TACTICĂ CRIMINALISTICĂ 8.2 Pregătirea în vederea constatării infracţiunii flagrante Aspecte preliminare constatării infracţiunii flagrante – Lucrătorii din cadrul Poliţiei Judiciare, fiind sesizaţi cu privire la pregătirea ori săvârşirea unor fapte ilicite, trebuie să recurgă la constatarea în flagrant a unor asemenea fapte, numai în situaţia în care nu există o altă modalitate pentru întreruperea acesteia. Se interzice ca acestea să determine o persoană să săvârşească sau să continue comiterea unei activităţi ilicite cu scopul obţinerii unor probe de vinovăţie. Atunci când există posibilitatea prevenirii comiterii unor fapte ilicite, organele judiciare au obligaţia de a lua toate măsurile pentru a împiedica săvârşirea lor, desfăşurând activităţi de prevenire. În situaţia comiterii unor activităţi ilicite care se consumă instantaneu, constatarea în flagrant este obligatorie (ex.: furturi din buzunare şi bagaje, infracţiuni la regimul circulaţiei pe drumurile publice, la regimul substanţelor toxice şi stupefiante etc.). Realizarea constatării în flagrant a unor fapte ilicite, atunci când nu există altă posibilitate de întrerupere a acestora, trebuie să se realizeze o bună activitate pregătitoare. Organele judiciare se pot sesiza din oficiu sau pot fi sesizate prin denunţ, cu privire la săvârşirea unor activităţi ilicite. Organizarea constatării în flagrant a unor asemenea fapte, presupune efectuarea atentă a activităţilor pregătitoare luându-se în calcul atât natura faptelor cât şi modul de sesizare558. Printre activităţile pregătitoare enumerăm: - Aprecierea necesităţii şi oportunităţii constatării în flagrant a activităţii (activităţilor) ilicite respective; - Cunoaşterea unor date despre făptuitor ori făptuitori şi activităţile ilicite pe care le desfăşoară; - Asigurarea mijloacelor tehnico-materiale necesare; - Stabilirea concretă a participanţilor la activitatea de constatare, a dotării acestora şi detalierea atribuţiilor pe care le are de realizat fiecare participant. Aprecierea necesităţii şi oportunităţii constatării în flagrant a activităţii (activităţilor) ilicite – Fireşte că în legătură cu acest aspect precizăm că trebuie avută în vedere natura activităţii ilicite ce urmează să se desfăşoare, precum şi frecvenţa desfăşurării unor astfel de fapte în anumite locuri: De asemenea sunt analizate şi aspecte cum ar fi : - Perioadele de timp în care se comit; 558 În acelaşi sens, E. Stancu în „Tratat de crimialistică”, Ed. Universul Juridic, pag.685 334 GABRIEL ION OLTEANU MARIN RUIU - Împrejurările în care se desfăşoară; - Modurile de operare folosite de făptuitori; - Numărul participanţilor; - Activităţile desfăşurate de participanţi atât înainte cât şi după săvârşirea activităţilor ilicite. Tot în cadrul aprecierii necesităţii şi oportunităţii constatării unor activităţi ilicite, organele judiciare trebuie să procedeze la o analiză temeinică a fiecărui caz în parte, întrucât fiecărui caz îi sunt caracteristice anumite particularităţi de individualizare, iar în funcţie de acestea se procedează la un anumit mod de acţiune. Cunoaşterea unor date despre făptuitor ori făptuitori şi activităţile ilicite pe care le desfăşoară – În cadrul acestei activităţi pregătitoare trebuie avute în vedere următoarele aspecte: - Atitudinea făptuitorului ori făptuitorilor pe care au avut-o cu ocazia cercetărilor anterioare; - Dacă persoanele respective au mai fost cercetate ori dacă sunt cunoscute cu antecedente penale; - Temperamentul participanţilor; - Comportamentul pe care îl au persoanele vizate înainte, în timpul dar şi după comiterea activităţilor ilicite; - Legăturile infracţionale; - Locurile şi mediile pe care le frecventează; - Viciile şi modul de viaţă etc. Asigurarea mijloacelor tehnico-materiale necesare – Cunoscând anumite date despre făptuitori şi activitatea pe care o desfăşoară, organele judiciare au posibilitatea să stabilească modalităţile în care pot să intervină şi mijloacele tehnice pe care le vor folosi în cadrul acestei activităţi. În situaţia în care lucrătorii de poliţie sunt sesizaţi cu privire la săvârşirea unor activităţi ilicite pentru care se impune cercetarea la faţa locului, trebuie să ia măsuri în vederea asigurării echipei operative cu aparatura necesară (trusă criminalistică, aparatură pentru filmare etc.), în funcţie de natura activităţii ilicite. Stabilirea concretă a participanţilor la activitatea de constatare, a dotării acestora şi detalierea atribuţiilor pe care le are de realizat fiecare participant – Cunoaşterea unor date privind natura faptelor ilicite ce urmează să se desfăşoare, împrejurările care favorizează comiterea unor fapte precum şi consultarea unor rezultate din verificările întreprinse anterior, dau posibilitatea stabilirii necesarului de forţe care vor acţiona. Există însă situaţii în care pe lângă efectivele poliţiei, se impune şi participarea unor specialişti din alte domenii (biologi, experţi tehnici, fizicieni, chimişti etc.), care trebuiesc stabiliţi de asemenea în timp util (în perioada pregătitoare). Se impune de asemenea uneori asigurarea prezenţei apărătorului la orele şi datele fixate pentru desfăşurarea acestei 335 TACTICĂ CRIMINALISTICĂ activităţi, avându-se în vedere că persoanei sau persoanelor prinse în flagrant trebuie să li se aducă la cunoştinţă atât motivele reţinerii cât şi învinuirea în prezenţa unui avocat din oficiu sau ales559. Organele judiciare vor verifica datele existente cu privire la fapte şi făptuitori, şi în raport cu natura faptei, participanţii la săvârşirea activităţii ilicite se va stabili modul de acţiune şi atribuţiile fiecăruia. 8.3 Activităţile ce se întreprind pe parcursul comiterii infracţiunii flagrante Activităţile concrete care se întreprind pe parcursul constatării activităţilor ilicite, diferă de la o cauză la alta, dar esenţial este faptul că prin modul în care se desfăşoară activitatea să se poată stabili vinovăţia participanţilor la acţiunea ilicită. Este recomandat ca indiferent de natura cauzei, să fie avute în vedere următoarele aspecte: - Stabilirea martorilor asistenţi; - Identificarea martorilor oculari şi stabilirea activităţii ilicite desfăşurate de făptuitori în momentul constatării; - Prezentarea calităţii, luarea măsurilor pentru întreruperea activităţii ilicite şi acordarea primului ajutor victimelor; - Identificarea persoanei (persoanelor) suspecte şi efectuarea controlului corporal; - Stabilirea măsurilor ce se impun cu privire la obiectele, valorile sau înscrisurile descoperite asupra presupuşilor autori; - Efectuarea cercetării la faţa locului, ascultarea martorilor oculari, a persoanei vătămate şi a făptuitorilor. Stabilirea martorilor asistenţi – Atunci când constatarea se realizează de către organele judiciare ale poliţiei, prezenţa martorilor asistenţi la faţa locului este obligatorie. Este recomandat ca aceştia să fie aleşi înainte de a se realiza surprinderea făptuitorului (făptuitorilor), tocmai pentru a li se asigura posibilitatea de a observa, atât modalităţile de acţiune şi constatările efectuate de către organele judiciare, cât şi acţiunile făptuitorilor. Referitor la alegerea martorilor asistenţi, facem precizarea că organele judiciare, trebuie să ţină seama de condiţiile pe care trebuie să le îndeplinească aceştia, şi anume: A. Recepţia senzorială a evenimentului Senzaţia – o formă de reflectare senzorială a obiectelor sau persoanelor prin intermediul unuia dintre organele de simţ. 559 Constituţia României art.24 al.1 şi 2 336 GABRIEL ION OLTEANU MARIN RUIU Intensitatea minimă sau maximă (pragurile senzaţiei) este diferită de la persoană la persoană, organele judiciare trebuind să aprecieze posibilităţile de percepţie ale martorilor asistenţi în fiecare caz în parte, întrucât stimulii variază de la persoană la persoană. B. Percepţia – poate fi definită ca un proces de organizare a senzaţiilor şi implicit a informaţiilor pe care un martor le-a receptat560. Factorii de natură obiectivă, printre care amintim: Vizibilitatea – este condiţionată de distanţa de la care se face percepţia, de condiţiile de iluminare (soare puternic, întuneric, umbră, ceaţă, ploaie, ninsoare etc.) sau existenţa anumitor obstacole interpuse între cel care percepe şi locul în care are loc evenimentul. Audibilitatea – care de asemenea poate fi influenţată de distanţă şi de condiţiile de propagare a sunetelor, care la rândul lor sunt influenţate de condiţiile topografice (pădure, apă, cvartale de blocuri etc.), dar şi factorii meteorologici (vânt, ploaie, tunete etc.). Durata percepţiei – care poate fi mai mică sau mai mare. Legat de acest aspect, menţionăm viteza de deplasare a persoanei sau a acţiunii percepute cât şi viteza celui care percepe. Uneori trebuie luat în calcul şi timpul de iluminare în care s-a realizat percepţia (ex.: lumina unui fulger). Disimularea înfăţişării – factor obiectiv ce este determinat de însăşi persoana autorului, care încearcă să se facă percepută cât mai greu. Factorii de natură subiectivă 561 (particularităţile psiho-fiziologice şi de personalitate ale individului) – Printre aceşti factori amintim : - Personalitatea; - Gradul de pregătire; - Calitatea organelor de simţ (orbire, miopie, surzenie etc.); - Vârsta şi inteligenţa; - Temperamentul şi gradul de mobilitate al procesului de gândire; - Atenţia – stabilitatea şi mobilitatea acesteia, gradul de comunicare etc.; - Starea de oboseală – stare ce poate fi naturală, datorată consumului de alcool, droguri sau medicamente etc. C. Reproducerea acţiunilor desfăşurate de organele judiciare şi ale făptuitorului ori făptuitorilor 560 Al. Roşca – Psihologie generală, Ed. Didactică şi Pedagogică, Bucureşti, 1975, pag.236-237 561 C.Suciu – Criminalistica, Ed. Didactică şi Pedagogică, Bucureşti, 1972, pag. 578 – 579 T.Bogdan – Probleme de psihologie judiciară, Ed. Ştiinţifică, Bucureşti, 1973, pag.164-166; A. Ciopraga şi I. Iacobuţă – Criminalistică, Ed. Junimea, Iaşi, 2001, pag.302 337 TACTICĂ CRIMINALISTICĂ Identificarea martorilor oculari şi stabilirea activităţii ilicite desfăşurate de făptuitori în momentul constatării – Prin identificarea şi ascultarea martorilor oculari, organele judiciare au posibilitatea să obţină şi alte probe (în afara celor ce se constată nemijlocit), cu referire la activităţile desfăşurate de către făptuitor înaintea sosirii celor ce efectuează constatarea. Trebuie ţinută seama de împrejurările concrete de desfăşurare a activităţilor la faţa locului şi să se ia toate măsurile pentru a se înlătura apariţia unor incidente care să pericliteze acţiunea, cum ar fi – Prinderea autorului în flagrant se realizează de către cetăţeni aflaţi la locul săvârşirii faptei, iar legat de acest aspect pot fi create următoarele situaţii: - Agresarea autorului de către cetăţeni; - „Anchetarea” acestuia; - Atitudini de îngăduinţă faţă de autor; - Încercarea de a-l face scăpat; - Manifestarea unei atitudini de indiferenţă faţă de fapta săvârşită; - Martorii oculari pot părăsi locul faptei; - Apariţia în zonă a unor persoane străine de eveniment care culeg informaţii cu privire la eveniment; - Pot fi prezenţi la faţa locului chiar autori care pozează în nevinovaţi, etc. Prezentarea calităţii, luarea măsurilor pentru întreruperea activităţii ilicite şi acordarea primului ajutor victimelor – Prezentarea calităţii trebuie efectuată în asemenea manieră încât să fie auzită atât de făptuitori cât şi de persoanele din jur (martori asistenţi şi alte persoane), iar concomitent se iau toate măsurile pentru încetarea activităţii ilicite. În funcţie de natura activităţii ilicite şi de urmările acesteia, organele judiciare trebuie să asigure şi acordarea primului ajutor victimelor, solicitând, după caz, concursul unor persoane de specialitate sau dispunând transportarea ei la cea mai apropiată unitate sanitară. Oricum, în funcţie de măsurile luate la faţa locului, victimele trebuiesc identificate şi se vor face menţiuni cu privire la acestea şi la măsurile luate, în cuprinsul procesului-verbal de constatare a infracţiunii respective. Identificarea persoanei (persoanelor) suspecte şi efectuarea controlului corporal – Autorul poate fi identificat pe baza documentelor pe care le are asupra sa, fiind reţinute toate datele acestuia şi domiciliul, iar în situaţia în care nu are asupra sa astfel de documente (B.I., C.I., paşaport, C.N. etc.) se vor menţiona datele declarate de acesta, urmând să fie verificate de urgenţă D.I.P. (Direcţia de Informatizare a Persoanelor). 338 GABRIEL ION OLTEANU MARIN RUIU Controlul corporal prezintă importanţă, se efectuează cu prioritate în toate cazurile şi este obligatoriu. Asupra făptuitorului pot fi găsite: - Arme, muniţii ori substanţe explozive; - Obiecte, înscrisuri sau valori ce pot proba activitatea ilicită a acestuia; - Anumite substanţe toxice care ar putea fi folosite împotriva organelor judiciare ori pentru a se sinucide; - Anumite obiecte contondente sau tăietoare – înţepătoare, cu care ar putea să se rănească ori ar putea răni pe alţii; - Instrumente care au fost folosite la săvârşirea activităţii ilicite respective; - Bunuri provenite din infracţiuni etc. Este recomandat să se evite locurile aglomerate atunci când se procedează la controlul corporal. Această activitate poate fi extinsă şi asupra bagajelor şi autoturismului ori asupra altor participanţi la activitatea ilicită. Stabilirea măsurilor ce se impun cu privire la obiectele, valorile sau înscrisurile descoperite asupra presupuşilor autori – Se impune a fi luate măsuri de protecţie a făptuitorului pentru a nu fi agresat de anumite persoane indignate sau care au vreun interes în cauză. De asemenea, trebuie să i se aducă la cunoştinţă de către organele judiciare făptuitorului ori făptuitorilor că au dreptul de a fi asistaţi de un apărător, făcându-se referire cu privire la acest aspect şi în conţinutul procesului-verbal. Bunurile sau valorile provenite din infracţiune se ridică de organele de urmărire penală în vederea efectuării cercetărilor pe bază de proces-verbal, urmând a se restitui persoanelor vătămate, dacă se demonstrează că acestea le aparţin. Cu privire la obiectele purtătoare de urme (de orice natură), precizăm că acestea rămân asupra organelor judiciare pentru a dispune efectuarea constatărilor tehnico-ştiinţifice sau expertize criminalistice. Obiectele purtătoare de urme, la care am făcut referire mai sus, trebuie să fie individualizate, prin descrierea caracteristicilor acestora, starea în care au fost găsite, indiferent de destinaţia lor ulterioară. Trebuie să se evite aprecierile cu privire la natura, conţinutul acestora sau calitatea lor. Efectuarea cercetării la faţa locului, ascultarea martorilor oculari, a persoanei vătămate şi a făptuitorilor – În situaţia în care se constată în flagrant o faptă ilicită, iar autorul îşi recunoaşte vinovăţia, cu toate acestea cercetarea la faţa locului este obligatorie. Este posibil ca prin neefectuarea acestei activităţi să se piardă 339 TACTICĂ CRIMINALISTICĂ anumite probe care ar fi relevante pentru elucidarea cauzei şi clarificarea tuturor problemelor. Locul de examinat îl poate reprezenta: - Locul în care făptuitorul a fost surprins de către victimă; - Zona în care făptuitorul şi-a desfăşurat în totalitate sau în parte activitatea ilicită; - Traseul pe care făptuitorul a fost urmărit de martorii oculari sau de persoana vătămată; - Zona imediat apropiată de locul faptei, în care făptuitorul a fost surprins cu arme ori obiecte de natură a-l presupune participant la infracţiune; - Locul în care făptuitorul a ascuns bunurile rezultate din activitatea ilicită etc. Precizăm că modalităţile de examinare a locului faptei, diferă de la caz la caz, în raport cu natura activităţii ilicite. Prin ascultarea martorilor oculari, a persoanei vătămate şi a făptuitorilor se pot obţine: - Date cu privire la împrejurările în care s-a săvârşit infracţiunea; - Activităţile desfăşurate atât de victimă cât şi de făptuitor; - Stabilirea cu exactitate a relaţiilor anterioare existente între victimă şi făptuitor; - Pot fi observate în mod concret urmările activităţii ilicite desfăşurate; - Prin ascultarea făptuitorului, la locul faptei, pot fi verificate argumentările acestuia şi alibiurile; - Activităţile desfăşurate de către făptuitor, înaintea, în timpul săvârşirii faptei şi după săvârşirea acesteia. 8.4 Fixarea rezultatelor constatării în flagrant a unor infracţiuni - Titulatura procesului-verbal; - Data şi locul întocmirii; - Numele, prenumele, calitatea şi unitatea din care fac parte organele judiciare care au efectuat constatarea; - Modalitatea de sesizare (denunţ, plângeri, din oficiu etc.) şi motivarea intervenţiei; - Toate date de identificare a martorilor asistenţi; - În ce a constat activitatea ilicită; - Datele de identificare a făptuitorului; - Rezultatul percheziţiei corporale, datele de individualizare a bunurilor, înscrisurilor ori a valorilor identificate şi măsurile care au fost luate cu privire la acestea; 340 GABRIEL ION OLTEANU MARIN RUIU - Menţiunea că în aflarea bunurilor, obiectelor sau valorile specificate în procesul-verbal nu a mai fost ridicat altceva; - Rezultatele cercetării locului faptei, dacă s-a efectuat; - Explicaţiile pe care le-a dat făptuitorul, victima sau martorii oculari; - Obiecţiile pe care le are de făcut făptuitorul ori observaţiile pe care le fac celelalte persoane; - Formulă de încheiere. Rezultatele obţinute mai pot fi fixate şi prin fotografii judiciare, precum şi filmări video care însoţesc procesul-verbal. Videofilmarea are o valoare deosebită în asemenea situaţii, deoarece procesul-verbal nu poate reda cu o asemenea fidelitate oricât s-ar încerca. De asemenea, prin videofilmare, ulterior se poate proceda la identificarea unor martori oculari care între timp au părăsit locul faptei, alţi participanţi la comiterea activităţilor ilicite, obiectele folosite de către aceştia sau pot fi identificate persoane cărora le-au fost transmise bunurile provenite din infracţiune. 341 TACTICĂ CRIMINALISTICĂ BIBLIOGRAFIE ● Constituţia României ● Codul penal al României ● Codul de procedură penală al României - Aioniţoaie C. şi colaboratorii - Tratat de tactică criminalistică, Ed. Carpaţi, Bucureşti, 1992. - Alder K. - The Lie Detectors: The History of an American Obession, New York: The Free Press, 2007. - Alexandrescu I. - Persoanã, personalitate, personaj, Iaşi, Junimea, 1998. - Allport G. – Structura şi dezvoltarea personalităţii, Ed. Didactică şi Pedagogică, Bucureşti, 1981; - Arbuthnot J., Gordon D.A., & Jurkovic G.J., (1987). Personality. In H.C.Quay (Ed.), Handbook of juvenile delinquency. Ed.John Wiley, New York. - Arnauld du Moulin de Labarthte, Manipularea în relaţiile publice, Antet, Bucureşti., 1998 - Baddeley A., Memoria umană, Ed. Teora, Bucureşti, 1998, - Baias F. – Simulaţia: studiu de doctrina si jurisprudenţa, Ed. Rosetti, Bucuresti, 2003 - Barus M.J. - Crize: abordare psihosocialã clinicã, Edit. Polirom, Iaşi, 1998. - Baudosin J., - Introducere în sociologia politicã, Edit. Academiei, Timişoara, 1999. - Baylon Ch., Mignot X., - La communication, Paris, Ed. Nathan, 1991. - Beauvois J.L.; Ghiglione R. - L`homme et son langage, Paris, PUF, 1981. - Beauvois J.L.; Roulin J.L; Tiberghien G. - Manuel d`etudes pratiques de psychologie, Paris, PUF, 1990. - Bentham J. - Traite des preuves judicieres, Editura Bassage freres, Paris, 1923. - Bercheşan V. – Cercetarea la faţa locului, Ed.Little Star, Bucureşti, 2004. - Bercheşan V. - Cercetarea penală - Îndrumar complet de cercetare penală, Editura Icar, Bucureşti 2001. - Bercheşan V., Ruiu M. - Tratat de tehnică criminalistică, Ed.Little Star, Bucureşti, 2004. - Bergson H. – Materie şi memorie, Ed. Polirom, Iaşi, 1996; - Blinkhorn S. - Lie Detection as a psychometric procedure.The Polygraph Test, Gale Ed. 1988. 342 GABRIEL ION OLTEANU MARIN RUIU - Bogdan T. - Probleme de psihologie judiciară, Editura Ştiinţifică, 1973. - Bogdan T., Sântea I., Drăgan-Cornianu R. (1983). Comportamentul uman în procesul judiciar. Ed. Ministerului de Interne, Bucureşti. - Bogdan T., Stănculescu I. - Psihologia copilului şi psihologia pedagogică, Editura Didactică şi Pedagogică, Bucureşti, 1971. - Bogdan, T. Butoi T. – Constatarea stresului psihologic cu ajutorul poligrafului, Tratat practic de criminalistica, vol. II, Serviciul Editorial, 1978. - Bourhis R. - Stereotipuri, discriminare şi relaţii intergrupuri, Ed. Polirom, Iaşi, 1997. - Buffinton Sered J. - Oral Communication, Glencoe Publishing Co, California, 1978. - Buş I. (1997). Psihologie judiciară. Ed. Presa Universitară Clujeană, Cluj-Napoca. - Buş I., (2000). Psihodetecţia comportamentului simulat. Ed. Ingram, Cluj-Napoca. - Butoi T. – Crima sub detectorul de minciuni: Investigarea conduitelor simulate, Editura Press Mihaela, Bucureşti, 1997 - Butoi T., Butoi I. – Psihologia interogatoriului judiciar, Ed.Enmar, Bucureşti, 2002. - Butoi T., Butoi I.– Psihologie judiciară, Ed. Fundaţiei “România de Mâine”, Bucureşti, 2001. - Cassagne J.M, Marchand P. - Les theories de la communication, L`approche de la psychologie sociale, Cinem Action, 63, 1992. - Chelcea S. - Memorie socialã şi identitate naţionalã, Ed. INI, Bucureşti, 1998. - Cialdini Robert B., Influence: The Psychology of Persuasion, Quill, William Morrow, New York, 1993 - Cioclei Valerian: Mobilul în conduita criminală, Editura All Beck, Bucureşti, 1999 - Cioclei, V. (1996). Criminologie etiologică. Ed.Actami, Bucureşti. - Ciofu I. (1974). Comportamentul simulat. Edit. Academiei, Bucureşti. - Ciopraga A. - Criminalistica, Iaşi, 1986. - Ciopraga A. - Evaluarea probei testimoniale în procesul penal, Ed. Junimea, Iaşi, 1979. - Ciopraga A., Iacobuţă I. - Criminalistica, Editura Chemarea, Iaşi 1997. - Ciopraga A., Tratat de tactică criminalistică, Edit. Gama, Iasi 1996 - Cohen, D. - Psychologists on Psychology Ask Paperbaks, London, Cox & Wyman Ltd, Reading, 1985. 343 TACTICĂ CRIMINALISTICĂ - Coman L., Constantinescu M. - Efectuarea cercetării la faţa locului, în Tratat practic de criminalistică, vol. I, Editura Ministerului de Interne, Bucureşti 1976. - Corraze, J. - Les communications non-verbales, Paris, PUF, 1980. - Cosmovici A., Psihologie generală, Ed. Polirom, Iaşi, 1996; - Dafinoiu I. – Personalitatea, Ed. Polirom, Iasi, 2002 - David D. – Psihologie Judiciară- poligraf şi hipnoză, Ed.Tritonic, Bucureşti, 2003. - Davies J. - Biological Perspectives on Human Conflict, T.R. Gurr, N.Y., 1980. - De Vito, J.A. - Human Communication, "The Basic Course", N.Y., Harper & Row Publishers, 1988. - Eysenck, M.W.; Keane, M.T. - Cognitive Psychology, London, Lawrence Erlbaum Associates, Publishers, 1990. - Ficeac B. – Tehnici de manipulare, Editura Nemira, Bucureşti, 1996. - Flores, C., La memoire, P. U. F., Paris, 1992; - Freud, S. (1980). Introducere în psihanaliză. Prelegeri de psihanaliză. Psihopatologia vieţii cotidiene. Ed. Didactică şi Pedagogică, Bucureşti. - Freud, S. (1994). Psihanaliză şi sexualitate. Ed. Ştiinţifică, Bucureşti. - Ghighlione, R.; Bromberg M. - Discours politique et television: la verite a l`heure, Paris, 1998. - Goleman, D. - "Working with Emotional Intelligence", Great Britain by Clays Ltd, St. Ives plc, 1999. - Golu M. – Fundamentele psihologiei, Ed. Fundatiei “Romania de Maine”, Bucuresti, 2000. - Golu, M., Fundamentele psihologiei, Ed. Fundaţiei România de mâine, Bucureşti, 2002; - Golunski S.A. - Criminalistica, Editura Ştiinţifică, Bucureşti, 1961. - Hamel G., Prahalad C.K. - Competing for the Future, Harvard Business School Press, 1995. - Holdevici, I. - Auto-sugestia şi relaxarea, Ed. Ceres, Bucureşti, Caleidoscop, 1995. - Holdevici, I., Psihoterapia tulburărilor anxioase, Ed. Ceres, Bucureşti, 1998; - Ilut P. – Sinele şi cunoaşterea lui – Iasi (2001). - Javeau, C. - L`enquete par questionaire, Bruxelles, Edition de l`Universite de Bruxelles, 1985. - Johns G. - Comportament organizaţional, Ed. Economicã, Bucureşti, 1998. - Kaplan, H.B. (1980). Deviant behavior in defense of self. Academic Press, New York. 344 GABRIEL ION OLTEANU MARIN RUIU - Larson Charles U., Persuasiunea: receptare şi responsabilitate, Polirom, Iaşi, 2003 - Lechat R. - La tehnique de l'enquette - vol. II, Editura Moderne, Bruxelles, 1960. - Lieury, A., Manual de psihologie generală, Ed. Antet, Bucureşti, 1996; - Link F., Foster G. - The Kinesic Interview Technique, Interrotec Assoc., Riverdale, CA, 1989. - Mânzat, I. (coord.), Psihologia Sinelui. Un pelerinaj spre centrul fiinţei, Ed. Eminescu, Bucureşti, 2000; - Medeanu Tiberiu C.: Crima şi criminalul, Editura Lumina Lex, Bucureşti, 2006 - Miclea, M. - Psihologia cognitivă şi inteligenţa artificială, în Radu, I. (coord.) - Introducere în psihologia contemporană, Cluj-Napoca, Sincron, 1991. - Miclea, M., Psihologie cognitivă, Casa de editură Gloria S.R.L., Cluj – Napoca, 1994; - Mihuleac E. - Expertiza judiciară, Editura Ştiinţifică, Bucureşti,1971. - Mira Emilio y Lopez: Manual de psihologie juridică, Editura Oscar Print, Bucureşti, 2007 - Mircea I. - Criminalistica, ediţia a-II-a Editura "Chemarea", Iaşi, 1994. - Mitrofan N. ş.a., Psihologie judiciară, Ed. Şansa, Bucureşti, 1994. - Mitrofan, N. & colab.(1992). Psihologie judiciară. Ed. Şansa, Bucureşti. - Moscovici S. - Psihologia sociala a relaţiilor cu celalalt – Iasi, 1998 - Mucchielli Alex, Arta de a influenţa, Analiza tehnicilor de manipulare, Polirom, Iaşi, 2002 - Nazare-Aga Isabelle, Manipulatorii sunt printre noi, Niculescu, Buc., 1999 - Neculau A. - Dinamica grupurilor – Iasi, 2001 - Neculau, A. (coord.) - Psihologia câmpului social: reprezentări sociale, Soc. Ştiinţã şi Tehnicã, Bucureşti, 1995. - Nuttin, R.J. - Theorie de la motivation humaine. Un besoin d`un projet d`action, Paris, PUF, 1980. - Păşescu Ghe. – Interpretarea criminalistică a urmelor la locul faptei, Edit. Naţional, Bucureşti, 2000 - Păunescu, C. (1994). Agresivitatea şi condiţia umană. Ed. Tehnică, Bucureşti. - Pirozyński, T., Scripcaru, G. Berlescu, E.M. (1996). Psihopatologie relaţională. Ed. Junimea, Iaşi. - Pletea C. - Criminalistică. Elemente de anchetă penală, Ed.Little Star, Bucureşti, 2003. 345 TACTICĂ CRIMINALISTICĂ - Popa V., Dragan I., Lapadat I. – Psihosociologie juridica, Ed. Lumina Lex, Bucureşti, 1999 - Prună, T. (1994). Psihologie judiciară. Ed. Fundaţiei Chemarea, Iaşi. - Rãşcanu Ruxandra - Introducere în psihologie aplicatã, Ed. Ars Docendi, Bucureşti, 2000. - Rădulescu-Motru C. - Curs de psihologie, Ed.Cultura Naţională, Bucureşti, 1923. - Reid, E.J. & Inbau, E.F. (1977). Truth and Deception. The polygraph (“Lie Detector”) Technique. Second Edition, The Williams & Wilkins Company, Baltimore. - Ribot, Th., Memoria şi patologia ei, Ed. IRI, Bucureşti, 1998; - Roşca Al. - Psihologie generală - ediţia a-II-a, Editura Didactică şi Pedagogică, Bucureşti, 1975. - Stancu E. - Criminalistica - vol.II, , Universitatea Bucureşti, 1993. - Stancu E. – Criminalistica, Ed.Actami, Bucureşti, 1997. - Stancu E. - Investigarea ştiinţifică a infracţiunilor, Curs de criminalistică, Partea I, Bucureşti, 1986. - Stancu E. - Tratat de criminalistică, ediţia a II-a revăzută şi adăugită, Editura Universul Juridic, Bucureşti, 2002. - Stancu E. Tratat de criminalistică, Edit. Universul juridic, Bucureşti, 2008 - Suciu C. – Criminalistica, Ed.Didactică şi Pedagogică, Bucureşti, 1972. - Thio, A. (1988). Deviant behavior. Harper Collins Publishers Inc. - Turchet Philippe, Sinergologia, Edit. Polirom Iaşi, 2005 - Vaduva N., Criminalistica, Ed. Universitaria, Craiova, 2004. - Văduva N. - Expertiza judiciară, Editura Universitaria, 2001. - Vessel D. - Conducting successuful interrogations, Law Enforcement Bulletin Oct. 1998. - Voinea M., Dumitrescu F. - Psihosociologie judiciară, Ed. Sitech, Craiova, 2005. - Wilhelm I.G. - Introducere în practica criminalistică, Stuttgart 1974. - Wren, Timothy – Seducţia, Editura Ştiinţă şi Tehnică, Bucureşti, 1997 - Zdrenghea V., Butoi T. (1992). Biodetecţia judiciară. Ed. Ministerului de Interne, Bucureşti. - Zlate, M., Psihologia mecanismelor cognitive, Ed. Polirom, Iaşi, 1999. - Zlate, M., Secretele memoriei, Ed. Ştiinţifică şi enciclopedică, Bucureşti, 1979 346 